
Partea întâi 


OSTAȘI! 


Au trecut aproape douăzeci de veacuri de când Creatorul a trimis pe pământ 
pe cel mai ales dintre aleşii săi ca să mântuiască şi să propovăduiască liniștea şi 
pacea, înfrăţirea, iubirea între oameni. 

De douăzeci de veacuri, omenirea, alergând după mai bine, este totuşi 
continuu încleştată într-o luptă pe viață şi pe moarte, în care suferă şi se frământă, 
se avântă şi se sfâşie, cu nestăpânită patimă, oameni şi popoare. 

Poporul românesc, aflat de la aşezare în Arcul Carpatic, într-o frumoasă şi 
armonioasă cetate, a fost aruncat din faşă în această înfiorătoare vâltoare. 

Prins de alţii în hora morţii, înconjurat şi asaltat, poporul nostru luptă fără 
să răsufle și fără încetare de 2000 de ani pentru liniştea şi pacea lui, pentru unirea 
şi înfrățirea lui, pentru credința şi dreptatea lui, pentru casa şi brazda lui. 

Dacă vrerea Domnului va fi, în cartea destinului stă scris, el va lupta de va 
fi nevoie şi-n alte două mii de ani pentru libertatea și viaţa lui. 


OSTAȘI! 


Sunt dintr-o generaţie zbuciumată şi însângerată pe care ursita a purtat-o în 
patru decenii prin patru războaie şi patru răscoale. 

Este generaţia care, pentru zidirea României, a semănat cele mai multe 
cruci şi morminte în lungul nesfârşitelor drumuri pe care a fost dusă de o încercată 
soartă, într-o grea şi bărbătească luptă. 

Este generația care, deși de nenumărate ori a fost aruncată de valul 
năprasnic al luptelor de pe culmi de glorie în funduri de prăpastie, a făurit totuşi 
România Mare. 

Este generaţia neșovăitoare care a avut în fruntea ei pe Ferdinand |. 

Este marea generație a cărei deviză însclipitoare şi nepieritoare a fost şi 
este „Prin moarte la datorie“. 

Din voinţa aceleiaşi supreme forţe, căreia tot ce pretutindeni este pe pământ 
trebuie să 1 se închine smerit şi să 1 se supună neşovăitor, v-a fost dat vouă care 
faceți parte din cea mai tânără generație de luptători, să înscrieţi într-o scurtă 
viaţă, în sfânta şi curata carte a Neamului, o înălțătoare şi nepieritoare pagină. 

Sunteţi generaţia în fruntea căreia destinul ca un semn prevestitor şi ca o 
chemare la datorie a aşezat pe Mihai I-ul. Sunteţi predestinaţi de soartă şi aveţi 
marea cinste de a fi generația reînnoirii şi reîntregirii. 


Deviza noastră este şi trebuie să fie: „Izbândă sau moarte“. 

Pătrunşi de această nobilă chemare, de doi ani şi jumătate când şi voi, cum 
am fost şi noi, purtaţi de gigantice şi vijelioase valuri de furtună, mergeţi din luptă 
în luptă, din moarte în moarte, din izbândă în izbândă. 

Din Carpaţi şi Caspica aţi străbătut, voi, cei mai tineri din neamul nostru, 
vrednici urmași ai strămoşilor noştri cea mai lungă și glorioasă cale dintre acelea 
pe care nenumăratele generații de români le-au străbătut în lupta lor care, ca şi a 
noastră, era dusă cu aceleași idealuri şi sacrificii numai pentru păstrarea fiinţei 
noastre. 

Sute şi poate mii de ani, generaţii după generaţii de Români vor cânta cu 
mândrie şi vor urma cu bărbăție fapta voastră de azi, după cum voi cântaţi şi 
urmaţi pe a înaintaşilor noştri. 


OSTAȘI DE PRETUTINDENI! 


Ostaşi din Crimeea și Taurida, de pe Bug şi de la Odessa, din văzduh și 
zbuciumatele valuri, din cazărmi şi de la vatră, luptători care daţi lupte și luptători 
care vă pregătiți de lupte, luptători care aţi căzut şi luptători care vă ridicaţi, nu 
uitaţi că aveţi soarta, hărăzită, de ursită, să vă zdrobiţi fericirea şi să vă sacrificați 
viața voastră trecătoare pentru a asigura fericirea şi viaţă fără de moarte neamului 
nostru. 

Nu uitaţi că din lupta noastră laolaltă şi din unirea voastră neşovăitoare va 
ieși unirea şi împlinirea tuturor drepturilor noastre. 

Numai cu luptă şi trudă, cu suferință şi cu sânge, cu o oarbă supunere și 
neclintită credinţă se zideşte o Ţară. 

De aceea, mă simt dator să vă îndemn să nu lăsaţi sufletul vostru să se 
înmoaie şi braţul vostru să se îndoaie la şoapta care vi se strecoară din umbră şi 
prin văzduh, de către oameni necunoscuţi şi nevăzuţi din ţară şi de peste hotare. 

Ascultați şi urmaţi pe cei care vin în față şi vă spun care sunt datoriile 
voastre şi care este drumul nostru. Reacţia trecutului să nu fie uitată, să vă fie 
neîncetat în minte. 

Unirea noastră a fost cu veacuri întârziată, fiindcă nu ne-am dat la timp 
„mână cu mână cei cu inima română“. 

Învrăjbirea dintre noi, slăbirea luptei şi pieirea noastră a fost întotdeauna 
pusă la cale de străini şi înstrăinaţi, de dușmani şi necugetaţi. Cine îi ascultă 
orbeşte şi-i urmează prostește ajunge în sărăcie și termină în robie. 


OSTAŞI! 


Luptaţi şi voi cum am luptat şi noi şi după cum au luptat toţi înaintaşii 
noştri, de la toți până la unul şi de la unul până la toţi, pentru sfânta lege a dreptăţii 
noastre, de ieri, de azi şi de totdeauna. 


Voi, ca şi noi şi toți strămoşii noştri, ați ridicat arma și aţi sărit la hotare ca 
să apăraţi ceea ce de veacuri al nostru a fost, este şi al nostru trebuie să fie. 

Este strigăt din morminte şi poruncă din strămoşi. 

Sfânta chemare la datorie a fost ascultată şi nu veţi trece de pe câmpul 
însângerat de luptă pe câmpul roditor de muncă decât după ce porunca va fi 
îndeplinită. 

Atunci şi numai atunci vom întinde o mână frăţească tuturor care ne vor 
respecta drepturile și libertăţile la care, ca orice popor pe lume, mare sau mic, 
avem dreptul. 

Nu vă lăsați doborâţi de şoapte şi nu vă slăbiți credinţa în dreapta cauză a 
luptei noastre. 

Fapta noastră este fapta istoriei noastre, vorba lor ademenitoare este unul 
din mijloacele folosite pentru a câștiga lupta şi fără luptă. 

Naţia întreagă cu bunul ei simţ de apărare şi cu instinctul ei de conservare 
va fi înfipt arma în mâini și va fi împins la hotare nu ca să cuceriţi ce nu era al 
nostru, ci ca să dezrobiţi ceea ce este al nostru. 

Nu ne-am oprit la Nistru fiindcă cine-şi fură camaradul în toiul luptei, după 
ce-şi va fi luat dreptul său, se necinsteşte şi poate să fie, pe drept cuvânt, aspru 
pedepsit. Un astfel de popor, mai ales când este mic, nu poate găsi în zilele grele 
un ajutor şi susținători. 

Trecând Nistrul din datorie de aliați, nu am continuat lupta pentru ambiţii 
deşarte. În lunga şi încercata noastră viață de popor nu este niciun exemplu 
doveditor că suntem un neam de cuceritori. Mircea cel Bătrân, trecând prin valuri, 
a luptat dincolo de falnicul fluviu numai pentru a închide soarta Neamului între 
Dunăre și Mare. 

Ştefan cel Mare, purtând gloriosul şi legendarul său paloş din Poarta 
Pocuţiei în Poarta Dunării, a străjuit de atunci pentru veacuri Moldova, prin 
cetățile înșirate în lungul Nistrului, din șesul Podoliei până la marginea mării. 

Mihai Viteazul a despicat Carpaţii şi a căzut în Câmpia Turzii, pentru a 
arăta Românilor şi tuturor de atunci şi de-a pururea unde este dreptul nostru şi 
care este datoria noastră. 

Fondatorul Dinastiei şi marele nostru Rege Carol I a trecut de două ori 
Dunărea, în lunga şi glorioasa lui domnie, pentru a smulge independenţa noastră 
şi a întări dreptul nostru între Dunăre și Mare. 

Ferdinand ] a aruncat punți peste Tisa, a împins forţele sale peste Budapesta 
şi a pus străjile sale la cealaltă margine a unui vecin care nu a avut măsura 
drepturilor sale după cum nu a avut-o şi nici nu o are pe cea a firii şi a laudelor 
sale. 

Sunteţi astăzi întrebaţi ce aţi căutat la Stalingrad şi căutaţi în Odessa și în 
Crimeea? 

În faţa istoriei, în faţa poporului și a dușmanilor răspund eu pentru voi. 
Răspund la învinuire nu cu fapta mea, răspund chiar cu faptele învinuitorului. 


În zilele trăite de voi, de noi şi de părinţii noştri, ÎN ULTIMII 120 DE ANI, 
de la 1820 la 1940, Țările Românești au fost de nenumărate ori invadate şi 
ocupate, dominate și exploatate, sărăcite şi umilite, jefuite şi ciuntite de oștile 
ruseşti. 

Reamintesc tuturor că 1828, 1853-1854, 1877-1878, 1916-1918, 1940- 
1941 sunt pumnale înfipte numai într-un veac, în ultimul veac, în inima şi în 
mândria românească, în cinstea şi glia strămoşească. 

Luaţi aminte şi nu uitaţi. 

Nu uitaţi şi nu vă temeţi că veţi putea fi pedepsiţi pentru că vă faceţi datoria. 

Fiţi încredinţaţi că este pe pământ o justiţie supremă. Noi nu am putea fi 
pedepsiţi fiindcă, fiind provocaţi, umiliţi, ciuntiţi în 1940, am călcat în 1941 
pământul altora pentru a-l elibera pe al nostru. 

Noi nu am fi atacat niciodată pe nimeni dacă 3 milioane de frați nu ar fi 
fost luaţi în robie şi dacă Basarabia şi Bucovina noastră nu ne-ar fi fost smulse 
într-un moment când Europa s-a găsit la o răspântie fatală, când nimeni nu ne-a 
putut sări în ajutor. 


IUBIȚI OSTAȘI! 


Staţii cu fruntea sus în faţa faptelor voastre, a acelora care ameninţă şi a 
aceluia care de sus ne judecă, ne pedepseşte drept şi la timp pe toţi. 

Lupta noastră este dreaptă. 

Fapta voastră în ținuturile ocupate şi prin locurile călcate a fost blândă şi 
omenească. 

Nimeni, pe unde aţi trecut, nu a fost jefuit şi nu a fost lovit. 

Omul pentru noi este om, orice relaţie ar fi între noi, ori din ce nație ar fi 
el şi oricât rău ne-ar fi făcut el. 

Toţi acei care au fost găsiți în calea noastră au fost ajutaţi şi ocrotiți ca 
oameni. Copiii lor au fost îngrijiţi ca şi copiii noştri, bătrânii lor au fost ajutați 
după cum ajutăm bătrânii noştri: familia rusească a fost considerată ca şi familia 
românească, nu facem nicio deosebire între soldaţii lor prizonieri la noi şi soldaţii 
noştri. 

Pe unde am trecut şi acolo unde administrăm şcoala şi biserica, munca și 
lhbertatea au fost respectate, casele, bunurile, spitalele şi instituțiile, oraşele şi 
satele au fost reconstituite, biserici şi şosele noi au fost făcute. 

Noi nu am deportat pe nimeni şi voi nu ați înfipt pumnalul în pieptul 
nimănui. În temniţele noastre nu au fost aruncaţi și nu zac oameni nevinovaţi. 
Credinţa tuturor şi crezul politic al fiecăruia au fost respectate. Nu am 
dezrădăcinat nici oameni, nici familii din aşezările lor, pentru interesul politic sau 
național. 

De aceea aşteptăm cu încredere ultima şi dreapta judecată. 

Deşi popor mic, socotim că dreptul şi legea trebuie să fie una pentru cei 

mari ca şi pentru cei mici. 

De câte ori a fost altfel, lupta a reînceput şi de data aceasta lupta va 
reîncepe, dacă drepturile şi dreptatea vor fi întotdeauna îngenunchiate. 

Nu am ridicat niciodată arma în contra acelora care ne-au ajutat. 

Luptăm pentru fiinţa noastră. 

Luptăm pentru dreptate şi numai pentru dreptate. 


Luptăm. Luna poate să fie, luna poate să nu fie în gerul indiferent, deasupra 
unui cimitir de tineri frumoşi, care-și înalță-n astă noapte crucile rugătoare spre 
stele, dar mâine noapte nu este exclus să se treacă peste, cu acele buldozere atât 
de eficiente când luptăm în oraş, spre Munţii Tatra, aduse de americani pentru 
molozul european, după 6 iunie 1944, cu negre corăbii pântecoase. 

ORDINUL DE ZI adresat Armatei de către dl. mareşal criminal de război 
sfânt a fost însă dat publicităţii la 1 ianuarie şi a ajuns la Marius Ghizdavu pe data 
de 6, când aruncă, de gerul Bobotezei, după un eres strict local, popa Sică, în 
apele învolburate ale Râului Negru, o cruce de fier în vederea spălării de orice 
cantitate de sânge nevinovat, jertfit de unii fără niciun folos pentru alţii, care 
aveau doar interese proprii, de familie, de gașcă şi de partid. Aveau şi au. Același 
tip uman săvârşind în genere Răul. Același tip uman îndurându-l. Azi pupincurind 
orologiul Kremlinului roşu. Mâine afişându-se ca și cum părinții din părinți şi 
socrii din socri, bolşevici şi filoruşi, le-ar fi transmis preocuparea pentru 
respectarea Orarului Aderării. 

De aceea, ORDINUL DE ZI adresat Armatei de către condamnatul 
definitiv, la 6 sau la 1 ianuarie 1944, deveni și ţinta unor analize de cafenea cu 
nechezol și de cerc restrâns la domiciliu, atât de înverşunate a întrezări printre 
rânduri ce ne rezervă viitorul, încât inovațiile în decriptare şi hermeneutica 
străpungătoare-n sectorul himenal de rupere a diferitelor centuri de apărare 
fortificată a textului sărac în vitamine prefigurau armamentul sofisticat şi muniția 
performantă folosite de brigăzile de bursieri critici ale Sfârşitului de secol, de 
mileniu și de Literatură, ba chiar şi de Istorie onestă dacă trebuia sau nu trebuia 
să ne oprim pe Nistru fără a mai încerca niciun pic să cucerim Rusia. 

Ceea ce n-ar fi fost în pisc intelectual o catastrofă geologică, dar au încetat 
nişte chestii să se mai implementeze, precum s-a stagnat şi după ce s-a amenajat 
cimitir şi pentru eroii decembriști căzuți sub Cea 10% şi sub Y1 90%, fenomen cu 
atât mai pendinte de un regret de regret cu cât, după proiecția Şcolii de Prognoză 
de la Sonnenheim, Alsacia, Literatura ar urma în jurul anului 2051 să-şi înceteze 
majoritatea funcțiunilor care au făcut din tiramisul ei o plăcută zăbavă, puţinii 
homosapienşi ce vor mai fi alfabetizaţi preferând să adulmece somonul. Iar Istoria 
va deveni un fel de Literatură în 2053, la Centenarul înălțării lui Stalin în cosmos. 

Totuşi, micul prinţ Marius Ghizdavu credea în Arta sa. Cum spera nu puţin 
că Geniul este nu numai înnăscut ci şi predestinat. Fatalism care nu-l îmboldea la 
a ispiti pe Domnul său. Creatorul, gata, făcuse deja aproape totul, construind o 

varietate de Univers în care Bioseea să-și caute drumuri cât mai ducătoare 
undeva, respectând doar comoda restricție de a nu viola zadarnic legile Lui. 

Pictorul sublunar cunoștea mecanismele represiunii din Uniunea Sovietică, 
încă din fragedă tinereţe. Și nu a provocat Providența să se demaște apărându-l, 
ci s-a ferit să paţă vreun conflict cu mitocanii Cominternului și Căgăbăului, cari 
poartă răspunderea pentru ce bravul şi talentatul popor rus a fost întrerupt din 
dezvoltarea sa culturală firească (cutremurătorul vaiet al geolelor Gulagului 
neechivalând o Literatură, care-i plezir), neajungând nici în ziulica de azi, 26 
octombrie 2002/ 2052, la un standard de viaţă compatibil cu al canadienilor de la 
aceeaşi latitudine. Din muluple surse informat-îngrijorat, Marius Ghizdavu, 
grăbindu-se a fotografia România Mare Pitorească şi anticipând nu doar atacul 
banditesc din 26 iunie 1940 al lui Molotov, ci şi exploatarea acestei breșe întru 
nimicirea principalelor Școli Româneşti de Pictură, cea de la Baia Mare şi a 
Balcicului, s-a ferit cu grijă a se stabili, întru a-şi desfăşura statornic activitatea, 
în vreuna din provinciile primejduite, abandonând Lw6wul, Cernăuţi, Chișinăul, 
Vâlcovul, Balcicul şi Vârşeţul. Chiar dacă a fost ros de resentimentul cam 
teoretic, toată viaţa, cum că decât o carieră de longeviv ca a lui Tiziano Vecellio 
(1481-1576), mai bună era o autocombustie rapidă în 1936-1938, ceea ce pentru 
exegetul obiectiv e o adevărată absurditate, întrucât încă n-avusese de-a face cu 
bolşevismul concret la faţa râioasă a locului şi, deci, nu găsise Subiectul, oricât 
de nebun ar fi fost, iar Cel de Sus nu-și putea îngădui a-şi încălca propriile legi ca 
să-i faciliteze, fără motive dure de pictat, o împlinire Van Gogh a destinului. 

— Bolşevicii lui Dimitrov, râdea el resemnat la Sonnenheim către tovarăşa 
Dorothea Schlauberger d'Esgrignon (Despina H&buterne), mi-ar fi râcâit cu 
baionetele frescele ce gândisem pentru Balcic, Silistra, Bazargic şi Turtucaia, 
nemanifestând ei, ca bulgari internaţionaliști, mai multă înțelegere pentru 
miracolul estetic decât cenzorii cuscrului Jdanov, care mi-au ras de pe fața 
pământului cimitirele de eroi români şi germani, pe care cu atâta efort şi lacrimi 
le-am amenajat pe flancul sudic al uriaşului front al Cruciadei Antibolşevice, 
flanc care sub comanda mareşalilor români a dus greul războiului, copii! 

— În general, bunicuţule, zise biografa şi nepoţica sa mişto, Isadora, cu 
lăcrămioare în colțurile ochişorilor, în viaţa ta perfectă aproape totu-i riguros 
planificat şi cu greu se pot găsi soluţii mai bune la marile provocări cu care te-ai 
confruntat, încât prietenul şi logodnicul meu de origine torționară şi cleptocrată, 
Sergiu Enache al lui unchiu' Jan şi al Cepecăi, a remarcat că e ca şi cu deciziile 
României Regale, numai un fanatic putând reproşa Regelui Ferdinand că nu s-a 
extins în Răsărit până la Bugul nostru, iar în Vest, că n-a putut convinge Regina 
Maria Occidentul că fruntariile noastre etnice sunt, pe Tisa, până la vărsarea ei în 
Dunăre, încât să nu mai resimţim azi rana dureroasă a unui Banat tot atât de ciuntit 
precât glorioasa şi culta Moldovă cea bogată-n slovă! 

— Acest epitaf favorabil se potrivește, își sprijini el bărbia în piept cu mare 
mulțumire, şi Majestății Sale Regele Mihai, care n-a greşit nici schimbând 

guvernul la 23 august 1944, nici ajutând diplomatic în Europa monarhică la 
grăbirea integrării României feseniste, chit că efortul din urmă este subliniat mai 
mult de televiziunea guvernului decât de cele private, niște canale cu mutre hilare 
pentru a căror sfadă s-au jertfit greviştii foamei cei terciuiţi în 13 iunie 1990, să 
vină minerii, când s-a creat în Galiţia Mare atmosfera de a nu aniversa Bucureştii 
şi Chişinăul 50 de anișori de la debranşarea ombilicală silită a Basarabiei, ca şi 
căderea Ţării pe ultimul loc play out, atât în stânga cât şi în dreapta Prutului. 

Numai Regele Carol al II-lea greşind destul de grav, nu că n-a pregătit o 
armată cât a Franţei, care să reziste pe Nistru, după 26 iunie 1940, unui atac de la 
bazele transnistrene, ale Armatei XIV astăzi, de ne împiedică să ne unim, încât 
şmecherii din capul ării, Isadoro, ca şi intelectualitatea atitudinară, s-ar altfel 
preocupa de Unire mai mult decât să-și transfere copiii de la Liceul Zoia 
Kosmodemianskaia la Liceul Jean Monnet, adică de la averi CAER la averi uie. 

Nu aici e eşecul domniei lui Carol II, ci în comoditatea că n-a atacat URSS, 
cum îl consilia academician post-mortem Voicu Ghizdavu, cu Armata 3 spre 
Harkov şi cu Armata 4 spre Odessa, exact la 1 octombrie 1938, imediat după 
Acordul anti-cehoslovac de la Miinchen. 

Rezultatul geografic pentru România ar fi fost acelaşi, dar câtă Glorie! 

— Nu lui i se datorează Năpasta că ne-au aplicat lovituri cauzatoare de 
moarte culturală atât Axa totalitară Wehrmacht-Krasnaia Armia, cât şi anglo- 
americana Luftwaffe! A rezista la aşa forţe gigantice nu se putea decât aruncând 
tot bugetul înarmărilor pe spinarea masilor largi populare, aducându-le la 
întuneric intelectual complet-complet, şi poate tot n-ar fi fost deajuns nici 
asemenea jertfă, mai cumplită ca aia de sânge, a lui cine moare pe la Revoluții 
pentru privatizarea hotelurilor Intercontinental, Lido și Ambasador fără să poată 
licita şi frate-miu american Augustus, sau la război sfânt, doar ca să se colocvieze 
atitudinarii despre „instabilitatea României Regale Mari autodezmembrabile 
inevitabil“, invocând „clivajele, clivajele“ nişte vorbăreţi pui de nomenclaturişti 
responsabili de dezastrul Ţării, lanternă roşie a Galiției Churchill-Rooseveltiene 
azi, a Galiției Molotoviene deocamdată doar în raport cu fraţii noştri baltici, dar 
nu exclud să ne depăşească Republica Moldova, dacă într-adevăr SUA sau UE ne 
federalizează ca pe Germania RFG, iar frământările constituționale din stânga 
Prutului schimbă numelui țării în Republica Democrată Română, deoarece toate 
aceste tropisme, Despino, ne apropie asimptotic, deci optimist, de o imitaţiune, e 
drept că nu tocmai sincronică, a modelului german de reunificare între o republică 
de tip federal mai avansată şi o republică de tip democrat mai retardată... 

— Trădarea Regelui Carol al II-lea, lămuri Isadora către Sergiu mângâindu- 
i lui frate-su Pepi părul sârmos de pe braţ cu tot cu tatuajul de vip, constă în că n- 
a ascultat de străbunicul consilier, boier istoric Voicu Ghizdavu, carele imediat 
după ce franco-britanicii au sacrificat mişeleşte în 30 septembrie 1938 
Cehoslovacia, nimicind sistemul de securitate românesc ce cu atâta osârdie țesuse 
Titulescu în contra revizionismului Ungariei şi Bulgariei, într-un raport perfect 

documentat îl sfătuia pe Voievodul Culturii să profite de degringolada creată de 
Stalin în Armata şi SS-ul sovietic, prin împușcarea a numeroşi specialişti de către 
mediocrităţile Inversiunii Valorilor, care e temeiul marxismului aplicat, şi să-i 
atacăm imediat, în acel confuz început de octombrie 1938, uriașa dar atât de 
vulnerabila Uniune Sovietică! Lansate din Cetățile lui Ştefan cel Mare de pe 
Nistru, elementele rapide ale Armatei 3 Română putând lesne a împinge până la 
Bug şi chiar până la Nipru, pe când Armata a 4-a ar fi asaltat de pe mare şi de pe 
uscat Odessa noastră, Dora, şi Sevastopolul, Elviro, care e cheia Crimeii și a laltei 
noastre, argumentul bunicului fiind că, pentru acest fulger de război, România nu 
va fi trăsnită la Pace mai rău decât cum se va întâmpla dacă ai noştri așteaptă să 
fie ciopârțită Ţara în 1940 şi, abia pe urmă, în funcţie de ce coaliţii de... guvernare 
se vor putea înjgheba beligerant, să găsim diferite forme de a da simbolic cu 
măciuca şi în totalitarismul roşu la 1941-44, şi-n ăla brunu' la 1944-45! 

— Correct! Străbunicul tău Voicu Ghizdavu avea dreptate, zise din Florida 
republicana Betty Ghizdavu a lui Walt (Vicky) către democratul Alex al Juliei 
din California. Nu se putea ca să nu primească ajutoare masive de la toţi într-un 
astfel de Război Sfânt, dacă-l declanșa imediat după ruşinea de la Miinchen 1938! 

— Da, dar la 1940 România sfâșiată de vecini era prea mică teritorialiceşte 
şi ca rezervoare de sânge tânăr, pentru ca, obiectă recentul istoric Muhală Muistu, 
să-şi permită a purta în Răsărit peste Prut un război ideologic total incorrect! 

— Voi bandiții cari ați lucrat la Ministerul Propagandei, glăsui în numele 
norodului ideologul Vanea Ţăpoieşu de luase pe Adriana, fiind deci ginerele 
responsabilului de dezastrul Ţării Horea Bratu, va trebui să răspundeţi dinaintea 
opiniei publice a Naţiunilor Unite ce-aţi cătat cu taburile la Stalingrad, la 
Kislovodsk-Soljeniţin și Nalcik în Caucaz, la ceceni în Groznii, la Mahacikala-n 
Daghestanul Mării Caspice, în Odessa noastră, la Mariupol, la Poltava şi Harkov, 
la Krasnodar în Kuban, şi — culmea impertinenţei! — la Ialta-n Crimeia! 

— 'Tovarăşe Ivan Bednii, canci! îl înfruntă-n curaj colonelul de propagandă 
doar pe chipeșul transnistrean ce se va refugia îndărăt, în 1958, cu trupele 
sovietice, când le-a retras Hruşciov să nu se contamineze de Neostalinismul 
românesc dejist-ceaușist. Aici nu e vorba nici de cireșul lui Aragon sau Yves 
Montand, nici de vişinul lui Vanea, ci de livezi întregi pe rod rămase neculese!... 

Ci în marginea pădurii arse, sub corbi, era ceva halucinant în disciplina 
tipic ostășească a straturilor de întuneric, cum se depozitau ele, ierarhizându-se 
după densitate deasupra cimitirului proiectat de lent-colonelul de propagandă 
Marius Ghizdavu, exploatând estetic tocmai acest aranjament gravitațional, 
revelat inițiatic de inginerul Gary Glagoveanu, şi nu frăția de arme româno- 
germană. Din aceste păcate negre, toți activiștii, securiştii, gestionarii şi noii 
ideologi îngheţară de parcă ar fi înțeles că există ceva mai presus de materialismul 
dialectic și geografic, în sala neagră, afumată de arderi pe rug, a tribunalului. 

Marius Ghizdavu, gata de execuţie și chiar mai mult decât atât, de un eşec 
ducând la o agonie cât să fie vegheat când de Liz, când de Dora, când de Laura, 

Murocika şi Viuţa, făcuse aluzii transparente până la glasnost nu numai la Prelude 
au temps des cerises, ce frumosul haiduc transnistrean Ivan Bednii (Vanea 
Țăpoieşu) tălmăcise din urâtul bolşevic Aragon, sau la obiceiul acestui Vanea de 
a bea vişinata Adrianei, ci şi aproape în clar la Palatul Livadia și la livezile de 
Cireşi, vişini şi eucalipți lîsenkiști suri, cu care voise să-l înconjoare pentru a 
cuprinde organic în acelaşi sit OPERA de la Ialta, construită cu arhitectul cam 
arhetipal Gligorie Cornescul, recomandat de o rudă a sa, de domnul Mişu, pe baza 
realizărilor pe comandă turcă de la Hotin şi Cameniţă. Prin frumuseţe şi strălucire, 
prin capacitatea de a le oferi doamnelor române şi turistelor naziste niște scări 
monumentale şi marmoreenele alte fundaluri de foaier, pentru etalarea toaletelor, 
şi pentru nunți, la Valsul Miresei, urma a se rivaliza nu numai cu Opera de la 
Odessa noastră, ci şi cu cele din Viena, Milano, Paris și chiar din Londra ceea 
bombardată doar formal de Goering, în speranţa că ar pricepe necesitatea istorică 
măcar a unei păci scutitoare pentru Reich de războiul pe două fronturi, dacă 
posibilitatea sincerei angajări a lu' Ciorcil ş-a lu' Ruzvelt, Codine, într-o Cruciadă 
Antibolşevică, se exclude pe baza conspirației că SUA ia Pacificul, China Asia, 
Rusia Europa şi Anglia câte colonii mai poate stăpâni, după ce Hi îi aplică nişte 
lovituri de imagine la invulnerabilitate, cum Napoleon Imperiului Spaniei... 

Anturajul monarhic fiind destul de nemulțumit de ce realizări concrete 
acumulase Marius Ghizdavu, ale cărui pregătiri sufleteşti, pentru vreo execuţie 
întreruptă şi pentru vreo agonie vegheată de femei dragi, drăguțe, nu impresionau 
tocmai când era să i se dea un calificativ. Pentru că el, din modestie, nu spusese 
totul! Ci numai Mircea Focşăneanu şi verişoara cea frumoasă, Elvira, ştiau, de la 
doctorul Lecca ce trăsese cu urechea la o aiureală de beţiv, a marelui luptător cu 
armele artei, în contra bolşevismului demolator de biserici şi de suflete omenești. 

Ce năzdrăvănie comisese Marius în Crimeia noastră românească? 

Cu mult înainte de cernitul 10 Mai 1944, când ca pe o concesie de natură a 
îmbuna anglo-americana Luftwaffe, Majestatea Sa Regele Mihai 1 a decis să ne 
retragem din ucraineana citadelă a Sevastopolului, de care se îndrăgostise 
vizitându-l, cum odinioară genialul romancier rus, contele Leon Tolstoi, autorul 
megatelenovelei Voina i mir, capodoperă de largă recunoaștere internațională, 
chit că nu arată în 1681 pagini, cauzele care au generat Cruciada Antiţaristă a lui 
Napoleon şi, în fond, a întregii Europe, căci ponderea voluntarilor nefrancezi era 
mult mai mare decât a beneficiat de aport nearian cruciatul Hitler: prima cauză 
fiind Răpirea Basarabiei în mai 1812 de către Kutuzov, iar a doua sentimentul de 
horror ce electrocutase lumea civilizată, la prima lectură a reportajelor despre 
cum, bestial, în intervalul 1806-1812, trataseră ocupanții ţarişti pe creştinii 
moldoveni şi valahi, pustiindu-se localităţile de distrugeri, jaf, viol, masacre şi 
îndeosebi de munca forţată, la transporturi şi infrastructuri militare, din obiceiul 
de a înjuga români în locul boilor inspirându-se şi cekistul Himmler, declarând 
presei de senzaţie ideologică cum că lui îi este indiferent dacă zece mii de femei 
ruse crapă săpând o groapă antitanc, ca neamţ nefiind interesat decât dacă groapa 

a fost săpată, dobitocul nazist nefiind informat că aceeași mentalitate o au şi 
ssecuriştii de dincolo de front, în cele mai multe cazuri săpând astfel de gropi fără 
nicio utilitate, chiar în Ural şi-n întunecatul Sibir, fără niciun folos militar, da, 
însă gândite a dovedi rolul istoric al ignoranților cocoţaţi în capul bietei Rusii, 
acela de a tâmpi masile că parrtidul, adică activiștii, securiştii, ideologii şi 
gestionarii viitori oligarhi, se... preocupă, ei iau măsuri, desfăşoară o vastă muncă 
organizatorică, în timp ce fiii acelor femei mereu îmbrobodite sunt măcelăriți şi 
transformați în Eroi, nu numai în folosul expansiunii cominterniste, Ci ȘI în al unor 
profitori electorali euroatlantici, capabili să se laude că au învins... EI marea 
alianță germano-română, cu pierderi infime faţă de cele rusești, chiar neglijabile! 

Neglijabile! Cum le-au calificat la brifingul de presă de la Copeica Mare, 
pe Bărăgan, intelectualii Damian și Noveanu, în 19 aprilie 1961, când au fost 
sloboziţi din D. O. (domiciliul obligator), pentru a lor bună purtare atât în Gulag, 
ca prizonieri, cât şi în Romlagul în care au fost transferați, înainte de a fi vărsați 
la amenajări funciare necesare unei agriculturi de stat, de sovhoz, progresiste. 

Ei bazându-se pe mişelia că, aşa cum le relata Mișu, pe frontul occidental 
nu-s deloc semne de apropiere de Balcani, altele decât jocurile de intoxicare. Cum 
apare vreo Luminăţie să viziteze trupele anglo-americane, soldaţii cei prea bine 
hrăniţi, dar stătuţi, o împresoară şi o zăpăcesc de cap cu o singură întrebare: 

— Când ne întoarcem acasă, Blagorodnicia Voastră? 

Ceea ce Marius Ghizdavu prevăzuse încă înainte de a se produce marele 
show al Debarcării, deoarece voiajase cu Kira Despina prin multă Evropă şi avea 
cumnată americancă, încât nu s-a mai mirat de dezvăluiri târzii, cum că Debarcaţii 
duceau un război total neserios, ca apropiere de Balcani, pe când ruşii piereau ca 
muştele, seceraţi de mitraliile române şi germane, un război Saving Private Ryan 
atât de hollywoodian aiurit, de-şi permiteau până şi să salveze anumiți soldați, 
eventual un anumit unul singur odată, pe motiv că Abraham Lincoln se exprimase 
la o adunare electorală că ar trebui să existe o anumită echitate în ce priveşte 
sacrificiile pe familii, nu unele să piardă toată partea bărbătească şi să zică trei 
Doamne, și toți trei, iar altele să n-aibă decât emoţii pe bază de ştiri din auzite! 

Două fiind şocurile trăite de acest artist prea post-umanist, prea bazat pe 
geniu sintetic, deziluzii capabile să ne explice degradarea moralei sale până la ce 
filosofie neospitalieră are un pitecantrop înveninat de ură neputincioasă, când i se 
încalcă teritoriul, de către o hoardă superioară numeric, tehnic şi mediatic. 

Mai întâi, umilinţa de la Zubalovo, în 6 august 1943, când după uriașul 
bombardament american de la Ploieşti, de era să i-l suprime pe frate-su 'Theo, 
credea că se va continua tot aşa şi iar așa, până la Armistițiul Necondiţionat din 
23 august 1944, demolându-se complet orașele, târgurile, satele şi cătunele Țării 
sale. S-a speriat rău, a mers de nebun la Poartă, la Stalin, să se jeluiască şi să-l 
impresioneze cu o rogojină aprinsă-n cap, cum că să facă ceva, să se implice, să 
ia niște măsuri în plm, să dea un ordin lu' Roosevelt, să înceteze a mai zdrobi un 
bun obştesc care se cuvine... Cominternului, o bază logistică de plecare spre noi 

şi ireversibile bolşevizări-rusificări, a noi şi noi popoare, fie că noua frontieră a 
CCCP o fixează călăul naţiunilor, antiwilsonianul Molotov, pe Carpaţi, lângă 
braşoveana Cetate Stalin nepângărită de horthişti, fie că acea nouă frontieră o 
pune călăul democraţiilor, antiiliescianul Vîşinski, la Trieste, cu nişte consecinţe 
ce rămân a se ghici de către omenirea un pic mai civilizată, dar insuficient. 

Pe când Marius, încă neodihnit după zborul periculos de la Harkov la 
Kunţevo, peste antiaeriana rusă, avea vedenii, ameţea cum se temuse în carpenul 
Jujubier de la Berdicev, la 6 august 1941, să nu cază cu tot cu V6jdul Reichului, 
nălucindu-i-se a naviga-n 3D prin cimitirul de la Oancea din Covurluiul de Est, 
de-a stânga Prutului, Stalin — dimpotrivă — era fuma liniştit ca un Moromete. 

Venise neanunţat de la Kunţevo la Zubalovo, cu fata şi c-o bucătăreasă 
marxist-leninistă care s-ar fi putut îndrăgosti de-un Andre Glucksmann delegată 
la Paris, — pentru a culege agrişe, fie verzi, fie galbene, fie roşii, în scopul 
anteplanificat pentru dulceţuri ca şi, alcoolizat, ca antidot. La Poarta conacului, 
stăpânit până nu de mult de un reprezentant al burgheziei menite a industrializa 
Tarismul, divizându-l după modelul american în 250-300 stătulețe prospere şi 
fericite, se adunaseră de prin împrejurimi mai mulți bătrânei simpatiei, cu 
tovarăşele lor de viaţă feseniste, deoarece văzându-se biplanul românesc huruind 
cam dinspre gorkizatul Nijni Novgorod, s-a zvonit c-o venit pe la Stalin chiar 
nemuritorul Lenin, fără Krupskaia, care nu intra în mit, aşa c-aduseseră coșuleţe 
cu ciuperci roşii, panere cu fructe nordice, recipiente de Schweppes Since 1783 
Bitter Lemon, golite şi umplute cu cvas proaspăt, oliţe de lut cu smântână 
acoperite cu binemirositoare foaie de brusture, precum și pungi albe Kent în care 
se mai zbăteau peștişori abia pescuiţi la undiţă, nu şi vânat, deoarece trasul cu 
kalașnikovul era economic momentan interzis în împrejurimile Moscovei. 

— România Regală, pictore, zise el mestecând cu linguroiul de lemn de tei 
în bulionul de agrișe de Zubalovo, nu poate fi un „bun al Cominternului“, 
deoarece ea este o realitate neplăcut masiv activă pe frontul antisovietic, pe când 
încă de la 22 mai 1943, nu ştiu dacă aţi observat la București, eu am convenit cu 
Dimitrov de la bulgari și cu tovarăşa Anna Karenina Pauker, Cominternul să intre 
într-un proces de autodizolvare efervescentă, în scopul pe care, ca european 
galițian de limbuţă română, e de neconceput să nu-l pricepi geopolitic! 

— De douăzeci de mii de ani, de când neanderthalianul a descoperit 
spiritualitatea, biped mărșăluind or înainte, după regula lui Suvorov că rusul nu 
se retrage niciodată, tovarăşe Stalin, omenirea, alergând după mai binele pe care 
tocmai predispoziția recentă la Idealism i-l prezenta ca fezabil, binevoi Marius a 
surâde fermecător ca Virginia Gibson, cea mai frumoasă americancă din 
Câmpina, este totuşi încleștată împatentat într-o Luptă pentru Existenţă 
necurmată, din care se aleg cei mai buni dintre cei mai bine adaptaţi ca să conducă 
specia spre proeminentele personalități deja de pe piscurili cele mai însclipitoare 
ale Arcului Carpatic, piscurili Kommunismului, pe care dacă clasa muncitoare în 
alianță cu țărănimea colhoznică nu le va atinge în două mii de ani, ea se va lupta 

şi alte două mii de ani pentru Idealul ei, pentru a îndeplini neabătut porunca 
genialului Cârmaci, soțul doamnei Nadejda Konstantinovna Krupskaia, care s-a 
preocupat de învățământul sovietic şi de educaţia politică a maselor, clonându-se 
după acest cuplu paradisiac primordial, actualul Om Sovietic, apărător neînfricat 
al stalinismului, încât de aceea ezită mereu Hitler să înarmeze ruşi contra ruşi sau 
să se dea drept Eliberator al marelui bloc slav ortodox, de sub jugul roșu al 
bolşevismului dărâmător de biserici, această înfiorătoare vâltoare, în care se zbat 
oameni şi națiuni, neputându-se domoli decât dacă se trag toate concluziile din 
eşecul Societăţii Naţiunilor, care-şi permitea un Titulescu să sancţioneze Italia c- 
a invadat Mussolini Etiopia, ba s-a mers şi până la a jigni glorioasa Uniune 
Sovietică, pentru a fi realizat, în 1939-1940, unele... rectificări de frontieră în 
dauna Finlandei, dar care au folosit Leningradului, încât şi-a putut permite 
tovarășul gras general-colonel Andrei Aleksandrovici Jdanov să păstreze şi 
copilaşii în groaznica încercuire, toată această horă a morţii ce din când în când 
se mondializează, neputându-se umaniza umaniza umaniza, decât dacă în locul 
democraţiei idealist-metafizice de Ligă a Naţiunilor, se fundează o materialist- 
dialectică şi istorică, pragmatică, Organizaţie a Naţiunilor Unite, unde 
Autoritatea să aparțină cu adevărat celor ce o au, adică maimarii, respectiv 
Rusia, Marea Britanie, Statele Unite ale Americii și China, sute şi poate mii de 
ani, generații după generații de homosapienși având a cânta, cu legitimă mândrie 
comunistă, fapta înaintaşilor care au condus Omenirea pe piscurili însclipitoare, 
înfruntând furtuni din văzduh şi din zbuciumatele valuri, din cazărmi şi de la 
vatră, probând descoperirea deja prometeică a focului, Stalingradul, astă iarnă, şi 
Kurskul, în actualitate, probându-l pe junele Marx, că Economia Sovietică a fost 
magistral călăuzită de către planificatorii ei şi Constituţia nou-nouţă, spre finanţe 
dintre cele mai solide, idealul fiind stabilitatea, adică nu decalaje deprimante, 
ceea ce înseamnă că e inadmisibil să se ajungă ca un singur stat american să aibă 
pibul cât toată relativ postbolşevica Rusie, părerea tovului Ruzvelt fiind ca 
sistemele să conveargă, păstrându-şi fiecare specificul, eupareunia coexistenţei 
paşnice obținându-se dacă fiecare păstrează câte 60% din sistemul său, 
comunismul ameliorând ce nu merge, cu proteze capitaliste din paliag, iar 
capitalismul debarasându-se de viciile sale prin 40% Reeducare comunistă... 

— Domnule Ghizdavu, îl întrerupse gazda, împungându-l în piept cu 
linguroiul fierbinte şi umed, dumneata nu eşti, ca înțeleptul dumitale tată, 
tovarășul Voicu, din generația zbuciumată şi însângerată pe care ursita a purtat-o 
în patru decenii prin patru războaie şi patru răscoale şi care a făurit totuşi România 
Mare... De ce a făurit-o, mă? Pentru ca să aibă cum se numi partidul născut din 
necesitatea de fier a lui Vadim, ca România postceauşistă să nu se întemeieze pe 
România Regală pre-dejistă, întru aceasta maculându-se în conștiința gloatei, care 
dealtfel doar atâta aştepta, totul: monarh, partidele clasice liberal şi țărănist, 
intelectualitatea reacționară mai cultă... Ba aş putea zice că tocmai din proiectul 
Moarte Intelectualilor de a asmuţi ura cetățenilor din 1990 de fapt asupra Regelui 


13 


Mihai, încă în putere şi capabil a împinge România spre Europa odată cu primul 
val polono-ceho-maghiar, şi poate chiar mai mult decât atât, în aceeaşi vâltoare 
atrăgând şi România de Est, după un Proces al Kommunizmului menit a stârpi 
reţeaua de cunoștințe, pile și relaţii, care e baza suprastructurii corupției, corupție 
care, ca şi incompetenţa crasă, incuria, se împacă şi se loveşte mai bine cu 
republica decât cu monarhia constituțională neautocrată, tocmai de-aia, ca să se 
dea cu kkt în Majestatea Sa Regele Mihai I de România, căruia EU personal i-am 
acordat Ordinul Victoria și nişte Miguri personale, poate s-ar fi prăbuşit cu ele ca 
un tot atât de bun pilot cum o fost lurii Gagarin, tocmai de-aia s-a şi inventat de 
Emanaţie acel costisitor mit al lui Ăla, i s-au ridicat busturi şi statui, i s-au 
inițializat nesincere parastasuri, nici dracu însă nepropunându-și cu adevărat a 
pune ostășeşte Tara la muncă, a confisca averile demnitarilor hoţi sau a 
răscumpăra acele teritorii extrem nordice şi extrem sudice fără de care 
spiritualitatea voastră lasă de dorit, tocmai când deveniți... „europeni de limbă 
română“ și numai naivii proști de tot mai au a se gândi cu seriozitate la ce... n-a 
fost să fie, la această Românie Regală Mare, cum începuse ea, ca stat de-a dreptul 
intelectual, lăsată în pace, să fi dat nişte chestii fine de să te măsori cu italienii, 
cu spaniolii, cu francezii, sincronism dacă-ai-la-ce, şi nu să fii doar ca o vag 
diferențiată porțiune de Americă de Sud, cu națională fotbalistică în culori proprii, 
iar în rest, nici măcar profesionalismul de a putea turna o telenuvelă exportabilă, 
numa! băşcălie, nesimţire, prost gust şi manele, o adevărată Biafră spirituală, cum 
zicea ideologul ăla gomos, Popescu-Dumnezeu parcă, mă Ghizdavule... 

În pustiitul cimitir, crivățul bătea dinspre toate punctele cardinale odată, 
cum râde (de la Roma) ucraineanul Gogol de oraşul Petrograd, înălțat de un ţar 
manipulat geopolitic ruseşte spre Nord de un patriot român, de înțeleptul 
moldovean precaut Nicolae Milescu, cel cârn ca Socrate. 

Adică Marius Ghizdavu nu se afla în cea mai inspirată noapte din viaţa lui 
bogată în coşmaruri. Ci în tristeţi dintre cele mai curajoase, specifice, ursite 
ancestral, în versiuni gata concentrate din naștere. 

Faptul că Stalin nu se oferise a ordona, lui Ruzvelt, a nu mai bombarda de- 
a surda bogata Românie Regală, deoarece ca moșie va intra-n patrimoniul 
Cominternului, era o infernală prevestire că nici a doua solicitare, pentru care 
zburase, în definitiv, de la Harkov la Kunţevo, nu va fi mai bine primită. 

— Regele meu, își învățase Marius monologul la mormântul Murocikăi sale, 
să ştiţi că şi-a păstrat prerogativa demiterii primului ministru, care la noi îşi zice 
Conducătorul Statului şi are puteri nemăsurate. Așadar, euuu pot aranja ca ce i s- 
a întâmplat regal Ducelui, recent, să se plagieze la Bucureşti! Însă nu-mi pot 
arunca Națiunea chiar în necunoscut. Sunt artist al Poporului. Și nu atât 
bolşevizarea-rusificarea ireversibilă mă sparie, Iosif Vissarionovici, deoarece e 
ceva ce căleşte popoarele, au limbi mai viguroase când ies de la tratament, cât nu- 
mi miroase a bine, printre atâtea hoituri de eroi rataţi, de eroi de second hand, de 
zgonhen, o anume incertitudine apoasă privind Granița noastră de Vest. Intuiţia 

mea, totuşi: e scris sortit ca, sub Majestatea Sa Regele Mihai Întâi de România, 
generația mea să desăvârșească ce n-a reuşit a lu' taică-miu: Graniţă pe Tisa, atât 
în Banatul Sârbesc cât şi în Crişana Ungurească!... O merităm deplin. 

— Te referi, îl interogă dându-i să guste bulion de pe o lopăţică din lemn 
uşor de mesteacăn Bucătăreasa marxist-leninistă, la mitul țărmuririi spaţiului vital 
românesc de către nişte firicele de apă relativ stabile chiar pe secetă? 

— Cum ar fi, surâse alta cam ca Murocika, Tisa, Dunărea şi Nistrul? 

— Mă refer, măsură el servitoarea ca pe blonda cu ochii totdeauna dulci 
Laura Done-Lecca, la nişte graniţe juste, profund etnice, de la Tisa până la Bug, 
de care ne-au privat doar americanii, la Pacea Expresionistă de după 1918, 
plasându-ne de fapt printre puterile revizioniste, ceea ce în afară de tata, care se 
contaminase în Alsacia noastră de un imperialism exacerbat, citind numai 
geopoliticieni germani, puțini confraţi interbelici de la Bucureşti au înţeles că 
drumul nostru este spre Est, de la o Românie Mare la o Românie şi mai Mare! 

— Or, stenografie fata privind cu înțeles femeie-femeie spre econoama 
Bucătăreasă cum gătea dinaintea videocamerelor, a avea, cu ajutorul dezinteresat 
al ostașilor Armatei şi Flotei Roşii, fâșia care pleacă de la Belgrad până la Tokaj 
şi Săpânța, e ca o pistă, tovarăşe Stalin, de unde să decolezi pentru a penetra 
viguros în Triunghiul de Lapislazuli Beciu-Cracău-Breslau, visat de toţi 
Ghizdavii, ceea ce înseamnă că românul este nereeducabil, el urmează neabătut, 
fie bătut, fie nebătut, teribilul Testament al Voievodului Culturii, Petru Rareș al 
lor, cel cu origine relativ sănătoasă, pescar, măcar după mumă, putându-se 
încadra ca un fel de raznocineţ, restul fiind os şi mentalitate domnească de primă 
calitate muşatină, încât stăm şi noi amândouă visătoare şi ne întrebăm, ca nişte 
creştine revoluţionare, dacă nu cumva scepticismul privind educabilitatea ușoară 
a căţelei umane pavloviste nu se aplică şi noroadelor strict lingvistice! 

— Adică aţi şi uitat, își linse cu o limbuţă albastră ca flacăra de aragaz și de 
gaze de stârv moderatorul, bulionul de agrișe altoite cu tomate, de pe mustaţa 
parcă mai dialectică decât oricând, ce-a spus Lenin despre cum să alcătuim 
Uniunea Sovietică? Ca pe un puzzle, în paradigma cea materialist dialectică şi 
istorică a socialismului ştiinţific! Păi, naţional-scepticismul 1 s-o văzut lui Lenin 
din chiar Lozinca Autodeterminării popoarelor: cui nu-i convine să țină de o 
supraputere, ca să aibă şi el tupeu, să se ducă dracului! Pedagogia națiunilor are 
un pronunțat caracter istoric şi de clasă. Doar pe o anumită treaptă de dezvoltare 
a societăţii, securitatea unui partid își poate permite a deporta, cu trenuri de vite 
sau pedestru ca vitele, popoare întregi. După cum se ştie, noi ne bazăm, dat fund 
că clasa muncitoare este cea mai avansată clasă a societăţii, pe tot ce a produs mai 
progresist intelectualitatea, de la primii materialiști greci până la actualii savanţi 
sovietici, ca Țiolkovski, Lodtghin, Popov, genialu Miciurin şi Lisenko... Deci 
deciziile mele privind munca cu zekul sau împușcarea trădătorilor sunt semnate 
şi de Copernic, Darwin, Edison sau de fizicienii contemporani pacifişti, ca Paul 
Langevin şi Frederic Joliot-Curie, şi de mai toţi tovarăşii scriitorii din Vest! 

Plouase. Mestecenii sovietici crescuseră peste noapte, îndesaţi, deși perie, 
încât crângul devenise un obstacol mai greu de forţat decât o junglă. Dar câtă 
poezie! Un zid alb, ca de zahăr bine rafinat, la care, dealtfel, tăticul dulce al 
tuturor copiilor sovietici se şi gândise! 

Umilindu-l în două rânduri, de 6 august 1943 de Pobreajen, pe invitatul la 
cules de roşii-agrişe, pe prințul român Marius Ghizdavu. Odată refuzând a ordona 
anglo-americanilor a nu mai deteriora cu aviația bunurile materiale și spirituale 
românești, moralul populaţiei, care nu înțelege cum e posibil ca nişte capitalişti 
să constrângă pe Mareşalul să bolşevizeze superculta Românie, ideala Românie 
Regală Mare. lar a doua oară, simulând indiferența la sugestia că, cum căzu regal 
Mussolini în căldurile caniculare toride din sfârşitul de iulie recent, aşa şi 
Maiestatea Sa Regele Mihai | de România ar putea să-l demită pe domnul 
preşedinte al Consiliului de Miniştri, domnul mareșal Ion... 

— Cade în acest caz şi vicepreşedintele Mihai An...? se oprise totuşi vag 
gânditor Stalin din mestecat cu bâta de baseball în ceaunul cu gem. 

Dar Marius n-a mai răspuns nimic inteligent. De interes practic. Era 
limpede că cele trei mari imperii unite, USA, UK şi CCCP, erau înţelese să 
împingă România pe culmile disperării, până la o Capitulare Necondiționată sau 
un armistițiu necondiționat. lar pe cominternişti, părea că îi atrage mai degrabă o 
ţară ruinată proletar decât un regat prosper, în care numai anumite elemente mai 
şmechere să vrea să se bolşevizeze. Dacă trupele Armatei Roșii a Comisiei Aliate 
de Control anglo-american bolşevizant vor găsi belşug, lapte, miere, lenjerie fină, 
dincoace de Bugul nostru, înțelese el dintr-o singură străfulgerare, atunci în anii 
1945, 1946, 1947 cât va dura eventualul mic război civil român, se va pompa totul 
peste Bugul nostru, ca să se risipească pe-acolo prin rea administrare, 
provocându-se însă la noi în RO o mare foamete artificială, cum s-a impus în 
Ucraina kolhozul, creându-se un teren propice pentru ideologii noştri să 
redeştepte în frații ucraineni conştiinţa rudeniei de sânge, ei fiind geţi slavizați ca 
şi bieloruşii, care se trag din dacii liberi şi extrem de războinici, belicoşi. 

— Oare într-adevăr se merită pentru ca să-ţi aperi teritoriul naţional? puse 
pe neaşteptate o întrebare cehoslovacă dublu umilitoare Oreste Bogza, cu privire 
îngreţoșată către Cimitirele Virtuale ce-n 3D Oleg Damașcanu concepuse într-o 
desăvârşită unitate stilistică națională cu Mănăstirea Recunoștinței Eterne de 
la Miorcani, în aceeaşi dominantă albă, de var țărănesc de Paști, al unei 
civilizațiuni rurale perpetuu primenite, pură ca zăpezile veşnice rusești. 

Dezinteresul lui Stalin, și în genere al celor Mari, cu privire la că dacă 
România este capitulată necondiţionat în bună stare sau nu, ori la că dacă se 
capitulează din proprie inițiativă, regală, originală, sau e capitulată pasiv prin 
retragerea mai tuturor blindatelor de către zăpăcitul de Hi, dinspre apărarea 
Fălticenilor şi Ipoteștilor, spre nimicirea Varşoviei, pentru ca bolşevizarea ei să 
se pornească după un preliminar tăvălug totalitar, însăşi deruta lui Marius 
Ghizdavu că cu Hi mai putuse închega un dialog, pe baza idealului comun al 

prăvălirii anarhiei marxiste, pe când dinaintea divului Stalin nu puteai decât să 
capitulezi ruzvelteşte necondiționat, toate aceste plăci funerare și realități virtuale 
în lipsă de o reală virtute puneau în grea cumpănă până şi pe tineretul patriot, cel 
puţin tot atât cât neputinţa naţionalei noastre de bate odată și odată Croaţia, deşi 
meciul era amical şi s-a desfăşurat spaţio-temporal într-un ambient motivaţional 
pozitiv de tot, anume pe stadionul municipiului Timişoara, orașul SINGUREI 
revoluţii europene din 1989, anume în preziua invitației României în NATO, la 
Praga, cultul oraș unde s-a văzut, în filmul de sub Cea, bun și pentru spiritualitatea 
Epocii YI, că a cerut Mihai Viteazul ajutor de la Kafka, spre pierzania sa, cei doi 
consilieri consultanţi geopolitici locali cehoslovaci pişându-se turistic chiar pe 
propria hartă, semn pentru înţelepţi că, în apărarea teritoriului naţional, trebuie 
bine judecat face-to-face, uşurându-te în prealabil, dac-o fi cazul. 

Ci Marius, anticipând că Dumnezeul american îşi va întoarce faţa către 
plaiul nostru abia după vreo 60 de ani, în 21 noiembrie 2002 NATO, pe propria- 
i piele constatând la Moscova, la Zubalovo, la cules agrişe în pădurea de argint şi 
agrement a unui industriaş omorât de securitate sau numai deprivatizat în folosul 
norodului, să 1 se ia vila pentru a se relaxa-n ea comisarii poporului, el s-a pus pe 
a practica cel mai abject terorism artistic, acela inspirat de mișcarea de partizani 
sovietici în contra căreia, pe singura aripă activă a frântului front lăbărțat de la 
Marea Baltică (Balta noastră) la Marea Neagră, aripa sudică, ostaşului român i-a 
revenit datoria de onoare de a lua măsuri de autoapărare activă. 

Dumnealui intrase trist în „războiul criminal împotriva paşnicei Uniuni 
Sovietice”, eliberatoarea Finlandei, Estoniei, Letoniei, Lituaniei, Poloniei și 
României, cu o conştiinţă de Van Gogh care-și va găsi subiectul cu S mare, pe 
care nu-l poseda în 1935, când ar fi trebuit să intre în autocombustie creatoare la 
Balcic, doi-trei ani cât a mai trăit Regina Maria. Această conştiinţă de pictor 
sfâşiindu-i-se la Berdicev, sub puternica impresie lăsată sfios de marele Fiihrer al 
poporului german, care şi-a scos cizmele, dar nu şi şosetele vărgate, pentru a se 
căţăra în carpenul cela sur, deasupra lanului de secară iarovizată de către 
specialiștii sovhozului local, ieşiţi marxist din mijlocul poporului prin ombilic. 

De la 6 august 1941 la 6 august 1943, locotenentul de cavalerie de la 
Regimentul 4 Roşiori Regina Maria, Marius Ghizdavu, a vieţuit cu o conştiinţă 
michelangiolescă de arhitect funerar, preocupându-se de amenajări de mari 
cimitire sub lună pe frontul de la Răsărit, acesta fiind şi motivul pentru care a 
refuzat invitația amicală satanică a solarului Stalin, de a mai sta şi a lua contact 
cu rezistența românească antiromânească de la Moscova, cu polcovnica Anna 
Karenina Pauker de Gaulle, care întrupa momentan idealul de frumuseţe sexy 
franțuzesc al Cominternului, el având obligaţia de producător de a participa 
personal în 24 august 1943 la Oancea, dimpreună cu teologul Atanasie Damian, 
cu filosoful Iancu Noveanu, cu doctorul Liviu Lecca şi cu agentul Mihai 
Focşăneanu, în Covurluiul Transprutean, la sfinţirea Cimitirului şi Monumentului 
ce s-au amenajat şi înălțat de către viii recunoscători, întru cinstirea eternă a 

Primilor eroi romani căzuţi pentru dezrobirea Basarabiei... 

— Dragă Marius, îl ciupise Stalin de obrăjor, parcă invidios că nu-i ciupit 
de vărsat, permite-mi măcar să te invit în loja mea, diseară la Operă! Vom avea 
Rusalka de Dargomtjski! 

Era vorba de un opus liric irezistibil pentru un rafinat estet ca strănepotul 
logofătului mason Iordache Ghizdavu, cel tras de barbă de ofiţerii ruși că n-a vrut 
să dea câte vite valahe i se pretindea la 1806-1812, adesea el regretând către Laura 
Done, în tulburea vară a lui 1939, a nu se fi născut în plin curentul romantic sau 
măcar suficient de devreme pentru ca relația Reginei Maria cu el adolescent 
fotograf să nu mai fi îmbrăcat aspecte de o pronunţată... maternitate, manifestând 
înclinare către o poezie naivă, dacă nu şi sentimentală, şi degustând cu plăcere 
începuturile scenei lirice, ca şi vocea gălăgioasă a popoarelor herderiene. 

— Nu pooot, tovarășe Stalin! a refuzat el cu impresionantă hotărâre, ca de 
adevărat comsomolist, provocându-le să tresară pe fată şi pe bucătăreasă, în timp 
ce fierbeau în oală catranul, în care Vojdul avea să smolească doapele 
sticloanţelor de bulion de agrişe roşii. Eu mă aflu în doliu naţional. În starea 
binecuvântată. Postesc negru de când lucrez la cimitirul românesc, transbugean 
cum privim de-aici, din județul Novii Kovurlui. Ăsta e pretextul meu! Nu, nu mă 
pot înfățișa în balcon la Operă, domnule! Căci ce-ar spune despre mine Istoria? 
Dar Literatura?... Ce-am cucerit EU în Războiul Sfânt până în acest august 1943? 

— Impresia mea, surâse Stalin etern efemer ca-n bronz de Herăstrău, este că 
Hi a pierdut războiul şi că Mareșalul ştie, şi nu voieşte să-l piardă şi el pe-al lui. 
Altfel, ar fi împins cimitirul ăsta festiv unde-l plasezi dumneata, la Novii Kovirlii, 
iară nu la Oancea voastră, crezându-l mai bine protejat de revărsările Prutului... 
Dar noi nu vrroim decât să rrecuperăm mormintele eroilor noştri, infiderent de 
clasa socială din care au făcut parte înainte de Marea Rrevoluţie So-cia-lis-tă din 
Octomvrie! Fără deosebire că e vorba de cazacul din popor, viteazul Mazepa, ce 
l-a înfruntat pe cotropitorul suedez Carol al XII-lea la Poltava, dar şi pe ţarul Petru 
I, aspru criticându-l că s-a luat după sfetnicii Dimitrie Cantemir şi Nicolae 
Milescu, fixând capitala pe Neva, iară nu pe Dunăre, unde îşi are Mazepa şi 
mormântul, la Galaţi, cum a şi lăsat dorință din urmă, dându-și duhul la Tighina. 
Fără deosebire că e vorba de amantul țarist os aristocrat ăăăă prinț Potemkin, nu 
fără înţelepciune îngropat de Ecaterina a II-a la laşi, la Sfânta Mănăstire Golia, 
ca un prim Rex Daciae când va rescrie Mihail Roller istoria voastră. Fără 
deosebire că e vorba de generalul Vronski al Kareninei, care suferind o tragică şi 
trecătoare decepţiune sentimentală, cum ai suportat și dumneata când ţi s-a 
sinucis soţia doctorului Liviu Lecca, a plecat voluntar în Kosovo, pe frontul 
pravoslavnic din Balcani, fiind îngropat în Orşova noastră, la o mănăstire unde 
sunt informat că au dosit giuvaericale Pamfil Șeicaru, Stelian Popescu, Nichifor 
Crainic, Radu Gyr şi alți gazetari reacţionari, cu care abia așteptăm să ne răfuim 
de îndată ce toată lumea va achieza că ei și-au adus aportul, prin Ministerul 
Propagandei sau din proprie inițiativă, la dezastrul Țării tale, România noastră! 

Trei lucruri frământau şi pe Grigore Căinaru, deși lupta umăr la umăr cu 
armatele sovietice pentru dezrobirea Ardealului şi nu prea avea timp să culeagă 
roadele introspecţiei, ca boierul Marius Ghizdavu, ce ca un laş temător de cekiști, 
evadase dintre cadrele armatei, se automobilizase pe loc, declarându-se 
agricultor, deşi Octavian Theo vânduse deja mai toate terenurile agricole, după 
ce, murindu-le tăticul la 15 februarie 1940, au convenit ei doi şi Virginia o relaţie 
de sponsorizare ca între fraţii Van Gogh din Olanda cea eminamente agricolă. 

Mai întâi, Grişa era tulburat de bănuiala unei oarecari insatisfacții a 
Palatului vizavi de faptele sale, deşi pe tot frontul Războiului Sfânt încă 1 se 
cântau cu foc versurile marşului său imperialist: Ţara noastră românească / Nu va 
rămânea Regat / Ea va fi Împărăţie / Şi Mihai va fi-mpărat! 

În al doilea rând, se temea tare că, dibuindu-l basarabean, piloşii frontului 
de la Dosare îl vor trimite dinaintea plutonului de execuție, să-l spânzure mișcând 
spre Berlin camionul de sub bara de fotbal. În al treilea rând, el era conştient că 
se bate acum cu armata Germană, ce ducea din senin un fel de război... drept, de 
apărare a Reichului extins şi hitlerismului, atât împotriva „cotropitorilor“, cât şi 
împotriva Capitulării Necondiţionate, care nu putea însemna decât capitularea 
bolșevizantă a întregii Germanii sau a celei mai mari părţi a ei, cu dislocări 
istorice de teritorii și populaţii, de aceea fiind spre Elba mult mai mari decât pe 
frontul de la Răsărit riscul rănirii mortale şi, fireşte, primejdia de a nu fi asistat în 
floarea-soarelui, cu adevărat medical, de vreo rusoaică, pe durata agoniei, şi nici 
de fata dragă, de Dora, deoarece o lăsase lăuză la mă-sa, în Uranus. 

Dar pentru Judecata de Apoi, scriitorul Dorei zăcea totuşi mai comod decât 
pictorul ei de-o noapte de la Odessa, care nu se hotărâse ce merită să fie redat! 

Pornind de la adevărul obiectiv al superiorității totalitarismului bolşevic 
asupra celui nazist, romancierul basarabean Grigore Căinaru știa încă de la 6 
august 1941 că Hi, coborând din carpen, va pierde războiul, deoarece plutocraţia 
anglo-americană şi emanaţia ei, francmasonii... planului de-o conspirație, ca a lui 
Voicu Ghizdavu pentru stăpânirea românească a Lumii, vor încălţa cu milioane 
de bocanci acele trupe comuniste sărăcuţe, le vor îmbarca în milioane de gipuri 
şi-n camioanele antiglod celebre, Dogi şi Strudelbrezel, dar le vor şi hrăni cu 
miliarde de conserve glagovene, în timp ce pe conducătorii hotărâți să risipească 
sângele rusesc, şi al popoarelor subjugate de ţarismul de ideologie bizantină apoi 
marxistă, îi vor răsplăti, dându-le spre jefuire şi viol popoarele de rase mai 
modeste ale Occidentului, din Galiţia lui Marius şi Borgiah, de la Viborg la 
Burgas şi de la Borzeşti la Borsec şi la Bârca. De aceea, marele romancier 
basarabean Grigore Căinaru nu şi-a îndeplinit decât Datoria: a luptat doar pentru 
câte o cauză dreaptă! De la 22 iunie 1941 la 26 iulie sau 6 august 1941, de la Prut 
până la Nistru, iar de la 4 martie 1944 la 9/ 10 1945, de la Prut până la Dunărea 

Albastră vieneză Dâbling Karl-Marx-Hof Heiligenstadt, înțelegând că strategia 
expansionistă Est, așa-zis sadoveniană, fiind inimplementabilă dincolo de Nistru, 
iar cea... titulesciană, Theodoros, de infiltrare-n Etiopia, doar un vis în ger, e şi 
logic că tot Testamentul lui Petru Rareş e mai realist, întru a exploata Capitularea 
Necondiționată la Viena, în 9/10 mai 1945, a trupelor naziste şi în faţa României 
biruitoare, creându-ni-se un precedent cât un cap de pod, chiar într-un colț al 
Triunghiului nostru de Lapislazuli testamentar Beciu-Cracău-Breslau, unde încă 
avem a ne înălța vertical la infinitul continuu coloana culturii fără sfârşit, la 
adăpost de intemperii imperialiste, dacă chiar suntem determinaţi s-o punem. 

Ca orice scriitor care scrie, el era fericit ca un ghiocel, înspre primăvara 
tragică a lui 1944, deoarece Dora era gravidă avansat şi el încă nu-şi punea 
problemul publicabilităţii fluviu-romanului său şi nici măcar pe al insignifianţei 
marelui său poem UE, după inversiunea valorilor şi mancurtizarea unora dintre 
cele mai importante popoare bolşevizate, începând cu cel Român, care şi-a fixat 
brusc data de naștere în 6 martie 1945 şi majoratul în 20 mai 1990, şi sfârșind cu 
marele popor al Ruşilor, care nu şi-a mai regăsit, parțial eliberat netămăduit din 
totalitarism, altă identitate decât în Imnul Sovietic cominternist-expansionist! 

Agricultorul Ghizdav lucra muncă de birou, concentrat pe loc, pe scaun, la 
Ministerul Propagandei, şi nici gând n-avea să plece pe front, cel puţin nu înainte 
de trecerea obişnuitei perioade nămoloase de dezgheţ, când a mirosit că ceva 
scârțâie sus, că Mareșalul e greşit consiliat, în declaraţiile ce dă publicităţii sau în 
cele ce... lasă să se difuzeze. Altminteri habar n-avea ce lucra, executa maşinal, 
mai preocupat a ilustra direct pe carte poemele lui Mircea Dem. Rădulescu din 
Războiul nostru sfânt pentru Țară şi Cruce, Ed. Cugetarea, 1943 sau scene din 
romanul Mariei Nicolau, Mi-e bărbatul pe front, Cartea Românească, 1944. 

Era într-o joi. lar scaunul fusese al lui Grişa, din 6 august 1941 până la 4 
martie 1944, ocupându-se de poezia patriotică, de recitări la Căminele Culturale 
şi Casele Naţionale. O dactilografă într-o uniformă kaki ce-i sublinia imperfecţia 
dogită a celor două picioare cu care nu mărșăluise nici în Stepa Calmucă, nici în 
Pusta noastră de până-n Dunăre, dintre Buda şi Tatra noastră, fuma ca un plugar 
țigări de camuflaj, la etajul cinci, uitându-se peste parc direct în Gara de Nord, şi 
comenta a Orsay-Gară că vor veni, după 1989, căderea comunismului şi înălţarea 
comuniștilor, cu unele rentabilizări de reducere la sub o treime sau șesime Mersul 
Trenurilor, de unde şi logica guvernului să ridice încă o Gară de Nord din banii 
norodului, aia veche putând deveni doar centru comercial, exclus Muzeu de Artă 
Contemporană să se poată progresist instala tineretul, cu talentele lui vizuale. 

— Deocamdată, îi tăie el elanul constructiv, noi chiar dacă pierdurăm 
Războiul de la Răsărit, măcar nu trebuie să irosim și semnificaţia lui, punând naiv 
sub semnul îndoielii capacitatea Stăpânilor Români de a administra, cu dreptate 
sustenabilă, imensele teritorii care ni s-ar fi cuvenit la împărțirea printr-o pace 
rezonabilă a Rusiei ţaristo-sovietice de dincolo de Bug şi de Kuban! 

Svetlana Filipescu îl privi înciudată, pentru că pentru absentul Grig îşi 

ondulase pentru a en-a oară, cu fierul, părul castaniu ca castanele pentru copt. 

— Ce semnificaţie poate avea, râse ea dând din picioarele încrucişate, că pe 
Stelică al meu l-au ucis şi l-au mutilat teroriștii comitagii bulgari, care nu suportau 
ca deşteptul de el să le înveţe copiii carte românească, cum și pe copiii turci? 

— Semnificaţia depinde de elitele pe care vom fi destoinici a le rădica mereu 
din ţărână şi chiar din scârnă de câine comunitar, comunist! S-ar putea ca în goana 
după premii externe, să reiasă cinematografic, pe drumul fără pulbere al băşcăliei 
iresponsabile, care NU e caragialism, ci altă salată, Filipeasco, lăsându-ne să 
murim proști în sensul giratoriu că, dimpotrivă la soțul tău, specific administrației 
Regale-n Balcicul meu ar fi fost tocmai ferorizarea popoarelor balcanice din 
Cadrilater, de către ofiţerii români!... Post-justificându-se astfel... Anul 1940! 

Altminteri, Svetlanei Filipescu aproape că nu-i venea să creadă adevărul 
vizual, bojdeuca pictorului Marius de la Ecrene, cu uşă la doar 20 metri de valuri. 

O ceaţă pontică spiritualiza, după atâta minciună bolşevică, Odessa 
noastră. Vila în care se încartiruise ex-împăratul tuturor Russiillor, nebunul de 
pictor fără Subiect, era concepută parcă de arhitectul fără Reich, la o vorbă 
aruncată-n vântul de svobodă leninistă, de lingvistul Stalin anglo-american. 

La nivelul solului, se calchia rafinat, deci pentru ca Dora să se poată dixtra, 
să se simţă bine, tocmai garsoniera de excepţie ce madam Bolboros pusese la 
dispoziție băiatului antreprenorului lugojean Nae Căinaru, pentru a scrie 
Războiul Sfânt, un fluviu roman şi dac menit a mâna înapoi în Asia de unde a 
venit marea minciună a patriotismului țarist, tot etortul agitatului Tolstoi fiind 
spulberat la spectacol, ca un castel de cărți de joc cu siluete kakaniene, de 
argumentul devastator că de Patrie şi de patriotism se pot plânge şi emoţiona, 
uneori, micile popoare caucaziene, dar e ridicol a mai schelălăi de aşa ceva 
semințiile tumorale, care s-au lăţit cât ruşii, chinezii, englejii ori americanii! 

— Da, poate, cine știe, se întinse Svetlana cea de origine bulgară şi, deci, 
cominternistă, ai ei zicându-i şi lordanka, deoarece fusese stenografă pe lângă 
doctorul Liviu Lecca şi fusese detaşată de acesta direct la Ministerul Propagandei, 
la Grigore Căinaru, tocmai în scopul pentru care a fost trimeasă. 

Aşa cum, cu Dora lăsată vagabuantă pe front s-aibă el Linişte Creaţiei, 
garsoniera Iasnaia Poliana, în care a scris Grişa cea mai mare parte din 
Documentul 1681, opunând pe Duca Vodă al Ocrainei mai tuturor Ţarilor şi 
Patriarhilor tuturor Rusiilor, dădea cu ferestruica chicinetei şi cu aia de la tualetă, 
spre Sala Congreselor Palatului — Casa Nouă înălțată de dictatorul Carol al II-lea 
pentru marile întruniri ale Frontului Renașterii Naţionale și Partidului Națiunii — 
iar cu fereastra panoramică termopan spre Cișmigiul cel înrudit sonor cu 
Chişinăul nostru pierdut în marea massă slavă, aşa şi vila Taras Bulba de la 
Odessa, menită a-l ajuta pe Marius Ghizdavu să se clarifice lăuntric, ca-ntr-o 
geolă dac-a găsit sau nu Subiectul, da cu terasa spre Marea cea Mare, iară cu 
foutoir-ul spre imensul parc Hagi Bei, care într-o dezvoltare istorică 
postgorbaciovistă de revenire a Pridnistroviei la România iliesciană, printr-o 

renaștere fotbalistică şi religioasă inerentă, ar fi primit poate tot generosul nume 
de Gică Hagi precum stadionul portului geamăn românesc al Constanţei, durat cu 
deținuții Festivalului 1954, în piatră autohtonă nemăcinabilă, de Măcin. 

Ci-n ceața mângâietoare umed, mai Marius Ghizdavu, pe în şezlong şi-n 
halat, mângâia o pisică, balthică, așteptând flămând să-i aducă Dora ceva de-ale 
gurii de pe la spital, deşi apreciată superlativ de urologul doctor Lecca, ea 
nefăcând niciodată nimic în foutoir cu acesta, care dacă el acceptase ca pe o 
curiozitate ca Marius să se escapadă Balcic 1939 cu Laura Done, cea căzută psihic 
pe paradoxul că dacă soţul doctor era neputincios dinaintea bolii incurabile a 
bătrâneţii, în schimb priceputul artist o putea consola în Nemurire, cu mintea sa 
de specialist în carnea omenească crudă nud, încât el recidiva sub stele dinaintea 
fenomenului amoros că din nou cu nevasta unui amic, ba încă unul tot artist. 

Ca şi cum ADN-ul, deşi mai consistent, ca însumare de informaţii serioase 
indelebile, decât debila Marea Enciclopedie Sovietică, ar şti carte, darwinistă, 
serioasă! gândi aici pur academic polkovnikul omniscient Darie Kartotekov. 

Ca şi cum la mirarea fariseică a anchetatorului filistin marxist că cum, ce, 
poate fi şi un intelectual ticălos? răspunsul corect n-ar fi nu, ci ba bine că nu! 

Și Svetlana Iordanka, înverşunata proto-feministă, se împreunase deja din 
belşug cu bucătarul Darie Kartotekov, cât i-a stenografiat rețetarele, de unde, hm, 
şi impertinenţa de a o infiltra pe lângă Căinaru al Dorei, soţul crezut ultragiat, 
neputându-şi imagina că bietul Marius căzuse într-o crăpătură din mariajul lor, 
ivită când într-o familie de români regali s-a ivit o enigmă de principiu, complet 
ininteligibilă pentru un clan de cleptocraţi feseniști, fie ei chiar liberali sau 
ţărănişti, ca culoare politică de tricou electoral pus la uscat pe ciolane în X. 

Cimitir generaţiei maiorilor de propagandă Căinaru şi Ghizdavu, căreia îi 
revine, cum celei a mareșalului de război pierdut, obligația social-democrată de a 
apăra fruntariile etnice, nu strategice, de la 26 iunie 1940. 

Toate desincronizările ca derapaje frizând o discrepanţă de autobiografie: 
romancierul Grigore Căinaru îşi găsise de mult Subiectul, într-un antitolstoism 
anti-Kutuzov dezgustător, pe când Marius Ghizdavu se întorsese cu agrișele de la 
Stalin botos, consternat că homosapiensul e homosapiens şi că, aşa cum îl 
descurajase și loil Borgiah la Alexandria, când n-o găsise pe geniala jenșcină 
americană de casă, de cratiţă, dar şi reporter de WW2, neputința de-a implementa 
un proiect, așa simpluț şi fezabil ca comunismul, e un kusur descurajant pentru 
fala ciolovekului de suport al Fiinţei conștiente de Sine şi chiar de Univers. 

La Alexandria-n portul încă multicultural Kavafis-Durrell, împrietenindu- 
se repede cu militarii americani și fiind invitat la club la ei pe cuirasat, Marius 
vizionă mai întâi Casablanca 1942, mirându-se că pe-un lider al renumitei 
Rezistenţe cehe, soţ Ingridei, îl cheamă... Lâszl6, ca pi Bazil Luca al Anei Pauker. 
După care, vizionă The Bartle of Russia, al patrulea episod din serialul for militarii 
americani only, Why We Fight, 1943 regizor Frank Capra, bătând frenetic cu ei 
din palme şi din bocanci, aclamând fiece pobedă rusească, filmată-n stil 

Eisenstein: teutoni pe lac, suedezi finlandezi la Pultava, napoleoni congelați. 
Apoi, incredibilele victorii, istoric primele asupra Wehrmachtului, doar iarna, la 
Moscova, la Stalingrad şi în aprovizionarea Leningradului. Huidui odată cu ei la 
profanarea de către nazişti a muzeelor Ceaikovski şi Tolstoi. Şi lăcrimă pe la 
atrocități. Apoi, culmea entuziasmului fu la etalarea densităţii tunurilor frontului 
sovietic roată lângă roată, la desantul pedestru însoțitor al tancurilor tropăind 
peste câmpul minat și, mai ales, la jeturile şi fumul năucitor al katiușelor. 

În adâncul inimii, cel mai mult îl duru însă faptul că invincibila Rusie era 
prezentată tineretului occidental drept un conglomerat etnic al dorinței de a trăi 
stalinist împreună comunismul, care începea cu... Moldova noastră (da, chiar 
apăsându-se precizarea că-i vorba de Basarabia!). Şi tot dansa folcloric, dragă, 
lumea, într-un zâmbet şi o fericire, printre bogății naturale inepuizabile: petrol, 
minereuri, lemn, Piețe Roşii, holde, forță de muncă ieftină. Totodată, îl îngrijoră 
că Regele Mihai era vârât în aceeaşi oală a agresorilor cu Antonescu, Horthy şi 
Mussolini. Și, nobil cavaler al Cruciadei Antibolşevice, pictorul numai nu plesni 
de indignare, constatând că americanii treceau sub tăcere tocmai Odessa noastră, 
cea mai îndelungat stabilă mare cucerire din Războiul de la Răsărit. 

Rânji în sinea sa, până la urmă, că mai tot materialul era primit de la 
Propaganda Sovietică, inclusiv cel cu o Viaţă Religioasă intensă (!), cu arhierei 
rugându-se pentru pobedă şi cu bătrâne care se tot închină la... Defilare, fără 
teamă de politrucii însoțitori ai soldaților! Nimic, absolut nimic, despre Gulag sau 
despre împărțirea Poloniei cu Hitler, despre atacarea Finlandei, Ţărilor Baltice şi 
Basarabiei, şi nici măcar despre Bucovina, a cărei Răpire a declanşat Mânia lui 
Hi şi însuşi atacul homeric din 22 iunie 1941. În acelaşi timp, i se păru cinic din 
partea americanilor să laude rezistența inch by inch, adică stradă cu stradă, bloc 
cu bloc, apartament cu apartament, cameră cu cameră, al cărei scop era să producă 
împuținarea numărului nemților, indiferent câte milioane de ruşi pier aşa. 

La fel, cu războiul terorist al civililor înarmaţi, care îi expun conştient, 
calculat, pe ceilalți civili, la represalii disproporționate. Și tot aşa, mare admiraţie 
pentru factica pământului ars! Se şi vede cum sunt dinamitate uzine, locuinţe, 
hidrocentrala ucrainenilor de pe Nipru... Cum sunt incendiate satele, lanurile de 
secară şi hrișcă, pădurile. Persistentă obsedant pe retină o babă care-şi dă foc cu 
o torță la paiele de pe izbă şi scapă apoi un zâmbet de satisfacţie absolută! Păi, 
bordeiul e tot ce are mujicul mai scump. Cum dracu o fi reuşit regizorul secvența 
asta uluitoare? Leni Riefenstahl nu poate fi. Mai rămâne Eisenstein. Intrigat, 
Marius convorbi şi cu Prinţul Știrbey, chit că de regulă întrebările sale se refereau 
la trecutul război, la rolul Reginei vieților lor, Maria. 

Evaluarea unui lot de ipoteze. Până la urmă, consens: colhoznica a dat foc 
nu la propria-i casă, ci la a vecinei de peste drum! 

— Nu pot fi atât de măgari! respinse însă bătrânul, cu o voce ca a prințului 
Miîşkin, profeția ghizdavă cum că anglo-americanii ăştia, cuceriți de propaganda 
cominternistă şi convinşi că ne trimit într-un Rai, fie el şi stalinist, sunt în stare 

să ne şi bombardeze masiv, ca să ne bolșevizăm și să ne rusificăm cât mai repede. 

Mare fiind, măi, deosebirea dintre românul regal şi românca fesenistă, la 
capitolul programarea pentru fericire, părea a privi la femei cu un fel de 
profesionalism feminist bătrâna activistă Svetlana Filipescu, mare de tot! 

— Românul Regal venea, măre, venea din străfunduri de istorii geografi, 
cu înțelepciunea de a nu agonisi, ci dimpotrivă, a-şi aduce obolul la binele comun, 
care nu putea fi decât gloria culturală, recuperatorie în Est, de largă recunoaştere 
internațională, ca la fraţii noștri ţărani de gintă latină italieni, francezi şi spanioli, 
de îndată ce întregim România Mare, adică România ideală, soclul pentru 
obeliscul cosmic al spiritualităţii noastre, Gaistul horticultorului Otomega, aşa 
viteaz la prima încercare, trimisă-n 1940 de Marele Chivernisitor, să ne testeze 
înclinația spre îndoire la suferință, pe noi netrebuind să ne sperie, Jenele, urgia că 
singura utilitate a Războiului Sfânt va fi exploatarea de către şmecheri a mitului 
Mareșalului Antonescu-Țepeş-Ceauşescu, la momentul crucial în destinele sorții 
providenţiale, atunci când s-a polimerizat republica iorgovană, Damiane, în 
contra monarhiei, cu Regele Mihai în cea mai bună stare de funcţionare, ratându- 
se de Paşti, în 1992, şansa aşezării demne a Cărții Neamului în raftul întâi, lângă 
a ungurilor, cehoslovacilor, austriecilor, olandezilor şi polonezilor! 

— Vezi tu, Svetlana, o privi Grişa pe lordanka în chiar ochii migdalați ca 
migdalele, odată cu acest volum, la care scriu precipitat fiindcă războiul se 
apropie de Ceremuş și de Liovul nostru, apare şi creşte un nou personaj, care este 
Majestatea Sa Regele Mihai I, al cărui nume providenţial coincide cu al lui Mihai 
Bravul şi fără îndoială că dacă bandiții din capul Ţării ar fi prezentat mai puțin 
egoism de să fure cât să nu mai muncească neam de neamul lor până la al nouălea 
neam una mie de ani, poate că Neamul Românesc s-ar fi întregit încă o dată la 
1944, fiindcă o bună diplomaţie bazată pe rudenia de sânge, ucrainenii nefiind 
decât geţi rusificaţi şi mancurtizaţi, ar fi permis să încingem şi la 1997 un troc al 
reconcilierii multimilenare cu Kievul mitropolitului Movilă, sfâşiind fâşia 
transnistreană cea puternic industrializată și dăruind-o, cu specialiștii bolşevici cu 
tot, contra restituirii Insulei Şerpilor „Eduard Mezincescu“, a Tatarbunarului 
Elizei Alexandrescu, cea niciodată Ghizdavu, şi a Storojineţului meu, unde am 
scris ultimele pagini antitolstoiene, existând soluţie şi pentru, chinuitoare doar la 
Marius Ghizdavu, a presantei probleme a Balcicului, noi putând acorda în Bugeac 
oricând, unei Bulgarii prietenoase, Svetlana, oricâte Compensaţii ni s-ar cere, în 
zonele găgăuze, gata fiind a ceda până şi cetatea Comratului, natală preşedintelui 
Senatului după 20 mai 1990, emisarul cel mai semnificativ al Emanaţiei iliesciene 
rusofone către basarabeni, când s-au desprins la 1991 din URSS, să-i felicite 
tovarășul Alexandru Bârlădeanu, de-l avea Alecu Şaraga pe listă cum că, la 
demolarea României Culturale Regale Mari de la 1940, în loc să se refugieze în 
Eroicul Triunghi al Morţii ce se formase prin amputări spre Prut, spre Dunăre şi 
spre Caliacra noastră, dimpotrivă, alergase glonţ peste Nistru la cominternişti, ca 
să se formeze ca cadru politic stalinist de nădejde pentru două revoluţii, cea 

proletară de la 1947 şi cea burghezo-moşierească de la 1989! 

ŞI totuşi, ploua cu putere. Peste opoziţie, deşi trăgeau în nori bubuitoarele 
tunuri sovietice. Fi, norii, se refăceau lesne la loc sus, ca tot ce este cu desăvârşire 
natural. Numai sufletul omenesc, prin artificialitatea sa originară, nu se mai reface 
după violuri psihice săvârșite dinaintea pisicilor negre totalitare, ţinute în călduri 
pe toată durata valului de teroare stalinistă, fătată de incompetenţă şi cruzime. 

O pisică, o pisică neagră în călduri castanii trebuie să fi fost balcanica 
dactilografă Filipescu, cea lesne infiltrată, de anglo-americani, la Ministerul 
Propagandei, numai ca să-l tragă pe el, cu profesionalism, de limbă. Și ce limbă! 

Dacă așa cum ea a aflat că petrecea Marius Ghizdavu la Odessa, în vila 
Taras Bulba, nu cumva ştie şi Grig, soţ încornorat, ce-a uneltit cotoiul mustăcios 
cu tătarii din Bugeacul soţiei sale din Tatar Bunar, farmacista Eliza Alexandrescu, 
unde? În Crimeia noastră, după ce viteazul lui cumnat, fratele Dorei, inginerul de 
material rulant și automobile Edgar (Gary) Glagoveanu, a cucerit de la ruşii 
cotropitori şi... chiar de la nesăţioşii aliaţi nazişti, pentru frumoasa Elvira, Palatul 
Livadia de la Ialta, înfigând Tricolorul nostru Regal pe cea mai înaltă cupolă, de 
Sfinţi Arhangheli Mihail și Gavril, în gloriosul 8 noiembrie 1941, când trădătorul 
boier benchetuia acasă, în Atelierul Amedeo Modigliani, neschimbându-i, sub 
teroarea simiană la 1940, şi nici acum, camarade Tabarcea, numele jidovesc de 
pictor nudist derapat antifeminist deformant caraghios doar pentru a-și domina 
mascul colonial modelele, având invitați petrolişti americani din Prahova de-ai 
Virginichii, precum şi o poetă, expresionistă, Clara Honig, ulterior marginalizată 
de către elite, deoarece s-a luat în gură pe probleme de gestiunea inventarului 
atrocităților, cu nişte mediocri care nu voiau să nu se mai prefacă că n-ar pricepe 
că păcătuiesc atunci când pun semnul egalităţii între Războiul Sfânt românesc, 
strict recuperator, şi spurcatul război nazist de jaf şi cotropire. 

— Ce-a făcut pictorul Războiului Sfânt în Crimeia, la Livadia? zâmbi a râde 
Grigore Căinaru. Problema e simpluță, crudă sârboaică ce-mi ești, pentru că după 
o strategie Petru Rareş testamentară, spre Nord-Vest, după o împingere spre 
Răsărit, luminos sadoveniană, şi după o, deficitară naval, mişcare titulescian- 
meridională până-n exotica Abisinie italiană, cu Dora mea va fi avut Marius 
revelaţia că singură utilă i-ar fi Crimeii o acțiune în Sudul Apropiat spre Ecrene! 

— Eu, îşi despleti până-n călcâiele crăpate țărăneşte podoaba capilară 
Iordanka Filipescu, tare mult cred în această strategie a Sudului Apropiat, cum să 
nu cred? Când am găsit la doctorul Lecca o hartă balcanică, pe care însăşi mâna 
cutremurată de vodcă Stalinskaia, a lui Marius, a trasat cu creion roşu Triunghiul 
de Viplă, având colţurile marcate în Varna, Poola şi Thessaloniki, care mi s-a 
explicat în pat, tot despletită, că nu e o graniță de lapislazuli, ci o sumă de 
aliniamente strategice de atins, de ciupit şi de frământat, a le cuceri atrăgând 
consecinţe teritoriale delicioase, cum ar fi că litoralul dalmatic îl ai cu tot cu 
insule, iară a fi cu trupele la Thessaloniki deduci că pică şi peninsula Chalkidiki, 
cu tot cu Aghion Oros Athos, de unde vine, cum viza periculosul teolog Atanasie 

Damian, primejdia unor titanice revizuiri ale Ortodoxiei, relauinizând-o cu orga 
întru revenirea Balcanilor unde erau înainte de barbaria venită din stepele Asiei... 

— Am auzit şi eu de acest Triunghi de Viplă lărgit, Salonic-Alexandria- 
Şiraz, mârâi gânditor scărpinându-se delicatul scriitor de fluviu-romane liniștite. 
Vipla este un material dentar ieftin. Simbolic, aici sugerează liric fezabilitatea 
îndrăznețului plan cu mijloace precare. Există însă mari disensiuni. Teoretice. În 
special, porunca filologului Iancu Noveanu, că hai să băgăm latina nu româna, 
întâmpină opoziţia ultranaţionaliștilor, în frunte cu Tudor Băluţeanu. 

— Problema problemelor, dragă Grişa, privi ea încruntată la ceas, e că 
niciuna din strategiile astea, de inspiraţie rareşistă, sadoveniană, titulesciană ori 
haiducesc-cuţaridană, profund balcanică, nu mă încălzeşte personal decât dacă tu 
înţelegi, odată pentru totdeauna, că pi mini, ca viitoare nomenclaturistă, cum vei 
fi şi tu, nu trebuie să mă respecţi, ci să mă, ceea ce şi Marius Ghizdavu a fost de 
acord că, în linii mari, până la interzicerea avorturilor de către Cea, la instigarea 
dreptei conservatoare americane, este cea mai bună soluţie, în acest atât de uman 
sens, el fiind gata a-şi începe reeducarea cea inevitabilă, mai degrabă într-o 
Uniune Sovietică depopulată de bărbaţii frumoşi, decât într-o RPR cu activişti 
real humans, asaltaţi şi zgâriați de propuse mirese transhumante de la sat la oraş. 

-— Ba gândea foarte rău! se enervă scriitorul. Pentru că era un laş. lar 
lașitatea asta mergea până în gândire. Dacă ar fi mers cu mine, în primăvara lui 
1944, să apărăm Bucovina de invazia sovietică, atunci se așeza poate naţia pe un 
alt fir cauzal şi cine ştie dacă acea ulterioară progresie sovietică, spre aceşti 
Balcani, s-ar mai fi produs cu aceeaşi vigoare. Mai mult ca sigur că nu. În orice 
caz, lugoslavia ar fi scăpat nebolșevizată, intrând în NATO, ca fondatoare a 
acestui pact imperialist, aţâţător la un nou război, iar România și Bulgaria poate 
că ar fi rămas pe vecie la discreţia Cominternului, conform... adevăratului plan 
ultrasecret stalinist, camarade 'Tabarcea, de cucerire şi bolşevizare a Lumii pe 
baza enormului potenţial american, economic şi de credulitate!... 

— Eu am citit enorm în război. Și Marius Ghizdavu la fel. Nicăieri animalul 
uman nu se simte mai ca acasă decât în tranșee, la vreme de ploaie rece de 
noiembrie întunecat, când printr-o acoperire de tot a transcendenţei, cum că 
Căgăbăul a convins oengiștii că-n lagărul păcii şi ssocealismului nu există 
Dumnezeu, Gravitaţia noroasă gri parcă te apără cosmic până la... indiferanță, de 
primejdia că pregătirile de artilerie, care încearcă să te scurme, nu se vor solda cu 
o invazie cu blindate, extrem de neplăcută, deoarece nu a sosit, conform 
promisiunilor părții germane, materialul antitanc solicitat de experții noștri. 

— Mitul că Grigore Căinaru nu a cedat iscoditoarei Svetlane şi n-a aflat 
Gheorghi Dimitrov ce-a scos Marius de la Ialta, dovedeşte de fapt cât de puţin 
informat era el în această delicată enigmă, care ar fi putut lesne dezlănțui un nou, 
al treilea, război mondial chiar în februarie 1945, tocmai când sensul măcelului 
în lucru, castrarea culturală a Imperiului Romănesc în curs de formare, se profila 
prin instruirea ce durul Vîşinski a primit-o de la colegii jurişti anglo-americani. 

— Aceşti pigmei, ar Îi citit în duet acolo Ruzvelt şi Ciorcil, despre românașii 
agresori, dupe o fițuică tradusă de Molotov, aceşti fuduli cu opinci şi căruţe şi 
nişte căciuli albe, care-i deosebesc de prizonierii germani în filmuleţele 
Stalingradului, așa au cutezat ei să cucerească marea Uniune Sovietică, înarmată 
până-n dinţii de viplă, amânând totuşi cu sute de ani planul conspiraţionist secret 
ca, prin bolşevism şi francmasonerie, să se pacifice definitiv Omenirea... lată de 
ce, preastimate, multiubite şi proeminente tovarăşe Stalin, noi doi suntem în 
deplin acord cu balşaia Mila, cu umanitatea enormei masse slave, şi să nu mai 
bombardăm azi oraşele culturale româneşti ce vor fi oricum sovietizate, ci tot ce- 
am încărcat pe bombardiere, pregătit barocului de la Cugir, Dorohoi şi Ciulniţa, 
să azvârlim pe rococoul Dresdan, al reacționarului sixtin Dostoievski, dacă însă 
şi partea sovietică se obligă a trimete, în Regatul Român ce se va bolşeviza 
ireversibil, deznaţionalizându-se vertiginos după 1997, un expert serios pă 
Justiţie, de la care am aflat şi noi cam ce și cât se poate la putere, pe Andriuşa 
lanuarievici Vîşinski, să i-l impună Regelui Mihai premier plugar pe rânjitul a 
băşcălie geto-dacă Petru Groza, asigurându-se la Bucureşti o permanentă 
ABATERE DE LA JUSTIŢIE, care logodită cu hihiliza maladivă, tipică 
popoarelor pierdute, va fi o caracteristică de temut a României de după ajustarea 
comunismului pe baza consensuală FSN a Constituţiei iorgovane! 

— Să lăsăm deoparte progresele altora în cucerirea lumii, rânji satisfăcut, 
destrăbălat ca orice romancier de oarecare penetraţie la bibliotecarele Omului şi 
ale filosofiei, Grigore Rasputin Căinaru, şi să ne bem liniștiți la Curtea Veche 
cafelele brâncovenești, fiindcă nu poate fi plagiat de valahii gură-spartă nimic 
conspiraţionist. Greu de crezut fiind că prietenul meu și, poate, al soţiei mele, 
Marius Ghizdavu, la instigarea Clarei Hinig, Hening sau Heine, mă rog, Honig, 
Fagure, să fi comis ce spui c-a dres la Ialta şi crezi că eu ţi-am spus-o, şi încă pe 
un ton mieros. Eu nu ştiu nimic şi nu vreau să ştiu nimic, stimată doamnă! 

— Nu la Ialta, se enervă căutându-şi bulgăreşte, în sertarul cu consumabile, 
chiloţii, femeia de război, ci la Odessa noastră, scriitorule, perversule! 

— Legătura mea cu Dora excepţie este de la naționalismul dejisto-ceauşist 
cel generator al naţionalismului fotbalistic din Epoca YI, măi fată! Amorul meu 
cu Dora este unic în istorie şi va dăinui veşnic în proza mea, chiar dacă un Marius 
Ghizdavu se va fi numărând, cum faci dumneata aluzii, printre descreierații care 
au încercat să ne întineze idealurile cele strict legate, cu mii de sfori sufleteşti, de 
monolitul Neamului şi de cine s-a mai jertfit pentru o literatură notabilă. 

— Măi dragă motane Grigore Rasputin Poenaru, auzi Svetlana din regie 
aducerea la realitate că l-au invitat patronii pentru credibilitatea-n echidistanța cu 
coapsele desfăcute balthic a emisiunii ei, nu pentru a-l face popular, înainte de a 
te da afară din acest studio inconturnabil ca orice latrină, ţin să-ţi declar că te 
admir, te admir, dar nu sunt deloc o fană a dumitale! Te cumpăr, şi nu te citesc. 

— Mă admiri, mă admiri, îngână deodată cuprins de autentica tristeţe a 
oricărui animal satisfăcut, poetul mare prozator, mă admiri, dar cam în numele 

poporului... Hm! Și totuşi nu-mi eşti o fană. Bine, pisico, dar e firesc să nu-mi fii 
o fană! Pentru că cu Dora, eu am în plus în desagi, ca temelie reală, sub 
comunitatea de idealuri a cuplului, nişte trăiri de o excepţionalitate satanică! 
Lirism desuet, bogat, ininteligibil pentru generaţiile săracului mileniu trei, ivite 
după ce intelighenţia, biruitoare asupra nazismului şi bolşevismului, a capitulat 
necondiționat ca o curvă lucidă, lingând până şi sofismul că geniul e un mit 
inadmisibil în postmodernitate, că poetul e doar un saltimbanc şi că roate culturile 
sunt echivalente, de la băşina răcanului afgan la şanelul hollywoodienei! 

Ploua din te miri ce peste poduri dinamitate. lar Budapesta sta stăruitor 
dinaintea trupelor noastre creştine, ca o cadână păzită doar de teama reflexă față 
de turc. România fusese a doua forță în războiul ce Omul purtase, de la Nistru 
spre Bug și spre Volga, în contra bolșevismului, dar numai a patra putere, după 
armatele Cominternului, Americii şi Angliei, în contra nazismului ce zădărnicise 
prea puţin planul cominternist de cucerire a lumii, deoarece Hi nu ascultase de 
Marius, „să înarmăm slavi contra slavi“, aşa că singura soluţie era de fapt cea a 
observatorilor care considerau că numai o administrație românească poate 
asigura fericirea universală cu puţin, ca şi traversarea iernii, fiind perfect fezabile 
la implementat atât newtoniana strategie a controlului gravitațional al alegerilor 
americane, concentrându-se români mulți în California, pentru a se balansa 
curcubeul între cele două partide, tot mai egale datorită progreselor ciberneticii 
inventate de Jdanov Țiolkovski, cât şi einsteiniana tactică relativistă, de a ne 
înstăpâni deocamdată în Triunghiul de Viplă Salonic-Alexandria-Şiraz, cum cer 
tinerii imperialişti Orestel Bogza și Alin Vișan, chiar dacă mai există disensiuni 
pur lingvistice, minore, primul vorbind de o strategie haiducesc-cuţaridană, iar al 
doilea de un expansionism structuralist fin şi literar, din premiu-n premiu... 

— Numai că, ziseră-ntr-un glas bătrânii fără dinţi, veterani în halate albe, 
marile puteri răsfăţate nu vor tolera o relatinizare a Levantului de paliag, căci s- 
ar tăie pe vecie orice pretext panslavist al Rusiei ţariste sau bolşevice de a se 
amesteca, peste capul încoronat al României tot mai Mari, în Levantul nostru! 
Duios Levant cu molari de aur şi cu strămoșesc miros de levănţică patriarhală, 
cum drege busuiocul arhaicul poet Grişa Rasputinici Poenaru! 

— Găinarul ăla? Căinaru? protestă cu scârbă vârstnica feministă, adevărată 
istorie orală vie a studioului, Pia Filip (Svetlana-lordanca Filipescu de Pădure). 

— Găinar, da, bolșevico, se enervă şi romancierul, dar găinarul ce-l priveşti 
pe ecran devine, prin idei, un periculos factor destabilizator al ordinii mondiale, 
neexistând probe irefutabile ca intelectualii occidentali să fi năvălit în Estul 
deschis, ca ţapinarii, nici pentru a practica Luminarea Poporului în codrii virgini, 
nici pentru a se documenta la faţa blocului şi a învăţa din experienţa lu' care a 
suferit sau lu' care a făcut pe alții să sufere cu toporul zis drujbă, ca academicianul 
Jean Enache de i-a luat lu' Marius Atelierul, pedepsindu-l fiindcă nu picta în el, 
dar poate tranşa azi acolo Cepeca, soția, porcul mielul, după ce s-au extins în mai 
toată Villa Hortensia, cumpărând apartament după apartament, guvernul punând 

boul de contribuabil la jug, la despăgubiri. Şi ce despăgubiri! 

— Vrea să zică, traduse infirmiera ministru al sănătăţilor bolnavei ţări, ce 
zicea şi mortul decedat în Salvare, cu limbă de moarte de lemn, că o re-latinizare 
a Balcanilor, ca înainte de marile migrații, este, teoretic, ultimul act de stabilizare 
a continentului relansând o nouă Renaștere şi corolarul ei, un nou Iluminism, care 
să scoată petele negre din căpăţâna gloatei, în sensul dorit lucrurile stând într-un 
pandant necesar cu ce s-a obținut izgonind germanii KGnigsbergului, ai Poloniei 
şi ai Cehoslovaciei la 1945! Adică tot aşa cum Berlinul nu mai are cuiul lui 
Pepelea în Răsărit, analog la fel nici Moscova să nu mai aibă slavi de apărat de 
americani peste capul fesenist al României, în Bulgaria şi Iugoslavia! 

— În general, râse analistul autorizat să lămurească la tembelizor despre 
Mareșal, Regatul Român ar fi fraier dacă nu s-ar lupta azi pentru o hegemonie 
balcanică recunoscută de toţi! Aceasta fiind şi în interesul principalilor oameni 
de afaceri proprietari ai presei şi ai partidelor, deci ai țării şi ai popooorului! 

— În general, îl îngână batjocoritor pe negativul analist eroul de război sfânt 
Gary Glagoveanu, aruncând şi el cu o privire în Mareșal, ce n-a reuşit o generație, 
confruntându-se cu Imposibilul, e datoria urmașilor a relua bătălia şahistă exact 
din poziţia în care evenimentele au luat o turnură indezirabilă. Sau măcar din 
momentul suprafericit când simţi, în tranșee, că împrejurările au devenit atât de 
favorabile încât reluarea ofensivei pe flancul damei se impune de la sine! 

— Nu rezultă, îl puse cu fermitate la minusculul ei punct G doamna ministru 
Svetlana Iordanka Filipescu, din niciun document renumerotat şi scos de securiști 
la dispoziţia cercetătorilor, care a fost poziţiunea preferată a inginerului G., de 
motoare termice, Edgar Glagoveanu, faţă de ce a făcut soru-sa cu fotograful lui 
Hi, pretinsul pictor Marius Ghi, în vila Taras Bulba, deţinută abuziv de acesta în 
Odessa lor, după ce că mai descoperise o dată punctul G (Ghizdavu) la Pribegi, 
în 1939, la Chira Despina Schlauberger, comunista care îl domina doar la pat! 

— Ce te interesează pe tine, fă nedeschiaburito, se repezi la păr apriga 
pediatră de război Dora, ce-am uneltit eu sau ce-am păcătuit efectiv cu el sub 
camuflaj? Din încercuirea G de la Gumrak, romanticul lui prieten zis Otto Runge 
l-a expediat muribund pe calea aerului la Mariupol, în 21-22 decembrie 1942, de 
unde cu tren sanitar infect a ajuns târâş-grăpiş la Odessa. Distrofic! Dacă ştii ce e 
aia, fă! N-am avut niciodată cu Grişa discuţii. G. gândea oricum pur suprarealist. 

— Aici nu e vorba, o apostrofă cu degetul Svetlana, decât de restabilirea 
ştiinţifică a adevărului despre punctul G! Altele sunt funcţiile camuflajului. 

— Adevărul ştiinţific, mânca-mi-ai ciclofazotronul sovietic, mai în calmul 
vulgarităţii replicând soţia romancierului levantin, eşti o curvă, fă! Plătită să-l 
tragi de limbă pe Grig, pe soțul meu, ce-a vrut să zică în Însemnare a călătoriei 
mele, raportând şefului său, mai consilierul aulic comisar Aleea Șaraga decât 
sucitul Bulevard Bratu, bizareria că la Tiumen, pe urmele mumiei lui Lenin, a 
găsit sub stelele în cinci colțuri rubinii ale Uralilor, doctori în psihologie, nişte 
specialişti în torsiune spațio-temporală ai Căgăbăului, care anchetau extrem de 

violent pe celebrii eroi tolstoieni mareșalul Kutuzov și amiralul Ciceagov, în 
scopul de a cumula capete de acuzare, în vederea descăpăţânării publice. Cum ar 
fi genocidul țarist practicat în Ţările Române de-a trebuit Napoleon să invadeze, 
dincolo de Bielorusia, spațiul vital al Rusiei de peste Oka lui Esenin, numai pentru 
a da o satisfacție fraţilor săi de gintă latină. Cum ar fi corupția ruşilor de către 
Levant, anchetau, de ce n-au obţinut 100% de la turci Moldova până-n Carpaţi şi 
Milcov, ce şpagă le-au dat diplomaţii fanarioți în contextul planului etern de 
cucerire a lumii, începând cu Principatele Unite şi terminând cu Statele Unite. 
Sau cum ar fi întrebarea pusă Fiinţei, ca o autentică interogaţie originară, despre 
ce legături primejdioase au întreţinut urmaşii lor cu filozofii metafizicieni 
idealişti reacționeri, Eminescu şi cel mai bun amic al acestuia, Hasdeu, care ar fi 
conlucrat pe sub chersin la Odessa noastră sau măcar la limanul Nistrului... 

— Fondul anchetei fiind, zâmbi cu bunătate femeilor nebune prozatorul, o 
mai verificare. Cum se face. De ce. Cum a fost posibil. Să scape hoţul ăla de 
Napoleon şi lui Kutuzov ăsta, şi lui Ciceagov! Pentru că dac-a scăpat Napoleon 
de la a fi vârât într-o cușcă transnistreană, pentru a fi difuzate imaginile, de la 
Opera din Ostankino, tuturor intelectualilor progresiști de pe mapamond, atunce 
nu-i de şagă, e cu putință să n-ai răspuns nici la întrebarea conspiraţionistă Gde 
Ghitler?! Şi multe publicații pentru gloata de se ridică spiritualiceşte doar până 
la nivelul senzației, zice-vor c-ar mai trăi, bine mersi, în diferite capitale întinate 
de suboamenii căutători de aur dentar, mai că nu e mort, măi! 

— Atât Napoleon cât şi Hi cât şi orice alt superaliat al românismului, egal 
morți, Kaput! repetă smerș Marius, preocupat în mângâiere pisicii negre de c-a 
zis, la Kiev, Hruşciovan Magnificul, reporteriţelor deschise, şapte arșini sub 
pământul sovietic ar fi trebuit să zacă îngropaţi reacționerii şi revizioniştii, pe 
unde vom săpa Metroul moscovit, al norooodului!... 

Palidă, luna-luna, care pentru generaţiile orbite de neoane, de reclame şi de 
lasere discotecare, este tot atât de inobservabilă precât partizana iscusită, privea 
năucă peste Poienile Roşii, nişte poiene care căpătaseră această coloratură 
asurzitoare când imperialiştii români pârjoliseră malurile Nistrului în cadrul 
programului de integrare printre marile puteri, adevărat colind al reconcilierii, 
binecuvântate Poiene Roşii, unde în aprilie 1943, Dora, după ce în februarie 
îngrijise la Odessa noastră pe muribundul Marius Ghizdavu, cel fugit cu 
elicopterul din Stalingradul încercuit, regretând ea creştinește excesul de zel, 
înțelesese că nu va putea niciodată stăpâni pe acest nebun ce, smântânind arta 
doar câtu-i homonică-n ea, adică arta veghei creatoare, nu se mai considera 
homosapiens, ci un homonoic superior, nesuperior, filozoful ştie, important că, 
borgiac vorbind, ALTCEVA, ca şi cum s-ar fi putut mântui prin acest sofism de 
asumarea, ca om, a crimelor omului, naziste, marxiste sau pretotalitare de 
orişice origine vor fi fost planificat implementate pe răpănoasa scoarță terestră. 

Sub lună plină roşiatică a deşert, aceste Poiene Roşii, roşii ca rubinele din 
ochii bibliotecarului Ioil Borgiah la Alexandria în apusul însângerat, iară-n 

adâncul canionului lucirea ca de balaur a Nistrului tot atât de roşu a rea prevestire, 
cum că deşi Emil Loteanu va da un film mai românesc decât este polonez Cronica 
Adolescenţei în Galiţia noastră al lui Andrzej Wajda, va mai dura şi dragostea 
cea curată și anticomunistă a lui Marius pentru Eliza Alexandrescu, şi invers. 

Dar la sfârșitul sfârşiturilor basarabeanul îl va bate pe valah la umor, 
deoarece a beneficiat de o şcoală a suferinţei mai îndelungată, teză pe care Marius 
avea ordin să o combată, camuflându-se în Atelierul de la Pribegi doar cu trei 
cărți de-ale lui Constantin Virgil Gheorghiu, sperând ca în primăvara lui 1944 să 
reintrăm în normal şi s-avem un fel de Salon la Şosea, să poată participa cu trei 
cicluri de gravuri concurând recuperator pe occidentalul Goya: 1. Ard malurile 
Nistrului: mare reportaj de război din teritoriile desrobite; 2. Cu submarinul la 
asediul Sevastopolului; 3. Am luptat în Crimeea. 

Altfel, doar baluicii vor intra în NATO, pentru alți ribbomolotovieni nici 
măcar din politeţe invitație, medita deprimat solidul romancier zek nr. 1681, deşi 
intitulase cele patru volume ale fluviu-romanului dezvăluirilor: Armata Întâia, 
Armata a Doua, Armata a Treia și Armata a Patra, divulgând, de fiecare, câte 
crime o făcut în cadrul planului conspiraţionist românesc de cucerire a lumii 
începând cu Basarabia şi Bucovina, pentru a exprima regretul iutelui la mânie 
MARTE, că de ce n-a fost România Regală a doua forță nu numai în contra 
totalitarismului roşu, ci şi în contra celui brun, pentru că SE PUTEA, era fezabil 
după Armistițiul Necondiţionat, aveam cu ce, aveam de unde muri în vest, nu cu 
12 divizii putând noi grăbi luarea Berlinului, ci cu cel puţin 60 (!!!), cele păstrate 
de Mareşal pentru Ardeal, Al şi A2, fiind o mare crimă împotriva umanității 
restricția impusă nouă la Pacea Sovietică de la Moscova din 11... septembrie 
1944, că numai cu atâta ne permit, deoarece o angajare maximă a românilor într- 
un război cu adevărat total înspre Ungaria şi Austria ar fi făcut imposibilă 
Ofensiva de iarnă din Ardeni a Wehrmachtului și ar fi condus la capturarea lui 
Hitler, viu și nevătămat, până-n 22 decembrie 1944, Bucureştiul fiind capabil să- 
i şi organizeze la Târgovişte un Proces expeditiv, şocant, universal televizabil... 

Câte visuri, câte visuri! În acele Poiene Roşii, roşii chiar și în aprilie 1943 
la Năpădeni, nu numai toamna, atât prin nuielușele serioase de sânger, cât și prin 
sângele vărsat de numeroșii noștri eroi, care încă se mai întorceau, lăsând dâră 
roşie peste arbuști şi mărăcinișuri, de la Stalingrad până la hotelul de lângă fosta 
Gară de Nord, cu camere ieftin ocupate şi cu reclamă de vodcă... Stalingrad, chiar 
bătuţi cu pietre de feseniste în gară la Tiraspol, ei urmându-şi cărarea idealistă, 
victime sigure ale unei vaste propagande naţionaliste, unioniste, reacționare, nişte 
naivi încrezători a conserva măcar semnificația marelui nostru război. 

— Şi vor reuşi? sta rezemată-n cot pe iarba grasă cu pete rubinii ca o 
păstoriţă Dora, după ce se mărturisise soțului ei, care ca romancier putea dovedi 
înțelegere fluvială pentru sufletul de femeie postmodernă, incapabilă de a posti. 

— Contrar la ce susține analistul fascist Mircea Eliade, Minodoră, realizănile 
nu depind de mit, ci de voinţa politică a păduchilor cocoțați în capul cel chilug al 

Țării, de puricii inculţi de pe burtica ei şi de căpușele călduţe care o seacă!... 

Departe, dincolo de Bug şi de apa frumos curgătoare a Niprului, se tot 
auzeau bătăi de tun german pe falezele de marmură, Hi însuşi mânând în luptă 
uraganul de oţel, în scopul de a elibera, din frăție de arme şi din camaraderie de 
artă, Harkovul în care Marius avea presimţiri că Murocika lui, partenera celei mai 
frumoase povești de dragoste într-un singur episod, a fost spânzurată pe baza unui 
camion american folosit ca eşafod deplasabil până balerinele-i picioare au prins 
a se zbate în aerul de libertate, sub bara ca de fotbal. Cu puţine minute înainte de 
a pătrunde în orașul întemeiat de Dimitrie Cantemir şi de Ion Neculce, un alt frate 
de arme şi de artă, operatorul cinematografic alsacian dresdist Otto Runge, care 
s-a ocupat de funeralii împreună cu mamelucul Abdul, rămas din garda personală 
a lui Napoleon, și cu nişte voluntari spanioli, catolici, antibolşevici viscerali, 
desăvârşiți muzicieni, unul cu mustăţi antileniniste interpretând, la un violoncel 
al Casei Pionierilor „Pavel Morozov”, un nu ştiu ce duios peste măsură Cântec 
de Leagăn din nu ştiu ce suită franchistă de Manuel de Falla, nanaa, nanaa, de se 
clătinau plopii toledan cadaverici, încât a primit Marius Ghizdavu, agonizând 
sufletește-n Odessa noastră cu Dora noastră infirmieră devotată, reportaj despre 
cum au izolat ei termic sicriul, cu postav roșu şi panglici din bumbăcel alb, luate 
de la mantaua unui Diadia Moroz venit cu renii şi duba de la originile crivăţului, 
pe la Vorkuta, printre Urali şi Oceanul Îngheţat, ca să aducă în sac straie de zek 
pentru Moş Crăciunul burghezo-moşieresc al copilaşilor noștri, aşa delira el, 
închipuindu-şi cu precizie de adevărat artist ce-o să fie abia după ce, de Zece Mai, 
la el la Ziduri, popa Sică va cununa pe familia Căinaru, ci singur fără amândouă, 
se va consola, văzându-i sânii perfecţi aplecată deasupra găleții cu chiparoase, cu 
o florăreasă Viuţa din Floreasca, după ce chiar ea l-a abordat în Piaţa de Flori, ca 
nepoată a lui Nea Măriuţă, faurul leagănului de la Pribegi, în alinarea căruia nu 
numai că receptase ca terminat desăvârşit oratoriul La Arlântida al misticului 
iberic, dar avusese prin 1938, sub drog, până şi viziunea eliadescă a frescei 
Întoarcerea morţilor de la Stalingrad, pe drumul de costişă ce străbate chiar 
Poienile Roşii la un moment dat, când se trezi și auzi lămurit, ca prin somn, 
buciumul de la stânele de oi din valea înecată în fum de katiușele prospătură. 

— Şi vor reuşi? repetă parcă îngrozită de oratoriul euroatlantic în care 
Manuel de Falla deplânge abandonarea Galiției Mari, şi în special a Molotoviei, 
în ghearele netăiate ale Comintern-Căgăbăului, ca pe o înecare a civilizației ca 
atare în marea oceanul masilor populare. 

— Paradoxal, se enervă şi se ridică din iarba grasă şi roşie scriitorul cel bălai 
și îndesat ca un evanghelist, tot acest sânge, și al nostru, şi al lor, s-a vărsat în 
zadar. Fiindcă unde nu e cultură din vina unei politici consecvente de Moarte 
intelectualilor, acolo nici măcar nu e cap! Pentru că nu-i memorie. Și nu se mai 
pot încârliga conexiuni, analogii. Și fiindcă nu va fi fiind să fie niciodată! Este? 

— De ce niciodată, dom'le? se înnegură deputatul Nichita Căinaru, în timp 
ce inginerii săi, vreo nouă, tatuau în teren cum odinioară gradaţii TR ai lui Marius 

cimitirul de la Oancea, aici fundaţiile pentru Mănăstirea Recunoștinței Fără 
Sfârşit de pe malul Pillat, nu Vieru, al Prutului, la Miorcani, nu la Pererâta. Nu 
vor trece multe flori pe Nistru, bădie, şi vei constata că basarabenii au înţeles 
sistemul, da, sistieeeemul, răsucindu-se toţi ca meandrul aista! 

— Adică de ce, îşi dădu motociclistul vitezist Stiopa geaca jos dupe labe şi 
umeri de cald, să jupoi amărâţii doar dintre Tiraspol și Dorohoi, când poți să îi 
constrângi, ca pe orice proletari ce nu mai au a-și vinde, pe mâncare şi întreținere 
şi mobil, decât forţa de muncă, la cea mai capitalistă exploatare a omului de către 
om, de la Bug până la Tisa! Jos unionismul! Sus statalitatea! 

— Tooţi aşăia, întări însuşi preşedintele Zahei Avăcăressi, ieşind în relief de 
pe micul ecran alb-negru călugăresc, cari îs Ruși, ori se simt Ruși în sufletul lor, 
n-au decât a urma exemplul marii minorități Maghiare şi să se adune într-o 
puternică Uniune Democrată a Rușilor din RO, inconturnabilă la orișice Coaliţie 
de Guvernare s-ar putea concocta! Numai așă putându-ne noi achita şi de Misia 
noastră istorică, de punte americană spre Rusia, să nu se mai sparie de NATO! 

— Nu cunosc, recunoscu spre surprinderea generală chiar furiosul politician 
tânăr Viorel Pepi Enache, document european sau neeuropean care să se opună 
lărgirii României postceauşiste! Totul e ca totul să se contrafacă ca şi Unire, în 
cadrul unei Uniuni mai încăpătoare, deci când, cum s-a mai spus de la acest 
microfon de dedicaţii manelare, se vor uni şi Danemarca cu Azerbaidjanul. 

— Dacă va fi Cazul, dădu enigmatic din umerii cu care prezida şedinţa 
domnul Zahei Avăcăressi, întorcându-se cu bucile la el ca să discute spumos cu 
o secretară Cioropel, corect politic redenumită tot de el Ciorăpel. 

— De ce ești trist, mă Grig? se îngrijoră Dora, uitând că soarta ei era 
pecetluită, indiferent din ce pasienţă ar fi fost privită. 

Frumoasă? Până la un punct. Atâta cât poate fi o doctoriţă. Tobă de carte. 
La care se adaugă-n caltaboşi pagini rupte din enciclopedia suferinței, amară ca 
lebărul muiat în fiere. De unde absenţa din privire a acelei orbiri bovine, a acelei 
prostii veritabile, pe care generalul antiamerican de la Bruxelles, Baudelaire, o 
consideră o condiţie a Frumuseţii respectabile. Altminteri, un chip modest, de 
fetiță naivă şi chiar obraznică. 

Or, Grig, ca romancier, tocmai de 1812 lipsise din Basarabia, când s-a 
produs acea crimă care din aproape în aproape a dus, mai întâi, prin jecmănirea 
subiectelor româneşti, la o explozivă Înflorire a culturii ruse, iar apoi, căindu-se 
Providența de imprudenţa erorii geopolitice ce s-a comis, ajunse Rusia la o 
decrepitudine de sclav stigmatizat cu fierul Roşu ca să nu fugă, cum ar fi să iei ca 
Imn, veşnic, tocmai pe-al Expansiunii cominterniste, pe-al CCCP! 

— Grig Căinaru, reluă el despre sine explicaţii de 1681 ori mai intime decât 
putem da noi aici ca filaj de analiză-sinteză posterior modernă, abia voalat 
neomarxistă psihanalist lingvistic, în epistemologia feministă cel puțin, are la 
contactul relativ sexual cu războiul-ca-viol-intelectual, de intelectuale, o senzaţie 
de libertate şi o post-percepţie de neputinţă. Grişa Căinaru, iubito, nu e un laş. 

Tovarășul Grişa nu e un tanchist mofturos, nici când i se face greață de atâta griş. 

-— Pentru că mereu a urât monotonia la mâncare! gânguri tovarăşa ministru 
taior coc Svetlana-lordanka Filipescu, feminista Pia Filip, evitând să fie bănuită 
de titoism. Ideologic, romancierul Grigore Căinaru nu s-a eliberat din mrejele 
naționalismului ce bântuia în spurcata, chiar și după 1989, Românie Regală Mare. 
Fătat printr-o origine bolnavă, la 18 iulie 1920, în acest abject incubator artificial, 
însăilat din piese heterogene de zgonhen, el nu avea cum să reziste ca scriitor 
autorizat, deci pupincurist, planului imperialiştilor români de cucerire a lumii pe 
nesimţite, profitând ialtez de nesimțirea ei, cum în fond a procedat şi cu mine, la 
Ministerul Propagandei, când mă uitam la cum bombardează anglo-americanii 
Gara de Nord, dincolo de părculeţul unde poate ne-ar fi fost mai comod, pe iarba 
grasă de sub arbuşti, decât pe biroul din stejar din nou recuperata Bucovină, având 
sub cristalul lui, ah, o Doră pozată de Marius pe faleză, la Odessa noastră. 

— "Tocmai din cauza acestui nefast naționalism nedemn de fastul atâtor 
ceremonii ale caraghioşilor cocoțaţi în capul Ţării, reluă tot ea dar mai bătrână 
decât când purta coc de ministru, bietul Grişa al meu a ajuns să slujească atât 
totalitarismul german spre Nipru, cât şi totalitarismul ucrainean poststalinist al 
cubanezului Hrușciov, spre Elba şi spre Sena, ignorând de tot spaţiul bulgar. 

— Romancierul medieval cruciat Grigore Căinaru, comentă Steven 
Dascaloff de la Toronto, răsfoind pe al 11 1-lea din cele 1681 volume ce Căgăbăul 
scrisese despre basarabeanul care s-a luat la trântă cu străbunelul său Tolstoi, nu 
a slujit în acest război decât pe Dora sa! Cum Dante pe fascista Beatrice, într-un 
spațiu curb, deformat gravific, devastat de războaiele energice ale viitorului. 

— Domnilor! tresări despicând tăcerea dintr-o singură ridicătură de buci de 
pe scaunul academic scârțâitor Răzvan Hristevescu. Domnilor, nu contest că în 
planul cutezător românesc de cucerire a lumii, ura popoarelor subjugate a căzut 
pe talentatul şi vrednicul popor rus, pe când în fapt toate foloasele teritoriale și 
economice, inclusiv Cernăuţii şi Vâlcovul, le-a tras totalitarismul ucrainean! 

— E o fatalitate! nu respinse opinia eruditului expert în longevitate pe temei 
erotic punitiv naturist tânărul lup de stepă Muhală Muistu. Doar că în sensul care 
nu are de a face cu planul româno-californian de cucerire a lumii printr-o strategie 
adolescentină, singura analogie respectabilă structuralist fiind că Grişa nici măcar 
n-a bătut-o pe Dora, când a înţeles că el nu va putea publica niciodată Războiul 
Sfânt, pe când ideologul tineretului studios, Louis Althuser, recitindu-l pe Marx, 
şi-a cam ucis soţia bolşevică, pe tolstoianca Hâl&ne, sub influența sindicatelor din 
Polonia, căci era în 16 noiembrie 1980, şi ştirile privind anarhia adusă de 
Solidaritatea pesemne ajunseseră şi la Paris, unde nu toţi putuseră să le asambleze 
în paradigma ceaușistă a prezentului, cum că nu e vorba decât de aplicarea 
aceleiași utopii ştiinţifice pe rase dialectic şi mai superioare, şi mai inferioare! 

— Ca pozitivişti de imagine negativă, deşi ne-am implicat colaboraţionist şi 
cu Cea, şi cu YI, şi cu Zahei Avăcăressi, îşi arătă degetu-n sus bogatul Caritas 
Hristevescu lordankăi, noi nu putem şti nici ce-a încercat Althuser cu soţia, în 

paradigma ideologiei structuraliste, nici ce-a făcut Marius tel quel cu Dora, la 
Odessa noastră mult duioasă, în planul perfid românesc de cucerire a Lumii pe la 
spate, pe sub chersin, lăsată în nesimţire, unele noi scurgeri din arhive lămurindu- 
ne însă, pe cuvânt de securist, ce „preocupări“ au avut logofătul iscusit lordaki 
Ghizdavu, străbunelul lui Marius, cel care a primit la 1812 un celebru şut în ișlicul 
ținut în mână, de la badigardul lui Kutuzov, eroul creştinătăţii. Această umilă 
personalitate valahă obscură, sunt indicii că ce grozăvie a comis i s-a lăudat unei 
vivandiere cuziste fii-su, hâtrul longeviv Denis Ghizdavu (1833-1930), filfizon, 
iresponsabil, guru muscelean în blăstămăţii până și parizianului Bogdan-Pitești 
de la Vlaici (1870-1922), bravând iresponsabil, aberația c-ar fi Kir lordaki 
Ghizdavu (1781-1867) scornitorul din Muscel, la 1812, al odioaselor Protocoale 
ale înțelepților Sionului, publicate abia în 1903 (anul cu cumplitul pogrom de la 
Chişinău, Kumrun&Bckuii norpom), la Petersburg, de soroceanul Pavalachii 
Alexandrovici Cruşeveanu, gazetar boier al Ohranei şi al Sutelor Negre. 

— Acel şut în ișlic nu trebuia decât să înșele Europa! linişti spiritele Larisa 
Rîbalovna. În realitate, mulţi boieri fost-au filoruși, cu boieroaice şi cu roabe cu 
tot, preferând un imperiu în expansiune unuia turcesc în declin, deoarece sultanii 
n-au înţeles că fanarioţii erau buni la Istanbul şi în Asia, dar pentru a stăpâni 
Balcanii şi a tot spori expansiunea musulmană spre Triunghiul de Lapislazuli 
Viena-Cracovia-Breslau, mai buni erau valahii, cum au recunoscut atât cititorul 
în stele Schleiermacher, de baştină din Breslau-Mizil, cât şi eseistul Gotthold 
Ephraim Lessing, într-o analiză-sinteză despre galițienii de sud, cerută de 
stăpânul său momentan, generalul Bogislav Friedrich von Tauentzien, al cărui 
portret din 1813 Bursa naponos Leipzig, de o frumseţă cazonă de album, Marius 
îl ţinea-n biroul oval, suspendat cu un belciug și cu fundiţe de mătase tricoloră, 
german surprins zâmbind profetic a american la rus, către Grişa Căinaru tot la 
Torgau, de fotografa Lee Miller, tancul pandurului poet ajungând şi la Breslau. 

— Există, rânji cu subînțelesuri antighizdaviene Muhală Muistu, spre 
prozatorul bulgaro-grec mare atitudinar Hristevescu, ce declarase că... România 
Regală Mare pute, fiind îngropată ca şi Eminescu în secole fumate, pre-europene, 
suficiente indicii să presupunem că strania călătorie a filfizonului Denis în Rusia, 
la 1900, alt scop decât desfrânarea nu avu decât a preda cancelariei ţariste, şi deci 
Căgăbăului, cum s-a şi lăudat, tocmai acest instrument odios de luptă ideologică 
necurmată care este Protocoalele înțelepţilor Sionului, indiferent cine-s autorii, 
şi care-ţi îngăduie nu numai a masca expansionismul românesc spre California, 
certându-l la alţii, ci şi a importa ce-a născocit mai rău Occidentul, pogromul, ca 
să-l dea preablânzilor pravoslavnici ortodocși atât de natural ospitalieri! 

— Nu există, protestă ferm candidatul la preşedinţia monarhiei Sergiu 
Enache al Isadorei noastre, nu avem, cum strălucit a dovedit Orestel Bogza, 
scotocind şi Biblioteca de la Ziduri, şi Castelul de la Valea Ursului, niciun fel de 
probe că logofătul Iordache Ghizdavu ar fi lucrat în Muscel pentru ţarism, așa că 
nu-mi poate nimeni atârna la dosărel, pe bază de rudenie fake news cu dăulatul 

filfizon mitoman Dinicu Ghizdavu, etichetă negativă încă de la declanșarea 
campaniei electorale, vizând şi europarlamentarele fratelui meu Vip Enache! 

— Asta negreșit, dădu Viorel Pepi Enache din capu-i frumos de sportiv. 
Astfel de speculaţii, cum a fost şi cu lagărul de gimnaste de la Deva, trebuie 
probate din respect pentru publicul spectator din dormitor... Nouă nu ne e frică de 
călăi imaginii noastre externe şi nu vom trece cu vederea nişte dedesubturi mai 
spinoase, care pot pune deoparte Totul sub semnul Părți și Totalitatea, sub 
suspiciunea parțialității! 

— Am impresia, Pepi, bătu şi ea un cuişor în sicriul autorului din 
convingerea că dacă lasă umbră probează materialitatea textului, că deşi ai 
parcurs majoritatea traducerilor filozofice, precum şi puzderia de reeditări, tu ai 
uitat întrebarea originară, ai neglijat să începi cu Începutul preludiului şi nu ţi-ai 
mai aruncat ochişorii, zise visător Iza (Isadora), pe mărturia capitală a lui loan 
Heliade Rădulescu, din Echilibru între antiteze sau Spiritul și materia, unde la 
pagina 79 ambasadorul itinerant şi transhumant Dinicu Ghizdavu, subliniază cu 
plaivaz cu gel, la Valea Ursului, buna referinţă că vecinul nostru de la Săpânța, 
Dinicu Golescu, fost-a „bine văzut de muscali“, ciolovek de-al lor, de ce?... Cum 
de ce? Pentru că prefăcându-se a vizita cu Inturist, din biserică-n biserică, Rusia 
lui Radişcev... Şi a lui Emilian Pugaciov! precizează aici cu ochii pe Jdanov, dl 
Novikov, dl Marius Novicov... EI, el, întemeietorul patriotismului utopic la noi, 
boierul progresist Dinicu Golescu, de-a locuit cu ministra proletară feministă cu 
coc Svetlana Aiordancăi-Filipescu, într-un bloc de lângă Gara de-au bombardat- 
o piloţeii AA, unde se vede şi acum statuia între șinele metroului uşurel 44 de 
Giuleşti şi Strada tehnicianului antonescian eseist Mircea Vulcănescu de-a lansat 
unchiul Jan Enache Fişiereanu despre el testamentul fake news că să nu ne 
răzbunaţi, acceptat ca hautentic de atitudinismul contimpuran, deşi ocnaşii 
Damian şi cu Noveanu au întâlnit, în circuitul puşcăriilor Romlagului, un trăgător 
cu urechea care susţinea exact contrariul, că el a auzit doar un sceptic agonic 
profetic Reproş, n-o să ne răzbunați, cu nuanţa depreciativ-creativă de bust 
cioranian cum că din tinetă nu poate ieşi decât o intelectualitate de tinetă, ori cel 
mult poate ţâșni doar sufletul bine şifonat, ca în cazul matematicianului idealist 
Raul Lecca, ale cărui adnotări pe însemnările de la Basel ale ambasadorului 
emisar itinerant şi transhumant Dinicu Ghizdavu, când în decembrie 1870 au 
asistat la Conferinţa naţionalistului cărturar Jakob Christoph Burckhardt, amic cu 
poetul reacționar Friedrich Nietzsche, care a scris scenariul pentru Superman, 
intitulată pompuos pimpant Despre fericire şi nefericire în istoria universală, 
despică transfăgărăşane nouă, în zidul carpatin protector al semnificației ultime a 
Războiului Sfânt, chiar dacă în epocă biruința Germaniei asupra Franţei a surprins 
tot atât precât replica ridicolă, gen Front Popu, a parizienilor, care nu ştiau nimic 
despre ce se complotase prin parcuri şi-şi notase bunicul ex-sultanului Marius 
Ghizdavu, anume că dacă ar fi incendiat-demolat fesenistele nu numai Tuileriile, 
ci şi Luvrul, Versaiu şi cu Notr-Damul, atunci Engels ar fi proclamat puterea 

popooorului, devenind prim-ministru, Marx ar fi fost ales preşedinte pe viaţă, iar 
numeroșii săi gineri de la el din Comună ar fi condus care Căgăbăul Francez, care 
Cominternul Francez, care Manufacturile Franţei, care Mafiile gestionarilor 
transformării capitalismului în kpitalism, consecinţele fiind de un interes deosebit 
pentru telejurnalele deşkise la ceas de seară, concurente acerb ca nişte podărese, 
deoarece s-ar fi tras, pă pielea chiar a lu' noroadele de rase mai superioare, 
concluzia că homosapul e incapabil să realizeze deocam-deocamdată Statul 
Faustic, unde investiția în logistica intelectuală e prioritară și Academia avizează 
care lup merită să candideze la diferite funcții executive morale, principalul 
rezultat de lăudat atâtica-n planul istoriei, cât şi în unghiul profund diedru urinoar 
al Literelor, fiind că Muma noastră Rusia, a pădurilor siberiene, ar fi fost lăsată 
în pace să-și plinească mai mult decât europeana ei efervescenţă spirituală de la 
1917, câte curente! câte mode! câte avangarde! câte personalități! cum 
bolşevismul prin vocaţia sa antipopulară de reprimare antibiologică a 
variabilității de către labagiii ideologico-securişti, bazaţi mai degrabă şablonard 
pe ereditatea de dosar, acceptată ca metodă unică din pricini de incompetență, 
Alecu Șaraga lăudându-se că el ar fi obținut Pacea Sovietică, stabilitatea 
regimului cominternist, cu un efectiv de o mie de ori mai mic de SS marxist, dar 
din... specialiști, şi cu o populaţie gulagică de circa 168,1 ori mai mică, realizând 
totuşi cel puţin cam aceleaşi sarcini de depășiri de plan, desigur cu reținerea 
repetată în arhipelag, a celor mai buni profesionişti, în special profesorii 


din toate domeniile de activitate, pe când colonelul Belizarie Moga, înălțat la 
gradul de general român de Război Sfânt, cu ocazia Triumfului din 8 noiembrie 
1941, când s-a serbat derutant la Bucureşti sfârşitul Războiului Existenţialist, cu 
Odessa noastră întoarsă la patria mumă născătoare a ei prin roditorul pântec 
basarabean, răpit la 1812 de falşii eroi tolstoici Kutuzov şi Ciceagov, neîncetând 
a se mira din tot trupul său imens, cum a fost cu putinţă, pentru ce Zeul Războiului 
l-a părăsit, ca şi cum la dimensiunile sale, mare brânză ar fi fost să fie ochit chiar 
în stomacul cel îndopat cu atâtea delicatese, după dubioasa achiziţionare, la 
dezintegrarea României Regale Mari 1940, a castelului de vânătoare imperială 
chezaro-crăiască şi tovărăşească proletar marxist-leninist sovietizant, din Valea 
Ursului, înălţat cu meşteri vienezi de către logofătul cinegetic Iordache Ghizdavu, 
pentru a primi aici confortabil și intim nemonitorizat oaspeți occidentali, care 
poate s-ar fi putut impacienta că, după Răpirea Bucovinei, n-a mai urmat nicio 
altă Muşcătură din trupul dulce, de bună gospodină, de ideală şi duioasă fimeie 
di casă, al nefericitei Moldove, după care a moștenit şi risipit mai totul, pe voiaje 
desfrânate şi cărţi, filfizonul Dinicu (Denis) Ghizdavu, cel de confortul occidental 

sedus şi de arborele genealogic devenit nerespectuos, chit că firul cromozomial 
se adâncea până la un Ulea Spătarul, tras în ţeapă, pentru corupţie nedovedită, de 
însuşi Dracula, în Parcul Libertăţii, care al dracu Dracula, cum reieşea Nuţii lui 
Marin Şoferul din istoria trasă cu urechea la tembelizor la Mihnea Bazalau, 
comportându-se necivilizat cu creditorii turci neturci, ca şi Mihai Viteazul, care 
le-a dat foc, reținându-i în hotel, pus-au bazele antisemitismului viitor, crede 
Lavrentia Clătici, în toată Galiţia Mare, deoarece, admitea moderatorul, 
nerâzându-și de protocronismul în rele, acești creditori nu puteau fi din Carpaţi 
şi, oricum ai lua-o azi, a nu-ți mai achita ratele nu e de natură a atrage, la noi la 
Pribegi, pe investitorii strategici occidentali din Ungaria, Cehia, Slovacia și 
Polonia, ceea ce, ponderea generalului Moga fiind unanim recunoscută în WW2, 
impresionase pe gastronomi şi nutriționiste, cum a fost cu putință un 
supraponderal să conducă trupe alpine cu atâta măiestrie, impulsionându-le 
energic în Munţii laila, vânând pe mai toți partizanii antrenați întru a intimida pe 
oaspeţii latini, sosiți la odihnă în Crimeia noastră, ceea ce nu ne-a condus la o 
biruinţă decisivă, ci doar la Expunerea Elvirei dinaintea tuturor liderilor marilor 
puteri prezenţi la Summitul de la Ialta, în sensul că, forţată de Mişu, cu aviz 
ginecologic şi psihic de la doctorul Lecca, ea s-a produs direct în Sauna lui 
Mannerheim (general țarist) din Palatul Livadia, de voise arhitectul de război 
Grigoraşco Cornescul să-l demonteze ceauşeşte, ca să monteze în locu-i Opera 
de la Ialta, suport ideal pentru frescele ghizdaviene de la Miorcani, privind 
Drepturile noastre, confirmate sau dobândite cu sabia în Răsărit, în luptă dreaptă, 
cum se întreceau, pentru Elvira, și Cavalerii Cărturari, refugiaţi la Ziduri de 
Revelion 1940-41, temători să nu-i împuşte simienii ca pe lorga dacă rămân 
expuşi ca Madgearu la Bucureşti, cruda ironie a Istoriei ferind-o de teologul 
tibetan realist socialist Atanasie Damian, de filologul preindoeuropean hippiot 
Iancu Noveanu sau chiar, sosit mai târziu, de inginerul romantic Edgar 
Glagoveanu, de glonţul căruia, crezut legionar, primise ordin să-l apere colonelul 
Moga, cu ginerii săi, pe scriitorul de geniu mai mult basarabean decât bucovinean 
sau dobrogean, bănuit spion cominternist, Grişa Găinaru. Dar s-a şi filmat în 
sauna din livada Peninsulei, ce văzu-n peştera artificială biata drogată Elvira: pe 
Stalin, pe Churchillică şi pe Rrruuuzvilţel, că departe de a-şi măsura pe un 
planiglob în ceața Ialtei, fiecăruia ce 1 se cuvine, ei ca nişte liceeni sprinţari, care 
burtos, care cu sârmoși floci de popă, care circumcis, 1 se păru ei, îşi măsurau 
bărbăţiile plânse, slujindu-se de un creion special, roşu-albastru cam stelist, 
ascuţit la ambele capete şi prevăzut cu vreun posibil resort interior dialectic, care 
îi permitea a se lungi şi a se îngroşa pe Hartă, după dorinţele și plăcerile Gazdei 
cominterniste, încât deşi poate că în mod obiectiv, adică în armonie corporală cu 
Planul Românesc de Cucerire a Lumii, dl. Churchill trebuia constant să cedeze-n 
acea temperatură variabilă ceţoasă dlui Stalin, atunci contesta imediat domnul 
Roosevelt, temător de consecințele negative ce ar putea avea posesia numai de 
către SUA a bombei atomice, dese fiind crizele de să-l trimită, să se adreseze 

medicului de familie, pe mamelucul Abdul, care monitorizând ca o carnasieră 
însângerata cumpănă a războiului, trecuse de partea bolşevică înapoi, ba încă 
direct în tabăra iradiată post-Beria de chelia lui Hruşciov, intuind degenerarea 
totalitarismului marxist, de se sperase, în stil vechi Tolstoi-Napoleon, restituirea 
rusismului pur, printr-o Încoronare Lenin, cu Krupskaia ţariță, scop în care se 
păstraseră pentru ceremonia hollywoodiană, preluată de toate teveurile Terrei, 
bijuurile Reginei mele Maria, înmlăștinarea mai întâi într-o tiranie caucazian 
alpină, bazată pe seriozitatea cu care popoarele din munţii vrăjiţi îmbrăţişează 
ideologiile şi primesc studenţi la reeducat, pentru ca, așa cum bogăţiile Basarabiei 
mănoase au condus la fundarea Moldavankăi şi creşterea Odessei altoite pe ea, 
aşa ȘI jefuirea sovromică aliată de control a României mele Regale, ca bază pentru 
vreo suprastructură acidă, va conduce nu numai la fundarea și erecţia Erei 
Cosmice, probându-se experimental inexistența lui Dumnezeu, Gagarine, ca 
mediator între Univers şi Biosee, ci şi la deturnarea încă din 26 iunie 1940, a 
întunecatului nesătul totalitarism ruso-gruzin, spre un mai gogolian, mai hazliu şi 
infinit mai suportabil rotalitarism ucrainean, centrat pe figura radioasă a lui 
Hârrciogan, care asemeni lui Soliman Magnificul, de l-a dat în gât pe Voievodul 
Culturii Petru Rareş şi ne-a răpit Bugeacul, şi-a vârât sfredelul, ce-i servea de 
coadă în locul celei răsucite ca o sforicică de purcel, de o aşa manieră încât, de 
Războiul Existenţialist, biata Rusie, ca mai fraieră, să se aleagă numai cu morții 
şi ruinele, iar Ucraina cu profiturile teritoriale, ca Cernăuţii, Cetatea Albă, și 
Odessa noastră, şi Liovul, neexistând însă scurgeri din arhive, din care să rezulte 
că de verişoara lui Marius Ghizdavu, frumoasa Elvira, ar fi profitat şi acest 
mameluc, în sauna cu oglinzi de Murano dinspre livadă, ca să existe un fel de 
simetrie temporală cu intelectualii de tinetă, istoria ştiinţei neuitând că se ameţise, 
la Ziduri, de Revelion 1940-41, pripit implicat erotic, şi precocele analist Raul 
Lecca, matematician de geniu şi vodcă mai mult bucovinean decât basarabean 
sau dobrocadrilateral, carele mult înainte de a fi înţeles esența Reeducării şi 
calculul tensorial, și de ce radical din minus unu este un simbol românesc pentru 
Verticalitate, reţinuse de la torționarii săi premisa zăludă, de la care purcede orice 
filozofie ludică extinsă galițian, cum că intelectualii de tinetă nu numai că nu au 
cu ce, n-au din ce, ce să dea la poporul electoral, dar ei sunt incapabili şi să-şi 
apere chiar propriile lor interese ca intelectuali, fiindcă niciodată nu ţipă, ca 
pruncul după ţâţă sau silicoane, cerând infrastructură şi buget! În schimb, într-un 
mod oarecum abuziv, ăștia extrapolează copilărește, asupra Gloatei, nevoia lor 
mică de... Libertate, care în esenţa ei nu-i decât o doleanţă sindicală de tinetă a 
cărturarilor, ca un fel de huzur de să-şi practice profesia corect, adică să citeşti 
cărțile altora tu efectiv, nu să le citezi doar auzite ciupitativ, de la unele oficine 
imperialiste ale Războiului Rece, sau de la colaboratorii Direcţiei XIII Literatură 
şi Arte, călători cărora le stătea bine cu drumul şi-i luau la mişto, ca pe niște 
Ynculți funcționali, pe ăia care n-au avut toate posibilitățile de mișcare 
browniană, ceea ce efectiv generalul Moga nici nu se gândise că așa e moartea, 

o străpungere a frontului în două locaţii şi chiar mai mult decât o încercuire, 
anume lichidarea efectivă a pungii, în sensul că spiritul-tău-cazon-bătut nu mai e 
ăla în stare a opune vreo rezistență de filtru personal, ci peste ale tale visuri 
măreţe, calcă alții cu şenilele şi bocancii, spiritul tău propriu se simte invadat, 
deoarece e ca şi cum s-ar dizolva în gaist-baiţul universal, care atunci deci însă 
nu poate căpăta decât o consistență de genialitate medie, ca în orice corcire, ca în 
orice tinetă, ca în orice omogenizare a societăţii de să cuvânteze contra naturii, 
despre anusul artificial, ceapista ca academicianul, de să nu-i mai distingi la 
erudiție, ca în toate societăţile stabilizate cu tupeu de către şpagocraţie, printr-o 
politică de Moarte intelectualilor!, întrebarea fundamentală acum, în aceşti munţi 
ai Slovaciei aliate nouă în contra bolşevismului, fiind dacă acest mare general 
alpin, Moga, hrănit cu sângele poporului muncitor exploatat la sânge, îşi va vărsa 
tot sângele pentru zdrobirea fascismului, mai poate fi el atunci dat la rubrică la... 
Eroi? Din moment ce, cu o dinamică fără egal, şi-a impulsionat energic regalii 
vânători de munte, atât în Crimeia la vânat partizani, cât şi în Caucaz, eliberând 
acest creuzet de popoare demne, de sub robia rusă deznaționalizantă, ieşind 
biruitor la Marea cea Mare, Caspică, şi anexând pe vecie multiculturala Cecenie 
la România, pentru ca acum, în Tatra, cu un snop de gloanţe mitraliate de către 
Otto Runge sau alt patriot german luptător în contra Capitulării Necondiţionate, 
să se întrebe retoric de ce n-a rezistat, decât tot cât al lui Mihai Viteazul, Imperiul 
Romănesc în curs de formare, de la Dunăre la Volga, de la Bratislava la 
Stalingrad, revenind, iarăşi, „unei alte generaţii“ de giganţi politici, să exploateze 
acest drept al nostru, într-un moment prielnic, de prăbuşiri de supraputeri, ceea 
ce cere o intensă pregătire culturală de către cărturari a ideii Unităţii de la Dunăre 
la Volga-Ural-Amur, totalitarismul ucrainean, infinit mai șugubăț Gogol decât 
insuportabila seriozitate rusă stalinistă, fuind însă mai durabil în principiu, de 
aceea nici Jenel Noveanu negreşind prea mult că trebuie să pornim de la 
Reconstituirea Bucovinei, nu numai cu Cernăuţii, Storojineţul şi Hotinul, ci şi cu 
întreg Principatul Haliciului, care dacă s-ar fi putut uni la 1859 cu Moldova şi 
Valahia, atunci am fi avut, în Galiţia noastră ghizdaviană, mai mult decât 
Strasbourgul, anume Liovul, Lw6wul, un precursor multicultural capital al 
Uniunii Europene, opuse Statelor Unite Americane pe un principiu de stabilitate 
superior celui neexportabil, inventat de rasiştii germani exclusivişti, unire 
grandioasă perfect fezabilă în virtutea dreptului istoric izvorât din apartenenţa 
Haliciului, Pocuţiei, Volîniei, Podoliei şi Berdicevului până la Vinniţa, ca şi a 
complexului fortificat de la Premişlea, la Moldova clasică, a voievodului 
Alexandru cel Bun, ceea ce strănepoțelul de la Olguţa cea cu gât modiglian şi cu 
buze de mărgean, istoricul de televiziune Narcis Dabija, recuperator al Kastelului 
de vânătoare cu păstrăvărie de la Valea Ursului, respectă el, dar nu admiră, în 
bestsellerul acuzator, The Holy War against Bolshevism, care i-a adus acele 
venituri de să dea la şpagocraţie să 1 se restituie, de la ăla foarte bătrânu' Moga, 
tot ce-a recuperat acaparat Zar (Cezar Bogza), ginecologul Ghizdavilor, cu relații, 

ca prefectul Supercristal sau primarul Taicopaci cu edilii Bordurel şi Gazonel de 
la Gospodăria de Partid, în contextul că, jefuirea avuţiei naţionale încheindu-se 
inclusiv la puţinul ce mai dosise populaţia, de nu-şi mai poate achita azi nici 
întreținerile, Imperialismul Românesc devenise o necesitate din alea obiecuvele, 
adică Aderarea cu prenadez la tendinţele trendului de extindere ale civilizației 
euroatlantice, care nu mai venea sub forma Reichului bazat pe germanism 
deasupra latinismului mussolinist, României rezervându-i-se tradiționalul statut 
al unui rol de sinteză tranzacțională şi de samsarlâc intermediar, între aceşti Mari 
Angrosişti, noi trăgându-ne gata creştini din dacii goți de origine germană, 
precum și din romanitatea Romei, în culmea imperialismului ei, încât aderarea 
asta, Olguţo, Cocuţo, Nunuţo, trebuie, cu cel mai înalt patriotism al stabilității 
preţurilor, să o negociem la sânge, cum numai lonel Brătianu s-a mai bătut așa, 
dar pentru spurcata și neviabila Românie Regală aia prea Mare, problema 
problemelor, pentru idealul nostru cultural ca identitate, fiind ca ăia din Vest să 
nu ne persecute specialiștii, în condiţiile în care cine a făcut poliție politică sau 
spionaj nu mai prezintă nicio periculozitate, având azi... alte interese, iar masile 
deprinzând cu totul alte preocupări decât cum plm a fost posibil, de ce tributul de 
sânge din Decembrie nu ne-a propulsat în valul aristocratic maghiaro-ceho-polon 
şi mai ales cum, de ce, fă, nomenclatura a impus morala ei, etică de gestionar, 
activist, securist, cenzor, zbir sau ideolog, adică deontologia interloapă, tocmai 
yntelectualităţii tolerate doar ca elită gazdă de hoţi, de să facă gât de lebădă până 
1 se bagă un oscior acolo şi apoi apoi apoi să tacă, fie şi până şi când îi sunt ciupite 
cu brutalitate obscenă coardele cele mai sensibibile, ca când vezi că oră de oră şi 
ceas de ceas, la cea mai înaltă audienţă, ţi se tâmpeşte cu cinism deliberat Naţia, 
pe motiv că asta cere chiar Ea tv-canalelor, imperios: să fie îndobitocită... 

— ȘI atunci, spune tu, Chouchou, sălbatecul meu amor ca mândră a mea de 
altădată, mai e cazul? Mai merită să mor eu în rariștea de lângă vii, despicând 
Fatra şi Tatra ca să înalț dreptul nostru la cultură, în Triunghiul de Lapislazuli 
Beciu-Breslau-Cracău?... De ce m-aţi dus de lângă boi? Oare nu era mai bine să 
fi rămas în plm la Valea Ursului, în fânul de curând cosit, cum s-a automobilizat 
pe loc plugarul Marius, să experimenteze iarovizarea orezului pe Valea Râului 
Negru, cu nişte rude de-ale lui nea Măriuţă, demne urmaşe ale robilor roabelor de 
pe latifundiile ce-au posedat pe sub smochini şi pruni, într-o istorie recentă, alde 
logofătul filorus Iordache Ghizdavu şi, evidenţiindu-se negativ în stil mare, 
nihilistul, filfizonul filiform şi filoprusac, ultrareacţionar, şovinul, desfrânatul, 
longevivul de Denis, fu-su, spaima doamnelor oneste, ce zici tu Chouchou? 

Doar că zvelta şi bolnava de nervi doamnă general Chouchou domnişoară 
de Cocagnac păstra maiestatea tăcerii, surprinsă de obscenitatea limbajului cazon 
în acest ceas funerar alpin, încă interminabil consternată de infamia că nobila-i 
Franţă a jertfit onoarea pe altarul virtuţii din mlaștină, în septembrie 1939, 
fofilându-se dezgustător de la a declara război Uniunii Sovietice, agresoare de 
îndată ce Stalin, în urma aderării bolşevismului la Axa fascistă, în 23 august 1939, 

iaca că cu consecinţa de-au sfârtecat gingașa Polonie, spurcat triunghiu conjugal 
franco-muscalo-nazist ce confirmă justețea politicii promovate de Voicu 
Ghizdavu, pe drumul sevei arborelui genealogic, dinspre Ulea Spătariul, prin 
Iordachi şi Dinicu spre Mariusică de la Lemberg şi Irinuca de la Basel, că ca când 
n-am fi fost niciun pic agresori, s-ar fi sfârşit în triumf la Arc orice pace, dacă 
dacă dac-am fi atacat noi, conform celor prevăzute punct cu punct în Memoriul 
din 2 octombrie 1938, înaintat de la Ziduri Regelui Carol al II-lea de istoricul tată, 
sub denumirea codificată de Cazul Baiazid (Fulgerul), urmarea fiind că Vodă s- 
a speriat pe el de revelaţia miracolului c-ar fi fost predestinat, prin soarta Ursitei, 
tocmai pentru acest act de bravură imperială, încremenind, lașul, la bariera 
psihologică a unui: Ostași, vă ordon treceţi Nistrul! Dezrobiţi poporul frate trac 
ucrainean de sub cătuşele roșii ale robiei ruse, aduse de cominterniști dinspre 
Sibir odată cu Holodomorul, ei slăvind mereu aceeaşi Biafră spirituală cu capitala 
Moscova! Amintiţi-vă că dacă noi românii suntem daci romanizați, fraţii noștri 
ucraineni sunt geți rusificați, după ce misionarii Patriarhiei noastre au creştinat 
Kievul... Nu uitaţi că în ziulica de azi voinţa și lupta, religia şi BIOLOGIA, 
dreptatea iminentă şi dreptul imanent român, îndârjirea de a câștiga, ca şi 
mentalitatea de învingător, toate acestea-n fuior califică şi descalifică popoarele! 

Ce păcat! Cât păcat, cât păcat! nu înceta să se minuneze murind generalul 
Moga, otrăvit cu stridii la statul său major de la Divizia 3 Munte, spre indignarea 
superiorilor, existând consemn clar că nu se aduc alimente de salon în mediul 
Cazon, Nici invers covoare persane de la Cernăuţi la Băneasa în camion, ce mare 
păcat pentru GLORIA noastră, pentru veltanjugul viitoarelor tot mai tinere 
generaţii juvenile, regularisite de și efectiv în televiziune, câtă vreme monopolul 
telefoniei pe fir în 2002 face din Internet un fel de lux chiar când nu e manipulat 
întru luxură, ce nedreptate în Istorie ca destin şi în Literatură ca Ursită, soarta-i 
că deși răsfoise opusul istoric ghizdavian Contribuţii la dilema celor două 
Odesse, din care cu argumente de Fier şi Sânge, irefutabile, rezulta că Începătura 
noului Imperiu Romănesc în curs de formare nu poate fi decât spre una din cele 
două sibilinice, ca un enunţ dadaist computerizat de nepătruns, cetăţi Odessos, 
adică la Sud portul Varna, iar la muult Nord de Balcic, profund culturală, Odessa 
noastră, ce păcătos păcat că păcătosul de Playboy 2, pe-un picior de plai gestionat 
cu boi, n-a înţeles că înarmarea înarmărilor înarmărilor de înarmare e de natură 
duhovnicească, spirituală, dăruind dobândire numai cui riscă și câștigă 
devenind... Diplomectual şi bogat, Denis, contrar canonului Ticălos şi bogat, vai, 
dăulatul biv vel filfizon, zice Narcis că și-a băgat la 1874 în geamantanul de voiaj, 
sau în găoază, aceste preliminare împăcări opiomane cu sinele de la conştiinţă 
sul, în vederea unui deja război preventiv la Răsărit, vizând o „sadoveniană“ 
strategie luminoasă de cuceriri, întru a anexa pe vecie de la Țar nu numai râvnitul 
şi de investitorii strategici germani Donezbecken, ci şi atâta spațiu vital cât ar fi 
putut dobândi un Trans-Kaukasusfront, asigurând clarvizionar şi disuasiunea 
anglo-americanilor de la a mai Debarca în 6 iunie 1944, decizie privind al doilea 

front ce luată ca sigură de Stalin, în 6 august 1943, nici n-a mai cabulipsit cu 
Marius Ghizdavu la recoltat zekeşte agrişe, la Kunţevo şi Zubalovo, să negocieze 
serios 0... Alianță, deşi emisarul Frontului Salvării Naţionale de la Bucureşti îi 
promitea că Uncle Alec va organiza — cu universitari petiționari civic ai lui Bratu 
— o insurecție naţională antifascistă şi antiimperialistă, păcăleală de 1 Aprilie 
1944, adică un eveniment crucial, televizat, generator de profunde mutații în 
imaginarul progresist al norodului incult ce, jertfindu-se antiterorist, ar fi 
dobândit, la sfârşitul experimentului, însuşi pașaportul de succes într-o economie 
globală, pe o scară de la unu la zece prosperitatea familiei personale ocupând un 
loc de cinste printre valorile chiar şi ale marilor noştri corupți... 

— Ce-ţi sugerează ţie acum, Ariele, toponimul Sudak? de sudoare îl şterse 
anchetator Chouchou, după ce constatase că Rana ce i-o provocase soţului ei 
lunetista Clavdia Chauchat, apărându-și valorile sovietice ruso-marxiste, nu era 
suficient de mortală, deoarece el avusese inspiraţia să-şi spele, în apa slovacă a 
Krupinei, plaga istorică împuşcată, scutind-o şi de plictisitoarele formalități 
privind achiziționarea unui loc de veci la Cimitirul Eroilor noştri de la Zvolen, pe 
malul Hronului, propus ca amplasament inițial de acelaşi Marius Ghizdavu, al 
cărui proiect de amenajare a fost până la urmă respins de oamenii de cultură din 
țară de la noi, porniţi pe epurări pentru colaboraționism, dar la insistențele 
comandantului Armatei LIII sovietice, generalul Managarov, zice Isadora că 
măcar s-au păstrat liniile sobre şi ample, ca de drapel american întins pe jos ca un 
covor de bombe, cel mai important fiind că în spiritualitate la noi s-a măcar 
conservat cumva, în condiții de teroare jdanovistă şi de totalitarism ucrainean 
hruşciovian antiartă non-prea-figurativă, ca un fel de doliu pentru sfârtecarea 
Moldovei la Nord şi la Sud, acel firişor tricolor al tradiției ce uneşte Ansamblul 
Funerar Memorial de la Târgu Jiu cu Cimitirul Eroilor Timişoarei, spre ale cărui 
geometrii de un alb-negru zguduitor, nu are a se ruşina a face pelerinaj orice june 
european care se simte artist, martorul Damian Noveanu susținând la workshopuri 
că aceea, a românilor, fuse şi SINGURA revoluție din 1989! 

— Sudak... Sudak... 

În memoria-i de dispărut rănit ezitant a fi mort, scotoci uriașul general 
Moga, de la Secţia a 2-a a Marelui Stat Major, din punct de vedere al pictorului 
Marius Ghizdavu, respectiv de la Divizia 2 Munte, din perspectiva romancierului 
pandur Grigore Căinaru, care altfel n-ar mai fi putut primi în nopticica de 9/ 10 
Mai 1945 capitularea necondiționată a Germaniei naziste, hitleriste, şi faţă de 
Armata Regală Română, în curticica Palatului Belvedere, la acele sculpturi de 
sfinxe vieneze ronde bosumflate botoxat sau cu baze puternic reliefate, de 
căldurile acestui mijloc de primăvară, masturbându-se la ele fără cel mai mic efort 
unii dintre cei mai adrenalinici camarazi tanchiști, ridicându-se chestiunea 
Transilvaniei ca portavion de atac valah spre Triunghiul de Lapislazuli Viena- 
Cracovia-Breslau, madam Chouchou nejucându-se cu trupeţi de paradie, cu 
improvizații de strânsură, jertfind din contra, tot ce-avea mai bun, chiar şi pe fiul 

orfan din La Grande Guerre, divinul pianist de cafea concertantă, răsfățatul 
Chopinot, un rasist budapestano-vienez ce n-a iertat-o niciodată c-a luat soţ 
galițian, un bine-cunoscut meloman maquisard cu raza de acţiune a ceardașului 
între Nisa şi Genoa, care mai era şi un înfocat filomaghiar antikakanian, neputând 
suferi deloc pe surioarele sale valahe, Olguţa, Nunuţa şi Cocuţa, şi îndrăgind, ca 
pe o palidă compensație la decesul lui Stalin mort, nu numai planul sovietic de 
cucerire a lumii, formulat de Iordache Ghizdavu de fapt pentru Regele Carol I la 
1867, dar interceptat de ruşi de la beţivul de Denis, ci şi totalitarismul ucrainean 
al lui Hruşciovan Magnificul, în scopul apărării cu bomba-i Haş, a peisajelor 
bucovinene şi basarabene ce, edenizând târguri cosmopolite ca Storojineţul, 
Edineţul, Vlad sau Tatar Bunar, ar fi amânat Dezumanizarea Artei la proces, pe 
motiv că avocaţii apărării nu au putut consulta dosarele cu care s-a prezentat 
acuzarea, lipsind la dosar Instrucţiunile din... 1l Septembrie 1941 relativ la 
evacuarea evreilor din lagărul Vertujeni-Soroca, elaborate de dl. Inspector al 
Jandarmeriei României de Est în biroul său chişinăuian, colonelul Meculescu: 

— În conformitate cu Ordinul dlui general mare pretor, binevoiţi a executa 
următoarele: 

— Evacuarea celor 22 150 evrei din lagărul Vertujeni-Soroca va începe în 
ziua de 12 septembrie 1941 ora 8 precis pentru a fi trecuți peste Nistru în 
Ucraina... 

— Document oficial, Chouchou, scrâşni din măselele-i de leu Belizarie, şi 
se întrebuințează formula provocatoare Ucraina pentru nişte banale teritorii 
transnistrene curat moldoveneşti! Mare dobitoc, neşcolit, needucat geografic! 

— Evreii din lagăr vor fi formaţi în grupe de maximum 1 600 inclusiv copii 
pentru fiecare itinerar, formând astfel un convoi. 

— Aliura de marş va fi de 30 km pe zi, iar efectuarea întregului itinerar se 
va face în trei etape... 

— "Treizeci de kilometri pe zi! încreți rădăcina nasului de sub prea negrele- 
i sprâncene negruța Clarissa copil, gata să fugă de la Basel. Inclusiv copiii! 

— În războiul acesta, recită a tăiș de vârf de piramidă ierarhică mareșalul de 
propagandă Horea Bratu, întins pe toată suprafaţa pământului, evreii nu pot fi 
scutiți de suferinţa, de asuprirea şi de mizeriile la care e supusă aproape întreaga 
omenire. Dacă din lipsă de hrană şi din cauza traiului în condiţii sanitare 
insuficiente cad şi vieţi evreiești, aceasta înseamnă că legile de neînfrânt ale 
războiului — pe care nu noi l-am provocat — supun şi pe evrei la plata tributului 
lor de sânge. Românii care luptă în linia întâia mor cu miile în fiecare zi. 

— Dar ca om de concepţie europeană, de etică, echitate şi echitație Saumur, 
nu am tolerat niciodată şi nu pot să tolerez crime împotriva nimănui. Am luat şi 
voi lua măsuri ca acestea să nu se producă nici contra evreilor, oriunde s-ar afla. 

— Domnilor, interveni belicos antiantonescian ajutorul de comandant 
inginer ortodox Ghiţă Tabarcea, investitor fanatic în Triunghiul de Mămăligă 
Detroit-Cleveland-Chicago — să fim aici în State mai mulţi decât polonezii! —, 

deoarece era un opozant la strategia Fraţilor Ghizdavu de infiltrațiune limitat 
californiană doar în Triunghiul de Silicon Santa Clara-Hollywood-Las Vegas, eu 
stau pe gânduri şi mă uit la simularea cum trage să moară colonelul Moga, parcă 
anticipând că nu trebuie eliberată de sub jugul fascist decât Slovacia, deoarece 
cehii lui Havel nu numai că nu ne vor fi vreodată recunoscători, așteptând şi pe 
România lu' Iliescu, ca cu toţi cinci odată în val galițian româno-ungaro-ceho- 
slovac-polonez să penetrăm aspru megastructurile euroatlantice, zguduindu-le 
din temelii, ci vor manifesta stalinism față de aliatul nostru german, alungând din 
Munţii Sudeți ai lui Burebista, sute de mii de purtători arieni de o civilizațiune la 
al cărei nivel zootehnic şi meșteşugăresc nu se va ridica niciodată, ca raport 
calitate/ preț, prolifica massă slavă mereu în expansiune... Nu numai în aceste 
pitorești gablonzuri alpine, ci şi în nordul dăruit pe de-a moaca polonezilor, cum 
ar fi Marea Silezie cu tot cu Breslaul nostru românesc, ceţoasa Pomeranie cu etern 
răzvrătitul Danzig al lui Toma Nour, teuton de-al nostru din Ţara Bârsei, care 
stăpânea inițial şi toată Prusia, cu atâta temei încât profeţea la bătrâneţe până și 
locuri unde vor pâlpâi statui ale lui Lenin, pe când Livonia, Curlandia, Memelul, 
Klapeida, Kurlandia, Estonia, Letonia, ba până şi Lituania ceea ce Hitler însuşi a 
cedat-o-n septembrie 1939 după ce Ribbentrop o cucerise la 23 august 1939, 
toate, toate, vor fi-n uie, dragă, făcând iar accesibile, fără pașaport, peisagistului 
fotograf Marius Ghizdavu, acele romanuce coline și lacuri ale Mazuriei, ce 
cavalerist în virtutea inerţiei, coborând dinspre laşi dificila pantă a Dealului 
Şorogarilor, nu se mai putea opri să nu le evoce expresionist, astăzi un astfel de 
peisaj țipător fiind cotat la preţuri halucinante de către colecţionarul american 
Vasile lowa, samsar de-al xenocraţiei feseniste spălător de bani infecți! 

— Într-adevăr, cu respect ascultându-l longevivul avocat profesor camarad 
pensionar Doru Băluţeanu, îl strângeau adidaşii Plugar, pierdută fiind tehnica 
mioritică a confecţionării opincilor cu zurgălăi, — noi am asistat doar la primele 
două mari secvenţe ale celui de-al treilea conflict mondial cioc-cioc, dintre marile 
rase europene de naționaliști. Mai întâi, s-a convenit ca nomenclaturile grele, cu 
pivotul lor securitatea, să doboare comunismul, fără grijă că vor fi prăvăliți şi 
beneficiarii acestui sistem, deoarece dac-au pierit şi unii cetățeni, nu poate fi 
vorba pe numărate de genocid, Cortina de Fier delimitând, cu o destul de bună 
aproximaţie, unde încep rasele neglijabile şi unde se pot purta și negocieri 
economice fertile. Mai apoi, s-a mers recent la ştergerea graniţelor pentru a se 
putea implementa, în această a doua secvenţă, reguli noi ale jocului de Război 
Perfid, nesfânt, încât să se evite pagubele absurde, care ar fi inconfortabile pentru 
orişicare investitor colonial. Mie, ca analist ce-aş merita să mi se livreze un tânăr 
să-l învăţ duminica democraţia de a fi român verde, dând eu şi note la politicienii 
clipei telenovelei, de față fiind la tembelizor întreg Neamul, fiindu-mi ușor a 
anticipa că ce urmează e o revanșă de revenire a capitalului pe zone de influență 
economică, deci una politică de înjugare a masilor tâmpite şi retâmpite, căpiate, 
neîncăpând dubiu că aliatul nostru natural rămâne tot Reichul sau NeoReichul, 

adică democraţia germană, într-un nou Război Sfânt de prăvălire a ultimelor urme 
de bolşevism, de la Dunăre la Volga, de la Bratislava noastră cea revendicată şi 
de ungurime, la Universitatea Kazanului, fundată de-un călugăr tătar, tuns la 
Cazanele dunărene, Decebal prorocind că vor studenţi acolo şi Tolstoi, şi Lenin. 

— Fiind limpede, nu îl contrazise camaradul Tabarcea, chit că el chitea a 
cuceri ţara Bushilor nu p” a ruşilor, că, ca Conducătorul Statului în precedentul 
conflict perfid, noi nu trebuie să ne legăm mâinile bătătorite pe coarnele plugului, 
printr-un odios tratat ce-ar fi de scos mâine la masa verde sau la vreun proces, 
oricum confrații de afaceri germani având a respecta tacit regiunile noastre, 
însemnate cu sângele subordonaţilor lor, de generalii Moga, Lecca, Damian și 
Noveanu, cum ar fi ceea ce reporterul Marius Ghizdavu numea „Bijuurile Reginei 
Mame Elena“, adică Odessa, Ialta, Donbassul, Kubanul cel colonizat cu bănăţeni 
încă de pe vremea lui Iancu de Hunedoara, Cecenia noastră, Stepa Calmucă şi 
Cotul Donului, spaţiul vital rus fiind situat de Divinitate la nord de linia ferată 
Brest-Gomel-Kursk-Voronej-Saratov, cum arăta deja exploratorul lon Neculce, 
al cărui tată a fost omorât de craiul sovietic Sobieski pentru că se opusese arderii 
arhivelor ieşene, cum procedaseră deja cominterniștii săi slavi şi cu cele 
sucevene, în scopul cinic să rămânem noi românii fără Trecut, ca istoria nostru să 
se inițializeze la 20 Maiu 1990 de Thanksgiving Day, ca să ne amintim la răscruci 
cine ne-a vârât cu râtul în urâtul NATO, ba chiar și-n uie muie! 

— Cum cine, domnilor? dădu din umerii îngereşti la Bucureşti ca la feciorii 
din Feteşti Isadora noastră. Bibliotecile şi arhivele sacre unde ni sunt? 

— Iliescu este principalul vinovat, fată hăi! se feri a polemiza cu aceşti 
imperialiști revizioniști americanizați președintele voievod Zahei Avăcăressi, 
căruia-i surâdea, ca Chouchou muribundului Ariel Moga, scenariul cu Șmecheri 
şi Fraieri ce ar fi permis ca, pe fundalul Reconcilierii Naţionale prin distrugerea 
arhivelor, cum a bibliotecilor Moldaviei de către Sobieski, lunetista Clavdia 
Chauchat să-l atragă la Davos, ca reprezentant permanent al României, pe cel mai 
avizat dintre criticii săi, singurul iubit necondiţionat de bobor, cel emanat cu tronc 
chiar şi electoratului nu numai mofturos ci şi exigent, de la care puteai să te 
lămureşti că nu e deosebire turistică între a avea la Meșterul Manole, în celebra 
mănăstire, ori pe soţii Ceauşescu, ori pe soții Hohenzollern, dacă atragi capitalul 
distractiv occidental la Curtea de Argeş, înjghebând pe colinele de la Zigoneni 
un Dracula Park, să sperii vulpoii care pândesc lebedele din cel lac argeşean. 

— Primejdia, bătu cu degetul Marius în monitorul ce proiecta Ansamblul 
Funerar de la Sigmaringen, e ca aceşti cehoslovaci pe care i-am ajutat la 1938- 
1939, ca şi la 1968, aceşti polonezi pentru care am riscat enorm să ne atace, în 
toamna lui 1939, ambele totalitarisme muncitoreşti ce le vânau Tezaurul, şi mai 
ales în mod deosebit de deosebit, dulce contesă N6ra Erdody, aceşti maghiari pe 
care i-am slobozit din totalitarismul belului Kun la 1919 şi din al lui Szâlasi 
Ferenc ca al doilea Regent, la 1945, când în februarie, ocupând noi sub faldurile 
Tricolore Regale, ah, tot fără a o anexa, Budapesta noastră, a salvat-o de la nişte 

bombardamente nimicitoare, cine? Păi, tot faimoasa mea verișoară Elvira, făcând 
lobby la Ialta să deturneze Stalin către Dresden, acel horror super-bombardament 
aerian de 135 000 victime ce i se destina Budapestei de către Roosevelt şi 
Churchill, plus pustiirea a pustă a podurilor dunărene și arhitecturilor, înălțate 
doar din sudoarea ţeranului ardelean, ca să aibă, vasăzică, ce Art Nouveau nimici 
supraomul pilot Art Deco anglo-american, excitat orbitor de feromonii huni ai 
localnicelor, cum explică scriitorii slugarnici optzecişti postmoderni că nu orice 
crime de război sunt crime de război! Da-da, marele pericol e acum ca Valul 
primilor chemaţi în UE, acumulând principalele investiţii euroatlantice şi 
progresând, să se ajungă la un asemenea Decalaj încât să ne cumpere, iugăr cu 
iugăr, din Transilvania, un Lebensraum şi mai întins decât pierdut-am când au 
decupat-o Muss şi cu Hi, cu acordul lui Stalin şi al marionetelor sale, Ciorchilla 
şi Ruzvelta, Virginico, încât regăsim cu tristeţe-n Istorie, maţele unei Noi Alianțe 
cu imperialismul nemilos german, urmând ca actuala lacomă cleptocraţie să-şi 
transfere spre Răsărit miliardele negre stocate în raiuri fiscale, încât prevăz prin 
seculi că iar vor fi ale noastre toate cele dobândite cu sabia: bijuterii ale solului 
meu şi subsolului tău, precum Odessa noastră, lalta mea, Donbassul nepoților mei 
californieni, Kubanul tău, Isadoro, Cecenia ta, Sergiule, Stepa Calmucă, să te 
nevoieşti în pustie, Atanasie, Cotul Donului tău, să scrii romane-fluvii, Jenele! 

— Eşti incompetent! îl provocă ţărăneşte Narcis Moga Dabija, de sus din 
turela carului blindat, care scârțâia ruginit presei că l-a făcut impotent pe vecin. 

Ca şi cum familia Moga ar agoniza etern, dospind Valea Ursului Agresiv 
la castel, o ostilitate neagră față de Valea Râului Negru ghizdavian. Nu numai 
pentru că ex-doctorul Cezar Bogza manifesta puternice tendinţe anexioniste, 
bazat pe vinderea de către ex-senatorul Alecu Ghizdavu-Șaraga, în septembrie 
1940, a Castelului de Vânătoare, doar în scopul de a poseda capital lichid 
consistent, în perspectiva românizării întreprinderilor evreiești și a fondului 
imobiliar, mărindu-se brusc salariile şi pensiile, ci era la mijloc şi ofensa adusă 
enormului general de burlacul insolent Marius, de fapt un timid retractil, ce a 
pictat pe Olguţa, Cocuţa şi Nunuţa ca pe nişte fete de măritat, dar fără a cere pe 
niciuna din ele, pe motiv că vremurile-s cam clătinate şi riscă s-aibă nişte copii 
asupra cărora să nu poată presta el niciun efort educativ, dacă vor fi recrutaţi de 
statul totalitar să facă poliție politică, în slujba intereselor cominterniste... 

Ca şi cum ar fi venit de pe un alt glob, americancele fraților Ghizdavu 
nepoțţei, Alex şi Vicky (Walt), anume Julia şi Betty, le vorbeau copilaşilor lor, 
Emily, Gobind, Nilă (Niel), respectiv Lizuca, John, Caroline, Marlon, despre 
Odessa, Ialta, Donbass, Kuban, Cotul Donului, Cecenia şi Stepa Calmucă ca când 
ar fi fost nişte localități, a căror Eliberare s-o vestit cu bum-bum de tun din 
Kremlin, pe când la capetele unui joagăr strălucitor ca cizmele marelui Fiihrer de 
8 noiembrie şi ale genialului Stalin de 7, Marius şi Octavian decupau un buştean, 
s-aibă-n ce sculpta cu barda căpăţâni de eroi Andrei lanuarievici Hurmuzakov, 
care ulterior a cioplit, în Disneylanduri şi Dracula Parkuri, replici bucovinene 

pentru Domul din Firenze, Statuia Libertăţii, Capela 'Timişorenilor, Sabia 
Victoriei de la Țariţin, precum şi clona Stânciui lui Decebal din Cazane. 

— Eşti completamente incompetent, impotentule! repetă sfidător Narcis 
Dabija de tresări Chouchou din adormirea de priveghease pe alpinul, pe rupestrul 
ei bărbat, visând constatarea arheologilor că n-ar încăpea trupeşte în niciuna din 
criptele necropolei noastre oficiale de pe malul cu margarete al Hronului. 

Dar Marius Ghizdavu nu răspunse la provocările tovarăşului Tichie, ca să 
nu complice situaţia navetistei pediatre, Dora, la Titu Târg, asupra ei activistul 
proto-civic având câtă putere-i dase grupul Dimitrov, Manuilski, Ana Pauker, 
Vasile Luca, Leonte Răutu, Pintilie Nicolschi, Valter Roman și Iordan Dragan 
Rusev (Petrică Borilă), pe când ai noştri se retrăgeau, vremelnic, din demersul 
unei înstăpâniri fulgurante şi însclipitoare peste Cele şapte bijuuri ale Reginei 
Mame Elena, de-ar fi exclamat un admirativ Harașo! până şi Mihai Viteazul, cel 
tot atât de nenorocos precât Măria Sa Regele Mihai Întâiul, al doilea ziditor de 
patrie română cu perspective recuperatorii în Kultură, prin exprimarea cât mai 
clară spaţial a pohtelor noastre, nici Fukuyama neputând întrezări azi până unde 
poate duce cooperarea Cleptocraţiei noastre cu investitorii germani și finlandezi, 
într-o Europă lăţită postmodern de Xenocraţia globală, de la basci pân' la alasci! 

Elvira, însă, copilărise intensiv la Valea Ursului, măcar atât cât să învețe 
Paradisul de la ciobani sau plugari, cum şi Eliza noastră la Năpădeni, aşa că nu 
găsi nicio înțelegere pentru refuzul de a polemiza al vărului ei pictor. Ea îi gâdilă 
ca-n 1001 de nopți pe cei trei petrecăreți din sauna Carl Gustav Mannerheim a 
Palatului Livadia, să se râză cu lacrimi, cum obişnuia şi loialul nostru aliat Hi la 
discotecă la Obersalzberg, care pe un ton de proces-verbal, tocmai îi restituise in 
integrum la ureche lui Antonescu Ardealul, cam târziu, abia când se reocupa 
România de Est şi de Nord de către totalitarismul sovietic 1940, acum din ce în 
ce mai Ucrainean, însuşi Jukov primind un Front cu acest nume marginalizant, 
pe când fronturi cu nume pur rusesc, ca „Kalinin“, şeful lui Stalin, nu se aprobase, 
ceea ce va umaniza oarecum statuia lui Lenin de la Kânigsberg, replicată de 
Andriuşa Hurmuzacov la Sonnenheim, pentru multiple parcuri de agrement- 
turism, dedicate Elvirei triste, ca una ce-și pierduse-n bombardamentul AA din 4 
aprilie 1944, părinţii, mâţa şi păpuşile, încât, disperată, rujându-şi hollywoodian 
buzişoarele-n formă de cur de găină neoprotestantă, ajunsese să cânte viral pe 
YouTube ce-auzise de la mahalagiii brusc antiamericani printre ruine, în micuța 
cârciumioară din Ferentari, maneaua antonpannescă Ține, Leano, cu Ruzvelt! 

După care captare a tele-bunăvoinţei clienţilor ei, o spuse ca pe şleau în 
epoca hleiului, când fără camioane americane, ruşii nu mai avansau înainte: 

— Detest ce le-au făcut anglo-americanii galițienilor, iar cartea pupincuristă 
a istoricului de orientare imprecisă, catâr impotent, Narcis Dabija, de organizează 
el vânători de cerbi, capre negre şi urşi pentru protipendada xeno-cleptocrată, la 
Valea Ursului meu, The Holy War against Bolshevism, nu m-a convins nici cât ai 
chiori o suricată, cum că românii eroi tineri, cărora le-a jertfit Căinaru 1681 pagini 

ditirambice, în cartea proiectată încâlcită ca el însuşi să nu o mai poată citi, au 
fost doar nişte... cotropitori şi că ce rămâne Gloatei să rețină, dacă ea ar mai ceti 
în bibliotecile goale și reci, ar fi doar războiul de la Prut până la Nistru, adică 
deportarea populaţiei minoritare... Asta în linii mari, căci în linii mici, de megieş 
hrăpăreţ azi, sunt dezgustătoare unele înțepături otrăvite la adresa istoricei familii 
a Ghizdavului meu verișor Marius şi, în fond, luaţi la țintă, ca din bombardier, la 
Villa Izvoraşul, apar și mămicuța mea, Amelia, cam evreică, şi tăticuțul meu, 
senator Alecu Ghizdavu, coordonatorul combaterii infiltraţiunilor cominterniste 
după 1917. Deci Eu nu servesc măgăriile catârului. Îl bag în mă-sa cu cartea lui! 
— Ba trebuie să le înghiţi! îi trase acestei Elvire un lipicios de săpun şut în 
bucă, zburându-i lacrimile, un client ce profitând de ceața saunei ialteze îşi risca 
buna imagine electorală. Noi avem, domnişoară, la librăria congresmenilor care 
și-au votat dreptul de a purta, sub hainele croite la Strasbourg, pistoale de 
spărgători de bănci, exemplarul original cu care s-a prezentat Regele Carol al II- 
lea la Hitler în toamna lui 1938, imediat ce codoașşele democraţii colonialiste 
Anglia şi Franţa i-au legat de patul alb cu şevalet de la Miinchen, pe frumoasa 
Cehoslovacia, ca s-o reguleze-decupeze sado-maso, şi să se pişe pe harta ei câte 
doi, nu numai pentru plăcerea sudetă a Reichului însă! Ci şi Ungariei, călărite ca 
o iapă albă de către amiralul Horthy Mikl6s, i s-a anexat printr-un prim Diktat din 
pururi nazista Vienă, păzitoarea kafkiană a Schengenului, o halcă de vreo 12 000 
kilometri pătraţi, locuiţi în principal de acei maramureşeni care n-au urmat pe 
miticul Dragoş spre Moldova, Siret, Prut, Nistru şi Bug, ci pe legendarul cavaler 
Toma Nour, spre teutonicele sale bârsan-bănăţene întemeieri hanseatice din 
cărămidă, ca Ktitor... Da, mai avem un exemplar ghizdaviot idiot din Cazul 
Baiazid (Fulgerul), care stă mărturie că Mutulică ăla de la Ziduri, paraliticul ăla 
lubric din căruciorul împins de Lina şi de Codin, istoricul labagiu Voicu 
Ghizdavu, a uneltit contra Păcii şi Omenirii! L-a instigat pe afemeiatul de Carol 
II să cucerească URSS, în octombrie 1938! A visat la a dezlănțui cel mai pustiitor 
război, cele mai cinefile crime! Poate ar fi și reuşit după 8 iunie 1940 să-l 
convingă pe Regele Carol al II-lea, ameţit de Serbările Deceniului Restauraţiei în 
desăvârşită Unitate, să treacă Nistrul, dacă n-ar fi crăpat în 15 februarie 1940, la 
Ziduri, anticipând răsfirarea, sub barosul realităţii, a stupidului vis al generaţiei 
sale naționaliste, absurda Românie Regală Mare, stat tipic imperialist, însăilat de 
burghezo-moșierime din teritorii străine, ca haina din petice a unui cerşetor 
panchist de pe treptele Catedralei Mântuirii Neamului Prost din postromânism! 
— România Regală Mare a Regelui Ferdinand şi a Reginei Maria, respect! 
tuşi convulsiv uriaşul ce impresionase atât de neplăcut pe demoazela Chouchou 
de Cocagnac, zdrobind sub el armăsarul Şcolii de Cavalerie de la Saumur, încât 
în loc să-şi adaoge un stagiu de trei luni la Regimentul 16 Dragoni din Toulouse- 
Lautrec, fusese transferat tocmai la Școala de Conectică şi Transmisiuni de la 
Versailles, ajungând un desăvârşit stat-majorist ce însă din nevoia de a respira 
aerul eroismului montan, preferase Frontul şi anexase pe vecie, în Caucazul 

nostru, Cecenia şi Daghestanul, la România antonesciană, să iasă la Marea 
Caspică prin portul Mahacikala, localitate redenumită, vremelnic, de niște 
pedepsiţi din linia întâa, Majadahonda. Fosta Românie Mare, desperă el de viitor 
în timp ce ea rupea petale de margaretă, dac-o mai iubeşte sau o lasă impară, 
desperecheată, cu ogarii şi prepelicarii, tocmai a ajuns la acea masă critică, 
fiindcă numai de la o anumită cantitate de uraniu se autoîntreţine, sub plopi, 
reacția nucleară americană ce ar pulveriza Miinchenul şi Niirnbergul în 16 iulie 
1945, dacă nu se va produce între timp Scurtarea românească a Războiului 
Existenţialist, prin actul aproape sexual de confuz de la 23 August 1944, anunţat 
de Regele Mihai, deşi înregistrase şi Lucrețiu Pătrășcanu proclamația, cu vocea 
sa de cărturar bolşevic, care dacă n-ar fi fost ucis de Dej, se prea poate c-ajungea 
el în fruntea îngustă a parrtidului şi dezghețam noi românii Destalinizarea, de să 
ne strivească la 1956 Bucureştii în locul Budapestei totalitarismul ucrainean 
şugubăţ al lui Hârrrciogan Magnificul, care n-a înţeles niciodată că numai o 
Moldovă foarte Mare, din Carpaţi până la Bug sau Nipru, poate dezintegra 
ireversibil România Regală Mare, despre care chiar geograful Voicu Ghizdavu 
susținuse — cam cum tu că ţii la mine, Chouchou — că e pe muchie, găsindu-se 
geograficeşte, de la Balcic la Săpânța şi de la Hotin la Bohotin, Bolintin şi Ada- 
Kaleh, exact-exact pe dimensiunea de la acea Masă Critică la care se autoîntreţine 
Explozia Culturală... Dacă rupi o singură brazdă, Chouchou, dacă înstrăinezi 
măcar un inch pătrat, atunci reacția în lanţ, de generare a marilor energii culturale, 
columnar vertical ca plopul de la Los Alamos, se atenuează repejor, până la 
extincție, şi rezultatul devine coitus interruptus că nu ne mai îndeplinim aici-şa 
Destinul Latin, cum francezii, italienii şi spaniolii, ca sarcină... geografică, adică 
misia noastră civilizatoare, în imensele spaţii din Răsărit, până la Marea Caspică, 
admirată de mine de pe căluţul abhaz de munte, la umbra farului de la Mahacikala, 
cugetând că e sviașcennaia obiazannosti din partea nacialnicilor noştri să mă 
căftănească namestnik al acestor regiuni aproape pustii, pe care aceşti slavi, 
plugari destoinici, care se înmulţesc ca insectele, nu se pricep şi nici nu pot să le 
pună în valoare decât dacă sunt consiliați și guvernaţi de un element civilizator, 
ieri elementul german vareg, iar mâine, după ce anglo-americanii vor prăvăli 
germanismul, desigur elementul românesc, pornit chiar de aicea, din Muscel! 

— Asta-i bună, Ariele! protestă nevasta franţuzească suferindă cu nervii că 
nu-şi putea ţine curul zvelt în Raiul Culinar de la Valea Ursului, mai ales după ce 
România s-a românizat singură. Dar cine a susţinut, mă, aici că Ana Pauker l-a 
faultat pe Lucrețiu Pătrășcanu pentru că n-a radicalizat revoluția de să se poată 
fuduli bolșevicii, către Armata Regală, cum că ei, nu generalii, l-au răsturnat pe 
Mareșal? Am zis eu cumva că s-a şucărit Stalin că, scurtându-se româneşte 
răzbelul, n-au mai căzut megabombele-n UE, pe Miinchen şi Niirnberg, ci-n Asia, 
pe Hiroshima şi Nagasaki? Vezi că, agonizezi tu, agonizezi, dar o iei razna de tot! 

— Vina unchiului tău Voicu Ghizdavu, Elviro, o ciupi şi se pronunţă 
costelivul acuzator public de la Ialta, e că imediat după Miinchenul din 30 

septembrie 1938, a elaborat acel material aţâțător la un nou război, direct în limba 
Hohenzollernilor, nu în austriaca lui Hi sau a altor cancelari, senzaţionalele 
Beitrăge..., iresponsabilele Contribuţii la dilema/ noada gordiană a celor două 
Odesse, adică Odessa noastră sovietică şi Varna rusină (anticul Odessos), 
somându-l pe Voievodul Culturii Carol al II-lea să treacă zgomotos Nistrul, şi 
eventual Bugul, spre noi aici, spre piscina Livadiei din Crimeia, pe motiv că 
soarta postbelică a României nu va fi mai rea, la Pacea Sovietică din 1947, ca 
agresoare, decât s-aştepte ca proasta a fi mutilată-n 1940 de ambele totalitarisme 
muncitoreşti, mizând pe resortul moral roşu-albastru că i-ar durea undeva-n 
spiritus rectus pe Învingători, la ospăţul biruinţei, de particularitatea că, întâi la 
Răsărit, şi din 1944 la Apus, voi aţi purtat doar o spravedlivaia voina! 

— Pentru o cauză dreaptă, bă, bătu cu creionul chimic în microfon Narcis 
Dabija Moga, nu se implică decât cei care, înarmaţi până-n dinţi, au fost totuşi 
provocaţi de diferiți inconștienți, ca tovarăşul Tichie. Dar, la 15 februarie 1990, 
când la București se uneltea să se smulgă barba cioclului Ceauşeștilor, Voican, în 
clădirea Guvernului, iar la Stanford emigrantul la California deschidea, Octavian, 
arhiva lui tac-su, împlinindu-se 50 de ani de la decesul cărturarului, şi al Cărţii 
care o fost România Regală Mare, ce le-a sărit în ochi specialiştilor? Tocmai acea 
Anexă la Beitrăge..., acel apendiciu infect, Cazul Baiazid (Fulgerul), care printr- 
un nefericit concurs de împrejurări complexe, fractale şi catastrofale haotic, a 
declanşat totuşi, din Muscel, un dezastru global, WW2, Războiul Existenţialist! 

— După cum se ştie, pipăi el consolator buca învineţită a celei mai frumoase 
românce jertfite în Răsărit, Regele ăla Playboy II s-a milogit în toamna lui 1938 
pe la francezi și englezi, să i se dea armament pentru a ataca mișeleşte Imperiul 
muncitorilor şi ţăranilor, paşnica Uniune Sovietică, aliata democraţiilor, în contra 
fascismului, dar şi în contra galițienilor, angkorienilor şi altor rase minore de pe 
glob, cum ar fi şi guantanamera noastră. Dar Parisul şi Londra au făcut mişto de 
Rege, că să-şi ieie arme Krupp de la Hitler, deoarece oricum galițienii nu contează 
pentru Occident decât ca trupe de desant, care să-i înfigă stiletul Germaniei pe la 
spate! Or, a merge invers, aliat cu Axa, era doctrină legionară sadea, deci Rex s- 
a tot sucit şi a dat mesaj de l-au strangulat ăia pe Căpitan, binemeritând astfel de 
la cine ar fi trebuit să-i ridice un mausoleu regesc până acuma, la Biarritz! 

— Nu se există, alese Svetlana lordanca Filipescu leucoplastul şi rivanolul, 
țară unde, datorită muncii organizatorice a comuniștilor, forțele democratice să fi 
obţinut atâtea succese în luptă dreaptă cu elementele de dreapta extremiste: 
lichidarea căpeteniilor Gărzii de Fier, la 30 noiembrie 1938 dimineaţa, a fost o 
performanţă ca şi cum Regele Italiei sau Preşedintele Germaniei ar fi strangulat 
pe Ducele Mussolini sau pe Fiihrerul Hitler, cu staff cu tot, înainte de ca puterea 
s-o fi dobândit pentru a împinge gloatele spre cele mai urâte crime imperialiste! 

— Şi cu toate acestea, ţiui de durerea alcoolului sanitar Muhală Muistu, 
ştergându-şi ochelarii pentru a cartografia în amănunt rana interbelică a Elvirei, 
eu personal nu mi-aş dori să fi trăit ca rezident permanent în spurcata Românie 

Regală, fără şapte televiziuni care să-mi arate fiecare câte trei miniștri făcându-şi 
zi de zi datoria faţă de care i-a numit, față de care i-a votat şi chiar fața de canaliile 
inconștiente care cârtesc împotriva sensului istoriei, care este astăzi a ne împreuna 
zilnic, ca Zeus, cu Europa, de la basci pân' la alasci! 

— Trecând pe la damasci! completă arţăgos livid camaradul pensionar 
comandant Băluţeanu, convins că recreştinarea Turciei de către noii cruciați, e un 
pas către a Palestinei, pe care ai noștri pe la Strasbourg o pot sacraliza, impunând 
acestei Asii Mici să se bizantinizeze integral, cum a şi fost, anume ortodox. 

Departe de Franţa, în Slovacia, rănit pe malul Krupinei de o Clavdia 
Chauchat, care trăsese în el cu un arc sportiv Walkiria, nu ca să-l omoare, ci ca 
să nu-i scape, generalul alpestru Belizarie Moga, carele a anexat pe vecie Cecenia 
la Imperiul Romănesc în curs de conturare de la Oder pân' la Volga, de la Beciu 
pân' la Astrahan, îşi închipuia că catolica-i Doamnă Clara îl coboară-ntr-un somn 
hipnotic rece, ca-ntr-un cavou blindat cu termopan, gesticulând teatral asupră-i, 
supusă fin de intrigantul Vlaicu Vodă, nişte cruci ample, ca pentru drac bătrân. 

EI se gândea acum disperat că Regele Carol al II-lea a făcut relativ rău, 
opunându-se unui guvern tehnocrat Corneliu Zelea-Codreanu, deoarece aliindu- 
ne în 24 de ore fix cu Axa Roma-Berlin, în iarna 1937-1938, ar fi fost evitate, sau 
mult diminuate, dureroasele amputări de la 1940, iar Războiul nostru de la Răsărit 
ar fi căpătat o aură aurorală pur imperialistă, cu plecare direct de la Nistru, ceea 
ce i-ar fi dus probabil pe alpiniștii săi nu doar în Caucaz, nu doar în tociţii Munţi 
Ural, ci poate chiar la adevărații munţi de munți, cum ar fi Pamirul, să înfigi 
lancea 'Tricolorului Regal în Pik Kommunizma, la 7495 m, mult mai sus, cu 
aproape un Rarău de-al Căpitanului, peste cât au suit camarazii germani drapelul 
Mein Kampf pe Elbrus, la numai 5633 m, așa să ştii, Chouchou iubită! 

— Refugiile alpine, zise cu tristeţe în bunătatea ei slavă Clavdia Chauchat, 
după ce se văzu cu el în fortăreaţa celebrilor taumaturgi daci de la Davos, să-i 
repare plămânii uzaţi după ce el despicase (ca Mihai Viteazul Carpaţii) Munţii 
Matra, Tatra și Fatra, păstoriţi de ciobani sadovenieni de la Chiatra, consecvenţi 
toponimic şi exersând rime pentru cea mai frumoasă baladă pastorală a lumii, tot 
ceea ce e înalt şi aproape de cer reduce relativist dimensiunile spaţiale, ba chiar 
temporale, Ariele! Nu de 24 de ore a fost vorba atunci! Ci de 48! 

— Eu sunt contra marilor democraţii ale Occidentului, eu sunt contra Micii 
Înţelegeri, eu sunt contra Înţelegerii Balcanice, și n-am niciun atașament pentru 
Societatea Naţiunilor, în care nu cred. Eu sunt pentru politica externă a României 
alături de Roma și de Berlin, alături de statele revoluțiilor naţionale. În contra 
bolşevismului. În 48 de ore după biruinţa Mişcării Legionare, România va avea o 
alianță cu Roma și Berlinul, intrând astfel în linia misiunii sale istorice în lume! 

— Caz în care, Chouchou, zâmbi el serafic cu gura-i aurită de Om Mare, aş 
fi anexat la România Regelui Mihai Întâi Viteazul, cât aş fi văzut cu ochii şi 
binoclul Zeiss de pe Pik Kommunizma, de la Buhara şi Samarkand până la 
Fergana şi, vădit al nostru, oraşul Frunze de pe Ciu! Unde s-a născut întemeietorul 

armatelor roşii, tovarăşul Mihail Vasilievici Frunză, în casa din Pişpek, cum se 
numea pe atunci acest nod strategic, a unui felcer român, mânat în acele exotice 
regiuni nu de nostalgia unui loc de muncă original, ci de Destin, având a plodi 
atât pe biruitorul lui Kolceak, cât şi pe-al lui Vranghel în unul și același iscusit 
manager militar de partid şi de stat român! Român! 

— Român şi scenarist, căscă și murmură Clavdia Chauchat, convinsă că 
vede un film Mosfilm tebecist despre suferinţele, caznele femeilor napolitane, 
după un scenariu intitulat inițial de M. V. Frunze „Civilizatorii europeni şi 
Marocul“, în regia lui Marinescu, celebrul comandant de submarin baltic, care a 
întemeiat Flota Roşie, făcând-o capabilă a se aventura până la Casablanca şi la 
Ingrid Bergman, Marius, în Atlanticul pierdut de către submarinele hanseatice... 

— Rămân la convingerea, o plesni felcer Lecca vesel peste bucă încheind 
tratamentul, că speriat de pre-Diktatul de la Viena din 2 noiembrie 1938, Regele 
Playboy 2 nu s-a abținut să nu-i arate în 24 noiembrie Fiihrerului Planul Baiazid 
Fulgerul, întocmit de profesorul Voicu Ghizdavu, militându-se acolo pentru un 
atac preventiv, de Război Sfânt tipic, împotriva prietenei noastre, paşnica URSS, 
desfăşurat cu viteza unui Blitz, ceea ce va fi influenţat pe Hi, umilindu-l că 
Imperiul Roman în curs de așteptată alcătuire Românească, a căpătat o dinamică 
fără egal, superioară net celei a şovăielnicilor arieni, cari capătă deocamdată 
teritorii ca la cazino, din combinaţiuni și speculație, fără a îndrăzni a trage sabia! 

— Poate că Vojdul nemților nu vedea aici, o ciupi el de ţâţă ştergând-o de 
abur englezeşte, decât încă o scurgere... O scurgere de informaţii. Căci orice 
analist statmajorist român anticipa cedarea către Ungaria a Maramureşului-din- 
nordul- Maramureșului și insista ca Armata Regală Română să ocupe cu tancurile 
ei acest teritoriu cel mai târziu până la 1 noiembrie 1938, pentru că el va fi folosit 
la 31 august 1940 ca mâner al cuţâtului ce va fi înfipt în inima României la Viena. 
Or, ideea de a alăpta Ungaria îi venise lui Hitler după, binișor după ce consilierul 
aulic cinovnic de rangul al șaptelea, Voicu Ghizdavu, de ziua lui Marius invitase, 
la bairam, pe Rex incognito la Ziduri, înmânându-i deci la 1 octombrie 1938 
memoriul Contribuții la dilema/ noada gordiană a celor două Odesse şi 
explicându-i că Onoarea cere să atacăm ca agresori clari, impertinenţi, 
suprarealişti, Imperiul Sovietic, Măria Ta, căci a lua înapoi ce-i al tău, ca pe 
muierea ajunsă roabă-n câșlele tătarului din umbra Cetăţii Albe, nu e nici Istorie 
şi nici măcar Literatură, e fapt divers, şi cam umil, sincer vorbind! 

— "Toate aceste elucubraţii, concluzionă plauzibil istoricul europarlamentar 
postmodern Saie Buburuză, dușman al arhivelor, scuturându-și pe pântecele ei 
aburit cenuşa ca de om, a pipei, confirmă cu putere milenară că, în Planul nostru 
Românesc de cucerire a Lumii, Elviro, Ghizdavii au jucat încă de la Ulea Spătaru 
roluri notabile, absurde sau incredibile, pe care organele noastre competente abia 
au început să le desluşească tocmai în arhivele euroatlantice, nefiind încă deschise 
şi cele sovietice, iar ale noastre fiind vraiște. Ce ştim concret, ghicim doar de la 
harnicii istorici de investigație Narcis Moga şi Erdâdy Zsuzsa! Ambii avertizează 

Occidentul că degeaba face valuri Marius c-a ajutat el în Războiul Sfânt o familie 
Honig, deoarece bunicul său, filfizonul aventurier Denis (1833-1930), a avut 
tovarăşi de petreceri de un extremism mai feroce decât ăl codrenist sau simian, 
fiind citați ca martori nişte profesori ieşeni cuziști, chercheliți în bortă, la Ziduri! 

— Da, cunoaştem că logofătul arghirofil lordache Ghizdavu (1781-1867), 
muuult după ce pururi nazista Vienă a rupt de la trupul Moldovei Bucovina în 
1771-1777, a observat cu ochii lui de romantic, în 1806-1812, inclusiv sub 
invadatorul generic, Kutuzov, că pe măsură ce anteriul ocrotitor al Imperiului 
Otoman se retrăgea, nu Habsburgii (Vestul), ci Romanovii (Estul) valorificau 
vidul de putere, jefuindu-ne pre noi şi batjocorindu-ne sălbatic. Dar vor profita de 
schimbare şi israeliții prigoniţi de toți în acest vast Est european nestatornic, 
împotriva Refugierii cărora la noi la leși, filfizonul mitoman Denis se zice că s- 
ar fi lăudat unor oaspeţi cuziști, pe la 1920, poate şi altora, că în sinistrul castel 
de vânătoare de la Valea Ursului, tocmai taică-su, logofătul iluminist lordache 
Ghizdavu, ar fi scornit, încă de pe la 1866, bruionul pentru... Protocoalele 
Înţelepţilor Sionului, cu care născocire diabolică chiar el în persoană, Dinicu 
(Denis) Ghizdavu, pe la 1900, s-ar fi prezentat Ţarului Nicolae al II-lea, dându- 
se drept demn urmaș al exploratorului Dinicu Golescu — celebrul vecin de moșie 
ce chiar tăinuise cu Țarul Alexandru I, vizitându-l pe la 1823 la Peterhof. 

— Securitatea ţaristă, Ohrana, Sutele Negre nu s-au mulţumit cu rezumarea 
şi difuzarea abjectei făcături sosite din RO, din Valea Ursului Agresiv. S-au şi 
organizat diferite pogromuri, dintre care, nu întâmplător, cele mai barbare la noi 
la Chişinău şi la Odessa noastră, rezultatul pe ansamblu fiind însă exact contrariu 
la ce izolare ermetică cică hărăziseră Ghizdavii Ţării. Dimpotrivă, migrația spre 
Regatul Român s-a întețit! Şi, întru a feri Grădina Maicii Domnului de musafiri, 
s-a mai lăudat tembelul Denis oaspeţilor săi că tot ai lui ar fi inventat însăşi... 
Mișcarea Sionistă, contribuind și financiar la ţinerea unui exerciţiu de Congres, 
în 30-31 decembrie 1881, la Focşani pe Milcov, precum şi a celui, decisiv pentru 
soarta Levantului, de la Baselul nostru ghizdavian, din 29-31 august 1897... 

— Narcise, las-o Jos că măcăne! Oricine poate citi, desigur în Wikipedia, că 
alte biblioteci digitale n-avem, cum o fost istoria cu plagiatul din care s-au scos 
Protocoalele. lar dacă totuşi vrei neapărat terenul ăla din Valea Păcurarului, dă şi 
tu șpagă la secretarele lui Zahei Avăcăressi, atotputernicul președinte voievod! 

— Era un mod sigur de a scăpa de ăștia, comenta autolăudându-se în cramă 
Denis, adică bunicul lui Marius, — nu se opri din fake news Narcis. Filfizonul mai 
susținea şi că a fost instigat de contemporani ca Alecsandri, Hasdeu, filozoful 
Vasile Conta şi îndeosebi Eminescu, omul de legătură, care prefăcându-se nebun, 
a călătorit des la Odessa, însuflețind Sionismul local, cel mai activ, fiind convinşi 
toți aceşti masoni inițiați iluminați români, că fără de sacrificii materiale, nu se 
va evita ca nou-născutul Regat Român să nu ajungă un substitut de Palestină... 

— Sionismul, comentă țivlit marxist-stalinista Dorothea, oricum pornea 
reacționar de la iluzia existenţei unei rase unice, care i-ar cuprinde pe evreii din 

toate ţările, teză deviatoare spre o contradicţie antagonistă cu interesele de clasă 
ale proletariatului evreiesc şi contributoare la aţâţarea vrajbei dintre evrei şi alte 
popoare, ba chiar la oprirea oamenilor muncii evrei de la a-şi aduce aportul la 
mișcarea revoluționară internațională, în scopul imund şi bine mascat de a 
subordona interesele lor de clasă intereselor de clasă ale marii burghezii evreiești! 

— Aţi căpiat toți! atât zise Elvira, întorcând capul buclat şi ameţit către ei. 
Tocmai bunicul Denis i-a impus la lași tatii să se însoare cu o Amelia Şaraga, 
dintr-o familie evreiască de editori şi librari admirată de toți Ghizdaviu pentru 
contribuţia la Luminarea Poporului, dându-le ca dar de nuntă, aşa zgârcit cum 
era, moşia Valea Ursului, cu vechiul conac şi foişor vânătoresc cu tot! Mai mult, 
pe banii lui a scos, prefațat şi difuzat, sub formă de broșură, studiul istoricului A. 
D. Xenopol Naţionalism și antisemitism, apărut întâi în Noua Revistă Română, t. 
V, nr. 18, 8 februarie 1909, unde a esențializat că soluţia chestiunii e ca românul 
puturos, beţiv, şmecher şi leneș la carte să accepte libera concurenţă, lupta vieţii! 

— Sudak! Sudak! gemu asudat Moga, ros de grija că numai Marius e lângă 
fetele sale, pe când despre ginerii săi a primit numai veşti legende de necrezut: 
pe-al Nunuţei l-ar fi călcat metroul moscovit al lui Hrușciov în stația stalinistă 
Puşkinskaia; pe-al Cocuţei l-ar fi opărit explozia unei locomotive la Kotelnikovo 
în gară; iar pe-al Olguţei l-ar fi înghițit flăcările chiar în Caucazul nostru, 
prăbuşindu-i-se avionul peste rezervoarele petroliere ale Distribuţiei din 
Maikop... Trei fiice, Doamne, şi toate trei, fără soţ! După ce, în decembrie 1941, 
au născut toate băieţei, cam prematur, şocate de nedreptul război pe care tocmai 
ni l-a declarat la 6 decembrie Englitera, periclitând grav echilibrul geopolitic 
planetar şi constrângând Japonia să ia atitudine, să își exprime solidaritatea cu cei 
mai viteji şi mai drepți dintre anticominternişti, români, prin filmogenicul atac 
de la Pearl Harbor, de a doua zi, 7 decembrie 1941, dar din păcate, dulce Clavdia 
Chouchou, noii noştri conducători au manifestat ingratitudine faţă de acest aliat 
extrem oriental, negândindu-se la 23 August 1944 decât la trimiterea Armatei 
Roşii peste Dunăre, adică la pedepsirea bulgarilor lui Rakovski şi Dimitrov, prin 
bolșevizare instantanee, pentru răpirea Balcicului la 7 septembrie 1940, chiar de 
sub nasul antonescianismului abia instalat, deci neobservând că — prin scurtarea 
românească a războiului în Europa cu o sută de zile — lovesc Japonia, bombele 
atomice cuvenite atlantic Miinchenului şi Dresdei (Niirnbergului) vor lua astfel 
calea pacifică, spre Hiroshima şi Nagasaki, bine că măcar Kyoto a scăpat! 

— Nu e vorba de niciun Sudak aici! ieși copoiul Mişu din profesionista sa 
muţenie, când Lecca îi semnală paranormal că Elvira cică nu mai suportă torturile 
la care o supun cei trei călăi sadici ai Galiției Ghizdaviene, căci ca un text să fie 
correct şi să te lase-n pace haitele de cenzori voluntari ai rezidentului, musai să 
coincidă până la virgulă cu șablonul standard, aprobat de Stăpânul Verighetelor. 
E vorba de sâ-dac, măi frate... La dracu, de Sri Dak din Serampore! 

— Vrea să zică sâdhak! lămuri mamelucul Abdul, pierdut printre cei 4 900 
consilieri sovietici, cazați în barăci ridicate în pripă dincolo de vilele repartizate 

celor 700 de anglo-americani experți în mozaicata problematică a Gaghizdiei. 
Adică un practicant dac al disciplinei yoghine conştiente şi extraconștiente, deci 
oarecum meditate transcendental la de-ale respirației tebeciste sexy, în această 
Ialtă anti-Davos, snobism cosmopolit şi ploconire manifestând şi tovarăşa 
Clavdia Chauchat, a cărei reținere în Elveţia şi returnare, împreună cu toţi 
dezertorii sovietici care au ales svoboda uitând să-i înțeleagă starea de necesitate, 
o solicităm amical, tovărăşeşte, de la simpaticii noştri Aliați, ea trebuind a face 
pereche la plug de lemn cu Nataşa Rostova, pe tarlalele fără haturi ale sovhozului 
Desfășurarea, aflat în reconstrucţie la Iasnaia Poliana, după distrugerile cauzate 
Casei de Creaţie a fluviu-romancierului, de către bandiții fascişti germani, care 
au fost filmate documentar! Care n-a citit niciunul din ei Război și Pace! Pentru 
că, de fapt, nu l-a frunzărit nici Hi, fluviu-romanul. Care prefera broşurile în 
sextodecimo, de buzunar. Care dacă l-ar fi citit pe contele Tolstoi, s-ar fi gândit 
de 1681 de ori la contradicția, remarcată și de eseistul Jean din Ferentari, dintre 
patriotismul ultranaționalist al suprapopoarelor imperialiste cotropitoare şi 
imunitatea marilor corupți ai popoarelor pe cale de dispariţie fără a se fi exprimat 
în Universal neavând ce naraţiuni pune în bagajnik. Adică şi-ar fi dat seama că se 
va izbi ca motoreta de un zid şi ar mai fi chibzuit înainte de a ataca idealist, numai 
ca să salveze UE, un totalitarism care lupta pentru... pace, cu o superioritate, în 
oameni şi material, de poate douăzeci la unu faţă de Axă, doar că tocmai îşi 
ucisese la plesneală Stalin comandanții mai capabili, nu din vina lui, ci din cauza 
incapacității căgăbăului, recrutat anapoda, de a deosebi între un mare specialist şi 
un dobitoc cu origine sănătoasă, bun doar la pupincurit Stăpânirea. 

— Este vorba de un sâdhak de la Sudak, cedă Elvira şi spuse Totul celor trei 
torționari, în timp ce generalul Moga, ţinut de doi felceri să-i extragă chirurgul 
din pleură glonţul, mugea ca o vacă de ciocolată mov. S-a nevoit pe-aici un eremit 
troglodit dac, în a cărui grotă, colonelul Belizarie Moga, luând Sudakul în cinstea 
lui 8 noiembrie 1941 și românizându-l nu mai puţin decât românizase 
locotenentul de cavalerie Edgar Glagoveanu, iubitul meu, această Ialtă a noastră, 
sau Grişa Căinaru portul Feodosia (ciumata Caffă), pentru infidela lui soţie, Dora, 
ei bine, ce-a vârât acel uriaş luptător alpin Moga în tainiţele grotei, pentru a avea 
ce citi cândva tineretul viitorimii? Păi, astralită şi dinamită intelectuală, tovarăși! 
Totul, prefăcându-se el bibliotecarei kaghebiste că împrumută Capitalul, şi 
şterpelindu-i Însemnările despre români ale lui Marx şi cartea de căpătâi a lui 
Ivan cel Groaznic, monografia lui Feodor Kuriţin Skazanie o Drakule Voievode! 

— Kakaia Skazania?!! se mirară a protest Bairam Stoper și Hurie Hurry. 
Noi nu recunoaștem această influență românească asupra Rusiei încă de la 
Dracula şi Ulea Spătarul cel Ghizdav. Numai iscoditorul de pe la 1538 la Curtea 
lui Petru Rareş, Ivan Peresvetov, admitem să-i fi dat unele idei, de a se sluji de 
filozofi, autocrației moscovite, prin a sa Bolșaia celobitnaia ce poate că imprima 
un nou avânt misiunii civilizatoare a daco-romanilor în Răsărit, dar nesustenabil! 

— Astralită şi dinamită, îşi ului el înalții oaspeţi, unul scund și altul în 

cărucior, pe care le-am descoperit aseară chiar sub această saună, în nişte punguţe 
din pagini rupte din broşura aia atribuită logofătului Iordache Ghizdavu! 

Mirosindu-le nu cu nasul mamelucului Abdul, care nu știe nici că la Iasnaia 
Poliana avem colhoz, nu sovhoz! Şi un Mezon al Sindicatelor! Astralită şi 
dinamită plasate de cine credeţi, băi?... De Moga? Nu-nu-nuuu!... De trădătorul 
Marius Ghizdavu! Banditul care a mâncat cu linguriţa mea jeleu de agrişe, la 
Zubalovo. Care a băut din căușul palmelor mele un cvas reconfortant, din mere 
foarte acre, pădureţe, la Kunţevo. Ca să-şi propună apoi ingratul, cum cred 
tovarăşii Focşăneanu şi Lecca, demascându-l după ce au mutat arma de pe un 
umăr pe altul, să arunce în aer această Saună numai pentru a ridica un 'Teatru de 
Operă și Balet, sau măcar butaforia, pentru un film de-al său de propagandă, 
slăvind într-o tetralogie vag wagneriană imperialismul românesc reacționar! 

— Astralită şi dinamită! se cutremurară de groază cei doi aparateici pe 
creioanele cărora apăsa roş-albastru viitorul umanității. Păi acest bandit Marius 
Ghizdavu nu face decât a urma acea tradiție naţionalist-imperialistă ce în familia 
sa vine de la Ulea Spătarul cel Ghizdav, boier corupt ce-a primit Valea Ursului și 
Valea Râului Negru, de fapt toată Valea Râului Doamnei, ascuţindu-i lui Dracula 
nu numai spada, ci şi țeapa!... Aici nu poate fi vorba de Operă, ci aşa cum arată 
recuperatorul Narcis Dabija Moga, e vorba de terorism sadea! Atât în cartea sa, 
The Holy War against Bolshevism, bestseller mondial, cât şi la televiziuni, el 
arătând că nu avea cum anticipa un biet pictor că reşedinţa de vară a verişorului 
țar al Reginei sale Maria va fi gazda unui summit taxat de verișoara-i Elvira 
goalăă-n saună drept... abureală. Dar putea ştirici ceva, de la ginerii de cercetare- 
diversiune ai vecinului Moga, că pe uncle Joe îl iritase cererea unor lideri ai 
evreilor sovietici, să fie rezervată Crimeia pentru o republică a lor, încât se vede 
bine împotriva cui acest încă-un-Ghizdavu bandit a programat maşina infernală! 

— Numai că, râse uncle Joe pe sub mustață în timp ce Chouchou înţelegea 
totuşi că Ariel al ei, fiind personaj, nu poate pieri, aceşti lideri au plătit scump, 
căci îmi ghiciseră ce hărăzisem eu tătarilor Crimeii, sancționându-i c-au colaborat 
cu românii, ca şi cecenii anexaţi de statmajoristul ăla alpin uriaş, care-şi repară 
plămânii la Davos, când putea veni ca Gorki la Ialta, sau mergea la Kislovodsk la 
pavilioane la Soljeniţin, drept pentru care, dacă îmi permiteţi, va ajunge dincolo 
de Cercul Polar Arctic, că tot îi gras ca o fesenistă, ca o focă, aşa, generalul de 
Război Sfânt Belizarie Moga, în capul Listei responsabililor de Dezastrul Ţării! 


SA 


Partea a doua 


Omul periculos în peisajul periculos (paesaggio pericol6so), frunziş din 
care se trage spre privitor. Ca şi cum Natura ar fi mai frumoasă fără homosap! 
Pictor sau preot sau filozof român, bine este soldatul să nu încerce a desluși, în 
piftia de sânge, moloz, funingine, schije, spermă violatoare, creier bolnav şi fum 
de crematoriu, de groapă comună, de orășeni incineraţi pe șinele propriului 
tramvai dintr-un oraş cult al întregii homosapiensii, vreun mare adevăr util. 

Cumva intuitiv. Oricum, dincolo de cuvinte. Dincolo de brazi, așa trebuie 
să vezi. Chiparoşii. Ruinele cetăţii. Marea. Corabia beată. 

Să vezi cât de cât ceva. ŞI din personaj, şi din neobişnuitul decor în care 
face pe înțeleptul cu oarecare îndreptățire, pentru că totuși, totuşi, totuşi, Războiul 
Existenţialist a folosit la ceva: cutare supraputere a ezitat multă vreme a se mai 
încăiera cu celelalte. Într-un război direct. Pișcături periferice, da. Rezumare la 
intervenţii de natură a comunica mesajul tranchilizant că, încă puţin, şi pagubele 
devin de data asta inacceptabile chiar pentru nomenclatură, putându-se contamina 
radioactiv chiar vilele, foarte adânc afundate în codrul de stat, ale activiştilor, 
gestionarilor/ managerilor, securiştilor şi ideologilor vânători sau pescari. 

Și pentru Marius Ghizdavu, care numai pictor nu mai era la 16 decembrie 
1979, şi pentru demolatul teolog Damian Atanasie, şi pentru nepublicatul eseist 
Iancu Noveanu, prudenţi, mai niciodată întâlnindu-se toți trei, harta strategică a 
marelui peisaj postbelic arăta din ce în ce mai derutant şi vai! profeția economiei 
politice marxiste, că FRAUDA va duce Lagărul roşu bolşevic la o caricatură de 
capitalism, târâtor, totuşi viabil, nu părea a se împlini. 

Oricâte rugăciuni, blesteme şi înjurături înălța pe la cozi omul periculos, 
sub stele de alamă, în peisajul periculos. Faţă de culmea tragicului escaladată cu 
greu, nu că erau cotele cu cifre descurajante alpin, ci din pricina frunzei şi ierbii 
în oameni şi în materiale a inamicului, când au căzut prizonieraşi în sfârşitul de 
august 1944, pe dealurile de pe malul stâng al Prutului, după şapte cincinale grele, 
uite că raportul de putere dintre cele două Lagăre se agravase simţitor la 1989, fie 
și pentru o minte de nesimțit, ştabule, dezbolşevizând vremelnic muncitorul și 
ţăranca în numele cărora arestezi, expropriezi, demolezi, dai ordin de tragere sau 
de diversiune teroristă. 

— Ce cereau ăştia, dom'le, să li se dea? Ce nu le convenea? 

— Vezi? arătase Marius Ghizdavu Noveanului, să arate cândva şi părintelui 
Damian de la Ciurel, fiindcă de frica securităţii, care n-a făcut poliție politică, rar 
se întâlneau doi şi mai niciodată trei. Când v-au dezarmat pe voi rușii, în sfârşitul 
de august şi de Românie 1944, cu un dispreţ similar conștient provocator la ordin 

ca-n vara lui 1940, numai minoritarii pro-stalinişti lipsind a umple pocalul 
umilinței, da, iartă-mă că folosesc clişeul manipulant Churchill-Discovery, am 
vrut să zic că atunci când v-au luat prizonieri sovieticii, după ce anglo-americanii 
m-au păcălit pe mine, şi pe Prinţul Știrbey, pe toți, la Egipet, să ieşim din Războiul 
Sfânt pentru că se vor... respecta nişte condiţii, jurăminte şi promisiuni, eu mă 
aflam agricultor la Ziduri la şcoală, la domnul învăţător Frâncu Bazil, care abia îi 
băgase-n căpşor doamnei colonel Chouchou că, din împreunarea franţuzoaicelor 
cu românii, pot ieşi artiști vizuali longevivi, teoretic peste suta de ani. 

Mă ocupam de recolta lui 1943 şi citeam înfiorat, de la Socec, Giovanni 
Papini - Un om sfârșit, în traducerea ministrului meu, Alexandru Marcu. 

Pe vremea aceea, mă uluise declarația Conducătorului Statului, injurioasă 
pentru Dumnezeii Neamului meu, cum că noi românii n-am fost niciodată... viță 
de cuceritori, care însă dimpotrivă, tata voia, cu Pan Halippa şi cu profesorul preot 
Grigore Constantinescu, la care se spovedea în biserica Sfântul Nicolae din 
Năpădeni deja micuța Eliza din Cornova, să mergem încă din 1987, pardon, 1918, 
cu transnistrenii, să stăpânim la Est de Nistru păşunile, de la Tiraspol până la 
Ekaterinoslav. Mă automobilizasem pe loc, la Ziduri, ca agricultor, să cultiv în 
arendă pământurile pe care fratele meu Theo le vânduse-n 1940 imediat după 
moartea tatii, acumulând capital în perspectiva... deziudaizării comerțului, 
băncilor, imemeurilor şi a marii industrii, ca şi — mai profitabil — a fondului 
imobiliar de case, chilipir pentru care-şi sacrificase şi unchiul Alec, comisar regal 
antibolşevic secret, dacea sa din Valea Ursului, unde mă împrietenisem cu o 
unguroaică, cameristă la madam Chouchou şi orfană, Iluskaa, ce o cunoşteam 
după mers, când coboram cu El-Zorab dealul ce despărţea târguşorul Zidurile de 
cătuna Valea Ursului şi mă întâmpina cu o solidaritate șold lângă șold ce-mi agăța 
inima ca o cruce cu săgeți, salutându-mă cu un invariabil F5I a szent hâboriira!, 
adică tot înainte pentru Războiul Sfânt, de îmi lucesc însclipitor şi acuma ochii 
de duioşie şi de mare milă, când mă gândesc cum au pătimit de la Cotul Donului 
nostru, în sus spre Voronej, atâţia frați maghiari mândri și viteji, total ostili 
pericolului ce reprezenta, pentru cultura lor hună, doctrina lui Lenin, dar au căzut 
pe-același front şi numeroşi de-ai noștri mai frați fascişti, veniţi aproape de Sibir 
cu mandolinele şi pizza lor, de la divina Olaszorszăg, valaha ţeară a Ducelui Dux 
Valachorum, Mussolini, marele investitor în Accademia di Romania, Roma, şi-n 
Lupoaice, al cărui imperiu, opus valachorum sau cum dracu se zice, Novene... s- 
a dovedit tot atât de fragil precât Imperiul Sadovenian configurat la Răsărit, ca 
într-o străfulgerare luciferică de-o nanosecundă, de către Maiestatea Sa Regele 
Mihai Întâiul, Voievod de Alba Iulia, de la Dunărea Albastră la Volga-Volga... 

— Vous allez rire! izbucni într-un neîndurător şi nedurabil râs de văduvă 
madam Chouchou, cetind în tabloid c-a divorţat starul de cânta hitul Te recunosc 
şi pe-ntuneric, Bucureşti, precum şi Lista Morților Cerţi nr. 1681, recent dată 
publicităţii. Devinez qui est mort! 

— Locotenentul de geniu şi fortificaţii Nicolas Alexandrescu! gemu Marius, 

sigur că-l văzuse-n 22 septembrie 1941, în infernala gară Sărata, despărţindu-se 
de soția lui, Liz, farmacistă la Tatar Bunar şi în alte târguri, având şaretă. 

— Nu numai! făcu îngrijorată cu ochiu-i asiatic de culoare mierii de fâneaţă 
Iluska, spre stăpâna ei mult suferitoare cu nervii, şi feciorul ei Chopinot. 

— Ceea ce nu îndreptățește pe groful nostru să declare hună cultura 
maghiară, ca-ntr-un 1990 săptămânal, Cuţarida Mare, conceput în ansamblul 
politicii de Moarte intelectualilor! nu pentru şovinisme, ci pentru compromiterea 
României Regale Mari ca ideal de continuitate, ținte fiind rotativa liberalo- 
țărănistă şi cărturarii culți funcţional, cari ar mai fi întreţinut cumva amintirile, 
Don Bazilio! Istoria Românilor în postromânism să înceapă intelectualiceşte ori 
la... „descălecatul“ marxist din 6 martie 1945, ori la orbirea din 20 mai 1990. 

— E adevărat, improviză ca fiu al lui Chouchou, la pianina de stejar masiv, 
talentatul Chopinot, pe liedul O nagy kerek kek €g, compus de Bazil Frâncu pentru 
Nunuţa, Olguţa și Cocuţa, în semn de opoziție, sub enormul cer de frumos azur, 
la o strategie ducală de rubin Odessa-lalta-Gumrak, prin care Marius ne îndepărta 
de Nyugat, de Occident, mda, de-am ajuns la neoiobăgia de-o să avem, după Il 
decembrie 1999, garanția democraţiei nu în opoziția parlamentară sau veghea 
atitudinară, ci în generozitatea europenilor de a ne civiliza şpagocraţia, deși în 
rădvanul de Probota, angrosistul pescar Petru Rareş, cetind poemele scrise de 
Bălint Balassi pentru Anna, Iulia şi Celia, întrezărea că problema continuității pe 
meleag, în Ţara lui Peşte, e ceva de râs pentru niște venetici, Ladislau al IV-lea 
Cumanul, adică Basarabeanul, punându-l pe ideologul Simon K&zai să lanseze în 
Gesta Hungarorum, pe la 1280, când Toma Nour, cucerind teutonic litoralul 
baltic, contopea zamolxaric svearii cu goeţii (geții), o doctrină de continuitate de 
lapislazuli, cum că ungurii se trag din celebrii huni, cari au speriat Evropa noastră, 
dar crăpând barbarul amiral Attila la anul stalinist 453, aceşti distrugători de 
cultură (barbardk) au fost fugăriţi de nişte germani până în stepele Asiei de unde 
au venit, adică în creuzetul etnogenetic trans-nistrean de opal de la sud de Omsk, 
unde hunii au generat de fapt, nu pe maghiari, ci pe acei bulgari ce, conduşi de 
vreo altă Nagaikă a lui Dumnezeu, boje moi! boje moi! tulai! că-i luară lui Marius 
Ghizdavu, groful Zidurilor, dacea de la Balcic şi căscioara de chirpici de la 
Ecrene, şi bicicleta, aducându-l la cea mai smolită disperare (kersegbeeses) când 
a aflat că Asparuh-han s-o încuibat la Varna, adică-n al nostru Odessos de Sud 
până să-l ridice basarabeanul Pușkin pe-ăla de Nord, al Dorei Glagoveanu și al 
întemeietorului umorului evreiesc, Şalom Alehem, care a emigrat de la Odessa 
noastră la America, după pogromuri opuse jalnic Marii Revoluții Intelectuale de 
la 1905-1907, 215 ani pregătindu-se militar aceşti bulgari ai noştri pentru a-i cafti 
pe unguri la 895, când păreau fixaţi pe vecie în Țara dintre râuri, dintre Prut şi 
Nistru, mânându-i spre nord din lac în puț, în Haliciul lui Alexandru cel Bun, de 
unde s-au refugiat, fireşte, în Pannonia cea încă nerepopulată complet de români, 
după pustiirile generatoare ale Pusztei, săvârşite de adevărații huni, însă cum 
rezultă din Gesta Romanorum, adică din xeroxul descoperit de crainicul sportiv 

sporovăitor la radio, Răzvan Hristev, că de fapt le-a părut rău c-au dat Basarabia 
din estul Veneţiei de lemn a Vâlcovului (Arelcuz) pe o Trans-Tisa fără cetăți, unde 
au evitat totuşi să sufere, se opri din improvizație Chopinot privind întrebător spre 
Frâncu, o ru-si-fi-ca-re ca geții ucraineni, oi! Ci acea dez-asiatizare superficială 
de a adopta fățarnic catolicismul infect şi imperfect revizuit, ceea ce dacă mixăm 
documentul capital, achiziţionat în talciocul protestant de la Debrecenul din Cis- 
Tisa, cu manuscrisele originale din fondul secret şi bine păzit la Bibliotheca 
Corviniana, al sintezelor Hungaria şi mai ales Artila, prin care remarcabilul 
analist Mikl6s Olahus (Nicolas Olâh) dă o istorie ungurilor, cum academicianul 
filosof idealist Demetrius Kantemir a dat una turcilor, nu înainte de a se asigura, 
prin recenta apariție la Kânigsberg a Regatului Prusiei în 18 ianuarie 1701, că cu 
rușii în Imperiul Otoman lovind, nu vom fi rusificaţi şi noi, ca geții ucraineni și 
ca carpii bieloruşi (cutezătorii karpodakai elogiaţi de dostoievskianul Zosimus în 
secolul V) dacă rămânem singuri-singurei cu Țarul Petru, românofonul pe care 
din copilărie guru-ul lui, patriotul sămărar Nicolas Milesco, l-a împovărat cu 
idealul de a crea o capitală-n gura baltică a Nevei, depărtându-l genial de Moldova 
Elizei Alexandrescu, ceea ce cu necesitate va atrage reacţiunea fraţilor noştri 
germani, unificarea lor pornind de la bulgărele de zăpadă de oţel prusac sub 
Întâiul Friedrich, Marele Voievod de Brandenburg, existând însă o deosebire între 
cum s-a format Al Doilea Reich, prin cuceriri, și procedura protocronică 
europeană, a formării prin referendumuri a României Regale Mari, aşa că, dragele 
mele surori după mumă, euuu, ca şi activist oengist, care ţăran prost abia ce la 
Budapest simţit-am gustul rafinat de societate deşchisă al Occidentului, vă asigur 
după algoritm că dacă ne mixăm gulaşul cu soroaica basarabeană de Odessa şi 
mai turnăm şi câteva picături de samogon, veţi cădea şi sui în niște stări de extaz, 
de voshișcenie budapestană ca ale insularei Prinţese Margareta, dar nu azi! 

— Ci coborând în seculi până pe la 1310, masochistule! râseră Olguţa, 
Cocuţa şi Nunuţa cu dinţişorii lor de şoricei mărunți din păduroasa secuime. 

— Ci Marius nu vrea să se coboare de pe El-Zorab! observă cu uimire Iluska 
răceala lui de-un alb lipiţan, îngâmfarea de lapislazuli de parcă profitând ca 
personaj de o anume destructurare narativă, adusă de confuzia vremilor și de 
Viîşinski, ar fi avut ceva de-a face cu acel paharnic al lui Ştefan cel Mare şi Unic 
şi Sfânt, Mateiaş Corvinul, carele dusese o politică în spiritul aspirațiilor spre un 
triunghi liniştit ca Donul (fihii) nostru, ale lui Petru Rareş, ocupând pe la 1485 
Vienna Pannoniae, deocamdată primind comenzi de la el şi de la Beatrice de 
Aragon a sa, nu profesioniști pictori valahi ca Marius Ghizdavu, groful de la 
Ziduri dus pe la Valea Ursului, ci diferiți stranieri, cum ar fi Mantegna și 
Botticelli, care pictau pe dinăuntru nu pe dinafară, deoarece în Olaszorszâg 
distrugem întotdeauna sfârșituri de civilizaţie expirată, nu loloți embrionari care 
te conduc spre o viziune a thrillerului homosap (az ember rragediâja) cum ar fi o 
trestie ce se apleacă peste nişte Pensces (Gondolatok, pensete) de M. Pascal sur 
la religion et sur quelques autres sujets, qui ont Et€ trouvees apres sa mort parmi 

ses papiers, adică dihanie fragilă ca fragii culeşi printre mălini la Zubalovo, de 
Aragon pentru Călina, La Diane francaise rusofonă, cum a ajuns şi Adriana, fata 
generalului de propagandă pandur Horea Bratu, fată deșteaptă 1946, intuitoare că 
dacă nu se agaţă de zsido-ul rătăcitor Vanea Ţăpoieșu, la mitingul din Piaţa 
Universităţii, organizat de Apărarea Patriotică a lui Eduard Mezincescu pentru 
împuşcarea antonescienilor, sau măcar a Antoneştilor, şi pentru cedarea Insulei 
Şerpilor ucrainenilor, neexistând ideea că şi pușcăria Sighetului e bună, putându- 
se lesne acorda, de peste frontieră, agiutor KGB la lichidarea vipurilor României 
Regale, în caz de un eliberator atac imperialist, cum s-au executat dușmanii de 
clasă în 1941, de la Cetatea Albă la Liov şi până-n cetăţile nord-teutonice 
înnorate, dacă, biată orfană, Adriana nu se va orienta, în 26 mai 1946, traducând 
carte franceză cominternistă, ginind că altfel pierde de tot puful promis de soartă 
adevăratului ei tată, agentul comercial greco-polonez Czeslaw Sarandos, primul 
soț al Monei Bratu, și imediat scriind că oricum averile trebuie confiscate la toți, 
inclusiv ale copiilor, dar, reacţionarii care nu vor fi duși la ştreang, ăia să fie 
izolaţi pe acea insulă de şerpi, cum se propusese carlist cu legionarii, noutatea 
principală fiind că paza guşterului verde şi-o însuşea acum Căgăbăul, multă 
vreme crezându-se că acest Vanea Țăpoieşu s-a retras cu trupele sovietice la 
1958, dar după 1989 s-a remarcat în aceeași direcție a vânării marilor interbelici, 
însă din Parisul tot sovietic în sens giratoriu Stalingrad, important fiind că deşi 
Horea Bratu ai fi zis că, atâta-n provizorat fu de s-a-ntors pe la 1960 prin China, 
după un concubinagiu în Birobidjan, aia e! oftă Chouchou cu înţeles spre Marius, 
adică fetele ei pârlite de soare toate trei, la irigaţii, săpând canale în domiciliu 
obligator, ca văduve de dispăruți, ce poate sunt amu prin munţi cu arma rezistentă 
bulgăreşte goriani în mâini așteptând americanii, pe când curvuliţa aia de 
Adriana, roşită brusc, uite că va avea editură, şi emisiune, iar fii-su Gogu tupeu 
să candideze mâine simultan la președinția Republicii Moldova şi a României, în 
manieră Alexandru loan Cuza, cel acuzat a fi filorus, numai că de ginerii mei, 
moncher Mihai Voitinovici, nu m-aş mira ca izdatelnița Adriana Țăpoieşu, care 
scoate şi vodcă Drăculeana turistică, să se derobeze ca o chiloțăreasă, purtând 
numai neglijeul comod că această Rezistență Alpină e vax, şi să nu publice 
nimica, deşi Stelică, Mitică şi Petrică nu numai că erau neştiutori de cuiburi, de 
frății de cruce chiar, ci dimpotrivă: încercat-au alandala portocala postmandala 
să-l apere pe Grişa Căinaru, de Revelion 1940-1941, să nu-l împuște Gary 
Glagoveanu pentru nişte sonete către Elvira, conflictul aplanându-se prin consens 
pe măsură ce scriitorul ales de antonescianism, încă din vara disoluţiei teritoriale, 
să scrie 1681 pagini de război sfânt, aşa zis sfânt dacă te gândeşti retrospectiv că 
se putea strânge avere pe viaţă foarte comod şi fără cele trei B-uri de importanţă 
mai mult culturală pentru impotenți, magneziu la inspirație, nu se sfii Adriana 
Bratu-Ţăpoieșu a critica a masei critice Doctrină, că începând abia de la România 
Regală Mare a Regelui Ferdinand şi a Reginei Maria, se poate pe meleag 
dezvoltare culturală, deoarece Țara n-are colonii ca Franţa sau cum a avut Spania 

sau cum Italia a stăpânit, întâi ca Romă, apoi ca neo-Romă catolică, încât vom da 
perpetuu bătălii pentru cele trei B-uri, Bucovina, Basarabia și Balcic, însă a pune 
pe vânătorul de munte, şi de bolşevici, Belizarie, chiar întru memoria tatii, lângă 
Rezistență, ay! cum apare ea în imaginarul occidental, că numai în contra 
ocupantului german, atât pe versantul atlantic al Cortinei cât şi pe cel galiţiano- 
angkorian, e o blasfemie, deoarece se pot scoate documente pentru scrofița 
ghiftuită roz, de către Jan Enache şi ceilalți grofi baroni securişti care n-au făcut 
poliție politică, dar care... fac politică polițistă, din care să rezulte că Rezistenţa 
Naţională Mișcătoare nu e agonia îndelungată (până i-am alungat pe ocupanți în 
1958) şi violentă a Războiului Sfânt, ci o expirată cutie de... vax, cum rezultă şi 
din acest manifest produs pe net, datat 11 aprilie 1945 de Bazalau şi apoi de Alin 
Vişan, semnalându-l în cartea sa Refugii Alpine, ca lipit doar cu o lună înainte de 
Capitularea Necondiţionată a nemților şi față de tanchiştii pandurului-pisatel 
Căinaru, în hidosul Palat Klimt Belvedere 1940. 

— Atenţiune la jidani! citi tremurând consternat oengistul vigilent Chopinot. 
Sunteţi o nulitate în mijlocul poporului românesc. Sunteţi tolerați din cauza marii 
bunătăţi a românului pe aceste meleaguri. Odată cu redarea libertăţilor prin actul 
de la 23 august, JIDĂNIMEA nu înţelege să conlucreze pașnic cu cetăţenii 
români, pentru învingerea tuturor greutăților, ci se organizează Stat în Stat, 
nesocotind legile țării garantate prin Constituţie. Populaţia pașnică românească 
din toate târgurile şi oraşele din Nordul Moldovei a fost lovită în ultimele zile de 
JIDĂNIMEA lașă şi murdară care s-a transformat în agenţi ai ordinii publice, 
jefuind, maltratând şi arestând pe fiii acestui Neam. Plăieşii Regelui Mihai |, 
urmașii plăieşilor lui Ştefan cel Mare, pandurii lui Tudor Vladimirescu şi martirii 
lui Avram lancu și ai lui Horia din munţii Moldovei vă trimit acest avertisment 
vouă, spurcaţilor, şi vă spun: Să nu-i faceți să coboare din munţi, că atunci 
întreaga JIDĂNIME, ori unde este așezată şi a comis acte de nelegiuiri la adresa 
vreunui român, va fi exterminată de către plăieși, panduri și moţi până la ultimul 
JIDAN. Fiţi siguri că dispunem de mijloace pentru a vă pune la punct. Drumul 
vostru este unul singur: Constanţa-Palestina, fără retur! 

— Aha! Ha-ha-ha-ha! râse cu mare poftă Alin, ascultând la Tudor Băluţeanu 
şi constatând că sfârşitul manifestului zice că să trăiască Regele Mihai, ca şi 
România Mare, de unde deducea că este emanat fake news de acele servicii 
profesioniste care au reușit să împiedice şi Reconcilierea Naţională după 
Revoluţia 1989 'Timişoara, reconciliere care nu însemna decât aşezarea ţării pe 
propriile ei baze interbelice: prin Procesul Comunismului (şi al represiunii 
înscenat teroriste recente), care nu trebuia a duce la altă pedeapsă decât la un 
sistem bipartid rotorial liberalo-țărănist;, prin băgarea Patriei în Familia 
Monarhiilor Europene (o solidaritate latină neexistând, iar cehoslovacii, ungurii 
şi polonezii nevoind să ne aştepte şi pe noi, să se hotărască emanaţii din capul 
Tăru, republică sovietică sau regiune uie) şi prin lupta necurmată a întregii 
societăți educate, pentru unitatea culturală a tuturor românilor, din Ţară şi din 

Exil, inclusiv cei din jurul României, apoi şi politică! 

Marius, fotograf ambulant pe seceta din 1946, era conștient că orice luptă 
acum e fără sens, nici măcar eroic. E vax. Mai rău fiind paradoxul că şi sensurile 
bătăliilor trecute evoluau, cele pierdute fiind socotite de ticăloşi fără sens. 

Creştea frica lui de proces Aliat pentru că în octombrie 1942 s-a întors de 
la Morozovsk în ţară să fotografieze Expoziţiile, organizate la un an după Luarea 
Odessei şi... pseudo-Unirea cu Transnistria. Ba chiar mai rău decât atât: co-la-bo- 
ra-se! Furnizase şefului său de la Ministerul Propagandei, Horea Bratu, fotografii, 
citate, idei de arhitectură şi design, evidenţiase unele criterii estetice inspirate de 
Bauhaus, care au asigurat ingenios sobrietatea spaţiilor expoziţionale. 

— Era important, recunoscu Agnieszka în calitate de badantă Art Deco, ca 
nimeni să nu dea relații despre participarea lui la edificarea câtorva instrumente 
din clasa denumită Luminarea Poporului, în concepţia celor ce şi-au asumat 
călăuzirea Națiunii, explicarea Războiului Sfânt, în complicatul moment istoric. 
Cum dezvăluie şi biograful neautorizat Narcis Moga, peste tot este prezent vicele 
Mihai Antonescu. Deci şi Horea Bratu de la Ministerul Propagandei. Deciu, prin 
reprezentanţii săi la Dezastrul Ţării, şi pictorul fotograf Marius Ghizdavu! 

1. Bucureşti. 22 iunie 1943. Expoziția anticomunistă „România în război” 
din Piaţa Senatului (Senat al cărui Palat Dictatura Regală nu l-a mai construit, 
gândind unicameral), argumenta cu lux de amănunte foto nu numai necesitatea 
eliberării Basarabiei şi Bucovinei, ci şi de ce suntem noi lângă soldatul german 
în Cruciada Bolşevică, nu lângă îndepărtați aliaţi tradiționali, acum pro-stalinişti. 

— Venit la putere prin crimă, regimul lui Lenin-Stalin nu s-a putut menţine 
decât printr-o teroare sălbatecă, organizată de „sabia proletariatului”- CEKA, 
fostă apoi G. P. U. iar astăzi N. K. V. D. Între 1917 şi 1939, această faimoasă 
organizație a organizat 12.500.000 asasinate, în afară de acelea care au dus la 
răpunerea Țarului Nicolae al II-lea şi a întregei familii imperiale. Alături de 
asasinatele în massă, stau asasinatele pe calea foametei: între 1921 şi 1923 au 
pierit 12 milioane de suflete, iar între 1932 şi 1933, alte 6 milioane. Cao 
consecinţă directă a foametei a mai ucis şi molima, intre 1918 şi 1921 - deci în 
faza de organizare a comunismului -, aproape trei milioane şi jumătate de ruşi. În 
timp ce poporul rus sângera şi murea de pe urma loviturilor, partidul comunist îşi 
întărea visurile de stăpânire a lumii, se aproxima în Curentul statistica Gulagului. 

În sala din mijloc a pavilionului, te impresiona un glob pământesc gata a fi 
înhăţat de mâna lungă, nemuncită şi nespălată a kominternistului! Cu citate şi 
imagini sugestive, se demascau intenţiile Kominternului de a cuceri Europa, ba 
chiar Lumea întreagă, pentru a distruge însăşi Civilizaţia, începând cu bazele sale 
Creştine, demolând mutilând Catedralele şi aproape toate Bisericile! Iar singura 
pavăză a Civilizației albe era a opune barbarilor Eroismul românesc. Da, Marius 
regreta că, din seci prejudecăţi rasiste germane, se ajunsese la imposibilitatea de 
a purta un Război Modern, realist, inteligent, în care Wehrmachtul să înarmeze 
ruşi contra ruşi, în numele eliberării lor de sub infama tiranie bolşevică marxistă! 

2. „Expoziţia Transnistriei“ de la umbra virtuală a Intercontinentalului din 
Piaţa Brătianu, conectată instructiv la Magazinul cu produse transnistrene. În 16 
octombrie 1942, bucureştenii au putut aprecia excelenta miere aurie de floarea- 
soarelui şi cea albă de rapiţă. Eliza îşi amintea ea sub ceauşism de încă un magazin 
transnistrean mic, în Calea Victoriei, după Athenâe Palace, bombardat ulterior de 
Roosevelt, dar nici Churchill nu prea înţelegea „semnificaţia istorică şi politică a 
Transnistriei, ca poziţie românească înaintată, în contrastul naţional dintre lumea 
slavă sau idiologică comunistă şi interesele vitale ale poporului românesc“. 

3. Chişinău. Expoziţia „Dezrobirea Basarabiei“, ridicată în grădina publică, 
vizitată la 31 octombrie 1942 de Regele Mihai şi Regina Mamă Elena, când s-a 
resfinţit şi Catedrala, refăcută după ce bolşevicii în retragere au dinamitat-o, 
neconvenindu-le vorba Sobor. Dealtfel, prin 1936, demolaseră la Odessa, de tot, 
şi pe surata ei mai mare, a aceluiaşi mitropolit Gavriil Bănulescu-Bodoni (pe care 
ucrainenii O vor reconstrui, dar Antichristul Putin o va bombarda la 23 iulie 2023, 
aflând că are pază... UNESCO!). Totodată, se va dezveli Turnul Dezrobirii (arh. 
Octav Doicescu), pe colina drumului spre Ungheni, monument zidit cu piatră din 
carierele de la Ghidighici şi Cricova, să glăsuiască marele jurământ al Neamului: 

— Ca şi Columna lui Traian, suntem unde am fost şi rămânem unde suntem! 

4. Cernăuţi. Expoziţia „Bucovina Reîntregită“ din Palatul Culturii, vizitată 
la 1 noiembrie 1942, în cel turneu, de Regele Mihai şi Regina Mamă. Cu obişnuita 
defilare şi aici a sătenilor, oferind spectacolul faimoaselor veşminte populare. 

Fotograful Marius nu va uita uşor un car alegoric cu fete frumoase foc, 
tractat de boi grigorescieni, două rânduri de câte trei... N-avea Rolleiflexul cu el. 

Iar colecționarul Ghizdavu, pentru următoarea, aniversară, 22 iunie 1944 
Expoziţie anticomunistă „România în război”, fie în Piaţa Senatului fie în 
obișnuita lui Sală Ileana de la Cartea Românească, intenționa să expună într-un 
stand propriu achiziții din creaţiile cu Vitejiile de pe front şi Peisagii din ținuturile 
noi ale Imperiului Românesc în curs de dezvoltare, semnate de deja afirmaţii 
Alexandru Ciucurencu, Dumitru Ghiaţă, Coriolan Muntenu, lon Musceleanu, 
Alexandru 'Țipoia, Gheorghe Vânătoru sau de tineri cu vocație tehnică și eroică. 

Ci melomanii lui Chopinot, vai, se certau pe manifestele unor inconștienţi 
din aprilie 1945! Numai că longevivul simian Băluţeanu, în adidaşi albi firmaţi, 
nu opinci, considera manifestul ăla autentic și tâlcul lui că, băi Aline, uite, băi, că 
a durat, a durat cevaşilea pân' a fost frânt pe roată rromânul! Nu le-a fost lesne 
bolşevicilor să scoată din Neamul Românesc o gloată fesenistă. A mai dat şi el cu 
parul, a înjurat, a ameninţat... Până prin 1958, află tu că dacă luptai în Rezistență, 
mai găseai nebuni să te-ajute, chiar să te găzduiască, dar după ce-au plecat ruşii, 
iar evreii au emigrat, ne-am prăbușit moral direct în Lehamite. Am capotat 
dinaintea adevărului năucitor că Kălăul nu mai e nici „rus cu ceas, nici „jidan“, 
nici „ţigan borât“, nici „bozgor“ alcoolist, ci frapant în creştet ca cu bâta 
minerului, „român de român“, ca Dej, ca Cea sau ca Y1... Români, români ca noi! 

— Cum a fost dintotdeauna! izbucni în râsu-i gâlgâit de lynx Sergiu Enache, 

în calitate de fiu de securist-activistă şi de logodnic de nepoată de rezistent prin 
cultură în Aleea Dumbrăviţa. Deşi atunci când s-a întrerupt Televiziunea, în 14 
iunie 1990, recurgându-se la arma biologică ai cărei vectori de ecran au fost din 
specia Pulex irritans, pentru orice intelektualus, era limpede că s-a terminat cu 
dezvoltarea pe orizontală, prin lăţire ca o ceaușistă brânză topită cu smântână ce 
se cufureşte total în farfurie, după incizia sulului, singurul proiect rodnic stând în 
erecţia culturală pe verticală, cum s-au săltat și-n La Defense, zgârie-norii fiarei 
de junglă citadină, elogiată pericolosamente în meinkampful meu şi al valorilor 
libertine, Refugii alpine. Mituri și mituire, ce te scoate din fire azi rămânând 
incultura că păduchii cocoţaţi în capul Ţării se abţin să-şi rupă de la bot, sau de la 
găoază, şi să deie ceva de ros şi la intelectualitatea creatoare de identitate, în mixul 
multicultural buldozer globalizant ce ne tot rade, belindu-ne până la carne vie! lar 
alternativă la ăştia nu-i, n-ai cu cine! A emigrat până şi Marius Ghizdavu în 1992. 
— N-avem neam, şi nu vom avea curând o burghezo-moşierime cultă cât să 
întrețină o presă literară, băi, o televiziune pură, o Literatură sau o piaţă de artă 
românească, îşi puse ea barometrul sociologic înapoi în cutia-i plușată roşu pudic. 
Dar dinspre Muntele Conic, un val de aer proaspăt alpin se munci a legăna 
verzile frunzișuri, ale vegetației diverse cu care grădinarii ghizdavieni ornaseră, 
de-a lungul veacurilor, cuibul lor de viteji de la Valea Ursului Vigilent, de unde 
contemplaseră cu amărăciune perindarea atâtor cotropitori, unii năvălitori sinceri, 
alții infiltrându-se încetul cu încetul, pe baza unor strategii conspiraţioniste pe 
termen multisecular, ca şi planul secret ghizdavian de onix din tată-n fiu. 
— Găoază, doamnelor, domnişoarelor şi domnilor, i se zicea, într-o anumită 
parte ruşinoasă a presei, dlui Alin Vissarionovici Vişan, preciză moderatoarea. 
Ci lui nu-i păsa, ci cu dinții săi mari şi rari ca de cal, clătiţi cu Supercristal 
însclipitor, se rânjea la numeroșii noştri cetățeni cinstiți, pentru care dotase 
formațiunile sale, Că/ușarii României, cu bâte performante, model Spumotim 89, 
pentru când va veni vremea, în anul aniversar 2007, 2017, 2020, 2033 sau 2089 
— cel mai târziu, nu 2112, nici 2222, să se treacă la aplicarea programului național 
Despăducherea României, constând nu în confiscarea averilor nemuncite, ci în 
PEDEPSIREA marilor corupți, care geografa cernăuțeană, iubita lui stabilită la 
Scroviştea, Galina Cobiliţă, e de părere că Manifestul poate conduce la interdicţie 
de apariţie pe micile ecrane tv şi tablete, mai productivă putând fi Mișcarea 
pentru un 2089 paşnic sau 2033, sau 2017, sau 2007, sau 1977, sau 1681, ca unică 
Mişcare Naţională Naţionalistă de Rezistență în contra Globalizăriui! 


Omul periculos în peisajul periculos, redefini intravenos a sânge negru, 
emigratul valah Marius Ghizdavu, în atelierul alsacian, întreaga situație 

informativă şi operativă, privind lung în ulcica pătrată de bio-vin de Eguisheim. 

La urma urmei, se aventurase la Harkov, cu intenţii cinstite, homerice, de 
mariaj cu violonista Murocika, să-i fotografieze ei, chipurile, peisaje istorice sau 
pedagogice (colonia Makarenko/ Gorki/ Dzerjinski) la Poltava, la Harkiv, şi 
literare, pe urmele folcloristului Gogol, la Veliki Sorocinţi. Era o încercare 
sinceră de a o apropia pe mireasă de Țară. Dacă penetrau barajul nemților, atunci 
puteau ajunge la Berdicev sau Vinniţa, şi apoi direct la rudele Marietei Ghizdavu, 
din Cernăuţi şi Dubăuţi, el bazându-se pe optimismul pedagogic că balerina îi va 
suporta nebuniile lui de Van Gogh agonizând în extaz la Ziduri-Pribegi. O iubea 
pentru că o simţea pătimaşă, vie, naționalistă. De pildă, el aprecia cultural traseul 
ales de Napoleon spre Rusia: Dresden-Danzig-Kânigsberg, pe când Murocika 
râdea de se prăpădea de cum, în același Război și pace, acelaşi le petit caporal 
asistă neputincios la ridicolul înecării a vreo 40 de ulani polonezi, entuziaști dar 
proşti ca samovarul, ce trec înot apa Wilia, deși ar fi fost vad la o juma de verstă. 

Dar Mişu, care a întocmit pentru tanti Amelia Ghizdavu (Maman), 
caracterizarea prezumtivei „nore“, se cam îndoia de generozitatea ucraineană. 

— Multstimată şi iubită mamă soacră! Veşnic răzgâiatul Marius mi se pare 
că a fost foarte ataşat de această Murocika, adică Daria Maximovna Riumina, 
născută Jdanova la 16 iulie 1919 la Lwow, cam când trupele ucrainene care 
încercaseră anexarea Galiției noastre s-au retras peste năvalnicul Zbruci, râul de 
viitoare graniță cu Polonia, ce se varsă în Nistru puţin în amonte de cetatea 
Hotinului. Tăticuţul ei, Maxim lanuarievici Jdanov - un rus din Gatcina, 25 km 
sud-vest de Țarskoe Selo, polkovnik țarist în Armata Albă, instruită de britanici, 
a faimosului ludenici, pare-mi-se că s-a remarcat când Albii au cucerit ŢȚarskoe 
Sielo în 20 octombrie 1920, dar în dimineaţa de 21 fu împuşcat pe la spate, ca 
Mihai Viteazul, de un infiltrat troţkist. Petrogradul cu Lenin în el i se afla la numai 
30 km, fără nicio pavăză, fuindcă grosul Armatei Roşii se răsfirase departe, spre 
Noi, în păgubosul război cu polonezii şi ucrainenii. Mareșalul ludenici n-a avut 
însă autoritatea lui Franco asupra generalilor săi, fiecare s-a luptat de capul lui şi 
au ratat cu neghiobie... leşească ocazia de a scăpa Rusia de experimentul marxist. 

— Mama Murocikăi, ucraineancă serios şcolită din Galiţia, pianista Oliana 
Volodimirivna Jdanova (născută Karpenko), încă se mai afla la părinţii ei la Lviv, 
unde cavaleria poloneză spulberase la începutul lui septembrie 1920 pe-a 
marxistului Budonnii şi a ofițerului ei politic, nu altul decât amatorul în strategie, 
poct şi teolog I. V. Stalin, de se dă acuma mare păgubit, ca Putin. De fapt, într-o 
cafenea vieneză la Lvov se cunoscuse eleganta Oliana Karpenko cu numitul 
Maxim lanuarievici Jdanov, colonel țarist agresiv, când în toamna lui 1914, 
Imperiul Rus i-a răpit celui Austro-Ungar Galiţia noastră. Dar venind pe urmă 
mult ajutor austriecilor de la Imperiul German și întețindu-se războiul, Oliana 
Volodimirivna Karpenko a fugit de la părinţi, din Lemberg, și a ajuns dincolo, la 
Gatcina, la socrii ei, socotind locul mai ferit de ororile războiului şi născând cu o 
moaşă din Pavlovsk o fetiță gingașă, Oksana, în timpul ofensivei marelui 


67 


Brusilov, la 27 august 1916, zi în care dealtfel a intrat şi Regatul Român în 
Războiul Întregirii Neamului. Și tot acolo în nord, pe Taras, plăpând prematur, la 
6 noiembrie 1917, în ajun de puci leninist, cu debandada care a urmat. Încât 
acum... a devenit mai periculoasă Gatcina, unde ciocănarii şi slugărimea jefuiau 
Palatul Țarului, decât Lvovul! Deci socrii ei, pedagogi de nivel occidental la 
Orfelinatul din Gatcina, în Rusia proto-Sovietică, au rămas să crescă pe micuța 
Oksana și pe frățiorul ei Taras lângă ceilalalți orfani, pe când Olana 
Volodimirivna Jdanova, s-a întors în Polonia, la Lw6w, unde pe urmă murea de 
dorul lor, neajungându-i că al treilea copil, Daria (Murocika, Mauricette), venită 
pe lume în 1919 era o mofturoasă şi o răsfăţată. Colac peste pupăză, mai moare 
şi Maxim lanuarievici Jdanov, ca reacționar Alb, chiar în Gatcina natală în 1920, 
încât oricând putea să-i fie deportată familia în Asia de răzbunătorii cekişti ai lui 
Dzerjinski. Dar Războiul Civil ia sfârșit, rănile Rusiei oblojindu-le încet-încet 
economia capitalistă de piață, NEP-ul lui Lenin, și se instaurează o oarecare 
destindere de să şi călătoreşti în Occident sau invers. Dar pe neașteptate, prin 
1925 când l-au spânzurat cenzorii pe Esenin, fiindcă văzuse SUA (Occidentul), 
iată că cei doi pedagogi, soţii Jdanov, recunoscându-li-se de către imparțialul 
regim sovietic meritele de specialitate în munca cu orfanul şi iertându-li-se, 
temporar, c-au avut fiu filoţarist alb, fură detaşaţi tocmai la Kovaliovka, lângă 
Poltava, să-l ajute pe Makarenko la un experiment extraordinar de progresist, din 
ale cărui învățături s-a tras poate şi Piteștiul epocii Pauker-Dej, unde noua istorie 
din postromânism a Autoelitei zice că s-au torturat reciproc, de bună voie şi 
nesiliți de nimeni, nişte studenți cică... legionari, cari nu împliniseră zece ani la 
sugrumarea Căpitanului (în 1938!)), iar sub Antonescu şi Vîşinski era Prigoană, 
aceasta fiind însă natura atribuită lor, mai torționară. Au tergiversat soții Jdanov 
ce-au tergiversat și au ajuns abia în 1927, când kolonia imeni Gorkogo se mutase 
în, laicizată franțuzeşte bezbojnik, Kypaxckui IlpeoGpaxenckuii MOHaCTEIpE 
(Mănăstirea Pobreajen adică Schimbarea la Faţă din satul Curajeanca) de pe 
centura Harkovului, iar Makarenko s-a şi însurat atunci cu o tovarăşă Galina, 
pierzându-se oportunitatea s-o mai ia el la reeducare pe sărmana creştină Oliana 
Volodimirivna Jdanova de la Lviv cu cei trei orfani: Oksana, Taras şi Daria. 

Pe când Occidentul e șşubrezit şi torturat de groaznica criză economică de 
superproducție, Wall Street Crash, declanșată într-o joi (29 octombrie 1929), 
iacătă de la ei de la mănăstirea lui Makarenko, soții pedagogi Jdanov îi tot scriu 
norei la Lvov că-n URSS e raiul pe pământ și că la trapeza cantină au ce mânca, 
să vină adică Olana acolo cu fata, pentru întregirea familiei, uite, Oksana şi Taras 
sunt curioşi, abia așteaptă să se joace şi cu surioara lor Daria (Murocika). 

Era uşor de găsit un limbaj comun. Soții Karpenko, părinții Olanei, au 
lucrat sub austrieci tot în educaţie, însă universitari, iar polonezii luând Galiţia de 
la Habsburgi au devenit ei înşişi asupritori ai minorităților, practic au desființat la 
Lviv învăţământul superior în limba ucraineană! Mai ales tatăl, Volodimir, era 
îndârjit, şicanat de perpetua demonstraţie că polonezul e stăpân aici, jupânul. 

Temperament revendicativ, el considera că trebuie acordate nişte compensații 
pentru suferiţele ucrainenilor în timpul pacificării violente de după proclamarea 
Republicii Populare Ucraina de Vest la 1918, care includea Lembergul și Pocuția 
cu multă Bucovină. Așa că el a cutezat să scrie personal Parlamentului Britanic, 
instigându-l să ridice la Liga Naţiunilor chestiunea autonomiei Ținutului 
Ucrainean, Galiţia! Neprimind răspuns încurajator, iar persecuțiile asupra sa 
crescând, începu atunci a privi lung spre Kremlin, chit că era Roşu, inclusiv la 
cărămidă și rubinele steluțelor. Zise atunci Oksanei să îndrăznească măcar o 
vizită de probă, de informare, în recunoaștere, la Kuriajski la mănăstire la cuscri, 
cu atât mai mult cu cât mica Murocika a luat lecţii de balet, a fost conştiincioasă 
şi la 12 ani are deja piciorușe care promit, iar şcoala de balet sovietică la 1931 e 
deja iarăşi aproape țarist superioară vizibil celei poloneze. 

Pianista Oliana Volodimirivna Jdanova se hotări şi i se aranjă cu rânjet un 
recital Ceaikovski, Skriabin şi Șostakovici, în capitala de atunci a Ucrainei, 
Harkov, la Derjprom (PROMS-ul lui Dzerjinski, întâiul zgârie-nori sovietic, în 
arhitectură constructivistă, mânere de cupru la uși, antimicrobiene, inaugurat la 7 
noiembrie 1928, când la alții din Vest era o groaznică criză financiară, economică 
şi socială) şi deci aprobându-i-se intrarea în URSS, unde Securitatea şi Gulagul 
ei creșteau vertiginos, hotărâtor pentru economia atât de necesară a înarmărilor 
cu tunuri şi tancuri, care cer foarte mult oțel, și muncă gratis, de la zek. 

Oliana fu aplaudată la scenă deschisă şi, cucerită, rămase dând lecţii la un 
club foarte muncitoresc, care funcționa la etajul cinci din chiar uriaşa clădire 
babiloniană, cântată de Maiakovski, care privită din cosmos, se zvonise că avea 
forma unui portativ pe care sta scris începutul faimosului imn Internaționala, al 
solidarității muncitorilor de pretutindeni în lupta lor glorioasă pentru victoria 
comunismului în întreaga lume, ceea ce ar asigura definitiva pace între popoare. 

Odată cu militarizarea industriei Harkovului, vigilența contrainformativă a 
NKVD-ului crescu şi, fişaţi ca periculoşi părinţi de polcovnic Alb ce a cucerit la 
20 octombrie 1920, vai, sanctuarul simbolic Ţarskoe Selo, în Războiul Sfânt 
antibolşevic, soții Jdanov fură transferați de la mănăstire, să-i alfabetizeze pe 
mujici într-un sat Balakleia, la vreo 70 de kilometri depărtare, spre Izium, pe 
Doneţul de Nord. (E vorba de localităţi în care Marius va fotografia în 1941-1942 
numeroase pagini elocvente din eroismul trupelor noastre creştine dezrobitoare.) 

Şi acolo, în mediul rural, pe soţii Jdanov, cu Oksana și Taras la ei, îi prinse 
foametea regizată a Holodomorului, pierind toţi în vara fierbinte a lui 1932! 

În schimb, bednaia Oliana, cu fetița Daria (Murocika) acum măricică, la 
Harkov însă, centru muncitoresc, au supraviețuit! Pianista intrase, dând dovadă 
de luciditate și instinct de conservare, în câmpul muncii serioase, de precizie, 
având degete fine, la fabrica de aparate foto a securistului Felix Edmundovici 
Dzerjinski, FED, dezvoltată pornind chiar de la colonia cu acelaşi nume a 
pedagogului Makarenko. Mă rog, în aprilie 1933, când a fost apogeul foametei, 
au mai servit, ea cu fetiţa, şi făină albă de coajă de berioza, şi pateu de ficat de 

copil, din piață, multe familii de ţărani înfometați ajungând în disperarea lor la 
oraș, doar ca să se stingă de foame pe uliţi, pentru a contribui involuntar, cu puţina 
carne de pe ei, la salvarea ucrainenilor încadraţi în categoria socială prietenă. 

N-a fost însă deajuns pierderea lui Taras şi a Oksanei şi a bunicilor! La 16 
iulie 1935, chiar de ziua ei, când Murocika serba la un ceai rusesc cu gaşca de 
comsomoliști frumoasa vârstă de 16 ani, NKVD-ul o săltă şi pe mama ei Oliana, 
tot pe motiv de rudenie reacționară, ca fucă de polkovnik alb kontrrevoliuționer. 

În mare spaimă, şi impulsivă de felul ei, adolescenta Daria Maximovna se 
duse la Kiev ca o lunatică, să-l caute pe fostul coleg de la Mănăstirea Kuriajski al 
familiei de pedagogi petersburghezi, poate intervine el cumva să oprească 
expedierea mamei sale tocmai în Sibirul Apropiat, cum se zvonea despre lotul 
format, c-ar avea destinație mărețul Novokuznețk, șantierul epopeic evocat de 
Ehrenburg în celebrul roman Și a fost ziua a doua (Jlens Bropoă, 1932). 

Spre surpriza şi bucuria ei, Makarenko avansase! Purta uniformă NKVD, 
inclusiv pistol la vedere. Dar, sărmanul, îi mărturisi că tot n-are nicio putere, 
adăugând cu sinceritate că nu ştie nici măcar cum se va descurca el însuși la anul, 
în 1936, când şeful lui direct, Lev Solomonovici Ahmatov, şeful coloniilor 
NKVD din Ucraina, va fi acuzat de complot troţkist şi va fi condamnat şi chiar 
executat de Ziua Femeii, la 8 martie 1938, apoi îngropat la Noul Cimitir al 
Mănăstirii Donskoi, în cel Vechi urmând a fi din 2008 mormântul lui Soljeniţin. 

Dar ceva totuşi tot o făcut Murocika la Kiev! Un anume tovarăș venit de la 
Moscova, Lavrenti Edmundovici Riumin, specializat pe probleme cominterniste 
de Exterior, anume pe recrutarea de scriitori occidentali, intrând în birou pentru 
un tampon cu sugativă, rămase siderat de frumuseţea picioarelor interlocutoarei 
lui Makarenko şi glumi cu ea, intenţionat într-o limbă străină, occidentală. 

Consternare! Balerina din Lemberg se dovedi că vorbea curent ucraineana, 
rusa, germana şi poloneza, dar se descurca şi franțuzeşte, ba chiar în English 
USA. Pasămite, biata Oliana şi mai ales bunicii universitari din multiculturalul 
Lemberg, soții Karpenko, o pregătiseră pentru o carieră euroatlantică! 

Adică exact ce căuta acest maior Riumin la Kiev, conştient din experiență 
că ucrainencele sunt de regulă mai mişto decât rusoaicele, pentru unii din Vest. 

Peste numai două luni, Murocika noastră era oficial trecută în acte Daria 
Maximovna Riumina. Ca să descindă pe pământ francez la Marsilia, pe 17 
septembrie 1935, între Constanţa și Alexandria folosind un vapor... românesc! 

ȘI acum marea dezvăluire, mamă soacră! O însemnare cam ambiguă din 
cufărul de la Pribegi, anume din Jurnalul Francez, arată că pe 28 octombrie 1935, 
la Villa Oblomov a unchiului Isidor (Doru) Suceveanu, Marius al nostru, este pur 
şi simplu agăţat de o balerină albastră Degas Muzeu Puşkin, zice el, rusoaică. 

Mai târziu, se va dumiri oarecum dezamăgit, că cekistul Riumin făcea 
exerciţii cu boarfa asta adolescentă, ca s-o marșutizeze ulterior pentru a recruta 
scriitori, pictori şi politicieni occidentali, care să facă propagandă cominternistă. 

Numai că el şi puştoaica găsiră extraordinar de multe de povestit despre 

Lembergul natal amândurora. lar el o rugă să dialogheze numai în ucraineană ca 
să poată stăpâni şi această limbă, convins de ambii lui bunici, Dinicu şi Antonie, 
că trebuie să fie ca Dimitrie Cantemir, poliglot, dacă-şi iubește Neamul lui oropsit 
de toţi de-atâtea veacuri, învăţându-l pe individ să se atomizeze ca Homo solus. 

— Ce nu ştia nici măcar securistul regal de informaţii Mişu Focşăneanu e 
că Iubirea lor, prin exercițiu, devenise atât de profundă încât, peste vreun an, cam 
în toamna lui 1936, ea s-a uitat în ochii lui castanii și i-a spus drept că în acel 
octombrie sângeros, spionul Lavrenti Edmundovici Riumin, la Cartagena, port la 
sud de Valencia, vizavi de algerianul Oran al lui Camus, i-a prezentat-o pe ea 
drept fiică, nu soție, unui anume Aleksandr Orlov, nume sub care mişuna însuşi 
comandantul (!!) agenturii NKVD din Spania, însărcinat să încarce în 23-25 
octombrie 1936, pe patru nave sovietice sigure, Tezaurul Băncii Spaniei (!), cam 
500-600 tone aur, expediat cu nonşalanţă de guvernul republican Front Popu la 
Odessa noastră, pentru a fi depozitat apoi la Kremlin, lângă al României. 

— Bineînţeles, nici spaniolii nu-l vor mai vedea returnat Tezaurul ăsta! i-a 
replicat cam în doi peri Marius, dar povestea i se părea atât de aiuritoare încât a 
socotit-o dezinformație şi s-a ruşinat să mormăie ceva măcar lui taică-su. 

— Omul periculos în peisajul periculos, asta îl obsedase pe Marius ca artist 
reprofilat în agricultor. Cum să redai situația absurdă că te uiţi la frumusețea unei 
margini de codru des, şi de acolo îţi poate veni, şuierând, glonţul tău ucigaș! Sau 
că în timp ce-ţi alegi cea mai potrivită pensulă, Nudul în dezbrăcare scoate un 
revolver, somându-te: portmoneul sau viaţa!... Ca şi cum toți am fi Picasso. 

Iar acum, la Los Angeles, își privea ca un străin propriul tablou cu trei brazi 
de la Sinaia, alăturat unuia cu „Râpele dracului“ din Munţii Făgăraş. Se gândea 
că vreun june, fie Sergiu al Isadorei Morgenstern, fie Alin Vişan al Galei Cobiliţă, 
fie Nichita Căinaru al Larisei Rîbalovna, fie mult mai vârstnicul Gabriel (Gogu) 
Țăpoieşu, adevăratul tartor al editurii Adrianei Bratu, Editura O (OZON), 
secretar de stat la Sovietul Comisarilor Norodului pentru Istorie Exactă și 
Literatură Corectă, eurodeputat din partea verzilor, deşi exporta lemn, şi candidat 
independent la preşedinţia Republicii România, ca şi la a Moldovei, Ungariei, 
Serbiei și Crimeii, — se screme careva a pricepe ceva cumva din cum o fo' cu acei 
munți rezistenți, asta ar fi chiar lăudabil, dulce chiar post mortem Murocika a 
mea, după cum e regretabil ocazional că în faimoasa spiritualiceşte cramă de sub 
biblioteca de la Ziduri au fost torturați podgoreni, ţuicari şi mocani de ambe sexe, 
pentru a fi ajutat cu merinde și informaţii pe partizanii de pe Valea Râului 
Doamnei, de la Pribegi până la obârşii, mai sus de Nucşoara. Care nu prea erau 
partizani din moment ce nicio putere nu le parașuta, ca la marxişti, armament 
lunetist, binocluri, celulare utile şi-n zarcă, biscuiţi suedezi supravitaminizați, 
țigări, baterii, bitter suedez, videocasete cu Ingrid Bergman, Oscar 1944 pentru 
asemănarea izbitoare cu văduva Eliza Alexandrescu, farmacistă cu care eu am 
comis actul de la 23 august, biată Murocika dulcissima, ca o compensație nu 
numai la ştreangul tău de colaboraţionistă orizontal în poziţia misionarului 

civilizaţiei europene care eram eu în octombrie 1941 la Harkov, însă boala ce 
lectorul Dorel Băluţeanu, în deplin acord de septimă micşorată cu îndepărtatul 
Gicu 'Tabarcea de la Detroit-Cleveland-Chicago, o are pe Mareșalul, e cumva 
justificată, c-a păstrat până în ultima clipă, a Execuţiei, dosarele anarhismului 
anticorupţie, încât căgăbăul cel descins de pe tancurile Naţiunilor Unite, în urma 
actului nostru de Armistiţiu Capitulare Necondiţionată, convenit păcăliţi la Cairo, 
i-a cules pe toţi aceşti idealiști dezinteresați ca de pe oliță, punându-le carâmbul 
englezesc în prag: ori tovarăşi de drum la umflarea rândurilor PCR, ori fugiţi la 
Rezistență în munţi, să ne facem noi securiştii că luptăm cu teroriștii satelor! 

— Anarhism anticorupţie, „idealişti dezinteresaţi“! bombăni micuța Emily. 

— Ăsta nu e ştreangul meu! observă cu o sublimă indignare, presei scrise, 
Dania Maximovna Riumina. E al Elisavetei Voronianskaia! 

Într-adevăr, recunoscu Marius, falnicul molid siberian din tablou părea 
frânt triunghiular de un țipăt. Enigmatic. Dacă apucase a alarma Occidentul 
dactilografa Arhipelagului Gulag. Totuşi, dacă te uiţi bine la peisajul periculos în 
care e spânzurat sau se spânzură omul îndosariat ca periculos, constați că mai 
există ceva dincolo de cauzele imediate ale decesului. Dacă eşti şi cult. 

— Sau măcar nu nesimţit. Sensibil. Datoria intelectualului, Aline, Sergiule, 
Gogule, fiind a complica lucrurile. Mai ales când sunt dinadins simplificate. 

— Păi, asta susțin şi eu în Refugii alpine! dădu din coadă culturnicul cu trei 
licenţe, năzărindu-i-se că bogatul renascentist i-o dă pe Isadora de tot. Nu ne 
putem sustrage Terorii Istoriei decât păstorind spiritualitatea în munţi, conform 
înțelepciunii mitice multimilenare. În caz contrar, e de la sine înţeles că nu poți fi 
exonerat de obligaţia de a mitui, de a îmblânzi prin prostituare cleptocraţia, 
atrăgând-o de partea xenocrației, ca să ne finanţeze în Est Marea Recuperare!... 

Numai că Marius Ghizdavu, scoţându-şi căștile, plăcile dentare, ochelarii, 
condomul, şosetele vărgate ca ale lui Hi, stiloul de aur ca al lui Muso..., ca al lui 
Musil înainte de a-şi pierde biblioteca din Austria, pentru a scrie apoi din burtă 
incestuos minimalist la Elveţia cea nepropice literaturii din lipsă de mizerie, acul 
de cravată cu microfon de diamant, precum şi alte accesorii tehnico-operative 
staliniste, inclusiv ştreangul dactilografei, nu zise nici da nici nu, făcându-se că 
se preface că-şi face de lucru contemplând, în depărtările fumurii, cum se 
înşurubează, în Cerul tot mai nemeritat, Muntele Conic, cu gluga lui de calcar ce- 
| înfățișa alb înzăpezit ca un fel de sfânt Fujiyam, venerat de Yukio Miyagi. 

Cu globii oculari ai minţii mai puţin bogați în globule roşii decât galaxuile 
globulare din pieptul Iluskăi sale, dumnealui, ca un grof cu mentalitate harem- 
faraonică deprinsă la Cairo, Alexandria şi Teba, neburghez, nebolşevic, dar 
fesenist, în gip suav suv spre parcul ceaușist de vânătoare, vedea diferite dihănii 
în serpentină, urcând ca pentru a-şi căuta fericirea în spiritualitate, aievea, nu ca 
el „şi cu Iluska“, cum fantezist îi încondeiază Narcis Moga drept „taurul comunal 
de la Ziduri adus de la Paris“, fiind migălos să scurmi în scârna istoriei ca şi cum 
ţi-ai permite estimări despre cele plauzibile dar nepetrecute. Columna ta, dacă o 

să zgârii în piatră seacă diferite închipuiri, şerpuit din vale până-n sanctuarul 
hiper-contemplativ de să se deştepte şi proştii că, prin inițiere pas cu pas, au ajuns 
până la o sudoare de un rafinament superior, Sudoarea Minţii, care ca şi lectura 
unui fluviu-roman câte o pagină pe zi, vreme de patru-cinci ani, nu te spală, dar 
te oţeleşte să înfrunți Coaliția Mediocrităţilor, cum un mastodont T-34 amărâtele 
baterii anti-tanc, cu care nebunul de Hi visase să tot apere el Euroooopa de o 
mancurtizare incurabilă până la Atlantic şi la Marea Sargasselor! 

— Virusare a memoriei de care n-au profitat decât Stăpânii americanilor! 
mârâi iar conspiraționistul Băluţeanu, al cărui creier iubea o idee simplă, socotită 
genială față de prostata lu' Marx, deoarece-i explica nu doar incapacitatea 
păduchilor din capu' Ţării de-a fabrica Unionism, după ce-n 13 iunie 1990 pe 
micul ecran numai Pulex irritans, ci fortifica şi bojocii. Din Vest vine, băi, vidul 
de expectaţie şi expectoraţie, fără perspective de viitor futurologic între sondaje 
pe doamne nefu, dintr-o soţietate nu numai neplanificabilă pentru deflorare, ci 
deja însărcinată de la distanţă, de către iluminaţi. Ci ici nici nu zici că-i focarul 
infecțios, dacă francmasonii sau SUA, și bună parte din UE, că şi toată presa 
revizionistă, Tabarcea, e cu noi, dar nu se mai ştie entelehie, adică ştiinţa despre 
cine le-a organizat armata şi securitatea cu care se confruntă, permanent pierzând, 
arabii Levantului nostru, cine altcineva, mă, decât SS-ul fugit la ei, camarade? 

— Din câte am putut eu arăta, își sprijini de pereţii cătrăniți ca de izbă 
primitoare, ai cabanei lui Otomega, schiurile de lunetist finlandez, Sergiu Chiose, 
în recent epuizata mea carte a anului, Refugii alpine. Mituri şi mituire, Mitică!, 
este clar sortită eșecului tentativa Călușarilor regizorului Alin Vişan de a reabilita 
din extremismul clasic numai mădularul „etern valabil“, anume componenta de 
luptă necurmată în contra corupției şi corupţilor, în privazul căreia, ca o derivată 
colaterală cu caracter mistic, demult uitat în anale regale, a apărut sporadic şi câte 
un document inconfortabil! Nu, iubire, nu mai este decât o singură cale, în astă 
Europă, ce funcționează ca un detector de minciuni american — Asumarea 
Trecutului, aşa cum ţi se dă de la ei. Să-l înghiţi printr-un proces, de conştiinţă, 
de conştiinţă de conştiinţă, chiar dacă ai şi câte un epizod, sau sezon, mai de kkt, 
şi de kkt de kkt, fiindcă trebuie să recunoaştem cinstit, onest, populist, cu ferplei, 
correct, că pe gazon, pe-acest picior de plai, e totuşi căcatul nostru... 

— Aici nu este vorba de căcat! protestă îndârjit Oreste Bogza. Aici e vorba 
c-a trecut vremea când whistleblowerul domnul Goe trăgea semnalul de alarmă 
că se fac prostii în trenul de plăcere, că saltul la construcţia capitalismului, cu 
nomenclatura şi în interesul nomenclaturii, va fi frânat de consecinţe, de grele 
consecinţe, de-o să ne usture koorul, unele scumpiri de carburanţi resimţindu-se 
încă din vara lui 1990, dar cu veselie, de poolimea ce credea bunăstarea... eternă 
şi nu anticipa că, în zece ani, va progresa Întreţinerea mai mare ca Salariul, deși 
tot YI se va întoarce președinte, dar nu putea face nici el nimica, deoarece de câte 
ori se ducea pe la visterie, să mai dea la care n-are, o găsea golită deja! 

— Şi de ce n-o găsea el foarte golită, blea, ci doar goală? dădu din umeri 

Frâncu, prășindu-și porumbul la Dâmbovicioara. Fiindcă meritul „comunistului 
democrat“ stă în a înțelege oamenii, cu realism pătrunzător ca o bormaşină 
Tolstoi-Dostoievski, asigurând stabilitatea partidului doar deservind clientela, 
adică noii capitalişti inculți hoţi, revoluționari de profesie, haioşi, postmoderni. 
— Iar eu, Marijano, iar eu, mă Rică, se mărturisi fiul său adoptiv şi al secetei 
artificiale din 1946-1947, imitate, Holodomor, după înfometarea bolşevizantă a 
ucrainenilor, să nu-mi mai ziceţi doctor, şi nici Cezar Bogza, ci Cuţu, Cuţu-Cuţu, 
dac-oi fi mai fraier! Credeţi voi, că se mai întorc la Ziduri, să se re-sta-bi-lească- 
n Kkt, prinții Marius sau Octavian? Lasă ei, unul Alsacia, altul California, ca să- 
şi strice fragilele lor Rolls Royce-uri pe covorul nostru asfaltic de zici că e Calea 
Griviței, la 4 aprilie 1944, după ce-au bombardat americanii trenurile noului Val 
de refugiaţi basarabeni, anticipat încă de pe când s-a afirmat în toamna lui 1943 
Marius ca agricultor? Aş! Eu sunt şi voi rămâne aici stăpânul, cum era arendașul 
alogen odinioară, Codine, dacă-ţi mai aduci tu aminte ce-au trăit în mânie 
argheziană, sub botniță, bunii tăi, de-au şi incendiat grajdul 1907 de la Pribegi! 
— Chiar aşa ar fi fost să fie? mult se minună de cele virtuale Marius. Să 
voteze cu feseniştii, Bazil Frâncu?... Dac-ar fi supravieţuit pornirilor întru 
acumularea canibalică a capitalului, deja încercate-n ceauşism protocronist de 
rudele sale peceriste, Isadoro, care nu l-au chemat în 1986 pe înfiatul doctor 
Cezar, să-i vindece o banală pneumonie, argumentând Satului, prin consens 
arhaic, că ce, mai scoţi om bătrân din casă, mai chemi salvare? De ce, fă? Ca să 
moară la spital la Ziduri, câte doi-trei în pat, cu gândacii de bucătărie pe ei?... 
De la Schit, acel impuls ca din tun, al unei ultime ascensiuni, al unei foarte 
posibile ultime ascensiuni. Către amurg. Mai aproape de stele. Fără contactul 
concret cu ororile Ocupaţiei după un război pierdut. A-ţi instala oamenii tăi în 
aparatul de stat şi a căra cât cuprinde, peste orice Convenții. Cirezi, turme, porci, 
găini în marș, să hrănească acel Răsărit, care se temea, după 7 Noiembrie 1917, 
că fără o revoluţie în Germania untului, bolșevicii nu vor reuşi să asigure rațiile 
orășenilor. Vânătoarea de oameni, ca sclavi ai reconstrucției, după risipa de carne 
de tun practicată de Jukov. Basarabeni la Sibir, iar Marius născut în Lvov. Poate 
o luau şi pe Liz. În primejdie a fi cedată chiar şi după 1958, ca o stimulare a 
retragerii trupelor sovietice, ajunse în pericol de a se contamina de la... sfalinismul 
dejist, căruia datorăm azi poziția de lanternă roşie în clasamentul european: 
nimicirea ultimilor... filoamericani ce au preferat bordeiul, ca sub Kutuzov la 
1812, reeducării în Romlag, Isadoro; zdrobirea totodată a Țărănimii, cu atâta 
ferocitate încât să nu se mai poată reface spiritual nici dacă 1 se întoarce pământul 
de la colhoz; şi, azi uitat, valul de teroare târzie 1956-1960 asupra intelectualității, 
determinant: în România nu va mai exista decât Putere, ca după |l decembrie 
1999, când, la cererea profesorilor flămânzi către răsprofii superiori îmbuibaţi, 
cum că... să le mai mărească şi lor leafa, PNL-Parizer, FSN-Zeamă-de-varză şi 
PNŢ-Borviz batjocoritu-i-au că nu se muncește, iar atitudinarii civici tăcură 
chitic, cum şi în 2021, când... Mooye PSD pierzând alegerile, e totuși readus de 

Cîţu la putere, pentru stabelitatea lui lohannis, întărind în Bazil Frâncu, influența 
cinică a conferenţiarului Tudor Băluţeanu, convingerea aia că din moment ce 
ăștia privesc indiferenți de Sus, la singura bază națională de „proști care mai 
citeşte“, înseamnă că nu-s decât tot o adunătură parazită, ce doar se-nfruptă din 
nevoia idealistă de a săpa tranşee în contra Uitării mondiale a Războiului Sfânt. 

— Mai bine scriu eu însumi, nene, decât să tot citesc pe alţii! Şi îngrop. 

— Cu alte cuvinte, Isadoro, ah şi ce te-aş fu! zâmbi Kurtenitor Orestel Bogza 
ca-ntre tineri inculți normali, sănătoşi, karatişti, dadaiști, gândul meu ascuns, 
tolerant, neexprimat până la capătul liniei nici în Praful și pulberea. O viziune a 
sângerosului cutremur aniversar răsculativ de la 2007, nici în mult mai amarul 
pamflet Cosmetizarea la mutră a RSS România pe drumul fofilării în uie, este că 
dacă n-ar fi existat această, atât de specifică mioritismului zgârcit, „investiție 
străină în Neuitare“, cum se exprimă Clara Honig, sau simplă bunăvoință 
filantropică occidentală, atunci noi n-am fi avut, hm, fără Burghezie de Merit, 
prin mici sacrificii financiare particulare Subscribe, prin aș! necesitate vitală 
românească de progress, nici Editura nr. 1 şi replicele sale, nici Periodicul nr.1 
şi sateliții săi, nici celelalte puţine incomode înfiripări apostrofante provințiale, 
deoarece Puterea le-ar fi spulberat, la prima furie, în aplauzele grele... Le-ar fi 
desfiinţat el YI din start, dar i-o fi fost milă de calculul Occidentului că, altfel, n- 
ar mai fi avut megafon respectat de... intelectualitatea pe cale de dispariție, unde 
să-şi spună cuiva păsul, în lupta cam fără spectatori cu derapajele! 

— Cu alte înjurături, Isadoro, ah şi ce te-aş giuca şi eu! glumi solidar Alin 
Vişan, vătaf de călușari gelos degeaba pe căpitanul Gărzii de Silicon, Oreste, a 
trecut vremea când junimea sen-si-bi-li-zaaa autorităţile cu Jos comunismul! Jos 
comunismul! De unde pe vremuri flăcăii Neamului se pregăteau duhovnicește să 
reteze vâscul care ne-a întârziat dezvoltarea arboretului cu sute de ani, ajunserăm 
azi ca nişte cerşetori țigani parizieni, să parazităm, noi, 30 de milioane de romani 
latini, pe o mână de investitori străini în cultură, nişte domni mai generoşi... 

— Care jum-bi-lează! oftă a năduf microbist Tristan Băluţeanu, cu sticliri în 
ochi mai carnibalice decât ale lu' tac-su Tudorel când s-a făcut frate de cruce cu 
vampirii. De ce jumbilează dujmanii? De gât de frayeri suntem! Parazităm pe 
publicaţiile injectate de ssstrăini să nu piară Gaistul, ne frecăm labele beţi, că ce 
mai „afacere“ am făcut cu pibul microscopic, feliat la ministerul Identităţii... 
naționale, iar EI poate că ne trasează pe jdemii de ani Direkţii kulturale, băi, şi 
'abar n-avem! De-aia paradoxul român că noi nu cine a bolşevizat naţia cercetăm, 
ci de ce plm s-au mai jertfit unii s-o apere! Deci să n-aşteptăm martiri Mitici ca 
Oreste, Pilade, Electra şi Hifigenia, într-o postmodernitate care unde Pindar o 
poate încasa la mir precum Socrate, de cum iese din piscina bazinului olimpic. 

— Aceste manifestări de debusolare, la o anumită bulă din tineret, articulă 
cu greu senatorul uninominalizat Saie Buburuză de la Consiliul Naţional de 
Analize Sistemice, către academicianul lon Codoi de la Institutul de Cercetări 
Ştiinţifice din România, sunt rezultatul unor deficienţe grave ale muncii educative 

din unitățile noastre şcolare codaşe. Directorii trebuie să ne întocmească urgent 
listele de nevoi, ca să le trimetem operativ broşurili, formatorii şi dvd-urile... 

— Ca francmason liberalo-ţărănist, propus naş de Sergiu şi de domnişoara 
Isaura Morgenstern, medită la ei cu spume roz la gură ca de borviz-parizer-moare, 
avocatul Coriolan Pigu beat, menționând că cu soția şi amanta el n-a scăpat 
niciuna din lansările păunesciene şi că personal nu vede-n cadrul didactic o ființă 
umană capabilă de autoinvăţare, ci profii de la noi nu manifestă progresii dacă 
n-au formator oengist dădacă! Eeeu nu uit că ţeara mă percepe ca şef al inițiativei 
de radioascultare, nu ca tătic biologic al Senatorului Marian Tăbăcaru, zis SMT- 
ul brazdei naţionale în meritocrație, şi ca lider al Comisiei Parlamentare pentru 
Literatură Exactă, opunându-se cu celeritate demolării Casei Poporului în scopul 
de a se dezgropa manuscrisul căinar 1681, după ce principiul rotației cadrelor l-a 
țintuit la departamentul agricol, la oi, unde se simţea o acută nevoie de 
electronişti, ce primează fiind, după opinia mea de apărător beton al cepexiştilor 
urii lui Iliescu, că l-au marginalizat, ca argintul viu jucându-se tontoroiul şi 
tananica pe elite, cum înaintea politicienilor, au înțeles-o importatorii de cafea, 
din câte-am tras eu cu Urechea şi-am și informat, în timpul vizitei lui Gorbaciov 
în Crucea de Piatră și-n Grădina Maicii Domnului, nicăieri în Galiţia Mare 
neputându-se achiziţiona, pe o pungă de cafea boabe, o plăcere de o asemenea 
calitate românească, echivalentă ca şi nechezol cu domnișoara Miss Univers! 

— Şi care-i problema? Kakaa npoGnema? clătină din capul fără fir alb, cum 
i l-a pictat genialul Kramskoi, contele Lev Tolstoi, în robă neagră şi cu o răutate 
michelangiolescă în privirea-i de moralist. Cine-i mai șmecher tratează Capitala 
drept o Cruce de Piatră extinsă, ca o soţietate deşchisă spre piscina din Grădina 
Maicii Domnului, şi-şi face treaba unul ca Ghi. Nu se descurcă însă şi Grișa, cu 
fluviu-romanul de 1681 pagini. Şi ştiţi de ce? Pentru că în toată România şi în 
Diasporă nu mai sunt în viaţă decât 12 martiri care au citit integral, patru volume, 
cartea mea despre Napoleon, Nataşa, Kutuzov şi Basarabia, Război și pace! 

— Dragele mele elemente relativ tinere! gemu și confirmă SMT la poalele 
Muntelui Conic, după sex inspirat în hotelul de la Schitul Hoitarului, cu Tira 
Misu, Diva Sugativa şi Diegeza, după un triplu DVD cu inegalabila Elvira 
Flocşăneanu la Ialta, în dormitorul unguresc al generalului țarist Carl Gustav 
Mannerheim, sculptat în corn de elan, cu ascuţit cuțit finlandez, după modele 
sibiriace achiziționate în timpul misiunii de taină, de a verifica traseul spre China 
al lui Neculai Milescu Spătarul, care a înţeles primul că posesiunea exoticei Asii 
Centrale, a romanticului Sibir şi a bogatei Koltme nu atârnă, în mentalitatea slavă, 
cât a stăpâni măcar câţiva latini, deci trebuie câștigat timp româneşte, crescându- 
| pe ţarul Petru în vanitatea de a-şi ctitori capitală baltică, spre a se încărera astfel, 
elementele rus şi ăl neamţ simultan insigat de acad. D. Cantemir la Berlin, nu 
numai cu parabola creşterii și descreşterii otomane, cum va fi şi cu Imperiul 
Țaristo-Sovietic, ci şi cu Descrierea celei mai potrivite baze de atac într-o 
strategie sadoveniană, sudică, din luminoasa Moldovă, când va bate şi ceasul ca 

frăția de arme româno-germană să-şi arate fiabilitatea, locul vorbelor, al vrăjelii, 
luându-l fapta de arme, despre care va buigui sau va hui Istoria măcar, dacă nu 
vom mai avea literatură vie, sub lumina cadaverică haihui de la Răsărit... 


— Tinere trebuie să fie toate aceste stele, fără nicio recitire-n profunzime a 
astronomilor geto-daci de pe Muntele Conic, aprecie culmea Marius, îngrijorat 
de nicio veste tragică despre cei trei fugari spre Ialta ori Istanbul, porniţi cu o 
şalupă fragilă în sumbrul februarie 1945, când inima Reginei Maria nu mai bătea 
pentru Balcic, acolo sus, ci pentru nefericitul Rokokobauwerk in Dresden. 

Un vânt de apus, către Valea Ursului, desfrunzea stejarul, dezvăluind 
pentru vițel vâscul, vâscul ce în întunericul vremilor căpătase o legănată siluetă 
de ștreang. Al violonistei Murocika Riumina? Al dacuilografei soljeniținene 
Elisaveta Voronianskaia? Al mestecenilor lui Esenin buldozeriţi stahanovist? 

Niciodată nu avusese mai jenantă nevoie de „a şti mai multe” despre rotiţe 
și cauzalitate în Historia, despre Ocupaţie și despre prizonierat. Sufleteşte era 
pregătit, prin război, pentru ce era cel mai jilav: a vieţui în sfinţenie ca un Homo 
solus, atomizat, niciodată având a-şi mai dezvălui Altuia gândurile reale, care 
este concepţia lui, ce-are el în cap! Fiindcă la dosarul său, cu rude doar boieri sau 
desțăraţi, nu încăpea îndoială că avea să fie toată viaţa încadrat informativ cu 
ciripitori, în Romlag ca şi-n Capitală, sub Dej şi Cea ca și sub YI, în Galiţia Mare 
ca şi dincolo de Cortina de Tinichea, cea ondulată de trâmbiţele Apucalipsului... 

— După opinia mea, trată el drept un provocator pe Sfinția Sa Părintele 
Atanasie Damian, când 1 se plânse că a constatat, nu numai la spovedanie, 
elemente de derapaj la tineretul neşștiutor, e cert că neputinţa unui internaut de a 
clasifica „informaţia“ că... Mossadul s-ar fi început cu specialişti ofiţeri SS este 
rodul previzibil al politicii Moarte intelectualilor, lansate în 22 decembrie 1989 
de însuşi tovarăşul Ilie Verdeț, temător pe bună dreptate să n-avem poezie în Ţară, 
politică de îndobitocire a Neamului aflată încă în cea mai aprigă vigoare la 11 
decembrie 1999, când Intelighenţia Românească a suferit frustrarea de graţie, 
fiind cu brutalitate, brusc... „scoasă din cărți”, asumându-și Occidentul funcțiile 
civice de alfabetizarea puterii, de creştere IQ, de reducere a Nesimţirii de a fura! 

— Nu-nu-nuuu, îl combătu lancu Noveanu, asta se poate corecta printr-un 
dur acces real la Cultură, prin carte ieftină şi, de ce nu? obligatorie. Şi prin Internet 
gratuit pentru întregul tineret, în schimbul Revoluţiei pe care a făcut-o, dai o 
ordonanță de urgenţă c-ai interzis derapajele şi, gata! Dar ce ne facem cu, uite, 
cultura nemulțumirii?... Liderul Gărzii de Silicon vine aici, de fapt, doar cu 
documente că de ce s-a enervat personal. Este? Zice Oreste Bogza: e inadmisibil 
atâta reducționism, să prezinți tu anul 1907 doar ca pe un pogrom, rezistența 

anticomunistă ca pe o fugă laşă de rigorile Romlagului reeducator, iar Războiul 
Sfânt ca pe numai şi numai o contribuție românească de 1681 pagini la jocul 
german rasist în Răsărit, din care merită avansați și pomeniți doar Cambrea şi 
Lascăr, de la diviziile de prizonieri, sovietizate şi sovietizante, TV şi HCC! 

— Țara aceasta are nevoie de şcoli, nu este așa? întrebase la 5 februarie 1910 
Nicolae lorga Camera Deputaţior, care modifica Legea Cârciumelor. Și se cere. 
Ştiţi cum le cere: şi prin petiţii le-a cerut, şi le-a cerut şi în forma cea mai 
periculoasă pentru existenţa acestei ţări. Și, anume, răscoalele au fost, înainte de 
toate, o cerere de şcoli. Numai disperarea unei clase rurale, absolut neluminate, 
poate să ia forma pe care au luat-o răscoalele țărănești din 1907. Naţia aceasta a 
cerut deci în toate formele, în cele mai duioase, ca şi în cele mai brutale, în cele 
mai legale, ca şi în cele mai ilegale: școală. 

— Însă ceea ce I-a enervat cel mai mult, luă Codin de martor pe Marin, e că 
tot acel Miracol, 11 decembrie 1999, de care s-a făcut vorbire, ne semnalizează 
că Liderul necontestat al Căluşarilor României s-a autosesizat de un atac extern, 
concertat, focusat asupra elitelor muncitoreşti. Toţi țăranii au pătimit corecții, 
pentru incorectitudine, de la niște microintelectuali tupeişti, cenzori publici fără 
de public. Cineee?... Nişte foşti mini-nomenclaturişti cu paşapoarte la discreţie! 

— Clonarea, plagierea, piratarea, râse de tunurile inamicului, cu ameţitoare 
condescendenţă, Marius Ghizdavu, însă de la San Francisco sau Yamoussoukro 
sau Kyoto, e doar cât a putut capta îngusta, ignara, viață intelectuală românească 
dintr-un întreg imens. Imens! Având ei biblioteci consistente, nu şoproane de- 
ale primarilor, alții au scris la orice in-topic de zece mii de ori mai mult decât o 
fac românii mei, ca seminţie pe cale de dispariţie, de dizolvare în curenţii 
contradictorii din Oceanul Euroatlantic, și-n Ruropa cea mlăștinoasă, ignară. 
Trebuie mereu să supralicităm. N-am cucerit de data asta Rusia, o s-o luăm data 
viitoare!... Aşa că publicistul de senzaţie ignară, sau politicianul provocator, 
găseşte cu uşurinţă excese retorice din care să probeze orice! Desigur, adresându- 
se numai şi numai gloatei ignare. Căci specialistul acreditat ştie masivitatea 
bibliotecii în discuție şi evită a intra în polemică ridicolă cu ignoranţa ignară. 
Pentru că nu poți singur. E un DIALOG de la cultură ignară la Cultură neignară. 
Or, a ta e mai mult moartă decât vie. Consecinţă a pierderii Războiului Sfânt, 
acest aproape deces, desigur! Vă asigur că, pentru această bibhotecă a altora, nu 
e nimic nou în protestul că 1907 a fost şi altceva decât un pogrom, Rezistenţa 
altceva decât refugierea în munţi a unor „căcaţi cu ochi“ de intelectuali temători 
de reeducare, Războiul Sfânt cu totul altceva decât o epurare etnică în Bucovina, 
Basarabia şi Transnistria! Tăria unei biblioteci şi, în foarte particular, a unei cărți 
fundamental ignare, ca 1681, stă în diversitatea punctelor de vedere din care este 
privită coma noastră profund/ă ignară. Că resuscitare nu e... N-ai cu cine! 

Stele-stele profund indiferente. Fiindcă văzuseră dispariţia dinozaurilor, a 
imperiilor, şi pe Ţarii cei groaznici omorându-și fiii, ca sultanii. Sau cum zic 
conspiraționiştii, ca Habsburgii. La Mayerling, în 1968, pe revoluţionarul leit 

Marius, Omar Sharif, şi pe Catherine Deneuve, pentru asemănarea ei cu Eliza lui. 
Dar acum se gândi imperial ca un vultur la Regina Maria şi cum ciripea englezeşte 
în cerdac, la decalajul temporal ce-l adusese pe el prea târziu la Balcic, cum pe 
Eminescu prea devreme la Cotroceni. La o ceaşcă de ceai ce i se ciobise la 
Celiabinsk. Şi la Dora în Odessa noastră bine aprovizionată în război. Un fel de 
Biarritz ca Casablanca. Pe urmele Prințului Carol, care ascultând la cinicul lui 
profesor țarist Voicu Ghizdavu, înțelesese că tot ce se durează la 1918, cu atâtea 
sacrificii ca Românie Mare Regală, nu va dura. E prea puțin! Trebuie mai întâi 
să cucerim Rusia... Și vom porni mereu, de îndată ce auzim că la Kremlin un 
orologiu sună noaptea jumătate. De fapt, la 1942, încă suntem inculţi funcţional, 
săraci, ŞI nici prea... determinaţi să ne înşirăm Arenele Romane Jubiliare până la 
Ural măcar! Deghizat în ofiţer țarist rus, iată-l descălecând pe tânărul voievod cu 
păr de aur moale în port, redevenind vânător de munte şi căsătorindu-se fulgerător 
— întemeietor simbolic şi profetic, nu în derâdere! — cu bizantina domnişoară 
Ioana Lambrino, într-un sfârşit de august ce, aniversat peste exact 22 de ani, va 
consemna la 1940 Sfârşitul/ Pizdeţ, şi de domnie Carol II, şi de Românie Regală 
Mare, şi de românaşi, dar şi de perspectivă de Înviere a Țarismului în Rusia lui 
Tolstoi, cu o nouă Dinastie! Nici n-au ştiut ruşii ăştia ce pierd, după nimicirea de 
către Lenin şi lakov Sverdlov a dinastiei Romanov la Ekaterinburg, 17 iulie 1918, 
să rateze atât de aproape temporal, oportunitatea literară virtuală de a întrona o 
altă dinastie solidă: şi bizantină, şi cu rădăcini germane! lar Țarul Carol ar fi ştiut 
să ferească Rusia, la 1939-1941, de lăcomii molotoviene spre baltici, polonezi şi 
basarabeni, care ar fi împins-o într-un nou Război Mondial, cu pierderi uriașe. 

— Țarul Carol al ruşilor s-ar fi comportat, evident, tot ca un Voievod al 
Kulturii, cum îl ştim de la Luna Bucureștilor, organizată-n Parcul Lui, azi al lui 
fii-su, dar la o scară gigantică, a Eurasiei. Cu simţ economic superior ageamiului 
de Lenin, el ar fi deschis larg porțile Rusiei pentru investitorii imperialiști, iar 
piaţa liberă ar fi hrănit copios populaţia. Statul n-ar mai fi intervenit decât ca să 
aloce minimum 10-15% din pib la Edu-Cultură. Și atunci acum, dotați excesiv cu 
universități, biblioteci, atenee și muzee uriașe, rușii ar fi fost mai fericiţi şi decât 
canadienii de la aceeaşi latitudine geografică, invidiaţi de multe ţări din UE. 

Expediat de Regina Maria urgent la Odessa, pentru a discuta cu Prinţul care 
dezertase după Capitularea Necondiţionată de la Buftea, consilierul secret Alecu 
Ghizdavu (nu Voicu, căzut prizonier încă din 26 iulie 1917, dus lângă Colmar în 
Alsacia, supus unui regim de exterminare), a lăsat însemnări încâlcite codificat, 
din care s-ar deduce că se pare că germanii, care controlau Ucraina, i-au zis c-aşa 
cum l-au trimes pe Lenin de la Ziirich la Petrograd, le e sametegal să-l lase şi pe 
Principele Carol cu Zizi Lambrino a lui să treacă spre Palatul Smolnâi de pe Neva. 
Totodată, reiese optimismul solului român că, oferindu-le concesii teritoriale spre 
Varşovia, Danzig, Riga şi Helsinki, se putea conta pe înțelegeri cu unii generali 
țariști, care tot mergeau și ei la Petersburg (doar Denikin, Vranghel şi ludenici,; 
cazacul Kornilov fiind ucis de un obuz prin aprilie 1918, în Kuban, lângă 

Ekaterinodar-Krasnodar) şi chiar cu câţiva lideri ucraineni celebri, ca Stepan 
Bandera, pe care Ghizdavii îl ştiau din Lw6w, sau Pavlo Skoropadski şi Simon 
Petliura, pe care-i cunoştea conu Alecu dintr-o incursiune secretă la Poltava. Dar 
n-a fost să fie! Ghinion şi pentru Odessa, care ar fi accesat în acest caz investiții 
masive, încât să arate mai occidentală şi luminoasă decât Petersburgul cel rece. 

— Odessa! Oooo! Acel ştreang, legănat ca un O de la Odessa, pe care noi 
am umplut-o de ştreanguri! Și Murocika, nu la Petersburg, ci la Harkov, despre 
cum a fost întemeiat oraşul tank-industriilor de nobilimea românească, de Curtea 
voievodului Dmitri Kantemir! Cu o melancolie fără soţ ca a Necunoscutei pictate 
de genialul Kramskoi în chiar anul eminescian 1883 căzut ca o ghilotină 10 ani 
prea înainte de fofilarea spre Regatul Român a Prințesei Maria, prin negura 
maghiară exclusivistă lingvistic a Procesului Memorandiștilor. 

— Între acești alţi harkovieni, marele spătar Gheorghiţă Milescul, nepot de 
frate dascălului lui Petru I, celălalt celebru spătar de-au călătorit pe la 1675-1678 
la kitaiţi, Nicolae. Și de la acel Gheorghiţă, peste mai multe rânduri de oameni, 
născutu-s-a la moşia Ivanovka imunologul nobelizat Ilia Ilici Mecinikov, de-a 
frecventat liceul în Harkovul nostru, ajungând de la 16 mai 1845 în doar 26 de 
ani profesor de Naturale în noua Universitate din Odessa ta şi a Dorei Căinarului 
meu, Marius-Marius, ştii tu ghini ce scenariu infect s-au giucat, nu te face că tu 
ai râvnit să filmezi fetele lebede balerine la Ekaterinoslav, şi-ai nimerit la... 
Dnipropetrovsk! La Kharkiv, Mecinikov însemnând purtător de spată (paloșş), 
Marius, laşule! Hoţule, tu de Odessa şi de Harkov erai interesat, ştiind unchiul 
teu cum o fost cu răscoala proiectată totuşi la Moscova pentru Tatar-Bunar! 

— Da-da, nu face tu pe niznaiul! La 13 ani, trăgeai cu urechea la raportul 
parlamentar Gheorghe Tătărescu, Internaționala a IIl-a și Basarabia (9 
decembrie 1925), ce consilierul secret Alecu Ghizdavu, unchiul, discuta în 
contradictoriu cu Voicu Ghizdavu (tăticu, filosof geopolitic) despre perpetua 
tensiune de la Nistru cu bande înarmate trimise aproape săptămânal (7!) să atace 
grănicerii noștri şi să jefuiască satele spre a dovedi impotenţa statului român. lar 
Biroul de Sud Harkov al Internaționalei Comuniste, profilat pe subminarea 
tatarbunarică a României, avea ca şef pe bulgarul Cristo Rakovski, şi pe francezul 
Jacques Sadoul secretar, iar printre curieri pe Gheorghe Bujor, nume vegetal auzit 
cu emoție rusofonă şi pe la contrarevoluţia lui YI din 1989! Ci curierii ăia plecau 
spre Tatar Bunar de la subcentrul lor din Odessa asta, dar regesc al Basarabiei! 

— Atunci puberul Marius, enervat, a migălit primul său portret colectiv, cu 
vreo cincizeci (!) de mutre patibulare de homosapi, luând ca model o fotografie 
semnată E. Marvan, reprodusă ca Anexa XI Grup de teroriști de la Tatar-Bunar 
dezarmaţi în ziua arestărei, la pagina 43 a broşurii discursului din Parlament al 
lui Gheorghe Tătărescu, subsecretar de stat la Departamentelor Internelor, pe 
unde mișuna şi tatăl frumoasei Elvira, sfetnicul de taină unchi Alecu Ghizdavu. 

— Sigur că știu, tocmai eu să nu cunosc, dădu el din coadă ca un bacil, 
bombănind cu amărăciune, parcă acele stele nici roşii, dar nici americane, n-ar fi 

fost pentru el puse pe Cer, ne dlia menia, pentru a-i aminti că în această lume, 
chiar dacă nu e prea limpede ce-i mână pe oameni (tot aia! ar fi exclamat reflex 
Tudorică Băluţeanu), există totuşi un fel de Constelaţie a Lucizilor, te poţi gândi 
la unele valori umane certe, insulare, dinspre creatorul Elohim spre creatura 
Yukio Miyagi, cum ar fi Christ, Michelangelo, Beethoven, Eminescu... 

— Christ a fost tot levantin, nu nord balcanic, obiectă Tristan gonind musca. 
Levantul începe de prin Cipru spre sud-est, inculţilor! Aici-şa la noi nu e 
Levantul, loazelor!... Aici e Aiudul!... Aici epopee, se dau la topit săbiile 
ofiţerimii României Regale! Nu se află niciun Levant în Oltenia sau în Bugeac. 
Nu creşte la Cetatea de Baltă nici chiparosul funerar, nici măslinul de cimitir... 

— Crește doar regina peisajului dezolant, p...-țigăncii, râse Erdody Zsuzsa. 

— Cât despre actualitatea lui Eminescu ăla, pufni Muhală Muistu, nu ne 
confruntăm aci doar cu-o xenofobie ce trata de musafiri nepoftiți pe investitorii 
străini, de la Nistru pân' la Tisa, ci şi cu barbaria că lăturiş se promovează cea mai 
crasă medievalitate nostalgică, o ruşine în laicismul de după Laika 1957! 

-— Ba Eminescu al meu n-a construit la Roma, nici a compus la Viena, ci el 
a ctitorit o mănăstire în pustiu la Borgiah, conştient că monahii vor fi puțini, iar 
mirenii dornici să-și păzească sufletul tot mai rari în Era Ticăloşilor de după 
Războiul Sfânt, care Eon Dogmatic mecanicist cibernetizat s-a reinventatără în 
postromânism, să fie plătiți şi pe card, drept Era Tonomatelor! 

Dar la ce Scenariu Metschnikoff încă de la Antibes - Les Moulitres, Villa 
Oblomov, făcuse aluzie, cu gâtul ei de lebădă balerină îndoit ostentativ spre Lee 
Miller de la Mougins şi de la un Picnic ă Île Sainte Marguerite, neizvestnaia, 
Daria Maximovna Riumina, Marius-Marius? îşi suspină el de milă, admirând pe 
Nevski Prospekt, la Podul Anicikov, caii confiscaţi lui Codin (două atelaje), la 
care se uitau şi prostituatele perfecte Kramskoi din cultul oraş țarist Leningrad. 

Tot bunelul. 'Tot filfizonul de Dinicu Ghizdavu! Vai, mă tem de ce spune 
dușmanul nostru de hotar, Lino-Leano, Narcis Moga-Dabija, în bestsellerul 7he 
Holy War against Bolshevism. Mdaa... Murocika poate să fi ştiut ea mai mult. 

— Ultima vizită la Lwow a cruciatului Marius Ghi, în septembrie 1942, în 
drum spre atelierele fotografice de la Morozovsk şi Kotelnikovo, a însemnat 
prăbuşirea întregului Plan de Viaţă de până atunci, bazat pe Marea Recuperare, 
pe efortul galițienilor, în principal români, evrei, polonezi şi baltici, de a prinde 
din urmă occidentalii, profitând de declinul lor, şi a-i depăşi în materie de Gaist. 

Pentru un tânăr de 30 de ani, chiar dacă desfrânat pe săturate, era o 
catastrofă, cam cum o unitate dură de partizani ar fi dinamitat barajul unei 
hidrocentrale, stingând pe ani de zile lampa lui Ilici într-un teritoriu vast. 

Reţeaua căilor ferate era mai simplă decât cea, delabrată, de azi şi desigur 
afectată de Războiul Sfânt. Misiunea lui era să acopere pentru generalul de 
propagandă Bratu deplasarea entuziastă, 40 de zile, a regimentelor de infanterie 
şi artilerie ale Diviziei 9 Constanţa spre Front, spre Cotul Donului şi Stepa 
Calmucă. Cu trenul până la Stalino (azi Doneţkul ucrainenilor ocupat de 

putiniști), avea de călătorit în jur de zece zile, pe ruta Constanţa-Feteşti-Focşani- 
Mărăşeşti-Suceava-Cernăuţi-Lemberg. Da, se ocolea pe la Lemberg, unde Marius 
încă mai „ancheta”oniric, la puşcăria locală (pesemne la Brigidki, nu la Luneţki, 
erau veo trei), cum a fost cu putință ca logodnica lui, chit că îl părăsise prin 1935, 
frumoasa şi mândra contesă Halszka Chrzastowska, să fie împuşcată atât de 
bolşevicii în retragere, ca aristocrată, cât şi de naziștii în ofensivă, se pare că nişte 
austrieci, găsind-o încă agonizând, — ca indezirabilă stăpână de sânge slav! 

De la Lw6w, prin Tarnopol, se ajungea la Vinniţa (la sud de carpenul de 
la Berdicev), şi se urca iar spre nord prin Fastiv spre Kiev, fără a intra în oraş ci 
doar pentru a urma Niprul pe malul drept până la Dniepropetrovsk (Dnipro), unde 
era pod şi cale liberă spre punctul terminus: Stalino (Doneţk), localitate 
abordabilă şi ocolind prin Harkov, cum Marius a şi făcut (!), urmând acum a se 
mărşălui vreo lună până la contactul cu inamicul pe malul Volgăi, la Stalingrad. 

Acolo, la Lemberg, Marius bău, şezu şi plânse-n gară, lăsând să treacă tren 
românesc după tren românesc spre front, tot încercând să se adune sufleteşte. 

Îşi confirmase în orașul pustiit şi de bolşevici şi de nazişti bănuiala că în 
Galiţia Mare nu-i vorba doar de retragerea spre Reich a sute de mii de germani, 
de către Hitler, cum a zărit cu ocheanul din înălțimea unui carpen sur la Berdicev, 
de Pobreajen 1941, fără a presimţi însă catastrofa că politica de purificare etnică 
a Aliaților după 1944 îi va goni, îndeosebi din Prusia Orientală și din Sudeți, cu 
milioanele! Adică, spre deosebire de fascistul Curzio Malaparte, care scrie de la 
Capri, din piscină, despre frontul italian de pe Don, spre a adera apoi cu succes 
comercial la stalinism și apoi maoism, Marius nu gândea decât la faţa locului! 

— Lembergul, în 1934-1935, îl alesese ca pe un fel de Paris al Estului, 
pentru a structura pe bază de proiect imena „Marea Recuperare”, o Galie culturală 
de la Adriatică şi Pont la Baltică, să preluăm Noi efortul spiritual pe care 
Occidentul leșinat tocmai îl abandona şi, vieţuind noi galițienii decent dar sobru, 
alocând 10-20% din pib la Edu-Cultură, să recuperăm într-un singur secol istoria 
creatoare netrăită din pricina „colonialismului intraeuropean““, care a afectat şi 
Țările Române. Woke!... Sarcina a rămas neîndeplinită până azi. Treziţi-vă! 

— Poliglot, se descurca în oraşul multicultural ca peștele-n apă, pentru că 
orfan de mamă fiind, şi cam abandonat de tac-su Voicu geograf călător, urmase 
gimnaziul Alexandru cel Bun în dulcele leşi, mega-târg oarecum asemănător 
Lembergului, vizibil jumi-juma ca pondere evreiască, după evaluarea lui mai 
mult pe trasee culturale, până când Amelia Şaraga şi Alecu Ghizdavu, îngroziți 
de bolșevicii Cominternului, s-au mutat repejor la Bucureşti, după șocul unei din 
senin posibile Revoluții Bolşevice, dacă populația basarabeană credulă s-ar fi 
răsculat contra lipsurilor postbelice la semnalul din 15-18 septembrie 1924 al 
actelor teroriste banditești de la Tatar Bunar, menite a înscena un pretext pentru 
trecerea Nistrului de către Armata Roşie, spre Prut, spre Ceremuş și, cine ştie, 
chiar spre Ardeal, pentru a re-bolşeviza, dincolo de Tisa, Budapesta. 

Numai că Stalin fusese dezinformat de intelectualii săi intelligence, cum că 

România Mare Regală ar fi şubrezită de nişte „clivaje“ şi se va descompune 
singură, deoarece Marea Unire a fost o pleaşcă, o farsă de eseişti bestsellari. Să fi 
înţeles ceva din Încoronarea de la Alba Iulia poate elitele corupte, dar masile 
muncitoreşti-ţărănești şi proletarii condeiului gem și acuma sub jugul boiarilor 
rumâni, mai apăsător pă minorităţi, cari spre deosebire de cele din URSS, n-au 
niciun pic de drepturi! De aceea, „popoarele subjugate” din România luptă pentru 
autonomie până la despărțirea de statul român: a Cadrilaterului, Basarabiei, 
Bucovinei, Ardealului şi Banatului! Ar fi destul, tovarăşe Stalin, un pui de zaveră 
la Tatar Bunar, şi incendiul revoluționer s-ar lăţi în toate provinciile, pentru că pă 
peste tot intelectualii mai publici ai Autoelitei s-au săturat de România! 

Politica înăbușirii rapide, băgând armata, a diversiunii bolșevice, sângeros 
recomandată de Alecu Ghizdavu încă din 13 decembrie 1918, când s-a pus capăt 
transferului la Bucureşti a dezordinilor leniniste antimonarhice de la Iaşi, a oprit 
şi atacul din Basarabia de la 1924. Dar întrebat de Marius cum vede proiectul lui, 
cu Lembergul în rol de Novii Paris, consilierul aulic a clătinat din cap cu tristeţă. 

— Dacă de uiţi pe harta Estului, România în 1931 e cam cât Polonia, având 
şi superioritatea de a fi rămas Regat, pe când polonezii or să dea de dracu, așa 
cum şi Spania, ridicolă cu republica ei a intelectualilor! Eu le-am recomandat dar 
n-au vrut să-l facă Rege, Crai, pe Prinţul Nicolae, căruia socrul lui Octavian i-a 
făcut rost de un Duesenberg Straight-8 roşu, cu care vrea să participe la cursa de 
24 ore de la Le Mans, cu copilot italian. Ar fi fost extraordinar ca între Cele Trei 
Mări, peste toată Galiţia Mare să domnească Regina Maria, cam aceeaşi familie. 
Mda, din motive diferite, şi românii, şi polonezii au privit mereu spre Roma. 
Tocmai de-aia, n-o să te-nţelegi cu ei, Marius! Au complexe de superioritate faţă 
de români, mă rog, cum dealtfel mai toate minoritățile noastre. lată de ce Neamul 
Românesc trebuie educat pentru vigilență, muuultă ştiinţă de carte şi solidaritate... 

Dar tânărul organizator de şcoală de pictură şi de toate artele şi de căutări 
spirituale era convins că în Galiţia Mare dintre alea Trei Mări, popoarele cele mai 
numeroase, unul catolic şi celălalt ortodox, se pot înțelege mulțumitor recurgând 
la bunăvoința unui intermediar, care atunci exista, un al treilea popor, care prin 
Cultul Cărții şi al solidarității producea cel puţin tot atât de multă cultură: evreu. 

— Polonezii, românii, evreii şi balticii, călăuziți de elite competente şi 
incoruptibile, pot să facă prin muncă susţinută din Galiţia Mare un adevărat Rai, 
ferind Europa de la a mai cădea în irelevanță într-o viitoare lume multipolară! 

În septembrie 1942, prelungindu-și sub diverse pretexte întârzierea la 
Lw6w în jurul gării, Marius n-a putut însă contacta decât germani, ucraineni şi 
câțiva polonezi foarte bănuitori, speriaţi. De unde, presimţirea că după război va 
trebui să facă totul singur, în ce priveşte Marea Recuperare, adică să creeze izolat, 
într-o societate atomizată, ca Homo solus dăruindu-se unui Ideal totuşi colectiv, 
presupunând că o întreagă Constelaţie de Lucizi, după contemplarea deşertăciunii 
unei aceleiaşi societăți totalitare, va adopta strategii de Rezistență prin Cultură 
similare, acumulând Opere de Sertar, pentru a avea ce pune pe net ca pdf-uri 

gratuite atunci când Viiaţa Spirituală se va normaliza de la sine şi cetăţenii vor 
căuta de la un timp să mai cetească şi alrceva, mai marginal underground decât 
fluxul ce-i zi de zi premiat, tipărit şi întâmpinat cu citate critice entuziasmante. 

Abia la Gumrak, mai ales prin Otto Runge, a avut el impresia, adică iluzia, 
că a cam înţeles ce se întâmplase cu Galiţia Mare. În ce-l privea, nu mai era bună 
de nimic! Întreg Estul aproape că rămăsese fără evrei. Se atomizase iar prin non- 
comunicare! Baltici, polonezi, români şi balcanici își vor urma fiecare, în 
singurătate, propria traiectorie. N-avea cine să-i mai lege într-un destin comun. 

Căci la Moscova, în 23 august 1939, Molotov i-a luat tăntălăului de 
Ribbentrop nu numai Cernăuţii ci şi Lembergul, NKVD-ul având aproape doi 
ani la dispoziţie să nimicească duşmanul de clasă periculos, iar pe cel şovăielnic 
să-l deporteze la Novokuzneţk și Magnitogorsk, să călească oţel pentru tancuri. 

La 30 iunie 1941, au intrat în oraş naziștii peste bolşevici, precedaţi însă 
oarecum de avangarda horthistă. NKVD-ul ţinea vreo trei închisori pline cu 
duşmani de clasă, de torturat în anchete, şi neavând destule vagoane de vite pentru 
a-i trimite la Sibir, i-a lichidat de cum au auzit că se apropie horthiştii (!), având 
grijă pe cât posibil să le taie nasul şi urechile împușcaților, să le scoată ochii, să- 
i mutileze ca la Katyn, pentru ca rudele să nu-i poată identifica în gropile comune. 

Ci noua stăpânire hitleristă a venit, ca peste tot, cu ideologia cretină cum 
că toți marxiştii nu pot fi decât „iudeobolşevici“. Deci detaşamentele naziste 
specializate în vânarea activiştilor (de preferinţă comisari ai norodului), au trecut 
la scoaterea din case şi împușcarea la întâmplare a câtorva mii de evrei, sub 
învinuirea că ei au adus comunismul în oraș — la o lună după ce s-au pupat 
Ribbentrop şi Molotov la Moscova în august 1939! Bărbaţi evrei mobilizați pe 
loc au fost siliți în 30 iunie 1941, la cele trei închisori, să scoată morții din gropile 
comune, ca şi cum ei, nu enkavediştii, ar fi comis crimele, drept pentru care în 
final au şi fost executați. Teroarea a crescut sosind în oraş elemente de la 
Einsatzgruppe C. Masacrele fiind acum combinate cu jefuirea proprietăților şi 
incendierea sinagogilor. lar spre sfârşitul lui iulie, milițiile ucrainene au fost 
dirijate să răzbune asasinarea lui Petliura la... Paris, petrecută în 1926. 

Cam atât i-a putut explica Otto Runge despre primele zile ale înlocuirii 
bolșevismului cu nazismul la Lvov, din ce aflase până să fie mutată unitatea lui 
spre tot alte oraşe cu mari masacre: Tarnopol, Vinniţa, Berdicev, Jitomir, Kiev. 

Mulţi ani mai târziu, de prin cărți sau pe unde scurte, Marius a mai ghicit 
câte ceva, a înțeles de ce i s-a părut aşa pustiu Lembergul în septembrie 1942. La 
8 noiembrie 1941, exact când avea el invitaţi veseli în Vila Hortensia, la 
onomastica sa de biruitori ai Rusiei şi de cuceritori ai Odessei, SS Fritz Katzmann 
înfiinţa în nordul Liovului Ghettoul (Judenwohnbezirken), ulterior, într-un 
celebru raport despre Soluţia Finală în Galiţia vorbind de reaşezarea a 254 989 
evrei galițieni. Concentrarea populației evreieşti a însemnat şi filtrare: bătrânii și 
copiii au fost ucişi la trecerea unui pod. Curând, de aici, 60-70 mii de evrei au 
fost duşi în noul lagăr de exterminare Betzec, deşi mai puţin cunoscut, la fel de 

ucigaş precât Treblinka sau Auschwitz. Tot spre Betzec au curs convoaie din 
Stanistaw6w (Ivano-Frankivsk, la nord de Colomeea). Alţii au pierit în lagărul de 
exterminare prin muncă Janowska, suburbie a Lembergului, unde se produceau 
echipamente pentru industria de război. Aici, se murea în mizerie şi așteptând 
trenul spre lagărul morţii de la Betzec. În fine, numeroşi evrei din Lw6w au pierit 
detaşaţi la Autostrada Durchgangsstrasse IV: Lvov - Tarnopol - Vinniţa - Uman 
- Dnipropetrovsk - Doneţk-Rostov... 

Dar probabil cele mai multe decese le-au provocat mizeria organizată şi 
execuțiile arbitrare. La 26 iulie 1944, ocupând orașul, Armata Roşie n-a mai găsit 
decât câteva sute de evrei. Pe când, în iunie 1943, la Berlin, general SS Fritz 
Katzmann apucase să elaboreze un raport în 62 de pagini, The Solution to the 
Jewish Question in the District of Galicia, contabilizând uciderea a 434,329 Jews 
şi lăudându-se cu organizarea jafului, de la bijuterii până la colecții de timbre. 

Totul scris de un individ la curent cu cercetarea „ştiinţifică“ a inferiorității 
evreieşti (Judenforschung) şi care admiră în magazinul Neues Volk pozele 
ilustrând superioritatea germană asupra parazitului sub-Om (Untermensch). De 
aceea, adaugă fotografii proprii, ilustrând periculozitatea infecțioasă a variantei 
umane declarate inferioară de cea audeclarată superioară absolut. 

Nonfinalitatea universală a făcut ca această bestie, SS Fritz Katzmann, 
inculpabilă pentru genocid şi la Katowice, Radom sau Gdansk, să supravieţuiască 
sub nume fals 12 ani, dezvăluindu-şi identitatea abia pe patul de moarte, în 1957! 

Prin 1982, Marius auzi pe unde scurte că din 3-4 milioane de evrei 
interbelici, Polonia nu mai avea decât vreo 6000! În general, el era mai mult decât 
surprins de constatarea că parcă cele mai revoltătoare atrocități s-au produs 
tocmai în jurul Lembergului său, oraşul natal, pe care şi-l dorea un Paris al 
Răsăritului, predestinat să salveze toată Europa de la decrepitudine. 

Aici, sub nazişti, masacrele se porneau din nimic. Precum pretextul cu 
asasinarea lui Petliura, puteau prilejui execuţii sau tortură şi ziua de naștere a lui 
Hitler. Sau a lui Mussolini! Familiile noilor stăpâni ieşeau la promenadă cu copiii 
să admire spânzurătorile. O orchestră din instrumentiști evrei era pusă în timpul 
acestor acte barbare să cânte Mozart, Eroica sau Radetzky-Marsch... 

Marius a rămas, cu riscul de a fi anchetat, mai multe zile şi nopţi în gară, 
ca într-o biserică, şi aştepta să-l lumineze Cel de Sus, de ce tocmai lui i se 
întâmplă bătaia asta de joc a Destinului! Tu să te oferi să Jertfeşti o avere, şi 
propria Viaţă, ca să faci din Galiţia Austriei, Poloniei şi Ucrainei o Galiţie cu 
adevărat Mare, întinsă spiritual de la Trieste până la Torgau, KSnigsberg, Odessa 
şi Mahacikala sau Krasnodar, iar Istoria să râdă, plasând în ea ruşinea Umanității! 

— Poate că în viețile anterioare vei fi păcătuit tu cu ceva! îl trezi din raptus, 
din absență, doamna Chouchou ca domnişoară de Cocagnac, idee îmbrăţişată şi 
de camerista Iluska lulişca, şi de viitoarea badantă Agnieszka, pe care Marius 
avea fantezia de a o înrudi cu gingaşa dar dificila contesă Halszka Chrzastowska. 

— Sau vreun străbun nesăbuit a greșit strigător la cer, emise o ipoteză mai 

puţin exotică părintele Stănică Ciceag, cu aluzie la controversata biografie a 
dezmăţatului nihilist şi cartofor Dinicu-Denis Ghizdavu. Sunt blesteme pe lumea 
asta care lovesc până la al nouălea neam, nefericite Marius! 

— Cică el, filfizonul Denis, ar fi relatat bunicuţa Ralu către Chouchou, 
despre Misiunea number one de taină din Breslaul nostru, pe la 1854-1857, 
pregătind Unirea pe baza unei ideologii expansioniste ca a Imperiului Roman, ţel 
întru care şiretul june boier valah l-a pregătit şi format pe cronicarul nostru 
Theodor Mommsen, cum căgăbăul pe faimoşii tehnocraţi la particulară la 
Cambridge, până la misia 2 din Baselul Irinucăi, al Elizei moarte şi al Isaurei 
nubile, când ar fi subvenţionat, tot el, după 40 de ani, din fonduri oculte, pesemne 
tot ţariste, pe Theodor Herzl, să ţină primul Congres Mondial Sionist, dar se- 
nțelege, Sergiule, că şi-a tras banul gros pentru familion şi plăceri, cum îl va 
învăţa ca guru să riște şi pe amicul junic de la Vlaici, filfizonul Alexandru 
Bogdan-Piteşti, să se destrăbăleze cu banii ocupantului german la 1917... Să fi 
fost călătoria asta prin 1897, îhîm, după care, om sexagenar, la bătrâneţe s-a 
călugărit motanul, să-şi scrie memoriile, cu multe minciuni în falș, lăudăroşenii 
neconfirmabile, dezvăluiri, dar şi sfaturi utile, sau evaluări băşcălioase ale 
Declinului Occidentului de o acuratețe însclipitoare, de secol XXI, cu accent pe 
mișcarea căpiată a masilor de oameni sub alte presiuni, globale, decât deportările. 

Mare dreptate având contele Tolstoi că multe-s pe lume neelucidate, dar 
cele mai inexplicabile enigme sunt marile migrații. Și transhumanțele. 


— 'Transhumanismul, bă! 

Ceea ce și SMT, al lui Coriolan Pigu fiu biologic confirmă, în diplomăţiile 
sale de preşedinte în funcție al Comisiei Interparlamentare pentru Literatură 
Valoroasă, constatând jenat că nici spre Pribegi, nici spre lasnaia Poliana nu-i 
pelerinagiu de massă, nici măcar la moaşte la Weimar RDG, de unde și 
propunerea sa, argumentată de un imperialist studiu de fezabilitate, cum că să 
mărim Atrakția Noastră, înălțând cu capital majoritar românesc de stat, ca să nu 
fim cenzuraţi, câte un Dracula Park, în preajma supremelor Memoriale, inclusiv 
cel de la Miorcani, ca să se mişte şi străinii după cum le cântă maneliștii noştri... 

— Luminarea Străinilor! O blasfemie? Printre câte altele. În orice caz, cea 
mai bună descriere, într-o teorie unitară, a cauzalităţii în istorie, a dat-o ordonanța 
mea, căprarul patriot, prapurcik înaintat aleatoriu la cinul de podpolkovnik, 
Țepurlui Marin Codin, pronunţându-se-ntr-un spirit mai de glumă scabros cazonă 
probabilistic, că unde dai, Nuţo, şi unde ţi-e crăpătura, Lino! Porcule. 

— Că ilustrul strămoş al Nobelului pentru imunitate și fagocitoză tip Ilia 
Ilici Mecinikov, Nicolas Milesco, ca guru întru spiritualitate occidentală, cu greu 

manipulase guraliv pe ţarul Petru, de să se concentreze și să se pişe-n gura Nevei, 
îngrijorând elementul german, pe care de la Mihai Viteazul Praghezul încoace, 
contăm ca izvor de putere militară, cât încă imperiul nostru românesc mai e 
plăpând, mititel şi frumuşel, un viitor mare jucător cu puţa-n ţărâna patriarhală. 
Iar eruditul protocronist Dimitrie Cantemir descrisese deja, cu asupra de măsură, 
teatrul de luptă moldav, ca pe cea mai bună bază de atac româno-german, pe 
direcția Bucureşti-Tatarbunar-Tighina-Poltava-Tula-Moscova, într-un memoriu 
către Academia din Berlin, fără consecințe, încât enervându-se a uneltit un 
viclean scenariu de atac din flanc, aducând pe ruși la Prut într-un război pripit cu 
turcii, catastrofal inclusiv pentru familia lui, de a dat culorile Ieşilor pe Harkovul 
nostru plumburiu, Murociko, la moşia suburbană Ivanovka, e drept că născându- 
se aici Nobelul nostru precursor al lui Palade, dar asta e numai împlinire culturală, 
care după cum se ştie, e o palidă consolare, când problema este a mâna valurile 
noi de Romănism peste unde a încremenit Valul lui Traian, aceasta fiind și legea 
marilor mișcări de mase omenești, adică să meargă valurile române de la Atlantic 
la Pacific, one-way, ca sens roman civilizator al Istoriei, sensul invers numindu- 
se contrasens şi fiind utilizat cu prioritate de adunăturile migratoare... 

Abia a cântat cocoşelul și semnificaţia sclipiciului stelar deveni orbitoare 
când se văzu, pe o a doua hartă a învățătorului Frâncu Bazil, că Muntele Conic 
sacru nici măcar nu figura, ci ca o ironie conservatoare, era însemnată doar cota 
romană 476, de unde, din şaretă, aprigul profesor şi moșier retrograd Voicu 
Ghizdavu monitoriza cu ocheanul mişcările slugilor, argaților, migranţilor, 
iobagilor şi dinadins ale robilor țigani, îndeosebi când ruginea frunza din viu şi 
plecau grabnic rândunelele ca să nu-i mai vadă cu dezgust pe toţi asupriţii, cu 
botniţe, şi pe el obosind cu nagaika însângerată. Scuze? Era o hartă a Uniunii 
Europene, nu aia a spurcatei şi instabilei Românii interbelice, în care nu se merita, 
tu, să trăiești, ca atitudinară urâtă şi chioară, deoarece actorii politici postceaușiști 
ori nu se născuseră, ori îşi mai târau puţica prin extract de mizerie, în praful şi 
pulberea care se alege din toate cele la noi în republică, alegătorule util! 

— Unde a fost greşeala? se autointerogă rugător spre asistență și spre 
Erdody Zsuzsa conferenţiarul Narcis Moga, purtând în profunzimea ochelarilor 
acea consternare ce o exprimase şi botul lui bunică-su, colonelul vânător de munte 
Belizarie Moga, în Donbas şi Kuban, constatând că... a vâna „iudeobolșevici “ 
devine... din ce în ce mai greu, pe măsură ce te îndepărtezi de Storojineţ, de 
Cernăuţi, de Hotin, de Edineţ, de Bălţi, de Chişinău, de Tatar Bunar, de Cetatea 
Albă, de Odessa, de Transnistria şi de mai unde eliberatorul antonescian 1941 
zicea că răzbunase huiduielile umilinţele retragerii şi Dezarmării de la 1940, fără 
a se gândi că, la 1944, Războiul Sfânt se va sfârşi tot cu Dezarmare, ba încă şi cu 
un vast provizorat, după ce anglo-americanii i-au păcălit pe Maniu la București, 
pe Știrbey la Cairo şi pe Marius la Alexandria, că soluţia e un fel de Armistiţ. 

— Ce n-a mers, în proiectul domnitorilor noştri de a scăpa de turci fără a 
cădea sub austrieci sau ruşi? gemu Galina Cobiliţă. Nimic n-a mers, fraţilor! 

— Unde a fost greşeala? îngăimase Narcisică Moga Laviniei Clătici, sub 
luna de miere, că s-au întrebat vecinii lor de moşie, Ghizdavii, ajunși vecini 
bunicului Belizarie abia după anul de încheiere a socotelilor româneşti 1940. Cum 
s-au brodit toate funest de, în loc ca acea ameninţare cu atac din flanc de la 1711, 
când îl tot pupa ţarul Petru pe Cantemir la lași, să îi trezească pe prusaci şi să-i 
aducă pe teatrul de luptă moldovenesc, uite că peste exact un veac se produce 
tocmai dezastrul pe care, ca Oedipul enescian de la 'Teţcani, am intenționat fără 
semnalizare să-l ocolim. După ce austriecii au răpit Moldova de Nord, botezând- 
o Bucovina, vine Kutuzov ca un cuc, bate-l-ar vina, și ne ia Moldova de Est, 
atribuindu-i în derâdere denumirea genuin valahă, Basarabia, şi negândind că, 
nemaisuportând atâtea opresiuni şi vexațiuni ce încasa unicul neam latino- 
european ce încă nu se exprimase filosofic asurzitor în universal, Corsicanul dac, 
Napoleon, va decide furios un plan epopeic de măsuri de retorsiune, ducându-se 
până la Moscova şi avertizând uriaşa masă slavă că, ori de câte ori se va mai 
privatiza în Cetățile lui Ştefan cel Mare de pe Nistru, reacţiunea, aproape 
instantanee, nu va veni de la inculții noştri cocoţaţi în capul Țării, mutilate sub 
masa critică de luciditate minimă necesară ca să mai produci o cultură majoră, 
ci se vor implica titani de anvergură continentală celebri, cum a fost cazul cu 
Napoleon şi cu Hi, cari au mânat marile conglomerate umane de la Vest către Est, 
vasăzică, pentru ca să recuperăm chinuita noastră Basarabi... 

Or, deşi Nicolas Milesco nu era chinez în dedesubturile pariziene, el pe 
Franţa n-a contat, cum şi Dimitrie Cantemir a lucrat doar cu Berlinul. Și totuşi 
Prusia, n-a marșat prompt. De ce? După cum se ştie, logofătul Iordache Ghizdavu, 
jignit că un badigard de-al lui Kutuzov i-a tras un șut în ișlicul cât un dovleac, 
ținut respectuos în mână, în timp ce un Vîşinski țarist l-a tras de barbă pe motiv 
că se pot stoarce, şi într-adevăr s-au stors, din Valahia și Moldova acele provizii 
care, depozitate la sud de Moscova, au permis armatei țariste să supraviețuiască, 
după dezastrul de la Borodino şi după teribila ocupaţie franceză, ceea ce 
recunoaşte şi Tolstoi că anul 1812 a fost o firească mişcare după alimentele din 
România, dar nu le menţionează proveniența dunăreană, cum zic, luându-și ziua- 
bună de la giupâneasă şi de la pitoreasca de peisagişti născătoare Valea Ursului, 
au purces la o lungă călătorie cu butca, agiungând pe tot mai bune euroşosele, 
abia-n toamna lui 1830, în Breslaul nostru, să se informeze de la faţa locului, ce 
anume n-a ţinut în politica disperată de a lupta cu otrava contra otrăvii, dusă de 
înaintași, convorbind în special cu celebrul analist militar Carl von Clausewitz, 
general-maior ce inspecta artileria ca armă ce terminase cavalerii şi cetățile lor, 
despicând drumuri noi spre soțietatea deşchisă şi economia de piaţă, găsindu-l 
sfătos şi volubil, parcă presimțitor că la 16 noiembrie, peste numai un an, îl va 
răpune acea groaznică holeră ce puţin a lipsit să ne facă surpriza între ghilimele 
de a ne lăsa, de „Creangă ăla de la Humulești“ privaţi, cum îi zicea Nae Căinaru, 
antreprenoru', talentatului povestitor preot şi învăţător, care ne-a fermecat 
copilăria cu ţărăniile sale și a cărui actualitate sporeşte ca a lui Caragiale, pe când 

a lu' Eminescu e în continuă decadenţă, tineretul filolog refuzând cu îngrețoşare 
a-i purta pe tricou Portretul Aastral, de faţă cu scorpiile profe correctitudinariste. 

— Herr Logofăt lordaki, au grăit strategul mirat de calitatea lânii caprelor 
de Kashmir a ișlicului, eu cred ca şi Bismarck, că Prusia, pentru a unifica pe toţi 
germanii sub același Hohenzollern, nu are nevoie de un pustiitor răzbel cu 
împărăția Rusească ce a dat Chişinăului o statuie a lui Alexandru al II-lea în 
Grădina Publică, pentru a fi re-anexat eroic la 1877-1878 Bugeacul, şi, în piață la 
parlamentari, o statuie neecvestră a lui Alexandru I, eroul acaparator din Război 
şi Pace, pentru a fi răpit, prin modestul strateg, dar vicleanul pocherist Kutuzov, 
România voastră de Est, de la osmaniâi! Fără a întreba prin vreun Referendum, 
fie şi sub cvorum, pe români care li-i vrerea, că se bejeniseră după şase ani de 
sălbatică ocupație rusească, înjugarea lor în locul vitelor indignând până şi pe 
cinicul Marx şi inspirând ulterior pe Himmler. lată de ce, la 1812, atunci când 
Napoleon s-o pornit, ca român şi dac, spre Moscova, pentru a sili hrăpăreaţa Rusie 
să scuipe îndărăt Basarabia înghițită, eu m-am aşezat pe o poziţie disidentă față 
de a Curţii regelui meu prusac, Friedrich Wilhelm al III-lea, m-am opus ca 20 000 
germani să-şi verse sângele pentru... gloria Franţei şi pentru îndepărtata incultă 
Moldovă, a cărei integritate mă lăsa rece şi flasc câtă vreme Neamul German 
însuşi era fărâmiţat şi indecis, încât pe bună dreptate un comentator de la Radio 
Renania se va pronunţa, exasperat de atâta atomizare, că suntem contimpuranii 
filozofici ai Veacului, fără a fi şi contimpuranii lui istorici! Așa că, asemeni atâtor 
intelectuali mai șmecheri din Occident, am trecut cu slujba la ruşi! Da, la 
expansionismul țarist antigerman... Ca expert pe probleme despre război, fiind de 
faţă şi la Borodino ocular, și la Berezina mai ales, unde la filtrarea podurilor 
improvizate, nici generalissimul Kutuzov, nici amiralul Ciceagov, extenuaţi de 
excesele lubrice din Moldova şi Valahia, n-au putut captura pe Împăratul francez, 
deși sfaturile mele au fost ireproşabile tehnic, dialectice şi mai ales sincere. 

— Kamerade, dzis-au logofătul ghizdavian Iordache din Ziduri, pătruns tot, 
de un fior de impacienţă și dezgust, la atâta export de tehnicieni germani deja 
funcţionând fără vreo decizie de numire în aparatul de stat al Rusiei, nu-i aşa că 
întoarcerea prin Cameniţă la Moldova, din patriotism, a marelui spătar şi chiar 
hatman lon Neculce, cu hemoragie de cadre tinere la Movilău, Luţk, Şergorod, 
Kiev şi îndeosebi la Harkov, a fost decisivă pentru eşecul politicii noastre de a 
reprezenta administrativ, noi românii, în Imperiul Rus, ce-au fost fanarioţii pentru 
turci, locul cuvenit nouă, ca factor civilizator şi băgător de seamă în fiecare birou, 
luându-l cu şpagă cu tot stolonacialnikul neamț? 

— Aşa-i! Aşa-i cu clasa de mijloc! nu înţelese prea bine marele analist 
militar şi vector Clausewitz. Descrierea Moldovei implica militar o abordare a 
Moscovei plecând de la Bucureşti, de la Turnul Colţei, prin Tatarbunar-Tighina- 
Poltava-Tula, adică luând văile în secţiune longitudinală, nu rupându-le cu efort 
transversal, cum de fapt a gândit şi neutrul Rege Carol, al XII-lea, al Suediei, 
pierzând însă catastrofal la Poltava, lângă lagărele de la Komsomolskaia Petliura 

şi Krasnaia Bandera, pline de personajele din Război și Pace, slobozite din 
Reeducare îndeosebi de enciclopedistul iluminist al Marii Recuperări, colonelul 
Jean de Ferentari, a cărui bibliotecă a rămas, încă, o jerpelitură dejist-ceauşistă, 
lipsind nu numai obligatoriile cărți de import amazonian occidental, ci şi valul de 
traduceri de după 1989, din cauza pensiilor necorelate. Aşa că el nu putea deduce 
din harta de Război Sfânt a învățătorului ţăran Bazil Frâncu unica soluție corectă 
militar-estetic, cea adoptată pentru Operația Miinchen şi transmisă românilor abia 
în 25 iunie 1941, prin ordinul 0129, în speță după forțarea Prutului să lase dracului 
Basarabia şi Odessa, dezvoltând ofensiva tocmai pe direcția Movilău-Vinniţa- 
Berdicev-Carpenul Sur-Schitomir, învăluind Kievul pe la Tschernobyl și fixând 
forțele sovietice la vărsarea Pripetului în Dnepr! Numai și numai aşa putând fi 
adus Stalin, strivindu-i Voința, la capitulare necondiționată, la acea gânzliche 
Wehrlosigkeit, dorită şi de Carta Pactului Anticomintern din 25 noiembrie 1941... 

— Păi, aici nu poate fi vorba decât de nonfinalitate cu N mare, oftă de hăuliră 
munţii un om mare ce devenise prin meditaţie micul Raul Lecca. 

Pentru că nu strategul respecta coloneleasa Chouchou în Fiihrer, ci pe 
cinefilul care, punându-și antenele la contribuție, a definit antologic televiziunea. 

— Le peuple est, cita ea din vârful buzelor ei nervoase şi senzuale şi puțin 
prehensile, dans sa grande majorite, de dispositions ă tel point feminines que ses 
opinions et ses actes sont conduits beaucoup plus par |! impression que recoivent 
ses sens que par la reflexion pure. Cette impression n' est point alambiquce mais 
tres simple et bornee. Elle ne comporte point de nuances, mais seulement les 
notions positives ou negatives d' amour et de haine, de droit ou d! injustice, de 
vEritE ou de mensonge; les demi-sentiments n' existent pas. 

— Les demi-sentiments n! existent pas, balbuti€ titubant gata să cază de pe 
taburetul pe care se cocoţase agăţând harta, bietul Bazil Frâncu, aninat cu privirile 
pierdute de buzele ei nervoase şi senzuale şi prehensile, de crainică de viol, incest, 
taifun, Jaf şi crime, în cadrul unei politici de /ămurire a gloatei că se auto- 
exploatează pe ea însăşi, cum şi martirii antiterorişti ei au tras în ei. 

— Tout le genie deploye dans l'organisation d! une propagande, reluă ca 
din Ma doctrine, Paris, Fayard, 1938, dar nu de la pagina 61 ci de la 62, în timp 
ce Iluska confrunta c-un Mon Combat de-al lui Marius, le serait en pure perte, si 
I'on ne s' appuyait pas d un principe fJondamental... 

— II] faut se limiter a un petit nombre d! idees et les repeter constamment! 

— Cum procedează și Grigore Căinaru, strălucitul propagandist de la 
Îndrumătorul Cultural, în cele 1681 pagini de jurnal despre imposibilitatea de a 
mai publica un fluviu-roman despre Război Sfânt, câte una pe zi, cam de când s- 
a zvonit de Ultimatumul sovieto-nazist, convenabil şi pentru anglo-americani, 
privind dezmembrarea României Regale Mari exact sub masa critică cultural, 
până când a aflat de convocarea dlor Churchill și Roosevelt la Stalin, la Ialta, 
pentru a face în trei sex cu verişoara Ghizdavului, acea prezidențială Marilyn 
Monroe râvnită de toţi, de Revelion 1941, la Ziduri, infatigabila silfidă Elvira. 

Toate aceste gânduri neterminate și fapte de neisprăvit ale omului periculos 
petrecându-se în peisajul periculos, sub ocupația foarte supărătoare ochiului, prin 
nonsensul lor, a steluţelor, despre care nu numai filfizonul Dinicu Ghizdavu știa 
frecventând cetăţi ale ştiinţei, ci şi logofătul romantic iluminist lordache opina, 
frecându-şi coatele anteriului de idealismul transcendental al vremii, că nu se 
retrag niciodată cu totul şi că ne apasă încontinuu pe horoscopul cauzal de la 
soarta predestinată de ursită, sfidând aparențele și dirijându-ne în avioane, 
accelerate, marfare de vite, căruţe de refugiaţi, dar şi convoaie pedestre, de la o 
groapă comună la alta, fie că este cerul camuflat negru peste tot de nori cadaverici, 
fie că pare absurd de senin, albastru oceanic şi gol, câineşte de pustiu, evacuat. 

Doamne-ajută! Părintele militar de Război Sfânt, care urcase la Schitul 
Hoitarului, la călugărițele fecioare cu treburi şi, pe Con, ca să se reculeagă precum 
Căpitanul pe Rarău, era ferm convins că, în atotputernicia Sa, Creatorul l-a 
proiectat pe Diavol dotându-l să exercite funcțiunile unui Control Tehnic de 
Calitate, neexistând în Rai ispită, nici greutăți ale vieţii, — cum dracu altfel 
probându-se fiabilitatea umană, capacitatea individului sau a individei de a 
acumula în Istorie cât mai puțin păcat, pe baza căruia să se poată exprima, ca 
proasta-n târg, formulând judecata ei de valoare despre personaj, Literatura, prin 
mijloacele ei specifice. Cum dracu, mă Jenică? 

Nu pot uita, uitându-mă la steluțe, că unele se vor înroşi, pe când altele vor 
rămâne american de albe, şi nici că, pe când îi asistam sufletul, în perspectiva 
decesului tragic din 15 februarie 1940, am aflat că, de la Ziduri, mortul, cronicarul 
Voicu Ghizdavu, deja trimisese Regelui Carol al II-lea, de fapt Lupeșştii, o 
revenire la studiul său Contribuţii la noada gordiană a celor două Odesse (a 
Regiunilor Basarabia şi Varna), în urma senzaţiei create printre ştiriști şi analişti 
de apariţia, în cotidianul cominternist Internaționala, a unui material marxist, prin 
care tovarășul Boris Ștefanov cerea anexarea României de Est la Uniunea 
Sovietică, în scopul desăvârșirii, de către Laboratorul Lingvistic de la Tiraspol, a 
deznaționalizării-mancurtizării, începute sub Țarism de către specialiștii 
sapraputernicei Biserici Ruse, după informaţiile obţinute prin efracție de 
filfizonul nonagenar simbolist Diniku Ghizdavu, de la o sursă serioasă, plantată 
de tânărul detectiv Aleku Șaraga în soborul cafedral din Kişinev, arhiepiscopul 
Serafim Ciceagov, care la sfârşitul misiunii, dodonise în 11 aprilie 1914 că pi 
„maldaveni“ i-a iubit totdeauna, dar pi români iok, ar fi purtat, înainte de odăjdii, 
fireturi de polkovnik, minune pe care coana preoteasă de la Ziduri, Vicenţia 
părintelui Stanică Ciceag, o contestă prepuind potriveală de nume, în spatele 
ironiei istorice fiind poemul că un amiral Ciceagov fusese menit de Pasipha& a 
guverna Atelcuza, ca ţară ungurească dintre râuri cu flori, numai că Era Horthy 
şi i-a găsit pe... asiaticii lui mişunând mitic în... Europa Centrală, nu-n Basarabia, 
abia eliberați, de sub jugul leninist al viitorului gauleiter al Crimeii noastre, Bela 
Kun, de către români viteji, călăuziţi de planurile statmajoristului Antonescu, nu 
rânji deloc Tristan, tineri dintre care unii vor urma calea albastră a profesorului 

Cuza, deoarece decepţia presei de fapt fu că amiralul Ciceagov l-a scăpat printre 
deşte pe Napoleon, la filtrul de pe Berezina, fiindcă tocmai se gândea la epizootie 
și cum să scoaţă din Bessarabia o provincie model pentru imperiu, chix cu 
adevărat fiind sub aspect terapeutic că, investind în fiare nu în terapii, atât de 
târziu am ajuns ştiinţific să îngrădim dezmăţul holerei şi atunci genialul analist 
Carl von Clausewitz, dispărând prematur, cu opera schilodită, nu mai poate fi el 
învinuit, cum judeca Svetlana lordanka seara, în cerdac, că de nenumărate ori a 
omis să evidențieze, dacă tot se auotinteroga foc cu foc heraclitian despre război, 
CAUZA. Cauza diavolească, da, cauza producerii marilor mişcări tolstoice de 
cioloveci, dinspre Atlantic spre Ural şi invers: doar Răpirea Moldovei de Est de 
către Kutuzov fu cauza cauzelor, i-ar fi spus-o pe şleau Proudhon, creându-se o 
tradiție din pricina căreia Planul Divin — de a se acumula, de către Românism, 
acea masă geografică critică, purcedând de la care Explozia Spiritualităţii se 
produce de la sine, în reacții geniale ce se ţin lanţ și se autoîntreţin, fără nicio 
investiție de la guvern, de la filantropi sau de la cleptocrație — s-a dus dracului! 

— Da, pot să mă uit în retrovizor şi să mărturisesc că eram zguduit de 
bătrânul şi nu prea ologul meu pacient ideolog, se scuză Lecca. Ar fi împlinit la 
10 Mai 1940 abia 59 de ani, fiind o excepţie printre Ghizdavi, de la Ulea Spătarul 
încoace mai toţi fiind superlongevivi, îndeosebi filfizonul Denis, când n-au... 
beneficiat de eutanasieri năprasnice, pârâți drept haini, decapitaţi. El sfătuia pe 
Rex să nu opună niciun fel de rezistență armată, ori Rezistență marxistă, dacă 
Stalin trece Nistrul, fiindcă pentru niște destine de galițieni de rase socotite 
inferioare, Occidentul nu va mişca un deget al tiflei unei gândiri tot cripto-rasiste 
până şi la anul 2040. Domnilor, medic profesor, Mare Cititor, mărturisesc că eu, 
clinic, nu observ deloc Fenomenul Gândirii. Nici nu prea ştiu ce e aia. Dar pot 
studia comportamente. Ei, aici poţi ghici, — gândirea ascunsă spurcată, cripto- 
gândirea faraonului occidental despre galițieni. Nişte Piese de schimb! Istoricul 
Voicu Ghizdavu a intuit corect că se apropie Năpasta. Da, ne salvam Onoarea, 
pornind în octombrie 1938 din senin un Război de tip Genial! Anume, concret 
să i-o plătim bulgarului Boris Ştefanov, care şi-a permis să conducă chiar 
agentura peceristă din bălegarul căreia a crescut partidul lui Dej, Cea şi YI! Să 
lăsăm, ostentativ, să treacă Dunărea prin vad, pe la Isaccea, Cartal şi Obluciţă, 
hoardele cominterniste blindate, spre Turtucaia noastră (Tutrakan), spre Bazargic 
(Oraşul Tolbuhin) şi spre Odessosul nostru de Sud, Varna, care, cum am aranjat 
eu în 1945 cu amiralul farmacist Maclntire, doctorul lui Roosevelt, la Ialta, 
dându-i-o pe Elviriţa, urma să devină Oraşul Stalin al nostru de Sud, ca pandant 
imperial de vară celui de iarnă, Oraşul Stalin al nostru de Nord de sub poalele cu 
păduri ale Tâmpei, lordanko!... Te fac o braşoveancă, fă, după ciorbiţa de burtă? 

— Spre deosebire de comisarul reacționer antibolşevic Alecu, dragi tovarăşi 
chişinăuieni Jukov şi Silaev, ce mă torturarăţi acoperindu-vă ca Jurmînski 1 
Pumpianski, acest doctrinar al Războiului Genial (23 august 1944 - 9 septembrie 
1944), tovarăşul Voicu, aşa cum a avizat şi amiralul Maclntire când i-am expus 

cazul, scanându-i autopsia pe un Apple Macintosh de zgonhen, era cu creierul 
mult mai în pioneze şi agrafe decât titanul Roosevelt, care nu numai c-avu 
puternica, sângeroasa congestie cerebrală, nu la 59 de ani, ci la 63, dar să nu uităm 
c-a suferit stressul de a trece prin mult mai multe crize, fiind în capul generației 
americane care a fost purtată de ursita sbuciumată și însângerată, Virginico, în 
patru decenii prin patru războaie, patru răscoale şi patru campanii electorale! Și 
cu toate aceste particularităţi materiale de hard, ca om de o anume stângă mai 
aplecată spre a lumina pe ţeran, pe muncitorul calificat şi pe funcţionar — cu 
condiţia să nu se apuce a lumina și ei pe cărturari! — nu pot să nu remarc că 
sfetnicul cel mai tainic, poate, al lui Rex, a fost un strălucit vizionar: Regele Mihai 
întâi Viteazul Mare Voievod de Alba Iulia, era să zic, tovarăşi torționari, Regele 
Mihai Viteză, cum îl poreclea, că se născuse prematur, o stârpitură de pamfletar, 
a pus în practică, la noi în istorie, ca însclipitor om politic, cele două idei 
voicughizdaviene, emise de pacientul meu în calitatea sa tainică de om de star, a 
cărui menire, după cum se ştie, este doar să determine încorroul seminţiei sale, cu 
aceeaşi preciziune cu care radiestezistul indică din nuieluşa de alun, sclavilor 
culturii noastre, unde anume să sape, să dea de acea apă vie, la a cărei conductă 
magistrală să se mufeze doar poporul lui de stăpâni cititori de carte rară. 

— Şi anume, ideea din Enigma celor Trei Chersine, conform căreia, în 
retorică  avocăţească Demosthenes, dacă romanitatea permite Reichului 
Românesc a revendica Carcassonne(s) (Chersones) şi Cazania (C&zannia, 
Caesannia Narbonensis), iar portaltoiul getic (gotic) e poruncă din străbuni să 
urmăm pururi pe Toma Nour cu teutonii lui până la Helsingfors (Chersones), 
atunci, cum Sudul e lasciv, puturos, conrupător al moravurilor rasei, cel dintâi act 
de bravură al administraţiei şi al domniei Majestății Voastre cuvine-se a fi un 
consecvent zdrangnahosten, marş spre Răsărit, până la Chersonesul ce veţi 
binevoi a-l desemna ca al triile, fie Kerson la gura Niprului, cheia strategică 
pentru Ekaterinoslav (Dnepropetrovsk/ Dnipropetrovsk) şi pentru Kyjiv (Chiev), 
fie Korsun-Chersones-Kersinus, cetatea de lângă Sevastopolul anexat deja, care 
pe vremea lui Alexandru cel Mare, macedonean de-al nostru, avea peste cincizeci 
de mii de locuitori machidoni prosperi şi al cărei Templu al Dianei încă necăjea 
pe Justinian ca taliban auster, dar nici Biserica Sfântul Vladimir nu e lipsită de 
mir pentru cine va putea căra în ţara lui, în metropola noului imperiu, cele peste 
cincizeci de coloane de marmură italiană, deloc potrivite cu piatra masivă de 
Inkerman și cu temelia de granit fumuriu, rezultatul fiind că, ajutat de Pactul 
Anticomintern, domnilor gospodini torţionari, Regele Mihai Întâi Viteazul, cum 
ilustrul tiz la 1600 a configurat meteoric Regatul, aşa însclipitor a înscris pe 
răbojul Său până unde trebuie să se-întindă Imperiul Romănesc, nu până la 
fruntariile azoviene ale Tauridei, ci până-n Caucazul prometeic, la cecenii noștri, 
şi până pe Volga, de la Schtalingrat (cum pronunţa Marele Fiihrer) până la plinul 
de campusuri Kazan şi pitoreasca regiune înconjurătoare, cutreierată de peisagişti 
rătăcitori, cam cum s-a întâmplat pe vremea lui Câzanne şi în acea provensală și 

mândră Cazanie a noastră, pe care o revendicăm de la gringaleţii mareşalului 
providenţial Henri Philippe P&tain!... Cât despre a doua idee principală 
voicughizdaviană, grea este viața prizonierului anchetat la mănăstirea Lubianka 
sau în Kremlinul Suzdalului! Ce să mai declar? Parcă voi nu ştiţi că Elvira voia, 
de fapt, să luăm de la turci doar Chersonesul Dardanelelor, însă le eram aliaţi!... 
Nu am nimic aici de declarat. Decât că Regele Mihai întâi Viteazul, prăvălind pe 
mareșalul de război sfânt, a purtat în chip însclipitor Războiul Genial, de la 23 
august 1944 la 9 septembrie 1944, atingându-și cu asupra de măsură obiectivul 
de a-i pedepsi exemplar pe bulgarii lui Boris Ştefanov, Gheorghi Dimitrov, lordan 
Dragan Rusev şi Vasil Kolarov, prin bolșevizare instantanee, numai pentru 
imprudenţa lor de a ne răpi Balcicul Reginei Maria şi al lui Marius Ghizdavu, 
liderii Vestului refuzând să negocieze Armistițiul până când nu au avut confirmări 
serioase, de la Comintern, că s-a terminat cu fascismul la sud de Dunăre, noua 
Bulgarie declarând ca și noi război Reichului în 10 septembrie 1944, act care ne 
ferea de surprize la sud, de un conflict pe două fronturi, la patru ani de la Minunea 
Arhanghelului Mihail că Antonescu l-a abdicat pe eruditul Carol al II-lea, cu o 
Proclamaţie către Țară, reieşind că noul regim se sprijinea pe tineret, ca toate 
revoluțiile, din moment ce în 6 septembrie 1944 Ungaria horthistă, ca prim act al 
noului guvern Lakatos G&za, care conta pe o victorie facilă, deoarece în acel 
moment România Regală se războia, concomitent, cu Germania lui Hitler, cu 
America lui Roosevelt, cu Imperiul Britanic al lui Churchill şi cu mica Uniune 
Sovietică a lui Stalin!... Ungaria, da, ne-a declarat război! A riscat să fluture iar 
Tricolorul lui Ciprian Porumbescu pe toate Reichstagurile Budapestei! 

— Budapesta nu va mai face vreodată necazuri României, câtă vreme 
tancurile noastre T-34, T-14 Apmara și KV-85 vor fi acolo! îl linişti ocupantul. 

— Este totuşi o enigmă şi un mister recent, nu se lăsă părintele căpitan, 
evitând a fi întrebat de ce a primit vremelnic parohie enormă la Dalnik şi Tatarka, 
inclusiv Cimitirul de Eroi Cota 102, nu pot să realizez, gospodin torționar, cum 
Dumnezeu sub lozinca Totul pentru front, totul pentru Victorie! nu se face totuşi 
totul pentru scurtarea la extrem a zilelor lui Hi. România se putea angaja spre 
Ungaria şi, de fapt spre Triunghiul de Lapislazuli Viena-Breslau-Cracovia, râvnit 
de Petru Rareș cel Mare şi Cult, cu cel puţin 60 (şaizeci) de Divizii şi alte Mari 
Unităţi! Or, Comisia de Armistiţiu sovieto-anglo-americană din 12 septembrie de 
la Moscova, n-a acceptat ca tâmpita decât 12 divizii, luându-se după fila 12 din 
calendarul erotic de perete al Pravdei, cu mare greutate mai îngăduindu-se 
ulterior, la greu, încă patru! Cu totul numai 16 din 60! 

— Niciodată greu de cap nu ai fost, Damiane, însă era imposibil să cuprinzi 
acolo atunci mizerii omeneşti ce abia eu, acum, aici în pacea Ferentarilor le ating 
cu gândul, dar parcă nu-mi vine să le accept, din motive legate de pierderea 
încrederii în homosap. Păcat! Jos optimismul pedagogic! Mi-e clar ca lumina zilei 
primordiale, că dacă România pornea spre Berlin cu întregul ei potenţial militar, 
nu numai chestiunea politică, istorică, a cobeligeranţei, s-ar fi pus cu puterea 

tunului, ci şi amănuntul semnificativ de regie literară că atunci noi românii am fi 
dus un răzbel perfect, fiind a doua forță după nemți de la Vest către Est în contra 
bolşevismului, după cum tot a doua forță, dar după ruși, de la Est către Vest 
împotriva fascismului odios, adică muuult înaintea englezilor şi americanilor! 
Sau poate că evitai interogatoriul privitor la c-ai eliberat, fără ca vreo Lee 
Miller să imortalizeze condiţiile de exterminare în Gulag la Şalamov, lagărele de 
la nord de Poltava preaiubitului Elizei tenor Ivan Kozlovski, inclusiv a celor de 
la Iasnaia Poliana, de care mă tem şi eu să nu mă-ntrebe cum a fost intransigentul 
anticorupt Țiucheală, Tsyukil, Tsu Kill, sau cum dracu semnează, Tyukel 
Hadrian... Adriean, aşa trăi-te-ar Dumnezeul Ferentarilor mei! Care vine-n 
tandem TV cu jovialul corupt Iwan Enake, ameţind orice tun sau viol pătimit de 
Maica Țară, disperată rămânând etern soarta prizonierului, inclusiv a protejaţilor 
divini ca noi, că scăparăm în iunie 1940, scăparăm în Transnistria Odessei, în 
Taurida, Donbas, Circazia, Cecenia noastră, Caucaz, scăparăm în Stepa Calmucă 
şi Cotul Donului, iar Marius de la Kursk, şi uite că ne capturară făr-un foc de 
armă cominterniștii, beneficiarii Unconditional Surrender din 23 august 19441... 
Uau! Lupii cei îmblânziţi cu uşurinţă de călugărițele ortodoxe, fecioare 
toate, de la Schitul Hoitarului, prinseră a urla auzind la tv că iarna-i grea, omătul 
mare, vai de prostul care n-are! Sibirul fiind însă departe ca şi mâzga, anotimpul 
cel mai căcăcios pentru mediul nostru urban. Greu pentru galoşiu lui Damian şi 
cu frigul din apartamentele enoriașilor, crezut insuportabil din lipsă de imaginaţie 
educată literar, că se poate şi debranşare, şi evacuări pe bază de amanetări asistate 
de juriştii postceauşiști, primiţi la drept-fefeu numai pe bază de Dosar, încât acest 
popă care a înălţat vremelnic la Dalnik, în jurul altarului de campanie laptop, o 
de lemn maramureşeană bisericuţă, incendiată de partizani pe motiv că popa se 
ruga acolo PENTRU TOŢI MORȚII PĂMÂNTULUI, nu doar pentru ăia cu 
recomandare de Erou de la organe, către 1989 a pus mâna pe condei, — mărturie 
totuşi autocenzurată, iar azi necitită neanticipând că important devine să furi şi să 
fugi, să te dixtrezi, s-ai feeling de la fata de i-ai plătit dedicație maneaua secolului, 
existând alții, bine plătiți, să se preocupe dacă Literatura Română, care după 1971 
n-a mai fost funcțională, va sucomba, posterior să-i dăm o ultimă sărutare, ca unei 
soacre ce s-a ţinut bine, arătând în raclă ca o octogenată îmbălsămată cu zmeurată 
leninist, şi să ia ei măsurile cele mai benefice congelării, în 2222 Limba Noastră 
somnolând visător în baraca din tablă ondulată a limbilor moarte, nemaiexistând 
motive, nici măcar mancurte de a o învăţa cineva la copii în Țară sau Afară!... 
Faptul că oamenii se purtaseră cu oamenii ca lupii, ca fiarele din miturile 
urbane, nu numai pe malul românesc al Bugului, ci şi în spațiul nostru galițian de 
pe Dunăre, Vistula, Oder, ciuruind ca o mitralieră foarte performantă trupul şi aşa 
fragil al credinţei teologului Atanasie din Grant, flagelându-l să afirme printre 
lacrimi că aproape că acceptă ce spune Clara Honig, în controversata-i carte După 
Auschwitz și Kolîma, cum că, supus brusc la testul mizeriei, al războiului și al 
ideologiilor muncitoreşti extreme, de către diplomectuali, homosapul a dovedit a 

nu fi depăşit încă, la nivelul instinctelor, adică al unor comportamente stabile, 
previzibile, transferabile genetic din Est şi scrofiţei roz occidentale, canibalismul 
de turism culinar şi eventual ritualic preindustrial. Nu numai că în ziulica de azi 
nu se mai poate scrie Poezie, dar nu se merită nici măcar să se mai ducă lumea pe 
la bisearică, la geamie, la pagodă sau la sinagogă, bre, fiindcă nici Dumnezeu, 
nici Omul, nici Hubotul şi nici Homonoicul n-au putut evita ca excesele secolului 
XX să se producă, atât de către nazism cât şi de către marxism, faptul ista 
arghezian că el, Omul, nu Hubotul, a pus botul, mai crunt decât lupişorii fără 
istorie, am a cântare, domnule Hurie Hurry, că-l împingea spre distrofie și 
descărnare pe aşa zisul sfânt Euthanasie din Grant, încă din întâiul prizonierat, la 
umbra dulce, italiană, în văraticul august 1944 favorabil convertirilor, a Cetăţii 
Albe, ce se culca lasciv peste vălurelele Limanului Nistrului, de credea că-l va 
lovi damblaua când de foame a auzit niște Voci! Cum că, iubite întru Christos, 
Damiane, vine Sfârşitul Lumii, dacă Providența nu ia atitudine contra decupărilor 
Creierului Românesc sub masa critică geografică necesară declanșării, în lanţ şi 
fără a mai necesita inspectorate judeţene pe cultură, a Exprimării Latine cât 
italienii, spaniolii şi francezii, masă critică evaluată de doctorul Liviu Lecca nu 
mai mare omotetic decât a Creierului Eminescian, care într-adevăr depăşea media 
națională, dar se ştie de la antropologii nazişti de la Strasbourg că trebuie avut în 
vedere că statul român, ivindu-se ca trenurile CFR cu întârziere în gara Istoriei, 
nu s-a putut preocupa de prezervarea îndeajuns a acestui creier de poet naţional, 
ca să nu se mai râză globaliştii de el, conspirând la o diminuare în medie a 
greutății pe cap de locuitor, față de standardele calculate ca pentru fii-su, Raul, de 
către inginer de geniu fiziognomonic și homonic, prof. dr. doc. Liviu Lecca. ȘI 
anume: 560 mm pentru circumferința craniului măsurată direct pe osul gol al 
hârcei; 220 mm la diametrul biparietal; minimum 1490 g la encefal şi decalaj de 
aproximativ 25 g în favoarea hemisferului stâng, care-i organ al cugetării şi 
acțiunii, matricea parametrilor lucrând şi pentru fraţii ucraineni, ca geţi slavizați 
de Biserica Rusă, şi bieloruşii ce se trag din carpii noştri, vasăzică din dacii liberi, 
suferind aceeaşi mancurtizare, de unde nostalgia tuturora către ce n-a fost să fie, 
dar la care troika dezrobitoare căpitan de război sfânt Noveanu, doctor Lecca, 
preot Damian ar fi avut a rumina ani lungi în Gulag şi în Romlag, dacă nu s-ar fi 
nimerit că, la identificare, Troika biruitorului, chestionând pe fiecare sclav la ce 
se pricepe, au reţinut pe filosof şi pe popă, dar de urolog au zis că Uniunea 
Sovietică nu necesită medici, fiindcă cine lucră nu se-mbolnăveşte. Și aşa s-a 
potrivit că descurcăreţul Lecca s-a putut strecura, înainte de armistițiu, până la 
Ziduri şi până la Schit, la fecioare, să-şi vadă fiul, pe matematicianul Raulică, 
escaladând generatoarea Conului și îndreptându-se ulterior spre Capitală, pentru 
a lua atitudine feministă contra violurilor cominterniste şi a autopsia, cu 
preocupări antropologice materialist-naziste, unele cazuri de decese care se 
datorau, ca însuşi Războiul Existenţialist, nu luptei de clasă, ci provizoratului 
dubios care desparte brutal pre preacuraţii premoderni de apostaţii postați în lipsă 

de altceva, ca nişte erzaţuri, pe postamentul postmodern, cum anticipa şi soția 
adulteră a acestuia, doamna Laura Done-Lecca, într-o scrisoare consolatoare de 
amor către Marius Ghizdavu, care pictor şi amant rob Artei, în augustul 1939, 
decisiv pentru atrofierea forțată a României Regale Mari sub masa cultural 
creatoare critică, nu cerea de la ea decât un surogat de Regină Maria, pe care ca 
înlocuitor de intelectuali, ca nechezol, l-a și primit în Balcicul nostru efemer. 

— Eu ştiu că atât paralizia generală, insinua soția necredincioasă cum că 
progresia tinde să stagneze putrid la ultimul romantic, cât şi ce-ar întreprinde 
diplomectualii şi autoelitele cu gloatele hămesite, converg spre blasfemia că 
suprema achizițiune a secolului generos (al XIX-lea, cum iubea Marius elanul lui 
Runge) se asociază etiologic parte alcoolismului cronic (introdus în ţară de 
israeliți), parte sifilisului (adus de prostituatele lor, că noi pe meleag curve n- 
aveam decât prin excepție până la fanarioți) și în mare parte vieții turburate şi 
supraobosite, la care ne împing necesitățile moderne (stimulate artificial de 
economia de piaţă, care nu prea mai are viitor în Galiţia Mare odată bolşevizată. 
Viţiile de desfrânare, dorul pustiitor de înavuţire, duelurile politice, doliul 
sufletului ce în el infiltră, pe zi ce trece, Spectacolul lumii (tv-preluat de la 
multcălătoritul cărturar rusofon loan Grigorescu, ce încă da la bietul norod lumină 
din ce-a aflat), neîncetata ei nedreptate şi desfrânatele pasiuni sunt apanajul 
civilizațiunii moderne și întrețin într-o perpetuă excitațiune şi consecutiv într-o 
congestie quasi cronică înaltele regiuni ale cerebrului, unde sentimentele, 
imaginaţiunea şi raționamentul şi-au ales de cuib, de cetăţuie, un sediu... 

— O, nu! se văita prizonierul dus de barbă şi perciuni de Ghiţă Tabarcea 
spre sediul încuibat în strada dacă Roma, investitor azi în Triunghiul de Mămăligă 
Detroit-Cleveland-Chicago. Nu în staulul unde se rumegă Neoiobăgia atât de 
liniştit, unde se vegetează atât de domolit şi potolit, şi nu în curtea din dos unde 
găinile, rațele, gâştele, scormonesc pământul, trece lebăda comestibilă ca-n 
Carmina Burana pe ape, pe când cocoşii vestesc zorile... 

ŞI nici într-o societate rustico-idilică poate fi idealul nostru și al ţării. 

Cucu! Cucu! trezeşte ceasornicul standard pe navetistul cheferist. 

— Acolo-şa unde fierb viaţa şi lupta, acolo unde strigătul strident al sirenei 
cheamă mulțimea muncitoare la muncă, acolo unde masele muncitoare în mine 
răscolesc măruntaiele pământului, unde ciocane uriașe spulberă blocuri de oțel, 
unde pădurea de coşuri înălțate spre cer anunţă izbânda și victoria muncii 
omenești asupra naturii, unde vapoare uriaşe spintecă oceanele, acolo unde în 
orașele gigantice se zbat şi se izbesc pasiunile, se lovesc şi se ciocnesc ideile, se 
plămădesc cultura formidabilă de azi şi cea imensă de mâine, acolo unde fierbe 
şi spumegă lupta uriașă dintre muncă și capital, din care trebuie să nască o lume 
nouă... Adică nu numai colectivizarea va distruge Satul Românesc, mă Marius, 
ci şi Industrializarea! Dar io mi-s supusă, fac cum zici tu că e cel mai bine... 

— Acolo şi numai acolo poate fi idealul nostru și al Ţării! bătu cu pumnu-i 
muncitoresc în masă amanta lui Liviu Lecca, autopsier la Spitalul Brâncovenesc, 
demolat de Ceauşescu, deși s-a născut acolo Raulică, focoasa tovarăşă Svetlana 
lordanka Filipescu de Pădure Neagră, care îşi evidenţiase Salata în răscolirea 
conştiinţelor cadrilatere şi în incitarea răniților, într-o vară de neuitat, să-şi 
împuște ofițerii ieșind de sub caii lor, cum era să paţă chiar Damian și cu 
Noveanu, de nu s-ar fi pus grabnic sub protecţia Armatei Roşii la Cetatea Albă, 
cum şi securiştii sub a Armatei Populare, ca şi cum s-ar fi luat cineva de ei în 
decembrie 1989! Unde să păţească? Ce? La Țiganca, la Epureni, la Cania şi pe 
alte dealuri, cote şi coclauri, de unde cândva ne lansasem în configurarea în linii 
mari a primului nostru Reich serios, care spre deosebire de al lui Mihai Viteazul, 
a durat nu un an, ci vreo trei, dragă domnule Bairam Stoper, consecinţa fiind, 
oricât ar urla minoritarii şi elitele francmasone, ce ne dau mereu în cap de cum îl 
ridicăm, că dacă de la 1600 în 10 Mai, când bravul valah au adăugit Moldova la 
Unitele Principate Muntenia și Transilvania, configurând astfel pe vecie în 
Memorie pe unde trebuie să fie fruntariile la Regatul, împlinit cu atâta de sânge 
vărsare şi decisiv efort intelectual de Înarmare Culturală până-n dinţi abia la | 
Decembrie 1918, performanţă care nu ştie nimeni cum o citesc analfabeți mai 
inculți din capul Ţării, total indiferenți la sesizările noastre că Epoca YI trăieşte 
spiritual istoric din cinematografia lui Cea, ba chiar din a lui Dej, şi dacă scădem 
1600 din 1918, şi dacă divizăm cu 3, obţinem un divizion de 318: 3 = 106 ani, 
deci, dragă Tani, adăugând aceşti 106 ani de împreună lucrare, cât este şi numărul 
de opus al celei mai reuşite Sonate Beethoveniene, Hammerklavier, la data de 19 
noiembrie 1942, când Întâiul Reich al nostru teoretic durabil își exprimase 
memorabil configurația, coincident mirabil cu ceea ce Marius numea, la 
Ministerul Propagandei, Bijuurile Reginei mele Maria, cum ar fi Odessa noastră, 
Taurida, Donbassul, Circazia Mare (Kubanul cu tot cu casele memoriale 
Gorbaciov şi Soljeniţin), Cecenia (Caucazul şi litoralul caspic, adică Bolşaia 
Cecenia), Stepa Calmucă şi Cotul Donului până-n Ural, încât iese deadline 19 
noiembrie 2048, ca termen până la care seminția noastră tricoloră, din metropolă 
şi din coloniile ei, are poruncă din străbuni să bifeze, din anunţatul binevestit AL 
DOILEA REICH ROMÂNESC, o pre-realitate nu doar istorică ci şi politică, 
financiară deci culturală, bine înfiptă spiritual în geografia ei, cu singura 
condiţiune de a nu fi iarăşi sabotaţi de alţi imperialişti mărunți, care cred eu de 
Noi că, nestând cu mâinile-n sân, nu ei vor stăpâni Izvoarele Nilului şi Etiopia, 
ca și confluenţa Tigrului cu Eufratul, deci localitatea strategică fipic basarabeană 
Basra, şi hinterlandul ei sudic, cu tot cu portul nostru petrolifer Al Kuwait 
(Covalact), împlinind astfel o senzaţională pe toate canalele revanșă istorică 
pentru nenumăratele înfrângeri la scor, trecute şi parcă prea uşor uitate... 

— Nu mai fi şi tu aşa exact, reproşă Adelin Barosanu lui Frunzăverde, pentru 
că umileşti şi enervezi cititorul, Terente! Supradocumentarea generează, de fapt, 
şi mai multă ilizibilitate despre acel fapt, pentru că tu abordezi chichiţenii prea 
distante de poliţismele care te învaţă să furi şi de telenovelele care-ţi dau lecții cu 
cine chiar merită să te reguleze „ca să reușeşti“, ca şi făptaş, bazat pe prescripţie. 

Pe măsură ce amurgea, umbre vechi jucau dincolo de roiurile de țânțari, pe 
zidurile din marmură italiană ale Cetăţii Albe, în timp ce părintele Euthanasie 
Damian se ruga întru a-şi săvârşi prizonieratul acolo, pe loc, deşi nu mai avea 
nimic din deplinătatea de sine pe care ar fi încercat-o urcând, călcând ca un popă 
dac, spre căciulița de argilă balcică a Muntelui Conic, proprietate pe vecie a 
Ghizdavilor, la origine păstori coborâtori din Caucaz până la Salonic, la Ragusa 
şi la Fiume, dintre care, pentru servicii inavuabile, de însuși Dracula fu înnobilat 
Întemeietorul acestei Dinastii protointelectuale, avansate în Epoca Mooye 
autointelectuală, acel mitic şi cinegenic homosap Ulea Spătarul, de la care proştii 
aşteptat-au atunci să împartă just Dreptatea, tot cam aşa în nişte vremuri de criză, 
de jaf, incultură, nesimţire şi, consolator tupeistic, de obrăznicie a dregătorilor. 

— Salutare, umbră veche! vor fi năzuit a striga îngereşte buzele tale, 
Damiane, umflate şi învineţite de consternare că Ostașul Roşu, spaima de moarte 
a anglo-americanului Vreau Acasă, nu numai că ne dezarmează ca-n iunie-iulie 
1940, ci ne şi obligă să ne-nconjurăm — singuri! — tabăra, cu sârma ghimpată a 
tuturor lagărelor de pe mapamond. 

Ci de durere că rusul nu-ţi trage o cizmă colonială import englez în cur, să 
te duci fie şi-n pielea goală acasă, tu n-ai mai înţeles de ce ne apărea la acest 
Mirislău-Mirislău blestemat al întâiului nostru Reich, cu atâta stăruință, în visul 
nostru colectiv, cel mai vechi atestat documentar om de stat din neamul de stăpâni 
milenar al Ghizdavilor, incoruptibilul de corupți casap Ulea Spătarul. Ci oare ce 
ne întreba dumnealui, enervându-ne tocmai când ne pregăteam duhovniceşte să 
trecem testul psihologic de a rezista fără apă trei-patru săptămâni până la Sibir 
Est, hrăniţi cu scrumbii putrede dar sărate, pentru a se da antidot la roua linsă de 
pe fierăria vagonului de vite, întru a se selecta darwinist-engelsist exemplarele 
subumane cele mai rezistente, ca să-şi aducă aportul reeducativ, cu plusvaloare 
maximă, la continuarea epopeică a industrializării marxist-leniniste a Uniunii 
Sovietice, cu pivotul ei industria constructoare de mașini de luptă, adică în 
principal tancuri de ocupație, pintu şe, măi bade, nu mai vrai nică să-ţi aminteşti? 

— Ce? dădu popa cel slăbănog din umerii ca de heruvim distrofic. Ce să-mi 
amintesc? Ce sfaturi consilia Ulea Spătarul pe Dracula? Păi, ăsta repeta ca Stalin, 
că relaționarea activiştilor-securiştilor față de intelectualii slugarnici, nesinceri şi 
lași, chiar dacă genocidul se producea de la Burgas la Viborg, în Galiţia Mare 
ghizdaviană, pe rase dispreţuite neinteresând dialectic scrofița occidentală, tot 
trebuia planificată teliind salamul din carne de om, ştiinţific, judicios! 

— Atrag atenția, atrăgea aliatul anglo-americanilor atenţia agenților 
autorizaţi a lichida până şi cominternişti bulgari, atrag seriosamente atenţia, 

vnimanie, pogribania tovarăşilor, în legătură cu preferința ameţitoare de succes 
adoptând metoda tăierii în carne vie, care poate fi foarte dăunătoare dacă, ciuntind 
dialectica într-o încremenire în proiect metafizică, crezută empiriocritic imuabilă, 
ea se reduce comod ca sărutul franțuzesc doar la... decapitare! Dar, tovarăşi 
aparatcici, care lucraţi cu ciolovekul, să nu uităm că e mult mai uşor să tai capul 
celor care au cap, decât să le adaugi un cap ălora care n-au deloc. lată de ce le 
dau indicaţia, la anumiţi tovarăşi mai repeziţi, să nu recurgă decât cu aprobare! 

— A ziiis Stalin asta? s-a minunat mamelucul Abdul, pipăindu-și gâtlejul şi 
holbându-se alternativ, cum muşti din cârnat și din pâine, când la Right 
Honourable Bairam Stoper, când la HHH (Honourable Hurnie Hurry), impresia 
generală fiind că românii erau bucuroşi c-au scăpat relativ uşor la armistițiul 
mereu neînceput de la Moscova, ca nişte liceeni care, sărind gardul în livada 
privatizată a sovhozului după o... mingie, fură capturați de badigarzii înarmaţi cu 
rotarmisteri, cu clopsoane, cu kKalaşnicoave şi cu rottweilleri, dar s-au retras cu 
numai nişte șuturi suportabile în cur. 

— Obiecţia lui Ulea Spătarul, care zice vloggerul Orestes Bogza că i s-a 
arătat în somn la foişorul ghizdavian de pe valea Râului Negru, este cât se poate 
de solidă, Damiane, şi nu putem întreţine un comerț spiritual, în armonie 
prestabilită cu economia funcțională de piaţă, dacă ne derobăm de imperativul 
judecății, prostituându-ne pe toate părţile, ca niște decrepite Dirnee, care o fac 
numai pentru că fiecare se recunoaşte pe sine ca amărătă în atributul latin parva, 
de unde s-a tras şi arhaicul pârvă pentru fimeia care nu e de-o singură casă. Masa 
critică de la care se autoîntreţine reacţia în lanţ culturală a fost calculată, după 
cum se ştie, de către filfizonul simbolist Dinicu Ghizdavu, pe baza unor parametri 
indisolubil legaţi de românii regali, care încă aveau cu ce să se alcoolizeze natural, 
după ce străinii au implementat în această ţară creştină urâtul obicei. Or, după ce 
după Războiul Genial (23 august 1944 - 9 septembrie 1944), prin care Regele 
Mihai Întâiul Viteazul a legat sărbătoarea noastră naţională bolşevică de a fraţilor 
bulgari, care i-au răpit lui Marius Balcicul Reginei sale Maria şi Ecreneul amantei 
sale Aura Done-Lecca, trecut-au peste aceşti vajnici latini și se vor mai perinda 
ca numărați de pe Muntele Conic, nişte anişori buni, bunişori sau bunicei, 21 sub 
Dej, 24 sub Cea şi, logic, posibili 27 sub YI, căci nu văz de ce s-ar mai schimba 
rația dacă din sondaje reiese că ne îndreptăm spre o direcție bună, bunişoară, 
bunicică, tragicul sterilității venind de acolo că, în urma secătuirii sufletelor prin 
brutale metode extractive stahanaviste, noi va trebui vremielnic, Damiane, să 
regresăm de la o cultură intensivă la o cultură extensivă, net diferită de cum se 
practica, în concluzie, înainte... Concluzia că Republica trebuie să ne fie nu Regat, 
ci Imperiu! Doar aşa, ca Mare Putere, ca posibil Imperiu Romănesc, vom fi şi noi 
românii respectați și temuţi, pe această planietă acaparată de toate jigodiile! 

Era toamnă unanim recunoscută de către comunitatea internațională, pe 
baza unor argumente irefutabile, deşi respingătoare, cum ar fi că doar nu vreţi un 
al treilea război mondial, Războiul Postmodernist, între naţiuni uriaşe, nu numai 

aliate, ci şi unite! Ciiine, mă? VOI! Galiţieni și angkorieni, rase indecise cărora 
libertatea nu le va aduce decât obligaţia de a opta, pe bază de presiune 
promorțională, pentru diferite solduri, iar umiditatea era tulburătoare în așa hal 
încât Muntele Conic, cu preotul Damian cu tot, se pierdea ca măgarul în ceață sau 
ca Berghoful în pâcla artificială când se anunţaaa aviaţie AA, iar Eva Braun 
profita să facă sex cu Marele Fiihrer, pentru țară, pentru Reich, pentru Marea 
Germanie, cum citise ca moaşă pensionară Marița lui Rică, zisă rebotezată de 
rude Marijana (Jana) după preuteasa Mirjana a teologului Atanasie din Grant, pe 
care Rică, şofer, l-a servit c-un camion de lemne, da, într-un bestseller pentru 
gloatele occidentale, încât avea pretenţia ridicolă că se pricepe lubric la Războiul 
Existențialist, şi, prin urmare, ca urmărire generală, all-inclusiv, la cel mai 
expresionist în expresii murdare, neromânești, de să participe la concursuri de 
intelectuali sau să dea răspuns competent la sondajele de opinie, că cum îi zicea 
Herr Wolf la febleţea lui de-i manipula la discreţie discreţia, Parscheri, adică 
Răsfăţata patronului, cum şi-a luat heteronimul infect şi cel mai mare răsfățat al 
lui Regretatul, trădătorul Pacepa, înţelese Tyuchel din presa securistă liberă. 

— Dar, tovarăşe colonel (Ivan Enache), a raportat scurt tânărul şi frumosul 
căpitan de informaţii şi boli interne Ţyuchel Adriano, sintetizând din zborul lui 
Gagarin că viitorul e al informaţiilor externe, spionând personal, ca budist Tsyu 
Kill A, la Macao, Hong Kongul, pare leit EVIDENTĂ asemănarea dintre aceste 
două autobiografii de Război Sfânt, adică tendinţa reacționară de a ne aburi, de a 
ne înșela vigilenţa, de a ne băga în ceaţă în această eră cosmică abia desțelenită 
de oamenii sovietici, prin prietenia dintre popoarele URSS în vidul interstelar! 

— Este! monologa parcă singur în familie intelectualul de informaţii unchiul 
Jan, deja proprietar Enache al Atelierului Amedeo Modigliani, pentru care 
întreaga populaţie mai mult fesenistă a patriei va plăti despăgubiri dintre cele mai 
grele longevivului trădător Marius Ghizdavu. Este fără doar şi poate aici câte un 
indiciu că cei doi duşmani ai poporului, urmăriţi cu poporul şi pentru popor, atât 
pe teritoriul de basm al URSS, cât şi pe teritoriul de legătură şi baladă și 
furgăseală al Republicii Populare Române, atât înainte de Congresul al XV-lea 
din 22-25 decembrie 1989, cât şi după. Fi se folosesc vădit de aceeași legendă, 
nu pentru a înșela, ci pentru a, îââî! A PROVOCA vigilenţa organelor noastre, 
bazându-se şi pe teza antropologului nazist, progresist deoarece pe urmele, hm, 
masonului Hasdeu, a studiat la Harkovul încă țarist, Doktor Lecca, că care are 
creier, îl are azi mai mic decât l-ar fi avut într-o Românie ideală, populată numai 
de români puri, după ce toate minoritățile de alt sânge ar fi fost concentrate în 
lagăre de muncă pe malul Donului, care astfel ar deveni o fâşie industrializată, 
cum cunoaștem Pridnistrovia cea concepută de Hârrciogan Magnificul! 

— ÎI cunosc pe banditul Ion Ili... pardon! pe banditul Ion Noveanu, de la 
revelion de la Ziduri, de la Marius Ghizdavu, declară banditul Damian Tănase. 

— ÎI cunosc pe teologul Damian... Pardon! Pe banditul Damian A. Tănase, 
de la Revelionul 1940-1941 de la Ziduri, de la popa Sică, recunoaște banditul 

Noveanu Ion, fost filolog dar nu şi lingvist gruzin. 

— Eu am participat, în acel an, la ordin, nu la deportarea israeliților din 
Basarabia, din foată Bucovina, din Herţa şi din Dorohoi, ci la eliberarea mai 
multor lagăre de la sud de Poltava, dintre care pe unul din ele, Komsomolskaia 
Petliura nu Krasnaia Bandera, din arhiva căruia intenționam să scoatem o operă 
colectivă, Marele Dicţionar al Personajelor Literaturii Țariste, care au trecut cu 
toatele prin acest mare institut reeducativ, cu condiţia sinequanonă să nu fi fost 
omorâte chiar de autorii lor hipermorali, în scop demonstrativ educativ patriarhal, 
cum a fost cu tovarășa Anna Karenina, care „s-a sinucis” deoarece nu a sprijinit 
ilegalist lupta de clasă a soţului ei ceferist, participant la greva din februarie 1933 
de la Griviţa Roşie, care a fost organizată de tovarășul Dej şi de tovarăşa 
polcovnic Ana, act apreciat din Franța cominternistă ca cea mai puternică reacție 
a proletariatului european progresist şi vigilent, împotriva abia venirii la putere a 
totalitarismului muncitoresc aşa zis socialist german, al trădătorului Adolf Hitler! 

— Acest lagăr literar tocmai fusese mutat de la Iasnaia Poliana spre Harkov, 
Poltava şi Dniprodzerjinsk pentru ca să nu mai fie aşa de accesibil moscoviţilor. 
Eliberându-l ai lui exact de 1 octombrie 1941, în cinstea sublocotenentului Marius 
Ghizdavu, care hudojnik împlinea 29 de ani fără să fi descoperit Subiectul, deşi 
văzuse convoiul ducându-se către Babi lar ca la tăiat fânul cu o coasă mare, sau 
ca la meci, adică neclătinându-se nici oraşul Kiev, nici stelele, nici epoleții, că 
homosapul ucidea cu exces de inteligență organizatorică aproape treizeci de mii 
de semeni pe un criteriu ultrasimplu, că să fie jidani, care cuvânt înainte de a fi 
fost manipulat în genetica lui, credem că în ucraineană însemna aducătorul de 
mărfuri satelor Ucrainei celei vitregite prin drumuri mai greu înnămolite decât ale 
Moldovei, cred în unul Dumnezeu şi mă miram, tovarăşe Stalin, de cum au trecut 
imediat fişierele cele etnice de la Căgăbău la SS, de i-au luat pe toţi... 

— Cam nesincera kieveană mărturisire ortodoxă, de crede el că crede în 
Dumnezeu, deveni bănuitor Țiucheală, e de un autor creditabil bancar doar în 
cazul filosofului de la sud de Calea Rahovei, Johannes Ferrarius, fiind măcinată 
de îndoieli multietnice ca anumite oseminte cozi de mătură pentru ştergerea 
urmelor genocidului, tot cu deţinuţi, în cazul teologului Athanasian Grant! 

— Stai aşa! suprapuse în lumina orbitoare incompetent sudică a Atelierului 
procurorul progresist Ion II... lon Enache cele două autobiografii, smulse după ce 
17-12 ani li se testaseră memoriile, în minele Donbasului, în minele Vorkutei 
dincolo de Cercul Polar, precum, şi în frumoasele păduri de la Ekaterinburg, unde 
l-a împușcat, cum reţinuse şoferul Rică de la moașa Jana, un om din Nijni- 
Novgorod, tovarășul manager de partid şi de stat Iakov Mihailovici Sverdlov, pe 
țarul rușilor, Nicolae al II-lea, pentru că nu s-a dumirit la timp că singura scăpare 
pentru Imperiul Rus nu era a organiza pogromuri cu Sutele Negre, ci să fi acceptat 
cum propusese premierului Makarov bătrânul nostru filfizon simbolist Denis 
Ghizdavu, în 1912, când se năștea Marius, o relativă schimbare de dinastie, dacă 
s-ar fi căsătorit prinţesa Romanovă Olga cu prinţul Hohenzollern Carol 2 al 

nostru, la Odessa noastră, venindu-se în acest scop cu familia imperială la 
Constanţa, nuntă care nu s-a mai implementat pentru că şovăielnicul Țar, rău 
sfătuit în special de francmasonii lui Tolstoi și Proudhon de la Besangon, a 
amânat a-i da în scris Reginei Carmen Sylva data exactă când va abdica în 
favoarea prințului nostru Carol, ca să se rezolve și cu hemofilia dinastică şi cu 
problemele divizării greoiului așezământ autocratic în 200-300 dinamice state 
federale de model american, — o amânare mai rău decât sine die, fiindcă a fost 
jignit totdeodată sentimentul național al politicienilor noştri ca și cum s-ar fi zis 
de Vlad Țepeș c-ar fi fost corupt, anume serbându-se cu fast rusesc Centenarul 
Răpirii Basarabiei 1812 şi nerenunțându-se la înălțarea în faţa Arcului de Triumf 
al Mitropoliei chişinăuiene, a monumentului eroului 1812 din Război și Pace, 
împăratul Alexandru I, pe un postament de granit de culoarea de panteră roz cum 
a Leninului din dreptul Casei Iskrăi Scânteii, azi Casa Adevărului (Pravdei), 
deasupra unui altorelief înfățișând două doamne ca pe sub teii Berlinului la lună, 
desigur Rusia îmbrăţoşând Basarabia, crâmpoțindu-i buzele în sărutări, singura 
personalitate care ar fi putut împiedica ca căsnicia proiectată să aibă tragicul 
deznodământ din pădurile taigalei de la Sverdlovsk, unde au tăiat cherestea cu 
drujba manuală Tani şi cu Jenel, fiind nu lucidul Rasputin, ci romancierul de 
succes Leon Tolstoi, contimporanul lui Hasdeu, sensibilizat asupra schimbării 
Romanovilor cu o Dinastie Românească atât de doctorul Ludwig Lecca, ce preda 
frenologie şi necrobalsamodeutică în Harkovul nostru, unde a şi scos cu litvano- 
leahul Jozef Pitsudski periodicul Robornik solidar cu socialismul antimarxist al 
iobagului Dobrogeanu-Gherea, cât şi de emisarul filfizonului Dinicu Ghizdavu, 
anume Pre Metch, care nu poate fi nimeni altul decât strănepotul Spătarului 
Milescu, proaspăt laureat Nobel, Ilia Ilici Mecinikov, prin 1909 intrat în atenţia 
organelor noastre nu numai pentru că a descoperit că fagocitele (leucocitele) se 
comportă ca o armată populară albă împotriva cotropitorilor, ci pentru că s-a dus 
la Iasnaia Poliana cu soţia sa, nu întâmplător sculptoriță, nu întâmplător Olga (ca 
Marea Ducesă ce ar fi urcat cu prinţul Carol pe tronul tuturor Rusiilor), nu 
întâmplător din Odessa noastră... Adaug că nu întâmplător, aşa cum Cârnul Spătar 
a spionat până-n China, aşa şi Marius, nepotul filfizonului, racolat de agenții 
românismului a explorat fotografic aproape biju cu biju cele 7 provincii ale 
Reichului Românesc de la 19 noiembrie 1942, ca Odessa Transnistriei, de s-a şi 
însurat mai târziu cu o farmacistă, ca Crimeia doctorului Lecca şi a Dorei, 
făcându-se a fi vegetarian şi a lucra cu marele botanist Ţenkovski, ca Stepa 
Calmucă şi stepele Circaziei, legendat cu acest Lecca pentru cercetări aşa zis 
antropologice de embriologie comparată, anticipând ca oameni însemnați spre 
Stavropol, pe pătatul Gorbaciov și pe cicatrizatul Soljeniţin, spre mirarea 
Mareșalului, când Marius Ghizdavu i-a radiografiat pe un ton imperativ sfatul să 
trecem Volga și să filmăm spectacolul, pentru Istorie dacă nu şi pentru Literatură, 
rătăcind în pustietate și trăgând cu ochiul cam slăbit de ocularul microscopului, 
nu de dopul de șampanie de Capşa ca al lui Kutuzov, chiar și în stepele Kirkiziei, 

vorbă să fie că din interes pentru etiologia ciumei endemice, dar încrezutul 
Mareșal n-a înţeles de la Lecca şi Gary Glagoveanu importanța Baikonurului 
nostru, după ce marele Fiihrer ar fi dotat și trupele celui mai fidel şi mai viteaz 
aliat cu Arma Minune ce o aşteptam cu toții de la savanții naziști de geniu, 
rămânând de văzut dacă Al Doilea Reich românesc va atinge la 19 august 2048 
prestigiosul Centru Spaţial al Kazahstanului, iar la exact 19 noiembrie 2048 
romanticele Stepe Kirkize, precum și străvechile atracţii turistice Buhara, 
Samarkand, Fergana și Pișpek (Frunze), deja anexate ca precedent istoric şi literar 
de către colonelul Belizarie Moga, când a escaladat cu vânătorii lui alpini Pik 
Kommunizma rebotezându-l Pik Rumânizma şi estimând perfect, ca din satelit, 
că șpagocraţia noastră poate investi local cu bun profit, în respectiv 5 Dracula 
Parkuri semi-acvatice, cu gândul la complotul mondial (jiidisch-bolschewistische 
Weltverschwărung) răspunzător poate pentru realitatea sesizată de inspectorii uie 
că RO, chiar dacă înregistrează la nivelul urmașilor gestionarilor, activiştilor, 
securiştilor şi ideologilor progresii economice remarcabile şi datorii măreţe, ea 
nu (mai!) are dar însă o LITERATURĂ funcțională, nici ISTORIE respectabilă, 
cum era situația înainte de groaznicele evenimente dekabriste!... 

Deocamdată, groaznic era că războiul era pe sfârşite şi că pacea nu putea 
fi decât sovietică, deoarece singurul CAZ favorabil Reichului Românesc, ca 
Wehrmachtul să prăvălească Armata Roşie pentru a fi la rându-i destrămat de 
Debarcaţi, lăsându-ne pe noi ca singurul stat închegat, cu putere militară de temut, 
în stare să păzească şi să impună Ordinea în Răsărit, NU SE PRODUSESE! 

— Ce e surprinzător, îi observase uluit țărănistul creştin şi democrat Aurel 
Dobrescu simbolistului Bazil, în chiar luni 1l septembrie 1944 în atitudinea 
Sovietelor, e faptul că ele se pregătesc să se amestece în treburile interne ca şi 
cum ar avea mână liberă, din partea Aliaților lor, anglo-americanii, domnule!!! 

—'Te vede Dumnezeu, taică! vorbi Americii ca un apostol învățătorul. 

— Să mulţumim Cerului, avea totuşi să audă popa Sică în tren c-ar fi zis 
Iuliu Maniu despre Armistiţiu, că am scăpat numai cu atâta, după greşelile de 
neiertat pe care le-au făcut nemţofilii, începând cu ticălosul de Carol 2 şi sfârşind 
cu Gigurţii şi cu Antoneştii. Care ar fi fost azi situaţia noastră dacă am fi rezistat 
atât nemților, în septembrie 1940, cât şi ruşilor în iunie acelaşi an? Dacă am fi 
reziiiistat atât sovieticilor în iunie 1940, cât şi nemţilor-ungurilor-bulgarilor şi 
sovieticilor, în septembrie același tragicomic an? Am fi fost cel mult nişte 
VICTIME ale ruşilor şi nemților și astăzi ne-am bucura de tot sprijinul frăţesc, 
nobil dezinteresat şi loial al anglo-americanilor, stăpânii lumi! 

— Nu se poate, protestă Raulică ţinându-se de turnura călugăriței sculptoriţe 
Cristina Done prin curtea căcăcioasă ateist a Shitului Hoitarului, să fi susținut 
Maniu, care trage toate foloasele de popularitate din prăvălirea Antoneştilor, 
paralogismul Rezistenței împotriva hitlerismului ungaro-bulgaro-german, ca cum 
ar mai fi rămas ceva din Statul Român după ce ne-am fi bătut în iunie 1940 cu 
cea mai hidoasă armată a lumii, a workărilor, ţeranilor şi funcţionarilor 


104 


cominterniști, aliaţi cu furnizorii lor, naziștii şi anglo-americanii mari investitori. 
După ce ne-am fi... băbătut cu o Armată Roșie, căreia ca Mumă-a-Zmeilor, încă 
nu-i tăiaseră, prin surprindere şi prin eroism, 19 din cele 24 de capete flăcăii 
români şi germani, diminuând-o, dar nu suficient nici azi încât să nu mai fie 
suprema spaimă iraţională a lumii, ce-ar mai fi rămas, frăţioare, din România 
Mare Regală?... O colivă călcată de o hoinară Mobră optzecistă! Un fel de Valahie 
prefesenistă euroregional, Cristina! Fără ieșire la mare, cum a prevăzut 
Hârrciogan şi pentru Moldova Mare, ce s-ar fi întins de la Carpaţi până la Bug, 
dar nu cu capitală la Odessa noastră, Tiraspolul ajungând să fie noul centru de 
gravitație spirituală a ce duh românesc va mai fi rătăcind pe glob! 

— Să nu uităm, bă, vorbi cât cuvântă cu mândrie parlamentară senatorul 
deputat Coriolan Pigu, care nu era un nimeni, deoarece avea în spatele-i cu buci 
cleioase sute de mii de voturi, pe când un romancier Tolstoi-Musil dacă se poate 
baza şi el pe câteva zeci de like-uri, la un tiraj de 1681 exemplare, subvenționat 
de Ministerul Culturii şi din spălătură la fundație din lichidităţi de bani murdari, 
şi să ne aducem aminte, hait! că spionul britanic Iuliu Maniu de-aia-i cu statuie la 
ceceu, pentru că organizând harababura de la 23 August 1944, visa nu numai 
încetarea absurdului război împotriva Uniunii Sovietice şi stăpânilor noștri doriți 
de toți, Anglo-Americanii, ci şi revenirea Ţării la... democraţie, la alegerile 
corecte, aşteptate de fripturiştii grataragiilor şi de electoratul fesenist. 

— Mai crezi şi acum, dascăle, de pe un trotuar pe celălalt abordă cu pistrui 
obraznice studentul porc Pigu pe profesorul Bratu, în huruitul înecăcios de tancuri 
proletare hămesite, că Hi al dumitale va mai câștiga războiul vostru criminal? 

— În oriş'ce caz, răspunse acru strategul de la Şcoala de Război Sfânt şi deci 
propagandist lui Hi, era mai agreabil să câştige Monstrul decât nişte hoarde de 
neisprăviţi, idiotizați ireversibil de comunism, de falsul marxism hegelian, căci 
pentru țărişoara asta, vecinic sub Teroarea Istoriei, fuckerea totală e a ăstora şi 
nu un blând viol de-al anglo-americanilor, suprarealiști, deci mari masturbatori! 

— Tot n-ai înţeles nimica din semnificația acestor vremuri? se miră cu milă 
Pigu ca din fotoliu dinaintea unui frustrat cu sacou de zgonhen, idealist în sensul 
obsesiei că semnificația Anului Revoluționar 1989 este biruința gestionarilor şi 
securiştilor contra activiştilor şi ideologilor, acelaşi tip uman mediocru furăcios 
și incapabil construind apoi prost capitalismul, cum a rasolit şi socialismul, spre 
sinucigaşă dispariția culturii Neamului Românesc în Galiţia Mare ghizdavă. 

— Recunosc că m-am cam înşelat amarnic, gândi făr-a zice tot eternul Bratu, 
parcurgând o sinteză despre ce se scrie despre noi în străinătate şi proiectând 
contrapropaganda potrivită apărării drepturilor românești. Noi n-am prea observat 
că garanţia democraţiei speciale stă nu-n soţietatea civilă, ci-n monitorizare 
Strasbourg, din turla Catedralei ciule, respectiv lowa City, de pe cupola Vechiului 
Capitoliu ars. Admit c-am fost dezinformat asupra posibilităților Wehrmachtului 
de a prăvăli obscurantismul bolşevic! Răspunderea în faţa Istoriei şi Literaturii o 
poartă însă masoneria, bă, şi jidovismul lumii anglo-americane, cari au zădărnicit 

complet misiunea istorică a lui Hitler, de a opune solid cominterniștilor Festung 
Europa... Nu-i aşa, Băluțene? Şi tu de ce taci, mă, la Boston?... Tabarcea! 

Muntele Conic tocmai risca să fie decopertat în căutare de sulf, bauxită, 
uraniu sau manuscrise rele, la un semn al vreunui Dictator. Toate cuplurile de 
anchetatori notând recomandarea nomenclaturistului lberalo-ţărănist de a fixa, 
ca într-un insectar, în jurnal, cele declarate de cripto-marxistul Bratu, pentru ca 
Jukov şi Silaev, Jurmînski şi Pumpianski, Hunie Hurry & Bairam Stoper, 
tandemul jurnalistic vulpoi meditativ/ vultur justiţiar sau dracu ştie ce altă pereche 
sau troică, să poată decide, chiar şi cu probe, nu doar prin încadrare categorială 
conform instrucțiunilor, Trimiterea la Moscova, ceea ce s-a şi produs spre 
fericirea Bratului, care poate că în Romlag ar fi fost făcur decedat, pe când în 
URSS, rodnic colaborând, a fost slobozit încă din 1952 şi, îndrăgostindu-se de 
acest imens pământ de lapislazuli încă neromânesc, nedesţelenit, s-a fixat în 
Birobidjan până se mai dezgheaţă stalinismul, de unde, rămas văduv... legendar, 
nu s-a mai obosit cu formalităţi de repatriere, ci a trecut Amurul îngheţat în China 
Maoistă! Apoi, cică prin 1960-1962, ca gest antisovietic că vor fi fiind deja vreun 
milion de români semănaţi la Sibir ca avangardă a Expansionismului Românesc 
dacă ne vom înmulți frenetic cum cere părintele Damian 10-12 copii, ca la 1907 
țeranii, tovarăşii reeducatori de intelectuali chinezi l-au trimis guru înflăcăratului 
Ceauşescu, să-l înveţe revoluție culturală, creându-se premisele pentru 1971 
vizită istorică, din care a emanat, pe fondul de incultură şi susceptibilitate 
primitivă a cuplului odios, sinistru și regretat, originalul maokimism românesc, 
angkorian pur, aplicat însă pe niște galițieni apți pentru cea mai înaltă civilizaţie. 

Ci Marius Ghizdavu, în 16 decembrie 1979, exact zece ani înainte de 
începutul singurei Revoluții antibolșevice europene, cea timişoreană, căuta din 
cartier în cartier Brad de Crăciun pentru Eliza, Irinuca fiindu-le deja la Basel, şi 
a ajuns așa în Piaţa Ferentari, mai mare fiind şansa de a găsi produsul dorit într- 
un spaţiu relativ periferic, de s-a-ncălzit la Jenel, eseistul fără de operă alta decât 
orală, ca a prostituatelor, să savureze un nechezol cu ochii pe un mapamond şcolar 
vechi, cu stele roşii, îngroziți amândoi de progresele de după totalitarismul de 
tip... Khazar, cum îl catalogase gânditorul obscurantist Doru Băluţeanu pe-al lui 
Troțki, pe motiv că prezenţa evreilor în ceceu şi-n guvern la Smolnii 1917 depășea 
numerus clausus de te speria, cu o majoritate zdrobitoare față de câte seminţii 
înfulecase într-o veselie Țarismul panslavist spre cele Trei Mări. 

— După totalitarismul de tip cecenist antirus al lui Stalin ce făcea pe 
gruzinul doar ca să aburească anglo-americanii, după haiosul totalitarism 
ucrainean al lui Hruşciov, iaca, măi, că se prăvăli peste toți, în Afganistan, în 
Africa şi în Chile, totalitarismul de tip moldovignesc al lui Brejnev! 

— Cum de tip moldovenesc, domnule? s-a ciocnit Marius de o gândire mai 
clară decât a lui şi inexplicabilă altfel decât prin formarea ei în Gulag, în nopţile 
lungi nordice, nu-n dobrogeanul Romlag mai expus superficialităţii. 

— Dacă nu eram noi românii, Hitler nici nu se avânta pe frontul sudic, spre 

Stalingrad şi Caucaz. Războiul se sfârşea în toamna lui 1942, cominterniştii 
ajungând la Berlin, iar în mai 1943, se adunau la Londra şi la Lisabona. 

— Poporul rus, zâmbi ca după mort gazda, sărmanul, a fost cu incontestabilă 
competenţă ştrangulat de marele, genialul Lenin, în aşa zisul război civil. Ăsta 1- 
a omorât, dom'le, de tot pe Rus, cum Carol al II-lea pe Căpitan, să iasă la 
suprafaţă, în vidul politic creat, tot felul de simieni mediocri şi inconştienți! 

— Eu credeam că alde Stalin n-a făcut decât să mai stârpească din activişti, 
fiindcă se-nmulţiseră-n suprastructură cu mult peste cât permitea oghialul bazei 
materiale, care abia de ajungea pentru înarmări imperialist cominterniste. 

— Nu, nu-i așa! Şugubăţul Taras Bulba Hruşciov şi să fi vrut el a reînălţa 
pe Ruși, de unde să-i ia? Fiindcă au fost terminați. De la Prut până la Amur, nu 
mai mișunau decât homosapi banali, din specia Homo sovieticus. Nu mai era 
nimic de sperat, frate! Şi aci vine geniul basarabean al lui Brejnev, care fiind 
preşedinte de partid unic colhoz-sovhoz al maldavenilor la Chişinău, s-a 
aculturalizat, împreună cu stafful lui, de la ideile imperiale conţinute în gândirea 
geopolitică a unui învățător din Năpădeni, Bazil Frâncu, arestat la Soroca în 
legătură cu nişte rezistenți, înfrățiții pesemne de Cruce într-o formaţiune Arcașii 
lui Ștefan cel Mare, din jurnalul acestuia rezultând în clasica problemă/ chestiune/ 
dilemă a Celor Trei Chersine, frământată ca Demosthene şi de taică-tu interbelic, 
Marius, că dacă în mod cert un Chersones este Helsingfors, apăi cel de Vest nu e 
Carcassonne, ci Caracas, tocmai peste Atlantic, după cum cel de Est nu-i 
Korsunul Sevastopolului Crimeii noastre, nici Gallipoli la Dardanele, la prinţul 
Ghica, ci tocmai dincolo de Oceanul Indian, celebra Calcutta, cum a intuit și 
savantul ăla religios, demascat de Muhală Muistu ca hitlerist salazarist franchist! 

— Acest moldovean basarabean Brejnev, nimeri — întâmplător în căutare tot 
de brad molid pom de iarnă pe-acolo — şi popa Tani la ţuica fiartă Două Prune, a 
descoperit la Chişinău, în Basarabia, măreţia ideii imperiale romane, pe care ruşii 
au pierdut-o cu identitatea lor cu tot, bolşevizându-se ireversibil, ca şi românii 
dealtfel. Noul totalitarism „moldovenesc“ nu a reușit doar răsturnarea lui 
Hruşciov, ca hahaleră, cum YL pe CEA, dar se va arunca falimentar într-o politică 
de expansiune romană, azvârlind însă şi lăturile spirituale, şi copilul, şi copaia... 

Nu prea putea înghiți Marius Ghizdavu spuma de drojdie din sticlă verde 
ce aceşti basamaci o consumau cu brânză de burduf şi cu pastramă. Se blestema 
pe sine că-şi încălcase propriile principii contrainformative. Pentru o cană jegoasă 
de nechezol cald, riscase să fie pus sub urmărire cum că de ce s-au întâlnit trei 
foşti deținuți politici, ce unelteau ei? Dar nu se putea reține de la a se simţi bine, 
între amici, la căldurică umană, între cărturari, între români regali, chit că îl speria 
stabilitatea reeducării suferite de aceşti: după 12 ani de Gulag şi Romlag, ei ar fi 
fost în stare să-şi vâre falangele în băşinoasa flacără de la aragaz, mărturisitori că 
stabilitatea URSS e DEFINITIVĂ, n-are a se teme sisstemul de nimică! Spre a 
lui Marius îngrijorare, alde Jenel colorase cu pix cu pastă roşie haşuri şi steluțe 
pe mapamond cât progresase Brejnev cu reinstalarea sârmei ghimpate a Lagărului 

Păcii şi al Destinderii. Cubei, e drept hrușcioviană, i se adăugase Vietnamul de 
Sud, Cambodgia, Laosul, recent Afganistanul, apoi controlul accesului spre 
Golful Persic şi spre Marea Roşie prin infiltrațiuni în Yemenul divizat, în 
încleştatele Etiopia noastră şi Somalia, totodată avansul sigur spre strategicul Sud 
al Africii robind cu mercenari Mozambicul, Angola, poate chiar Zimbabwe; în 
fine, jocuri de subminare niciodată încetate în toată America Latină, în special în 
jurul Canalului Panama, căci lichidarea pălărierului Salvador Allende a fost un 
succes al Marelui Capital, rânji părintele neţinător de post, oricât de plânsă de 
cățelele roz occidentale, ale căror lacrimi nu li se uscaseră din 1967, de la 
lichidarea lui Che Guevara, ştire care a declanşat furiile tineretului occidental din 
anul următor convergent spre Revoluţia Sexuală, căci cine face un 68 poate face 
şi un 69 tot deenergizându-se, a zis CIA, iar ăia cu portavocea ajung fie prosperi 
negustori de arme, fie deputați ecologişti în Parlamentul vie... 

— Nu fac nicio brânză americanii în Chile, clătinase din cap a jale 
păstorească sceptică ciobanul Otomega spre Noveanu, în 1973, dacă nu găsesc un 
general de modă veche franchistă, unul care să le scoată chilienilor marxismul 
din cap cu creiere cu tot... Și pe urmă, ne reconciliem uşor, îndată ce duduie iar 
capitalist economia, ca înainte vreme! 

Erau într-un fel, gândea Marius ca de pe Muntele Conic, dar în patul în care 
agonizase Liz la Basel, nişte fericiți, hm, aceşti prizonieri români, luaţi în 24 
august 1944, ora 4, şi regurgitați mulți prin 1946, unii abia în 1956 la 
înmormântarea fluviu-romancierului de 1681 pagini nici azi publicabile, Grigore 
Căinaru. Ei n-au prins Acasă spectacolul Pacea Sovietică, deprimanta scufundare 
în tineta reeducării a Românului Regal, pentru a se scoate din apa plată, după 
botezul marxist, Fesenistul Republican, un fel de Homo sovieticus în puţa goală, 
dar gata de vot. Doisprezece ani de absență din RPR, deci de protecţie psihică. 

Oricum, după 10 februarie 1947, când s-a încheiat la Paris pace cu „sateliții 
nazismului“ (ROMÂNIA, Italia, Bulgaria cominternistă, Ungaria şi... Finlanda 
finlandizabilă neexistând nimic de bolşevizat dincolo de ea), nu s-au mai pomenit 
întoarceri de prizonieri cu zecile de mii, fiind pesemne nevoie în ţara lui Lenin de 
sclavi marxiști, de plusvaloare maximă, în mine, în păduri, la căi ferate, în fabrici 
şi uzine, în construcţii şi pe ogoarele fără haturi sau pe pământuri nedesţelenite și 
neamenajate hidrotehnic încât să dispară de pe hartă vreun Lac Aral, cum acele 
atâtea bălți dunărene, Nedeia, Greaca, Potelu, colcăind de viață, care făceau să i 
se zică României preşedintelui Zahei Avăcăressi, Țara lui Peşte! 

Mai cu seamă, încătuşaţi în gip din America la Cetatea Albă, fiindcă au 
făcut gât că altceva s-a discutat la Cairo, cu Marius Ghizdavu, şi la Stockholm, 
cu Dorothea Schlauberger-Hebuterne d'Esgrignon, despre Armistiţiu și eventuala 
întoarcere a armelor, cronicarii progresiști Damian şi Noveanu nu au fost martori 
în ţară la ruşinosul freamăt fripturist ce-au cuprins fauna politică a mediocrilor 
ariviști de îndată ce, regimul militar-fascist de război sfânt fiind demis de către 
Rege, s-a pus problema ocupării diferitelor fotolii golite în fervoarea Epurărilor 

— de sincronism francez ele, dar cu superiorități de Capşă condescendentă, cum 
că nu politicienii au salvat Franţa, ca la noi, ci un colonel de pe la Radio Londra 
cam cum lent-colonelul Valter Roman de la Radio Moscova, a cărui poză 
cominternistă din Spania o avea în casă Dorothea, uluind pe fesenistele poposite- 
n vizită de cumpărături occidentale sau de pedichiură via Milano, că e mai 
fotogenic decât fiul care a proclamat de la ceceu puterea popooorului, într-un 
moment de derută în care mulţi se temeau, precum tovarășul Ilie Verdeț, că 
netrecându-se cu hotărâre la o politică de Moarte intelectualilor prin cea mai 
ucigătoare metodă, evident cea bugetară, ne paşte riscul ca ţara să se dezintegreze 
nemaiexistând în ea decât poezie! 

— Problema ocupării?! dejuna ţărănistul Coriolan Pigu la Capşa. Eu vă dau 
asigurări că, în România și numai în România, sovietele nu-şi vor permite 
manevrele din Polonia, deoarece au ei AA grijă să nu lase Gaghizdia de tot pe 
seama bolşevismului rusesc! Ar fi ca şi o infamie... 

Pe masa sărăcăcioasă era întins un afiş german, Europas Sieg dein 
Wohlstand! Europa în bunăstare, arătanie însumând fabrici (nu şi catedrale), 
prunc arian în leagăn și holde pe ogoare vădit parcelate (nu kolhoz!). Marea 
Britanie apărea plină cruci, pe una uriașă scriind RIP Churchill. Din Germania 
pornea spre roşul URSS un oţelit pumn de armură de cavaler, care zbura cât colo 
secera ciocănită şi capul tăiat al lui Stalin. 

— A zice bolșevism rusesc e o insultă latină pentru orice rusoaică! protestase 
cu o tristețe adâncă ca marea Murocika, în braţele pictorului Marius Kramskoi, 
cam reținută, cam rebarbativă la sperma noastră dunăreană, în Harkovul nostru 
rece de octombrie noiembrie 1941. E ca şi cum i-ai vorbi Clarei tale Honig sau 
Despinei Schlauberger de un marxism românesc, domnule ofițer de cavalerie! 

Mama Murocikăi fusese ucraineancă şi, în amintirea ei, vrăjitorul Marius 
folosea adesea o limbă rusă ucrainizată, ba chiar atinsă şi de leșeasca învățată la 
Lw6w de la contesa Halszka Chrzastowska, singura lui logodnică (vag, 1935) de 
până-n 15 octombrie 1942, când intră în vorbă cu doamna Eliza Alexandrescu, 
regăsind-o dantesc în Biserica Enei, era soprană în cor. Ea lucra alături, la 
drogueria Panaiatopol, în ambele sedii: aici, în Bulevardul Brătianu 7, dar şi mai 
încolo, în Bulevardul Take Ionescu 7. Mare portretist ca pictor olandez-britanic 
şi fotograf, îi remarcase mai demult eleganța, în gara Sărata, ea conducându-l cu 
şareta, în 22 septembrie 1941, pe Colea, soţul revizor şcolar, care pleca pe front 
în Războiul Sfânt. Apoi, o va recunoaşte, dincolo de voaleta de doliu, în Tribuna 
Văduvelor la parada din 8 noiembrie 1941. Nici nu trecuse prea multă vreme. 

Bunica sau mama atribuită Agnieszkăi, contesa Halszka Chrzastowska, era 
o desăvârşită acuarelistă. Cam ca Miryam, mama mea, Marieta, glumea Marius. 
Au fotografiat împreună în 1934-1935 „colecţii de motive“ — Lacurile Mazuriene, 
vederi din Kresi şi, în Sud, Corfu la 1935. Scrisori fierbinţi, semnate Niewolnica 
Smysl6w (Sklavin der Sinne), după titlul unui film din 1914, ce lansase o artistă 
poloneză, Pola Negri, dotată cu ochi faimoși (Kohlschwarze Augen). 

De fapt, două peisaje ale ei au fost pricina incursiunii lui la Harkov, în 
sfârșitul de octombrie 1941, când în definitiv avea o groază de treburi la Odessa! 

Cum? De ce tocmai poloneza? Pe neaşteptate, în vara lui 1935 Halszka nu 
i-a mai răspunse la scrisori, o binevoitoare Iago din Bucureşti informând-o că el 
ar avea o „logodnică“ italiană (sculptorița Cristina Done), cu care lucrează 
neobosit la amenajarea domeniului Ziduri-Pribegi pentru a deveni o Şcoală 
artistică protejată subcarpatic, în caz că cele de la Baia Mare şi Balcic şi, fireşte, 
Lw6wul lor, vor fi pierdute din cauza creșterii vertiginoase a Germaniei, aliata 
revizionistă a Ungariei și Bulgariei, capabile toate trei de vreun deal cu CCCP. 

Discipol peste Prut sculptorului Alexandru Plămădeală, tot atât precât al 
pictorului Tonitza, Marius Ghizdavu, odată rechemat de la Luvru şi Sorbona în 
ţară, odată cu alte tinere speranțe, de însăși Lupeasca, poate şi de Regele Carol al 
II-lea, s-a implicat cu determinare în decembrie 1939, aflând că la Chişinău 
Plămădeală şi alți artiști plastici basarabeni fondaseră Pinacoteca Municipală, 
care va deveni după Ultimatumul din 26 iunie 1940, sub ocupaţie, Muzeul de Artă 
al Republicii Sovietice Moldova. De fapt, ţinându-se în noiembrie 1939 al X-lea 
Salon al Societăţii de Belle Arte din Basarabia, participanţii au donat 173 opere 
din toate genurile, la care s-au adăugat desene de Tonitza şi Pallady, sculpturi de 
Jalea, alte lucrări dăruite de Ministerul Cultelor și Artelor. Atunci a trimis şi 
Marius peisaje şi fotografii poloneze din Kresî, cele două acuarele ale Halszkăi, 
plus foarte dragi familiei, şapte miniaturi de-ale Marietei, în tehnica icoanei pe 
sticlă: Columna lui Traian, Catedrala Încoronării de la Alba Iulia, cetăţile lui 
Ştefan cel Mare (Suceava, Hotin, Soroca, Tighina, Cetatea Albă.) De asemenea, 
deşi era război, a apelat la grupul viitoarei sale Școale de la Liov, proiectul căzând 
însă definitiv, fireşte, odată cu invazia bolşevică în Basarabia şi Bucovina. 

La 22 iunie 1941, începând Războiul Sfânt, iar comandantul Frontului 
Sudic generalul Antonescu trebuind să facă doar demonstrație așteptând să ajungă 
la meridian nemţii ce aveau de cucerit Molotovia, jumătatea din Galiţia Mare, 
cedată prosteşte de Ribbentrop lui Stalin în 23 august 1939, a fost răgaz destul ca 
bolşevicii să trimită peste Nistru colecțiile Muzeului de Artă din Chişinău. 

Mişu Focşăneanu şi ginerii lui Moga le-au putut reconstitui inteligent 
traseul până la Harkov, după care li s-a pierdut acestor valori orice urmă. 

Iar Murocika, hm, soţul ei bătrân, tavariş Lavrenti Edmundovici Riumin, 
dispăruse în Gulag, deoarece ar fi putut fi recrutat de capitalişti cât a spionat în 
Provence şi în Spania, contactând intelectuali potențial stalinişti remunerabili. Era 
lanuarievici Jdanov - un rus din Gatcina, polkovnik țarist în Armata Albă, căzuse 
eroic la Țarskoe Sielo în 21 octombrie 1920, gata-gata să intre în Petersburg şi 
să-i alunge pe bolşevici. Mama ei, Oliana Volodimirivna Karpenko, ucraineancă 
din Lw6w, unde o şi născuse, dispăruse în Gulag la 1935 după ce socrii ei, părinți 
de colonel țarist, crăpaseră de foame Holodomor, în 1932, cu surioara Murocikăi, 
Oksana, și frățiorul ei, Taras, la Balakleia, între Harkov şi Izium. Așa că, lui 

Marius balerina nu-i vorbi decât de o vecină prietenă, Malenkaia Vera, şi de un 
cândva soţ, Falelei Mitrofanici Vodkin, din Divizia NKVD 243, dacă se va 
întoarce teafăr din război şi nu va fi expediat în minele Koltmei, ca să nu 
clămpănească despre ce minuni a văzut în Europa, străbătând doar Galiţia Mare! 

Biata, Murocika, îşi frângea mâinile, că nu poate face nimic. Înţelesese ce 
importanță sentimentală acorda Marius miniaturilor Marietei, mămica lui, cu 
Cetăți de pe Nistru, și acuarelelor Lacurilor Mazuriene, ale logodnicei, contesa 
Chrzastowska. Și se temea s-o spună, dar era acum total sigură că, Wehrmachtul 
avansând fulgerător, NKVD-ul a aplicat tactica Tolstoi-Stalin a patrimoniului ars! 

Poate că Marius Ghizdavu ar fi înţeles-o imediat. Cunoştea de la Ministerul 
Propagandei statisticile Arestări-Deportări-Ucişi, „realizate” marxist de Ocupaţia 
Sovietică a Basarabiei, 26 iunie 1940 - 22 iunie 1941 (de fapt, iulie 1941). 

— Orchestra Simfonică a Basarabiei a fost ridicată pe 3 iulie 1940 din Gara 
Chişinău la întoarcerea din turneu, dusă lângă Orhei şi împușcată în Valea Morii, 
înființându-se apoi un Conservator cu specialişti leniniști în Apassionatta. 

— Angajaţii Radio Basarabia au fost împușcați şi aruncaţi în fântâna părăsită 
din curtea radioului. După acest masacru este transferat radioul din Tiraspol la 
Chişinău, mai bine pregătit să vorbească moldoveneasca lingvistic tocmită. 

— Viaţa, darling, arta, homonica, era în altă parte... 

Deși încă se mai auzea scârțâitul patului şi, premonitoriu, infernalul huruit 
de tancuri de la nord de Harkov, spre Kursk, rar s-a mai acumulat o asemenea 
cantitate de bună dispoziţie tipic bucureșteană la Capşa, îşi răsfoi jurnalul intim 
1944 frumoasa Elvira în drum spre Ialta 1945, unde trebuia, Ifigenie nu eugenie, 
să se jertfească, să se fută pentru Ţară. Mulţi erau exuberanţi la culme că s-au 
întors din refugiu, de pe la moşii, găsindu-şi casele intacte, după ce văzând ce-a 
pătimit Alecu Ghizdavu-Şaraga în Strada Liliputană cu soţia şi cu rapița, le-au 
părăsit de teama unor noi bombardamente anglo-americane adresate civililor, 
inclusiv de Paşti, ca la Braşov, cu toate că, la cererea bulgarilor din Varna, el se 
va numi tot Orașul Stalin. Chefliii manifestau nedumerire că Armata Roşie 
întârzia cu a ne restitui, să băgăm noi niște prefecți noi, administrarea Moldovei, 
Basarabiei şi Bucovinei, dar ziceau că Maniu se roagă ca Stalin să ocupe cât mai 
repede Țara, pentru a ne putea fi de folos bunul la toate sânge rusesc inepuizabil, 
în Ardeal, unde naziștii şi horthiştii s-ar putea deda la represalii, pentru pierderea 
petrolului prahovean, care înseamnă, într-o eră a motorizatelor, că acest spurcat 
dualism austro-ungar va opri, cel mai târziu la 10 Mai 1945, ostilitățile în contra 
României și Naţiunilor Unite. Adicăltea tot noi rumânii, grăbindu-le capitularea, 
i-am salvat pe austrieci şi pe nemți de să nu dea Truman cu bomba atomică în ei! 
Totuși, despre Basarabia şi Bucovina, mai niciun comesean nu nutrește mari 
iluzii: se zvonește că căgăbăul a început a recontinua deportarea în masă a 
elementelor româneşti de la oraşe, şi ce e de așteptat, şi e şi firesc, e ca de data 
asta deznaționalizarea ştiinţifică să reuşească ireversibil, fără vreun scâncet 
occidental că niște galiţieni de o rasă latină, mda, vădit depreciată, sunt dizolvaţi 

la Sibir, pe urmele colaboratorilor lor, ceceni din Caucazul nostru, kazaci din 
Kubanul cu cele mai frumoase fete, sau tătari din Crimeia noastră. 

Numai despre căderea în prizonierat, fără luptă, a teologului Damian și a 
lingvistului Noveanu, nimeni nu vorbi. Abia ani mai târziu, când de pe Muntele 
Conic, cetind artă Alpatov pe o pătură, Muhală Muistu va contempla, pe viu, 
acuarela lui Eugenijus Mikinis, hiperestetician de cultură excrementalistă de la 
Sonnenheim, The Solar Anus, pe baza căreia a câştigat clar concursul organizat 
şi finanţat de frații Ghizdavu pentru fresca Parada învingătorilor la Brest, deşi 
lor le repugna a Marx băşcălia postmodernistă pregătitoare a celui de-al treilea 
război mondial, la capătul cărui WW3, a extermina 2-3 miliarde de oameni de 
prisos nu mai poate trezi Oroare, ci un ecologic hohot de râs statistic, chiar şi 
intelectualului post-umanist, cum că s-a intrat cu cifrele în Cartea Recordurilor 
prin Răzbelul Excesivist de după cel Expresionist şi cel Existenţialist, partea 
delicată a fezabilităţii fiind că într-un asemenea caz, expertiza trecutului va fi 
fecundă, din neplăcerile criminalilor de război trăgându-se în 1946 prevederi utile 
privind Nimicirea Totală a Probelor, lichidarea pedepsei cu moartea, prescripții, 
canalizarea atenţiei populaţiei spre mizeriile zilnice, oprirea intelectualităţii de la 
Luminarea Poporului, fie stimulând fuga creierelor, fie prin crearea condițiilor ca 
elementele fanatice, care rămân, să n-aibă neam parte de o Literatură Funcţională, 
încât atât amintirile Noveanului, cât şi ale popii Tani, să nu aducă ecou pdf mai 
ceva decât meteoritul căzut în mlaștină, nici aureolă mai orbitoare decât lucirea 
căcatului în ploaie al câine-lupului fiorosului paznic de oameni vologdănean. 


— Je comme l' impression, pălmui cu Roosevelt spre a-l trezi madam 
Chouchou pe contele din Ziduri, înnoptat cu Bazil Frâncu la Valea Ursului printre 
văduvele lui Stalin, gue tour ce qu'il desire, c' est assurer la securite de son pays. 
Je pense que si je lui donne tout ce qu'il me sera possible de donner SANS RIEN 
RECLAMER EN ECHANGE, noblesse oblige! Il ne tentera pas d' annexer quoi 
que ce soit et travaillera ă batir un monde de democratie et de paix! 

Tot ca o americancă gândea la Stalin şi apetisanta Elvira, încât zorile pupau 
molcom zidurile de cărămidă roşie ale Kremlinului, imitate după cele din cetăţile 
teutone înălțate de Toma Nour al nostru la Marienburg, la Kânigsberg, Narva, 
Riga, Memel, Klapeida, Dorpat, Tartu, Wesenberg, Venusberg, Reval, Bayreuth, 
Răut-Băi, Tallin, Kolberg, Solovki şi Novgorod, investiţiile acoperindu-se parte 
din donaţii, parte din concesionarea negoţului cu ambră, parte din turism culinar, 
la care contribuiau atât Toma Alimoș convocând marii cofetari din Caffa (ciumata 
Feodosie a doctoriţei de război sfânt Dora Căinaru), cât şi miticul angrosist Toma 
Gigi Caragiu din Ragusa noastră, căruia marea massă slavă îi datorează nu numai 

exportul constant de măsline mediteraneene de cea mai bună calitate, la un preţ 
nepipărat, ci şi aplecarea spre a gândi cum va judeca Istoria, deci conștiința 
valaho-heideggeriană că noi nu dăinuim acilea numai pentru prezent, ci şi pentru 
urmașii urmaşilor noştri, și pentru urmăritorii lor, care nu vor dispărea în vecii 
vecilor de pe meleag, de aceea meritându-se a se ctitori în Galiţia Mare, cu cele 
mai mari eforturi de investiții în Kultură, noi şi noi creaţii care să redea lupta 
zbuciumată de veacuri a Neamului, pentru brazda strămoşească şi pentru 
prefacerea ei în cărămizile durabile ale unei Cetăți a Maicii Domnului... 

Aplecat peste dosare, tot mai grele pentru că, prin saltul de pisică al 
României dintr-o tabără în alta, soarta dualismului maghiaro-nazist era pecetluită 
din hpsă de petrol de la Băicoi şi, acum, se puneau doar probleme aparatcice de 
dotare a Armatei Roşii cu ofițerii de informaţii cominterniști, care să consilieze, 
să conducă şi să verifice bolşevizarea popoarelor eliberate, uncle Joe, a cărui 
inimă era mai împietrită decât soclul Călăreţului de Aramă al petersburghezului 
basarabean poet Puşkin, izbucni pentru a doua oară în plâns de-a lungul Marelui 
Război pentru Apărarea Cuceririlor Revoluționare ale Nomenclaturii (26 iunie 
1940 - 10 Mai 1945), rezultând un vuiet ca al zăporului pe Bistriţa de Înviere. 

Faptul că trei surse independente şi serioase, agenţii dubli Stelian Dabija, 
Petrache Hulpe şi Dumitru-loviţu Supeanu, îi aduceau de pe misterioasa piață 
internațională a informaţiilor secrete, garanţii privind profilul psihologic de o 
noblețe ghizdaviană al președintelui SUA, domnul Roosevelt, nu putea să nu 
impresioneze profund o personalitate sensibilă și profund afectată de mișelia lui 
Hitler, care atacase fără preaviz, deşi se convinsese că Fiihrerul postleninist Stalin 
nu e deloc iudeobolşevic, pentru care verificări cruciale alergase Ribbentrop în 
persoană la Moscova-n august 1939, nu pentru a împărți frăţeşte Pooolonia şi a 
lăsa Cominternului Molotovia de la Dorpat la Căuşeni, ci pentru a verifica rasial 
prin fotograful colaborator al Evei Braun, şi al lui Marius Ghizdavu de la 
Ministerul Propagandei, Herr Heinrich Hoffmann, cele două urechi staliniste, 
fotografiindu-le de aproape în cele mai mici detalii de interes autopsier, pe seama 
acestor clișee pronunțându-şi unanima negaţie atât antropologii naziști de la 
Strasbourg, cât şi harkovianul Lev Liudvigovici Lecca, de la care a rămas ipoteza 
că salvatorul umanităţii este mai degrabă cecen de-al nostru daco-roman, în orice 
caz, un caucazian emanat direct din Potop sau din sămânţa lui Prometeu cel 
torturat până la insuportabil de o vulturiţă torționară în slujba zeilor Lubiankăi, 
cum starostița partizană antifranceză Vasilisa Kojina, în a norodului indignat că 
romanticul Napoleon Bonaparte venise personal la Moscova, pentru a întoarce la 
România nu numai Basarabia, ci şi produsele alimentare valahe și moldave aduse 
de generalissimul Kutuzov şi de amiralul Ciceagov până în Reazan, Kaluga, Tula 
şi chiar Gorki (Nijni Saharovsk), în scârţâitoare, dar fiabile la nămol de șleau, 
care grele de Muscel şi de Vâlcea, la care s-au înjugar moldovalahi de ambe sexe, 
un exces profund țarist, încât cel mai bun propagandist antonescian vizual îl 
ilustrează anonim în numeroase guașe rapide, punând pe chipurile homosapilor, 

ajunşi rumegătoare de povară, acea revoltă sublimă, ucenicită la școala 
Edecarilor de pe Volga a marelui clasic Repin, şuierând din colțul pipei 
Dubinuşka, acompaniat în Atelierul Amedeo Modigliani de Corul Cazacilor de 
pe Don, disc bachelită USA, unde ei vor fi scăpat de deportările staliniste 
neținătoare cont de rolul căzăcimii în războiul popular din vol. IV, partea a treia, 
al fluviu-romanului Război Sfânt şi Pace Sovietică de Grig Căinaru, a cărui 
silabisire rând cu rând de către rusofilul Fiihrer gruzin al proletariatului mondial, 
la Kunţevo, explică nu numai absenţa Sa de la televiziuni până-n ziua de 3 iulie 
1941, când l-au atacat năprasnic românii, clarificând că lovitura principală e în 
sudul geto-ucrainean, nu în centrul carpo-bielorus, ci şi ideologia privind un 
amplu război popular împotriva Kulturii înjugate de Hi sub stindardul... anti- 
iudeobolşevismului, culmea că neascunzând masilor ce se dă la pace: comunism! 

— Am impresia, se agăță madam Chouchou colonel Ariel Moga de prinţul 
din Valea Râului Negru, că Stalin nici nu putea să nu plângă a doua oară, nu 
numai epuizat cu nervii ca mine, ci şi pălmuit de generozitatea interesată a 
partenerului american, care va fi făcut cu ochiul spre ambasadorul William 
Bullitt, când a pronunțat sintagma profund antibolşevică noblesse oblige, într-o 
epocă de văduvie, când te poţi răsuci-n crivatul conjugal, scăldată-n sudoare, şi 
de cincizeci de ori pe noapte, chiar şi în perioada delicată când eşti pe roşu dar 
deschisă spre un absorbant lirism, cum se şi desprinde ca într-un vânt de libertate, 
vârtej spre Cer, incitantul titlu postmodern de senzaţie Libresse oblige! 

— Da-daa! dădu din capu-i de înţelept, ce după tot atât Canal cât Marius, n- 
a mai citit nicicând vreo carte, eruditul institutor Bazil Frâncu. Stalin nu putea să 
nu reacționeze emoţional la acumularea tragică şi catharsisisisi de date 
confirmând că, în schimbul mutării Ligii Naţiunilor la New York ONU 
Manhattan, domnul Roosevelt a înţeles că tot ce-şi poate dori un lider... sovietic 
nu poate fi decât a-şi asigura Securitatea ţării sale enorme, pentru ca evenimente 
precum încercarea Regelui Mihai Viteazul de a se sluji de potențialul german 
pentru a contura Întâiul Reich Românesc, la 19 noiembrie 1942 spre Stalingrad, 
să nu mai producă breaking news pe benzile teleimprimatoarelor mondiale. 

— ȘI atunci cum să-şi asigure, mă, şi intelectualii marxiști Securitatea? 

— Date fiind slăbiciunile economiei, conduse pe baza inversiunii valorilor 
de cadre care hotărăsc totul incompetent, securitatea granițelor URSS nici nu se 
mai poate concepe, la 1945, fără bolșevizarea nu numai a Molotoviei până la 
linia Narva-Brest-Satu Mare-Herţa-Vâlcov, pe care oricum Stalin şi-ar lua-o şi 
singur, ci din punct de vedere rooseveltian, mult mai acana, deoarece tot vrea ea 
populaţia Poloniei (cu excepţia Agnieszkăi de Kr&cy) şi în consecinţă dialectică, 
a României, Cehoslovaciei şi Iugoslaviei, într-o triplă înţălejere, să se rusifice! 
Lancea steagului roşu trebuie să străpungă ca o frigăruie tot ce mişună ca rase 
neglijabile galiţiene până-n Austria şi Germania, cedate în întregime guvernelor 
marxiste deja instruite până la 3 septembrie 1943 de experţii Cominternului, în 
Grecia, Italia, Olanda, Belgia şi Norvegia. Fireşte, frate, comunismul rușilor, de 

care în câteva cincinale europenii s-ar putea convinge că nu-s chiar aşa barbari, 
rămâne a fi validat de stăpânii anglo-americani ai lumii, pe baza testării voinţei 
popoarelor, prin plebiscit antonesciano-rooseveltian. Vom avea Alegeri, băi! 

— Cât despre La France, domnule cardinal vatican Spellman, se şi văzu 
Tabarcea preşedinte, oricât de anticomunist ai fi, teamă mi-i că chiar dacă vor 
întârzia de plăcere în ea Ryanii debarcați hollywoodian în Normandia mea, cu 
instinctul ei francez, La Nation trebuie să încropească un nou guvern Leon Blum, 
adică suficient de... antifascist ca comuniştii să nu se mai ia cu sălbăticie de el! 

— Leon Blum! se trezi complet doctorandul sorbonard în penitenciaristică 
iluministă profilată pe reeducarea infractorului oferindu-i, să se șteargă la tinetă, 
cele mai bune cărți din pleiada de pe noptieră a „Umanității ca și Umanitate“. 
Leon Blum, pentru care există autoritatea lucrului judecat pe acuzaţii privind 
dezastrul Ţării, Lino-lluska, că când Goering da tunuri în loc de margarină 
vitaminizată-n hidrogen, populiștii de la Paris au mânat în Antibes, la miiine, la 
frumoasa Lee Miller, teoretic a lui Roland Penrose, nu a mea, şi la domnişoara 
balerină violonistă Daria Maximovna, Murocika din tabloul lui Kramskoi, 
gloatele de mineri şi feseniste în Renaulturi, în primul lor concediu plătit, să-şi 
dea leafa pe nimicuri, creându-se astfel, în contra Rezistenței rafinamentului 
aristocratic al marilor peisagişti, pe întreg litoralul planetar, premisele 
infracționale de catastrofă ecologică vizuală majoră, centrată pe prozaizarea până 
la orbire a semnificației orizontului cimitirului marin, în contextul manelist cu 
grătar sesizat de întemeietorul Flotei Roșii, amiralul Alexandru Marinescu, după 
ce mareșalul tot valah Mihail Frunză Cutezătorul, originar din Pișpek şi absolvent 
al liceului din Vernii (Alma Ata, astăzi Alma Mater particulară), a ctitorit Armata 
Flota Roşie, combătând cu energie stângismele intelectualiste apoase ale lui Lev 
Davidovici Bronstein, inculpat ulterior pentru deviații de un neascuns rrofkism 
sadea, de la ideea tulburătoare eminesciano-puşkinist că nu eroica rezistenţă la 
Cotul Donului, între Kleţkaia și Raspopinskaia, sub grindina de obuze, katiușe, 
gloanţe şi schije de brant, pregătind asaltul tancurilor cu desant de carne pe ele, 
este lucrul cel mai uşor memorabil în marele război, ci tragedia supremă este lupta 
pe mare, Aivazovski, Ghizdavu, unde după torpilarea Titanicului cu 15 mii de 
refugiați, zis Wilhelm Gustloff, în 30 ianuarie 1945 la ora 18.00, observându-se 
efectul nefast al celor patru lovituri de torpilă ale unui Aleksandr Marinesku, date 
de pe U-Bootul lung S13 şi ţinându-se cont de cripto-doctrina că chiar şi arienii 
din Galiţia Mare îs tot de rase inferioare, inclusiv eternul pacifist Kant, îmbarcat 
la Konigsberg să filosofeze mai pe larg în larg, a căzut de la sine pe vecie efortul 
ziaristic de a înmulţi supraviețuitorii, pentru că oricum Oscarfilm ori Mosfilm nu 
s-ar fi supraostenit să cinematografieze, pentru conștiința planetară, înecul acelor 
refugiate cu plozi de la învinși, scăpate neviolate de eliberatorii progresiști ai 
Prusiei Orientale prusace de sub jugul german. Măi, ce chestie! 

— În schimb, zâmbi amintirilor Otomega, aşa cum ne arată camaradul Doru 
Băluţeanu, ca şi romanticul foarte german Otto Runge, toţi cei Trei Crai de la 

Răsărit, ginerii lui Belizarie Moga şi ai apaticei până la proba contrarie madamă 
Chouchou de la Valea Ursului, instruiți pe probleme de intoxicație la Ministerul 
Propagandei de vizavi de colonada Gării de Nord, de către genialul înşelător de 
femei, şi implicit de Gloate, locotenentul de armă Foto, prinţul Marius Ghizdavu, 
au zvonit şi răspândit prin cafenelele şi bordelurile și redacțiile pariziene, în 
scopul ticălos de a învrăjbi spiritele şi a amâna pe cât mai târziu posibilamente 
0... re-Alianță româno-germană pe temei Hohenzollern de egală vocație 
imperială, chiar dacă la 19 noiembrie 1942 noi trrracii implementam abia al 
Doilea Reich, pe când ei erau deja la al Treilea. Deci e aici convingerea c-ar fi 
absurd să fie adevărat ce susţine editorialistul nostru mămăligar, Gicu Tabarcea, 
în eseul A ordonat canibalul Ilya Ehrenburg scufundarea pachebotului Wilhelm 
Gustloff?, anume că dezgheţatul agitator stalinist pluridisciplinar — gazetăresc, 
literar, psihologic şi memorialistic — va fi fost măcar primum movens al acestei 
lovituri cvadriplu bine ţintită în contra moralului, exact 30 ianuarie (!), marelui 
Fiihrer al greu încercatului popor german, în lipsă de alt „cadou“, exact la 
aniversarea torpilată a 12 ani de la Preluarea Puterii, când nimeni nu mai voia să- 
şi asume răspunderile de frica teroriștilor comuniști, împotriva cărora chiar dacă 
aşii-şefi de informații ca Himmler-Heydrich au luat măsuri, ele nu fură de acea 
trăinicie durabilă civic, cum ar fi fost un amplu global mediatizat Proces al 
Comunismului, al totalitarismului bolşevic de pân' atunci, absolut fezabil după 
30 ianuarie 1933, când deja conu Alecu Ghizdavu şi cu Mişu deţineau probe 
despre Genocidul Foamei de milioane, la care au fost supuși măcar fraţii noştri 
ucraineni, numai că la Paris, în Franţa, spilcuitul Stelian Dabija prin cafenele, 
tenebrosul bărbos Petrache Hulpe prin casele cu zerouri şi eternul Mitică prin 
redacţii, răspândiră din ordinul lui Stalin faimoasa legendă Moroz 1952, a 
medicilor evrei sovietici criminali periculoşi, poate tocmai pentru că Alexandru 
Marinescu, celebrul comandant al submarinului atomic S$-13, a fost din naștere 
purtătorul de gene al unui popor dacoroman degenerat reacționar, dovedindu-se 
iubitor de samogon şi basamac, precum și un iubeţ fustangiu, care doar spre a-şi 
redresa imaginea cam clătinată, mai ales că se pierduse de escadră, din proprie 
inițiativă, avută c-aşa vroia el, a ordonat să se dea-n aer giganticul pachebot, fala 
flotei turistice germane a stilului de viaţă baltic, la apus de soare, iluminat feeric, 
precum cele 10 000 camere ale stațiunii bloc superlong Prora, de parc-ar fi 
provocat să dea-n carenă cu torpile ca cu nişte beţe-ntr-o tobă de tinichea. Însă 
mamelucul Abdul susține că românul era om serios ca toți românii, bolșevic din 
convingere, un revoltat de nedreptăţile sociale, un nastaiașcii kommunist, un 
luptător pentru o cauză dreaptă, în condiţii de încercuire capitalistă, de pe margine 
văzându-se mai bine cu periscopul şi cu luneta navală că Hi/ler iz ă monster, că 
Rusia ca eufemism pentru URSS, trebuie ajutată mămos, dar nimic n-a înduioşat 
mai adânc pe oţelitul Stalin decât acceptul rooseveltian cum că să se servească 
din continentul european galiţian cu linguroiul şi cuțitoiul 56 cm pentru kebab, 
exact cu atâta cât îi dictează instinctul lui de... rus că poate stăpâni, desigur zi de 

zi dedicându-se construcției unei lumi mai progresiste... 

— Hă-hă! râse Isadora cu gurița plină până la urechi, când văzu în poză cum 
se uita disprețuitor bunicul Marius la Dorothea Schlauberger, ca de la marxist 
1973 la marxistă 1937. Toate aceste dedesubturi pălesc, dacă te gândești la cum 
s-a putut purta cu țărişoara ei cleptocraţia după 1989 şi în genere la vina absolută 
a îmbogăţiților pe seama sărăciților, că nu investesc minimal în Edu-Cultură, ca 
să ne meargă şi nouă, fie şi simbolic, intelectualiceşte treaba-n UE! 

Marius se retrase scârbit în zenul său, la Kyoto, deşi admitea aproape toate 
principiile luptei de clasă, obiectând numai că dacă reprimarea din când în când 
a corupților din capul Ţării se propune doar de jos în sus, atunci ofiţerii de 
informaţii, ca și călăii, se aleg totuși pe bază de inversiunea valorilor, ca să fie 
cert loiali, şi astfel nu mai sunt capabili să depisteze individual Duşmanul 
Poporului, decât dacă se demască ăsta prin exasperări, pe la cozi sau în stăţii, ei 
trimițând forțelor de execuţie, ori forțelor de muncă din Romlag sau Gulag, mii 
de nevinovaţi zilnic, din incognoscibilitatea absolută a mediului social, ca să nu 
scape printre ei vreun singur huligan sau golan sau reacționar sau alt frustrat! 

— Totuşi, de unde până unde va lua Stalin teritorii? se mirase Horea Bratu, 
aflând pe culoarele luminate cu neon ale Lubiankăi, unde se afla la anchetă, că i- 
a convocat în februarie 1945 pe Roosevelt şi cu Churchill la Ialta, spre a le băga 
mințile în cap, că Supraputerea Marxistă se va învecina cu cine va voi ea! 

— Halal de voi, rușii! îi şopti atunci Maxim Gorki că i s-a plâns un vizitator 
croat al Expoziţiei Marilor Realizări Naţionale în Construcţia Țarismului din 
1896 de la Nijni Novgorod. Doamne, cât v-a trebuit să înaintați pas cu pas până 
la mare! Şi cât v-a costat asta! Aţi uitat însă că mai suntem şi noi pe lume, un 
popor de fotbalişti slav, mic, mititel ce-i drept, dar unul atletic, sportiv, care se 
întinde pe trei sute de kilometri de-a lungul țărmului Mării Mediterane Adriatice. 
Să ne fi ajutat, în numele înrudirii noastre, liberându-ne stoga după stoga de sub 
asuprirea unor neamuri străine şi să ne fi dat posibilitatea impresionistă să ne 
unim stogurile, căpiţele şi fânețele într-o singură Rusie Meridională, ați fi ajuns 
vecini cu Triestul lui Joyce. Dar ce să-i faci, dacă ne prețuiţi atât de puţin!... 

Cel ce se ocupase ca maior de articolele lui Dostoievski din 1877-1878, 
cam prea expansioniste, de lățirea rusismului la Tolstoi într-o imensă operă, de 
corespondenţa de gazetar a lui Gorki, pentru Odesskie novosti, lucrând o fioroasă 
crestomaţie din mulţi alții, fusese rusofonul nativ Grişa Căinaru. Evident. 

Ceea ce bine ştia până şi soția lui Belizarie, care se trezise din cel mai dulce 
somn ca dintr-un vis, părându-i-se că se făcea că cineva o păruia, pe când 
Belizarie al ei, căzut în cea mai mare dizgrație, dar pozând unui Marius Ghizdavu 
mai romantic decât Delacroix, cerşea pe treptele însângerate de la Colțea să i se 
arunce în casca de oţel monede ceauşiste de 1 Leu, de 3 Lei şi de 5 Lei, de către 
revoluționarii anticeauşiști care, în trecere, cereau spaţii comerciale, terenuri 
pentru vile la Snagov şi scutiri de impozite, menţionând că Belizarie e cu noi! 

Corect anticipând ca mare statmajorist și comandant metalurgist, aşa cum 

sunt unii şi oameni de stat, şi oameni politici, electoratul să-i dea mai multe 
monede de 1 Leu, așa şi aşa de 3 Lei, categoric mai puţine sau deloc de 5 Lei, 
deoarece sunt dintr-un material complet mistuibil în vitriol, ca trupuri care e ordin 
să dispară, generalul Belizarie Moga, spaima Armatei Roșii în Bucovina, la 
Odessa, în Crimeia, la Marea de Azov, la Harkov, la Izium, în Stepa Nogaică, în 
Kubanul nostru, la Cotul Donului, la Armavir, Stavropol, Kislovodsk, Nalcik și 
la Groznîi, apoi în Stepa Calmucă şi, cu elemente de avangardă, chiar în stepe 
pustii şi sărate ca lacrimile, dincolo de Volga, spre Baikonur, nu fără emoţii 
părintești, străvedea valoric sumele finale cam la fel, pentru cele trei fete ale sale 
cu franţuzoaica, sărăcite drastic în Domiciliu Obligator, ca văduve nu de morți 
ficşi, ci de dispăruţi, imitația de Foişor de la Valea Ursului fiind necesară ca apa 
atât SS-ului bolşevic, în lupta contra partizanilor de munte, cât şi conducătorilor 
de partid şi de stat de la regiune, pentru partidele de vânătoare din marea tradiție 
a proletariatului marxist, eventual pentru oaspeții pacifiști internaționali, hotel 
administrat de tovarăşa lordanka Filipescu, într-o epocă împlinind profeția 
materialist-ştiințifică, istorică şi ateist-dialectică a divului Dostoievski, despre 
neamul ruşilor ca norod 7heofor, adică posesor al adevărului absolut ca celebra 
T(h)eoTV, cum gândi doamna maistru Plotuna, şi despre panslavism drept lac de 
acumulare al tuturor fluviilor slave, cum poate şi Puşkin la o Odessă imaginară 
de la Marea Barents, sau cum blestema z/ k călugărul Euthanasius Damian pe o 
insulă Solovki, odihnindu-se după ce săpase o vară-ntreagă la Canalul Belomor 
corecţii la taluz, întru reeducarea că erezia protestantă merită o perfuzie slavofilă 
din ortodoxia rusă autocrată, amintindu-i eruditul distrofic Johann Sebastian 
Noveanu-Ferentari, că Ariel Moga, de Revelionul de bilanț 1940, doar proteja pe 
Grigore Căinaru să nu fie împușcat de Gary Glagoveanu, care nu admitea ca soru- 
sa să se nenorocească măritându-se cu un coate-goale scriitor famelic de tsunami- 
roman 1681 pagini, ilizibil, incomentabil, impublicabil, infuugabil, deci ne- 
republicabil nici măcar ca pedefeu, într-o republică populistă cu toalete rare, în 
municipii, respectiv în fundul curții în satele răsfirate. 

Deşi Grişa lucra doar Literatură pură, nu o Istorie de aruncat la Canal, încât 
s-a bârfit că doar avocatul ajutor de locţiitor de comandant Tudor Băluţeanu, care- 
şi dorea pentru Tristan al lui, de la Marius, xilogravuri brutal expresioniste, la 
Cranii de lemn, bestseller Ion I. Moţa, ediţia IV, 1940, căruia unii-i plagiază teza 
de la Grenoble, La securite juridique dans la Societe de Nations, 15 iunie 1927, 
— concepuse la Miinchen o wagneriană afirmare imperialistă a unui românism 
colonialist, plagiind biblia expansionismului țarist a lui H. |. Danilovski, Rossiia 
i Evropa, pentru a clarifica din vreme ce replică de la Snagov dăm Kurilelor, adică 
s-o luăm berbecește şi noi spre Asia, în calitate de daci imperiali latinofoni, care 
i-am învăţat cândva limba latină ca opțional chiar pe romani la Roma, replicând 
el aspru la constructe din burtă cum ar fi Specificul Naţional rheofor al norodului 
sovietic rus sau uniunea proto-sovietică a statelor slave centrată pe axa Belgrad- 
București-Kiev-Minsk, deci pe suportul nostru traco-daco-geto-carpodakai. Pe 

când simultan Tabarcea, ud de stropii Niagarei, resimțea criza de sistem a 
specimenului de civilizație germano-italic, reală, numai că infera de aici că 
oroarea de vid va fi satisfăcută nu pe cale slavofilă, ci printr-o expansiune globală 
a românismului ca un Al Treilea Rumâănische Reich g/obal, năzuind tot spre cele 
trei mega-chersine voicughizdaviene (Caracas, Helsingfors şi Calcutta)! 

— În această strategie milenară românească, de unici moştenitori ai Rusiei 
în descompunere, dacă se va aproba, dragă Grişa, de către dl. general Antonescu, 
președintele Consiliului de miniştri, conducătorul statului naţional-legionar, de 
către şeful regimului legionar, dl Horia Sima, de şeful nostru de departament, dl 
Bratu, de juristul nostru volens nolens Marius Ghizdavu, şi de casier, de gazda 
noastră, ca şi de către un expert ca generalul Moscardo, apărătorul Alcazarului 
împotriva tunurilor cominterniste ale bateriei Ana Pauker, comandată de Valter 
Roman din Hooshy Nagyvârad, dar şi de tunari ca feldspătmareșalul Manstein, 
cu care a băut Belizarie basamac şi samogon de pufoaică pe Muntele Capella, 
cucerit de el odată cu Sevastopolul flotei noastre imperiale de mâine... 

— Încât se impune să urlăm până la Soare și până la Sirius, propuse Elvira 
epilându-se, oripilați că din punct de vedere al unor pretinse mari puteri, stafidele 
din marea cocă slavă — românii, ungurii, grecii, turcii şi armenii, poate și evreii — 
apar ca nişte nimicuri de slavizat rapid, niciodată până acum, Mişule, noi 
neexprimându-ne asurzitor Aspiraţiile Imperiale, dovadă că Churchill la Stalin, o 
lună după ce, la Alexandria prinţului Ghizdavu şi la Cairo, am fost înşelaţi să 
facem Armistiţiu, şi abia-abia am reuşit devierea puhoiului sovietic spre Sofia, 
Belgrad şi Tirana, ei, cum s-a exprimat, darling, piticul ăla despre noi galițienii? 

— Să nu ne certăm pentru nimicuri, Elvira! 

— Ai văzuuut? lată de ce, concluzionă cu adâncă tristeţe Tristan Băluţeanu, 
sunt de acord cu Alin Vişan şi Oreste Bogza că trebuie să practicăm Luminarea 
Străinilor, lămurirea lor, încât fraţii noştri ucraineni, bieloruşi, poate şi unii 
moldoveni, apoi iugoslavii, bulgarii, armenii, grecii, găgăuzii şi musulmanii, să 
înțeleagă că prudenţa cere tuturor trecerea la grafia latină, într-o lume de mari și 
periculoși rechini, semnalizându-se astfel aici-şa un mare bloc monolit rezistent 
daco-roman, cimentat şi betonat în contra diferitelor lăcomii imperialiste! 

— Lumea fiind într-o continuă schimbare, privi Dorothea pacifist la, 
enervantă tocmai pentru că a supravieţuit, eterna Clară Honig, e inadmisibilă 
profeția ghizdaviană că Al Treilea Război Mondial va izbucni tot de la absurda 
graniţă impusă de supraputeri românilor la Prut!... Sau tot de prin zona noastră! 

— Terminaţi, în plm, cu mutrele astea ca de înmormântare! N-am putut 
cuceri Rusia în 1941-1945, o s-o cucerim altădată... 

— Frațilooor! Demolarea Zidului Berlinului la 1989 nu are semnificaţia 
căderii Cortinei de Fier peste cineva sau desființarea Armatei Roşii. Indecentul 
entuziasm mediatic mondial trebuie citit ca o UITARE a Buchenwaldului şi chiar 
a Koltmei! Din păcate, a fost învinsă doar Germania, nu şi Rusia cum speram eu 
în 22 iunie 1941, urlând cu mulțimea entuziastă la Legaţiile Germaniei şi Italiei. 

Unchiul Alec calculase în zori, noi cu Reichul să batem repede Soiuzul, iar cu 
anglo-americanii să învingem apoi Wehrmachtul anemiat de atâtea bătălii, ceea 
ce ne-ar fi asigurat pe cultură o dominație românească lejeră în triunghiul de rubin 
Krak6w pe Wisla, Breslau pe Odra şi Wien pe Blaue Donau, cum cerea şi tata. 

— Orice corectare a memoriei colective e binevenită. E jenant să consideri 
că despărțirea germanilor la Zid ar fi un construct al Armatei Roşii, cum 
dezunirea românilor unul al A 14 Tiraspol, când de fapt dezastrul german vine din 
oripilarea conştiinţei planetare cu filme privind din interior cumplitul sistem 
concentraționar nazist, sau din exterior, contribuția Berlinului la mutilarea unor 
țări, cu deosebire a României Regale Mari în vara lui 1940, ea rămânând și azi cu 
sechele, sub masa teritorială critică începând de la care, aşa cum a arătat 
geograful Voicu Ghizdavu, se declanșează Reacţia în Lanţ care dă o senzație de 
li-ber-tate şi alimentează iluzoriu făurirea unei Kulturi Majore, infiderent dagă 
cuvernul de inculți funcțional nu mai feliază pib la Edu-Cultură şi nici mogulii 
nu plagiază de la Titanii americani cum e cu Alumnii, Filantropia şi Caritatea. 

— MĂ, dacă naziștii n-ar fi reîmpărțit atunci lumea, ca să fim ocupați de 
supraputeri, nu s-ar fi ajuns ca Berlinul să aibă pod culinar aerian şi, ulterior, 
hidosul zid hrușciovian Est-Vest din trena succesului cosmic 1961 Gagarin! 

— E un interval de 12 ani poate miraculos, încercă bătrânul tânăr Marius să 
sensibilizeze universul feminin în care trăia convins că, la Rin, sovieticii tot ar fi 
ajuns ei pe la 1945, chiar și în caz că la 30 ianuarie 1933 ar fi fost pus cancelar la 
Berlin un social-democrat, vreun ecologist sau o feministă, deoarece Cominternul 
hotărâse deja estorcarea bestială a satelor Rusiei precum sub Kutuzov la noi în 
1812, colectându-se capital de risipit pe industria grea cu pivotul ei industria 
constructoare de maşini de luptă, ca la Harkov la Murocika, lovitura preventivă 
dată de români, finlandezi şi germani în 1941 salvând civilizația europeană, chiar 
dacă Războiul Sfânt ne e luat mereu la mişto. DA. Comisarul marxist dogmatic 
n-a ajuns să pustiască spiritualitățile până la Biarritz, la Atlantic! N-am putut 
salva însă toată Germania, deoarece anglo-americanii o voiau în mâini de călău 
roşu necruţător măcar până la Elba, cu Viena noastră de lapislazuli cu tot. 

— Parcă 12 ani sunt, Emilia, nu? De la Căderea Zidului Berlinului la 
Căderea World Trade Center-ului, nimeni, nici măcar Aura Done-Lecca, ce 
semăna vag cu Regina Maria, neputându-mi zdruncina mie convingerea că lectura 
mondială ce s-a dat celor două turnuri zgârietoare de nori, în care lovesc avioane 
cu explozii ca de efecte speciale şi sar cascadorii pe ferești, s-ar fi făcut altfel 
decât ca la un film oscarizat pentru cel mai palpitant scenariu şi alte 11 calităţi! 

— Și eu am avut impresia, îl privi cu ochii verzi de preerie în septembrie 
Virginia Gibson-Ghizdavu, că baia de condoleanţe ce ne năboia ca dintr-un furtun 
de pompieri, ejaculând hidrantul lăcrămos la cea mai înaltă tensiune, era ici-colo 
o Nesinceritate! Pe la spate, se făcea cu ochiul că uite ce păţi invulnerabila și 
îngâmfata Americă, are mai multe jertfe decât la Pearl Harbor! A început Declinul 
ei. Începe emergenţa țărilor emergente. O oportunitate şi pentru RO! 

— Aşa-i! Aşa-i! bătu din lăboaie marele pictor cu unghiile proaspăt tăiete 
de emergenta badantă Agnieszka. Și doar asta a fost misiunea mea şi a celuilalt 
adorator al Reginei, Prinţul Mîşkin, nu la Casablanca norvegiencei Ilse Lund, a 
cărei asemănare ca Ingrid Bergman cu soția mea, Eliza Alexandrescu, mă 
înfioară, ci la Cairo, la fotogenica mea fotografă Lee Miller, să ne rugăm de 
anglo-americani că debarcaţi, dom'le, în România noastră! La Balcic, pe plaja de 
la Ecrene! Dacă astfel vă va percepe drept oameni serioşi, Turcia va debloca 
Strâmtorile, cum și le-a deschis și Elvira spre Stalin, Roosevelt şi Churchill, 
pentru Țară, la Ialta, în amintirea Revelionului 1940-1941, când înnebuniserăm 
toți, căci România e Galia Estului, Grădina Maicii Domnului, şi ea va fi pururi 
recunoscătoare celor ce i-ar feri de ruşi o recoltă culturală ducătoare mai departe 
şi Europa, şi Ruropa. Ci ţara mea umilită nu va purta vreo ranchiună Americii, 
pentru umilinţa de a fi fost e/iberată, încât ceauşistul De Gaulle să nici să voiască 
a vedea fotografiile rachetelor lui Hârrrciogan din Cuba, consecinţe fireşti ale 
ezitării papiţoiului hollywoodian de a nu fi pus, încă din 13 august 1961, tancurile 
cu lamă de buldozer să radă Zidul, de care se ocupa un june Erich Honecker, cât 
mai era mortarul cald, şi în nici un caz ţara mea, o! dulce suprarealistă fotografă 
iubitoare de lux egiptean şi de cratiţe, nu va citi emoţionantul 11 septembrie 2001 
ca pe un pandant la noaptea de 9/ 10 noiembrie 1989 germano-germană, în sensul 
că sub barbara lovitură teroristă s-ar fi prăbuşit şi a doua supraputere a secolului 
XX, odată cu turnurile în care, spre deosebire de zidul primitiv ca de lagăr 
conceput de comuniști, se băgase până-n cer o impresionantă supertehnologic... 

— Tocmai pentru că nu a practicat din pib o politică austeră de Moarte 
intelectualilor a supravieţuit SUA ca supraputere, spre deosebire de URSS şi de 
ţara mea, multstimate tovarăşe mareșal Jukov!... 

Mormăi ca un urs alb fotograful general, năzărindu-i-se sub blițuri de 
ciupercă atomică, pe aeroportul stalingrădean Gumrak, că e luat prizonier la cel 
mai înalt nivel, odată cu El-Zorab, minunatul armăsar alb, lipiţan, aproape 
congelat, căzut ca Trofeu de Război, şi doi ani jumate chinuit zadarnic de dresori, 
la Zubalovo, Kunţevo, Marfino, Domodedevo şi Sokolovka, să apară plouat ca 
solist la Marea Paradă a Victoriei din 24 iunie 1945. Păcat boieresc! ÎL trântea 
mereu pe Fiihrerul pacifistelor din întreaga lume, iar Jukov îl călărea doar în 
picioare-n scări, nu pe şa, numai calităţile sale oscarizabile de Mosfilm ferindu- 
l pe lipiţanul meu prizonier de la a primi un glonţ în ceafă sau de la a fi strangulat. 

— Să scriu că din cauza lui Marius Ghizdavu a plâns pentru prima oară 
tovarășul Stalin? aşteptă fără a se mira Elisaveta Voronianskaia, dactilografa lui 
Soljeniţin cea spânzurată ca și Murocika noastră. 

— Nu tocmai, nu se grăbi Marius spre Clara cu relatarea şi cu ceaiul rusesc. 

Nu-i plăcea să domicilieze într-un pântec de cal îngheţat şi fugea în viitor 
la Los Angeles. Înger fiind, Marius, după ce-a dat în mintea copiilor, uite-l pe 
Twitter însoțit de Emily şi Oscar, la Shrine Auditorium, 9 iulie 2023, premieră 
mondială, brusc optimist, vede viaţa în roz, un roz mai violet Lamium Purpureum. 

În loc de un film măreț despre Eroismul Galiţian, opus imperialismului KGB 
putinist, Occidentul, abia fugărit din Kabul, îl pune pe Părintele bombei atomice, 
Oppenheimer, să se cupleze cu o păpuşă foarte bine vândută, Barbie. Ce umor! 

Ci soarele violaceu românesc strălucea de mult în geamurile termopan ale 
Kremlinului, când ginerii lui Moga au fost lăsaţi să treacă direct la blajinul uncle 
Joe, care ca toţi generalissimii avea ochii injectaţi de nesomn, dar şi de grija că, 
fiind 10 Mai 1944, se va declanşa vreo dementă contraofensivă antonesciană 
festiv monarhică, tocmai când se pregăteşte agresiunea americană în contra 
Franței, încât ea să nu se mai autoelibereze doar prin năvălirea maquisarzilor, în 
orașe, cu o vigoare vindicativă polpotistă. Stelică Dabija, Petrache Hulpe şi 
Mitică Supeanu raportară pe rând exact ceea ce venerabilul strateg al muncitorilor 
şi ţăranilor așteptase de atâta amar de vreme, miracolul că românii se retrag totuşi 
din Crimeia lor, pentru a improviza cu pohfală o măreaţă Defilare la Constanţa, 
după ce Bucureştiul cel ghizdav, tocmai a fost reconfigurat urbanistic şi sluţit de 
bombardierele anglo-americane şi nu mai poate fi decor nici măcar de rang regal, 
darmite de rang Imperial conform Konturului marcat la 19 noiembrie 1942 pe 
Volga, până unde este dreptul Româno-Reichului nostru și trebuie să se întindă 
cu mijloacele ei Șpagocrația, în Războiul Haios, cel declanşat după ăla Rece... 

— Țara noastră românească / Nu va rămânea Regat / Ea va fi Împărăţie / Şi 
Mihai va fi-mpărat! 

— Chiar se îmbarcă şi se duc? plângea Stalin, în hohote, spre deosebire de 
numai lăcrimarea cu recunoştinţă ce tot el va aduce prinos când cei trei agenți 
tripli îl vor linguși că Roosevelt nu-l tratează ca pe un nesimţit cârpaci băşinos, ci 
ca pe un nobil dvoreanin, obligat doar de exigenţe dogmatice cominterniste să se 
servească din rezervele nelimitate de galițieni și angkorieni, doar cu cât poate 
devora în opt cincinale aparatul său securistic digestiv, excretor şi reeducativ. 

— Căpitanul hermeneut Noveanu lon, raportă Stelică, se îndreaptă spre 
Veneţia de lemn a Vâlcovului, cu submarinul Delfinul! 

— Căpitanul seminarist Damian Tănase, raportă Petrică, a pornit și el, spre 
Băile Burnas, cu submarinul Marsuinul! 

— Maiorul doctor Lev Liudvigovici Lecca, raportă Mitică, demultişor a 
ajuns la Sanatoriul TBC Bugaz cu submarinul Rechinul, avariindu-l grav prin 
explozia propriilor torpile, şi acum îi așteaptă cu tabul pe cei Doi Căpitani pentru 
a-i încadra în dispozitivul defensiv al României Regale Mari de la Cetatea Albă! 

— Aşaaa, tovarăși! îşi şterse cu un singur dos de palmă toate lacrimile Stalin. 
Cum gândeam liric în Raportul meu din 6 noiembrie trecut (1943), lăcrimez 
acum, raportându-mi-se, în frumoasa lună mai când dimineaţa/ roza-şi desface cu 
celeritate corola şi strânge la piept vioreaua/ pe când ciocârlia-şi înalță sub bolți 
dulcele glas, cnaBa bory că românii se retrag din Crimeia cea revendicată deja de 
liderii unei minorităţi bogate în medici suspecți, pentru ca după ce Beria 

va deporta pe toţi necredincioșii mie tătari, care migraţi din Bugeac au justificat 
pretențiile Reichului Românesc de la 19 noiembrie 1942 asupra Crimeii, n-o să 
instaleze în loc republică evreiască alde Mikhoels, Fefer şi Epstein, ar vrea ei, 
deci ei nu mă iubesc, vasăzică ei vor intra până sub pământ în atenţia organelor 
revoluţionare NKVD, mersul războiului s-a schimbat radical, adresarea cu frați 
şi surori a devenit desuetă, caducă, a venit timpul, ca când a făcut purici 
Televiziunea la voi, dragi minieri cu bâte, să reabilităm, cum spunea ca unei mari 
familii poate chiar directorul ei, slova tovarăș, o, ce minunat sună acest cuvânt! 
Şi de ce, omule? Ştiu și inamicii noştri ireductibili atâta lingvistică de ce! 

— Forţa conducătoare şi îndrumătoare a poporului sovietic, atât în anii 
construcţiei paşnice, cât şi în anii războiului, a fost partidul lui Lenin, partidul 
bolşevicilor. Niciun partid n-a avut şi nu are (!) o astfel de autoritate în rândurile 
maselor poporului ca partidul nostru bolşevic. Şi aceasta este uşor de înţeles. 
Muncitorii, țăranii şi intelectualii ţării noastre şi-au cucerit libertatea şi-au cucerit 
libertatea şi au construit societatea socialistă sub conducerea partidului unic 
100% bolşevic. Bolşevic! Bolşevic, Herr Hitler, nu... iudeobolşevic! Şi aceasta 
este uşor de înţeles. În anii războiului de Apărare a Patriei, nu a... „cuceririlor 
nomenclaturii şi a... stalinismului“, dom-nu-le propagandist Marius Ghizdavu, 
partidul şi-a arătat capacitatea de inspirator (de muză) şi organizator al luptei 
întregului norod împotriva cotropitorilor fascişti, printre care şi românii. Munca 
organizatorică a partidului a unit într-un tot unitar şi a focusat spre un ţel comun 
toate sforțările, toate eforturile, toate opintirile oamenilor sovietici, subordonând 
toate forțele și mijloacele noastre cauzei zdrobirii dușmanului. În timpul 
războiului, partidul a prins rădăcini şi mai adânci în popor, s-a legat şi mai strâns 
de masele largi ale oamenilor muncii. 

Acesta este izvorul forței statului nostru. (Aplauze furtunoase şi 
îndelungate.) Şi aceasta este uşor de înțeles! 

— Statul sovietic este acum, în al treilea an al Războiului de Apărare a 
Patriei, mai trainic și mai neclintit ca niciodată. Lecţiile date de război arată că 
regimul sovietic s-a dovedit a fi nu numai cea mai bună formă de organizare a 
avântului economic și cultural al ţării în anii de construcție pașnică, dar şi cea 
mai bună formă de mobilizare a tuturor forțelor poporului pentru a înfrunta 
dușmanul în timp de război. Puterea sovietică, creată acum 26 de ani, a 
transformat într-un timp foarte scurt ţara noastră într-o fortăreață inexpugnabilă. 
Armata Roşie are cel mai solid şi cel mai sigur spate al frontului dintre toate 

armatele lumii. Acesta este izvorul forţei Uniunii Sovietice. (Aplauze furtunoase 
şi îndelungate.) 

— Şi aceasta este uşor de înţeles! rânji Horea Bratu în şedinţa de analiză a 
discursului Fiihrerului sovietic. Doar că elogiul Căgăbăului din acest pasaj cu 
„spatele frontului“ nu se justifică. E o iluzie optică, creată de greşeli teoretice ale 
Vojdului german, aliat nouă nesigur. EI n-a înţeles, ca noi românii, antropologia 
sovietică. Aşa cum bine observa doctorul Lecca, din nemţoaicele colonizate în 
Răsărit, legile de fier ale adaptării la mediu şi ale luptei pentru existență, ale 
stăruinţei la cozi, vor selecționa progenitura de o aşa manieră încât tot un tip 
uman asemănător slavului sovietic se va obţine din ADN-ul arian! Cum rezultă 
şi din reportajele canalului arte tv, cu acele comunități nemţești de pe Volga, 
deportate mai spre Sibir, cum americanii pe japonezi, şi ai noştri pe evrei. În 
rochii sac de stambă înflorată şi în teniși, masculinizate la greu, aceste colhoznice 
planturoase nu mai poartă niciun semn de germanism schillerian pe chip, sunt 
identice în expresie goetheană cu pârlitele de soare ceăpiste din Kuban, din 
Bărăgan sau ca soția m6, Hannah Rosman, impusă mie în Birobidjan. Așadar, 
dacă spatele frontului sovietic pare puternic, nu excesul de piloşi în exces de zel 
împuşcativ binemerită de la Patria Apărată, o, nu, nu aceşti odioşi băgători de 
seamă, ci vinovată e aberanta propagandă a respectatului nostru aliat german 
rasist, de a nu oferi popoarelor Reichului Sovietic, drept alternativă la stalinism, 
decât... Capitularea Necondiţionată, precum a Elviraţei Flocşăneanu la Ialta, când 
o şoptit, ca Lolită curtezană niponă supusă, că făceţi-mi tot ce vreţi, muşchetarilor 
atomici, tot ce vă dă prin minte!... Am capitulat şi sunt necondiționată! 

— Altminteri, râse aşezat turcește enormul colonel alpin Ariel Moga, 
zguduindu-şi pântecele odată cu întreg imobilul multietajat din Calea Călăraşilor, 
unde la etajul cinci, ca delegat al Secţiei a Doua a M.St.M., participa la şedinţa 
de analiză din laboratoarele Biroului Cinema al Armatei, care lucra şi pentru 
Oficiul Naţional Cinematografic, a cărui preluare de la vreun Nichifor Crainic de 
către vreun mediocru nomenclaturist ţărănisto-liberal ar fi putut concretiza 
bucuria unei răsturnări ca demiterea guvernului Antonescu, din punctul nostru de 
vedere de persoane extrem de bine informate, ca bon viveuri şi voyorişti voioşi, 
„impenetrabilitatea spatelui sovietic“ ține doar de anecdotele cazone obscene!... 
Păi, ginerele meu Stelică a penetrat până-n Urali, la Nijni Taghil, fotografiind 
scene de montaj ale tancurilor ce se vor folosi chiar şi în 1956, la Budapesta! Pe 
când ginerele meu Petrică, după ce a explorat calea ferată Turksib, care taie 
Siberia de-a latul, s-a-ncurcat o vreme cu o comsomolistă grasă din Bobriki 
(Stalinogorsk), pentru a se muta apoi în noua bază carboniferă şi metalurgică de 
la Kuzneţk (Stalinsk) cu crăcănata aia, fotografiind încă din ziua a doua scene de 
montaj ale tancurilor ce se vor defila în 1968 prin Praga sfântului Palach 
Wenceslas. Cât despre ginerele meu Mitică, aproape că mi-e ruşine a relata! 
Pentru că puuur şi simplu dobitocul s-a rătăcit și a vagabondat, de îndată ce a fost 
ridicată, în spatele Cortinei de Fier, aia pe care frontul sovietic o mută zi de zi şi 

ceas de ceas tot spre Vest, spre Vest, spre Vest! EI trebuia să spioneze la Nijni 
Novgorod noutăţi tehnice şi, la Novonikolaievsk, aplicaţiile lor militare. De 
primul oraş, unul amar de devenise datorită morţii lui Lenin acolo, Gorki, știa, 
dar de-al doilea, că era Novosibirsk nu fusese informat, încât a trecut Irtîşul la 
Omsk şi probabil Obi la nord de Tomsk, Eniseiul la Igarka şi Lena la Jigansk, 
explorând jaga jaga nişte munţi până la Verhoiansk, de unde, alăturându-se unor 
evadați de la o mină de aur uranifer, a trecut Kolîma la Seimcean, angajându-se 
bucătar pe un fel de fregată gelaterie în portul Magadan de la Marea Ohotsk, ca 
să debarce după vreo mie de kilometri spre sud, la Ciumikan, de unde, prin Pivan 
şi Birobidjan, Bratule — trăiască mă-ta! — o traversat Amurul până-n China, 
stabilindu-se la Shenyang, în nord-vestul fabuloasei capitale coreene Pyongyang 
kimirsenistă, exact acolo unde s-a tâmpit pe urmă cuplul Cea, din motive culturale 
că regimul nostru burghezo-moșieresc, cu care al Mareşalului a terminat-o 
definitiv, încât nu se va reface Regal nici sub fesenism, nu i-a asigurat Liste de 
cărți bune calfei leneşe, nici academicienei in statu nascendi destul acid sulfuric 
fumans şi eprubete, nici educaţia estetică necesară şi suficientă cât să emită ei o 
judecată de valoare, dacă şi româncele se pretează la defilări fanatice în culori! 

— Fiindcă din Birobidjan se poate forţa Amurul, pentru a te strecura în 
China. Merită reţinut! făcu Horea Bratu ochii mici şi oblici de încordarea gândirii. 

Era întărâtat rău fiindcă tocmai fantaza gândea cazon ca Moga că numai de 
la ucraineanca Murocika va fi învăţat neghiobul de Marius, la Antibes (Villa 
Oblomov din cartierul Les Mouliăres, proprietar unchiul Isidor Suceveanu) să bea 
şampanie cu înghiţituri mici şi să facă dragoste est-asiatic, ore întregi, toată 
noaptea, şi apoi dimineaţa, pe nepişate. Devenise total dependent de hazaikă şi se 
autoamăgea că ea ar fi capabilă să se îngroape în pacea mizeră a Zidurilor, unde 
el ar fi pictat nebunește Anotimpurile, ca Van Gogh, care era tot un Homo solus! 

Iar nevasta marelui ideolog, tovarăşa Amapola Bratu (Hannah Rossmann, 
cominternista care le ştia pe toate), aflase din mediul avangardist că, de fapt, pe 
la Baia Mare la Școală umblând, îi cam plăcuse regățeanului de soţia lui 
Alexandru Ciucurencu, frumoasa Ana Asvadurova (născută la Tighina, 1903), şi 
după o curte discretă şi ridicolă, cu ochi dați peste cap, se consolase solitar că 
dacă nu acum, atunci altă dată, precum grănicerului Ragaiac, fluviul timpului îi 
va scoate şi lui în cale pe Rusoaica meritată, la cât se jertfeşte el pentru Țară! 

— Nu vă spui, se detensionă a haz necioplitul de Belizarie, că ce raportează 
ginerele meu Mitică, despre angkorieni, e de-a dreptul deprimant pentru nişte 
galițieni ca noi, de ne tremură căcatu-n cur că vin să ne reguleze ciolovecii. În 
sinteză, nicio speranță ca japonezii să facă armistițiu cu forţele ciankaişiste sau 
maotzedune, spre a da un Dolchstoss în ceafă la ruși, de să mai scadă presiunea 
ce simţim noi pe Front, ceea ce eu citesc ca semn că Raportul lui Stalin din 6 
Noiembrie 1943 trebuie înţeles ca o convocare a lui Churchill și a lui Roosevelt 
la Teheran în cel mult o lună, pentru a-i mușştrului şi instrui cum să convingă 
Turcia la Cairo, Marius, că o debarcare hollywoodiană la Balcic la tine, în iunie 

1944, nu va fi tolerată de puternica aripă bulgară a Cominternului, chit că decorul 
Coastei de Argint este ultrafilmogenic, iar condițiile strict tehnice de iluminare 


solară sunt net superioare celor de anticipat pentru cețoasa Coastă Normandă! 

Lui Marius Ghizdavu, toate acestea i se păreau nişte neseriozități. El 
socotea zadarnică munca la Ministerul Propagandei, dacă ea nu se duce după un 
plan cincinal, cincinal măcar. Pentru că sensul războaielor se explică după, uneori 
după sute de ani, cum a fost şi cu expediţia lui Napoleon în Rusia, care nu a vizat 
nici cuceriri teritoriale, nici schimbarea regimului social-politic contrar 
hotărârilor de la Ialta sau principiilor universale d! ale Cartei Atlanticului, ci a 
urmărit prin proiect doar a aplica o corecție, o bătăiță la popou ţarismului, în 
special unor eroi ai contelui literar Tolstoi, ca mareşalul Kutuzov şi amiralul 
Ciceagov, pentru Răpirea Basarabiei noastre și pentru implicarea în anumite 
excese dezgustătoare ale ocupației rusești în Ţările Române, în 1806-1812 
expansionismul pravoslavnic, oportunist, profitând ca în 1939-1940 de unele 
carenţe mai grave ale unităţii europene, desigur aia vestică, aia care contează. 

Meritul lui Napoleon al nostru, cum spunea și inginerul Gary Glagoveanu, 
să fim serioşi, frate Stalin, este nepieritor, pentru că a demonstrat practic dobitocia 
afirmației privind impenetrabilitatea spatelui sovietic. Dimpotrivă, el a înaintat în 
Rusia ca într-o piftie, cât a vrut. Dacă voia, de la Moscova să exploreze mai 
departe, pe ruta Gara Iaroslav, Vologda (de unde ar fi putut recruta buni păzitori 
de lagăre), Konoşa, Arhanghelsk, spre a se îmbarca la gura cristalină a Dvinei, 
pentru o întoarcere de neuitat ocolind pitorescul țărm fiordic norvegian, nimic nu 
l-ar fi putut opri s-o facă. După cum deschisă îi era calea, urmată în preajma 
războiului şi de Bertold Brecht, Moskova-Kazan-Tiumen-Novosibirsk, Irkutsk- 
Birobidjan, Habarovsk-Vladivostok, cu întoarcere pe ocean, prin Hawaii și SUA, 
la Bordeaux sau în Bretagne la Brest, cu o posibilă reluare a ciclului prin Brest- 
Litovsk, după întremare și notarea impresiilor dramatice mai deosebite... 

Păcat că acest lucid comentator, Gary Glagoveanu, nu a dispus de uriașul 
potenţial militar furnizabil numai de către Occident, nu şi de sărăcia nevoilor 
noastre de şpagocraţi fesenişti sau antifeseniști, ci el s-a bazat doar pe forțele 
proprii, pe dinamita cenuşii sale proprii, pe un formidabil elan vital. 

Inginer complet, cum Grig scriitor complet, iar Marius bărbat de arte 
complet, furtunosul Gary a calculat repede că, cifric, e IMPROBABIL ca 
nazismul să prăvălească bolşevismul, pentru a fi tăvălit la rândul lui de către 
americano-englezi. Ca naționalist creştin format în insomnii nocturne de sobră 
meditație ortodoxă, el ştia că firul istoric se toarce de către o măicuţă bătrână, 
aflată în slujba lui Dumnezeu. Şi cum păcatele noastre erau măricele, deoarece 
marea mișcare culturală ce a generat Marea Unire nu a continuat ca o Epocă de 
Aur, făcându-se risipă din desfrâu, prevaricaţiuni şi incurie, era limpede că 
lucrurile nu vor fi atât de simple, încât la rândul lui și Regele Mihai Întâi să poată 
spori serios Moşia, în momentul când prin prăbuşirea celor două totalitarisme 
muncitoreşti, România, care nu şi-a distrus în trei săptămâni Statul ca îngâmfata 

Polonie, ar fi rămas singura entitate organizată ca putere pe care să rezemi o nouă 
ordine în Răsărit. Răscolind şi invocând unele mituri despre origini comune, 


temeiul antic sacru carpo-bielorus al originilor ar fi cerut așa o aşezare a bornelor 
Reichului Românesc pe calea ferată Brest-Minsk, ca un cap de pod de lapislazuli 
dincolo de mlaștinile Pripetului, asigurându-ne deplin securitatea pe o mie de ani, 
după cum temeiul geto-ucrainean, întărit de disprețul rus pentru haholi şi de 
genocidul săvârşit de marxiști în Malorusia sub pretextul colectivizării, ne aşeza 
aproape de la sine o frontieră justă, nu pe Nipru, adică luând doar Kievul, ci 
tocmai pe Doneț, pentru că nu putem uita, ca descălecat al nostru, istoria săvârşită 
de un Dimitrie Cantemir, de un lon Neculce, mai ales de antemergătorul Nicolae 
Milescu, şi de urmaşii lor, inclusiv Marius, care a explorat și a anexat în felul lui 
Harkovul Murocikăi noastre, oprindu-se abia la Protopopivka pe Doneţ, raionul 
Izium, cam pe meridianul 37 longitudine estică, astfel încât Ialta să rămână la noi! 

— Cu alte cuvinte, Marius, îi citi nu prea frumoasa dar penetranta Dorothea 
gândurile, dacă spaţiul vital al Rusiei este dincolo de Reazan şi Oka, spre Cercul 
Polar, atunci spaţiul vital al Ocrainei este peste Doneţ, până-n Don! 

— Şi chiar mai departe, dincolo de Volga, până la Ural! recunoscu el, nu 
fără o anume generozitate plastică, explicabilă colorat la nivel de inconştient 
colectiv prin originea traco-daco-geto-carpo-teutonă comună a mai tuturor 
galițienilor, de la Danzig la Salonic şi la Antalya, exceptând pe unii care s-au 
infiltrat ulterior, în special după ce însuşi Don Quijote, invocat de Hasdeu, a 
recunoscut la Congresul Scriitorilor de la Harkov superioritatea realismului 
socialist bolşevic şi că nu există niciun Toboso, niciun Rai, unde să-l aştepte un 
pat fără purici, păduchi, ploşniţe sau cafarzi, începând a căuta din şantier în 
şantier, prin lagărele afiliate, pe o tovarăşă dulce, cofetăriță sau magazioneră de 
produkti pentru cantină, tovarășa Dulcineea, din Tobolsk însă, nu din Toboso. 

— Ce Dulcinee?! ca Rocinante izbucni-n râs dinţos Gary de atâta naivitate. 

Omorând un purcoi de cavaleriști sovietici, începând cu antibasarabeanul 
feroviar Kotovski, cu Ceapaev, Budionnii şi Voroşilov, el căpătase o privire 
fioroasă de mușchetar, de haiduc şi de lunetist. Și ca orice ucigaş, ca fiară, ca 
prădător feroce, el pierduse parcă, treptat, treptat, ca când îţi dă raţia pe o cartelă 
din care tot decupezi, o bună bucăţică din sufleţel. 

Se purta ca şi cum se abrutizase, ca şi cum ar fi fost un hibakusha, un 
supraviețuitor al unui straniu pikadon, al unui prea devreme încredinţat 
homosapului explozioi atomic, numai că această ușurătate insuportabilă a 
conştiinţei l-ar fi ajutat să suporte mai ușor decât cei doi căpitani, Noveanu & 
Damian, prizonieratul întâi la ruşi, apoi la... torționarii români, în fine la românii 
de români stradali cu drept de vot, partea cea mai amară după 1989. 

Primul care observase aceste tulburări, raportând tanchistului Grişa 
Căinaru, deoarece chiar romancierului, să-l ocrotească în bătălii, îi fusese 
încredinţat Gary de coana Anastasia, mumă ce şi-ar fi pierdut uzul rațiunii, ca o 
Clarisse Moosbrugger, şi ar fi solicitat mai bine câineşte eutanasierea decât 

medicamente compensate câtă vreme puţinii care mai lucră nu poate ţine şi 
pensionarii, şi păduchii cocoțaţi, odată cu purecii de ecran, ploşniţele şi gândacii 
de bucătărie, pe creierii pan€ ai Ţării, — e de bănuit că trebuie să fi fost Marius 
Ghizdavu, când şi-a fixat laboratorul Foto şi subteran Depozitul, cu o prudență 
frizând laşitatea neromânească, la Morozovsk, respectiv la Kotelnikovo, binişor 
în afara cercului de investire pe care îl vor trasa tancurile sovietice ghidate din 
satelit de americani, prin Stepa Calmucă şi prin Cotul Donului, pentru a joncţiona 
la podul de la Kalaci, unde improvizase mamelucul Abdul un caravanserai bazar 
han market, oferind nechezol capsule Starbucks falsificate, căci pe măsură ce 
avansau, aliații Cruciadei pro Europa, ei rebăgau economia de piaţă, pe care Hi, 
deși tolerase unele intervenţii roosveltiene în economie, nu o suprimase! 

La acest han, Gary cercase a achiziționa un cal anti-iudeobolşevic, pentru 
că pe al său îl pierduse în cursul luptelor. Mamelucul Abdul nu putu însă a-i oferi 
decât un bălţat bătrân şi şchiop, de rasă Holstomer, bun mai degrabă de mâncat 
la un prânz homeric, la bordelul soldăţesc japonez, decât de călărit în greul război 
cu partizanele, care din ce în ce mai mult se purtau ca niște Erinii feministe, ce l- 
ar fi chinuit pe fotograful de război sfânt Marius Ghizdavu cu o ştiinţă a torturii 
materialiste de gen Pavlov-Secenov-Vigotski-Luria-Ehrenburg sau Uhtomski- 
Ciomski-Kobozev-Galperin, de l-ar fi înnebunit de tot sau l-ar fi asigurat, pe toată 
viaţa lui de Cavaler al Ordinului Mihai Viteazul, de un sindrom Korsakov bazat 
pe dezorientare spaţio-temporală relativă şi absolută, pe amnezie lacunară (de tip 
antero-retrograd cum ar fi conexiunea dintre dărâmarea spiritualităţii iudaice din 
Vilnius şi înălţarea Zidului din Berlin) şi pe confabulare-n peisaj ca de samogon- 
basamac, intoxicație de război chimic-bacteriologic, mda, dar şi ca de necăzător 
dictator presenil incapabil de-a înţăleje şchimbările dupe teatrul de luptă. 

Disperat, inginerul se duse la cavaleristul propagandist, să 1-l împrumute 
pe focosul El-Zorab, constatând că de teama atentatelor, Marius nici nu dormea 
la Studioul Fotografic Lee Miller din Morozovsk, ci pusese pe ordonanța sa Codin 
Marin şi pe robul său sovietic mare şahist Feodor Kuzmici Merţalov ca, sub 
monitorizarea consilierului aulic Oscărel Hubig, să-i înjghebelească ostăşește un 
bordei de transmisionist, acoperit cu mesteceni tineri, camuflat cât mai departe 
de Comandamentul Armatei a IV-a Română, ce se înstăpânise pe vecie în Stepa 
noastră Calmucă, aşa numit Studioul-filială Dora Maar din Kotelnikovo. 

ÎI găsi, deci, în mahalaua municipiului muncitoresc, în adăpostul învelit 
sub mesteceni nu atât cu bârne şi pământ, ci mai mult cu pânza jegos afumată şi 
cu parii unei iurte abia rechiziționate, cu tot cu un convoi de cămile, de la 
colhoznicii locului. Sta pe lada de campanie ofiţerească, roasă puţin la blazonul 
familiei, de șobolani în gara Sărata, și îşi amintea mai degrabă de Valea Ursului 
decât de Zidurile din care fratele Augustus, ca să-l sponsorizeze viager, vânduse 
livezi, vii, ogoare, păduri, terenuri petrolifere. Frunzărea, cu gândul la Iluska şi la 
subminarea cominternistă a lumii, generoasa epopee a romantismului unguresc 
Zalăn futasa, compusă de Mihâly Vâr&smarty (1800-1855) pe la 1825, când se 

pregăteau noi ocupaţii ţariste în Ţările Române, şi tălmăcită pe limba olahului de 
baroneasa Nora Erdâdy, cea impresionată de suferințele protagonistului, prințul 
BULGAR Zalân, care fuge, fuge, fuge, de unde şi titlul Zalân futasa (La Fuite de 
Zalăn), învins de unguri, când de fapt la 895 a fost exact invers, bulgarii, cecenii 
ŞI pecenegii, angajaţi ca mercenari de creştinii bizantin cneji moldo-valahi, i-au 
fugărit spre nord până-n Khalitsch şi-n Podolia pe unguri, încât aşa au emigrat ei 
din Basarabia sau Transnistria în neospitaliera Pusztă Pannonică, prin îngăduinţa 
unor pani polonezi şi cumani, care le-au deschis întru aceasta pasul Vereczke, 
comentând el, în analogii de sincronism cu romanticul Pușkin, cum că Garuin 
bejal biîstreie lani, biîstrei cem zaiaţ ot orla... Din care autor basarabean, Gary nu 
ştia pe de rost decât mesajul de solidaritate către dekabriști, Poslanie v Sibir, de- 
ncepe cu Vo glubne sibirskih rud... 

Pe măsuţa improvizată dintr-o ladă de muniții, se afla o farfurioară albă din 
porțelan de Saxa, conținând trei felii de şuncă subțiri. Şi o staţie de radiorecepţie 
căreia Marius, pentru că sora lui Gary se arătase receptivă mai mult la Odessa 
Basarabiei decât la Feodosia Tauridei noastre, tocmai îi schimbase o pentodă, cea 
defectă şi cu sticla înnegrită stând gata a se rostogoli pe acel jos reavăn pământ 
bătătorit, ce mirosea odihnitor a rădăcini secționate şi a mormânt proaspăt. 

— Nu am căderea, îşi dezmorţi Locotenentul Foto de Cavalerie spatele 
impenetrabil, să mă amestec, dealtfel superfluu, în cele ursite de Perun cel tunător, 
de solarul Sfarog şi de alţi zei de inspiraţie geto-dacă, armăsarului meu, pe care 
când îl încalec mă simt ca Odin galopând pe al său Sleipnin cel dotat cu 8 picioare 
prin măiastra dublare a unei gene, de îl aud adesea vâjâind în noapte pe lângă 
Fotoatelierul Lee Miller al Comandamentului Armatei Române III, pe vecie 
înstăpânite-n Cotul Donului, dinspre Morozovsk spre acest Kotelnikovo şi retur, 
o asemenea pentru Stalin derutantă, pendulară comunicaţie între cele două centre 
vitale şi căi ferate putându-ne feri de surprize contra la ceva cum au păţit japonezii 
la Midway, consecință de la că SUA le decripta conversațiile din Pacificul de Sud, 
care deocamdată nu ne interesează, deşi eu m-aş muta oricând la Kyoto! Fraţii 
noştri yamato au pierdut, îmi scrie popa Tani de la est de Kotelnikovo, din 
Umanţevo sau poate Abganerovo, patru portavioane, echilibrul stabilit prin 
lovitura de la Pearl Harbor s-a dus dracului, crede Jenică la Kleţkaia, ei trebuie 
să-şi termine repede treburile pe continent dacă vor să-și apere specificul național 
în arhipelag, pare a-mi comenta EI-Zorab aceste evoluţii... Dom'le, nu ţi-l dau! 

— Japo-nezii! scrâşni în culmea de la enervare al Dorei Glagoveanu frate. 

EI pricepu că, fără şpagă la Cabinetul Conducătorului Statului, nu va călări 
ca erou pe talentatul la valsuri de fraţii Strauss lipiţan, pe care frații Ghizdavu îl 
închiriaseră în septembrie 1940, pe dolari depuşi la Basel, doar Amiralului 
horthist, să aibă pe ce-şi face triumfală după Diktat intrarea-n Ardeal, cel puțin 
aşa scriu creatorii de dezvăluiri. Și ca într-o străfulgerare, văzu păruindu-se, ca 
pentru secvență No Comment de pe Euronews, rusalce cu walkirii, apoi 
aeroportul Gumrak cam cât cel de la Balcic, elicopterul nazist salvând în ultimul 

moment pe Marius, dar calul lui genial căzând prizonier, dus la dresat la 
Sokolovka, Domodedevo, Kunţevo şi Zubalovo, după aspra metodă Durov, hrănit 
mai mult cu jăratic din bulion de agrişe, dar l-a trântit ca un neruşinat pe 
merituosul Stalin, preferând a-l purta la Marea Paradă a Victoriei doar pe crudul 
şi obscurul Jukov, de sta-n scări țeapăn ca un manechin, nu cu curul pe şa, căzând 
apoi în dizgrație şi pradă celebrilor hoţi de cai de la Balta, transnistreni fără frică, 
ce i l-au dăruit tot pentru parade domnului Saddam Hussein, când a venit prin 
1972 pe la domnul Alexei Kosîghin, întâmplarea sau soarta făcând ca la Basra să- 
şi regăsească primul lui stăpân, un beduin yemenit, Saeed Ben Saeed Baffayad, 
purces de la Poarta Lacrimilor, spre care jinduia Stalin de nu mai voia să se retragă 
din Iran, — Bab al Mandab, cum o denumea George Coşbuc, membrul post 
mortem al Academiei Republicii Populare Române, denunţat recent de Narcis 
Dabija al Zsuzsei Erddy, presei culturale străine euroatlantice şi scrofiţei roz 
occidentale, ca un infatigabil naţionalist, care azi nu mai e prizat de elevi şi trebuie 
scos din manualele școlare şi înlocuit cu poeții care scriu ca la San Francisco! 

— Japonezii, îşi reluă el firul sălbatic al gândurilor, se aseamănă în loialitate 
extraordinar de mult cu germanii noştri. 

Sorbi o gură de samogon de pufoaică dintr-un bidonaș de aluminiu cât un 
dicționar de buzunar şi se gândi cazon, dar de rușine tăcu, ca husar de roşiori, ca 
sotnik şi ca spahilar-agasi, la sabie şi mai ales la freacă, remarcând că la nemţoaice 
se zice Scheide, iar la japoneze saya, fie că e vorba de stăpâne purtate de robi 
chinezi în jinriksha, inaccesibile unei iscoade din Carpaţi, fie că te apropii de o 
costisitoare lan fu, rozătoare, rozătoare de buzunare, fie că urmăreşti ca un coyot, 
între două temple din Kyoto, o mult mai cinstită, şi mai darnică, de o tratezi ca pe 
o doamnă itinerantă, karayuki-san, Virginico! 

— E uimitor, se deşurubă la bidonul său de basamac, pradă a ambuscadei de 
lângă comandamentul A4ro, unde luase cu popa Tani partizanelor din Stepa 
Calmucă nenumărate cămile, pâslă de iurtă fiartă în zer impermeabil şi mari 
cantități de aprovizionări, temându-se de represalii, Marius, cum arienii au repetat 
eroarea de cruzime yamato! Masacrând în prostie chinezi, folosindu-i pentru a 
exersa decapitări ca-n Shogunul, prin faima invaziei în Nankin şi în alte centre 
populate, infatuaţii yamato au terminat cu orice colaboraţionism serios, asigurând 
un nesecat izvor de cadre pentru Cian Kai-şi, ca şi pentru Mao, corect leninist 
politica de alianţe a revoluţiei acolo putând fi, din câte am înţeles eu din marxistul 
Malraux, următoarea: cu țărănimea şi Gomindanul împotriva japonezilor, după 
care cu țărănimea săracă şi Cominternul împotriva Gomindanului, până-n Hong 
Kong și apoi în Taiwan! 

— Genocidul de la Nankin, mârâi Gary, începe la 13 decembrie 1937, pentru 
că în acel oraş, la 23 august, cred, Stalin şi Mao Tze-Dun au semnat un tratat de 
neagresiune, ca cel din 1939 privind Basarabia lui Hitler! Zic cred, pentru că eu 
n-am luat-o la 22 iunie 1941 în galop spre trecut, ci spre viitor. Și dacă un Stelică 
a găsit halele de montaj ale tancurilor pentru Budapesta 1956, iar un Petrică, 

pentru Praga 1968, apăi eu am dat piept dintru început cu... fesenista! Ce mă 
aştepta, Fiara, lâng-un bot de deal, îmbrobodită şi cu părul încâlcit şi cu o bâtă-n 
labele-i păroase, model Spumotim 89, din alea cu care şi-a dotat şi extremistul 
Alin Vișan formațiunile paramilitare Căluşarii României, ca echipe iluministe 
umanitar culturale! Ci auzindu-mă cum înjur, primul cuvânt lămurit de la roaba 
mea maoistă au fost obscenul ca şi la noi p'i! Din vorbă-n vorbă, ea făcându-mă 
să înțeleg printre picături că, ducându-mă de ronini la stăpânii yamato, aș putea 
beneficia ca cazac de rând de chosen pi, adică de-ale coreencelor, care Japonia 
stăpânea peninsula ca şi Sahalinul de sud, nu mai vorbesc de Kurile, sau de nişte 
chan pi, adică de-ale chinezoaicelor, nefiind însă vorba, Marius, de femmes de 
petite vertu, ci mie mi se ofereau les esclaves sexuelles de l'armee .japonaise, 
mașinărie de război profund virilă, care a impus în teritoriile Reichului lor, în curs 
de formare ca sferă Tanaka de coprosperitate, nu numai munca forțată, ci şi 
prostituţia forţată?!! 

— La ce fel de scară? ridică din sprâncenele de conte Mirabeau Marius. 

— Pe scară largă! Les vagins de I' armee nippone au fost peste două sute de 
mii, nu doar coreence şi chineze, ci şi malaieziene, filipineze, ba chiar europene 
doamne populând infectele bordeluri, din imediatul spate impenetrabil al liniei 
frontului, de ruşine şi de păstrarea imaginii homosapului în general, cum observa 
oil Borgiah, problema acestei particularităţi yamato  neridicându-se la 
Niirnbergul lor de la Tokyo! Deşi sistemul am constatat eu că s-a implementat 
peste tot: în China ca şi în Manciuria, în Thailanda, în Vietnam, Laos și 
Cambodgia, la Singapore, în Malayezia, în Filipine, la Batavia Indoneziei, pe 
insula Bali, şi desigur s-ar fi extins de la Midway şi Haway-Hawaii spre 
Hollywood şi Broadway şi Santa Diana sau Santa Madonna... Ay! 

— lată de ce, Virginico, trase Clarisse Moosbrugger sabia din teacă să 
constate pete de sânge, dacă Germania a reuşit abia în 1989 să prezinte Zidul 
Berlinului drept o fantomă doar a Războiului Rece, japonezii mult mai repede s- 
au putut impune lumii, comemorând Hiroshima, ca medaliaţi cu argint, adică 
imediat după evrei, în campionatul recordurilor cine are mai spectaculoase, dacă 
nu mai multe, imagini despre cum s-au făcut anumite crime mai în grup, cu ocazia 
Războiului Existenţialist, care după unii analiști urmează celui Expresionist ca o 
completare, cum un curent spiritual pe altul, asta în perspectiva Războiului 
Exterminator de mâine, Războiul Postmodernist, adică Războiul Haios, Grig, 
pentru care există, întâiași dată în istoria homosapă, aparatură şi reţele de 
mediatizare în cantități inimaginabile, să-și posteze toţi pe net atrocitățile! 

— Dacă va mai fi un război mondial, o privi cu răceală din lojă Clara Honig, 
oftând între a fi şi a nu se merita a mai fi. După opinia mea, care nu e chiar opinie, 
căci se bazează pe vaste lecturi și pe încă şi mai multă meditaţie, cine îl va 
declanșa, nu va rezema pe ideologie, ci pe consum, viitorul Război Exterminator, 
urmărit de populaţie ca un serial, în loc de ştiri ascuţite pentru injectat publicitate- 
n familie de să umble, braţ la braț, după achiziţii doar de partidul dominant 

direcționate, ca espresie a stăpânilor lui externi, investitori doar ca să profite... 
Nu, Marius, acel atoatedistrugător război nici nu se poate porni, s-a terminat! 

Izbucni ea în plâns, dar el, întins pe lada, de caporalul Marin Codin și de 
robul sovietic Feodor Kuzmici, scufundată în bordei pe paie, surâse la icoană. 

— Aşa cred şi eu! se înfipse în dispută cu avântata-i impoliteţe Gary, pentru 
că el ca idealist optase pentru extremă nu din fanatism, din moment ce atâta 
ofițerime de cea mai pură rasă românească iubea, şi nu doar carnal, atâtea 
minoritare. El nu voise decât să lupte în contra Korupţiei, mişcare vastă, care dacă 
se lua şi de neromâni, se lăţea doar cât să-1... disuadeze la a nu mai profita de un 
endemic neajuns moral vernacular, poate pasager, al potlogarilor din capul Țării, 
lăcomia lor iraţională, fotbal minut cu minut, orgii la Monaco, ciorbe de burtă... 

— Azi nici nu mai poate fi unit un mega-popor, şi cu atât mai puţin o coaliţie, 
în contra loor, oftă cu năduf verde fascistul Tabarcea la Caracas. Pentru că, spre 
deosebire de anii noștri de după expresionism, acești eterni rătăcitori s-au mai 
sedentarizat, au încremenit în proiectul Prosperităţii şi al Securităţii numeroase. 
Nu mai poţi forma azi o haită de tineri furioși, gata de orice în contra lor, măcar 
din două reţineri: 1) ei nu mai sunt săraci ca galiţienii mei interbelici, mai săraci 
unii decât înşişi ţiganii de atunci, ca să ai „coraj“; 2) nemaifiind ca înainte nici 
foarte „intelectuali“, ei nu mai pot trezi ură pătimaşă ăluia ce-ar fi râvnit să fie şi 
el mai cult, dar... n-a avut timp să ingurgiteze, în biblioteci, liste de cărţi bune! 

— Într-adevăr, după Auschwitz, ei n-au mai scris la fel Poezie (şi ce Poezie 
sensibilă altădată!), au format mai mult mari șerpaşi călăuzitori la a sparge granițe 
păzite, au dat securiști de informaţii şi de contrainformaţii, au dat tanchiști și 
vulpoi diplomaţi, au dat piloți şi demagogi, până și cosmonauţi cutezători, dar nu 
un nou Mahler, care nu putea creşte decât în Triunghiul rareşist de lapislazuli 
Viena-Cracău-Breslau, nici un nou Modigliani, ca al Marietei, mă-ta, Marius... 

— Adică Hitler ăla al vostru a 


învins, băi tâmpiţilor, asta vorbeşte gura fără voi! 

S-ar fi grăbit să spună criticul Noveanu, dar se gândi că nici alţii n-au dat 
după 1945 vreun alt, să zicem, Brâncuși, sau vreun nou austriac Musil, care să 
nu-l lase pe Cărtărescu în Schengen! Dacă ni-i aşa jenă a vorbi, Iaşilor, ca de un 
geniu sintetic, de acel Marius adolescent michelangiolesc visând a şerpui, pe 
Muntele lui Conic, un itinerariu inițiatic cu menhire, altare, capele, terase de 
contemplare-meditaţie, oprindu-se însă pentru că, mai întâi, trebuie rezumată în 
proiect chintesenţa înțelepciunii vremii, ce citate, şi neacceptând cum propusese 
Cristina Done, modelând un craniu nigerian cu degetele-i rozalbe de rusalcă, 
consolarea că, până la urmă, ce contează e ideea de Itinerariu, mut căzând şi 

aceasta, ca un furou, la obiecţia că pelerinaj s-ar face şi la Berghof sau Braunau... 

— După cum, nu pentru puţini, a îngenunchea în Piaţa Roșie, între mumiile 
Lenin şi Stalin din Mausoleu, surâse până la serafizare nu Clara Honig, ci Clarisse 
Moosbrugger, ca doamnă Bloom, este o mângâiere, cât timp din considerente de 
a dovedi doamnei Dalloway a lui Ulrich viabilitatea marxismului prin biruința 
militară a bolşevismului, contra celuilalt totalitarism muncitoresc, nazismul, cei 
doi ştabi mai formează un cuplu posesiv de valoarea unui tandem de divizii. 

Ca muncitor şi ţăran, ordonanța Codin Marin, deşi cu instinctul lui de rus 
anticipa absurditatea unui război de jaf şi cotropire, într-un teritoriu deja pustiit, 
de mai multe ori prădat de activiști, armate şi securiști, de la Războiul Civil al 
colectivizării-înfometării încoace, se supusese ordinelor şi ajunsese cu Păcatul 
până la comandamentul A3Ro de la Morozovsk, Cotul Donului, cel al A4Ro de 
la Kotelnikovo, Stepa Calmucă, fiind considerat periculos de însuşi Stăpânul lui 
de la Ziduri, care nu înceta să se mire tolstoian cum de nu ne confruntăm, precum 
Napoleon, cu un „război popular“, chiar dacă intelectualii noştri administrativi, 
ca Otomega, au băgat în toate teritoriile cucerite prin luptă dreaptă, economia de 
piață cea nimicită de comunismul de război, care concentra în oţelul tancurilor 
capitalurile şi resursele umane, de constatase că dincolo de Volga şi de Kuibîșev, 
nu găsești în supermarketuri nici măcar ace de cusut sau penițe, deși se călise mult 
oţel după Revoluţie, când biblic după Ehrenburg am fi fost în Ziua a doua.... 

Cu alte cuvinte, personajul Marin Codin nu iubea pe intelectual, deoarece, 
cum anticipa şi Lenin, această târâtură merge deobicei cu cine e mai tare, la atât 
o duce mintea, numai rareori jinduind la unele utilităţi, când şi spiritul devine 
materie, învățătorul Bazil Frâncu putând evalua în metri cubi o stivă de lemne, 
inginerul silvic Ilya Otomega vindecând de diaree o gloabă, iar pictorul Marius 
Ghizdavu putând evoca din câteva dâre de creion pe popa Sică la praznic sau pe 
bătrâna sculptoriță Cristina Done aproape goală, automodelându-se... 

Numai ce umblase la aparat cavalerul inginer depanator Gary Glagoveanu 
cel coborât de pe cal şi, deodată, în siberiana tăcere a frontului pătrunse, dinspre 
Belgrad, între Don şi Marea Caspică, pe ulițele proaspăt pietruite de germani ale 
Morozovskului nostru, vocea puţin guturală ca de tutunuri bune a şansonetistei 
redegiste Lale Andersen, cu hitul șlagăr universal de război Lili Marleen, pe care 
ordonanța noastră, cu instinctul ei de rus, şi-l tălmăcea într-un scenariu duios, care 
ar fi impresionat puternic pe stăpân, dacă ar fi existat cumva comunicare, una 
reală, de profunzimi, între clasele de sus parazite şi cele pozitive talpa țării. 

Uneori îşi imagina că Lilişor, Lili Marleen, e o fetiță cu fundiţă alsaciană, 
umblătoare la Kindergarten, dar deodată se aud tobe şi trompete, pleacă băieții pe 
frontul antibolşevic, două mere-ntr-o basma, pentru a se bate daleko, acolo pe 
Volga, cu der ewige Jude, cu ei, „care sunt nenorocirea noastră“. Ea aleargă şi le 
face ostaşilor semne de Auf Wiedersehen, asigurându-i că lupta lor fiind dreaptă, 
se va sfârşi nu cu mutilarea și divizarea Reichului, şi cu o penetrațiune a factorului 
românesc de multă vreme pânditor, pe drumul teutonilor lui Toma Nour până la, 

de el întemeiate, de prea mulți revendicatele cetăți Vilnius şi Gotenhafen, plus 
blocul lunguieţ record Prora, nu, nu cu remodelarea urbanităţii germane sub 
formă de moloz se va sfârşi această wagneriană încleştare, ci cu exterminarea 
completă a Duşmanului mondial, conform repetatelor profeții ale Fiihrerului, 
citate des de mai toți propagandiştii, în frunte cu familistul exemplar Goebbels. 

Canibalic fiind că melodia, libidinoasă în ea însăși la dânsa-ntr-însa, başca 
obscenitatea de cabaret a interpretării, trezea în toţi trei, flăcăi animalizați mai 
mult sau mai puţin, militarii din bordei, nu un nesaţiu pedofil, ci un fel de revoltă 
ca în contra unor lesbiene egoiste, impuls ce — ne-ar dumiri specialiştii în orice, 
pe la Simplu TV -— justifică sălbăticia că violurile sovietice de la Nemmersdorf 
(Maiakovskoie, Prusia, 21 octombrie 1944) au fost cu masacru, şi nu numai acolo, 
și nu doar de la ostașii roşii pornire. Era ca şi cum Lili s-ar fi despicat de Marleen 
ȘI, ambele, ca pentru un fotograf pervers, precum Marius Ghizdavu atunci, s-ar fi 
dezbrăcat pentru a intra în poziţii cu sufletul împăcat, că fie ce-o fi, protestând ele 
sublim la cea mai mare mizerie a Războiului Expresionist, Existenţialist sau 
Exterminator, anume tocmai îndepărtarea sexelor unele de altele, scăzând amorul 
în lume şi de ocară mozolind credibilitatea Odei Bucuriei, inclusiv ca imn al 
Împreunării Europene dintre Occidentalul civilizat şi Galiţia Mare rău crescută, 
cam proamericană, chit că Ryanii n-au debarcat pe ea ca pe Galia Atlanticului. 

Şi pe când, deşurubaţi la bidonașe, ofiţerii convorbeau excitați de esenţa 
Războiului Existenţialist, despre ustensilă şi mânuire la îndemână (Vorhanden) 
ca şi de condiţia de război dacă te îndobitoceşte la a profita instantaneu de 
prezența fugară pe radar a elementului feminin întru a-ți verifica îndemânarea 
(Zuhandensein), accesul la chosen pi, la chan pi sau la etc pi, în militar- 
bordelurile nipone fiind strict pus pe baremuri, fireşte vag mai lungi pentru micii 
superiori, bietul muncitor țăran prezent nu că a decodat mesajul precocei la soldaţi 
fetişcane, că în caz de cădeţi pe câmpul de onoare, eu voi făta ca o pisică pentru 
fiecare câte şapte înlocuitori, iar dacă biruiţi, ca o cățeluşă, câte paişpe, întru a 
coloniza cu sânge superior imensele spații din Răsărit, dar auzi cum 
propagandistul emise profeția că de vor fi străpunse şiragurile de români de la 
Cotul Donului şi din Stepa Calmucă, atunci cenzorul Joseph Goebbels nu va ezita 
să interzică ultimele două strofe ale șlagărului, mobilizând totodată în industria 
totală toată Germania feminină de la 17 la 45 de ani, chit că galantul pictor Adolf 
Hi se opusese cândva, cu veritabil romantism, pe motiv că fimeia germană nu e o 
vită de muncă, ceea ce şi cei trei din bordei aveau unele friguri, să nu se 
defeminizeze în general de război femeia ca atare, până la fesenism extrem... 

— După cum nici bărbatul să fie prea retractil nu e bine, vâsli cu nervi Mișu 
Focşăneanu spre Ialta, — din motive politice, fiindcă spectacolul tv Moarte 
intelectualilor nouă românilor ne-a omorât Viitorul tineretului studios pe vecie, 
înjosindu-l — să ajungă cumva mai labagiu decât o cere chiar postmodernitatea! 
Nu s-a mai auzit de proteste studenţeşti după ce s-au căcat minerii în Universitate. 

Parcă vedea în valurile negre, tipice acestei mări, ale cărei țărmuri nu s-au 

prea canonit a concerta întru o aceeași civilizaţie, muzeală cât de cât ca la 
mediterani, cortegiul cu Retragerea din Crimeia, când a plâns de fericire Stalin de 
îndată ce ştirea că pleacă românii a fost confirmată, neexistând presiuni militare, 
ci doar de bunăvoie părăsirea Uniunii Sovietice, semn cavaleresc că a început 
pentru oamenii muncii până-n Magadan o viaţă nouă, dăruită stahanoviştilor de 
invadatorii eliberatori români din toată inima, spre deosebire de evacuarea stupidă 
a Odessei, la începutul lui aprilie 1944, când prinții Ghizdavu și Știrbey au fost 
păcăliți de anglo-americani la Cairo, că un asemenea gest de bunăvoință și omenie 
românească pacifistă ar putea fi răsplătit printr-o oarecare abţinere a 
bombardierelor lor de la a rade complet de pe faţa pământului urbanismul 
românesc Art Deco, lăsând şi lui Ceaușescu cu ce blestămăţii să intre în istorie și 
geografie, ca cel mai caraghios demolator de simboluri naţionale. 

Parcă vedea, în valurile negre, o mare cu adevărat neagră de cadavre de 
înecați negri, convoiul fiind țintă accesibilă lesne aviației, distrugătoarelor, 
submarinelor în special, conduse cică la depăşirea planului de scufundări de 
însuşi întemeietorul Flotei Roşii, amiralul Marinescu, ăla care a regretat toată 
viața scufundarea mega-pachebotului cu femei, în loc să le dea ostașilor, 15 000 
de nemţoaice refugiate, „Wilhelm Gustloff“ se chema refugiul plutitor, susține 
şahistul prizonier Feodor Kuzmici Merţalov, adăugând că în colecţia Vălkischer 
Beobachter de la ARLUS, în nr. 44 din 13 februarie 1936, prima pagină e 
dominată de contribuţia Fiihrerului însuşi, intitulată din respect pentru germanii 
şi germanele de bine, Grabrede fiir Wilhelm Gustloff... 

În pâlpâirea primăvăratică de februarie 1945 a orizontului, se bine apropia 
prin binoclu plaja de nisip negru a Ialtei şi albul de marmură de Paros şi de 
Ruşchiţa al Palatului Livadia, desfigurat pe partea cu loggia de arhitectul Gligorie 
Cornescul, în tentativa lui de a face loc sălii pentru Opera a cărei cortină visase 
Marius Ghizdavu a o picta, împodobind-o cu toate sacrificiile marilor bărbaţi ai 
Războiului Sfânt, care vreme de trei ani au marcat geopolitic, pentru o Viitorime 
progresiv mai destoinică, până unde să se întindă, nu în 318 ani, ci investiţional 
în cel mai rău caz până-n 2060, un democrat şi cult Rumănische Reich. 

Doctorul Lecca îşi pusese ochelarii şi citea bărbos o Pravdă relativ recentă, 
din 3 februarie 1945, în timp ce Elvira, după ce se pieptănase nonșalant ca femeia 
perfect cubistă pletoasă galben roz a lui Aminadab din luneta lui Michelangelo 
pusă în stânga sus Judecăţii de Apoi, acum cu un fel de neruşinare eternă se pudra 
şi se ruga şi se mascara, slujindu-se de oglinjoara de poşetă, total absentă la 
neliniştile masculului feroce Mişu, care cu o ură neîmpăcată vedea aievea pe... 
Paralitic întinzându-se, ostenit dar libidinos, pe spate, auzea prin clipocitul 
lopeţilor şi al vestitorilor furtunii pe Stalin repetat interesându-se dacă devuşka 
nu muşcă, şi nu se putea împiedica să nu şi-l imagineze pe grăsunul Churchill, cu 
trabucul în colțul gurii, uneltindu-și cinic plăcerile şi lovind mişelește pe la spate. 

Partea proastă fiind că nu numai că nu avea, personal, convingerea că în 
consecință țărişoara lui va fi mântuită, ci dimpotrivă, ostenise de presimţirea că 

va fi tratată ca o ţață care tocmai a pierdut ocazia de a tăcea, după ce dusese o 
politică infantilă alături de Marea Germanie şi de Fiihrerul ei, care este loial şi pe 
al cărui simţ estetic de dreptate se poate miza, pe când Plutocraţiile şi Sovietele 
sunt identic controlate de același element, ori prin francmasonerie, ori prin 
internaţionalismul cominternist... cam ăsta e modelul care a justificat măcelul. 

— Italia e pierdută în mod irevocabil pentru coaliția hitleristă, pe sub 
mustață zâmbi Stalin în culmea plăcerii, aducându-și aminte că pe bondocul lider 
britanic, ce va alerga până şi-n patru lăbuţe convocat la Teheran, inventivul 
pamfletar cuţaridar antenist Joseph Goebbels îl prescurta W. C.-ul. Mussolini nu 
poate să provoace nicio schimbare, deoarece el este de fapt un prizonier al 
nemților. Vine rândul altor membri ai coaliției. Finlanda, Ungaria, România şi 
alți vasali ai lui Hi, descurajaţi de înfrângerile militare suferite de Germania, au 
pierdut acum (6 noiembrie 1943) definitiv încrederea într-un deznodământ 
favorabil pentru ei. Ei își bat capul cum să iasă din mlaștina în care i-a târât Hi. 
Complicii de jaf ai Germaniei hitleriste, care până acum se supuneau fără crâcnire 
stăpânului lor, acum, când a venit timpul să răspundă pentru faptele lor banditeşti, 
se silesc să se ascundă și se pregătesc să aleagă momentul potrivit pentru a o 
şterge pe nesimţite din sânul bandei de tâlhari. (Râsete) 

Râdea până şi idealistul Mişa Focşăneanu, infiltrat în sala de festivități sub 
acoperirea de corespondent al Izvestiei, însă nu putea concepe că Occidentul ar 
putea accepta vreodată că românii, finlandezii, ungurii, italienii, nenumăraţii de 
diferite etnii voluntari pe frontul eroic creştin al valorilor supreme, anti- 
iudeobolșşevice şi anti-iudeoplutocrate, ar fi asimilabili, dinaintea Istoriei şi 
Literaturii, cu niște... spărgători de bănci sau de vagoane poştale, ca Stalin tânăr, 
răspopit după ce şi-a dat seama că ideologia leninistă e mai aplicabilă Imperiului 
Țarist după supradimensionare, decât aia pravoslavnică ce nu merge ca unsă cu 
mir decât într-o Rusie corect decupată, cu Lebensraumul la nord de Oka lui 
Esenin şi de RomReichul Prim, conturat de Regele Mihai Întâi Viteazul cu 
aproape un an în urmă, mai precis la 19 noiembrie 1942, cea mai de glorie zi din 
trecutul Herrenvolkului nost', hinterland sfințit cu sânge și lăbărțat la maximum. 

— Membrii blocului hitlerist, contură Fiihrerul Naţiunilor Unite încă și mai 
caricatural ce avea de zis, au intrat în război deoarece au socotit că vor câştiga 
repede războiul, că vor da lovitura, că „vor da un tun“ ca în condiţii de pace 
postrevoluționară, când emanaţii își însuşesc cu bănci cu tot întreaga avuţie 
națională de interes economic capitalist penal sălbatic, manifestând o mentalitate 
de învingător într-un război cu teroriștii şi comportându-se față de marea massă 
a norodului din care au provenit... ca... ca o putere de ocupaţie, tovarăși! 

— Membrii blocului hitlerist, căpătă el un aer de administrator ce detectează 
dacă restanţierii în mod just nu aveau vai de ei cu ce achita Întreţinerea ca 
subvenție mascată, au intrat în război deoarece au socotit că vor câştiga repede 
războiul, bazându-se, într-o politică infantilă, pe superioritatea tehnologică a 
aliatului faţă de irakieni. Ei au hotărât, fără a-şi asigura în prealabil garanţii de 

securitate, bazându-se pe că aveau destulă securitate, ei au hotărât dinainte, 
tovarăşi, o! ce minunat sună acest cuvânt românesc! cine va căpăta colaci şi turtă 
dulce şi cine — vânătăi şi cucuie! (Râsete, aplauze) 

Dar acum este clar că Germania şi slugoii ei nu vor căpăta colaci şi turtă 
dulce şi că vor fi nevoiți acum să împartă între ei vânătăile şi cucuiele. (Râsere. 
aplauze.) 

— Coaliția hitleristă, râse şi aplaudă Roosevelt, s-a format pe baza 
tendinţelor de jaf şi cotropire ale membrilor ei. Câtă vreme hitleriştii repurtau 
succese militare, coaliția fascistă părea o asociație trainică. Dar chiar primele 
înfrângeri ale trupelor fasciste au dus la descompunerea de fapt a acestui bloc de 
tâlhari, ai căror exponenţi incorigibili, ca filologul fără operă Iancu Noveanu, mai 
comentează și cârteşte că alianța româno-americană anti-lrak este expresia 
intereselor de clasă ale noilor capitaliști care, privatizându-se în hotelurile 
Litoralului interzis cetățenilor cinstiţi bugetar, cu îndreptăţire pot conta pe că sute 
de mii de militari americani, cazați la adăpost de surprize, își vor cheltui în folosul 
hotelierilor securiști ai partidului dominant, diurnele! 

— Aiasta-i o poziţie filofranceză sadea! râse şi aplaudă W. C. Dar nu este 
departe timpul când noi vom termina curățirea de duşman a Ucrainei şi 
Bielorusiei, a regiunilor Leningrad şi Kalinin, când vom elibera de sub jugul 
cotropitorilor germani popoarele Crimeii, Lituaniei, Letoniei, Estoniei, Moldovei 
şi ale Republicii Carelo-Finlandeze... 

— Să acordăm popoarelor ehberate ale Europei, încrustă Stalin în marmura 
lui 6 noiembrie 1943 progresista încredere în discernământul gloatei, dreptul 
deplin şi libertatea de a-şi decide ele singure organizarea lor de stat! 

— Viitorul Europei, constatase rebegitul Marius Ghizdavu, la 16 decembrie 
1979, la acest Noveanu, încălzindu-se cu nechezol din cană jegoasă şi cu spumă 
de drojdie verde din rachiu de tescovină, cum producea şi chiaburul de tac-su ca 
moşier, otrăvind ca un venetic, cu alcool falsificat, pe masile largi de pe Valea 
Râului Negru, viitorul Ruropei, şi în special viitorul României Socialiste, se 
decide tot în Galiţia, iar Brejnev, ca Fiihrer al unui totalitarism nici Khazar, nici 
cecen, nici hahol, ci chişinăuian, o presimte, aşa că războiul pentru cerul montan 
de lapislazuli din Afganistan trebuie văzut nu din perspectivă geopolitică, fraților, 
creștinilor pravoslavnici, ci ca pe un tratament medieval de chirurg frizer, de a 
mai lăsa sânge să scadă febra Imperiului Cominternist, anume sângele cel mai 
periculos, galiţian-galițian, cu predilecție trimițându-se la găurire şi la mutilare 
de către talibani, care duc un război drept de apărarea patriei, ce fel de flăcăi? 
Floarea tineretului de origine geto-dacă: baltic, bielorus, moldovenesc, ucrainean! 

— Se repetă, surâse ca şi cum ar fi scormonit în scârna amintirilor părintele 
Damian, la 1979 încă nedemolat odată cu biserica şi casa parohială, situația 
explozivă din finalul Răzbelului Existenţialist, Marius, când îţi rodea conştiinţa 
Datoria de-a te implica-n repopularea unei Uniuni Sovietice rămase fără bărbați 
alții decât activiștii, gestionarii, securiştii și ideologii, din pricina unei doctrine 

militare total surde la pierderile proprii, deoarece oricare din cele, să tot fi fost 
treizeci de milioane de victime, automat devine EROU căzut pentru apărarea 
cuceririlor „revoluționare “ ale... Nomenklaturii, cu pivotul ei secret, anume 
perspectiva metamorfozării, prin glasnost şi perestroikă, în Plutokrație capabilă 
până şi de cel mai sălbatic kapitalismu imperialistu, Doamne, apără şi păzeşte! 

— Şi totuşi, mi-e dor de rodnicul şi pitorescul Kuban! Oare cât o fi, măi, în 
ziulica de azi, în URSS, termenul de viduitate la văduvele astea tinere? 

— Adică viduitate, clipi din ochi Noveanu, în sensul juridic că până când 
trebuie să aştepte una ca să i se apropie de pat un alt muj legal? 

Parcă paralizând, viitorul popă demolat se uita fix, cu interes moralist, la 
amândoi burlacii brusc mari amatori de văduve vag postbelice: Marius convieţuia 
în Aleea Dumbrăviţa cu farmacista, dar sta mai mult pe la Dora Glagoveanu- 
Căinaru, Magnolia din Uranus, cum o dezmiardă el cu limba română; pe când 
Ioanei Noveanului, ajuns curvar bătrân urât, nu i-a mai plăcut căsuţa cu zorele şi 
cu closet în curte, a preferat să-şi facă nevoile în izbă din prefabricate (vorba lui 
Codin), în apartament la bloc cu gaze, dat de la sindicat, luând şi copilul, pe bietul 
student eminent Albert, căruia nu i-a convenit atâta confort II, preferând liniştea 
eternă în Cimitirul de la Kladovo, prin octombrie 1987, „determinat“ să riște 
frontierist după gazarea mă-sii prin februarie 1986 şi după demolarea teologului, 
nu atât cu sfânta biserică veche cu tot, cât cu sfânta casă parohială de confort 
sporit, dar sârboaică, Mirjana lui n-a voit a evada din condiția de preuteasă, l-a 
urmat şi la bine şi la rău, dovedind că se poate şi fidelitate când ai Credinţă! 

— Viduitate, neviduitate, fu-nefu, se învineți de frustrare cazonă Marius, 
totalitarismul de tip moldovenesc al lui Brejnev schimbă încă și mai mult 
proporţiile etnice în Galiţia noastră, din Dorpat până-n Timoc şi Bazargic, pentru 
că în paturile celor căzuţi pentru bolşevizarea Afganistanului, fără îndoială că vor 
fi îndrumați de SS-ul marxist să urce şi să le scârţâie exponenți tipici ai marii 
masse slave! Se va prăbuşi, nu se va prăbuşi, cum zicea la Europa Liberă că 
prezice Andrei Amalrik, URSS, la 1984, cum psihic și Magnolia mea din Uranus, 
când Casa Poporulului, translaaatând spre amplasamentul definitiv, va prinde sub 
şenila dreaptă casa Glagovenilor cu grădină cu tot şi, deci, cu toate cele 1681 
pagini căinare îngropate-n container cilindric, scoțându-le de tot din Istorie şi din 
Literatură, ca și cum, refuzat de editori, Grig le-ar fi expus ca milogul disperat, 
gratis, pe net... Vom avea, nu vom avea, între noi şi marea masă slavă o Ocraină 
independentă, cum visa periferic titanul Duca Vodă, bazându-se pe geții 
primordiali slavizaţi atât de superficial, nu ştiu! Dar ce ştiu eu, ştiu că riscăm 
ruşinea ca granița Uniunii Europene să cază mâine pe Prut, despărțindu-i, prin 
sisteme de monitorizare satelitară ultra-performantă, pe frații pentru a căror 
recuperare trecurăm noi, Jenică, Nistrul, Bugul şi Donul, căutându-i pe imensul 
întins al Patriei muncitorilor și ţăranilor, şi a intelectualilor occidentali angajați, 
găsind unii în lagăre de exterminare prin muncă, alții în domiciliu obligatoriu 
pentru schimbarea proporțiilor etnice, cei mai mulți însă în câte o groapă comună, 

fără cruce albă de mesteacăn măcar, fiind vorba de... homosapi de rasă neglijabilă, 
ceea ce cândva va induce în mod nedrept puseuri antioccidentale pa și pusi, la 
extremişti care abia așteaptă să urască, precum Alin Vişan și Tristan Băluţeanu! 
— Aici nu e vorba de puseuri naționaliste! protestă Orestel Bogza. Aici s-a 
utilizat tehnica operativă ceauşistă, rezultând o înregistrare de aur, care i-a 
nemurit în Ferentari pe cei trei masochişti decadenți, amatori de spumă de drojdie 
cu pastramă împuțită, impregnată cu arome de rachiu de tescovină identice cu 
cele naturale, pentru că ăia i-au silit pe caghebiştii noştri la un schimb de date cu 
ai lor, intrigaţi că în Autobiografiile întocmite în URSS de maiorul hermeneut 
Noveanu lon şi de colonelul teolog român Damian Tănase, imediat după 23 
august 24 august ora 4, ambii recunosc a fi participat la un război criminal, când 
a eliberat într-un iureş de foc Gary Glagoveanu toate lagărele de la sud de Poltava 
noastră, inclusiv lagărul literar de la Komsomolskaia Petliura şi lagărul artistic 
de la Krasnaia Bandera, dar se contrazic în sensul că eroul de la Klețkaia nu-şi 
amintește decât de personaje de-ale lui Dostoievski, pe când eroul de la Umanţevo 
personaje din Tolstoi, ceea ce nu conduce însă la contradicții abjecte, antagoniste, 
deoarece dispariția din istoria majoră a Rusiei aristocrate, şi deci a Rusiei în 
general, nu mai poate fi contestată azi nici de marxistele occidentale cele mai 
înverşunate şi mai nefu. Însă, cu toate acestea, fii atent, Aline, că ambii se referă 
la o aceeași prizonieră, o Zenaida, o rusalcă românofonă fluent în pat, şi chiar 
românofilă, din târgul București-pe-Nipru, raionul Kremenciug, zămislită din 
mumă latină bolohoveană de peste Bug și din tată din Cavalerii Rosc plantați de 
cartograful poliglot Dimitrie Cantemir peste Doneţ, la Izium, la Balakleia 
Moldovenească, la Kupeanka, la Piscu, la Sugaevka, la Korbeanka, la Dubanka 
din Vale, la Clejani, la Nijnaia Rubaşca, la Skroviştea și la Novoghizdaveţk, ai 
căror urmași, tot ducând la târg grâne, mied, zarzavaturi, fructe, brânzeturi, vin, 
pastramă, sumane negre, spumă de drojdie, cergi, doniţe şi ciubere, ouă şi rațe, 
au urbanizat cu totul Kharkivul nostru, în trecere spre Stalingrad părintele 
Atanasie Damian reînnodând şi tradiţia slujbei în limba moldovenească, la 
Pokrovski Sobor, la Uspenski şi chiar la semeaţa Catedrală Patriarhală, pe când 
istoricul filolog Iancu Noveanu, pe Turnul comemorativ al evenimentelor 
napoleonice de la 1812 sau 1811, oricum erau exact la un veac de la alianţa lui 
Petru cel Mare cu românii lui Cantemir, a fixat plăci de Marmură explicative în 
germană, în limba ucraineană, în a ruşilor, în poloneză şi în limba noastră, cum 
de s-a ajuns de la pupături ieşene dintre cei doi şefi de stat la o expediţie punitivă 
a francezilor, altminteri mult mai rusofili decât filoamericani, până la Moscova. 
— Hrăpăreţul Kutuzov, după Războiul Sfânt avem curajul să-l demascăm, 
ne luase Basarabia, măi, încât, cum Bucovina era deja la Habsburgi, iar Balcicul 
nostru încă nu-l luasem de la turci, romi şi tătăroaice, părea că se amână şi se 
îndepărtează sine die performanţa de „strângere la un loc a tuturor pământurilor 
românești“ minimaliceşte necesare pentru a satisface toate condițiile fizice 
teoretice de masă critică, după care fază Kultura se emană de la sine, Meştere 

Manole, chiar dacă nu mai aloci procente din pib, şi din părți, nici măcar simbolic, 
Mecenarii rumâni rămânând manelari marmelabili mai mult la o Renaștere 
fotbalistică, ca și călăuzire spirituală întru inocență a clicii politice cu mentalitate 
de învingător şi cu apucături violatoare şi jefuitoare de putere de ocupație! 

— Şi ce-i cu asta? strâmbă din năsuc Pizzacola, spălându-se gata s-o ia de 
la capăt parcă înadins ca să oblige sublocatarii să blesteme murdar pe inventatorii 
Wohnblocksystemului bolşevic. Orice mare epocă culturală vine în Est de la sine! 
E o năzuinţă a oricărui ales să devină un Pericles, un bărbat performant! De ce a 
fundat antrenorul Duca Vodă Bucureșşti-pe-Nipru la confluenţa acestui navigabil 
fluviu cu Pssiolul? Pentru că nu se știe niciodată! Geţii protolatini, transhumând 
pană-n Italia, au numit tot Nipru, în amintirea natalității, apa spălătoare a Șapte 
Koline, care prin rotacism a devenit Tibru, întemeind astfel o columnară cetate. 
De ce n-ar fi sperat şi unionistul Duca Vodă, gauleiter al Ocrainei ajungând 
concomitent cu îndeplinirea sarcinilor sale de turc în Țările Române, că dacă ăștia 
se vor opune perpetuu planului Vlad Țepeș de a face din Bucureşti un Bizanţ după 
Bizanţ, atunci de ce n-ar ţine să ai explozia românismului chiar în centrul de 
greutate geopolitică al triunghiului de lapislazuli Kiev-Harkov-Oceakov? 

— Da, Pizz, dar de ce nu vreai tu să înţelegi, o întoarse bădița Alin Vișan 
rugător cu spatele 90% spre Europa, cum W. C. pe Elvirița noastră numai să 
smulgă Paraşuliticul glumind un surâsuleţ lui Stalinuţă, de ce nu vreai tu să admiţi 
că cei doi mari autori de operă orală, ca a specialistelor suprarujate, n-au nicio 
vină? Este lucru judecat autoritar, de către cuplul anchetator chişinăuian Jukov & 
Silaev, că pe Zenaida ot Buharest am Nipru o scos-o din purgatoriul Gulagului 
(zic purgatoriu, Oreste, gândind la purgă, la epurare şi la rezervări early booking 
privind termenul infern numai pentru ce-au pătimit... alţii, numai de la nemți, dacă 
negaționiștii într-adevăr n-au dreptate speculând că decorurile au fost încropite 
cu specialişti în butaforie de la Oscarfilm, Mosfilm, CIA şi Căgăbău), — Gary 
Glagoveanu! EI a scos-o din lagăr... Nemâncată şi aproape goală, măi paţani! ŞI, 
mă întreb eu, oare nu trăiește Cuceritorul ăsta şi în prezent cu ea undeva pe 
mapamond? la să vedem, ştiţi ceva?... Intuiţia paranormală ce vă spune, mă? 

— Pentru că o fi avut şi fata viaţa ei în Bali! Cum în filmul ăla, The Future 
of România, porno-n patul conjugal, că întâi cu disidentul, apoi cu securistul şi, 
finalmente, prestissimo, şi cu securistul, şi cu disidentul! 

— Nu e nimic de râs, se răsti la ei istoricul de artă Terente Frunzăverde. 

— Asta e mentalitatea ta de post... modernă înclinată până la a întoarce 
posteriorul modernităţii, în sensul că trebuie fatal să te micţionezi pe orice 
sortiment de idealism textualist, recuperator în patul alteia, fiindcă totalitarismele 
muncitoresc-ţărănesc-funcționăreşti s-ar trage din Iluminism, și nu din practica 
mafioților cocoţaţi în căpăţâna râioasă environmental a Omenirii de a administra 
cu lingurița kkt la popor, pe de fapt o singură televiziune cu mai multe canale, ca 
o caracatiță, când în Piaţa Universităţii s-a murit de foame tocmai pentru 
pluralism, pentru eşangism, pentru cel puţin două televiziuni, ca să poţi şchimba 

dupe una pe alta! Dar, revin la ce mi s-a spus. Zenaida era o româncă Regală, 
avea Onoare, cum avea şi eliberatorul ei de la sud de Poltava noastră, suedezul 
Jenel Noveanu. Or, pe frontul nostru, de restaurare a creștinismului la intensități 
trăiriste Dostoievski-Tolstoi, unde a scuipat politrucul, acolo noi duceam pe front 
o lipsă acută de antimise, fată, un antimis fiind acea cuvertură tragică pusă pe 
altar, — şi ca deobicei la români, era penurie din lipsă de organizări! În realitate, 
fiind rezolvabil totul prin autodotare şi prin tăierea noadei gordiene, cum cerea 
încă din 1938 şi istoricul geograf Voicu Ghizdavu, în Dilema celor două Odesse. 
Nu mai era timp de pierdut! Se putea trece peste tipic şi dogmă: era şi cazul!... 
Cică nu se mai găseau moaşte de sfânt şi de martir! Păi, ăia care mureau în 
Războiul Sfânt, jertfindu-se pentru Țară şi Rege, pentru un Neam nerecunoscător 
decât la care-i creşte punctul de pensie prin compensarea indexării, ce morții 
noștri erau?... Golani? Huligani? Câini de eutanasiat? Nu, iubire! Erau exact ceea 
ce căutam noi acolo, nişte sfinți şi martiri, furnizori de moaște pentru antimise! 

Să se fi prelevat oscioare de sfânt şi de martir din gropile comune de 
producție enchevedistă, neamintite-n Vest nici pe Discovery, nici pe Paris One 
care-l prinzi doar în France, coane Ghi, iar semnătura episcopului locului... să se 
fi falsificat de către specialiştii hoţi, şi de cai, de la Balta sau de la Tiraspol! 

— lacă dar, că se putea, dragă Pizz, ca noi românii, care i-am creștinat 
odinioară pe ruşi, care drept „mulțumită“ ni i-au slavizat pe frații noştri ucraineni 
şi bieloruşi, care apoi n-au luat atitudine contra împiedicării de către Armata 14 
a căderii Zidului Prutului, nici contra ridicării unui zid suplimentar la Nistru, în 
detrimentul marii masse slave expuse mai chinezeşte asiatizării, vezi bine că se 
putea, şi chiar s-a putut să ne reiterăm misiunea misionară şi civilizatorie în 
Răsărit, de santinelă romană, invincibilă, cultă şi iremediabil creştină, la scară 
geopolitică geologică, eurasiatică în sens românesc, planetară. 

— Dar nu erau nici preoţi suficienți, oftă Oreste Bogza preferând a se uita 
direct în zare, fără vreun binoclu ca Mareşalul și Regele în vizită pe front, filmaţi 
de Marius Ghizdavu, scăpat fără condamnări graţie, se zice, lui însuşi Cea, care 
începându-și cariera în armata restructurată de omul de radio Valter Roman, și de 
revoluția tehnico-ştiinţifică în cămaşă de forță materialist dialectică, ar fi dat la 
topit, la căldura flăcării roşii, cantităţi mari de peliculă albă-neagră, în special pe 
probleme de nimicirea trecutului monarhicesc, având în vedere că de la Burebista 
la Zahei Avăcăressi, procedura de numire în capul statului, chiar şi de străini, ar 
fi fost democrat-populară, cu sobor de preoți, pe Câmpul de la Direptate! 

— Nu numai de antimise duceam lipsă, Virginia! şopti visător exilatul de la 
Sonnenheim, abia întors de la startul parizian al manifestărilor pacifiste pro- 
Saddam, cu elicopterul californian al nepotului Alex şi al Juliei. Aceşti extremiști 
ai Isadorei, majoritatea internauţi reperabili, probabil demult fișaţi şi arhivați în 
bazele de date ale stabilităţii constituționale, sunt prea tineri să fi trăit, nu câte 
măgării ca mine, ci cât să se informeze cât de cât. Adevărul frontului nostru era 
că duceam lipsă nu de antimise, ci de tunuri antitanc, de propriile noastre blindate, 

de conectică pentru transmisiuni și de batalioane (!) de preoți militari, extrem de 
solicitaţi atât pentru sfințirea, dacă mai era nevoie, a numeroşilor martiri pentru 
cauza civilizaţiei Europene, cât şi pentru re-creștinarea slavilor, după ce Troțki, 
Eisenstein, Ehrenburg, Mehlis, Timoşenko, Hrușciov, Jukov, Kamenev, Roller, 
Răutu, Chişinevschi şi alți neruși l-au gonit pe isus Christos din biserici, ca să-l 
bage în loc pe pionierul Pavel Morozov, întru adorare de massă. 

- Pe întreg întinsul imens al URSS, zău că Stalin nu mai lăsase în viață 
decât 313 preoţi, din care numai 3.14 fără grade GPU pe sub sutane, adică 1%! 

Teologul Damian, în Fiica risipitoare, carte fundamentală refuzată de toate 
editurile pentru mirificul ei messianism mântuitor nemângâietor, zice că fiind la 
Vorkuta, tot tăia lemne cu joagărul, în timp ce crivățul de Verhoiansk îndoia 
eucalipţii de tundră de la Ekaterinburg, și toţi posteau intens. Încât a avut vedenia 
mai întâi a unui pachebot cât trei Titanice, deci cât Gustlowul, intrând cu sirena 
înainte în portul Magadan, pentru a debarca deţinuţi şi deţinute și deținuţei la 
romanticele mine de aur ale Kolîmei noastre, unde-n Infern era cald şi bine. 

Numai că toţi aceşti mineri ieftini erau gata congelaţi, din nepotrivire 
termică între foaia de drum şi condiţiile climaterice, ca cum ai dormi în ger, pe 
fund metalic de carenă ruginită de navă flotă, ca la Periprava noastră! 

Mai frumoasă fiind însă, ca subiect oscarizabil pentru un mosfilm sau de 
instalație la MOMA, pauza de la spectacolul unui tren cu vagoane de pietriș şi 
criblură, kausefeuri basculante, plin de cadavre toate bărboase goale, congelate, 
preoţi capturați, se pare că încă în plin război civil, pe care alţi zekari i-au aruncat 
în nişte mlaștini ale uitării, căci venind de la ger la cald, începuseră să protesteze 
olfactiv, ca orice stârv împuţit neîngropat, ca Merţalov în obrazul lui Hubig. 

— Pe scurt, sintetiză pentru presă cu aerul ei de hienă procuror Agnieszka, 
nu există două Zenaide, întristată adunare ad-hoc, cum n-au fost, din întâmplare 
domesticite deoist, nici două Ioane, ci n-a fost eliberată la Sud de Poltava, din 
Gulagul literar-artistic, decât o singură Zenaidă, una şi indivizibilă, fericită la 
început doar cu haiducul Iancu Noveanu, care a cedat-o din camaraderie și ideal 
teologului de ieri, de azi și de mâine Atanasie din Grant, când trebuia să se 
preoțească pe loc şi, întrunind condiţiile canonice, a şi primit parohia Dalnik- 
Tatarka, juruindu-se a se ruga Domnului pentru toţi decedaţii, răniții şi dispăruţii, 
inclusiv pentru krasnoarmeieții mânaţi la moarte din urmă, cu negrul Nagan în 
mână și cu nagaika, de oribilul politruc... iudeobolşevic imaginar, Sergiule! 

— Făcându-se nuntă mare, ca a Căpitanului, dar la Novocerkask, completă 
Băluţeanu, martori fiind Korolenko şi Lunacearski, iar nași prințul motan Mîţţkin 
şi corpolenta Korobocika, gătită de Krupskaia cu ie şi nişte mărgele româneşti! 

— Prostii! clătină din cap a scârbă coyotul Narcis Dabija, renunțând a mai 
preciza Agnieszkăi, ca simplu npocroii uenoBek, ce e în creierii fasciști ai lui 
Tristan: o confuzie alcoolistă ce suda centrul religios românesc Lumina, din 
Kuban, de la Novorosiisk, cu portul de pe Nipru Cerkasst, unde barje româneşti 
şi remorchere germane descărcau, din ordinul arhitectului Alfred Rosenberg şi la 

indicaţiile titanului renascentist Marius Ghizdavu, materiale funerare extrase din 
dărâmăturile tuturor oraşelor de la Răsărit de linia Stalin, în vederea construirii a 
două-trei uriaşe cimitire didactice, unul la KypronoBo, Narva nord, lângă Sankt 
Leningrad, pentru 150 000-250 000 eroi cruciați, unde va fi pelerinaj baltic cu 
pachebotul Gustlow, iar altul între Moskau și Volgograd, la CynaeBckui, un 
megacimitir al Internaționalei Antibolşevice, reunindu-se însă cu tot respectul 
doliului şi cadavre de marxişti de la roate seminţiile europene sau nu, în plan la 
Miciurinsk, la apus de străvechiul Tambov, din câte ştiau alsacienii prizonieri 
malgre-nous din marele lagăr sovietic de tranzit spre Siblag de acolo, cu o 
capacitate de cel puţin 333 333 cruci de fier cu stea de rubin, ambii urbaniști 
funerari fiind de acord asupra principiilor de generare a acestor adevărate oraşe 
ale morţilor eroi, inclusiv că mesajul pietrificat al Crucii va fi să te îndemne să-ți 
dai și tu viața pentru vreun Ideal ideologic, regim Alimentar sau norodul Ingrat! 

— Români! aproape că scrisese romancierul Nicolae Filimon pe fântâna 
Mănăstirii ghizdaviene de la Miorcani, e timpul să vă deşteptaţi din letargia în 
care v-au aruncat regimul moliciunei și al egoismului! Ridicaţi monumente 
eroilor voştri! Veneraţi memoria lor, căci o nație care nu onoră pe eroii şi făcătorii 
ei de bine nu va produce niciodată eroi!... Ci doar ciocoi, expirați sau noi. 

— Având în vedere, clămpăni pe claviatura ei la dânsa-n jurnal badanta 
Agnieszka, faptul că multe din aceste pietre s-au extras din cimitire istorice ale 
altor popoare, mi-e că domnul Marius, Stăpânul meu, va trebui într-o zi să 
plătească scump sacrilegiul, dacă se va afla şi dacă se va adeveri că el a ordonat! 

— Nu va plăti nimic niciodată nikagda vreun ghiuj Ghizdav! oftă cu un 
scepticism ca când experienţa democratică a României Regale ar fi nulă, Narcis 
Moga, străduindu-se a demasca naționalismul islamofob de o continuitate 
pogorând până la Ulea Spătarul, al iluştrilor săi vecini de moşie, reprezentaţi prin 
procură la Ziduri de abilul doctor Cezar Bogza, un eficient oportunist, cult, ocult, 
sexolog baron cameleon Napoleon, în stare de orice coaliții numai să câştige 
bătălia pentru investiţia profitabilă judeţean, spre deosebire de Damian, teologul 
Fiicei Risipitoare, el ştiind că secolul XXI va fi penal sau nu va fi deloc, fără să 
fie şi religios, deoarece nu mai dai de Dumnezeu nici la Paris, iar spre deprimarea 
filosofului Marii Recuperări Jenel, el ştiind că, şi s-aduci rakeţi, nu mai 
recuperezi, fraiere, ce-ai băgat de la Caritas în Bancorex; şi, spre consternarea 
partenerilor săi, frații Ghizdavu, el bănuind că înfrângerea de la Stalingrad a fost 
definitivă, adică ne-a croit prin rusificare-bolşevizare-fesenizare o „popornaţie 
pe cale de dispariție“, prin împrăştiere, și prin tâmpire catalizată de Nesimţire, de 
non-fidbec, în sensul că ea nu va fi niciodată tare-n pib cât să dea şi la cleptocraţie 
plus xenocrație, şi, dacă mai rămâne ceva, şi la Luminarea Poporului. 

— În gem, în dulceaţă, în vişinată, îl crezu marxist sau măcar un „saljuif de 
troțkist“ Agnieszka, parizian trăsnită de Sergiu din albastrul ochilor lui ca ai lu' 
eroul antisovietic pilot Stelian Dabija, ce obținuse peste 70 de victorii clare cu 
Messerschmittul său, arzând ca cu pliciul de muște biplanele sovietice Polikarpov 

în Cetatea Sfântului Dimitrie cel Nou, Rostov-pe-Don, de se ruga înlăcrimat 
Stalin la Icoana Maicii Domnului din Smolensk, luată de Eisenstein pentru a-i 
monta irigator de lacrimi, ca să se râză de Sacru der stliche Untermensch, în 
general omenirea, chit că ficken ist gesund, nepunându-şi decât întrebări puerile, 
la care poate da răspunsuri cretine, criminale, ca dealtfel orice decizii fără niciun 
fel de studii de impact, tipic totalitare, ultrasubiective, uşor de lăudat savant! 

— Chestionar cum ar fi dac-a rămas Emil Cioran bun român, chiar simulând 
căința? tatonă Vip ca-n ruinele Kievului troica Kii, Sciok și Horiv, pe ceața încă 
neridicată de pe Nipru, nunta Noveanului cu Zenaida ţinându-se la Novocerkask 
pe Donul cel liniştit, fiindcă mireasa, dacă nu va pieri într-un Osobii lagher jen 
izmennikov rodinî, ca nevastă de trădător de patrie, va fi totuşi capturată de 
megieși la Bucureşti-pe-Nipru, în iarmaroc, întârziată stupid în recuperarea unui 
jurnal Anais Nin de deportată la Novokuznețk și suită din camionul american 
direct în ştreang, să n-aibă timp să anticipeze că tineretul educat mancurt incult 
nu servește nici măcar bestselleruri cu îndulcitori naturali, bio, fără gluten. 

Auzind legănatul cuvânt ștreang, tânărul Narcis demară să se râdă ca un 
raton şi povesti Agnieszkăi de Kr&cy cum nu avea el momentan bani de un litigiu 
moşieresc cu naționaliștii săi vecini, să pună presa să exercite presiuni asupra 
justiţiei, după ce concurența dăduse şpagă mai convingătoare. Şi a chemat 
televiziunile prietene, declarând c-a sesizat Oficiul pentru Protecţia 
Consumatorului cum că a vrut să-şi ia zilele, de răul Ghizdavilor, reprezentaţi 
imobiliar de vistavoiul lor, ex-doctorul de femei Cezar Bogza, şi a eşuat dintr-un 
motiv care nu ţinea de etichetă sau prospect cu instrucțiunile de folosire: pur şi 
simplu frânghia esențială nu şi-a făcut datoria, ratându-se auto-eutanasierea! 

— He-he! râse cu poftă batjocoritor şi extremistul webar Oreste Bogza, 
iritând atenţia slujnicuţei poloneze. Poate c-ai folosit săpun evreiesc şi de-aia! 

Era mai mult expresionism decât putea îndura Marius Ghizdavu al Clarei, 
ca spărtură între generaţii. Întâlnise des, pe netul primitiv, teribile stupidităţi 
antisemite, o nadă la care bibanii tineri muşcau inertic şi se hlizeau reflex, fără să 
gândească. Deşi înţelegea „cum este posibil“, pentru că VĂZUSE la Kiev, din 
dosul unei perdele, convoiul ducându-se firesc, o-me-neşte, spre râpile ruşinii 
speciei noastre şi înghețase constatând asemănarea cu o coloană de medcheniţe 
conduse de educatoare-n excursie la marginea orașului. 

Încercase și să discute cu proto-cărturarii Orestel Bogza, Alin Vişan și 
Tristan Băluţeanu altă dată, chiar la Ziduri, când sagacele şi miștocarul playboy 
internaut fiu de ginecolog descoperise în Ziarul Poporului din 23 februarie 2003 
(nr. 45) la rubrica hm! Comemorări următoarea cumplită statistică: 

— În 1939 pe planetă trăiau 16.723.800 de evrei, dintre care 9.479.200 în 
Europa. Dintre evreii europeni, 7.950.000 trăiau în Europa de Est. Șase milioane 
de evrei europeni nu mai există. Astfel, 36% din totalul evreilor de pe pământ, 
64% din evreii europeni sau 75% din grupul de evrei est-europeni au fost ucişi de 
germani şi de mercenari aflaţi în slujba germanilor. Dacă războiul s-ar mai fi 

prelungit cu încă un an, probabil că în Europa n-ar mai fi rămas nici măcar un 
singur evreu în viață. Dacă trupurile celor ucişi ar fi aşezate unul în spatele altuia, 
într-un şir indian, acest şir de schelete s-ar întinde de la New York până la San 
Francisco (...). Dintre cele şase milioane de oameni ucişi, niciunul nu va mai fi 
trezit la viaţă. Însă poate că omul este în stare să înveţe din experienţă. 

(Max Weinreich — Contribuţia intelectualilor la crimele Germaniei împotriva 
evreilor, Editura Polirom, laşi, 2000, p. 221-222) 

Şi, spre consternarea mult mai vârstnicului, tânărul Tristan izbucnise într- 
un râs cu lacrimi, molipsitor — zombies! calaveras! — doar pentru că formularea 
concretizării ca-n Ciuma lui Camus a abstractului enunţ statistic suna așa: 

— Dacă trupurile celor uciși ar fi aşezate unul în spatele altuia într-un șir 
indian, acest şir de schelete s-ar întinde de la New York până la San Francisco şi 
înapoi şi de la New York până la Chicago. 

— Dumneata, adăugase cu impertinenţă internautul ce epitomiza o nouă 
generaţie, caare nu numai că nu reşpecta bătrâneaţa, şi nici n-avea de ce într-o 
țară ce-o moştenea atât de înapoiată, dar nu observa din instinct postmodern nicio 
normă, nici măcar pe-a cozii, invariabil încercând, mai întâi, dacă fraierii „îi 
permite să (s-o) ia prin față“, inclusiv în trafic, făcând pe inspectorul sau pe 
bogătanul, ceea ce şi era fără să fie din părinţi cominterniști, dumneata, maestre, 
care eşti un caricaturist desăvârşit, bun să reprezinți România la UNESCO în 
locul ininteligibilului de către gloată, expiratului ăluia, de-ar fi să te comenteze, 
poți să transcodezi plastic șirul ăsta indian de şase milioane de schelete fără a 
dezlănţui, tocmai prin puterea hiperbolică a numărului, un râs rabelaisian? 

— Nu pot, poate că a răspuns nefericitul Marius, căci de mult cu Clara Honig 
ajunsese la concluzia că despre ororile secolului nu se poate vorbi oricui, nici 
măcar diplomectualilor, zappează, nu servește, e ca sarea amară, zice da' mie nu- 
mi place de-astea, nici Cotul Donului, nici Transnistria, ci numai persoanelor 
ultrasensibile, poate specialiştilor cu vocaţie, care au aplecare să se documenteze 
despre cum a fost, abia după 500-700 de cărţi cam cât Mitul Secolului XX, a 
superiorului său german în administrarea spirituală a Galiției Mari, spânzuratul 
Alfred Rosenberg din Tallinul nostru, fundat de teutonul bârsano-bănăţean Toma 
Nour, dobândindu-se discernământul de azur de a deosebi posibilul de probabil. 
În orice caz, Marius l-a trimis pe Tristan cu grup cu tot la un cimitir evreiesc, de 
pe Şoseaua Giurgiului şi a lui Mihai Viteazul, să vadă un altar pentru Struma, un 
altul pentru săpunul amintit în bancuri abjecte pe netul primitiv şi nişte 
monumente funerare evreieşti de la Odessa, aduse de meşterii germani pentru a 
pava acele autostrăzi ce ar fi civilizat Răsăritul (dar n-a fost să le avem!), 
grăbindu-i zămislirea şi parturiția unui Lincoln, din Hi şi Liubaşa lui Ehrenburg, 
din Stalin şi Elviriţa noastră, deşi el întreba mereu ostentativ pe Roosevelt dacă 
nu muşcă, ghicind cu instinctul lui de rus strategia americanului de a trece de la 
caterinca pe seama lui W. C., pus la coadă la Elvira, direct la deposedarea 
concurentului de Sistemul Colonial, la o nouă ordine internaţională bazată pe 

pobeda unui totalitarism muncitoresc asupra celuilalt. 

Draci! Grupul Place de Fiirstenberg (Oreste, Alin şi Tristan) nu se obosi 
să se deplaseze, nici să citească din Raul Hilberg-ul recomandat de Marius, ci 
veni cu o broșură de Roger Garaudy sau de alt sputnik sovietic ce-şi găsise cu 
ocheanul, pesemne pe marea petrodolarilor, oricum alte flamuri, unde scria că e 
dovedită „minciuna săpunului”, ba mai rău încă, Oreste luă din noua bibliotecă 
de la Ziduri, unde tac-su primea mai multe cărți şi periodice decât aia Naţională 
cu sediu incert, ca să reînnoade Istoria cu a României Regale Mari însăilate la 
Barbut 1918 fără ca idealiştiu luptători naţionali să „realizeze” că Timpul o fătat 
un ridiculus mus, un stat ce chipurile va trăi în postromânism o criză de legitimare 
în UE, spre deosebire de spurcata Austrie, care se baza habsburgic pe demolarea 
ceauşistă a altarelor Neamului în Ardeal, şi veni la Marius tot cu rechizitoriul la 
adresa intelectualităţii germane întocmit de Max Weinreich, jubilând că nota 473 
seamănă leit cu ştirile tembeliziunilor şi tembeliziarelor de pe meleag la noi: 

— Cf. New York Herald Tribune din 9 decembrie 1945: „NAZIȘTII 
FOLOSEAU TRUPURI UMANE PENTRU SĂPUN. Varşovia, 8 decembrie 
(AP): Colonelul Edward J]. York din San Antonio, Texas, a descris astăzi un lagăr 
de concentrare german, pe care l-a văzut în centrul oraşului Gdansk (Danzig) şi 
unde naziștii fabricau săpun din trupuri umane. York a declarat că într-un corp de 
clădiri, în spatele unor ziduri de cărămidă înalte de cinci picioare (aproximativ 
1,7 metri), erau amplasate şiruri lungi de căzi din aluminiu care conţineau 
aproximativ 1.500 de litri de lichid ţinut sub presiune, la abur. El a mai spus că 
pe pereţi, lângă fiecare cuptor, se găseau reţete în limba germană, care explicau 
ce părți din trupul uman trebuiau fierte şi cum se extrag grăsimile pentru producția 
de săpun. EI a susținut că unele dintre căzi încă mai conţineau torsuri, braţe şi 
picioare. York a mai afirmat că anchetatorii polonezi au reperat autorii reţetei de 
obținere a săpunului şi a altor produse din trupuri umane. Ea a fost concepută de 
doi doctori germani.“ 

Pentru Oreste Bogza, totul în contextul că tocmai se dăduse pe Discovery 
la Secolul Oamenilor, o emisiune documentând despre rolul serialelor în 
tranchilizarea gloatei, din Japonia micuţei Oshini şi India Ramayanei electorale 
până-n Brazilia musulmană a veterinarei italiene inclonabile Jade şi în „Texasul 
reprezentat la noi la Sala Dalles”, unde au murit revoluționarii ăia, într-o poză 
kilometrică sus pe librărie, de honourable J]. R., actor Larry Hagman, reclamând 
publicitar pentru Lukoil, spre indignarea rusofobă a acelor disidenţi pe care 
căderea comunismului în capitalism i-a debusolat, prezent săptămânal în Dallas, 
ca şi cum pentru asta s-ar fi murit la Baricadă, pentru ca România să fie ca o punte 
între interesul american şi RO-Rusia nici măcar a Țarului Carolu Lambrinov, 
pregătit în august 1918 la Odessa de geopoliticianul eurasianolog V. Ghizdavu. 

— ŞI de ce, mă Oreste, bălmăji el pe un ton trist de eremit, nu ca Ioil Borgiah 
Alexandrinul, crezi tu că un colonel texan din San Antonio este necreditabil într- 
un adevăr ce poate deveni definitoriu pentru specie, pentru homosap?... 

În loc să-l călăuzească el pe tânăr, uite că-l agresa utecistul ăsta, silindu-l 
să se târască ideologic în coada unor curente negaționiste de care încă nici n- 
auzise, deşi toată viaţa luptase cu Cenzura bibliotecilor, să fie cât de cât informat! 

Se clătină de parcă ar fi fost upercutat de un boxer veritabil, al Spiritului, 
şi ar fi zărit de la Pribegi, de pe mamelonul desemnat prin Cota 476, o coloană de 
girofaruri, landrovere, gipuri şi safari, cățărându-se pe Muntele Conic, întru o 
reculegere la Schitul Hoitarului cu televiziuni pentru ţară. De după geamurile 
afumate, contese cu Bubikopf coafat drăgălaș la Milano îl priveau dispreţuitor, ca 
puiul de activist, securist, gestionar sau ideolog pe puiul de amărât deţinut politic, 
când are şi el atitudini mai civice, în ţara asta incultă, lașă, împuțită şi ieftină. 

Se temea prin toţi porii de jocul Eriniilor: Alecto, Megaera şi Tisiphone, 
pe care le desenase şi răzdesenase începând de la 2 iunie 1973, când a început din 
senin să-şi reamintească Războiul Sfânt deja clasificat, uitat cu tot cu grelele sale 
consecinţe, şi să răscolească bibliotecile, cu intenţia de a nu pierde zorii fluxului 
de literatură revanşardă şi disidentă penetrând Cenzura, rezultatul fiind că de 
atâtea variaţiuni pe tema aripilor victorioase și a şerpilor din plete, a ajuns, cam 
când Cea demola Uranusul cu multe picături de sânge, tăind Magnolia, să viseze 
că face sex, sub ea, cu toate trei fiarele, Tisiphone fiind principala, profeţind că 
un Monument al Răzbunării se va ridica cândva, la libertate, o Victorie Samotrake 
în chiar Piaţa Constituţiei iorgovane de mai târziu, numa' din averi confiscate! 

Morcovul cu care lucrase Marius, — el involuntar, iar Oreste, nu voluntar 
chiar ca Arsene-S6raphin Boisson, fotograf Waffen SS, şi ca Omul Reichului, 
antropologul Wafffen SS Adolf Reichmann, care colecta capete de iudeobolșevici 
în casete speciale, pentru... studii antropologice rasiste — era un morcov tare 
eficient, asemănător unei manivele ce rotite în fundul robului provoca ejacularea 
instant a spermei necesare experimentelor naziste ale medicilor imposibilului. 

De două ori plânsese ultrasensibilul Marius sfâşietor, deznădăjduit şi 
singur. La | Decembrie 1942, aniversar la Stalingrad, când înţelesese că-i vorba 
de o încercuire serioasă, şi că cea mai bună strategie, să scape pentru a relua cu 
intensitate Van Gogh Michelangelo Marea Recuperare de la Lemberg, capitala 
spirituală a Galiției Mari, e să se aciueze pe lângă vreun aerodrom, la Gumrak sau 
la Pitomnik, şi că atât a fost să fie, doar până-n Volga şi până-n Marea Caspică, 
de lapislazuli Reichul nostru, conturat de Regele Mihai Întâi Viteazul ca poruncă 
din străbuni pentru junimea de mâine, ca să ştie până unde se întinde „dreptul 
nostru“ şi să-l recucerească prin mijloace postmoderne, bazate pe zâmbet şi pe 
corupție, adică pe investiţii profitabile de-ale securiștilor capitalişti patrioți 
oligarhi dacoromani. Restul, cum că statul român e în primejdia trecătoare a 
bolșevizării mancurtizării, după ce contase în Războiul Sfânt pe un scenariu că 
Hi bate pe Stalin, iar Roosevelt pe Hi, asigurându-se aidoma lui 1918, lăţirea 
României Regale în vidul de putere, poate până la baltici şi la ceceni, îl interesa 
foarte puţin, deoarece știa că atât geniul la purtător, cât şi geniul popoarelor, este 
predestinat şi că de unde nu-i, nici Dumnezeu nu cere, şi viţăvercea. 

lar a doua oară plânsese sfâşietor şi deznădăjduit şi singur la | Decembrie 
1992 fesenist cadrilater roşu, când de abia se instalase nu la Balcic, ci la Basel şi 
la Sonnenheim, în Alsacia noastră, după ce, cum se exprima Noveanu Damian, 
bolşevicul meu popor votase penal ostentativ antimonarhic hoţii, optând pentru 
emanații domnului Iliescu, scuipând rusește peste semnalul american disperat cu 
retragerea clauzei naţiunii celei mai favorizate şi asigurându-şi pe vecie lanterna 
roşie, în clasamentul fotbalistic al integrării euroatlantice a plozilor cleptocraţiei 
ŞI xenocraţiei, ceea ce teoretic nici în pix nu-l mai durea, cum declară el însuşi, în 
scandaloasele convorbiri cu Isadora Morgenstern, Ich bin ein Elsasser, traduse de 
Alin Vişan drept Sunt un lupoi alsacian, cu guler negru şi cu ochii de cafea, aşa 
că bocise pe un temei abstract, zău că unul metafizic, mai aproape de subiect 
totuşi decât obiect, aş zice că de Subiectul însuşi, pe care l-a căutat ca pe dracu, 
la Paris, în Reich şi în Galiţia Mare, în URSS şi la Egipet, la Cy-Borgiah, anume 
dilema dacă e sau nu homosapul suport trainic Conştiinţei, în această Biosee 
chioară, a acestui Univers ratat, sau trebuie înlocuit, de pe acum, cu huboței. 

EI nu-și bătuse capul, ca multisecularul bibliotecar alexandrin Ioil Borgiah, 
să compileze, cam 14, respectiv 16 tomuri de 400-500 pagini, CRIMELE 
OMULUI. Găsise însă unele nestemate otrăvite, la care ţinea, iar la 1 Decembrie 
1992, despachetând cu Dorothea şi Agnieszka biblioteca abia sosită cu un TIR 
din țara pierdută, dădu peste un prea util tineretului Opus, de difuzat în limbile 
universale, anume Limbajul morții, al fostului Hăftling nr. 112398, Oliver Lustig, 
Editura Alex, Bucureşti 1990, doar frunzărit, în torentul de restituiri de memorii 
captivante din Romlag al postceauşismului editorial, neputând avea prioritate, la 
un veteran de Război Sfânt, lamentaţia unui biet evreu, trimis la Auschwitz nu de 
Jandarmul român bun la suflet, ci de cel rău, horthist. 

Puse cartea deoparte şi o deschise abia în insomnia nocturnă, singur şi 
Homo solus gata de acele manifestări penibile ce geniul nu şi le poate îngădui 
decât ca celibatar, precum Michelangelo, Beethoven, Eminescu, Van Gogh... 

Deci citi ticăit dar cu nesaţiu până la itemul Ermorden (A ucide). 

— În lagărele de concentrare, SS-iștii au ucis mii, zeci de mii, sute de mii, 
milioane de Hăf/ling-i (zekari). Dar dimensiunile crescânde ale asasinatelor nu 1- 
au satisfăcut. Blazaţi, plictisiţi de asasinarea individuală și în masă a milioanelor 
de oameni nevinovaţi, ei ar fi vrut să ucidă viaţa însăși, să n-o lase să se mai nască. 
Și au început să ucidă, fără excepţie, toate deţinutele gravide. 

— În unele lagăre, în care era nevoie acută de braţe de muncă, s-au admis 
avorturile, fetuşii fiind arşi în cazanele caloriferelor... 

— În lagărele mai mici, în care nu se puteau practica avorturile, noii-născuţi 
erau sugrumaţi, striviți ori înecaţi în prezența mamelor. 

— La Ravensbriick (cel mai mare lagăr de concentrare pentru femei) SS- 
iştii au găsit, în sfârşit, metoda care să le dea senzaţia că sunt în stare să oprească 
viaţa, s-o ucidă. 

Deportatelor care trebuiau să nască 

Li se legau strâns picioarele, 

Apoi erau aruncate în colţul barăcii 

Şi lăsate să moară în chinuri groaznice. 


Deci un plâns sfâşietor şi deznădăjduit şi singur, nu de câine care nu mai 
are stăpân, ci de om care s-a înstrăinat de specia sa, un plâns neauzit de nimeni, 
care nu se mai sfârșea. 

Pe această paralizantă uimire de artist sensibil, despre cât de drăceşte de 
simplu se poate înfăptui răul suprem, artistul zăbovind până la o apropiere de 
gravura faimoasei sculptorițe de la Kânigsberg, Kăthe Kollwitz, al cărei pacifism 
era deasupra oricărei suspiciuni privind autenticitatea refuzului, deoarece îşi 
pierduse un fiu în Războiul Expresionist, Peter, între variaţiunile ghizdaviene 
Clara Honig descoperind argumente pentru acea teză asupra căreia ambii erau de 
acord, cum că există dezastre, după care nu se mai poate vindeca nimic, care nu 
trebuia să fie lăsate se întâmple, inclasificabile şi inabordabile artistic. 

Greu de interpretat, greu, însă mai cumplit încă, INADMISIBILĂ fiind 
imaginea rântgenizată a unei doamne însărcinate, ale cărei picioare s-au legat cu 
un ştreang (Murocika, Zenaida, se pare că şi Elvira Focşăneanu) pentru ca să nu 
nască un soldăţel gata dotat în uter cu de toate: căscuţă de oţel, cizmuliţe, pafta... 

— Homosapul se naşte fiară, mormăi oil Borgiah, și dacă nu-i dai cultură, 
fiară rămâne. Deocamdată. Azi. Mâine îi injectezi etică artificială, cu magneziu. 

ȘI acu-i vine haterul trollul ăsta, Tristan Orestel, cu morcovul suspiciunii, 
că aşa cum chestiunea săpunului e probabil o informaţie texană, maestre, cine ştie 
dacă nu cumva și scena de la Ravensbriick, despre care nu-ți amintești să fi citit 
ceva prin 1979 în mărturia Germaine Tillion, ar putea fi scoasă din burtă! 

— La Ravensbriick, se puse Alin Vişan pe frunzărit, execuțiile nu erau 
publice, bolnavii din „transporturile negre“ erau consideraţi plecaţi în lagăre de 
convalescenţă, şi când erau omorâţi la faţa locului, aceasta se făcea discret, ferit 
de mulțime. Cei care vroiau să ignore cu adevărat realitatea puteau la o adică, să 
reuşească s-o facă, cel puţin în parte. Aceasta era majoritatea. 

La Auschwitz, unde realitatea se impunea creierelor celor mai puţin 
capabile s-o suporte, fără să le permită să-şi închipuie altceva, unde execuțiile 
publice, asasinatele în masă aveau loc în văzul tuturor, acest şoc psihic era atât de 
violent, încât era suficient pentru a ucide. Una din tovarăşele mele, care a fost 
medic la Revierul Auschwitzului, îmi spunea că adeseori, la apel, unele femei se 
lungeau pe jos. (...) După câteva zile, mureau, fără să fi avut vreo boală şi fără să 
fi fost vorba, nici pe departe, de epuizare. 

Aşa ar fi trebuit să se întindă pe jos şi să sfârșească el însuși, pentru că orice 
efort al Artistului de a spune adevăruri gingaşe poate fi ridiculizat copios pe 
Social Media de primul troll, din convingere, din simbrie sau din răutate naturală. 

Dealtfel, în ziua de azi, dacă întâlneşti ca influencer o persoană de care n- 

ai auzit, primul gând care-ţi vine în minte este evaluarea că dihania asta 
nepromovată trebuie să fie o repetentă mai proastă/ fraieră decât mine! 

Asta şi pentru că Ireparabilul s-a produs, iar despre Neomenesc nici nu se 
poate vorbi. Dacă ai cu cine. lar Facebookul este o şcoală a negaţionismului 
pentru orice! Îţi vin unii cu obiecţii şi dacă postezi că sala de aşteptare a 
dispensarului ar trebui igienizată! Mai rău va fi însă când nu vor mai fi reacţii nici 
măcar la tragedii cumplite, la știri cu turista americană sau austriacă, gravidă, 
sfâşiată de urs sau cu parastasul bancherului japonez mâncat de maidanezi. 

Paradoxal, și în Crimele Omului, a crede, a accepta şi a asuma, ține de 
har! Nu orice făptuitor e capabil de căință, cum nu toţi martorii se revoltă. 

Cu cerneală de tinetă, Raul Lecca a scris pe zid la Piteşti că omul este o 
funcție definită pe un domeniu foarte restrâns, acela al Prosperităţii. 

— Ce s-ar face miştocarul ăsta, Oreste Bogza, fără miliardele lui tac-su, 
începute mai degrabă ca doctor de avorturi decât, decât ca unul de naşteri, la 
risipita maternitate brâncovenească? 

— Ar duce-o tot așa de bine, ca şmecher în raport cu fraierii! La război, ar 
fi lângă Oscărel Hubig, lângă Boisson (fotograful de spânzurați, de la Gleiwitz la 
Odessa, la Rostov, la Kalaci-na-Donu și retur, Lidice, Oradour-sur-Glane, după 
ce — fireşte — a schimbat ca Von Paulus tabăra, anticipând redegismul!) şi lângă 
vânătorul de capete pentru cercetări ştiinţifice, Adolf Reichmann, primul de la 
care am auzit că după părerea SS-iştilor, Damiane, în lagăre... nu existau oameni! 

— Fiţi convinși în primul rând, ne lămuri cu un zâmbet superior didactic 
şeful de birou, că în lagăre nimeni nu este internat degeaba; cei internaţi fac parte 
din drojdia societăţii, sunt criminali, fiinţe anormale. Nu există o dovadă mai vie 
a realităţilor legilor ereditare și rasiale decât un lagăr de concentrare. Găsim acolo 
hidrocefali, oameni care te privesc chiorâș, indivizi diformi, semievrei, un număr 
considerabil de persoane inferioare din punct de vedere rasial (...). În ansamblu, 
educarea este făcută prin ordinea care domnește acolo, dar niciodată prin 
învăţarea vreunei concepții oarecare despre lume, căci acești internaţi au în 
majoritatea lor un suflet de sclav, iar printre ei sunt foarte puţini care posedă un 
caracter adevărat. 

— Nu aveam în acest 1937 decât 25 de ani şi mă pregăteam la Sorbona într- 
o penitenciaristică bazată pe iluminism cu forța, Agnieszka, pe vizite obligatorii 
şi gratuite la Muzeu, cu familia, pe asigurarea de către orice patron a unei ore pe 
zi pentru lectură sau muzică de calitate. Dar cât m-a înfiorat acest discurs adresat 
politrucilor Wehrmachtului, ridicându-le problema perfecționării şi intensificării 
învăţământului politic, pe măsură ce se adânceşte /upta de rasă dintre rase! 

— Când Himmler mi-a apărut deodată în față, râse contele Bernadotte, 
vicepreşedinte al Crucii Roşii suedeze, Crucea Roşie nereușind a inspecta 
lagărele naziste mai serios decât reporterii intelectualităţii occidentale Gulagul, 
călăuziți prin URSS, de unde şi principiul acribiei borgiece dure în inventarierea 

mărturie _trebuie_ tratată ca _veridică, lăsându-li-se cekiștilor plăcerea de a 
dezminţi, ceea ce puţinii oameni care citesc cărți chiar fac din instinct, intuind că 
aceasta este o armă, imposibilitatea „Celui Mai Iubit Fiu al Poporului“ de a se 
apăra de un rechizitoriu a cărui retorică se umflă cifric din plauzibil, — când 
Himmler mi-a apărut deodată în față cu ochelarii cu rame de corn, în uniforma 
verde a SS-ului, fără nicio decorație, părea la prima vedere un neînsemnat 
funcţionar. Dacă l-aţi fi întâlnit pe stradă, nu i-aţi fi dat nicio atenţie! Chiorilor! 
Semievreilor! Hidrocefalilor! Avea mâini mici, fine, sensibile, şi am observat 
manichiura îngrijită. Să-mi moară toată familia dacă minţ: n-am găsit în el nimic 
diabolic și nu m-a neliniștit cu nimic asprimea glacială a privirii sale! 

— Ceea ce m-a impresionat profund, îşi notă la Kirchhorst în 23 mai 1945 
Ernst Junger, iradiat de atâtea sinucideri naziste ce consolau pe Clara Honig cum 
că cel ce ordonă masacre disprețuiește chiar propria-i viaţă (fiindcă citind la 
plesneală, fără liste de cărți bune, n-a ştiut ce să facă din ea!), a fost felul său de- 
a fi un burghez oarecare. Suntem înclinați să credem că un om ce pune la cale 
uciderea a mii de semeni de-ai lui, trebuie să se deosebească profund de toţi 
ceilalţi, că este învăluit de o aură înfricoșătoare, de o strălucire luciferică. În locul 
acestora, întâlneşti o figură pe care o poţi vedea în orice oraş mare, când cauţi o 
cameră mobilată şi-ţi deschide uşa un inspector pensionat înainte de vreme. 

În asta se reflectă clar, pe de altă parte, măsura în care Răul a pătruns în 
instituţiile noastre: progresul abstractizării. În spatele oricărui nevinovat ghișeu 
își poate face apariția călăul nostru. Astăzi, el ne poate înmâna o scrisoare 
recomandată, mâine, sentinţa de moarte. Astăzi, ne perforează biletul de tramvai, 
mâine ceafa Și oricare din treburi o execută cu aceeaşi pedanterie, cu aceeaşi 
conştiinciozitate. Cel ce nu vede acestea pe peroanele gărilor sau în keep smilling- 
ul vânzătoarelor încă nehubotiţe, trece ca un daltonist prin lumea asta, care are nu 
numai perioade şi zone înfiorătoare, ci în însăşi esenţa ei este înfiorătoare. 

— Ideea că milioane de oameni, reveni el în tăcerea celor ce meditau 
nervoși, au trebuit să piară numai pentru că Herr Himmler a apăsat pe manivela 
maşinii de distrugere, ţine de iluzionismul optic! Şi de zona de confort spiritual. 

— Ține de morții mă-tii! îl bruscă urât, cu ură, Clarisse. Fir-ai al dracu' cu 
sufletul tău! 


— Există o mare varietate, obiectă călugărița californiană Emily, a lui Alex 
Ghizdavu şi a Juliei, în fiecare subclasă de proceduri care debușează energic în 
deviaționism, revizionism, ba chiar şi în cel mai deşănţat negaționism! 

A susţine că Shoah ţine de hidoşenia epocii şi a face tu pe eroul creştin cum 
că-ți asumi... crimele Omului, așa în abstract, nu-s decât tertipuri care 
îndepărtează cercetările de adevărații vinovaţi: germanii, austriecii şi aliații lor, 

care au luptat împreună cu ei împotriva coaliției noastre antihitleriste! 

— Ca să nu mai subliniez, completă Niel/ Nilă plimbându-se cu bicla între 
Alamo Oaks şi Mount Diablo, că dintr-o asemenea perspectivă, crimelor nemților 
şi „ale celor mai mari ucigaşi de evrei după ei, românii“, ne apar în bulă deja cu 
circumstanţe atenuante, cu aserţiuni cum că... oricum trăim timpuri criminale! 
Adică ce treabă am eu, mă, cu o bestie X sau Y care comite un viol la antipozi? 
Pitecantropul ăla este omul în general, un om, un general, nu cineva cu ID clar. 

— În nedemocrata Românie Regală Mare, silabisi cu greu Gobind în 
românește, teroarea a atins praguri insuportabile încă din 1938! 

— Prin implementarea legislației antisemite de către guvernul Goga-Cuza!! 
preîntâmpină apăsat cineastul Răzvan Hristevescu ironia profului marxist- 
ceauşist Tristan Băluţeanu, cum că antisemitismul a devenit pe web o noţiune atât 
de elastică azi încât, la noi, persecuțiile s-ar părea c-au început înainte de 1400, 
cert sub întemeietorul legendar al Capitalei, voievodul Vlad Ţepeş Ciobanul! 

lar umbrele Marius şi Clara își dădeau ghionturi ca nişte ado în Muzeul 
Memorial, complici la construcția discutabilei injurii că omul noului mileniu este 
incapabil de Milă medievală, dincolo de bunul simţ: gesturile ruristice de la 
Auschwitz, condoleanțele pentru WTC ţin de superficiala politeţe, în adânc 
scormonind sufletele juvenile, dai de oareşicare sfială dezamăgire că oroarea 
trăită €... inferioară standardelor emo de pe media sau de la nişte Joace în care 
inginerii de emoții mizează pe praguri foaaarte înalte ale oribilului violent! Și mai 
constaţi, de ce nu, cam multicică satisfacţie cinică la violarea, cu un simplu avion 
deturnat, a invulnerabilităţii Pentagonului, Americii! Totuși, ei nu găsiră în 
Forward, pentru 26 noiembrie 1999, numai din tastatură, titlul de presă fesenistă 
de piaţă, subliniat de Norman G. Finkelstein în Industria Holocaustului: 

— Israeli Teens Frolic with Strippers After Auschwitz Visit! Nişte tinere 
israeliene s-au pupat pe pupătoare cu stripperi români după vizita la Auschwitz, 
traduse cu adaptări vesele agitatul Alin Vişan, nesocotind sugestia lui Orestel că, 
băi Aline, dă un efect mai percutant să zici că... Siemund Freud s-a autosesizat, 
stimulând tu eliberarea de emoții dezagreabile și propunând un prim pas spre o 
„reconciliere“, după paradigma rezistentă franco-germană. Tout passe, totul se 
uită, asta scrie pe orice colivă!... E un citat din Popa Sică de la Ziduri. 

— Despre Kolîma, Auschwitz, Hiroshima și Piteşti, murmură Clara Honig, 
nu se poate cânta lălăind pe nas. Astfel de subiecte din clasa rhe inexpressible nu 
trebuiau să fie! Nici măcar în imaginaţie... Nu toate crimele se pot pedepsi. 

Şi izbucni în râs de zăludă, pe fundal sonor Penderecki, ca şi cum ar fi 
descoperit sub grimasele senectuţii că stripperii erau Marius Ghizdavu, Atanasie 
Damian, Horea Bratu, lancu Noveanu și chiar universitarul năist Doru Băluţeanu, 
care avusese o conduită „exemplară“, pe un şantier sovromic, când a izbucnit 
războiul popular din munţi, ca şi atâta cât a stat niţeluş în Romlag, fiind sincer cu 
Organele, chiar turnător util, prolific, plus că s-a delimitat ca publicist de 
asasinatele din noiembrie 1940 şi ianuarie 1941, atribuindu-le dealtfel în 1991 

exclusiv agenţilor... Cominternului, infiltrați în rândurile simiene împerecheaţi cu 
spioni britanici, încât explicaţia lămuritorilor profesioniști privind măcelul de la 
Revoluţiune se poate adapta, economisind gândirea gloatei: voi ați tras în voi! Cu 
menţiunea lui Tabarcea că numărul morților, răniților şi dispăruţilor la Rebeliune 
a fost de zece ori mai mic!... Dar câtă bagatelă în atâta presă, fraților! 

— Şi ce dacă! uimi Sergiu pe Isadora noastră, convingând-o definitiv că e 
om Serios, în stare de orice pentru a da la copilaşii virtuali, viitori din prietenia 
lor cu sexul neprotejat. Vezi tu, iubito, eu mi-s june, vin la spartul târgului, 
precum în WW2 Germany, Italy și colonia România secolului XX, la împărțirea 
imperialistă a Lumii. Sunt grăbit. Şi vorba mamii: am trei licenţe! M-am canonit 
cu ele şi m-a costat, cum pe Goethe pungi de aur consistenţa panseurilor sale, în 
faza lui terminală de la Weimar. Nu se poate să nu ajung ministru ambasador de 
stat al comisiei parlamentare Z și să nu mediez despăgubiri satelite la eventualele 
scuze istorice, de la 20 de miliarde euro în sus! Cu o singură condiţie, iubire! 

— Ca euroatlanticii să şmotruiască RO-şpagocraţia, ghici clavecinista, până 
s-ar slobozi tumultuos forțele economiei de piaţă şi s-ar ajunge la un pib fabulos, 
încât ce n-a fost să fie la Lemberg în 1935, Marea Recuperare, să se demareze 
studiul de fezabilitate pentru Colonia artistică Ziduri-Pribegi- Valea Ursului! 

— Cu condiţia, îşi sublinie pe sub mustață întâietatea masculul prim- 
ministru, ca să mi se vireze şi mie, deci şi ție, evident că la voi la Basel, la Banca 
Schlauberger, un comisionaş acolo-şa, 0... modestă atenție de vreo 10-12%! Că 
doar oameni suntem, nu? Şi la câte tentaţii sunt pe-acest Pământ incompatibil cu 
o viaţă atât de scurtă, eu nu m-aş simţi om decât de la două-trei miliarde-n contuleţ 
în sus, Isauro-Isauro, vorba lu' mama de te-a-ndrăgit ca şi sclavă! Ce zici, iubire? 
Ți-ar strica, oare, să te simţi puţin aristocrată? Lasă tu frica de Dumnezeu, că şi 
el şi-a tras vreo pensie specială! Totul e negociabil. la aminte, pe un comision 
similar, nu doar Sz6kelyfâld vând, ci şi fâșia Partium dau, şi nu doar Timişoara, 
Aradul, Oradea, Baia Mare, ci şi Clujul... Dacă se merită! N-am nicio jenă... 

— Complimente lu' mă-ta! Cu mine nu faci glume de-astea perverse, că nu- 
ți ține! se încheia caseta acestei ilegale înregistrări ce agravase greaua mizantropie 
a Ghizdavului târziu, tot luptător național, eumenidele agresându-l în trei 
momente, nu dintre cele mai fericite, ale pustiei sale vieți de artist temător să nu 
legitimeze epoca, să nu se scrie despre el că uite, dragă Feodor Kuzmici, ce mari 
minuni pot înfăptui ciolovecii, chiar sub Dej, Cea sau YI, dacă artiștii slujesc 
trendurile pozitive, ale poporului, şi emanaţia lor, partidul dominant, fesenist... 

De trei ori drumul fiinţării devenise-n subiectivitate aici-şa, in Paradisum, 
strâmt cât Pasajul Majestic, când ne fugăreau scutierii în tragica bătălie din 13 
iunie 1990 de la Căminul Artei. Și artistului i se păruse că o înjghebelire 
omenească sfidătoare, până-n norii cadaverici ai cerului furtunos, i se năruia în 
urmă, gata a-l înghiţi înecăciosul tsunami de moloz și de pulberi cu bine-cunoscut 
iz amoniac pişicher, de demolări ceauşiste, doar că enormele caroserii printre care 
se strecura nu mai erau în exclusivitate de Dacia 1100 sau 1300... 

După şocantul plâns din 1 Decembrie 1942 încercuit, Marius nu trăsese 
nicio concluzie de natură Urlet a-i amăârâi idealurile lui pronunţat antitotalitare. 

— Da, Otto, mortule, zbierase scoțând capul din burta lipiţanului bârlog, ce- 
o să fie? Ninge la Stalingrad. Ideal era ca nazismul să răpună bolşevismul, pentru 
a fi la rându-i prăvălit de Lincoln. Ce s-o schimbat? Nimic. Răpune Stalin pe Hi, 
pentru a fi cândva răsturnat de euroatlantici. Vax! Nu mai luăm, întâi, Basarabia 
şi Bucovina înapoi, luăm Ardealul şi Balcicul. Totul depinde de viscol şi de 
generaţiunile care sosesc pe front direct din vulvele mumelor lor: vor cinsti ele 
marea jertfă a Războiului Sfânt, ori, ca nişte stârpituri ce mai bine avort, s-or 
crampona de şoapta dușmanului, cum că, în 26 iunie 1940, nici măcar așteptând 
previzibilul Ultimatum, atunci să fi pornit noi la luptă didactică, unul contra 
treizeci, de compensare a neșştiinţei occidentale că Basarabia şi Bucovina sunt ale 
noastre, cu marele Gau al Khaliciului cu tot, cripto-antisemitismul acestei şcoale 
fiind că, plagiind noi inconştienţa Poloniei, adică luptând ca... să ne ocupe Jukov 
până-n Siret sau Milcov, şi Jodl până-n Donau, apăi atunci harta Zyklon B ar fi 
coborât măcar până-n Ardeal şi, vai, Aiudul ar hi ajuns nu cât Auschwitzul, dar 
măcar cât Treblinka, iară purcica roz occidentală n-ar mai fi putut da, cum azi, 
din umerii traşi la fiare, şi din rât, cum că Aiudul sub chiciură? Romlag? Nu, n- 
am auzit de niciun Aiud din Estul ăsta neglijabil, consumator util de SH idiot! 

— Fii atent, Aline, îl apostrofă cu arătătorul lung lectorul de arta filmului 
istoric Răzvan Hristevescu, că ai grave ieşiri antioccidentale, antidemocratice şi 
antipopulare! S-ar putea să dai de dracu. Cenzorii voluntari abia aşteaptă. Deja ai 
la Muhală Muistu şi Adriana Bratu un „Fişier al derapajelor” mai lung decât la 
serviciile, unul odinioară, înmulțite azi! Şi doar te-am avertizat că la Cluj Napoca 
conferențiara Erdody Zsuzsa, cu soțul Attila, şi amantul, lancu Abramovici, 
traduc din Zaharia Stancu, Jărek a halăllal, dovedind că şi Războiul Sfânt putea 
fi scris de Grişa fără a evoca Bătăliile, care cad în sarcina istoricilor militari, şi 
nici Idealurile, a căror căcare-pişare e misia eseiștilor bestsellari, cei atât de dragi 
vecinic Inamicului de le acordă tiraje, medalii şi, e de presupus, premii grase. 

Dar Alin Vişan avea permisul suspendat pentru exces de viteză şi călătorise 
pe caniculă de la Bucureşti la Giurgiu, în interes literar, 14 iulie, lansare de carte 
franceză, pe o rută foarte ocolitoare din cauza unui pod de-al lui Carol I luat de 
ape, înlocuitorii de ingineri ai miniștrilor şi prefecților, oricum percepuți de 
localnici mai mult ca hoți protejați, nefiind în stare să-l repare timp de câteva 
decenii. Apoi scrise pe blogul lui, nici măcar pe vag mai frecventatul Facebook, 
cum că la o viteză medie a vagonului etuvă de 15 kilometri pe oră, năclăit şi 
unsuros, se simţise ca în Trenurile Morţii din vara lui 1941, ceea ce îi atrăsese de 
la cercetătorii tragediei ieşene de la începutul Războiului Sfânt reproşuri severe 
pentru comparații neadecvate, primind şi unele sfaturi, inclusiv trimitere la nişte 
filme de-ale prietenilor lor, premiate intern şi internațional. 

Dar Marius Ghizdavu se simţea în siguranță, bine servit, turist străin în 
propria-i ţară vărgată, în pijama şi-n șezlong, din balconul motelului interbelic al 

unui pui de securist contemplând bulevardierele, uimit că n-au emigrat chiar toate 
frumuşelele. Aşteptându-l pe doctorul arendaș Cezar Bogza cu bilanţierul, cum 
aprigul Voicu Ghizdavu din căruciorul de invalid de război pe vechilul Ilarie 
Otomega, cu cât 1-a jupuit pe mujici, îşi aduse aminte furios că, în schimbul 
excelentei franceze predate urmașilor lor de învățătorul Bazil Frâncu, referințele 
date de săteni l-au dus direct la Canal, protestul sclavului fiind înduioşător: 

— După Canal, Marius, până am ieşit la pensie, n-am mai cumpărat 
niciodată o carte, băi, fiindcă eu dacă nu eram cărturar, n-aş fi făcut niciodată 
puşcărie... Cel mult, am mai deschis aparatul de radio. Pe unde scurte, ca şi tine. 

— Prostii, Miss Piggy! La noi nu mai există gratitudine și nici măcar milă, 
ci doar generaţii care se hlizesc din orice, pregătind toloaca pentru a juca porcii- 
râde, pesta porcină sau poarca, chiar şi cei cinci purceluși ţopăiau scandând că 
russkii alfavit mi znaiem, ujă pişăm 1 citaem, i vsio bukvi poporiadku nazîvaiem! 

Pe extreme, autobuze de transportaţi în comun, de care Horea Bratu 
reținuse din intențiile nacialnicilor stoliţei că ideal ar fi să nu se mai apropie de 
Centru, calculele de rentabilitate indicând că cel mai benefic e ca amărâţii să steie 
acasă. Dacii vechi, național-comuniste, Dacii mai noi şi destule zgonhenuri, poate 
chiar de furăciune. Pentru ca axa să fie dominată cu nervozitate cocalară de uriaşe 
abiuri de teren sau chiar taburi, cu impresie deja trăită, parcă krasnoarmeeţii cei 
extenuaţi de marşul forțat prilejuit de capitularea necondiționată din 23 august 
1944, ceva ca o INVAZIE, prăfuite Dodge, Studebacker şi Antischlamm, cine să 
fi ieşit cu flori, soro, şi să pupe aşa eliberatori prăfuiți, îngălați, vădit uluiţi? 

— Ciiine? se uită el luuung la şeful său Bratu, făcând pe August prostul. 

— Cum cine?... Minoritarii, Marius! Pe care i-a protejat de cererile nemților 
Mareșalul, prefăcându-se că-i scoate la lopătat zăpada şi că-i jefuieşte cu 
rechiziţii, absurditate a Războiului Sfânt fiind şi răul că-n acea parte a României 
controlată de noi, se crea paradoxul român că, pe când toate categoriile de 
cetăţeni resimţeau greutățile jertfei, apăruse o pătură de privilegiați... involuntari, 
care nu riscau nici să moară pe front, nici să-şi diminueze dureros veniturile. 

Coborâse dintr-un abiu de-al cleptocraţiei ceauşistul Bratu. Falnic. 1 se 
lansa o carte. După întoarcerea legendară din Birobidjan, prin China maoistă, la 
1962 sau 1952, Marius îl ocolise pe acest şarpe lunecos, fiind imposibil să umble 
fără filaj un asemenea ştab secret. Dealtfel, nu era nimic de discutat: expertul în 
ale propagandei cerceta într-un institut, ținea un curs mai ceaușist marxist decât 
alții, şi publica în neştire, adică în mainstream, seducătoarele literar aberaţii 
protocroniste de rubin, condimentate disident cu voie de sus. După ce tovarășul 
comandant suprem a preferat să se retragă la Târgovişte, decât să ordone 
masacrarea Muncitorilor, înțelegând cu înţelepciune activist-securistă că ei doar 
sunt manipulaţi de agenturi prin huligani, golani, animale și celebre elemente 
răsculative, generalul antonescian de propagandă Horea Bratu s-a orientat după 
Orient mult mai repede decât idealismul romantic reprezentat de Marius, Damian, 
Noveanu şi chiar de incorigibilul doctrinar Doru Băluţeanu, câştigând după 1989 

din... bestselleruri traduse şi investind cât cuprinde în ample „restituiri“ de 
literatură legionară, ba chiar nazistă, cât o ținea în anii Văcăroiu, dar angajându- 
se, temător pentru trecutul său, într-un discurs destructuralist bazat pe două idei: 
că minciuna exceselor Războiului Sfânt a fost adusă, cu tancurile sovietice, de 
Mişa Roller şi ceilalți de tristă amintire pseudoistorici, şi că singura legătură 
dintre republica lui Iliescu şi România Mare e că a apărut iarăşi pe meleag, după 
1989, o „presă jidovită“ şi, ca un corolar, o „intelectualitate jidovită, rezultatul 
deznaționalizant fiind demolarea sistematică, după un plan întocmit de servicii 
profesioniste, a tuturor valorilor noastre eterne, începând cu marii noștri voievozi, 
continuând cu Eminescu şi sfârșind cu Marin Preda, Titus Popovici, Eugen 
Barbu, Petru Dumitriu, Păunescu, Paulescu, Parhon, Vadim, Popescu-Dumnezeu, 
Sergiu Nicolaescu, Sadoveanu și alte personalităţi, unele încă în viaţă! 

— Senatori ca şi mine, Marius! Apoi europarlamentari. Refolosibili deci! 

- — Impresia mea, îi relatase fotograful de război întors de la Morozovsk, în 
goebbelsianul cabinet capitonat bolşeviceşte de la Ministerul Propagandei, cel cu 
lădițe de aer condiționat la fiecare fereastră dinspre Gara de Nord, este că un 
război de partizani ca în lugoslavia, spre deosebire de ce e la nemți în sector, 
văzuţi ca niște zei 1943 de la Radio Londra, nu se va putea organiza şi în teritoriile 
cucerite de români, de la Dnestr până la Volga şi până la litoralul caspic persan, 
cu perspectiva ca, dacă o strategie Toma Gigi Caragiu de alipire a Strâmtorilor 
otomane se amână, atunci un efort dadaist de a împinge azi până la Golful Oman, 
pentru a ne înstăpâni cu găinile, oile și mai nou cămilele noastre, la Strâmtoarea 
Urmuz, într-o strategie estică de poiene roşii călcate de un Toma Alimoșş, rămâne 
să analizați cu meticulozitatea şi discernământul care vă caracterizează încă de pe 
când aţi proiectat Cazul Toma Nour, domnule general Bratu, cum facem! 

— Domnule Filderman, explodase însă Nacealnikul cu trei zile înainte de 
explozia Comandamentului din Odessa, în două petiții succesive îmi scriți de 
„tragedia zguduitoare“ şi mă „imploraţi“ în cuvinte impresionante, reamintind de 
„conştiinţă“ şi de „omenie“ şi subliniind că sunteţi „dator“ să apelați „la mine“ şi 
„numai“ la mine, pentru evreii din România care sunt trecuţi în ghetouri pregătite 
pentru ei pe Bug. 

— Abia luasem Odessa, observă Emily şi românii toţi aflau din această 
publică scrisoare, către un bun coleg de şcoală, preşedintele Federaţiei Uniunilor 
de Comunităţi Evreiești, despre „tratamentul aplicat evreilor din Basarabia şi 
Bucovina şi de măsurile luate pentru trimiterea şi instalarea lor în ghetto-uri, pe 
Bug”. Da, deportarea pe Bug! Era chiar de Sfântu' Dumitru, adică presă datată 27 
octombrie 1941. Se anunța concomitent căderea Harkovului. Deportare în 
condiţii de... celebră administrație românească... lar la plebiscitul de la 8 
noiembrie 1941, serbat de Marius Ghizdavu printr-o amplă onomastic bachanală 
pe muzică din Bach, tot în scris, dar către un nu știu ce profesor Găvănescu, se 
folosea până şi incredibila sintagmă PURIFICARE ETNICĂ!. 

— Românii de atunci, zâmbi Gobind cu buzele sale groase de indian 

deportabil nu pe Bug, ci dincolo de Bug, unde fanaticii Oscar Hubig, Adolf 
Reichmann și Arsene-S6raphin Boisson nu aveau, ca inginerul horticol Evghenie 
Otomega dincoace, pretexte horticole pentru muncă şi pentru viață, — trebuia să 
voteze toți, citez, încrederea ca Mareşalul Antonescu să procedeze la reforma 
națională a Statului şi la apărarea drepturilor Neamului, am încheiat citatul şi 
insist că Proclamaţia asociată Decretului-Lege, dat în Bucureşti-nu-pe-Nipru ci 
pe Dâmboviţa, cum că Națiunea Română este chemată în Adunarea Obştească 
Plebiscitară, Duminică, 9 Noiembrie 1941, proclama public la „realizări“ că: 

— Am făcut reforma Românizării, expropriind bunurile evreieşti şi am redat 
Neamului dreptul la întâietate, tăind vâscul care îi apăsa viaţa, cită Niel, dând 
din cap ca un Nilă, în sensul că deşi californian ca moşie, el păstra expresia 
genetică a unui bun-simţ radical-agrar de orientare ţărănească-n istorie, în sensul 
că era sceptic că se merita ca fata lu' verişoara lu' tac-su, Isaura Irinucăi de Basel, 
să se înjosească până la a se mărita cu un pui de năpârcă nomenclaturistă, doar pe 
anticiparea că mediind restituiri de 20 miliarde de dolari, el ar putea conta pe un 
comision de 10-15%, dublat dac-ar mai da şi Szekelyfâld cu bonus Partium. 

EI nu ştia şi nici nu voia să admită că era scris, scris era să fie scris, ca din 
obuzierul lui Sergiu Enache, şi din cazemata ei, să iasă cu mâinile-n sus şi să se 
predea maselor înfierbântate președintele crai mântuitor Ştetan-Mihai Enache, 
cunoscut şi sub numele de Marius-Jan Enache, anticipat profetic de preşedintele- 
voievod Zahei Avăcăressi însuşi, deși ar fi putut găsi prinț euroatlantic pentru 
fiica sa mai mare, Zulnia, botezată nu de propriul său naş, mareșalul de torsiune 
Zahar Maslovici Kartotekov, ci, la insistențele coanei Aneta, de chiar soții 
Cipriana şi Jan Enache, ocupanți ai Atelierului Modigliani din Vila Hortensia! 

— Băi purceilor, eu nu puteam, se apără ca 0GpruHBIĂ NpPOCTOĂ UeNOBEK 
Marius de judecata nepoţeilor lu' frati-su, să nu jubilez zgomotos de ziulica mea, 
în 8 noiembrie 1941, pentru întoarcerea Odessei noastre, acest dar al grânarului 
Basarabiei, cum ar fi numit-o Puşkin, la patria mumă, cu Transnistrie cu tot, care 
era un bonus, mă, ce compensa, e drept molotovian că numa-ntr-o măsură pentru 
măsură neînsemnată, marile crime aduse-n 1940-41 de acţiunea bolşevizantă a 
mareșalului Gheorghi Jukov în Basarabia şi Bucovina, care și eu cred că dacă noi 
luptam ca finlandezii, îl belea Stalin și ar fi luat Bierlinul doar Konev cu Grişa 
Căinaru, în timp ce eu m-aș fi uitat cu Dora lui la tembelizor, la serialul Clona! 

Chiar desfăcu telecomanda Samsung să şchimbe bateriile Philips, pe vapor 
contrafăcute mai mult ca sigur de către Armata a XIV-a la Tiraspol sau la Balta, 
subdimensionate, şi căzură întâmplător două hârtiuţe împăturite de el ca să se 
asigure permanența contact pe contact de alimentare oricând ai nevoie să zapezi. 

— ROMÂNE, deja desfiinţa, prin buletinul de vot, protocronist, persoana a 
doua plural de politeţe Fiihrerul Statului, înainte să se violeze până la sânge 
spiritul Limbii Noastre de către tembeliziunile particulare, pornite a transforma 
în sclavi psihici consumatorii de publicitate şi sugestii electorale, 

Aprobi actele guvernării dezrobitoare a Mareşalului Antonescu și-i dai 

încrederea ta să împlinească reforma Statului, organizarea Națiunii și apărarea 
drepturilor noastre? 

Răspunde Da sau Nu. 

Om cu studii intermitente de penitenciaristică la laşi, București şi Sorbona, 
un bon buveur, un bon viveur, Marius Ghizdavu s-a fofilat de la un asemenea vot, 
făcând prin Mişu să dispară lista bărbaţilor mergători la plebiscit din Strada 
Liliputană, dar nu pentru că îl neliniştea că Proclamaţia bilanţa că: 

— Am făcut reforma Românizării, expropriind bunurile evreieşti şi am redat 
Neamului dreptul la întâietate, tăind vâscul care îi apăsa viața! 

Acest enunţ cel mult îi dăruise un vis cu Sulamith Lewald, o ado soprană, 
niște lieduri, Gedichte der Gefangenen titlu expresionist, Elza şi Clara Honig, 
patru mâini cu degete lungi pe un clavir Thiirmer, care se încăpăţânează să nu 
reacționeze la stimuli, el îi deşurubează cu o şurubelniţă cu mâner sidefiu lada din 
rezistent stejar carpatin, găsind corzile năpădite de vâsc proaspăt, galben-verzui, 
cerat, cu bobiţe albe tari ca niște perle naturale, şi reci, sfârcuri de Carrara... 

Nu aprobarea actelor guvernării trecute îl îngrijorase pe artistul soldat 
Ghizdavu: în fond, până la 9 noiembrie 1941 luasem Odessa şi Ialta, parțial 
Donbassul şi Kubanul, ne mai așteptau Cotul fluviului Don, cu acea Stepă 
Calmucă pe care el o înconjoară curtenitor, parcă implorându-ne pe noi s-o irigăm 
cu prizonierii, transformând-o într-un paradis de Len-, Mos- sau Oscarfilm, și, 
desigur rubinul agată, Cecenia noastră, care ne mai lipsea din Bijuurile pierdute 
ale Reginei sale Maria, în loc de altceva care să ne scoată la Marea Caspică şi, 
prin Persia, la Strâmtoarea noastră Urmuz, care este cheia strategică dadaistă 
pentru reconstituirea proprietăţii asupra cetăţii Basra, întemeiată pentru Basarabi 
de cavalerul rătăcitor cuman "Toma Alimoş, pe un zid părăsit de tracii sudici 
(celebrii bessi) la confluenţa de atunci a Tigrului cu Eufratul, pe vremea lui 
Istaspe din Cuti pe Ceremuş sau Miorcani pe Prut, al cărui fiu, Darius, înțelegând 
că nu poate stăpâni, cum explica Doru Băluţeanu, pe daci, pe geţi, pe carpi şi pe 
robii lor sciți, fără un element birocrat administrativ de tip fanariot, a permis 
evreilor abia scăpați din Babilon să reconstruiască Templul din Ierusalimul 
nostru, spre anexarea definitivă a Levantului, împăcând pe toţi nemulțumiţii, cum 
năzuia prin proiect şi cavalerul balcanic Toma Gigi Caragiu, a cărui parțială 
coincidenţă de nume, cu celebrul actor decedat la cutremurul din noiembrie 1940, 
ține doar de puţinătatea numerică a familiilor de români romani dintre Balcic şi 
Trieste, supraviețuitori furiei deznaţionalizante: slavă, grecească şi otomană. 

— Celebrul nostru fotbalist machidon, ca şi negustorii de talente aromâni, 
ca şi românii înstăriți din străinătate, sfredeli întrebător senatorul Horea Bratu pe 
fostul subordonat propagandist, poate c-ar fi cazul să-şi probeze patriotismul 
fotbalistic şi să contribuie la lobarea peste interesele adverse a unor adevăruri 
prestabilite, cu care opinia publică mondială să fie din timp obișnuită, resemnată 
cu un nou posibil stăpân, din Carpaţi... Ah, dac-aş avea eu iar răspunderi ofiţereşti 
în propagandă, aș lua legătura cu prietenii noştri atotputernici, ştii tu care, Marius 

tată, care deţin sau controlează peste 85% din mediile de informare mondiale, şi 
aş băga pe CNN, pe arte, pe Discovery, în Le Monde şi pe Al Jade aia, Al Jazeera, 
un documentar seducător, cu zidul de lapislazuli părăsit de strămoşii cei rătăcitori, 
tracii sudici, bessii, şi cum Toma Alimoșş a zidit pentru Basarabi, sub flamuri 
tricolore, cetatea Basra, din bazarul căreia a și cumpărat de la un beduin yemenit, 
Saceed Bin Saeed Baffayad, pe eternul lipiţan EI-Zorab, călărit de tine peste Don 
până la Gumrak, de Stalin mai deloc, de mareșalul Jukov la parada Pobedei și, în 
cele din urmă, de Saddam Hussein, un înfumurat care e exclus să nu se ia iar de 
el singura supraputere pe care mai poţi rezema azi o politică externă... America! 
Deci mergem înainte cu Bush, nu ne mai uităm nici în stânga, nici în dreapta!... 
Şi poate luăm împreună Basra Basarabilor mai pe vecie decât fu Odessa noastră! 

— Vine el iar rândul și la acest dar al Basarabiei, Odessa! rânji întunecat 
cu toată placa dentară Marius Ghizdavu, cunoscător că, gospodărit de Gherman 
Pântea, orașul Dorei arăta în război, cu tangouri Petre Leşcenco, mai romantic 
decât Casablanca. Convingea şi pe alţii cu poze din localuri selecte 1942, ca de 
pace ţaristă la Biarritz. Totul depinde de ageamiii cocoţaţi în capul Țării, într-un 
Război Haios, care azi nu mai e nici cald, nici rece, e ca apa plată călâie. Mda, 
intrat-am în zodia războiului plat, când nu mai contează ce primar eutanasiază 
potăile, pavează bordurile şi bagă metrou uşor pentru ronțăitorii de răsărită, ci 
esențialul e cine dintre noi, falimentând fonduri de investiţii şi caritasuri, devine 
acum acționar majoritar în 'Transnistria, redând Neamului dreptul la întâietate şi 
pregătind vechile noastre posesiuni pentru o nouă reformă a Românizării! 

— Așa-i! Așa-i! Așa-i! se rostiră furioase cele trei eumenide, cu care se 
coborâse din gip venerabilul senator, la lansarea de carte eveniment. Războiul 
plat se duce conspiraționist, cu bancnote spălate drept capital românesc şi cu alte 
hârtii de valoare, printre care şi cărțile pilduitoare... 

Adevărul literar unic și etern fiind că tocmai cea de-a doua hârtie ce trebuia 
completată, la Al doilea plebiscit antonescian şi, din lipsă de succese credibile în 
cucerirea Stalingradului şi a litoralului caspic, ultimul, băgase în spărieți pe abilul 
avocat nepot de avocat, așa-zisul Legământ dintre Român și Mareșal fiind o 
adevărată poliţă în alb, pe baza căreia agenţii Căgăbăului, împreunaţi cu ai noştri, 
explicase el unchiului Alec, ar fi putut duce la Sibir întreaga parte bărbătească a 
Regatului Român semnatară (femeile române nefiind... târâte la vot): 

— Române, silabisi el negru de neliniște, 

Te legi cu tot cugetul și fapta să sprijini pe Mareșalul Antonescu la 
împlinirea programului său de reorganizare a Statului şi a Națiunii ? 

Eu Marius Ghizdavu din com./ municipiul Bucureşti, strada Liliputană nr. 
3 bis (Villa Hortensia) de meserie agricultor, 

Mă leg să sprijin prin cuget și faptă pe Mareșalul Antonescu la împlinirea 
programului său de reorganizare a Statului şi a Națiunii şi-mi aştept locul şi 
ceasul răspunderii ce voiu primi. 

Data 9 noiembrie 1941 Semnătura 

Nefiind sigur că Mișu va putea sustrage listele şi peticele de hârtie, abilul 
boier se dusese beat, după paradă şi onomastică și jubilaţia de a o identifica-n 
tribuna văduvelor pe frumoasa farmacistă Eliza Alexandrescu din gara Sărata, se 
făcuse că uită a se iscăli, aşa că-l semnase în lipsă Codin Marin, încât orice 
grafolog convocat de torționarul bolșevic Jan Enache, ar fi pus rezoluție că nu 
există angajare scrisă față de regimul militar-fascist antonescian şi, pe cale de 
consecință, nici contribuţie proprie la crimele de război doar ale germanilor. 

— Să fi fost eu în locul căpitanului de torsiune Ţiukeleu Adrieanus, explodă 
tinereşte Muhală Muistu, la masa lui Narcis Dabija de la cafeneaua Nechezol din 
Ghinea Tzukala Park, să moară mama dacă nu m-ar fi intrigat, ca procuror, tocmai 
aceste alibiuri pe care şi le construiește inculpatul Marius Ghizdavu, ori de câte 
ori se produc contribuții românești la inventarierea crimelor de război! 

— La Rebeliune, nota consilierul Zahar Maslovici Kartotekov, el incendiază 
Dudeştii şi Văcăreştii, atârnă cadavre în cârlige la abator şi împuşcă oameni 
nevinovaţi în pădurea Jilava, dar îşi asigură un glonţ german în spinare, căsăpind 
ca un barbar un câine lup nevinovat, şi obține prin şantaj declarații de la familia 
Honig cum că în persoană i-ar fi avertizat să se retragă-n Ferentari... ŞI că le-a 
răpit apoi studioul fotografic doar ca să-l „salveze“ de la românizarea iminentă! 

— La mişelescul atac din 22 iunie 1941, observa-n memoriile sale 
educatorul duminical al tineretului dekabrist Darie Fişiereanu, atac banditesc al 
României burghezo-moşierești aliate cu Germania hitleristă, în contra Republicii 
Socialiste Moldoveneşti Sovietice şi a marii URSS, acuzatul poporului Marius 
Ghizdavu întârzie prin Uranus, probează cai, scoate certificat că nu se poate ține 
cu o mână de El-Zorab şi cu alta să mitralieze lunetiste paşnice sau să panorameze 
zdrobirea bolşevicilor din tancuri, are chiar tupeul de a avertiza pe doamna Phia 
Honig să nu-şi lase fratele, pe stomatologul progresist Zeno Lewald, la leşi, ca şi 
cum ar mai fi putut circula cineva atuncea fără tot felul de autorizaţii, motivându- 
şi temerile pe calcul şahist şi pe intuiţia de pictor cult că frăția de arme româno- 
germană va fi cimentată la greu cu sânge, într-un ritual de întemeiere a unui 
condominium latino-arian, pe spinarea slavilor şi a asiaticilor incapabili să se 
guverneze singuri, incapabili să ajungă la progres, la prosperitate, altfel decât 
dacă sunt comandaţi energic de popoare destoinice, verificate rasial, care au mai 
stăpânit lumea, in integrum sau cea mai mare parte din ea! 

— La grandioasa cucerire a Odessei, care era al cincilea municipiu bolșevic 
important, îndreptă baionetă pixul Zsuzsei Erddy spre român Narcis Dabija, 
după ce se convinge că a dispărut sub ruinele Comandamentului abia instalat 
revizorul şcolar Colea, locotenent de geniu şi fortificaţii, pe care îl OBSERVASE 
artisticeşte viril cum se desparte în gara Sărata de farmacista Liz, o frumuseţe 
năpădineancă, din Tatar Bunar venită cu o gabrioletă de împrumut, nu cu şareta, 
criminalul de război sfânt Marius Ghizdavu cică dispare din oraş exact când încep 
concentrările de localnici, mai probabil evrei deportaţi din Basarabia, în vederea 
represaliilor şi se împart ştreanguri patrulelor, banalizarea legănării în vântul 

urban a spânzuraților fiind urmărită de artist cu drăcească pasiune dealtfel pe 
întreaga durată a conflictului, în ambele sensuri, încât există mărturii că pe când 
sub ceauşism ieşea lumea la căutat mâncare mai Festivă PCR, inclusiv în dârdora 
Crăciunului sau Paştelui, el schiţa (fiindcă o îngropase fototeca cu toată colecția 
în Pădurea Andronache, ajutat sau nu de Victoriţa factorița) cum la Harkov 
localnice după treburi, pe sub spânzurătorile stradale, grăbind pasul mașinal fără 
a le acorda nicio atenție, cum există şi fotografii din Leningrad sau chiar filme cu 
părinți cărând, cum ai veni de la piață, săniuţe cu copii morți, cari mucoşi poate 
c-ar fi trebuit să fie demult evacuaţi de Stalin şi Beria, însă nu fusese loc în 
vagoane fiindcă trenurile duceau la Sibir deţinuţi politici sau bunuri materiale... 

— Nu am îngropat niciodată, se apără până răguşi prinţul cel bătrân, cu 
Victoriţa factorița documentele mele, colecțiile mele de, ca şi microfilme, în 
Pădurea Andronache. Tovarășa îmi fusese impusă de comunişti chiriaşă cu soțu- 
i şofer, în căscioara bătrânească ce achiziționasem prevăzător în toamna lui 1943, 
în Strada Existenţei, da, colţ cu Strada Lecturii, da, aceeaşi mahala Andronache, 
şi se jertfea pentru republica populară, raportându-şi lui Țiucheală raporturile ei 
cu mine. În cutii cilindrice de măşti de gaze, îngropasem ce-am avut de îngropat 
în Pădurea Andronache deja după străpungerea de la Uman, fără vreo Victoriţă, 
pe o sugestie cu variațiuni de Grigore Căinaru, abia plecat pe front la Storojineţ, 
Dubăuţi şi Cuti s-acopere spărtura, ca intelectuali certându-ne, el asumând datoria 
de a apăra Țara doar până-n Nistru la Est şi până-n Dunăre la Viena, anexând 
Ungaria şi Slovacia, mulțumindu-se, deci, doar cu Triunghiul de Lapislazuli, pe 
când eu nu numai că credeam ATUNCI, dar cred şi ACUM, că nimeni nu are de 
ce să conteste Neamului Românesc dreptul de a cuceri Rusia în întregime... 

Era week-end occidental şi oameni pașnici parizieni se întorceau de la o 
demonstraţie antiamericană, cum că să fie lăsat alde Saddam în pace, după opinia 
lui Marius, dar şi Dorothea Schlauberger părea de acord, deşi marxistă reglată pe 
devenire, gloata ca gloată era tot atât de ilogică, deşi mult mai uşor influențabilă, 
ca-n anii nebuni de populistă sadea epocă Front Popu, 1936-1939, când ca să 
crape de ciudă muncitorii național-socialiști germani, se cereau vehement 
concedii plătite, nu tancuri, chit că Goering dota Wehrmachtul ce sfida Versaiu 
ca Pentagonul Onul, cu TUNURI DIN UNT, cari însă n-au rezistatără bateriilor 
din creier de copil ucrainean, cu care imediat după Foamete zicea dl d' Esgrignon 
c-a surprins artileria democrată Holodomor, a lui Valter Roman, în Spania, pe 
observatorii militari anglo-americani, de la care act s-a şi zămislit acea strategie 
de neutralizare a otrăvii cu ajutorul otravei, anticipându-se corect că imperialiştii 
de rasă ariană nu se vor opri în Polonia, indecizându-se la revelaţia originilor 
poloneze ale wotanistului Nietzsche, ci vor avansa pe repede înainte, intrând 
astfel orbește în conflict de interese privind Crimeia şi Caucazul, de exemplu, cu 
imperialiștii de gintă latină, români şi italieni, ajunşi ce vii, bade, târzior, la 
împărțirea Lumii... Conflict de interese căruia, când cu bombardamente teroriste 
(Orte des Schreckens die wir niemals zăanimals vergessen diirfen: Santa Vinere 

ză Forgotten Cemetery de ploua cu descărnaţi, bazarurile Căii Griviței pe atunci 
comercială arse, penitenciarul Ploieşti condamnat, distrusă gara cea romantică a 
Piteştiului meu ...), când cu abureli de Carta Atlanticului că nonbolşevizare, fără 
Protocolul ei Secret că nu se aplică Galiției Mari, populate în principal cu 
seminţii de rase, hm, de la Poola la Sankt Leningrad şi de la Dresden la Sfântul 
Balcic, — i se putea da întrebuinţarea că după ce s-a vărsat sânge sovietic în 
cantități inimaginabile, Stalin recunoscând 7 milioane de morți, Hruşciov 20 şi 
Soljeniţin 31 (!), citând presa glasnostului, s-ar putea vărsa şi ceva sânge 
românesc, nu ca pân-acum pentru a cuceri URSS, ci doar întru a accelera procesul 
de pace, trecerea României dintr-o tabără în ailaltă fiind consecinţa firească a 
Debarcării şi cel mai notabil eveniment de până la nunta lu' Adolf cu Eva și toastul 
sentimental rostit de Stalin cu ocazia Apărării, consolidării și extinderii de către 
popor a Nomenclaturii, din patriotism ştiinţific marxist de-l înfrăţea cu securiştii, 
gestionarii, activiștii și ideologii, în acest sens, ca jurist, temându-mă acum la 
Paris, Damiane, că dacă lupta românilor neregali ai lu' domnu' Iliescu în contra 
lu' Saddam, e o opţiune ce opune aderarea la Nato intrării-n uie, atunci axa Paris- 
Berlin ar putea reacționa dezlegând acuzatorii poporului la Curtea Internaţională 
pentru Crime de Război şi, cum Bush sau Blair îi de nepariat că a să hie predați, 
în schimb PNL-Parizer sau PNŢ-Borviz ar putea să se facă ca cu Mareşalul și să- 
| cedeze pe YI, şi pe complicii lui fesenişti, cari au împins România iorgovană la 
dezastru, camarade Gaston, angajând-o, săraca, într-un război de jaf şi cucerire, 
şi cotropire chiar dacă e vorba de a dezrobi Bassra ca cetate de la strămoşii bessi 
şi de la cavalerul basarabean "Toma Alimoş, dus lângă şold la şold cu imperialiştii 
anglo-americani... Un război insipid şi ilegal, Gastoane, neavizar de ONU! 

— Ar fi impardonabil, declarase el ca manifestant parizian bătrân agricultor 
aşezat din Zidurile, și bizar pentru Bush, carele a fost desemnat preşedinte mai 
prin tragere la sorți contra lui Gore, să nu asculte indicațiile lui Chirac, biruitor 
asupra lui Le Pen cât Y1 în 20 Mai 1990 pe toţi, şi să se ia de Saddam, care călărind 
pe El-Zorab al meu, beneficiază de o popularitate de 100% în rândurile poporului 
irakian, cum n-a avut nici Conducătorul Statului Mareşal de Război Sfânt Ion 
Antonescu după ce, reîntregind Țara la Răsărit, i-a anexat Odessa, nu ca pe un 
dar al Basarabiei ci doar ca pe o compensație la distrugerile cauzate Gintei Latine 
de URSS, în anul de întunecată și sângeroasă stăpânire bolşevică 1940-1941!... 

Luxul că pictorul Marius Ghizdavu mersese la demonstraţia antirăzboinică 
în condiţii americane, cu elicopterul lui Alex, nu trebuie să ne împingă pe panta 
unui pacifism conciliator, pe versanţii căruia s-au rostogolit pe tobogan Sudeţii 
pacifişti la Hitler. Inima lui excitată bătea cu emoţiune, printre lesbiene şi tinere 
specimene de marxişti: de mult nu mai văzuse o intelectualitate pestriță la maţe 
devenită violentă, uite la bărbosul ăsta ochelarist cum se repede-n uslaș ca cum 
ar fi-n familie, în timp ce comanifestanții urlă, implorând să vină televiziunile! 

SE INFILTRASE, făcea observaţie romanescă plastică, avea o pancartă cu 
Bush vampir No Blood for Oil pe avers şi cu, pe revers, 1] fuck you Bush 

TORRARIST!, care însă, aşa cum şi anticipase, nu deranja pe nimeni ca-n 
România încă pudică, fesenistă, semn de ieşire personală violentă din istorioara 
stătută, băhnită, ca expert în ale propagandei scăpat nereeducat, socotind de a sa 
datorie a-i emaila Condoriţei R., ca mai neocupată cu răzbelul decât masculii 
patriarhali, că e riscant pe termen lung a-l trânti, de pe El-Zorab al meu, pe 
Saddam, cel ce încheindu-și tradițional cuvântările cu lozinca Palestina va fi 
liberă!, mai lăsa cât de cât un bob de muştar marii masse mussulmane globale, în 
măcar promisiuni precum limitarea expansiunii coloniștilor în Cisiordania. 

Faptul nemaipomenit că pi canale şi prin puţina presă din chioșcurile care 
deja nu mai aveau nicăirea la discreţie România Literară, 22, Observator Cultural 
sau periodicele literare regionale, de când politica Moarte intelectualilor biruise, 
vibra din nou halucinantul titlu ROMÂNIA ÎNRĂ ZBOIL, injecta în Marius 
Ghizdavu, în Horea Bratu, Jenică Noveanu, popa Tani, doctor Lecca, în Gary 
(Moldova's exclusive authorized Ferrari dealer) şi în atâţia alţii, eroi obscuri sau 
de calitate superioară ai uitatului Război Sfânt, vigoarea agresivă şi cobind a jertfă 
din zvăpăiata şi împăiata nemuritor în memorie Tinerețe Frumuseţe. Până şi 
înțeleptul Grigore Căinaru se trezise în Cimitirul Militar Ghencea pandur şi ținea 
a reaminti prietenilor săi că misiunea noastră culturală şi chiar civilizatorie nu 
se poate îndeplini în belşug şi tihnă decât, dându-ne după leşi, în perimetrul de 
lapislazuli Breslau-Cracău-Beciu. 

Cum arăta Grig? Înnegrit şi buhăit, încremenit în proiect pe prispa casei 
sale memoriale de la Căinării Vechi, fredonând cu aluzia că nu e bine să trecem 
Nistrul lui Saddam, nu pentru că în absolut n-am avea dreptul de a cuceri URSS, 
fie și prin oligarhii români, ci pentru că vom fi sancţionați de anglo-americani, 
stăpânii lumii. Ce fredonând? nu înțelese iubitoarea de bandiți demonstrantă 
lângă Marius, Clarisse Moosbrugger, ce se luase-n gură c-un alsacian de-al 
uslașilor. Dimineaţa pi răcoari, tălmăci din moldovigneşte-n valahă eternul 
antibolşevic, eu stau cu fața la soari și mă uit în ceru-ăl maari... Ce sperând 
Marius? Când auzise că emanaţii cocoţaţi în capul Ţării proiectează caritasuri, 
bănci şi fonduri de investiţii, pentru aproape două miliarde de dolari datoraţi de 
asiro-babilonieni bucureştenilor, graţie lui Cea, şi că la vârful nomenclaturii 
pluraliste, se fac liste cu personalităţile mai proeminente pentru care poporul să 
plătească protecție, gărzi care desigur vor rămâne în proprietate particularisită 
până dincolo de răscoalele aniversare centenar, previzibile pentru 2007, la ce 
jinduind salivând ca șacalul sau hiena când vânează leoaicele? Nimic petrolier. 

EI se uita cu lacrimi de nostalgie la cum călărea Saddam pe El-Zorab al lui, 
de plângea până şi rândașul Codin, pe sub arcul de triumf de după biruinţa asupra 
extremismului islamist iranian, două săbii curbate, în mod evident reminiscență 
de la misiunea civilizatorie în zonă a întemeietorilor Bassrei noastre, vitejii bessi! 

Ci Clara Honig, în vacarmul exploziilor mai puţin supărătoare decât 
fâşâitul de clepsidră al furtunii de nisip, ţie-ţi vorbesc, Americă, scrise atunci cu 
degetul de pianistă şi poetă în deșert: 


163 


Den Vereinigten Staaten 


Amerika du hast es besser 

Als unser Continent das alte, 
Hast keine verfallene Schlâsser 
Und keine Basalte. 

Dich stort nicht im Innern, 

Zu lebendiger Zeit, 

Unniitzes Erinnern 

Und vergeblicher Streit. 


Benutzt die Gegenwart mit Gliick! 

Und wenn nun eure Kinder dichten 

Bewahre sie ein gut Geschick 

Vor Ritter — Răuber — und Gespenstergeschichten. 


— Nu le atingeţi! întinse degetele sale nemuncite forţat nici până în 1831 
Johann Wolfgang von Goethe, intuind că marxiștii îi vor răstălmăci atâta operă 
căcălău, dar cel mai rău părându-i de amputarea nobilei particule VON, cum lui 
Tolstoi titlul de Conte sub Lenin Troțki Stalin, în timp ce din regie nora lu' Jan 
Enache tălmăcea că ție-ţi vorbesc, Americă, fă Americă, eşti mai bestială decât 
senilul nostru continent, tu n-ai palate falimentate imobiliar și nici vulcani, deci 
pe tine niciun resentiment nu te jenează să te dixtrezi, să te simţi bine, n-ai arhive 
CNSAS, nici controverse! Deci serveşte din prezent la greu, să ai poftă, Americă! 
Plozii tăi să se excite etern la superproducţii cu terminatori, mafioți şi fantome!... 

Ci Marius, în comozi şalvari roșii ucraineni, se tolăni în pernele Salonului 
Oriental, deţinut de Hotelul al cărui acţionar majoritar era el însuşi, ca frate 
Ghizdavu, prin lucrătura baronului mogul Cezar Bogza, ce finanța toate partidele 
şi oengeurile influente, așadar şi Ideologia Românească, canalele pluralismului, 
inclusiv... sintagma perversă a Epocii YI „fosta (!) securitate“, nescăpând fostului 
propagandist fotograf pictor de Război Sfânt profilul anului 2003, ah, 50 de ani 
de regrete c-a murit Stalin, sau că sosind în România ca nabab, găsea intruvabile 
şi aşa subțiricili foițe ale intelectualității mai neinculte (însă luni 24 martie, 
fotografic nişte măicuţe rebegite cumpărând Formula As), mai semnificativ în 
nimicuri fiind că la canalul de Newsuri i se dăduse un şut la un occidentalist, 
băgându-se-n supracontrapondere campionul pupincuriştilor, să re-elogieze 
ceauşismul, pe motiv că „azi importăm tot ce exportam”, şi să ofere doar „drept 
de imagine“ la care vrea să se mai exprime din PNL-Borviz sau PNŢ-Parizer, însă 
cel mai latrinos era că pe fondul orbitor al furtunii de nisip, scornite-n deşert de 
desfrânata Inanna, pentru a nu fi zărită de cameramani purificându-se goală, când 
în Furaat, când în Dijlah, se sforicea de mazilirea şi a altor incomozi, nedurându- 
i undeva pe occidentali decât dacă mergem sau nu la decontaminat pe unde va 

potopi noul Ghilgameş deșertul ca deşert! 

— Deșertăciunea deşertăciunilor, chiar n-are Hitler, în afară de parașuta Eva 
Braun, altă surpriză-minune bombă din cer, Lino? se întreba pilit pictorul, intrigat 
că, poate mai bine informaţi, anglo-americanii se opriseră prudent pe Elba la 1945 
şi încurajau gălăgios echipa... Rusiei staliniste, care curăța cu pierderi groaznice 
ruinurile Bierlinului de gărzile pubere, fanatizate, ale nefericitului Fiihrer. 

Deja Boierul nu mai avea interlocutor pe Codin, din cauza mini-reformei 
agrare a instalatului la Ialta guvern Petru Groza, consecinţă a Înfrângerii de la 
Stalingrad şi a pierderii Războiului Sfânt. Vezi, bă, că derapezi incorect faţă de 
SUA şi UK, prietenele RO! mârâi Ţiuchel Adriean. Se repezise pe la Ziduri doar 
ca să înființeze la conac o fundaţie, pentru orfanii de război, dar şi pentru nou 
anticipata fraudă meteorologică bolşevică Holodomor, orfelinatul Fiii Secetei. 

Încă din 23 august 1944, Horea Bratu ar fi fost reţinut de Bodnăraş și trimis 
la Moscova, deşi schimbase încă de la 1 aprilie 1944 tabăra şi chiar el înregistrase 
cu Lucrețiu Pătrășcanu, pentru radio, Mesajul Regal, puţin lipsind să nu avem din 
start republică sovietică fesenistă, Noveanu și Damian căzând prizonieri la 
Cetatea Albă fără luptă, iar impulsivul Doru Băluţeanu luând înţelept, pe la Schit, 
pe Con în sus, drumul Badea Cârţan spre slobozenie al munţilor, până la Trieste 
şi la Roma, avocat inginer de poduri, găsind ușor de lucru oriunde postbelic, 
intoxicare, Otomega îl va mirosi... măcelar în Orașul Dr. Petru Groza! 

Amu, dacă Damian doar strâmba din nas la decorul mesopotamian, 
Noveanu, a cărui țâfnă se adâncea cu cât apăreau mai multe legi de progres prin 
restrângerea libertăţii de a difuza „gândirea incorectă“, spre deosebire de filmele 
proaste turcești, latino sau asiatice, turba de-a binelea. Tot urmărind el coloritul 
şi geometria covoarelor, medita dacă să ceară sau să amâne finanţare de la 
Mecena de la Sonnenheim, pentru o cercetare vastă şi obiectivă asupra influenței 
civilizațiunii mahometane asupra românilor, în costumul poporan, în decorațiuni 
interioare, în confort, în pomeni şi în general în soroacele cultului morților, în 
arhitecturi începând cu a lui Manole Curte de Argeș și, nu mai puţin, în doine, 
balade şi manele, căci păgânii veneau cu un salon al frumoaselor catrene persane 
şi al serialelor de larg consum, ca O mie una de nopți, Suleymane! 

— Au pierdut americanii războiul lor ăla sfântu' din Golf, frate Marius? cită 
ca din ziar cu titlu atrăgător incitant etern tradiționalistul Doru Băluţeanu, cu 
aceeaşi voce mieroasă ca când îl ruga prin noiembrie 1940 să-şi implementeze 
talantul expresionist în Cranii de lemn, în Casa Verde şi chiar într-o, reamenajată 
ca muzeu al ateismului wotanist, marea Catedrală a Strasbourgului nostru. 

Deocamdată, Bagdadul arăta într-adevăr infinit mai bine decât Berlinul şi 
chiar decât Stalingradul, încă mergea tembeliziunea şi întreruperile de curent erau 
mai rare decât în România postCea pe timp de pace. 

Gobind, Emily şi Niel se uitau cu încordare la unchiul bunel, ca și cum ar 
fi apărut la ei, la Santa Diana-n Pacific sau la verişorii din Elberon New Jersey în 
Atlantic la Santa Madonna, cu o ie albă-n proțap, să se predea, şi nu verificaseră 

dacă nu cumva din loialitate față de Saddam n-are vreun săculeţ cu pământ 
exploziv sub ea. Ei nu ştiau că şi el îi vedea ca pe niște Furii cumenide ridicole, 
cari nu realizau, şi nici n-aveau cum, din incultură, că în Războiul Sfânt se bătuse, 
ca bun român, pentru cucerirea și anexarea Rusiei pe vecie, sau măcar, aşa 
cum s-a şi întâmplat, pentru marcarea pe teren, cu rămăşiţe de eroi nemuritori, 
până unde se cuprinde „dreptul nostru“, anume până peste Volga şi Caucaz, după 
ce Constituţia iorgovană fi-va violată-n curte de Avăcăressi, săvai că sintagma 
președinte-vodă implementându-se, o hi neomonarhicească, fiind subînţeles că 
noile generaţii hibride vor zidi, pe mutește, prin mijloace comerciale şi oengiste 
de infiltrațiune pașnice, specifice unui nou ev economico-financiar, Reichul nost' 
Românesc, de lapislazuli şi jad, cât mai pe conturul civilizator abia înjghebelit 
sub Mihai Întâiul Majestatea Sa Voievod de Alba Iulia - Odessa - Sevastopol- 
Kalaci şi Mahacikala, într-o fulgurație de o clipă, de la 22 iunie 1941 pân' la 19 
noiembrie 1942, de o generaţie de Giganţi româno-germani Paciurea-Storck. 

Ce îl îngrijora pe locotenentul de cavalerie cel mai frumos din Regimentul 
Number Cetîre Regina Maria Roşiori era că, acestei tranșe de lapislazuli, cam 5- 
10% din uscatul planetei, în mod firesc ar fi trebuit să-i ducă dorul şi alți căutători 
de jad, dar numai noi i-am fi prețuit sincer forțele de muncă nelimitate, cu ele 
valorificând ro do list bogăţiile solului şi subsolului, etapizat după o foaie de 
parcurs judicios întocmită de fraţii Ghizdavu, dedicându-ne întregul capitalism 
postmodern Misiunii noastre civilizatorii la porțile de un albastru Ispahan ale 
Asiei Centrale, închizând ușa capitalului străin şi promovând exclusivist doar 
interesele pur româneşti, cum cerea şi Strada în 1990, să nu ne vindem Țara! 

Or, ce se întâmplase? 

Deşi Stalin, în intervalul dintre atacul lui Hitler, 22 iunie 1941, care ducea 
un război nedrept, şi ofensiva românilor, 2 iulie 1941, care duceau un război 
incontestabil drept, se retrăsese la Kunţevo, pentru a citi în mijlocul naturii 
neîntinate fluviu-romanul Război și Pace, ca să-l plagieze cu mujicii kolhoznici 
comuniști, şi uite, Damiane, că marxism-leninismul creator al contelui Leon 
Tolstoi nu s-a adeverit viabil decât foarte parţial sau chiar deloc, cum a şi 
demonstrat fluviu-romancierul Grigore Căinaru, plătind cu viaţa îndrăzneala sa! 

Inspirat de această interminabilă operă, de 1681 pagini în ediţia cu doaşcă 
curcubeie şi cu secvenţe de luptă pe ea, marele Fiihrer al coaliției Naţiunilor, unite 
necondiționat de Churchill şi Roosevelt, mai întâi, a ţinut în 3 iulie 1941 diskursul 
cela languros devenit inevitabil, obligatoriu, după ce românii, pe 2, atacând 
efectiv, nu demonstrativ ca teroriștii lui Iliescu, schimbaseră răzbunător însăşi 
semnificaţia Războiului Existenţialist, demascând lumii întregi Expansionismul 
cominternist şi pivotul său de la 1940, deznaționalizarea pe vecie a Basarabiei și 
Bucovinei! Mai apoi, Stalin a dezvoltat o strategie de retragere silită din faţa fiarei 
de oţel Krupp, pentru a goni invers, prin 1943 toamna, vita împuţinată ce-i călca 
straturile de grădinar miciurinist, doar arătându-i bâta amenințării cu Gulagul, 
restul terminându-se de la sine, prin colosalul dezechilibru de forțe. 

Lucru lesne anticipat de pictorul excesivist radical-agrar Marius Ghizdavu, 
care nu s-a deplasat la Kunţevo cu ginerii lui Moga, trimiși pesemne de Prinţul 
Știrbey, sau mai degrabă de Matache Sănătescu, spre a-l asigura pe plângărețul 
Stalin că, în caz că, sorți fiindu-ne potrivnici, nu vom recupera Basarabia și 
Bucovina, atunci noi românii întoarcem armele şi luăm Balcicul și Budapesta, 
însă împreună cu comisarul Alecu Ghizdavu (Şaraga) şi, parţial, cu psihologul 
chirurg Liviu Lecca, el i-a studiat lui Hi, la Berdicev în carpen, profilul freudist, 
şi urechile, detectând o jenă de a se fi născut corsican/ austriac marginal şi o 
propensiune caraghioasă de a se afirma central ca franţuz/ teuton, mare pictor sau 
arhitect Art Deco, dar nu în Europa, ci la... Miami Beach sau la Beverly Hills! 

S-a spus că Marius a trecut deseori Volga pentru a filma Stalingradul din 
partea opusă. Nu era decât o mişcare înșelătoare, marele peisagist urmând de fapt 
cursul apei în amonte, pentru a realiza la circa 400 kilometri în sus de Stalingrad, 
reportaje fotografice privind viața comunității germane, aduse de Ecaterina a II- 
a în zona Saratovului. Coechipierul său Otto Runge drumeţea în acest timp mai 
departe, pentru a spiona Samara (unde a identificat poziţia unui bunker cu nod de 
comunicaţii, pregătit probabil pentru Stalin), precum şi diferite cazărmi. Marius 
l-a prins din urmă şi l-a şi depăşit, dar n-a aflat indicii că s-ar găsi la Simbirsk 
(Ulianovsk), întoarsă la origine, mumia lui Lenin, ipoteza asta simplistă cădea. 
Cum Otto îşi aprofunda investigațiile de la Samara, pictorul şi-a permis atunci 
împlinirea unui vis mai vechi, să înainteze spre Kazan, oprindu-se însă la 
confluența cu Volga a Kamei, pe malul drept al căreia voia să vadă Elabuga, 
orăşelul mentorului său Şişkin, peisagist rătăcitor Luminător al Poporului. De la 
soclul cilindric al statuii, în vale, parcă vedeai toată imensitatea Rusiei şi nu mai 
puteai înţelege nimic de ce conducătorii ei sunt obsedaţi de a acapara noi și noi 
pământuri de la vecini. Totuşi, se întoarse de la Elabuga întristat. Un pensionar 
localnic i-a arătat pe Uliţa Kazanskaia un fel de obelisc terminat foarte sus cu un 
bust din argint, prezentat drept camerii nepBeră naMaTHuK Jlenuny, iar mai încolo, 
dând colţul, i-a arătat o izbă unde cică s-a spânzurat o poetă care a stat vreo cinşpe 
ani la Paris şi, nevoind să moară de foame pe malurile Senei, s-a întors ca proasta 
în URSS. Or, aici, dac-ai văzut Occidentul, eşti şpion! Colegii ei intelectualii, ca 
şi ea refugiați de la Moscova la Elabuga și îndeosebi la Cistopol, s-au făcut că n- 
O cunosc, încât n-a putut găsi unde să intre în câmpul muncii, fiind şi producție 
de război secretă. Fără cartelă... cimitirul! Fără a se mai ști nici care-i groapa... 

O chema Maria Ţvetaeva. Și făcuse suprarealism scandalagiu, deci Marius 
nu prea ştia de ea, necunoscând de la Marieta decât pe Anna Ahmatova a lui 
Modigliani. Dar numele îi spunea totuşi ceva. În 1912, anul lui de naştere, se 
inaugurase Muzeul de Artă Țarul Alexandru al III-lea, azi numit Pușkin, nu 
Ţvetaev, după numele genialului său fondator, tocmai tatăl poetei. 

Asta visa că voia să facă Marius şi în Lembergul lui natal, un muzeu de 
clone 3D al capodoperelor umanităţii, plus ce opere unicat se mai pot achiziţiona 
dacă burghezia de merit, de şpagă sau de jaf investeşte masiv în Edu-Cultură! 

— Odessa noastră, îşi aminti Mişu râzând, era în Războiul Sfânt, ca şi în 
Războiul Întregirii Neamului, o insulă paradisiacă, un fel de Casablancă. Linişte, 
pace, localuri, orchestre, dans, caviar şi şampanie din belşug. Ceva de vis... 

— La Odessa, zise Alecu Ghizdavu că I. Gh. Duca îşi amintea râzând cum, 
ca să-şi viziteze nişte logodnice cu zeci de ani mai tinere, se tot învoiau de la 
Brătianu miniştri esenţiali ai Refugiului ieşean din Războiul Întregirii, Take 
Ionescu (60 de ani, conservator), Mihail Pherekyde (75 de ani, liberal)... Şi cam 
la fel era situaţia şi în 1942-1943, avem dovezi. La 44 de ani, când faci marile 
nebunii, amicul peveţ Petre Leşcenco şi-a găsit o iubire răpitoare, 19 ani, cu tată 
în NKVD! Or, luxul atrage totdeauna bandiții. Înarmaţi, ăştia se ascundeau în 
catacombe și eu nu ştiu câţi bandiți am lichidat şi câţi erau partizani veritabili. 

— Dealtfel, fenomenul tâlhăresc, de la violarea apartamentelor prin efracție 
la jaful în plină stradă, s-a perpetuat și după abandonarea temporară a Odessei de 
către ai noştri, crescând îngrijorător şi primejduind serios debarcarea Ajutoarelor 
Occidentale. De aceea, pentru a se confrunta cu atâția bandiți viteji şi iscusiţi, l-a 
însărcinat Stalin, departe de Moscova, să comande operaţia, pe cel mai faimos 
mareșal al său, pe însuși mareșalul Jukov, vremelnic proprietar al lui El-Zorab! 

Surpriză-surpriză fiind că mişcarea de partizani, contrar ficţiunii lui 
Fadeev, nu se manifesta supărător în sud, ci doar în adevăratul spaţiu vital rus, în 
nord, adică dincolo de Oka noastră şi de calea ferată Brest-Minsk-Smolensk, în 
orice caz dincolo de mlaştinile Pripetului, care delimitau pretenţiile noastre de 
lapislazuli faţă de ce-şi rezervau pentru Kant colegii noştri de coaliție germani. 

DINCOACE de acest drum-de-fier, lămuri locotenentul de propagandă 
Marius Ghizdavu pe soldăţeii prizonieri anglo-americani Niel, Gobind şi Emily, 
partizanii, cu instinctul lor de ruşi, cum se exprimă, pe urmele imperialistului 
Dostoievski, contele Tolstoi, nu s-au manifestat pe scară semnificativă din 
proprie iniţiativă! Krasnodonul rusesc mineresc a fost doar un experiment 
orăşenesc, total ratat, Codrul fiind soluția, cum ştiam şi noi ca români bimilenari. 

— Localnicii adevăraţi n-au avut proprie inițiativă, întări ideea generalul de 
propagandă Horea Bratu, deoarece cu instinctul lor de ruşi, ucrainenii, la vederea 
noastră, își conştientizau treptat Rădăcinile, adoptau teza istoricului geograf de la 
Breslau, Voicu Ghizdavu, că ei se trag din vitejii noştri geţi, după cum bieloruşii 
din dacii liberi, anume din neatârnaţii carpi, şi veneau cu noi! 

— Nu puţin contând, fredonă popa Tani că, Doamne, binecuvântează 
Reichul nost' tricolor, amintirea de istorie recentă a kanibalismului la care 
kolectivizarea bolşevică a împins bogata în d! ale gurii Ocraină, de se răzbunau 
apoi terorist pe diplomaţii sovietici rutenii în Liovul tău interbelic, Marius, ştii 
doar, pe când oștirile noastre româneşti dezrobitoare au reabilitat peste tot 
Economia de Piaţă, belşugul, arta culinară... Şi redeschideam Bisearicile, dând 
Mântuirii o șansă, fiind primiţi cu o simpatie de care nu vor avea parte nevermore 
anglo-americanii în Mesopotamia noastră tracă, la Basra, pe cheiul fluviului! 

— Nevermore?! 

— Nevermore! clămpăni ca un corb ideologul Horea Bratu de pe marginea 
priciului. Ce, nu vă uitaţi pe canale? La videorealitate?... Franţa nu s-a împăcat 
niciodată cu ideea că a fost dezrobită de nişte „debarcaţi“, iar studenţimea sud- 
coreeană în blugi, cu greu îşi poate găsi pereche alta decât tot pe aia pariziană, 
cum se vede, în materie de antiamericanism, deşi nici ea nu anunţă abstinență de 
la Coca Cola şi altele, adică să-şi deie cu chiatra-n microsoafte şi în joace! 

— Nu, se strădui a evita Clara Honig a se ajunge la a se pălăvrăgi despre 
Ingratitudine, în camera de hotel Dubai a lui Marius, nu-nu-nuuu! Nu se poate 
cânta despre Auschwitz, Hiroshima, Kolîma, Piteşti, Bogdanovka... 

— Achtung! sări el anticipând că „armele secrete” ale lui Saddam le vom da 
pe post abia după Spânzurare. Se va câștiga audiență așa, chimic, domnule 
d'Esgrignon, mai multă decât din zugrăvirea literară a războaielor cum or fi fost? 

— Căci e greu de zugrăvit peste ce e deja zugrăvit şi mediatizat. Ce crezuse 
de dinamitări Marius că e răzbunare la pierderea grânarului Basarabiei, într-o ţară 
cu muncitori, colhoznici și soldaţi înfometați, s-a dovedit modul marxist-leninist 
de a purta războiul. Incendiem tot ce arde. Punem maşini infernale la clădirile 
utilizabile de noua administraţie. lar dacă ceva rămânea în picioare, se dovedea 
că e o capcană: urma explozia. Arse satele, depozitele, holdele, până și pădurile. 
Cu grija de a plăti mai târziu, până azi, intelectualii occidentali să prezinte efectele 
strategiei pământului ars drept distrugeri naziste: numai fasciștii sunt atât de 
proşti încât să dea foc sau să bombardeze internatul şcolar în care vor dormi! 

— Nu, surâse Irina Alexandrescu neînţelegător, mă refeream la cât ne mai 
distram, la Sonnenheim, eu şi tăticu, punându-le CD unor ficiori din Cracăul 
nostru, Breslau şi Viena ceea cu Operă cam cum Odessa noastră, spre care înclină 
expansionismul românesc mai abitir decât spre Stepa Calmucă sau Basra, 
răscolitorul Thremos ă la memoire des victimes d' Hiroshima, al solidarului 1980 
cu Gdanskul compozitor Krysztof Penderecki. Cum? Anunţându-l, chipurile, la 
radio cu titluri fanteziste, hi-hi-hi, Masacrarea kitaiţilor la Nankin sau Infernul 
roabelor sexuale ale armatei imperiale japoneze sau Pitești Reeducarea sau 
L'Archipel Goulag sau Kolîma sau chiar Dachau, dar şi Armagheddon acum sau 
Canalul Morţii sau Fântâna Albă sau Fantezii Șalamoviene, ce interesând 
fenomenologia percepţiei estetice fiind lipsa de specificitate a Ororii, nici cei mai 
sensibili melomani neputând diferenția, după concert, despre care din lista cu 
crime se face urlare, cum la lună mopsul cioclului postmodern Adrian Leverkiihn! 

— Da, Chouchou, recunoscu el, sensibibilii spectatori în frăculeț şi cu 
papionuţ plecau ca după un mersi de trataţie politicos, cum Roosevelt şi cu 
Churchill de la Stalin, după ce frumoasa mea verișoară eroină de talent, Elviriţa 
Flocşăneanu, s-a dat protagonistă-n Opera de la Ialta-n Rusalka-n piscină de 
Aleksandr Sergheevici Dargomiîjski, reorchestrată excesivist de un alt Adrian 
Leverkiihn, popa Tani, pentru bagheta feministei hărțuite, Susanna Tintoretto... 

— Aha! ghici cu greu Emily. Vasăzică vrea să zică bunicul ăsta hâtru că de 
la crime din astea sângeroase, să nu te aştepţi că... se vor mai dilua vreodată, în 

lacrimi cu detergenţi estetici, petele de hemoglobină, de spermă şi de țiței! 

— Mai dă-l în mă-sa de românaş! ar fi voit să se pronunțe Gregoree 
Dascaloff de la Toronto, profesoară de limbi Romanice. Ca nepot şi de la un imp 
nepoată fluviu-romancierului de excepţie Căinaru, cu am numărat în discursul 
ghizdavian 3 atitudini revizioniste, 5 antiaeriene xenofobe, 2 minimalizări prin 
relativizare şi chiar o petardă de un whataboutism frizând naţional-comunismul! 

— Nu, domnule! Fratele Marius al bunelului meu Octavian, îl servi ca 
avocată surioara lui Gobind pe penitenciaristul criticat de mini-acuzatorii 
poporului că s-a destrăbălat peste Prut cu dolarii lor, a fost un antiantonescian 
implicat, mânios, activ încă din a doua zi după „Biruinţă“, după abdicarea 
Maiestăţii Sale Regele Artei Carol al II-lea. Pentru că în acel 7 septembrie 1940 
ruşinos de incult, sucălit de urgenţe de-ale „profului de lucru manual“ Sima, 
Conducătorul Statului a abandonat, ca un mișel şi cocalar, tocmai Balcicul de 
Argint, cel fără de carele o Pictură românească pandant celei franțuzeşti nu va 
mai fi în Europa, rai al inspirației cedat fără niciun fel de luptă sau de zbucium al 
Reîntregirii de la Hitler, pe bază de evidenţiere în Cruciada Antiiudeobolşevică 
cerşită, profitând că bulgarii s-au sustras de la a lupta cu tov. Dimitrov al lor!... 

Cine cunoştea, din terorizarea Berlinului ca să se predea mai repede 
Cominternului, tehnologia anglo-americană a covorului de bombe, bărbieritor de 
cartiere întregi şi de Memorie, nu putea să nu se zguduie ca de-un fel de râs de 
cum la Bagdadul celor Una mie de nopți funcţiona iluminatul public, deci 
televiziunea și internetul, pe când rachetele își continuau cu precizie misiunea 
civilizatorie în Orient, iar reporterii comentau, în suferința însăși în direct, mărind 
audiența pentru posibile transfuzii de publicitate la cetăţenii planetei. 

— Mariajul Hitler-Stalin, zise cu patimă scholarul Doru Băluţeanu de la 
Belgrad, suspectat de Lavinia-Stana Clătici c-avea-n congelator simțăminte din 
nişte lecturi de interzis imediat pe bază de Index, abia... desprăfuite de la Fondul 
Secret, în loc să fie arse pe şestache la Berevoieşti, din alde Conta, Hașdeu, 
Eminescu, lorga, Goga, Vintilă Horia, năişti, mariaj evocat recent de popa Tani 
în operele-balet Supraviețuirea ruinurilor Stalingradului şi Căderea zidului 
Berlinului, am impresia că n-a existat ca temă cu variaţiuni pentru planificatorii 
Operaţiei Decalotarea anti-Saddam, pentru că la euroatlantici nu se studiază 
serios decât crimele lui Himmler, iar din asaltul asupra Germaniei nu se vede 
decât un război curat şi tehnic lego, ca toate războaiele de pe Discovery! Şah... 
Ar face SUA infarct de să leşine Statuia Libertăţii ca WTC, când s-ar da pe CNN, 
să vezi și tu fază cu soldat aducător al Democraţiei, torturat şi mutilat, cu un piron 
în piept până-n nisip şi cu poză Stalin Biruitorul sau cu inscripţiunea pentru cei 
vii cum Că, oștean faşist, vot iată chipul tău desfigurat de mâine, iob tvoiu mâti! 

— Ebat' - kopat'! se enervă Adriana Bratu, cu o plictisitoare bursă-n lowa 
City. Atenţie la cuvinte! Tu, tocmai tu, Doru, ce te bagi? Ai autorizaţie să apari 
pe canale? Acum două seri ţi-ai dat cu părerea, de la Belgrad, despre pogromuri 
la Bagdad, pesemne dintr-o cripto-solidaritate cu Hi conservată de prin 1941, 

presimţindu-se pretenţiile (!) românești privind acea Bassorah cică fundată pentru 
Bassaaarabi de miticul Toma Alimoş, lângă un zid părăsit de către Tracii de Sud 
rătăcitori, bessi, înrudiţi cu troienii antifeminişti! Însă ce m-a uluit la tine ca 
martor, om bătrân cu barba ca puful de lebădă comestibilă, e că, referindu-te la 
evenimente din 29 novembre 1947, pe drumul, proclamării Republicii, şi apariției 
Statului Israel, nu peste o lună ci abia în 14 Mai 1948, tu-ți permiţi derapajul să 
postezi pe netul francez sintagma absurdă „affrontements judeo-palestiniens“! 

— Sauf erreur, le concept de „palestiniens“ n” Gtait pas utilise ă l'epoque. Le 
terme d! affrontements judo-arabes me semble plus conforme ă la r6alite de 
I'&poque. 

— Marc Bloch avait dit, il me semble, râpliqua Chopinot, que I 
anachronisme est le pâche mortel de I historien. L” emploi du terme de 
„palestiniens“ entre dans ce cadre ă mes yeux. 

— Numai că, rânji avocatul ajutor de comandant, eu nu sunt, bă, I&giste, nici 
publicist francez ca Tolstoi!... Doar ingenieur des ponts, des eaux et forâts. 

— Le terme de „palestiniens“ est avant tout un concept politique n€ dans les 
annâes 1960!... Existe-t-il une culture „palestinienne“ par opposition ă la culture 
arabe? 

— Există o cultură românească, de să-i lase Austria pe români în Schengen? 

— Băi Filderman, se enervă Mareșalul de Război Sfânt ca înțepat de Maniu 
sau Dinu Brătianu, domnule Filderman, în două petiţii succesive îmi scriți „de 
tragedia zguduitoare“ şi mă „imploraţi“ în cuvinte impresionante, reamintind de 
„conştiinţă“ şi de „omenie“ şi subliniind că sunteţi „dator“ să apelați „la mine“ şi 
„numai“ la mine, pentru evreii din România care sunt trecuţi în ghetouri pregătite 
pentru ei pe Bug... 

— Vă gândiţi, v-aţi gândit ce s-a petrecut în sufletele noastre anul trecut la 
evacuarea Basarabiei şi ce se petrece astăzi, când zi cu zi şi ceas cu ceas, plătim 
cu mărinimie şi în sânge, cu foarte mult sânge, ura cu care coreligionarii Dvs. din 
Basarabia ne-au tratat la retragerea din Basarabia, cum ne-au primit la 
reîntoarcere şi ne-au tratat de la Nistru până la Odessa şi pe meleagurile Mării de 
Azov? 

— Ce-aţi făcut Dvs., anul trecut când aţi auzit cum s-au purtat evreii din 
Basarabia şi Bucovina, au scuipat ofiţerii noştri, le-au smuls epoleţii, le-au rupt 
uniformele şi când au putut au omorât mișeleşte soldații cu bâte. Avem dovezi. 

Aceiaşi ticăloşi au întâmpinat venirea trupelor sovietice cu flori şi au 
sărbătorit-o cu exces de bucurie. Avem fotografii doveditoare. 

În timpul ocupaţiei bolşevice, aceia pentru care vă înduioșaţi astăzi au 
trădat pe bunii români, i-au denunţat urgiei comuniste şi au adus jalea şi doliul în 
multe familii româneşti. 

— Drept răspuns la mărinimia cu care au fost primiţi în mijlocul nostru şi 
tratați, evreii Dvs., ajunşi comisari sovietici, împing trupele sovietice în regiunea 
Odessei printr-o teroare fără seamăn, mărturisită de prizonierii ruşi, la un masacru 

inutil, numai pentru a ne provoca nouă pierderi. 

— Asta, rânjiră larg Oscar Hubig şi Adolf Reichmann vă este... explicația 
pentru bătuta pe loc, jucată toată vara de românii cei fuduli la centurile Odessei! 

— În regiunea Mării de Azov, trupele noastre retrăgându-se temporar şi-au 
lăsat câțiva ofiţeri şi soldaţi răniți pe loc. Când au reluat înaintarea şi-au regăsit 
răniții mutilaţi îngrozitor. 

Oameni care puteau fi salvaţi şi-au dat ultimul suspin în chinuri groaznice. 

Li s-au scos ochii, li s-au tăiat limba, nasul şi urechile. 

— Ce spectacol barbar! Ce rău e pe front! Ce urât e războiul altora! 

— Domnilor! Scrisoarea asta celebră era dată presei, incitând la ură, de 
Sfântu' Dumitru în 1941, cât încă mai veneau la Conducătorul Statului rapoarte 
despre masacrele de la Odessa, ordonate după aruncarea în aer la 22 octombrie a 
cartierului general al Diviziei 10 infanterie. 

-— lar Marius Ghizdavu susţine, când se apără de contestatarii din ţară, de 
la Paris şi din California (de nepoţii de la Augustus), că el nu se afla atunci nici 
la Odessa, nici în Transnistria, nici la Bucureşti, ci mult în nord, tocmai la Harkov, 
la balerina violonistă Murocika, să acopere, cu Otto Runge, căderea acestui oraş 
pe atunci mai mare decât Kievul, cu industrie grea, încă mai mare producător de 
tancuri decât Stalingradul. În plus, cu literatură ofensivă grea, valorificându-se 
stalinistul ansamblu arhitectonic constructivist Derjprom (I'ocnpomM, Casa 
Industriei Socialiste, 1928), pentru a impresiona Congresele scriitorilor sovietici 
şi pro-sovietici occidentali, forjându-se la 1930 realismul socialist, nu numai în 
literatură, ci şi în artele vizuale, ceea ce Marius a resimţit ajungând la Paris în 
toamna lui 1935, dar nu s-a înregimentat la popularul bolşevic Paul Vaillant- 
Couturier, în combativa Association des ecrivains et artistes revolutionnaires, 
oricât l-a influenţat pozitiv pictorul român Mathieu Rosianu, care însă câștiga mai 
mult ca draftman specializat în desene pentru imprimeuri textile. 

— Mda, ambițiosul Marius cu instinctul său de rus a înţeles Imensitatea de 
pe la 15 ani, cetind nu-n franţuzeşte, ci-n limba rusă, cele 1681 pagini din Voina 
i mir, încât îşi calcula — păgubos! — că dacă a ratat în ianuarie 1934 Salonul 
pictorilor revoluționari de la Porte de Versailles, ar fi vanitate, deşertăciune, să 
se mai afişeze cu (deocamdată!) nişte aproape Neica Nimeni în 1935, precum: 

— Signac, Lâger, Lhote, Lipchitz, Edouard Pignon, Max Ernst, Elie Faure, 
Andre Breton, Gide (!), Jean Giono, Malraux, Robert Desnos, fotograful Robert 
Capa şi chiar nesuferiții stalinişti Louis Aragon şi Henri Barbusse! 

— Mda, e ceva adevăr aici, telegrafie de Gaulle, interogat de la Ialta în 
Dosarul Marius Ghi. Dar să ştiţi că la secția Fotografie a Asociaţiei ostenea încă 
un român şef, Eli Lotar, feciorul poetului Arghezi. Pe lângă prietena acestuia, 
Germaine Krull, ea însăşi o strălucită inovatoare în arta reportajului, Marius 
Ghizdavu mai cunoaşte aici şi alți aşi ai fotografiei de secol XX, toată crema, 
precum Brassai, Jacques-Andre Boiffard, Henri Cartier-Bresson, Robert Capa, 
Andre Kertesz, Roger Parry şi îndeosebi pe americanul Man Ray, prin 

intermediul căruia ajunge la International Surrealist Exhibition (11 iunie - 4 iulie 
1938), aici la noi la Londra, în Mayfair, expunând şi el, un... joc de şah haios, ale 
cărui piese de unică folosinţă erau... fursecuri care se devorau pe măsură ce 
părăseau tabla de joc! L-a distrat pe organizatorul expoziţiei, Roland Penrose, şi 
astfel se explică performanţa că, în vara lui 1937, după o vizită în Reich pentru 
celebra expoziție Entartete Kunst, românul cel descurcăreţ, împreună cu prietena 
sa probabil spaniolă, Dorothea Schlauberger, s-au putut caza la nord de Antibes, 
în pitorescul Mougins, la același Hotel Vaste Horizon şi în același sejur cu 
Roland Penrose şi viitoarea sa soție, frumoasa Lee Miller (o cunoscuse prin 
iunie), Picasso şi Dora Maar, Man Ray şi Ady (Adrienne) Fidelin, Paul Eluard şi 
Nusch, pictorița suprarealistă Fileen Agar şi poetul maghiar Joseph Bard! 

— Vedeţi, tovarăşe Stalin și domnilor invitaţi la Ialta, concluzionă Mișu 
reîmbrăcând cu autopsierul Lecca pe Elvira amorțită dar surâzătoare după ce 
pozase suprarealist pictorului Churchill, viitor laureat Nobel pentru Literatură, că 
noi românii nici nu ne-am bătut cu Rușii, ci doar cu acele exaltate elemente 
„ludeobolşevice“, care au compromis marxism-leninismul, îndeosebi ca troțkism, 
cu pretenţii năucitoare să vă acapareze Crimeia asta sacră, iar mâine vor încerca 
să lichideze, ca medici cu praxis ucigaș, întreaga conducere de partid şi de stat a 
Uniunii Sovietice, uitând că ea a căsăpit fiara nazistă în chiar bârlogul ei!... 

— Această replică, r&pliqua Chopinot Moga în calitate de acuzator gazetar 
al poporului, ai dat-o, acuzat lon Antonescu, ca propagandist al războiului cu... 
iudeobolşevicii, nu cu paşnica URSS, exact între cotropirea Odessei şi explozia 
comandamentului ce cu trufie din incurie şi prostie s-a instalat în seducătoarea 
clădire a fostei securități odessane. Cine a citit-o-n presa timpului se cutremură 
şi azi de consecinţele stării de spirit în care a fost scrisă. Ar fi putut bănui ce 
Represalii ai ordonat pentru fiece ofiţer, respectiv soldat, câte mii, respectiv zeci 
de „iudeobolșevici“ de spânzurat pe la intersecţii, speriind pe vizitatorii abia sosiți 
în Odessa noastră pe drumuri presărate cu cadavre de-ale tale, de-ale marelui 
Fiihrer şi mai ales de-ale lui Stalin, nebocite nici azi, negrijite și încă neîngropate, 
ca o recoltă de toamnă uitată pe câmpurile fără haturi ale colhozurilor... 

— Întreaga populaţie din Odessa noastră, lămuri bloggerul scholar la pensie 
Doru Băluţeanu pe tineret, s-a ascuns în catacombe şi a practicat în contra noastră 
o rezistenţă comunistă, teroristă, pe când krasnoarmeieţii, lepădând haina militară 
de frică, au continuat ca partizani să ne producă numeroase pagube umane şi 
materiale, procedând contrar legilor internaţionale, care pun un moţ de ordine în 
acest kkt care e războiul de eliberare a societăţilor pervertite de violul totalitar! 

— Ce vrea să zică Marius, traduse în felul ei Dorothea, e să observăm că 
acei nemuritori, nemuritori ca orice personaj exploatat pe baza mecanismelor 
plusvalorii de către patronul Armand Hrestic, români regali, au murit degeaba 
doar în raport cu ce-au făcut cu jertfa lor, cu gropile lor comune, cu numele şi 
memoria lor hoitarii, hienele, șacalii şi câinii vagabonzi de front, cei atât de greu 
de eutanasiat, fiindcă din instinct se apropie de teatrul de luptă, odată cu păsările 

negre de pe cer, abia când simt că ţi se epuizează muniţia şi alimentele... 

— Adică, o urmări cu răbdare de etnolog Jenel Noveanu, necroforii din 
capul Țării! Trăsni-i-ar Dumnezeu! 

— Fiind o ruşine, psalmodie Damian cu o rigiditate ca şi cum s-ar fi călugărit 
şi ar fi avansat cât Mitropolitul Kiril al Smolenskului şi Kaliningradului, că la o 
juma de veac de la Războiul Sfânt, după atâta Pod de Flori, feseniştii au organizat 
Mineriada!... Blestem arhieresc asupra voastră, şi copiilor, şi nepoților voştri! 

— Cari ați distrus industriile, educația, agricultura, exportul şi diplomaţia, 
vânzând şi Țara, încât deşi ieşisem la 22 decembrie 1989, din Totalitarism, fără 
datorii şi cu cea mai bună Securitate din lume, am ratat Anschlussul nost, am 
pierdut pe vecie Basarabia, Bucovina şi Balcicul, şi nu se va mai atinge nicicând 
acea masă culturală critică de după care, ca de după un scut uman cititor de 
Liste de cărţi bune, s-ar putea săvârşi Marea Recuperare, ideal ghizdavian ce ar 
atrage hegemonia românească în Galiţia Mare, de la Baltică (Balta noastră) la 
Pont, cu capitală spirituală barocă la Lemberg, regretabil fiind totuşi că la meciul 
România-Danemarca, 29 martie 2003, pierdut de eroii noştri pe un stadion de 
nisip fin de Basra cu 2 la 5, nu a invitat-o de onoare Iliescu şi pe Condoleeza Rice, 
ca să vadă-n semn de solidaritate cu ostașii ei, dezrobitori ai irakienilor cum noi 
pe ruşi, ucraineni şi bieloruşi în Cruciadă, că ne-am desantat, simbolic, actorii 
patriotismului fotbalistic românesc pe Nisip din solidaritate euroatlantică anti- 
Saddam, iară nu din lipsă de iarbă românească, rpaBa MoA, rpaBa, însă cum ne 
cere și istoricul Mihnea Bazalau intervievat de Adelin Barosanu, să aducem tot 
prinosul de recunoștință inamicilor noştri din 4 aprilie 1944, din cauza cărora, 
speriindu-ne de precizia cu care s-au lovit, în special la 15 aprilie, trecătorii, 
rondurile, cimitirele, Universitatea, Arhitectura, Librăria şi Galeria Cartea 
Românească (unde cu drag expunea Marius peisajele mă-sii Marieta şi ale 
logodnicei Halszka Chrzastowska, la ambele post mortem), Cafeneaua Capşa, 
Institutul Cantacuzino, precum şi Expoziţia Transnistriei (unde el a dat doar 
fotografii de lanuri şi livezi, corectând şi mulaje ale basoreliefurilor), am cedat 
atunci pe de-a moaca Odessa, că poate se potolesc bombardamentele, iar azi, 
renăscând Bosnia în clasamentul grupei, ea va lua punctele noastre înapoi de la 
danezi, umilindu-i în chiar putreda lor țară fără de soare dac, ceea ce însă nu ne 
scuteşte de luciditatea minimă necesară de a ne asculta, la Carcaliu lângă Topalu 
pe Dunăre, bibilicile criticându-ne non-Anschlussul de la Prut că păcat, păcat de 
sângele vărsat, uite că pentru Schengen austriacul ne va dispreţui tablourile, dar 
ne vom şi distra punând Opoziția să-i numere ouăle baronului local, în perspectiva 
aprovizionării pentru Sfintele Paşti al martirilor noştri, povestindu-ne frumoasa 
Elvira de cum îi zicea Stalin lu' Roosevelt de Churchill căi un mudozvon, the one 
who chiming with his balls, unul care zornăie cu ele-n Ialta oricând a noastră. 

Partea a patra 


Cu o fetiță în braţe, cu Vera cea născută în 4 martie 1944 fără a compensa 
crima obstetricianului Lecca de a-l face pe Rudy marinar, întâi în februarie 1941 
cu facies de an 1940 îmbătrânit, la Spitalul Brâncovenesc, apoi în căldurile lui 
iulie tot 1941, la Spitalul Militar Regina Mania Elisabeta din Kişinev, ceea ce n- 
a împiedicat pe fiul secetei organizate, ginecologul repetabilităţii umane Cezarian 
Bogza, să pună avort-bişniţa şi excesul de cezariene la baza baronizării sale, 
îndeosebi după ce oameni simpli haiducind pe tac-su adoptiv, Bazil Frâncu, bun 
uluit cu orfanul, deoarece recita-n tren, cerşind, Luceafărul, şi-l impresionase pe 
franțuzul învățător cu Poetul Naţional înhumat pe vecie ca un Dracula abia-n 
1998, când s-a dovedit că viabil nu e decât europeanul, citadinul, postmodern 
miștocarul, berlinezul k Kennedy, papiţoiul de Caragiale, Dora Dora Glagoveanu 
râdea de ea însăși, având soţ scriitor aliat cu Armata Roşie, de nu ştia de el decât 
din corespondenţele de presă, după ce dăduse şpagă pentru înnobilarea ca 
PANDUR tanchist deplin rusificat, zis pe vecie Grişa, umblând cu ortacii 
flămânzi întâi după kis picsa, apoi resemnându-se cu szOros pina şi lucskos punci 
la Budapesta, înfiorat de prăvălirea podurilor de către nemți, cum alea de pe 
Dâmboviţa dar mai mari, apoi parcă pregătită pentru anglo-americanii dezrobitori 
cehoaica kunda, cetind totuşi din Kafka în original, în vederea săvârșirii în deplină 
solemnitate a ritualului primirii de către Regatul Român, în Palatul Belvedere din 
Viena noastră, a Capitulării Germaniei, și a Austriei celei și mai hitleriste, în chiar 
Zece Mai 1945, da, capitulare șiii față de România reîntregită de pumnul lui 
Viîşinski, urmând a se capitula sub el pandur şi vreo sălbatică Gertrud, crezându- 
] rusnac beutor de vodcă, nu ţuicar cu nostalgia prunilor ghizdavi din Coşești și 
Pribegi bolborosind despre Pflaume din dor de ţară şi proptele, poate şi de grădina 
socrilor săi din Uranus, unde din punctul său de vedere moartea deja intrase prin 
cei doi Rudy, poeţi neechivalenţi cu astă Vera, nici cu viitoarea Otla cea născută- 
n 26 ianuarie 1946, prevestind a secetă amplificată stalinist, a veac sterp organizat 
ca avort, a an cu execuţii silite şi cu anticipată fraudă electorală, când totuşi faţă 
de împuţita Românie interbelită din perspectivă intelectual postmodernă, zarcă a 
minorităților şi înjghebelire instabilă ca o Querfotze rănită-n răzbelul beliviolatar 
peste limita de suportabilitate la ştiri, care s-a săturat şi gloata să mai urmărească 
belirea marelui Saddam în direct, când poza lui mic o suie Cezar Bogza în 
albumul Repetabilităţii Umane, nu între domnu' Bebe şi doamna Lili Enache, ci 
între Hitler şi Stalin, ambii elevi în poze de grup luând, din instinct de fiară, 
dominantă CU ORICE PREȚ, vărsat de alţii, poziţii suse, sângeros de amintit. 

— Şto moi hui etate ai u vas? se excită foarte tare la vârsta pictorului hâtrul 

gospodin Zahar Maslovici Kartotekov, adăugând crezându-l tare de urechi, după 
ce-i ddăduse capace, că şto eto za piz-diulina? 

— Sviașcennaia Voina! răspunse cu demnitate de 1681 pagini furate de la 
soția Căinarului, Dora, el, după o ceartă mare cu acuzatoarea Liz cum că s-a ratat. 

Cu alte cuvinte ce zboară cu aripile într-o geometrie variabilă, conform 
principiului liberal cărăbuș că la koneţ zimu istoriei, kajdii drocit kak on hocit, 
atât Marius cât şi Grişa, poate cel mai bun prieten al lui neduşman, au căutat să 
se acupleze cu noile autorități lipite de război pe cadavrul mutilat al României 
Regale, peste care russkaia ex-rumînskaia zemlia a lu' Yl e doar o coincidență 
geografică cât de cât pe la rât, marea performanţă-n Istorie a cominterniştilor şi a 
urmașilor lor cei postceauşiști fiind deznaționalizarea, nu a bucovinenilor, 
basarabenilor şi transnistrenilor până la Bug şi la Odessa, ce nici n-a prea reuşit, 
ci mai dihai a aşa-i românul din dreapta Prutului, fă! observă Linei că i se 
obsearvă  bulgăroaica tare cominternistă Svetlana Filipescu Dimitrova, 
întrebându-l din ochi pe torturatul boier ghizdav dacă-l mai doare buba sau nu. 

Ce având ea sub braţul cu smoc de păr bulgar cominternist subsuoară? 
Acest Sviașcennaia Voina cam cât Craii de Curtea Veche, un miniroman 
proiectat de Grişa pentru Editura Cartea Rusă, ca bestseller de tradus în cincizeci 
de limbi, încă din titlu văzându-se că se critică Războiul aşa-zis Sfânt, cucerirea 
Uniunii Sovietice de către România Regală fiind asemănată cu şoricelul care s-a 
îmbătat în crama de la Ziduri şi a vrut să reguleze pisica, o miniţară de kkt, în care 
fericirea minorităţilor era mai persecutată decât în Constituţia Stalinistă, dar 
frontul măcar a ocazionat protagonistului autosamokritik Marin Codin, dumirirea 
ideologică în ce priveşte lupta lui de clasă, cu hapsânul mare moșier Cristea Trei- 
Nasuri, în care se întrunesc trăsăturile negative de la Voicu, Octavian şi însuși 
Marius, dar şi cu, mai care pe care, chiaburul morar Ghiţă Lungu din Jupâneşti, 
a cărui desființare ca clasă decurgea numaidecât din lozinca marxist-leninistă, 
acceptată stalinist de intelectualii duri ai Occidentului, cripto-rasişti bănuitori cu 
noroadele de suboameni ale Galiției Mari, lîsogo v kulake goniati!, revuluţie 
implementabilă la Malu Surpat cu Flori, deci şi la Ziduri. 

— Încă n-o vinit momentul! se pronunţă într-o bucureşteană impecabilă 
securistul aliat de control, pentru care zadarnic se chinuise Căinaru a scrie-n 
rusește începuturile acelei literaturi fotbalistice prin care şi-au adus aportul la 
marile realizări cărturarii, cea mai mare fiind deznaţionalizarea pe vecie, până la 
că amara cafea la Nisip servită de la danezi s-a scurs prin hren, mandală şi jopa 
romantic strâmtă de-atâta tril a soloveiului, fără niciun fel de consecinţe politice, 
praf în ochii numărătorilor de ouă şi de goluri primite, dupe tabela de marcaj. 

— lebem ti staru u supak! gândi acut sârboaica cea pletoasă, bulgăroaica 
cominternistă, care după ce că se purtase dialectic cu românii Timişorii, mai era 
şi titoistă sinceră de tot, însă nu concepea ca Grigore Căinaru să nu ajungă un star 
internațional după ce Dora, deşi putuse, cât l-a suplinit în Războiul Sfânt la 
Feodosia, nu-l înşelase niciodată cu doctorul Liviu Lecca, ce dealtfel o cunoştea 

deja complet, căci 1-l chiuretase înăuntrul ei de două ori pe marinarul liric Rudy. 

— Adevărul mincinos este, în acest răzbelu psihologikosis, dus cu pluta prin 
mijloacele hliteraturii pentru că Stalin n-a dispus de TV ca Domnul YI, râgâi şi 
replică bonoboul de Maradonel Zamfir, poreclit Frișcă de prieteni și de adversari, 
pentru că arăta a „cioroi borât nedezrobit“ la faţă, cum se exprima rasistul Alin 
Vişan, că eu nu am detectat până în prezent, în textul confruntării dintre causticul 
eseist Narcis Dabija şi imprevizibila apărătoare a trecutului foarte îndepărtat, 
clavecinista Isadora Morgenstern de la Basel, nepoata artistului vizual instalator 
Marius Ghizdavu, manifestări dușmănoase la adresa SUA NATO UE şi nici 
măcar miîşlenie contra valorilor occidentale mereu corecte. Poate că explicabil, 
prin afacerile californiene ale Fraţilor Ghizdavu, să tot fie acest... mister, ca 
suspendare a luptei ideologice pentru Războiul Sfânt. Rămâne să mai sabiraiem 
date, monitorizând comportamentul şi declarațiile Obiectivului, marşrutizându-i 

— Nici eu nu m-aş pronunţa, încă! mormăi cu gura plină de supliment 
alimentar Pizzacola, turnându-şi în paharul de plastic ecologic apă de import. 

— Între Isadora şi acest cameleon Narcis Dabija, scria Oles Hristici de pe 
frontul ideologic bielorus lui Oroles Hristic la Ragusa, noi nu trebuie să-l cruțăm 
pe acest flecar elastic, pe acest pizdziuk care-şi permite, în oarba lui ofensivă 
pentru reconstituirea dreptului de proprietate pe Valea Ursului cu ginecologul 
Cezar Bogza, să dea cu nagaika nu numai în Ghizdavi, ci şi în biograful lor, în 
sfiosul Armand Hrestic al acuarelistei Doina Semartian, răspândind alegația că 
Armand Hrestic, ca sintagmă, nu e decât o cinică anagramă agramată, pentru nici 
mai mult nici mai puţin decât Alin Hi (Vişan), năzuind a învenina astfel relaţiile 
culturale galițiene şi așa pe sponci, făcând încă şi mai dificilă decât este, ca 
urmare a postbolşevismului apucător, asumarea responsabilă a Trecutului nost'. 

— Cine citeşte mai întâi, cum au şi apărut, dădu din umeri micuța Emily, 
provocatorul pamflet al lui Narcis, Indecence, degenerescence (Editura Badea 
Mior, 1999, trad. Erdody Zsuzsa), dezgustându-se de enormitatea naționalismului 
Ghizdavilor, de la Ulea Spătaru la Brătieni şi în prezent, pentru a lectura mai apoi 
din replicoiul nestaiak al Isadorei Morgenstern, „Învățăturile torționarului Ionică 
Enachi către nepotul său spiritual Sergiu Chiose sive Adevărul necenzurat despre 
Weltanschauungul păduchilor cocoţaţi în capul prostit al Ţări“ (Editura Play, 
Santa Madonna, 10-11 decembrie 1999), aproape că nu mai pricepe nimic din 
toată această zbatere şi alergare fără ejaculare, decât ceea ce era extrapolabil de 
către orice analist onanist zalupar corect, anume că dacă Regatul Român ar fi 
câştigat Războiul Sfânt, iar Hi ar fi fost găbjit în bârlog, fie de opoziția germană 
prosovietică, fie de Rezistenţa existențialistă tot mai viagră din ţara lui Sartre, 
atunci alta ar fi fost ierarhia puterilor astăzi şi poate că domnu' Iliescu ar fi fost 
de astă dată votat de cititori Al treilea om al Axei anti-Saddam, privind la Bush 
şi Blair cu aceeaşi mândrie cu care predecesorul lui nezâmbăreţ, în caz că, așa 
cum luarăm atunci Odessa, am fi luat acum Basra noastră. 

Viscolea din senin în april 1944, întunecându-l în întâiul dintre orașele țării 
aflate în război, camuflaj negru întunecat spiritual peste tot, cu adăposturi 
nemaicheltuindu-se mult, deoarece nu s-a anticipat supremaţia aeriană anglo- 
americană la noi pe cer, Marius excluzând uşuratic la Cairo cazul ca posibilitate, 
mai mult îndrăgostit de nişte absențe: Regina Maria la 1900 și Lee Miller la 1937. 

Atent că Belizarie Moga lăsase tot felul de tranșee pe principalele căi de 
comunicaţie, unele mai încăpătoare pentru trăgători, iar altele concepute doar 
pentru a jena avansul vehiculelor inamice, silindu-le a merge în zigzag ca omul 
alcoolizat, ceea ce religia mahomedană condamnă vodca de Coşești şi Turţ, 
precum și explica Dimitrie Cantemir celui ce-l pupa-n Iași, ţarului Petru cel Mare, 
pe o direcţie strategică prea directă, ca pe când tot generalul Belizarie Moga în 
1942, cucerise nepoliticos Caucazul, de putea să despice transfăgărăşane cu 
prizonieri sunniţi, spre Persia şi spre această Bassorah a noastră, în care, cu 
experienţa de Stăpâni dobândită deja la Odessa, ne-am fi descurcat ca peştele-n 
apă de golf şi ca bednaia păsăriha-n cuşti avicole ceauşiste de Crevedia. 

— Am fi avut plăcerea să doborâm noi, remorcând cu tancuri Skoda, statuia 
lui Saddam cu braţ binecuvântând, lâng-un dublu ogival arc de triumf cam 
geometric, continuă viticultorul Nilă Niel, nu fără exaltare de mai mult valah 
decât californian, consolând pe Virginica ce tot lăcrima de la hrean, ca Hirohito 
nostalgind după nu ş! ce wasabi verzui din mlaştina disperării de la Kyoto. 

— Poate nu ştii, râse insistent cu intenţia de a râde domnul d'Esgrignon, ce 
scrie Narcis Dabija ca nepot al lui Ariel Moga, despre acest monument odios, 
„tipic ghizdavian“, de la intrarea în Basra, nimicit din considerente de război 
psihologic, când s-au dat televizoarelor lumii şi niște interioare cu papuci din 
pâslă cenușiu stalinistă cu chiuvetă aurită ceaușist, nu Armele cele Chimice, tot 
ceaușiste, de Combinat, care au justificat războiul nostru şi al Aliaților, ci nu 
invadatorul eliberator, doar irakianul era îndrituit să-şi dărâme sau nu tiranul... 

— Scrie la pagina 206 din Indecence, degenescence, fredonă ca pe Inocence 
uscata Dorothea, că proiectul Arcului de Triumf, ca și al Statuii, provine din 
Şcoala de la Sonnenheim, de la Andrei Hurmuzacov, pe când bronzul e importat 
direct din România, unde Fraţii Ghizdavu sunt lideri necontestaţi ai colectării, 
prelucrării şi exportului de metale neferoase, multe de pe la monumente de for 
public vandalizate, topite, ceea ce nu mai miră Coaliția de unde a avut emisarul 
lor, doctor Cezar Bogza, atâta valută cât să poată corupe factori administrativi în 
scopul „reconstituirii“ la atâta proprietate căcălău, la propriu şi la figurat, ca 
absenteişti din Ziduri, calitate care ar fi avut hiba că, în orice ţară fără niciun fel 
de Trecut, exemplu de rea guvernare reiterată, fără experiență democratică, ar fi 
atras mai degrabă confiscări, şi deşi viscolea din senin, câteva sute de medici 
demonstrau în Piaţa Revoluţiei „Nicolae Ceauşescu“, iar ministra sănătăţii ce se 
prefigura a se referi doar la care are, tocmai avea treabă în stațiunea republicană 
de sporturi alpine Sinaia, deşi Antonescu şi Căpitanul schiau de regulă la Predeal. 

— Nenorocirea este, observă de la un timp şi de sub Guiţ ex-asistenta de 

medici Au-mă-doare, că noi operăm aici-şa-ntr-un spaţie viscolitu de certitudeni 
zlabe cu un endoscop niestoyak şi onoarea cam păroasă a deontologicului dusă, 
într-o singură zi lucrătoare hard, de la previzibila deflorare-n cruce, pe așa viscol 
hairy inopinat, până la cea mai funcțională trivialitate online, cum nici umanismul 
cazon medieval, deservind ruşinos câte trei vieri odată, nu a mai cunoscut aşa 
putoare pe-acest meleag, unde-n orașe fapicsa nu-i o raritate dacă insistaţi, băieţi! 
Dar din părți, pentru timizi, ea lasă de dorit ca şi o scroafă, până la nostalgia unor 
Vremi Regale interbelite roz, în care e dezirabil pentru noii noştri stăpâni să nu 
ne mai întoarcem, daraghie druzia intelectuali, niciodată nikagda nevermore, nici 
când ar face plopul din Grozăvești pere în Regie, cu făină dicotiledonată. 

— Bolșebolşissima nenorocire! o urmări pe laptop cu gratuită atenţie Andrei 
Hurmuzacov, cu ochii omletă pe medalionul de pe posteriorul cărții semnate de 
aleasa inimii sale de sculptor, clavecinista de la Basel, Isadora Morgenstern, 
Învățăturile torţâționarului Ivan lenaky-Țjuguel către nepotul său spiritual 
futălăul de Serge Kiosse, adică fii-su. Adevărul glasnost despre misterele 
mandavoșkăi ieşite-n fruntea Țării şi efectele pișcăturii ei asupra mentalului 
imaginar 10 tomuri al colectivului indestructibil în care ne trăim pseudo- 
perestroika. Convorbiri indiscrete contra culturii cu pictorul de gen Marius 
Ghizdavu, cetățean al lumii, respectuos față de părinți, futu-i în dinţi. 

— Ştiţi în ce constă geniul Isadoriţei mele? zise după un timp Andriuşa către 
Grişa şi Dora, căutând model interstelar pentru Soții Frumușanu, omagiu statuar 
pentru puținii interesaţi, în ţara asta, de cum de ce cum a fost când le-au ucis 
emanaţii copilul, dar artă clasică, legală, între limitele Constituţiunii iorgovane. 

— Nu prea ştim! răspunseră în locul tuturor morților Vera și Otla, care aveau 
darul piftiei şi al parastaselor, una la Dubna şi Zaporojie, ailaltă la Toronto, în 
Canada noastră idealistă, de s-a lepădat în Niagara, ca Ucraina, de arma nucleară, 
dar amândouă îşi cinsteau părinţii, pe Dora şi chiar pe Grişa, că odată cu volumul 
IV din Războiul Sfânt el încheie remiză saga României secolelor XIX şi XX. 

— Geniul incomprehensibil al domnişoarei Morgenstern constă în atenția 
respectuoasă cu care ea şi-a pus bunicul sub semnul întrebării, pagină cu pagină, 
în special la ancheta de supraputere la care l-a stors consilierul cominternist Zahar 
Maslovici Kartotetotenkopf, invariabil începând prietenos cu un şui poidiom 
popizdim!, pentru a nu accepta apoi justificarea locotenentului de cavalerie 
Marius Ghizdavu că, personal, s-a eschivat de la orişice şarjă, preferând lucrări 
de fotopropagandă, deoarece nu voia să moară degeaba pentru nişte urmaşi 
căcăcioşi, ingrați, inculți funcțional, ni za hui sobaci, pomer ni za hui sobaci, tak... 

— În acest sens, Marius este un adevărat czujek, azvârli scârbită ţigara rujată 
Agnieszka departe-n closetul rural, și n-ar trebui iertat niciodată că-i vâră-n cap 
României că a întoarce prea devreme emigrația cultă, de unde s-a zburătăcit, ar fi 
ca şi cum ai moraliza un bardak populându-i futelniţele cu fecioare neprihănite, 
cu acâ frunză originară a tabacului încă alipită, ca numele Kant de Kânigsberg! 

— Vorbeşu prostii! protestă din Miorcani, cu gândurile duse la Curlandia 

natală, marcomanul Eugenijus Mi5kinis. Și nu se cade unde e loc de cei căzuţi. 

Pentru Patrie. 

Pentru orice fel de Patrie, fă! Şi oricând! Eroul e erou şi bună pace! Cum 
delegaţia noastră a văzut în vest cimitire comune franco-germane ale celor care 
s-au bătut pe viaţă şi pe moarte, fiecare sub drapelul alor săi. 

— Vorbim prostii! dădu din coadă nu fără înţelepciune supravieţuitorul 
Marius Ghizdavu, despre care se zice, ca despre un câine, că fondatorul Direcţiei 
XIII Literatura hudojnică i pak Dezinformaţia, generalul de agitaţie și torţe 
Zaharia Darie Masluvici Kartotechno, pe bază de dokummenti, dacă ele 
obvinnuiut, ar fi stabilit că adevăr grăiesc ia vouă, că la Ziduri likidarea kiaburimii 
ca clasă de kulaci, la porunca marelui Ilici că Iîsogvho v kulake goniat'!, nu se 
poaci ni za hui sobaci fără a ne alia cu țărănimea săracă, săraca, aşa cum ajunsese 
la 1945, ca simplu grajdanin, chiar obiectivul Repin de la Ziduri, Marius, după 
înstrăinări, prin vânzare sau donaţii sau abandon, de bunuri imobiliare, dar şi 
mobiliare până-n Vladivostok, dacă s-ar fi primit indicaţii să fie transportate de 
SovromâArte, eşecii de-a-l recruta pe moşierul ajuns fotograf de bâlci explicându- 
se tocmai prin cei doi invarianţi ai autobiografiilor exasperant reiterate ebat- 
kopat, anume autoexproprierea preventivă şi fimeia mereu generoasă cu prinții. 

— ŞI refuzul lui constant de a se jertfi de tot pentru Țară! izbucni în râs 
cernăuțeanca studentă geografă Galina Cobiliţă, o moderată care l-a influențat 
pozitiv pe Alin Vişan, comandantul Grupului de veghe şi reacție rapidă 2007, să- 
şi revizuiască radicalismul juvenil din Despăducherea României, pe motiv că 
mandavoșka postceauşistă, adică a construi capitalismul cu nomenclatura şi în 
folosul ei, a eşuat cel puţin la fel de lamentabil precât glasnostul şi perestroika, 
al căror corespondent este în modul de existenţă al democraţiei noastre, originale, 
născute, la Congresul al XV-lea PCR 22-25 decembrie 1989, din necesitatea 
obiectivă ca același REPETABIL, cum zice Doktor Bogza, typ Human, să se 
cocoţopenească-n capul transparent şi răbvăşit al Ţării, pentru care s-a fofilat 
locotenentul de cavalerie şi CNN şi Al Jazeera Marius Ghizdavu, de la a se alege 
post mortem cu vreo avansare decorativă de daurită tinichea Regală, în acest 
comportament laş dezgustător el asemănându-se doar cu Grişa Rasputin Căinaru, 
şi ăla om cu Operă, Homo solus refuznic de la a admite sufocarea şi învineţirea 
înainte de a se fi exprimat, sub alt znamia fâlfâitor, fie şi pentru furnicarul (fornix) 
arcuit triumfal al Posterităţii noastre posterioare postumelor de post negru... 

— Nu numai că nu se merită să fii muză, zâmbi ea ei ca bomboanele de pe 
colivă, ţopăind de pe un canal pe altul, la cum cade Bierlinul, dar însă ci şi Hector 
ar admite că a fi eutanasiat de Ahile pentr' o pierdolona Suka, Agnieszko, e totuna 
cu la nymphete lasciate mi morire, sau la viteji, pomer ni za hui sabaciu, Kîine! 

— Baciul moldovean, protestă behăit Micşunel Tomoioagă auzind larma 
antică a dulăilor, nu s-a gândit niciodată metafizic la moarte, şi tocmai aceasta e 
noutatea indestructibilă ca arhetip, adusă de indecibelitatea postmodernă a 
inimioarei oii clonate Dolly, ca împăiată între doi berbeci total identici! 

— Oricum, în Ucraina încă sângerând după genocidul colectivizării, zise 
popa Tani trezind din adormire cenzorii voluntari ai Autoelitei, oștile române au 
fost primite ca dezrobitoare, cam cum şi cele germane în Țările Baltice! 

— Este exact ce a şocat mai mult publicul lărgit, rânji larg popa Stănică 
Ciceag, amintindu-și chestionarul ce i l-a propus Narcisică Dabija, întocmit ca de 
ele însele, dumnealor, masile populare largi ca o fofolo fesenistă ale popooorului, 
interesat de cum se ară şi se grapă orice prestigiu la care citește cărți, ca o 
culminaţie orgasmică din ordin superior a politicii de Moarte intelectualilor, sau 
măcar Smerti Idealismului, cele mai sensibile cititoare lecturând cu o singură 
mână şi cu lacrimi în ochii rimelaţi, despre propensiunea suicidară de suflet a 
împătimitului în păcat boier dus la Sonnenheim cu scopul înveterat de a fi la 
nimfete-n Amsterdam lăsat s-o mierlească, adică nihilist nietzschean eutanasiac 
chiar pe marginea labială, pardon, taică! pe buza labilă dintre pedofuckilie şi G- 
gerontofilie, apără-ne, fulgeră, Sfinte Ilie, cu deosebire nepoată a galeristei 
Halszka Chrzastowska şi a lui discipolă, Agnes de Kr&cy, fiind expusă oprobiului 
pe cearșaf, al cunoscătorilor în arta murală cum primarii în aia monumentală! 

— Da, Andriuşa, pescăruşule, gemuuu Isadora, cetind răscolită ce câte 
miserii se putea scri, despre bunelul ei, în presa puterii interloape, cum remarca 
şi Sergiu Chiose în calitate de analist viitor consilier băgător de seamă și de şpagă 
la cele mai înalte nivele, noi nu trebuie să uităm niciun pic că ţeara noastră e 
monitorizată intens, prenupțial, date fiind consecințele inconştienței de a-şi apăra 
hotarele în Războiul Sfânt, în vederea preaderării la dezvirginare şi la o rapidă 
trivializare, cu tot cu alinierea viziunilor asupra viitorului și mai ales asupra 
Trecutului, care e şi baza destabilizării, nimeni în era computerelor neputând 
combate-n bordel principiul contesei pictor de Moghilev-am-Dnjepr, regretata 
bolşevico-nazist de-a studiat limbili române la Tiraspol în 1924-1933, Halszka 
Chrzastowska, obscena expresie de tabacheră pudrieră cutiuţă neagră cum că 

— Garbage in, garbage out! ghici hackeriţa Emily. 

— Budziesz pizdziecz, budziesz pizdy atrîmlivacz! roși şi şopti Oles Hristici 
către Oroles Hristic, să n-auză nepoțelele Virginicii din Santa Madonna. 

— If you' re gonna talk shit, fu tare atentă totuși Virginica la bielorusa lui, 
you're gonna be braten! Restul e mărunțiș, deci tăcere-n doi parmi antieroi! 

Ca expert în Repetabilitatea Umană cu deşeuri cu tot, omul de afaceri 
întreprinzătoare antreprenorial Cezar Bogza nu evaza nimic miraculos în 
apropierea lui Marius Ghizdavu, sufletește tânăr bătrân, de o dalbă Agnieszkă 
moștenind ochii verzi de cânepă şi pistruile de soare de dincolo de limita de 
cultivabilitate a viței de vie, cum avea contesa Halszka Chrzastowska, cea curtată 
interbelic cu irepresibilă asinuitate de supergalițianul expozant în Liovul nostru, 
şi, tocmai de aceea, hotărâse a pedepsi alegațiile abjecte, de recurs metodic la 
emoțiile occidentale, privind paralelismul perpendicular dintre Marius şi femeia 
slavă şi dintre Playboy al II-lea şi „jidauca cea roşcată“, ce s-ar mai face în mediile 
culturale bucureștene cosmopolite visceral, oricum în descompunere. 

— 'This arselicker of antiromânism, replică el că acest lingău cu botul mov, 
aproape brun nazist, al antiromânismului de peste tot, uită-n hrişcă, ocru şi sienna 
arsă, cu cea mai desăvârşită neruşinare, motivul de ce moi hui a plecat în exil 
postmodern Marius Ghizdavu la apus de soare, tot cu trenul ca Mircea Eliade, tot 
din Gara de Nord şi tot tocmai la Basel în Alsacia aia din Portu Galia! 

— Pen' c-acolo, sări Maradonel Zamfir Frişcă în apărarea lui Narcis Dabija- 
Moga, i-a lăsat moștenire celebra şi nemuritoarea Frida (Friederike, fata 
pastorului protestant din Sonnenheim, cu care s-a recăsătorit pe ascuns rănitul 
prizonier Voicu, fără a reuşi s-o convingă să-şi părăsească Alsacia şi Lorena ca 
să şteargă la cur, la Ziduri, pe orfanii de război de mamă Marius și Octavian), — 
acea proprietaaate pe care amplasară adineauri ucenicii Memorialul Timiș6rii! 

— A plecat Ghizdavu militar, băi numărătorule contorule de ouă, tocmai 
pentru a-şi desăvârşi sub frunză verde de stejar, în ură pură de om, OPERA, dac- 
ai citit în puii mei dezvăluirile despre ştiinţa Homonică din lucrarea de gradul unu 
în transhumanism, a doamnei găină de meditații de română Emilia Tomoioagă, 
intitulată-n versiunea pentru arieni și stucaci only, Hrestics Misanthropen! 

Ceea ce, ca medic şi ca doctor specialist în repetabilitatea umană şi viagră, 
nu pot altfel interpreta decât ca pe o hotărâre mebică definitivă de a evita crocant 
orice risipire de timp-energie în nimicuri româneşti, atât în ce privește sexul 
bătrânesc baladesc neprotejat cu neromânce slave, cât şi mai ales în special 
manifestarea vreunui interes post 11 decembrie 1999 pentru mandavoșkă, pentru 
a construi societatea capitalistă multilateral dezvoltată, cu păduchii cocoţaţi în 
capul Țării și pentru lindinele lor! lar alternativă la ăştia nu-i, n-ai cu cine. 

— Chiar dacă Țara beizadelelor ar primi ajutor consistent de la europeni, de 
teamă să nu vi-l dea americanii şi să nu mai plece? se miră infractoarea Virginica. 

— Chiar! nu se dădu bătut vechilul ghizdavian, schimbând însă cu şiretenie 
de arendaș bucovinean slova: kak pivo? Cumu-i berea de Ziduri la supermarket? 

— Hooiiniaa! recunoscu cu mustăţi albe efemere cumnăţica pictorului 
mural, gata a se urca pe pereţi, doar ca să-i vadă gleznele beizadeaua Vip. 

— Fraţi români! că vă recunoscui după specificul locuţiunilor, interveni de 
la masa vecină Muhală Muistu, aflat pe la Strasbourg c-un grant pe tema Podul 
Prieteniei regionale româno-bulgare. Absurd iaşte ca cinevaş, gândind la 
zdrumicarea Bierlinului, să mai fi sperat că imperialismul americano-britanic ar 
fi putut manipula masile să accepte, doar de mila galiţienilor lui Marius 
Ghizdavu-Lw6w, înnădirea unui război mondial trei, exterminator postmodern IT 
şi AI nuclear, la Războiul Existenţialist, în 1945, câtă vreme încă nu se uscaseră 
complet nici lacrimile și nici cadavrele urâtului Războiu Expresionist 1916-1919, 
care a dat apă la moară națiunilor în loc să le bage la mixer, blender sau chopper! 

— Este adevărat, tu, postă Pia Filip (lordanka Filipescu), că eu nu m-am 
autosesizat funicular la Iowa City de vreun afront la industriașa Virginica de 
Baltimore, căreia-i recomand, când o vitală necesitate-i va impune a se 
aproviziona, să ia de la minibig carne tocată numai de la doamna Lili Cepeca şi 

domnu' Bebe Enache, dar a venit momentul să-l întreb pe Herr Doktor Caesar 
Bogza, indiferent cine-i autorul Manifestului Lindinismului, dedicat înlăturării 
„păduchilor din capul Ţării“, lustraţiei mandavoşkăi marxist interloape, dacă 
tineretul, hai să-i zicem radical, pe care-l sponsorizează necritic, ştie că austriecii 
foloseau insulta păduchi tocmai pentru viitoarele victime ale lui Himmler! 

— N-are contează! Ce-are sula cu prefectura? Dar primăria cu fudulia? 
Dom'le, negocie mieros arendașul român, aici servim o bere de Valea Ursului, 
graţie ginecologului format de guru Ghizdavu, ţarul Cezar Bogza, care a îndrăznit 
să valorifice nemţește sfânta apă chioară a zonei, dar așa, ca simplu cetățean 
irațional, nu şi iliberal, precizez că zicala a ieși ca păduchele-n frunte nu are, nu 
a avut niciodată la români, semnificaţie xenofobă. Cât despre utilizarea de către 
pictorul excesivist Marius Ghizdavu, a unui colaj în care drăgălașa Românie 
Revoluționară, a generosului pictor evreu de origine budapestană, Constantin 
Daniel Rosenthal, are bombata-i frunte pistruiată cu hiperbolic mărite exemplare 
de Pediculus, de Pulex irritans, de stelnițe şi predominant de lăței, de păduchi laţi 
Phthirus pubis, mandavoşkă, declar c-am fost de faţă când explica emisarului 
colecționarului american Vasile lowa, care s-a scris degeaba că lucrează pentru 
recuperatori bucureșteni colecționari spălători pe la licitaţii de bani îngălați, că 
această operă de Despărţire pașoptistă de România, după alegerile din toamna lui 
1992, a fost inspirată de observaţia unui vşivîi ciolovek filolog din Ferentari, cum 
că-n RSR nu fu Revoluţie, mirosi-ţi-aș emanația, neafirmându-se niciun idealist, 
niciun homonoic între oameni, niciun boier supergeneros iluminist, niciun 

— Nicolae Băsescu! ghici sus-sus Virginica, din Roata de la Santa Monica. 

— Niciun Nicolae Bălcescu, întări şi-şi aprinse trabucul castrist Cezarian, 
fostul ucigaș de embrioni, printre care poate se va fi aflat şi Omul Providențial 
care ne-a lipsit atâta să candideze după cele 4 îngropări ale cioclului Iliescu. 

— This providențial man, se autosondă Cioropel după testul de sarcină live, 
asistată de Pizzacola şi Au-mă-doare, în timp ce-n acelaşi tembelizor încarceraţii 
Orwell 1984, culegători de hamei de bere la Ziduri-Pribegi, Kangurul, Guiţ, 
Pitecantropul, Pokemonul, Semnificantul şi Pitbullul, vorbeau cu o psiholoagă, 
de felații, donatori şi cât e termenul de garanţie la consum, pentru conţinutul 
nutritiv al sucului de bărbat onest, ca supliment alimentar, preafericitul expert 
Doktor Kaiser observând, din limbajul trupului moderatoarei cu şunci, paradoxul 
român că de fapt ea nu ştie deloc să se legene ca-n codru, fiind regretabil oengist 
că la şcoală la noi se implementează prea puţin despre praxisul în dos şi-n gură, 
oooh, yees! clismă cu spumant demisec, nu cotlet haiducesc nociv la ciocoi, this 
providenţial man Niciolaie Bălcescu, fă, 1 thing, oooh, yes, cling-cling, oooh, yes, 
I thinK tHat he waz beizadeaua Raulică Lecca, the prodigăz figure child of the 
bestial interwar fucking intellectual criterion generăşen de lapislazuli, fundcă 
mie-mi place mai tare salam de Sibiu în mațe, nu piftie de curcan dezosat! 

— De la Piteşti? ceru certitudini Au-mă-doare. Din tinetă sau de la Big? 

— Habar n-am! râse Pizzacola de pe budă. Iar Tira Misu, Diva (Sugativa) şi 

Diegeza mi-au dat mesaj că nu mai ştie nici ele nimica de îmbârligarea cazului! 

— Nu în-tâm-plă-tor, deloc întâmplător, observă secretarul de stat Saie 
Buburuză, coordonator suprem al tuturor Bibliotecilor Digitale ale României, tot 
piteștean o fost şi Conducătorul Statului român în Cruciada Antibolşevică, despre 
care şi-a exprimat în Gorikaia Pravda marele filozof existențialist Jean Sartre 
convingerile cominterniste, că un anticomunist este un CÂINE ROŞU! 

— Dinamovist? se interesează aici-şa-n berărie un grup zgomotos de alt soi 
de încarceraţi, dar de multă vreme morți, flăcăii ţărani proşti şi comandanții lor 
învăţători, nu toţi ortodocşi practicanți de să-ţi baţi joc de ei numai pentru vina de 
a fi ortodocşi BOR, ai unei generații care a înțeles, pişa-te-ai, Guiţe, râse Vip 
Enache spre Kangurul, prin găurica occipitală din exobaza ţestelor lor murdare 
de pământ, străin încă, de pe Dealul Epurenilor de le creşte deasupra numa' 
floricele de-alea natur, nu de import olandez, nici de popcorn, ci de pizda țigăncii 
mov catifelat pe un verde de stepă poetică ca câmpul Bărăganului deportaților, 
scurmat şi în ziulica de azi cu plug cu cal alb lipiţan basarabean, ca El-Zorabul 
de la Năpădeni, din Bugeac, Dubăsari-Valea Hoţului-Balta sau Kuban al lui 
Marius, care Cavaler pare să fi fost dintre interbeliții care au realizat că-n care pe 
carele universzal, bolşevizarea României înseamnă a o mierli tu rezistând pentru 
norodul românesc, znacit a o păţi ca marele popor rus în declin spenglerian, ba 
chiar, în parte, ca fraţii noștri ucraineni și bieloruşi, care n-au fost lăsaţi să se mai 
nască: istoriei galițiene gravide i s-au legat picioarele cu un Lassou, Cezare! 

— Căzăcesc sau tătărăsc Ştreangul, dacă ne gândim la invazia lor pustietoare 
comună în leşii lui Vasile Lupu, exact când o spiritualitate vag occidentală ar fi 
putut fi fătată, dar fu lepădată direct în Bahlui! filosofă cu havană avortatorul, cu 
sugestia sângerândă că de la chiuretă la chiuvetă nu e decât o singură bukvă. 

— Din punct de vedere structural, dădu din degete academicianul doctor 
inginer turnător scriitor lon Codoi, arătându-i prin semne surdomutului Marius 
Ghizdavu ideile principale, remarcăm o simplicitate barbară în ambele cazuri, de 
unde şi o stranie similitudine, încât te înfiori ca o ginestra pe labia abisului: nu e 
deosebire de intelligence între a înnădi bețe ca să ajungi la banana lui Khler, 
între a lega picioarele gravidei să nu mai nască-n lagărul tău şi între a ciocni ca 
pe niște pietre neşlefuite, două obiecte ovoidale, un Boeing şi un zgârie-nori! 

— Da, dar, nu prea înţelese pen' c-avea căștile de internaut pă urechi, despre 
ce se bârfeşte, melancolicul Tristan Băluţeanu, cum altfel decât cu pietre şi cu 
sinucigași să se apere marginalizații de o supra-civilizare cu forţa, de un viitor 
comparabil cu al indienilor americani: ceva exemplare pitoresc exotice de interes 
turistic şi propagandistic, în nişte rezervaţii, corturi lângă oraşe de oţel şi sticlă! 

— Dumneata, Tristane, îl apostrofă Maradonel cu respect batjocoritor, nu 
eşti un bun creștin, dacă ţii cu păgânii şi când e vorba de Locurile Sfinte! 

— Coranul, îşi aminti pe neașteptate popa Tuţu că frunzărise din Atanasie 
Damian, socră-su, Fiica Risipitoare, din păcate nu-l au în biblioteca lor toţi 
creştinii într-o tălmăcire fericită. Dar din păcate încă şi mai grele, ei n-au citit nici 

măcar pe exploratorul Occidentului, boier Dinicu Golescu, patriot ce a întreprins 
şi o călătorie secretă în Rusia, negociind probabil cu Puşkin prin 1823, deoarece 
naţia i se trezise la Bucureşti şi îşi dorea scuturarea jugului mahomedan fanariot, 
pe când Vestul, condus romantic de destrăbălatul Byron, nu sprijinea ca de obicei 
decât pe greci, c-auziseră de ei, aşa că singura, puerilă poate, dar disperată ieşire 
a noastră din sracikă, nu părea a fi decât a ne răzima politica externă pe detestatul 
Tarism, fără a ne mai uita nici în stânga, nici în dreapta, manipulându-l să ne 
îndeplinească satisfăcător toate poftele, înainte de revoluțiile din 1917, an în care 
pe frontul din Moldova Mărăşeştilor, pierit-au rușii eroic numeric cât românii! 

— Occidentul vecinic dezbinat, Marius, tot n-avea somn Dora, neputând 
răpune el Armata Roşie nici măcar condus de un strateg ca Napoleon, care cum a 
arătat Tolstoi era de fapt un ageamiu, mai ales ca stăpân vremelnic al Moscovei, 
pus pe a-şi atinge scopurile lăturiș, slujindu-se de infiltraţiunea... emancipaţilor, 
însărcinată a nărăvi la corupţiune aparatcicikovii corecţi de toate cinurile şi a 
depărta diavoleşte mujicii de la hram şi sobor, spre otrăvitoarea crâșmă cu vițiu, 
încât filosoful Jean din Ferentari, a cărui tovărăşică loana au pedepsit-o diavolul 
cu gaze la bloc fiindcă l-a părăsit în mizerie bărbătească burlacă pe intelectualul 
ei, are mereu un spasm, te strânge el spasmodic de cot când, în mizeria 
Bucureştilor, trecem pe lângă vreo dace cu lupi, badigarzi şi conifere siberiene, 
el regretând nu numai că, din vina încrezutului de Hi, n-am anexat noi românii 
întreg Peisajul Rus, ci şi că băuturile falsificate de azi n-au nici pe departe izul, 
culoarea viorie şi mai ales tăria duhovnicească de mărturiseai tot, uşurându-ți 
duhul, a basamacului infect şi a samogonului de foamete sau de război... 

— Că cu whisky Teacher's la profi şi cu Hendrick's gin, rânji Codin patriot 
local de bar, a delirat destul Narcis Moga, criticând narativul geologului Voicu 
Ghizdavu, că pe-un picior de plai, la cota 780, mai la nord pe Râul Doamnei, la 
Nucşoara, se va fi format la 1812 un lac carstic pe ghips, deoarece Făt Frumos şi 
Ileana Cosânzeana trăgeau cu urechea şi raportau Zmeului — logofătului Iordache 
Ghizdavu — când s-au arătat Machiavelli și Montesquieu, distrându-se-n această 
gură de rai compunând o distopie, fezabilă implementabil doar de Latina Gintă! 

— Coranul? tresări Lina, frecând cu leşie şi temenele podelele bibliotecii de 
la Ziduri, încă nerisipită de Marius însuşi, perfect conştient de ce va fi să vie, cu 
ce Indexuri. Eu cred că din Coran picură învăţătura smereniei de a nu te lăuda că 
mâine vei izbuti cutare lucru, ci tu, conașule, să te închini şi să zici cum te-a- 
nvăţat numai de bine bunicuţa Ralu: că mâine voi reîntregi Țara, până la masa 
critică de la care se autoîntreţine Reacţia în Lanţ a acelei exploziei culturale de să 
ne respecte şi pe noi păzitorii Schengenului, dacă mă va ajuta Dumnezeu! 

— Numai Necuratul, oftă sculptorița Cristina Done, încă nerefăcută după 
şocul reeducării liceanului Raul Lecca şi după altminteri bănoasa ei carieră de 
aprozaristă, a împins la cearta Surorilor Moga cu Fraţii Ghizdavu, nu mai puţin 
nenouă sub soare decât, tot valahă, ciorovăiala Cantacuzineştilor cu Bălenii. 
Rușinică! Ruşinică, băi! Atât Narcis Moga, cât şi Isadora nepoţică Ghizdavu, ca 

oameni tineri, vorbind doar din auzite, din presupuneri şi chiar din imaginaţie 
auto-corosivă, nu din înțelepciunea bătrânilor că trebuie înființat câte un institut 
de documentare pentru fiecare minister putred, într-o ţară care unde păduchii 
îmbuibaţi ai mandavoşkăi n-au găsit mărunțiş în buzunare, cât să însămânţeze 
până la 29 martie 2003 un pogon de gazon pe Lia Manoliu, pentru a se putea 
valorifica dinaintea zecilor de mii de spectatori, şi a milioanelor de telespectatori 
cu inimi tricolore cât un purice (2-5!), incontestabilitatea superiorității tehnice a 
fotbaliştilor noştri, în această confruntare fără de noroc pentru calificarea la Euro 
2004, cu aliata noastră NATO contra lui Saddam şi Miloşevici, Danemarca! 

— În acest sens, dădu din hârcă a strigoaică-n pofte zombi scheleticul Voicu 
Ghizdavu, al stimulării Nenorocului, lucrează şi legenda diseminată de Narcis al 
stricatei la cap Chouchou de Cocagnac, nepot sau strănepot, futu-l în bot, cum că 
aprigul meu bunic făcea baie-ntr-un 1bric! Vasăzică, logofătul patriot Iordachi 
Ghizdavu ar fi mers chipurile cu mișălia până la a-l influenţa pe călătoritul 
explorator Dinicu Golescu, să-i poarte-ntr-o besactea până-n interminabila Rusie, 
un concept atât de veninos ca primul draft al Protocoalelor alea, la care văz că nu 
opune nimeni Protocroanţele Înţelepților Kremlinului, desfiinţându-le stăpânilor 
câini ai ruşilor vecinicul expansionism, emanat și la noi prin konsens, nonsens și 
contrasens, ca să se implementeze mandavoșka în locul unei perestroici viabile şi 
unui veritabil glasnost autocritic, la Congresul al 15-lea al Parrtidului partidelor, 
ținut la Scroviştea ca-n Pridnistrovia, pe când junimea sta-n oraşe martire cu capul 
sub gloanţe, între 22 şi 25 decembrie 1989! 

— E aproape o certitudine, ucenicilor, că Dinicu Golescu a fost finanţat de 
străbunicul meu argeșean lordaki pentru călătoria secretă în Țara Muscălească, al 
cărei spațiu vital începe la nord de Oka şi Reazan, scopul negocierii de la 
artezienele din Peterhof fiind acea răscolire de arhive din care se publica, la 
Golești (?), pe la 1826, daurita „Adunare de tractaturile ce s-au urmat între prea 
puternica împărăție a Rusiii şi Nalta Poartă“, pe baza căreia boierimea noastră 
hrăpăreață speră și azi a se crampona şi la Strasbourg, să nu i se mai ciuntească 
„drepturile“ la jaf şi la primul viol nici în vremuri de Schimbare de Stăpân 1989! 
De la sine înţeles fiind că, după ocupaţia turcească de la 1821 la 1824 şi înaintea 
celei ruseşti, de la 1828, şi poate că în unele privințe OMW continuându-se şi 
Influenţa austriacă, Ministerul Culturii neputând subvenţiona azi tipărirea celor 
patru volume căinare Războiul Sfânt însumând 1681 pagini, încât tot lordaki va 
fi plătit acel sbornik, cărturarul Dinicu Golescu având patru hojmălăi de crescut 
şi educat, cărora le-a şi dăruit un apartament de patru camere, în blocul de pe 
bulevardul cu acelaşi nume, la statuia pe lângă care trece spre, şi vine de la Sala 
Palatului pe lângă Radio mașina 178, așteptată de Emil Cioran şi Mircea 
Vulcănescu, nefiind în ea decât popa Sică de la Ziduri, rugând telepatic din 
ochişorii înfundați în grăsime pe preacinstita Eupraxie a vedea la poartă cine i-a 
stârnit pe maidanezul de toloacă Azorică şi pe aristocrata flocoasă Chiasma, 
pentru care comandă ei regulat la Paris atâtea macaroane Ladurce. 

Dinspre pădurea Andronache, venea un îmbătător spray de primăvară, a 
micşunele, mărgăritărele, popas, urzici, rostopască şi muguri cleioşi generatori de 
o coloare verde nedorită de anumite forţe, observă Tristan Băluţeanu bocind că, 
mai întâi, se va obişnui lumea cu cenzurarea pornografiei şi interzicerea piratării 
filmelor, pdf-urile nu prea contează, apoi vor fi rase de pe web bietele saituri 
dedicate Istoriei naționale, într-o ţeară-n care ministrul colonel Ouşor se râdea 
recent de sobrul analist Terente Frunzăverde, că nu mai răscoliți, dom'le, liniștea 
uitării Trecutului, cu suta de morți de la Rebeliune, că noi românii am avut o mie 
la Revoluţie, de peste zece ori mai mulți, şi nu mai cârâie nimeni nimica — cum 
nici despre înstrăinarea economiei gata distruse — , prioritară fiind acum noua 
etapă de implementare a mandavoşkăi, în loc de perestroikă şi glasnost: după 
formarea clasei de stăpâni şpagocrați, vine fireasca ei integrare euroatlantică, 
pentru ca Proprietatea dobândită prin şmen după Congresul al XV-lea, din 22-25 
decembrie 1989, să fie apărată nu doar de constituţia iorgovană, de adică armată, 
poliție, justiţie, siguranţă, securitate, fosta securitate, jandarmerie, gardieni 
publici, trupe speciale, plus armatele de badigarzi particulare, plus interlopimea 
cu toate clanurile ei, plus aventurierii sosiți de pe tot globul, ci şi de importante 
contingente NATO, eventual bazate cât mai aproape de zonele de etalare a 
României cocalare pe înțelesul amărâţilor, adică ca case cu de zeci de ori mai 
multe camere decât poate întreţine un cetăţean cinstit, de fraier şi de intuşabil, al 
coloniei nimănui, România, în Epoca Mooye (1989-2011). 

Ca şi cum n-ar fi fost niciodată la Stalingrad, Marius tocmai își instala din 
nou Windowsul în Epoca Wash și niște stupi cu fund antivarroa ca al Dorei în 
mica prisacă. Doi căţei antropofagi se hârjoneau, pe o iarbă cum ar fi trebuit să 
aibă şi Stadionul de Nisip cu Danemarca (2-5!), dar ne-a dovedit cât putregai e-n 
clasa politică, de nu poate ea ţine sus steagul luptei fotbalistice dintre popoare, 
darmite edificiul gingaş al nemuririi culturale finanţate din părți, pe când un 
marfar cu bouvagoane utilizabile şi pentru deportări masive, neinteresante pentru 
cățeaua roz occidentală fiind vorba de rase galițiene incapabile să implementeze 
corect proiectul marxist, se târa dinspre gara Regală Băneasa spre Constanţa, cu 
obiecte de inestimabilă valoare ce urmau a se descărca la Odessa, la Ialta, la Kerci 
şi la Soci în Abhazia noastră, iar factorița Victoriţa sta-n poartă, cu bicicleta Mifa, 
rămasă României de la curieri din Wehrmacht, rezemată etern de stănoagă. 

— Noroc, tovarășe Ghizdavu! zise ea cu bucurie inexplicabilă altfel decât 
prin presimţirea împreunării cu un boier, dar după ani, şi numai după ce el va 
chinui motanii ce-i mâncaseră păsărica, atrăgându-i cu ceai Plafar de valeriană şi 
scandându-le din duiosul poem funebru pentru vrabia lesbiană al lui Caius 
Valerius Liberalus Catullus. Cred că o să jucaţi la o Nuntă! anticipă ea, pipăind 
în plic cartonul ca de ciorap de concert din muzică de Schânberg al Invitaţiei. 

Destinatarul înlemni. Precum am mai menţionat de la 'cest microfon, multă 
vreme după instalarea pe vecie a cominterniştilor, într-o Românie mutilată sub 
masa geografică critică începând de la care critica să aibă ce moi hui critica, în 

special datorită profesionalismului asumat de tătarul Elvirei celei jertfite-n escala 
de la Ialta, continuând spre Istanbul cu placa ei turnantă cam şifonată, în mod 
miraculos canalele de comunicaţie ale locotenentului de cavalerie, propagandă, 
pictură şi film valah cu Occidentul au continuat să funcţioneze ireproşabil. 

Astfel, la 8 noiembrie 1944, de ziua lui de botezat Mihail de către popa 
Sică, el a primit din Prusia Orientală de la Otto Runge deja celebrele poze care i- 
au inspirat capod opera de Războiu Sfânt în contra bolşevismului demo lator de 
biserici Fecioara de la Nemmersdorf, adică Gioconda sa. Un opus liric echivalent 
cu poemul tânărului Soljeniţin Prusskie noci. Ba chiar oarecum simultan. În 22 
octombrie 1944, la exact trei ani de la atentatul de la Comandamentul Român din 
Odessa noastră, ai lui Stalin şi Ehrenburg luând Goldapul şi Nemmersdorful aista, 
să înfunţeze ca la Ziduri și Golești sovhozuri în Prusia Orientală, iară în 5 
noiembrie 1944, ai lui Hitler şi ai lui Goebbels recuperându-le, precum amicul 
Otto Runge Harkovul Murocikăi gata spânzurate, contraofensiv şi descoperind 
viol + masacru, inclusiv irodic, de prunci creştini, care documente, când va fi 
cazul, la o Revanşă bazată eventual pe jocuri rusești oligarhe anti-NATO, ar putea 
exploda eficient pe web, pe hârtie de ziar şi pe sticlă TV, eclipsând orbitor, tare 
mi-i teamă, Clara, „plictisitoarele, dezgustătoarele minciuni ale industriei 
eroismului stalinist“, cum se exprimă gamerul Vip Enache și alt tineret cu 
receptaculi tociți de senzaţii prea tari, inventând rusofobe meme-uri virale... 

— Toţi am fost informatori, oftă factorița bătrână, toți am furat sau am 
înşelat pe cineva, toţi suntem inculți, toate femeile e curve. 

— Juden, warum lasst ihr uns nicht in Ruhr? i se năzări alsacianului Marius, 
fost Cavaler al Cruciadei antibolşevice, că-l trage crainicul de păr, ieșit din 
monitor ca să-l monitorizeze şi luându-l drept altul, pentru că îmbătrânise 
neanticipat până şi la capitolul pierderi de memorie, aşa că-şi tălmăci, în diareea 
însângerată de restituiri neonaziste, negaţionism total sau selectiv şi mai ales 
minimalizări prin compararea cu genocide strivitor mai consistente numeric cu 
cel puţin un ordin de mărime, cum că, Evreilor, de ce nu ne lăsaţi în pace? Între 
Ruhe şi Ruhr găsindu-se şi acea întâmplare cu trupe africane de ocupaţie 1923- 
25, de-ale Imperiului Republican Francez şi Imperiului Monarhic Belgian, despre 
lichidarea eugenică fără milă a micii mulătrimi rezultate din cuplărai proto- 
colaboraționist, Hi informându-l corect şi rece, în paltinul sur de la Berdicev, la 
6 august 1941, de Pobreajen, crede tot antibiograful Narcis. 

Dar cuuum a fost posibil să se urce cu monstrul în frasinul ăla? Uite-aşa. 
Pentru că tot atunci cunoscuse, la o cupă de şampanie şi bravură cu nişte decorați 
recent, pe HHH, nu pe Honourable Hurie Hurry, ci pe Herr Heinrich Hoffmann, 
consilierul pe probleme de imagini fotografice al frumuşelului Fiihrer de porțelan. 
De la acest profesionist, se alesese cu o ureche ghips în 3D a lui Iosif 
Vissarionovici Stalin, cum era ea la 23 august 1939, când cele două oţelite 
totalitarisme muncitoreşti şi-au dat mâna trudită, în nădejdea disperată că se mai 
poate menţine pacea lumii, rezistându-se uneltirilor... „evreului internaţional“, 

singurul câștigător în cazul unui fratricid conflict intraeuropean, asta în teoria 
marii conspirații a ațâțătorilor la un nou război de la... Jew York, că-n practică 
va fi cu totul altfel, după cum a prorocit chiar Hi la a şasea aniversare a chemării 
sale să salveze Germania. Pe mulajul acestei urechi ca de babă bigotă, chirurgul 
de război sfânt doctor Liviu Lecca demonstrând protocronist, la StraBburg, 
colegilor săi naziști experți în antropologia comparată, că ADN-ul lui Djugaşvili 
se suprapune aproape total pe al divului nostru Traian, peștele ăla proto-creştin 
care livrează lupoaice de pe treptele Muzeului Naţional de Istorie sabotat ca să 
nu existe la Centenarul Marii Uniri, iar rumânii să devină majoritar antiunioniști, 
antibasarabeni, precum elitele reeducate prin demitizări în postromânism. Da, 
urechea securistă a lui Stalin e cum apare-n statui a Împăratului roman de origine 
iberică, ceea ce nu trebuie să ne intrige, deoarece aşa cum scria eruditul Antim 
Ivireanu cel Sfânt bunicului logofătului de obiceiuri Antioh Ghizdavu, nu za hui 
sobacii şi nici de ţâţa vacii ţara georgienilor şi gruzinilor s-a chemat înainte de a 
fi cotropită de muscali, cum? IVIRIA!... Aică Ibiria, e-Beria! Şi aceasta este uşor 
de înțeles. Pentru că divul Traian o colonizase cu iberici români de-ai noştri! 

— Morala acestor didahii fiind, explicase în clar de lună, la Bolentin, 
generalul de propagandă Horea Bratu, către Grigore Căinaru, Atanasie Damian, 
Iancu Noveanu, Marius Ghizdavu, Edgar Glagoveanu și ceilalți căpitani ai săi, că 
orișicum se va sfârşi ca un glob de aur Războiul Existențialist, pacea pre- 
exterminatoare nouă românilor ne va fi favorabilă, așa încât precum din Unirea 
pohtită şi bricolată de Mihai Întâiul Bravul a crescut România Mare, ce conţinea 
la 1600 suficient procent de minoritari încât să-și asigure masa critică pentru 
autarhia culturală, tot așa aidoma la fel şi Reichul Regelui Mihai Întâi Voievod 
de Alba Iulia, ce îşi avea la 19 Noiembrie 1942 brazda românească trasă îngust şi 
adânc până-n Kazahstan şi până-n Persia la Isfahan, este bobul de grâu 
monocotiledonat, însă dublu hibrid încât să nu se poată înfrupta din el şi 
habotnicii iudaismului ostili corcirilor; este suplimentul alimentar al zeilor, este 
mirabilul sâmbure de Noroc din care va emana mâine, sau poimâine, Victoriţo, 
factoriţo de lucrezi la poștă, gloria Reichului Românesc şi a Commonwealthului 
panromânesc, într-o Europă puternică şi respectată, lățită de la Suez la Belomor 
şi lărgită de la Strâmtoarea Gibraltarului, peste Ural şi Sibir, la a lui Bering! 

— Cu alte cuvinte, privi visător boreal Marius Ghizdavu la vagoanele de 
vite de valori inestimabile pornite din Gara Băneasa spre Kamceatka şi Kurile, 
dacă Hitler ar fi învins, atunci victoria anglo-americanilor asupra lui, care nu s-ar 
fi putut produce, poziționată savant drept Sfârşit al Istoriei, decât după un anodin 
şi stressant război rece de 40-50 de ani, ar fi trebuit să găsească românismul 
civilizator bine înstăpânit, atât în Crimeia, cât şi în Caucaz, cu o săgeată latină 
spre Samarkand şi Peshawar, după cum în cazul în care Stalin ar fi luat Bierlinul 
şi apoi ar fi fost constrâns să-l scuipe, tot aşa cum ordonanța lui Căinaru de luase 
Viena noastră, unde Codin Marin nu putea ingera stridia ci o ţâpa gios, de unde o 
apuca cotarla, dar apoi o ţâpa şi ea, nimic nu ne-ar putea împiedica, soro, să ne 

expunem cu mândrie punctul de vedere la masa verde de sub prelata cortului de 
nuntă cu veselă de închiriat, a Păcii, cum că dacă nu e corect politic a vorbi de 
apărarea teritoriului, şi încă şi mai puţin admisibil e chiar a te proteja în contra 
bolşevizării ca galițian de rasă disprețuită ce poate vei primi şi un nou alfavit m 
znaiem, apăi mai pă înţelesul omenirii civilizate ar fi să recunoaștem, pledând 
vinovat, că, onorată instanţă, leck mich am Arsch, mâna asta a noastră de plugar 
agrest din Moartea lui Vergiliu, ce poate lângă camaradul german în frăție de 
arme au giucat Fiinf gegen einen, ascultând Lili Marleen cu Lale Andersen şi cu 
Otto Runge, au dorit sceptrul Universului în bordeiul de la Kotelnikovo, vreau să 
zic, Virginico, şi ţie, Chouchou, că pentru căţea sau cotarlă, pentru purceaua roz, 
pentru Occidentul cripto-rasist, e mai uşor a accepta că România Regală a dus 
sub Regele Mihai Întâi Viteazul, instigat de tata, un clasic război de cucerire a 
Uniunii Republicilor Sovietice Socialiste, un război de conturarea unui 
Rumâănische Reich până unde e Dreptul Nostru, al aristocrației româneşti 
străvechi, anume din Ucraina geților şi Bielorusia carpilor până-n Crimeia, 
Caucaz şi Volga Volga, o formă geografico-istorică deocamdată cam fără fond, 
Sergiule, Isadoro, Andriuşa, dar pe care, mâine, poimâine oamenii de stat şi 
politicenii hrăpăreţi ai postmandavoşkăi penale să o ghiftuiască încet-încet cu 
substanță românească pură, — decât să admită cinevașilea că orăşenii şi mai ales 
plugarii noștri tineri s-au jertfit dincolo de Nistru împotriva primejdiei de nimicire 
a Neamului, prin bolşevizare-rusificare-stalinizare și-ndeosebi deportări, ceea ce 
şi continuă să se emigreze cu elan tineresc, de pildă azi 2 iunie 2003, România 
fesenistă, ca urmare a politicii de Moarte Intelectualilor, de până nici poetul 
romantic Mircea Dinescu n-a mai scris cu maci, ci cu raci, între papă şi ceapă, 
comportându-se culinar ca un hamster alergător în cuşca obligațiilor cotidiene, 
această Românie a lui YI, de o mie de mii de jdemii de ori mai superioară totuşi, 
cică, pentru lichidatorişti în postromânismul Epocii Wash, celei interbelite a 
Reginei Maria, în care nicio viperă scriitoare ideolog „nu şi-ar dori să trăiască“, 
pesemne de frica idealismului exasperat la culme, această Românie a mea, nu mai 
are azi, 2 iunie 1973, o literatură funcțională ca la 1681, din pricina inculturii din 
pai de orez Ceauşescu, Jenele, care n-a rezistat tentaţiei cultului kimirsenist al 
personalităţii, nefiind educat suficient în acea Românie Mare ideală a ta, iar 
mâine, adică în 1983 sau poate că în 2083, nu vom mai avea aoleu! literatură 
deloc... Nici limbă în 2222! Poate nici istorie vreodată, băi jigodie. Ei şi ce! 

— Și ce? Asta nu e treaba ta! observă cu durere diplomatul Saie Buburuză, 
uitându-i-se-n ochi academicianului doctor informatician gamer lon Codoi. Dar... 
aleşii poporului pot, vor şi vor hotărî până şi auto-eutanasierea, dacă e cazul, ei 
votează şi vor vota totdeauna aşa cum li se va spune că e mai bine pentru Țară. 

— 1983? se trezi Eliza. S-a născut Isadora, fata fetei mele Irina (tot Irina o 
cheamă şi pe-a Raisei Gorbaciova, şi pe-a lui Ehrenburg!), dar Marius al meu 
părea mai mult preocupat de apariția Școlii Fotografice de la Harkov, cunoştea 
din expoziții descrise probabil de Radio Svoboda chiar pe inginerul Boris 

Mihailov şi era fascinat de această disidenţă surdă a imaginilor grăitoare despre 
eşecul proletariatului fără burghezie, raiu de fierătaie rujinite, ornat cu cetăţence 
adesea mirosind a subnutriție. Dar Harkovul era măcar prietenos cu scriitorii! 

— Literatuuuura?! dădu din umeri preşedintele zburător Zahei Avăcăressi. 
Păi ce, tura-vura, aici nu ne mai bazăm, într-o economie europeană de consum 
american, pe legile pieţii? Ai? Pe economii? Viaţa demonstrează, copii, că 
întotdeauna cine simte furnicături în degete cu intenţia de a scrie, o s-o şi facă, 
indiferent de consecințe, dacă se publică sau dacă nu i se obsearvă că se publică, 
de către instituții specializate în critică, promovare sau cenzură. E la fel ca cu 
purisanca care nu e de casă, când o apucă pandalule: oricât ai monitoriza-o, ea tot 
îşi va face mendrele, poftele, fanteziile. Literatura vine de la sine, ca şi virtutea. 
Prin urmare, din banii contribuabilului nu mai trebuie subvenţionat prețul la cărți 
sau la reviste literare, ca să ne rezemăm şi în cultură pe realități, anume pe cât 
interes public realist socialist şi câtă cerere există efectiv şi în acest domeniu! 

Mai bine să ne preocupăm de a găsi noi metode de luptă, cu abnegaţie şi 
eroism, ca la un război sfânt, împotriva economiei subterane, mărindu-se astfel 
încasările bugetare, mai ales în ziulica de azi, când cercetările savanților de 
renume mondial lon Codoi, Saie Buburuză, Darie Fişiereanu, Adriana Bratu, şi 
ale discipolilor lor, cum ar fi Narcis Moga, Maradonel Zamfir Frişcă, Erdâdy 
Zsuzsa, Lavinia-Stana Clătici, consilierul meu Muhală Muistu, Alin Vişan, Larisa 
Rîbalovna și, cu evidențieri, purtătorul meu de cuvânt prezidenţial, domnul 
Terente Frunzăverde de la oficine occidentale, au dovedit cu condescendență în 
cursul cercetărilor, în ţară sau călătorind spre a scotoci prin arhivele cele mai 
străine, că actuala economie subterană se trage fanariot din corupția organică şi 
putreziciunea metafizică, deci din cadavre negrijite după tipic, după rânduială, 
deoarece trădătorul Antonescu n-a înregimentat în linia întâia destulă popime, în 
ticăloasa lui aventură de-a tiroliana la Răsărit. Da-da-da, său, oh yes! yes! actuala 
economie subterană nu-i decât o emanație târzie, dar virulentă, ca a ciumei 
importate-n Occident odinioară din Feodosia Dorei Glagoveanu şi a amantului ei 
de ne critică azi din Diasporă, desțăratul Marius Ghizdavu, emanaţie pestilențială 
a cui? A morţilor, dom'le, a răniților, care tot au murit, şi a dispăruţilor, care tot 
au fost omorâţi, dintre câți inocenți malgre-nous, sub un ordin criminal, au trecut 
banditeşte Prutul într-un război aşa-zis sfânt, de agresiune, condamnat azi de 
întreaga comunitate intelectuală mondială şi care ne creează nouă atâtea bețe-n 
roate, plasându-ne, oricât de şmecheri şi de 'oți am fi, şi cu tot miracolul 
poporului, pe locuri retrogradabile rușinos în gingașul proces de Aderare, iar în 
perspectivă, de tolerare-n Schengen de către cenzori cripto-superiori rasial nouă... 

Trenul de marfă Sovrom dinspre Gara Regală Băneasa spre Constanţa, gară 
folosită și de trenul Patria antonescian la Parada Întoarcerii din Crimeia, se 
depărtase în memoria primăverii lui 1944, cum şi poştărița Victoriţa Parapuff ce- 
] lăsase pe destinatar cu plicu-n mână ca c-un condom nefolosit. 

— Eu tot nu cred, murmurară buzele lui de boiernaş bătrân arţăgos, pe 

umerii căruia grijile Neamului apăsaseră cum labele cele mari ale lui Codin pe 
coarnele plugului anacronic, chiar şi în 2 iunie 2003 funcțional la Măgurele, lângă 
București, nu admit că economia subterană ni se trage din gropile comune sau 
individuale, în Războiul Sfânt, de la 26 iunie 1940 încoace, presărate pe spaţiul 
vital al RomReichului, până-n Volga şi-n piscurili Caucazului... Unde se dizolvă- 
n uitarea tipic românească eroii ăia, dispreţuiţi intelectualicește, a căror jertfă n-a 
putut româniza nicidecum viziunea mandavoşkăi de după 1989, în patria noastră 
cea mutilată drăceşte, calculat exact nițeluş sub masa critică asigurătoare de 
Literatură Arte funcționale, cum voiam eu la Lw6w cu Halszka, Victoriţo! 
Victoriţoo! mai gemu el appassionato pe urmele ei unsuroase leninist a 
bucătăreasă, ca o briantină ce ostoia greaţa de a reingurgita adevărul din Est, 
pentru cunoașterea artistică a căruia îşi sacrificase el pe-aici prin ciulini boieria, 
refuzând a fugi la Basel, cu Augustus (Theo), în toamna lui 1943, când străvedea 
că una din consecinţele Înfrângerii va fi că i se vor examina, de către instituţii 
postmoderne, inconştientul de propagandist, lavabil doar în tineta Reeducării, 
urmând a i se depista cu lumânarea, spectroscopul şi peta-laserul de la Măgurele, 
reminiscenţe antonesciene, chiar şi când va încerca la Sonnenheim, în mod 
ridicol, dat fiind bruiajul cripto-ceauşist și globalist din ţară, uitându-se râzând la 
Miss Piggy, să semnaleze balenei roz că dispreţuita Românie a dat totuși singura 
Revoluţie din secolul XX european, Revoluţia de la Timişoara... 

Era o primăvară din secția celor exemplare, plăcute doar scriitorilor care, 
străbătând din navetism Capitala zilnic, de la o suburbană la alta, Măgurele- 
Voluntari, ajung la o mizantropie ca de Om din Subterană, din Fortul 13 Jilava, 
după Războiul Sfânt, o primăvară împotriva Nenorocului Istoric, când totuşi 
rămurelele plesnesc de frunzuliţe şi floricele, deşi e frig, întuneric, foamete, 
secetă şi zvonistică. Marius deschise voluminosul plic albastru ce purta scrisul 
cam analfabet al expeditorului din Ziduri, credincioasa lui ordonanță, Codin, care 
ca rândaş îngrijise pe El-Zorab cel alb şi foarte gras, pentru răpitorul Basarabiei, 
Kutuzov, un personaj incorect româneşte, tot atât de foarte negativ cât ţarul 
Alexandru I, oricât le-ar tot muia în înălbitor Ace imaginea contele Tolstoi, 
reprofilat din plugar în spălătoreasă disidentă la Kompromat&Laundromat, 
lăudându-i-se vecinei ucrainene că de la EI, de la Lev, vine numele Lviv pentru 
orașul baroc. Găsi mai întâi în plic abțibilde antisemite, antievreiești, antiiudaice, 
antiamericane și antiisraeliene, cu sloganuri vechi şi noi. Deutschland erwache! 
New World Order = Jew World Order! Peste chipuri ilustrând o „subumanitate 
dezgustătoare“. Sau un fel de caricaturi photoshopate, pesemne pentru sheruit: 
evreu din Dudești/ Văcăreşti abia adus la Abator, cu menţiunea rerefah; şi acelaşi, 
atârnat în cârlig, devenit după sângerare casher, bun de mâncat... 

Tocmai cinismul de a exploata, pentru a-l paraliza psihologic, oroarea de 
sânge a conaționalilor domnului Filderman, cutremurând până la despărțirea 
borgiacă de om pe Marius Ghizdavu, fără ecou monolog în Babilon la Basra, nici 
în Alessandria lui Eco sau în cimitirul din Praga kafkiană. 

Banale fițuici combătând die Weimarer Judenrepublik din uitaţii ani 
douăzeci sau actuala Israels Palăstina-Politik als Vernichtungs Krieg. O 
fascinantă la tineri poză cartonată cu o margine rugoasă pe care, dacă treceai 
apăsat cu pixul, urla ca musulmana din genericul pentru cele 250 episoade din E/ 
Clon, nu că Allah e Allah, ci un exasperat ca al ăluia din Baltagul sucălit de 
văduva celui asasinat: Juuudeeeeen, warum lasst ihr uns nicht in Ruhe? 

— ȘI în fine, chicoti Lavinia-Stana, ceva buun pentru pictorul ăsta pupător 
de moaşte ce ne va zugrăvi, Aline, întoarcerea aia a morților de la Stalingrad, 
monument la Miorcani, nişte proiecte de memoriale des Gedăchinis an die Helden 
von Stalingrad von Moesen Saft und Kitzler fiir einen ewigen Ghitler... 

O Invitaţie la Nuntă cosmică cu artificii şi rachete Wernher von Braun. O 
Invitaţie călduroasă la Vals cu mireasa. O intrare în normalitate, în Puderdose, în 
fardarea șleampătei umane Istorii, cum că oricât de atroce războiul, are şi părțile 
lui bune, urmează boomul reconstrucției, baby boom, tara-bum-bum, tara-bum- 
bum, Octaviane. Cât despre morţii ca morţi, e statistic ridicol să-i plângi, când de 
la 1 septembrie 19309 la 2 iunie 2003, omenirea s-a înmulțit de la probabil 1 513 
314 314 locuitori la 6 315 413 413 oaspeţi trecători, scrie doctorandul Narcis 
Adrianei Bratu, cu un like-pupici oh inimioară de la Erddy Zsuzsa. 

Un carton din ăla de ciorapi ca de mătase, de-ţi fâşâie năucitor, electric 
coapsele, chiar şi la văduve proaspete, cum la Eliza Alexandrescu în 8 noiembrie 
1941, la parada cu trei mareșali vii, Regele Mihai, Antonescu şi Keitel. O invitaţie 
la nuntă pe atâta bombardament, ruină şi moarte, către locotenentul de cavalerie 
pictor şi fotograf de război sfânt Marius Ghizdavu personal, dacă poa' să vină la 
Berlin de urgență, cu sau fără trusa foto, să fie neapărat acolo în 28/ 29 aprilie 
1945, preferabil înainte de miezul nopţii, pentru că preafericitul Mire l-a 
desemnat ca martor de Onoare artist! Un simplu ja, un politicos sehr germ, 
prietene, îi scria alăturat Waffen-SS activist voluntar anticominternist Arsene- 
S&raphin Boisson, precursor al Axei antiamericane pur europene, şi vei aduce o 
mare bucurie Fiihrerului nostru, în aceste vremuri de restriște, când Misiunea sa 
este providențial terminată: slujindu-se abil de potenţialul german, incomparabil 
mai pe sponci decât al iudeobolșevismului şi al plutocrației anglo-americane, 
stăpânite de evreul internaţional prin franemasonerie, regele vostru Mihai Întâiul 
Viteazul a putut contura granițele preliminare ale unui Rumănische Reich la sud 
de Oka Reazanului, până-n Volga şi în Iviria-lberia cea colonizată cu latini de 
chiar imperatorul vostru “Traian, așa încât, până în 2222, dacă emanații cocoţaţi 
în capul Ţării după 1989 vor continua neabătut perestroika, glasnostul şi mai ales 
mandavoșka, sub forma unui Generalplan Ost judicios eşalonat, nu încape 
îndoială că veţi reuşi, prin export de corupţie, nesimţire şi incompetență, să 
umpleţi cu sloboz intelectual degenerat propriu această formă fără fond în fond... 

— Vielen Dank fiir Ihre Einladung, murmurară-n întunecatul april ale sale 
buze... române, cum s-ar fi exprimat M6zes Arpâd, amicul pictor din Kolozsvăr, 
din păcate iertate, înecat de anglo-sovietici cu nava Struma în 24 februarie 1942, 

pentru că încercase a-l căsători pe moşier cu o ducesă focoasă, Katalin Skărosi, 
neștiind că inima lui de galițian mândru, pictor şi boier, părăsit de trufaşa contesă 
Halszka Chrzastowska, năzuieşte oricum, din septembrie 1938, spre o baroneasă 
budapestană arzoaică, N6ra Erdsdy, care luându-l la Viena, la cursul de drept 
roman al lui Ihering, drept albanez, poate chiar un persian putred de bogat, cercase 
să-i plaseze un ulterior celebru tablou de Courbet, figurând ceva din einsteinianul 
Big Bang originar, într-o viziune Husserl-Heidegger îndrăzneață conceptual, de 
închidere care se întredeschide... Es st mir nicht moglich zu kommen! 

— Ba s-ar fi putut întâlni cu Marius la timp! ne contrazice Narcis Moga în 
documentata sa investigație a Sagăi Ghizdavilor. După cum se ştie, în conferinţa 
lor de presă din 9 iunie 1945, Jukov, acuzat de brutalitatea invaziei din Basarabia 
după 26 iunie 1940, şi călăul cela de Vîşinski susțin că Hi şi mireasa (e prima 
oară când se face vorbire despre această subterană nuntă!) ar fi putut fugi cu 
avionul, condițiile de decolare pe axa est-vest a Berlinului permițându-le a evada, 
fie şi aşa, câtă vreme nu existau elicoptere vietnameze ca la Kabul în floula 
prezidenţială a Reichului. Unde să fugă inculpatul cu ea? În Spania? La Franco, 
de ce? S-ar crea pretextul, cum anglo-americanii o tuliseră de pe front de frica 
ostaşului roşu, tancurile Cominternului să meargă până la Atlantic la Lisabona, 
capturându-l totodată, întru piteşteană reeducare pe Mircea Eliade şi realizând din 
mișcare o strălucită Revanşă, așteptată de toți cărturarii progresiști, pentru 
eşecurile cominterniste din Războiul Civil, când s-a întâmpinat rezistenţă, 
îndeosebi la Majadahonda și din Alcâzarul toledan cela bun de reamenajat ca un 
Aiud, o Gherlă, un Sighet sau o Butîrkă, pentru toţi troțkiştii europeni. 

— Cum cu ce s-ajungă? se simţi de-a dreptul insultată logic doamna Eliza 
Alexandrescu, având în vedere că la ora aceea România Anei Pauker şi a lui Dej] 
băgase deja binişor spaima-n burgheji, şi în moșieri, de mult Marius abandonând, 
unei obscure fundaţii de îngrijit orfani, Conacul golit de cărți al cramei de la 
Ziduri, folosită ulterior de securitate pentru torturarea țărănimii bănuite c-ar ajuta 
partizanii de pe Muntele Conic şi de lângă Schitul Hoitarului, poate şi legendara 
Rezistență de pe Râul Doamnei în sus, spre Corbii de Piatră şi Nucşoara. 

— Protocolul din 6 august 1941 de la Berdicev, cum am arătat că rezultă din 
memoriile şefului Hitlerjugendului, Herr Axmann, descoperite la un anticar din 
Debrecen de către proful Răzvan Hristevescu, Isadoro, stipula că, vorbindu-i-se 
mioritic de nuntă, Marius să transcodeze că aliatul său pictor german consideră 
misiunea sa pe acest pământ al omului alb încheiată, putându-se apuca, în calitate 
de geniu german, de nişte arte plastice, iar în calitate de homosap, de plodit urmaşi 
pentru Marea Germanie revanșardă, ceea ce înseamnă o cerere de a 1 se găsi, pe 
Valea Râului Negru sau pe Râul Doamnei, niște singurătăţi alpestre cât mai 
asemănătoare cu peisajul de la Obersalzberg, care s-au şi aflat la nişte ciobănei 
de-ai Linei lui Codin, stăpânul milenar și absolut al Zidurilor pomenindu-se în 
această situaţie de intermediar imobiliar deoarece, în Carpenul Sur, când Fiihrerul 
l-a întrebat ca pe Antonescu despre retragerea din Crimeia, că, măi Marius, ce să 

fac acum mai întâi, să iau Moscova? el i-a răspuns că, începând de la infamia din 
26 iunie 1940, când s-a demascat, întreg marxism-leninismul ca Ideal e mort, va 
să zică Stalin îşi suge toată ideologia doar din Voina i mir, or, Tolstoi ăsta, Tolstoi 
din Război și pace, subliniază clar că unul din meritele marelui Kutuzov e tocmai 
înţelepciunea trasă din Norod de a fi realizat că pierderea Moscovei nu e și pieirea 
Rusiei, cum nici răpirea Basarabiei la 1812 nu e sfârşitul României! 

— Şi aşă s-o potrivit, iacă dar, că mai tot efortul de răzbel al Wehrmachtului 
s-a deplasat dinspre Moscova la sud de Oka, până-n Volga noastră și în Iviria 
latină, rezultând de aici-şa o pildă strălucită despre cum, călăuzită de intelectuali 
cutezători, o ţară mititică se poate sluji de potenţialul unei superputeri, pentru a- 
şi contura până unde îşi va lăți propriul Reich, pe care până în anul 2222, bazându- 
ne pe virtuțile perestroikăi, glasnostului şi mandavoşkăi, noi îl vom smulge marii 
mase slave, instalând bazele stăpânirii noastre, începând probabil din Sudul lesne 
accesibil cu portavionul, unde fascismul nazist avut-a tupeul să boteze, fără a se 
consulta cu secția cartografică a generalului de propagandă Horea Bratu, 
Crimeia... Gotenland, Sevastopolul nostru Theodorichhafen, iar Simferopolul 
cucerit eroic de inginerul Gary Glagoveanu, Gotenburg! 

— Din fericire, securitatea lui Hitler s-a purtat odios, cu el şi cu sinistra lui 
soție, Eva Braun, cu chiar mai multă iresponsabilitate şi ingratitudine decât în 
1989 a noastră cu cuplul prezidenţial martir. Căci au existat două avioane pentru 
fuga din Berlin, cu decolare de pe Charlottenburger Chaussee, unul pilotat de 
excelenta aviatoare Hanna Reitsch, celălalt de chiar experimentatul pilot al 
Fiihrerului, Hans Baur, traseele până la platoul de la Schitul Hoitarului fiind 
diferite, dar trecătoare ambele pe la Berghof (Balta Mare), de unde însurăţeii 
recenți aveau a-şi lua doar nişte lenjerie decorată cu zvastici şi cu Edelweiss, acea 
rară şi nobilă floare-de-colţ ajunsă Blume des Fiihrers, deoarece din Tânăra 
Gardă ne încondeiase Fadeev, descriind mari furturi de cearşafuri, de la minerii 
sovietici, săvârşite de ofiţerii români, pentru a ameliora trusoul nevestelor lor... 


Isadora, bucuroasă de orice pace instalată după orice război, nici nu se 
osteni a-l combate pe autistul de Narcis, care o nimerise iar în bară şi apoi în aut 
de poartă, neobservând că încolțitul Hitleraş, pornind de la un calcul elementar, 
bazat pe regula de trei simplă, nu avea cum să aștepte ajutor dezinteresat de la alt 
pictor, legat de el prin acelaşi Weltanschauung de cruciați fără prihană (Soviet 
Judăa, eine Weltgefahr!), dar de sânge nu arian ci latin, când tocmai constatase 
trădarea la colaboratori arieni get-beget, dintre cei mai apropiaţi! Porcul de 
Goering, a cărui aviaţie jigărită pierduse bătălia Angliei, apoi despresurarea 
Stalingradului, cu tot cu cerul Germaniei, îl somase în 23 aprilie 1945 să-i cedeze 

lui toată puterea! Iar jigodia securistă de Himmler intrase în 28 aprilie în contact 
cu anglo-americanii, pentru o pace antisovietică şi antiromânească, fiind în stare 
de orice concesie, inclusiv de de ce se temea Fiihrerul mai mult şi mai mult, că 
ieşind din buncăr şi din Cancelarie la avionul elicopter, să nu fie capturat de nişte 
trupe speciale şi predat de viu unor gărzi de ciocănari ca alea ale lui Bodnăraş! 

Aşa că adio la o viaţă tihnită de pictor, în incognitoul organizat într-o natură 
de basm subfăgărășean, de către fidelul camarad de Kunst, dar şi de un 
Weltanschauung cum că dass die bolschewistischen Komissare und die 
kommunistische Intelligenz als 'Trăger des bolschewistischen Idee vernichtet 
werden miissten! 

Că altfel ne sugrumă ei pe noi, fraţilor! În dauna Gaistului şi Civilizației. 

Ci Marius se sustrăsese giganticei încleştări dintre cele două totalitarisme 
muncitoreşti, care luptau de fapt pentru Unitatea organizatorică a proletariatului 
mondial, tot astfel cum încărerările medievale dintre domnitorii țărilor româneşti 
năzuiau intuitiv spre Unitatea naţională şi apoi extinderea Împărăției peste Exil. 

EI se automobilizase la Ziduri agricultor, cu tot cu automobil, cetea din 
Miciurin, președintele Uniunii Țăranilor Truditori, în Cadillacul descompus ca să 
nu-i fie confiscat, şi cărțile româneşti despre războiul de peste mări şi țări. Ilustra 
în gând una albastră, Constantin Virgil Gheorghiu — Cu submarinul la asediul 
Sevastopolului. Se repauzase definitiv. Fără Cadillac, dar perfect informat asupra 
realităţilor sovietice, și nu numai prin contactul direct cu ele, prilejuit de un război 
ce le-ar fi permis ruşilor să-și reia la nord de Oka noastră, spre Bielorusia şi 
Finlanda, idealul de civilizaţie, la îndeplinit de unde l-a deviat expansionist Ivan 
cel Groaznic, sub influenţa lui Vlad Ţepeş Vampirul, de pe drumul de fascine 
mlăștinos tipic rusesc, spre un fel de drum expres nici aşa, nici aşa, de construit 
la stroi, implicând pe toți fraierii, cincinal cu cincinal. 

Agricultor în agricultură, deşi jurist, pictor, fotograf, potenţial chiar eseist 
în felul lui postboieresc și cam boem cu Cadillac, în sensul că după relativ puţinul 
de, sub doi ani, Canal ce-au pătimit în scopul reeducării, oarecum în locul altora, 
el nu mai considera o catastrofă a nu se mai spăla pe cap de cel puţin trei ori pe 
săptămână, cu sau fără şampon în RPR. Cum a admis şi cea mai autorizată şi mai 
subiectivă exegetă și exodacogetă până-n Bassorah a operei sale, Isadora, cam 
mal-baisece de secul in potentia Chiose Enache, zis Kiyosaki, din tată bogat 
diplomectual sărac cu trei licenţe și opt granturi, dar răzvrătită vindicativ contra 
ordonanţei de urgenţă a Destinului românesc răstignit de Soarta Ursitei într-o 
Evropă violatoare, ce stipula c-al lor plod Jan-Marius Enache fi-va-ne 
Preşedintele Mântuitor, într-o Țară ca solarul Ierusalim ceresc, pogorât înainte de 
Judecata de Apoi, de iminenţa căreia, în capitolul Greu e să nu scrii apocalipse, 
face vorbire şi epistolarul armagheddonic, cum că n-are niciun sens anticorupţie 
să profetizezi, altfel decât cu dedlainul iminent, cât să-i mai prinzi vii pentru 
prescripţie pe torționarii care au împilat şi jupuit Ţara cam cât tăticuțul Coanei 
Anetta, Ambrozie Tichie, sau chiar cât baronul Rică Fărăfrică, despre 

îmbolnăvirea căruia de sidă providenţială Narcis Moga susţinea că-i „opera“ 
rakeților mogulului muscelean Cezar Bogza, recuperatorul Ghizdavilor, adică nu 
a neveste-sii foste moaşe, Marijana Riţa-Zaraza, de-a dezbătut recent, în presa de 
partid finanțată de toţi cetăţenii, besteleru' ei atoatetămăduitor Auroterapia cu 
pişat, în curs de tălmăcire pe moldoveneşte de Maradonel Zamfir-Frișcă, care 
anticipează şi-n dreapta Bugului o criză ca şi inevitabilă de identitate a 
compensării leacurilor băbești cu teste de sarcină. 

— Cum adică oarecum a făcut ăsta Canal în locul altora? tresări ca de-o 
presimţire a ceva de semnalat, cu Indignare, în saitul ei, Derapaje, baroneasa 
Dorothea Schlauberger d'Esgrignon, gândind la Alecsandri, Heliade, Bărnuţiu, 
Haşdeu, Eminescu cel terminat exhaustiv ca Poet Naţional, şutu-l în Venere și-n 
Madonă, Vasile Conta, Goga, Iorga, Nae Ionescu şi omoplatul acestuia, absurdul 
om omiţător de denunţț Ionașcu, laşul fugit de zarcă Mirciulică, ciclistul Ciolan, 
căruia până-n senectute-i ardea de ariene sexy, în loc să se sinucidă, ministrul de 
constructe naţionaliste-n rostire Dinicu Noica, traficantul de arme Ţuţea, cică de 
la aerobaza Boteni, şi alți mari vinovaţi, Gastoane... Veni-va zi... Să-i ia duba pe 
toți! Și abia, după abia abia, se va-ntocmi şi Lista marilor corupți în România. 

— Liste Negre avem şi noi gata întocmite! sări senatorul SMT Marean 
Tăbăcaru. Da, viitorul e jos, jos ma-fi-a, şi aşteptăm să fie... canalizate spre 
Ministerul Reeducării la beci chiar personalități recente, de-ale voastre, din alea 
corupte pe Valută, pentru care uşile Piteştiului și ale Aiudului au rămas larg 
deșchise!... Căţeaua de la Paris, proasta de la Cluj, ţiganii de la Păltiniș, japiţele 
de la Comana, legionarul antisemit pretins critic, al cărui tată, împușcat de 
generalul Argeşanu, a stat expus pe treptele prefecturii la Râmnicu Vâlcea... 

— Nu scormonind în gunoaiele securităţii, avertiză ministrul Coriolan Pigu, 
când numai câteva sute de rătăciţi vor să ştie „mai multe“ despre Romlag decât 
milioane de oameni aşezaţi despre celebrul Su/leyman Magnificul (Magnificent 
Century, 2011, culmea 1989 a Postromânismului, 22 ani de liberty, cât a vieţuit 
şi România Mare!), vom găsi noi fonduri de medicamente compensate, să le dăm 
la iubiții noştri de părinți, pe la spitale regionale din banii de Catedrală. Eu admir 
oamenii simpli, îmi place să ronțăi eugenii, şi nu văd ce s-ar pierde dac-am câştiga 
vreodată compatibilitatea dintre hitlerism cifre şi stalinism cifre, chiar admiţându- 
se dialectic convertirea cantităţii bolşevice-n calitate nazistă, fiindcă atuncea s-ar 
derapa şi devia undeva cotangent cu paradoxul român că, la noi, securitatea e 
mereu muuult mai iubită de Poporaţie decât intelectualitatea, intelligence versus 
intelighenția, 7:1, pe nisip, adică s-ar releva contradicția antagonistă dintre 
urmarea că orice anticomunist, care e o sabakă, ar trebui să îmbrăţişeze fascismul, 
şi cererea acută de progres societal, în sensul că fără supraputerea de temut a 
Uniunii Sovietice, al cărei subprodus regretabil şi repede şi lesne trecător a fost 
mult hulitul Gulag, ELIBERAREA Occidentului, deci şi a noastră, a românilor, 
de sub jugul hitlerist, nici n-ar mai fi fost de conceput și demarat! Și, în orice caz, 
Adriana Bratu, mămiţica colegului meu de Megacasa Parlamentarului, Gogu 

Tăpoieşu, n-ar mai fi putut să ahuiască să stea keep calmă pe... genunchiul 
Ostaşului Roșu, să zicem, câtă vreme o echipă specială... aresta, sub comanda 
scriitorului transnistrean Vanea Bednii, chiar pe tac-su, pe ilustrul profesor de 
propagandă antonesciană Horea Bratu, putându-se forma încă de atunci un Lot 
care, după opinia mea, ar fi trebuit să-i salte şi pe principalii săi colaboratori 
fascişti la dezastrul Ţării: Marius Ghizdavu, Grigore Căinaru (cu nevasta, Dora), 
filologul Iancu Noveanu, părintele Atanasie Damian, doftorul Liviu Lecca, 
periculosul fiu al acestuia, algebristul Raulică, viticultorul Otomega, urmărit şi 
de simieni pentru trădare, ca legionar trecut la georgiști, precum şi sceleratul 
creier ascuns al întregii inginerii ideologice, agentul lui Alecu Ghizdavu-Şaragă, 
domnul Mişu, un profesionist şi jumătate, capabil de orice derapaj moral, de orice 
deraiere etică pragmatică, cum de Revelionul 1940-1941, când s-a comis şi 
parastas şi diaree pentru căcata Românie interbelită, el şi-a adus la Ziduri 
logodnica, pe frumoasa Elvira, care nu întâmplător se găsea-n călduri, umblând 
cu toții cărturarii târlă după ea, de la mare pân' la mic şi de la mic, deci Raulică, 
până la ăla mare, anume incontestabil colonelul, obez pe atunci, Belizarie Moga, 
oricât de implicat din considerente naratologice privind plasarea la masculi a 
propriilor lui trei fiice, de vindeau doniţe, blide, ţuică şi ii la iarmaroc în Valea 
Păcurarului, toţi aceștia, aşa-zişi intelectuali, urându-se sălbatic între ei cu 
gelozie, dar unindu-se totuşi consenzual în dragostea de Țara trasă pe roată, încât 
se repeta pe Râul Doamnei dezgustătoarea melodramă din Herr O'Nani de 
Richard Wagner, compozitorul de dedicații al Fihrerului, unde Ernani și Hugo 
concurează pentru o aceeaşi Elviră, tot atât de frumoasă tabloidic ca Elvira 
noastră martiră de la Yalta, care verişoară a lui Marius Ghizdavu era local mai 
seducătoare decât parizianca Elvira Popescu, însă cooperau toţi din dragoste 
pentru Spania, desigur pentru Spania lui Valter Roman și a Anei Pauker, nu 
pentru Spania lui Moţa şi Marin, dintre care eu sunt convins că ar trebui trimis 
tânărul cercetător Muhală Muistu la Moscova, să scotocească-n arhive cât grant 
a donat sau nu preotului loan Moţa tatăl, la Orăştie, moşierul reacționar Denis 
Ghizdavu, ca să scoată într-un tiraj de masă, cum îl demască azi Narcis Moga, 
Protocoalele, traduse de fiul Ion I. după ediţia Roger Lambelin, aducându-și 
astfel aportul românesc încă din 1923 la scoaterea din minţi a unei întregi 
generații de Aici, iară nu una de nemți din Breslau, Cracovia, Lemberg sau Viena! 

— Ce n-au înţeles cercetătorii nici în ziulica de azi, Tăbăcare de eutanasiezi 
corupții, hâtru îl agrăi provocator nereeducabilul senil căluşar în adidaşi 
univesitari Doru Băluţeanu, cu o privire cinică de revizionist negaţionist, e că fără 
crimele bolşevismului care amenința baltic să se probage şi-n Occident, ar fi fost 
exclus ca nişte nobili Germani, ca nişte elemente rare ale unui Sânge nu numai 
chivernisitor de cultură, ci şi creator de Gaist, să se preteze ei la niște fapte atât 
de reprobabile ca acelea definitiv judecate la Niirnberg, şi de nenegat, că e 
periculos, deşi ca şi-n cazul lui Ceauşescu lichidat de emanaţi, probatoriul a lăsat 
de dorit, negăsindu-se documente Wannsee emanând olograf de la Hitler, privind 

comiterea de atrocități, iar pentru abilii gestapovişti ai Cominternului fiind jucărie 
să aducă-n Marfarele lor de propagandă, inventate de Troțki, niscai lagăre de-a 
gata din Gulagul ăla de o varietate enciclopedică, şi să scrie pe ele Auschwitz, 
Maidanek, Treblinka, Sobibor, Ravensbriick, Dachau sau Buchenwald! 

— Germani, îââî? rânji a neîncredere Marius, amintindu-și nu pe Otto Runge 
cel ce, departe de a-i reteza degetele de pictor cu securea titoistă, i-a cedat locul 
în elicopterul sud-vietnamez trimis la Gumrak de Fiihrer personal, pentru salvarea 
elementelor valoroase absolut indispensabile războiului-total-defensiv, ce va fi 
declarat prin Rede im Berliner Sportpalast a lui Goebbels, 18 februarie 1943, 
intitulată Nun, Volk, steh auf, und Sturm brich los! (Nu cu folkul, ci cu briciul 
vom stăvili asaltul stelei roşii!), bătălia de blindate de la Kursk, la nord de 
Harkovul Murocikăi, nevizând decât un efect întârzietor asupra poftei lu' Stalin, 
Churchill şi cu Roosevelt de-a aduce mai repede la urne pe România şi chiar pe 
Elvira, de frumuseţea căreia nu s-au mirat decât la Ialta noastră, Marius nefilmând 
mai nimic din confruntarea triceratopşilor de oţel, pentru că Mişu îl avertizase că 
deja Jukov știe totul despre Unternehmen Zitadelle, în timp ce inginerul Gary 
demitizase Încleștarea Fiarelor, susţinând că-n câţiva ani, un mic stol de 
elicoptere Dracula, românești, va fi suficient pentru nimicirea în câteva minute, 
de dincolo de orizont, a toată etalarea turmelor de tancuri şi taburi, ouate diareic 
de industriile totalitarismelor, viitorul rezervându-şi dreptul ştiinţific de proiecta 
şi genocidele tot mai tehnologizat, încât să nici să nu mai fie cerere de camere de 
gazare colectivă, fiecare dușman sau indezirabil de pe Liste putând fi identificat 
de sus, după CNP biroul populaţiei, şi ochit lovit cu ajutorul celest al sateliților. 

Nu-nu-nu, nu pe nobilul Otto Runge și-l amintea ca german Marius, ci pe 
sinistrul Oscar Hubig, pilosul ce i-l împuşcase, la un şah pierdut, pe robul său cel 
mai iubit, Feodor Kuzmici Merţalov, a cărui lipsă o resimțea mai mult decât orice, 
postbelic, în căscioara din Pădurea Andronache, în special noaptea, unde deși 
practica Digital Cocooning, mai ieşea la adăpostul întunericului nostru românesc 
pentru a săpa, antrenându-se de fapt pentru Canal, gropi gropiţe pe sub anumiţi 
arbori, umplându-le cu nişte cutii de măşti de gaze ascunzând cărți şi broşuri, 
pentru cine ar mai fi fost interesat vreodată de odioasa Românie Regală şi n-ar 
mai fi putut-o găsi în bibliotecile epurate profesionist de nişte intelectuali avizaţi 
şi drepţi, stârpite pe vecie, adică până la formarea publicului incult funcţional. 

— Es war zwei Minuten vor zw6lf, rerăsfoi el sub lună materialul ce îl 
tradusese în februarie 1943 pentru superiori, cu menţiunea că, după opinia sa, nu 
vom mai lua Basarabia şi Bucovina în acest război, ci Transilvania şi Balcicul, 
aşa că pentru a redobândi spaţiu vital cultural măcar la limita critică a autarhiei, 
va trebui să ne resemnăm, să fim făţarnici şi să exploatăm acum potenţialul 
sovietic, pentru a despica masa slavă balcanică și a împinge românismul până la 
Salonic. Ein weiteres Zogern hătte leicht zur Vernichtung des Reiches und nur 
vollkommenen Bolschewisierung des europăischen Kontinents gefiihrt. 

— No-no-niet, nu era doişpe fără zece în 22 iunie 1941, rezoluționase 

generalul de propagandă Horea Bratu pi raport. Căci dacă şi hitleriştii s-ar fi 
câcâit, cât alţi occidentali, în a-i da peste mordă Kremlinului roşu, Reichul ar fi 
fost nimicit de Stalin „în cinstea lui 7 Noiembrie 1941”, şi întregul continent 
european, rămas fără apărare, ar fi fost bolşevizat ireversibil, cum va păţi 
România în 1944, de-o să se comporte ea peste seculi mai degrabă gubernial 
țarist, cam ca o fostă republică sovietică, decât habsburgic, ca o Polonie, 
Cehoslovacie, Austrie sau Ungarie! 

— Nu, dom'le, Reichul nu a început războiul de la Răsărit nici prea devreme, 
nici prea târziu, zâmbi Runge către Hubig şi Reichmann. În altă parte s-a greşit! 
În concepţia, în viziunea germanilor despre bolşevismul sovietic, der ein Volk 
von fast 200 Millionen dem jiidischen terror dienstbar gemacht hatte und es zum 
Angriffkrieg gegen Europa vorbereitete... Şi oricât s-a străduit Marius Ghizdavu, 
cu familia, care făcuse încă de pe la 1812 spionaj peste Prut, peste Nistru, peste 
Bug și chiar peste Nipru și Don până-n Volga noastră, el nu a putut corecta în 
carpen (de fapt era finap, jujubier) cu nimic optimismul ăsta reducţionist al lui 
Hi, că noi cruciații ne confruntăm cu o gloată sau hoardă de vreo 200 milioane de 
slavi, prostiţi, dirijaţi şi terorizați de eternul „evreu internaţional”, să-şi verse 
sângele ca să cucerească Europa, în folosul şmecherilor bulgari de la Comintern! 

— În repetate rânduri, am sesizat pe cale ierarhică la Berlin, se spălă pe 
mâinile bătătorite de brunul roșcat de pădure Marius, că Stalin nu e antropologic 
un Ewige Jude, după urechea mai bleagă, din stânga, cea cu aluniță, studiată de 
eminentul eugenist doktor Liviu Lecca. Dimpotrivă, rumegând analize-sinteze 
despre congrese şi alte materiale de-ale totalitarismului său, rival celui nazist, 
tovarășul Lenin al II-lea, titanul Stalin, s-a sensibilizat şi alertat la frecvența 
impresionantă a numelor neruseşti din Nomenclatura Sovietică, despre care se 
făcea vorbire şi retorică, aşa că s-a aşternut de prin 1937 cu uriaşul Ejov pe epurări 
hitleriste, acum lansându-l în viaţa politică şi pe juristul răzeş român Vîşinski... 

— Păi, ce crezi tu, mă Mariusică, mi-a replicat mieros Fiihrerul, că dacă 
Procesele de la Moskau ar fi împuşcat numai ruși din vechea gardă leninistă, s-ar 
mai fi iscat ne... nedumerire „intelectuală“ pe la Paris?... Aud?... Şi fără clare 
dovezi antisemite, oare le-aş mai fi aprobat eu Pactul lui Ribbentrop şi Molotov? 

— Trebuie să se înțeleagă de toți că nu este luptă cu slavii, ci cu evreii. Ori 
învingem Noi şi lumea se va purifica, ori înving Ei și devenim sclavii lor! îşi 
notase conştiincios Bratu viziunea standard la şedinţă, la Guvern. 

— Stai cuminte! şopti soția de nomenclaturist nazist Inga Ley, atotştiutoare 
încă din 29 decembrie 1942 de Dezastru, când visătorul Marius se întinse delirând 
lângă ea, încercuit, dârdâind în zăpadă la Gumrak. Este inadmisibil ca Joseph 
Goebbels să se mai exprime, la 18 februarie 1943, cu tot atâta nepricepere 
sportivă la bolşevism câtă avea şi Mareșalul vostru, la numai un an de la numirea 
sa ca simplu prim-ministru al Regatului, de către Maiestatea Sa Regele Mihai... 

— Ce nu ne putem noi explica aici e cum, chiar la un an de la intervenţia 
post-Stalingrad a sfrijitului demagog Goebbels, Antonescu rămâne prizonierul 

aceluiași reducționism naiv! îi sateliză în căsuţa din pădure o voce transoceanică 
speranţa că Vin Americanii, să-i salveze şi Opera, și Moşia de răul ruşilor. 

—Evreul, îl cita pe Mareşal, la culesul viei în 1941, soțul Dorei, Grig, deşi 
el se oprise la Nistru şi se întorsese la birou la Ministerul Propagandei, e Satana 
şi principalul vinovat pentru oprirea ofensivei noastre la Odessa! 

— Oricum, Grig al meu s-ar fi fofilat de la orice misiune pe front ar fi primit, 
mergând el pe înţelegerea genială, specifică doar artiștilor cuvântului, că soarta 
românismului se decide simbolic, adică doar până-n Nistru, şi că dacă scrie „pe 
repede înainte” un fluviu-roman, generațiile ce vin fast forward 1-l vor şi citi. 

— Ceea ce a şi reușit, Sustragerea, revenindu-mi mie la Minister misiunea 
periculoasă, Dora, de a însoţi pe cameramanul din Dresden, Otto Dix Runge, să 
acoperim la sfârşit de septembrie 1941 luarea Kievului, prilej cu care trupele 
române şi germane vor administra proletariatului internațional cominternist cea 
mai categorică înfrângere din istorie, un 10:1, cu incalculabile pierderi de care de 
luptă, camioane, tunuri şi cu peste un milion de prizonieri, demascând orbitor 
incompetența bolşevică până şi-n Materie de război, pentru care marxiștii 
privaseră Dialectic de fericire, vreme de cinci cincinale, popoarele subjugate ale 
Uniunii Sovietice. Mi-amintesc că şoferul lui Otto, un nazist fanatic, ne tot 
intoxica, pesemne avea consemn, cum că orașul de pe Nipru, al mitropolitului 
Petru Movilă, fiind și natal propagandistului itinerant Ilya Ehrenburg, musai 
stăpânul ista evreu de sclavi slavi trebuie c-a stat cu înjurătura, nagaika şi naganul, 
în tranşee-n spatele soldaților, mânându-i să lupte până la ultima suflare, numai 
ca să ne provoace nouă pagube maxime, în oameni şi materiale! 

— Or, eu cunoscusem vag pe Ehrenburg la Antibes şi la Paris, gravitase 
elegant, poate cu intenţii de influențare pozitivă, dacă nu şi de angajament, pe 
lângă suprarealişti, că tot cochetaseră mulți cu bolşevismul, adică eram acolo Eu, 
Murocika mea, Dorothea Schlauberger, Picasso şi Dora Maar, Paul Eluard ŞI 
Nusch, Eileen Agar şi Joseph Bard, parcă Max Ernst şi Leonora Carrington, parcă 
Henry Moore şi Irena Radetsky sau Louis Aragon (care zicea că-mi inspectase cu 
Ajutorul Roşu închisorile basarabene și c-ar cunoaşte ca-n palmă Harkovul) cu 
Elsa-i 'Triolet, sigur Roland Penrose, nu Romain Rolland, și mai ales fotogenica 
fotografă Lee Miller, care m-a interesat superlativ, nereuşind însă s-o conving, 
abia la Mougins, decât să vină să abordeze artistic România Regală, ceea ce a şi 
făcut prin 1938, îmbrăcând ia noastră, excelent album cu ursari, chei, o frumuseţe 
americană care părea fascinată de exotic şi aventură, zăbovise-n Egipt, cunoscând 
poate pe Ioil Borgiah în fantoma Bibliotecii din Alexandria, ascunzând dincolo 
de pasiunea ei pentru frumos şi periculos, o adorabilă fimeie di casă, iubitoare de 
cratiţă şi reţete culinare, ah of-of, exact ce-mi trebuia mie în pacea de la Ziduri! 

— Nu prea l-am capturat eu pe marele Ehrenburg, dar am prins, printr-o 
perdea dintr-un birou german, momentul trecerii Convoiului Morţii spre Babi 
Yar, revelația privind banalitatea răului conducându-mă mai târziu la o 
despărţire de om, de specie, de homosap, deplin conştientizată mebic-homonic 

abia când Rodul negocierilor dureroase, purtate de Prinţul Știrbey, cumva și de 
mine, în amintirea Reginei Maria, cu anglo-americanii ei la Cairo, a fost 
imprevizibil, năucitor, absurd, strigător la cer... Bombardamentul cât o 
Hiroshimă-n Balcani din 4 aprilie 1944, pulverizarea Vilei Izvoraşul din Strada 
Liliputană nr. 4, unde la parter sta unchiul Alec cu tanti Amelia (dar vor muri în 
pivniţa de la subsol, naiv socotită adăpost), la etajul unu Elvira şi cu Mişu 
(surprinşi providenţial duși la Ziduri pentru damigenele cu vin şi mielul de Paşti!), 
iar la doi, de n-ar fi tulit-o la Basel în toamna lui 1943, luând şi pe Clariţa Honig 
drept guvernantă cu ei, ar fi trebuit să piară Virginica, virtual şi nepoţii mei Vicky 
şi Alex, precum și fratele meu Augustus, cu care, cedându-i eu succesiunea de la 
tata, încheiasem la 29 august 1943, când a împlinit Ingrid Bergman 209 de ani, un 
fel de gentlemen's agreement să m-ajute ca 'Theo van Gogh pe fratele Vincent. 

— O-lio-lio, în loc să ne consoleze ca pe nişte copii orfani ce eram, îşi 
amintea fermecător Elvira, pe verișorul Marius îl durea mai mult pierderea, sub 
bombele incendiare, a Bibliotecii Alecu Ghizdavu, adusă toată de la Iași, cu 
deosebire arderea de tot a albumelor bricolate de mama mea, Amelia Şaraga, cu 
numeroase fotografii pictură de gen şi portretistică din viața noastră românească, 
de maeştrii arhivelor Nicolae Ionescu, Iosif Berman, Costică Acsinte, Willy 
Pragher, câmpulungeanul bucovinean Cazimir Honig (şi fiul lui, Samson), 
ieşeanul Zeno Lewald, Ioniţă G. Andron din Oaș, şi mai ales vreo 40 de plăci 
fotografice de la însuşi Samoilă Mârza, de valoare istorică unionistă inestimabilă, 
cu acea Albă Iulia de la 1 Decembrie 1918, luată la mişto un centenar mai târziu! 

— Bine, socoti Mişu că poate dezvălui mai multe detalii penibile de când 
Elvira a căpătat la Ialta o solidă experienţă de viaţă, nimeni nu e perfect, toţi am 
colaborat direct sau indirect, toți am fost păcătoşi, nu e nicio deosebire între 
corupți şi incoruptibili, între opozanți, disidenți şi rezistenți prin cultură socialistă. 
Când tocmai se pregătea de zor sălbatica, criptorasista, anti-galițiana bombardare 
anglo-americană a României şi a Vilei Izvorașul, în scopul bolșevizării întreg 
Estului, românaşul Marius, la Cairo, în loc să documenteze pe Prinţul Știrbey, 
ajutându-l să obţină de la Aliați un adevărat Armistiţiu, nu o Capitulare 
Necondiţionată faţă de Comintern, absenta mereu de la pertractăni. El tot da 
târcoale Villei Al Beit, unde reținuse că, deși locuia cu Penrose la Londra în 
cartierul cimitirului lui Marx, cel puţin prin 1939 încă se mai repezea pe-aici prin 
Cairo artista vizuală Lee Miller, nedivorțată de soțul arab mogul. La Ministerul 
Propagandei, înainte de a porni spre Istanbul şi Cairo, Marius găsise-n hârtiile lui 
Bratu ciorna unei mulțumiri, din 23 ianuarie 1939, „către doamna Lee Eloui Aziz 
Bey, Villa Al Beit, Cairo“, din partea ONT Carpaţi, pentru albumul fotografic 
1938, România pitorească. Încât la 4 aprilie 1944, de-aia Marius e surprins 
tocmai la Alexandria şi nu la Cairo, lângă Prinţ. Se tot interesase de Lia lui (aşa 
e codificată în Jurnalul Francez), prin cafenelele şi barurile din Zamalek şi din 
romantica insulă a Nilului, de luase în serios dezinformarea lansată de un chelner 
hâtru, cum că americanca ar bântui pe la peştera profetului loil Borgiah, să se 

spovedească și să-i fie desluşit viitorul: preşedintă a SUA sau femeie de casă! 

— Astea-s cancanuri... Mai arzătoare e pierderea Bibliotecii din Villa 
Izvoraşul, fiindcă mai avea Alecu Ghizdavu şi fotografii groaznice din Războiul 
Civil de la Nistru, probe privind războiul psihologic terorist practicat de timpuriu 
de Armata Roşie leninist-troțkistă, cinică pragmatic științific materialist încă de 
la naștere: numeroase documente cu oştenii căzuți sau mai rău, cu prizonieri, 
batjocoriţi, mutilaţi, cu ochii scoşi, urechi decupate, desfiguraţi, decapitați chiar. 
Bun diplomat, reuşise să întreţină relații mefiente dar corecte cu Simon Petliura 
şi o parte din colecție se îmbogăţise clar din nişte surse ucrainene antibolșevice. 

— Dar de ce era atât de important pentru voi Ehrenburg? se miră Victoriţa 
iscoditor, deși era la curent, despre vizita influencerului în România grevei Regale 
pornite contra guvernului Groza-Viîşinski, citise ea la poștă pe vreun Brucan din 
Scânteia, urmărise Jurnalul vreunui Brateş ce prefața filmele sovietice, de război 
pentru apărarea stalinismului şi de colhoz ca rai blond, voios cum în Kuban. 

— Pentru că-n Pravda noastră din 26-27 septembrie 1945, acest informat 
agitator ne va trasa liniile directoare sincroniste pentru Autoelită, nu doar din 
epocile Dej şi Cea, ci şi din a lui YI! izbucni Marius într-un râs mineresc, de săi 
se scuture de floare vişinul lui Vanea Ţăpoieşu, de la Scroviştea din Pridnistrovia. 

— În ciuda unor mari bogății naturale, România a fost veşnic săracă pentru 
că conducătorii ei nu s-au preocupat, păli de indignare ca de pancreatită biliară 
acută cronică Tristan Băluţeanu. Decât de propria lor îmbogăţire. Nu numai 
fasciştii şi Antonescu... Care fasciști, băi? Mincinosule! Că Garda de Fier era 
super-creştină, nu fascistă atee! A-nfiinţat Sima vreun lagăr?... Aăăă... Nu numai 
fasciştii şi regimul militar-fascist, dar şi aşa-zişii „democrați“ au fost răspunzători 
de prăbușirea României. He-he! Bravo! Trebuie trimişi adică liberalii și ţărănişti 
la Reeducare sau la Cimitirul Săracilor!... Numai orbii pot afirma că democraţia 
a existat în România înainte de venirea la putere a fascismului. (lată ce trebuie 
să susțină după 2001-2011, vienezul Schmitt și pubintelectualii globaliști ai 
Epocii Wash!) „Partidele istorice“ au pregătit triumful fascismului. Fasciştii au 
omorât aproape 500 000 din cei 800 000 de evrei ce trăiau în România... Ce v-am 
spus eu? Ce zicea Ehrenburg acum 50 de ani, susține şi elita noastră oengistă. Dar 
de unde alți fascişti, frate? Că se terminase milităreşte cu Garda de Fier! Logic, 
trebuie sculptorii comunişti să închine o statuie Mareşalului, fiindcă a nimicit 
tineretul naţionalist. S-o ridicaţi voi, neo-comsomoliști, prin muncă de brigadier! 
Hei-rup, hei-rup, hei-rup! Bum! Că tot vă prostesc străinii ăştia cu voluntariatul 
în colonia de azi, România. lar ce-a trimis Horthy la Auschwitz din Ardealul 
ocupat, neiertând nimic, cu precizie habsburgică, vreo 200 000 de evrei, 
Ehrenburg contabilizează tot la români! Nu-i așa?... Strigător la cer, domnule! 

— Experienţa democrată a României precomuniste, rămase la convingerea 
ei Galina Cobiliţă a lui Alin Vişan, e ca şi nulă, cum susţin şi vest-istoricii care îi 
formează pe tinerii noştri cercetători. Despre asta vorbim aici, nu despre Războiul 
Sfânt! Noua Constituţie, aşa-zis iorgovană, este însă prima care satisface 

standardele euroatlantice, dacă vrem să ne integrăm, fie şi ultimii! Înainte vreme, 
femeile, ca Sofia Nădejde, n-aveau drept de vot. România Mare era campioana 
relei guvernări în Europa, după cum RSR a fost cea mai împuţită ţară socialistă. 
Deci ne trebuie o asumare responsabilă a trecutului, aşa cum a fost el, orbitor de 
ruşinos. Avem dovezi, cum zice şi Larisa Rîbalovna a lui Nichita Căinaru... 

— Arhivele noastre au fost jumulite de învingători! oftă revanşard Noveanu. 
Aşa că se poate demonstra împotriva noastră orice şi ni se pot ierarhiza din afară 
valorile. După demitizarea Istoriei Românilor la 1997 şi, chiar mai demolator, 
după Dilema anti-Eminescu, aici nu se mai poate scrie nici poezie, şi nici istorie! 
Decât de-aia în doi peri, corosivă postmodernist! Ca să ne aflăm în treabă. Din 5 
martie 1998, suntem cu toții nişte mancurţi! Basarabia, Bucovina, Balcicul nu se 
vor recupera. lar Transilvania şi Banatul le vom pierde lent ca nişte nesimțiţi! 

— Vrea să spună filologul că le vom pierde pe nesimţite, traduse generos 
Sergiu Enache, închizând din ochiul de stânga, tic datorită căruia 1 se zicea-n 
cartier la noi Chiose, Kiyosaki. La cele trei licenţe ale mele în guvernanţă şi la 
relaţiile lui Unchiu' Jan, adică tata când era securist, eu trebuie să mă așez 
întotdeauna pe poziții responsabile, realiste, nu, Isadora? Dacă chiar vreau să fiu 
un prim-ministru performant şi să las după mine, cum propune bunicul tău 
Marius, o Operă ca la Sydney pe insula din Lacul Morii, un Muzeu de Artă 
Modernă ca la Bilbao pe terenul Romexpo, o Cetate a Ştiinţei ca la Valencia spre 
Măgurele-Jilava... Nu însă şi un Palat al Arhivelor şi Izvoarelor la Podul Izvor. 
Fiindcă arhivele tari ni sunt la învingători, la Moskva şi la alţii, o parte, iar altă 
parte chiar dacă zac prin grajdurile sau magaziile fostelor IAS-uri, nu prea sunt 
accesate decât pentru imobiliare, să-ți bagi acte false ca ginecologul Cezar Bogza 
sau, deopotrivă, să chiuretezi acte incomode. ȘI nici o Bibliotecuță Naţională 
compatibilă cu Gallica a Franței, nu, niciodată! În primul rând, nu una digitală, 
pentru Diasporă. Politicienii ar da ei ceva rămăşiţe, pe la rectificări bugetare, dar 
nu le cere intelectualitatea, nene! Ba chiar se opune, sabotează, nu serveşte! Orice 
xenocraţie ştie că o cleptocraţie de succes nici nu poate face tandem decât cu cea 
mai subdezvoltată intelighenţie, Isadora, în ţări cu star capturat din Africa, Asia, 
Oceania şi America Latină. E şi exclus, ca oengişti... finanţați de la Guvern pentru 
nimicuri, să ducă ei un Război Sfânt pentru Infrastructură Intelectuală, încât să 
avem un declic şi să demarăm Marea Recuperare ghizdaviană, astăzi la Cluj 
Napoca, pentru că la Lviv nu mai e-n UE. N-are cine pune pe agendă reducerea 
decalajului de dotare, încât să nu ne mai fugă creierele în Occident, nu pentru 
salarii mai mari, ci fiindcă în RO n-ai cu ce lucra. Dar când voi avea Eu roată 
puterea, o să cer la import carte USA academică serioasă de un miliard de dolari 
anual! Eu nu mă uit la bani, nu sunt zgârcit decât la comision, încât să poată şi 
intelectualii fără granturi şi obligații față de străini să scrie, da, în România mea, 
cărți documentate la zi, curmându-se astfel cu înapoierea datorată mandavoşkăi, 
politicii Moarte intelectualilor, lansate în 1990 şi neobservând nimeni că nu s-a 
mai oprit, deşi s-o gătat şi cu mineritul... 

— ŞI cât o să-ţi fie anual comisionu' pe un miliard de cărți? izbucni Isadora 
în râs, ştiind de la bunicuţul Marius că unui Enache i se fâlfâie de Luminarea 
Poporului şi de însăşi Marea Recuperare a istoriei culturale netrăite din cauza 
colonialismului de tip estic, galiţian, intra-european, necesitând cantităţi mari de 
vigilență woke la Ura de Sine, stare pe loc în bătătură din vina imperiilor eficient 
barbare cu noi românii, încât turistic nici măcar nu îndrăznim să ne propunem ca 
Bucureştiul să concureze Viena lui Nehammer, Moscova sau Istanbulul. 

— Cu comisionu' ăla, că văz că te râzi ca o vacă Fulga, nu e nimic de râs. 
Eu cu mama și cu tata, Isadoro, şi cu frate-miu Viorel Pepi, zis şi Vip de paţani, 
nu suntem mai fraieri decât alţii. Cum gândea și bunică-tu Marius, în dezvăluirile 
din Ich bin ein Elsasser!/, o viaţă scurtă are omul şi un trai nenorocit, iar marile 
decizii se iau în moment de supremă luciditate, cu mult înainte de a le veni 
sorocul. Vorba ceea: de nu ne-nfigem noi la pomană, o vor păpa duşmanii. lar 
obraznicu' mănâncă praznicu'. Repet reiterat pe ce mă bazez. Dac-o fi să fie să 
negociez Eu vreodată, sau Vip, sau mama şi cu tata, niscaiva despăgubiri istorice 
sau ce reparaţii morale au pretenţii urmaşii victimelor de la Războiul Sfânt, care 
am speriat lumea, noi suntem chitiți din familie să nu discutăm! Mergem pe cifra 
maximă avansată de păgubit. Eu nu-mi răcesc gura de pomană să mă tocmesc, 
fiindcă nu-mi permit să polemizez nici starea arhivelor jefuite, apoi degradate din 
incurie sau modificate, nici digitalizarea neîncepută a bibliotecilor, nici calitatea 
experților, selectaţi din nişte refuzați la export, chiori în ţara orbilor, sau din 
diplomectuali cu doctorate false. Capitulare Necondiţionată! Ca la Pacea de la 
Buftea din primăvara lui 1918. Care până la urmă a ieşit cu şampanie și artificii. 
Cum zice şi Kant, eu judec ca om generic recent, adică „aşa cum ar face şi altul 
în locul meu“: for ce e drept să am eu, e ca şi dreptul meu, comisionul meu. Ce 
îmi trag pentru familia mea, e şi normal că se consideră de la sine înţeles... lete, 
băi! Alții cedează teritorii fără să clipească, sau măcar le recunosc independenţa 
față de România, să se vâre ruşii acolo sau chiar influența maghiară, cedează 
bogăţiile şi pământul şi marea cu tot cu gaze la imperialiști, iar eu, intelectual cu 
trei licenţe pe bune, să am scrupule cu dreptu' meu de prim-ministru român! 

— Singura dificultate la comision, Isauro-lsauro, își frânsese mâinile 
doamna Lili (că domnu' Bebe era dus cu tiru după marfă), ţine de incertitudinea 
lui Hamlet dacă va fi sau nu va fi. Singurul scenariu pozitiv, întrevăzut în bobi şi 
de vrăjitoarea mea, de fapt a cumnatei mele, Zuzulina, cafegioaica expertă-n reiki, 
e prognoza că odată-n uie fofilaţi, de îndată ce Occidentul ne va întrema prin 
proceduri de healing economia autodistrusă, hop a doua zi se vor înfiinţa încă de 
dimineață portăreii piranha la noi la interfon, ca când eşti Safta Florăreasa şi dai 
taxă de protecţie la partenerii din interlopime!... După estimarea lui Viorel, Pepi 
al meu, Germania a vărsat despăgubiri de peste trei sute miliarde de dolari, ceea 
ce înseamnă că, având în vedere trendul că se socoteşte participarea de la egal la 
egal a lui Antonescu la crimele lui Hitler, păi să tot bată spre vreo cincizeci de 
miliarde de euro datoria noastră de Război Sfânt, pe puţin, din care câştigul lui 

Sergiu, „comisionul“, dacă îl pune viitorul preşedinte Zahei Avăcăressi prim- 
ministru, cum mi-a promis, nu poate fi decât unul greu de numărat! Fireşte, 
trebuie să împartă și cu clanurile şi aventurierii care l-au suit în capul trebii, dar 
rămân totuşi în portofoliu sume de necheltuit. Îngrijorarea mea, de mamă, şi a lui 
Bebe şi a lui frate-su primar nea Fane, fiind când vin alții la alternanţa puterii. 
Pentru că se obsearvă totuşi dacă etalezi. lar serviciile le încalecă şi unii, şi alții. 
Şi interni, şi externi. Numa' duşmani şi invidie pă peste tot! Trebuie să speli banii 
în altă ţară, pe insule cu inteligenţă artificială, încât nu-mi rămâne ca mamă decât 
să mă resemnez c-o să mi-l iei pe copil la voi la Basel, tocmai în perspectiva asta, 
măcar până se mai termină cu suspiciunea şi mai uită lumea de el, vine prescripția. 

— Adică „să se mărite“, să stea la mine în Elveţia, înţelese Isadora ce uneltea 
Cepeca, nu să se „însoare“! lete, bă! Şi să nu mai vin eu la Sergiu, în frumoasa 
Românie cu urși, chiar de el operată estetic, cu injectare de acid hialuronic în 
muian, ca să aibă un zâmbet mai surâzător pentru turiştii lu' mama, occidentali 
tratați jumuliți umiliți de patronii securiști din Horeca drept clienți de unică 
folosință!... Nu ţi se pare, bre, că eşti cam şmecheră din proiect, mamă soacră? 

Cât despre Marius Ghizdavu, el nu auzi din relatarea nepoatei sale decât 
observația doamnei Lili a lui domnu' Bebe ăsta, cum că publicul larg al populaţiei 
pe diferite categorii de vârstă nu știe mai nimic despre contribuția României prin 
Războiul Sfânt la crimele nazismului, ceea ce îl făcea să roşească față de poeta şi 
publicista fără noroc Clara Honig, fără a îndrăzni, fireşte, să-i spună şi de ce. 

— Cum e cu putinţă, Marius, îl neliniştise ea ca din simplă curiozitate, să 
ignore Grigore Căinaru infernul din Transnistria, într-o operă care acoperă mai 
tot secolul, secol XX al tău care sfârşeşte la 11 decembrie 1999, când ai aflat de 
la Soljeniţîn, cam fiind ziua lui, că UE-NATO își va asuma reformele românilor, 
extinzându-se, şi îți începe la 17 august 1916, când I-ai auzit, copile, pe Voicu 
vestind pe Marieta că Rusia, Franţa, Anglia și Italia au semnat la București 
Convenţia de alianţă, prin care vi se recunoaşte dreptul de a recupera de la 
regretatul Imperiu Habsburgic Banatul, Transilvania și Bucovina! 

— O anumită parte a intelectualității române a fost otrăvită de anii de 
fascism, ocoli Marius un răspuns, citând din Pravda lui Ehrenburg sau din 
periodice douămiiste. l-auzi, România s-a rupt mai demult de cultura rusă. Hm! 
Hm! Rrromâniiia s-a rupt mai demult de cultura rusă! Război și pace de Tolstoi 
se poate citi doar în franceză, limba a doua a clasei privilegiate. Mulţi dintre 
intelectualii români au mai multă strălucire decât profunzime şi sunt rupți de 
propriul popor!... Asta, poate după 1998... Îţi dai seama, tu, cât se pierde din 
Tolstoi în franceză? În special periculosul /î rusesc. Castrându-se contrastul acut 
dintre conversaţia aristocrată de salon şi limba rusă cu-ndemnuri pentru vite a 
norodului. Şi a nacialnicilor ce i-au înţeles vrerea!... Să ştii tu că Grig a tradus 
mult din 'Tolstoi, iar în 1946 a scris mai vehement decât Ehrenburg împotriva 
politicienilor vinovaţi de aducerea fascismului la putere, deci de dezastrul țării. 

— Înţeleg, te înţeleg, îl înţelese Clarisse. Ia vsio panimal. Tu nu ai scris în 

presa de dreapta şi inconştientul tău n-avea tensiuni interioare insuportabile, încât 
să fii nevoit să-ţi renegi limba maternă, ca pe o mamă de care ţi-e ruşine, fiindcă 
a avut câte un derapaj dezmăţat. În schimb, fotograf, ai împins războiul până la 
Stalingrad şi ai zăcut, în groaznica încercuire, într-o burtă de cal alb de camuflaj, 
lipițan, opunând în ger fantezii cu Inga Ley la gândul şi mai groaznic al reeducării 
iminente prin muncă, la lemne-n taiga sau la minereu. Sub stress, ai suferit, 
aşadar, ca jurist, o identificare inconștientă cu agresorul judiciar Vîşinski, o 
identificare totală cu eliberatorul justiţiar. De aceea, te-ai pomenit că îţi 
perfecţionezi la extrem cunoştinţele de limbă rusă şi ucraineană, la ARLUS! 

— Nu e adevărat! o contrazise, de la ICR „Mircea Eliade“ Chicago, Svetlana 
Filipescu, pe vremuri dactilografă şi la Securitate la noi la raion. Prozatorul 
Grigore Căinaru, sustrăgându-se de la a muri dincolo de Nistru, deoarece 
înțelesese primul că totalitarismul marxist e mai tare totalitar decât improvizația 
nazistă, a profitat panoramic de documentele ce-i cădeau în mână, conţopind la 
arhiva Ministerului Propagandei de lângă Gara de Nord, în clădirea uriașă cu 
adăpost antiaerian încăpător pentru câteva mii de călători, şi a scris dintr-o sorbire 
un roman realist de 1681 pagini, Sveaşcennaia Voina, un rechizitoriu direct în 
limba sovietică, dedicat lui Jdanov pentru a fi difuzat orbital în cincizeci de limbi, 
în întreaga lume, ca cea mai luuungă condamnare a aţâțătorilor la un nou război. 

— Inculpatul Marius a mărturisit torționarului Kartotekov că tot el a extras 
şi adaptat, din ruseşte pe româneşte, cam o zecime din acest roman Războiul Sfânt 
prea lung şi postum, produsul rafistolat putând apărea pe piaţă, cum fabulează și 
Narcis Moga în ancheta sa bestseller Indecence, degencrescence, sub denumirea 
comercială de Mitrea Cocor! Adică mai devreme decât își planificase pandurul 
Grişa, şi povară unui autor celebru, care văzuse încă de la instalarea guvernului 
Groza-Vîşinski ce văzuse şi Stalin, că Lumina, în România, vine la morţi la Dalles 
de la Răsărit, probabil Sadoveanu, francmasonul... Jidoveanu, Tristane! Autor 
gras, masiv, care nu concepea la Ciorogârla în conacul lui Pamfil Șeicaru ca, sub 
domnia muncitorilor, țăranilor, să nu-şi mai poată practica sportul ceauşisto- 
fesenist preferat, vânătoarea regală şi azi foarte profitabilă, deoarece poţi să iei 
bani pe urşi, zimbri, mistreți, lincşi, hulpi, şi chiar dupe Decesul Căprioarei, de la 
invitații străini superbogaţi, generoși... 

— Este uluitor de adevărat, surâse atât la stânga cât şi la dreapta Lucreția 
Fotiade, căsătorită Bogza, amantă cândva lu' Mişu, vecină de atelier lui Marius în 
nebombardată Villa Hortensia nr. 3 bis, pe care pictor, ajungând tehnocrată 
nomenclaturistă, ea l-a ajutat să-şi cumpere o motocicletă 1] cu ataş, sovietică 
robustă, după ce tot ea îi pusese o pilă şi când a fost promovat la Complexul lui 
Samson Honig, care n-a zis nu, din paznic la aerobaza Boteni după Canal, și 
măturător alături la Obor, în help-fotograf de fruntaşi panou de onoare, ca şi de 
poze de biroul populaţiei, calitate în care a strâns cu anii câteva sute de mii de 
mutre de români, material pe baza căruia a elaborat doctorul recuperator Cezar 
Bogza reacționarul său tratat despre Repetabilitatea umană, demonstrând că 

Epoca Yl este guvernată de acelaşi tip uman care ne-a înapoiat sub Dej şi Cea, 
restul au emigrat, cea mai frumoasă poză rămânând însă a Elizei Alexandrescu, 
dar eu tot nu-l cred pe Narcis că nobilul Marius s-a pretat la a falsifica opera unui 
prieten, convertind sub şantaj Jurnalul de Război Sfânt al lui Grig în acea 
justificare literară a nimicirii satelor şi fruntașilor lor şi bisericilor cămine 
culturale, numită realist socialist Mitrea Cocor. Nici nu le prea avea cu scrisul! 

— Aşa că eu cred că nu cred ce crede ambasadoarea noastră kulturală la 
Chicago, Svetlana Filipescu, pe probleme de pace-ntre picioare, îââi! popoare! 
Oricât de tentant ar fi, pentru noile generaţii inculte, recursul la metoda 
sadoveniană, exemplu de bună practică intelectuală, să condamni un ziarist la 
moarte (prioritate românească, Pamfil Șeicaru) ca să te muţi în vila acestuia de la 
Ciorogârla. De atunci încoace, toți: vreau şi eu! Să dau în gât pe altul să-i iau tot! 

— Nu numai că nu e vina lui Marius că Dora şi poetul Canalului Belomor 
al Morții, construit fără burghezie şi împotriva ei, Grig, au avut un mariaj 
convulsiv, dar să nu uităm, că el însuşi n-a început să se afişeze la vernisaje 
sovietice cu basarabeanca Eliza, mama fără buletin a fetiţei sale Irinuca, decât 
după colectivizarea totală din 1962, când societatea noastră bolşevică atinsese un 
nivel exemplar Dej către Hruşciov, de dezvoltare a vigilenţei şi urii de clasă, orice 
Opoziţie autoreprimându-se, deci putându-se goli Romlagul de supraviețuitori 
ridicoli, nu numai liberali şi ţărănişti, ci şi antonescieni sau legionari. 

— Evident fiind, pentru cine a dat legea invarianței intenţiilor de vot faţă de 
turpitudinile păduchilor cocoţaţi în peruca Țării, că dacă s-ar fi organizat alegeri 
libere, darnicul Dej le-ar fi câştigat, limba rusă Marius învăţând-o încă de mic, de 
la bunelul său popă Antonie Suceveanu, nu de la filfizonul de Denis (Dinicu) 
Ghizdavu, care totuşi când preacucernica-i giupâneasă, emancipata Ralu, avea 
iniţiativa, ca orice femeie progresistă, să-l implice-n cele gospodăreşti apetisante, 
şi-l interoga decuseară ce-ar râvni ca pohtă să i se gătească mâine, nu închidea 
cartea (Naturi catilinare) şi nu împăturea ziarul (rama Lipskii, Familia, 
Sămănătorul), doar ce răspundea morocănos ca Kutuzov, cu un Mne pohui! cu 
care după 1972, când s-a mutat pictorul la ea, în Aleea Dumbrăviţa, a trebuit vstati 
rakom a se obişnui și Liz, cea relativ fericită în creşterea de una singură a unei 
fetiţe aproape orfane, Irinuca, față de Dora crescând două, Vera şi Otla, lângă un 
soț ce având opera încheiată şi îngropată sub Casa Poporului și Bancorex, venea 
beat ca Fadeev de la acţiunile Îndrumătorului Cultural, purpuriu vzdrocennii la 
obraz şi gata gata ori de harţag, ori de guleai i bliadki, ori de a pălăvrăgi literar, 
ori chiar politic împotriva intelectualilor laşi, cari nu se infiltrează-n partid, pentru 
a-l umaniza, cum ar sfinţi nişte minorosiţe un bardak, ori pur şi simplu bătând 
câmpii, uneori doar pentru a-i biciui ohueti opizdeneti pe chiaburi și mic-burgheji 
pe net, de-i venea coanei Anastasia să-i taie degetele cu foarfecele de iarbă, cu 
care destul de curând, 1956, va avea a-i tunde chica mormântului. 

— Neputinţa acestui cuplu de a ajunge la pravoslavnica sceastlivă lividă 
înțălejere, șovăielile părechii Eliza-Marius de a sta-mpreună uniți sudați mai 

devreme de fuga Irinucăi în 1976 c-un elveţian bătrân, pe care-l va împământa 
prin sex-exces, ca şi ezitările marchizei Isadora de Basel întru a se împreuna cu 
vampirul ei, Sergiu Chiose, deşi aschimodia asta avea trei licenţe, cu relații 
imunitare şi cu perspectiva unui comision de două miliarde de euro, toate aceste 
neîmpliniri dovedesc Semilunii inactualitatea lui Eminescu, în accepţia sa de 
scriptor de poeme de Amor, care azi lhpseşte cu desăvârşire, deci a cărui Poezie a 
ajuns de neprizat şi a cărui Proză e mai gângavă decât a lui Kogălniceanu sau 
Filimon, dar a cărui Publicistică retardată a frânat cu zeci de ani liberalismul. Prin 
urmare, sfârșitul său ca Poet Naţional canonic a venit ca o eutanasiere dorită de 
toți, ceea ce explică şi bătaia soră cu moartea ce i-au tras-o studenții legionaroizi 
în 27 februarie 1998, care ieşeau tropăind ca rinocerii de la Filologie-Istorie în 
Edgar Quinet, spre Arhitectură, şi l-au apostrofat pe când lunaticul păros, după 
ce-şi luase antinevralgic de la farmacia Elizei de pe Magheru, își căuta-n Strada 
Enei odaia mucegăită, cărți, manuscrise, unica sa avere de fraier, când altul 
miliarde furate Neamului, reproşându-i-se că de ce sifilisul mă-sii a împrumutat 
din terfeloagele lui și evreilor 'Tiktin şi Gaster, a căror pierdere ca savanţi ai 
României o deplângea şi primitivul fumător de pipă Mircea Eliade, cel ce merita 
a fi mitraliat în closet încă de la Lisabona lui Salazar, bătaie în fond ca o glumă 
reeducativă, căci sentința pentru Eminescu este definitivă încă din 1945, doar că 
fiind secetă nu s-a găsit nimeni s-o execute până-n 5 martie 1998, când s-a putut 
forma plutonul din partizani antifascişti, fumători de Salem mentolat, dotați cu 
arme cu laser ultraamericane-n performanţe, capabile a ochi-n ochii ce parcă 
strigau ca ai lui Ceaușescu, în locul gurii legate cu un fular de microbist, pete mari 
de sânge de poet reacționar mai mult negre decât roşii rămânând nu pe zidul în 
demolare al Bisericii Enei ci pe-al Universităţii, de-a trebuit Primăria sectoristă 
să ia iniţiativa grea de vopsire a întregului lăcaș până la bordură, cu tot cu 
sloganurile cam prea romantice ale grafiților caraghioșşilor de la Revoluţie. 

— Noi, adică noi, această generaţiune care n-a realizat nimica, nu mai avem 
un Ideal, cum era la străbuni unitatea naţională, o iluzie, şi nu vrem nici proiect 
cultural, nici Catedrala Mântuirii Neamului, tot din cauza nihilistului Eminescu 
îndreptându-ne de-un veac spre subculturi exotice teoretic inepuizabile. 

— Aşa-i, frățțțioare, îl completă Vip pe Sir, noi suntem prima Generaţiune 
Fără, fără hidealuri naționale, Basarabia nefiind o piață de carte notabilă. Altfel 
cugetat, suntem jenerațiunea de consumatori atei care n-are nici măcar Țară, 
pentru orice june industriaș fiind mai uşor a demara un start-up abroad offshore 
şi, numai dacă se mai merită, să te-ntorci pe meleag în hazna cu o mentalitate de 
erou expat civilizator, pretinzând contractele cele mai avantajoase, deoarece orice 
Neam bazat pe emigrări se excită până la urmă să reguleze însăşi Planeta, cum 
observa la Detroit armatorul Tabarcea, care în planul bucuriilor terestre perorrra 
că revoluţia sexuală stă sub semnul nevoii presante, al siglei WC-ului, sub deviza 
Woman is Cunt, deci heraldic în slobozul spiritual global, datori suntem să ne 
sexuim în jemanfişism, Isadoro, atât ne-a mai rămas din Războiul Sfânt, hai s-o 

punem, cum vedem negru şi la bivolii Ardealului, care s-au infiltrat printre boi în 

— Spaţiul mioritic, Vip! Paralelipipedic Lancrăm ca o Sală de Spooorrt... 

— Cu putere! Venind din îndepărtata lor Indie, odată cu țiganii lui Eliade! 

— Una din problemele grave als Hinterlader, als Programmatiker einer 
Bewegung niet als ebalnik implementator al unei ordonanţe de urgenţă, ca unul 
ce trebuie să argumentez uneori urlând prioritatea unei politici contra ţiganizării 
României, eu nu am deloc regrete pentru ceauşism oricât de pupincurist păream, 
fiindcă abia după, m-am realizat economic, societal şi politic, nu sunt fascist, ba 
chiar i-am urât din adâncul inimii pe legionari, nu sunt antisemit, ci filosemit, şi 
în niciun caz antonescian, fiindcă după Alegerile din 20 Mai 1990 nu mai e niciun 
pericol să vină Regele Mihai să opună monarhia trivialităţii sănătoase a Puterii 
Popooorului, de la care se adapă toţi, își ceti senatorul Marian Tăbăcaru SMT 
declaraţia cu vocea-i dogită, necultivată, de semetist incult funcţional, care nu 
poate concepe şi făta instant, sub apăsarea gravitaţiei Domei Norodului, decât legi 
contorsionate ca de bombardament AA. Şi, cum în galaxia Bill Gates, care vine 
după ga Marconi-Popov, şi asta după ga Gutenberg-Macarie, cine are stofă de 
lider lucrează cu materialul clientului, să fie limpede pentru toţi că noi nu ne-am 
făcut un portdrapel din criminalul de război Antonescu, doar pentru că aşa cum 
spunea şi marele disident şi naţionalist rus Soljeniţin, există şi lucruri pe care 
electoratul n-ar trebui să le ştie. Dimpotrivă, noi mai avem a-i reproşa destule 
neîmpliniri ale politicii sale de aliere necondiționată-n Războiul Sfânt cu Axa, 
precum şi o conduită total necorespunzătoare față de principala minoritate! 

— Câinele Roșu, bă, divulgă comesenilor în crama proprie din Pulaski, 
Tennessee, free wine tasting, mentalitatea rasistă KKK, intactă, deloc îmblânzită 
de o senescență la ale tinereţii uri şi angajamente full-time întoarsă, legionar de 
la Buchenwald Ghiţă Tabarcea, — a comis trei crime impardonabile şi ingrațiabile 
împotriva Neamului Românesc, așa că dacă nu le-o luau înainte staliniștii anglo- 
americani, s-ar fi găsit şi alte forțe care să-l aducă dinaintea acelui fioros pluton 
de execuţie românesc, spre ţevile căruia dealtfel privesc, simulând ledurile 
interioare ale geniului, și ochii cvartetului fotografic eminescian, ca și ai statuilor 
(4 poze toate, într-o viață de poet naţional!), în locul cărora propune SMT să-i 
înălțăm, după colectarea de pe unde sunt şi topirea lor, doar masca mortuară chiar 
mărită la scară până la de 3 ori câte 7 metri, pentru a sublinia găunoşenia mitului, 
etalând observabilă de către spionii camuflaţi în turişti sexuali asumarea 
responsabilă postmodernă a Războiului Sfânt, deci facilitând ca c-un gel dosnic 
penetrarea românașului în uie, fie şi cu gingăşie & discreţie pe la... spate! 

— Ha-ha! Prima crimă, că e mai uşoară, o putem defini cu un spirit mai de 
glumă şi ca un aforism sau un florilegiu, cum că Mareșalul a dus în Transnistria 
rrromii, și a uitat să ducă și țiganii, domnilor! De frica invaziei cărora există azi 
atâtea cripto-reticenţe, nu doar ale lui Farage, Rutte şi Nehammer, în ce priveşte 
grăbirea cu măturoiul a europenizării României. Voi tinerii habar n-aveţi că nu 
românii au comis masacrul de la Odessa! la mai informaţi-vă să aflați cine! 

— Șteflea, te rog să-mi spui totul, voi să se dumirească generalul Pantazi 
care a fost cu Mareșalul până la moarte dar lui 1 s-a comutat la Jilava sentința, la 
Odessa am aflat că s-au omorât peste 15.000 de oameni după explozia în care şi- 
a găsit moartea Glogojanu. Care este adevărul? 

— Domnule general, Mareșalul fiind informat telegrafic de generalul 
lacobici de explozia comandamentului la Odessa, de moartea ostașilor şi ofițerilor 
din cauza exploziei, cum şi numărul mare de ostaşi şi ofițeri omorâți de partizanii 
ascunşi în catacombele Odessei, a ordonat să se facă o straşnică represiune. 
Ordinul a fost dat Comandamentului „Vrancea” (A4), lui lacobici, iar acesta a 
însărcinat cu represiunea pe generalul Tătăranu. Tătăranu nu ştiu ce fel de natură 
ciudată are: când este bun, când este capabil de orice cruzime; cu cred că are 
sânge de rom (țigan) în el, că numai țiganii au o astfel de fire. Şi Tătăranu a 
ordonat represiunea în litera ordinului, fără nicio milă. 

— A doua crimă, niţel mai grea, e că aceeaşi superficialitate a incuriei 
jumătăţilor de măsură a practicat-o Antonescu și față de victimele de predilecție 
ale lui Hitler, deportând o parte pe Bug şi menţinând ca fraierul partea mai 
consistentă acasă, în bune condiţii invidiate de toată Europa! Mizând cu o 
condamnabilă naivitate pe... recunoştinţă! De aceea, camarazi, constatăm că 
bozgorii sunt permanent cu un pas înaintea noastră spre uie, pentru că, aşa cum 
scria şi Imre Kert6sz, care i-a suflat Nobelul nu numai lui Norman Manea, ei au 
lichidat tot, „au trimis toţi jidanii la săpun“, cum se exprimă poolimea, n-au lăsat 
niciun supraviețuitor să mai vie azi cu francmasoneria dunăreană, să facă gură, să 
facă gât, și să ne pună nouă beţe-n roate cu „monitorizările“ lor sufocante! 

— Nu prea e aşa, l-ar fi contrazis de nu l-ar fi oprit interese comerciale cu 
vinăriile din Pulaski, Tennessee, viticultorul Octavian Ghizdavu, care ştia că Axa 
lățise Ungaria adăugându-i spre 1941 din Ardeal, Rutenia şi Slovacia, pe lângă 
alți nemaghiari, şi vreo 350 mii de evrei la cei 500 mii pe care-i avea deja. Şi că 
supraviețuise cam o treime din comunitatea evreiască a acestei Ungarii horthiste, 
deşi exterminarea la Auschwitz implicase nume mari odioase în organizarea 
inginerească a operației: Adolf Eichmann, Rudolf Hâss sau Josef Mengele. 

— În fine, a treia crimă, puii mei, de care până la sfârşitul veacurilor va hui 
istoria, făcând lumea să se clatine din temelii, e că nu degeaba i se zicea Câinele 
ROOOȘU acestui animal păros! Regimul său militar-fascist a putut fi convertit i- 
me-diat în bolşevism, printr-o minoră schimbare, pe ici pe colo, a ideologiei şi a 
amenințărilor. Dar şi prin nimicirea coloanei vertebrale a Neamului, care era 
tineretul naţionalist, vasăzică care era însuși Viitorul României Mari! Aceşti 
descreierați funcţionari antonescieni, ca ceauşistul Horea Bratu şi ca Mişu, n-au 
ars arhivele politice, de îndată ce ne-am resemnat că Wehrmachtul, retrăgându- 
se să apere Lembergul lui Marius, a abandonat Cernăuţii, Iaşul și Chișinăul. 
Nemţii prețuiau doar Ploieştii, petrolul. Nu-nu-nu! Ei le-au lăsat, din incurie sau 
din culpă, toate fişele şi clasoarele, moștenire intactă securiştilor jidani, ţigani, 
haholi şi bozgori, care au adus pe tancurile sovietice, şi în remorci, la noi în ţară 

Bolşevismul... Şiii bulgari. Mulţi bulgari dimitroviști!... Drept urmare, călăi şi 
torționarii au găsit dosarele noastre de urmărire informativă intacte, aduse 
meticulos la zi, caligrafic, încât ne-ar fi putut sălta căgăbăul, pe toţi câți mai 
scăpasem de asasinate, lagăre şi linia întâia. Încă din 24 august 1944! Incredibil, 
ca din oală ne putea lua! Dar n-a făcut-o!... De ce nu ne-a arestat dintru începutul 
începăturii acea securitate regală, completată acum şi cu o parte din cominterniștii 
care au adus şi au implementat marxism-leninismul demolator de biserici? Pentru 
că noi legionarii, respectând neabătut regulile fair play ale onoarei, de fapt nu le 
făcuserăm absolut nimic-nimic ilegal minorităților! De fapt şi la urma urmei, până 
la răpirea Basarabiei în 26 iunie 1940, niciun evreu n-a avut de suferit cu adevărat 
în România, pentru calitatea sa de musafir în Grădina Maicii Domnului, în ţara 
cea mai ospitalieră din Europa şi poate că de pe Pământ. Dar când am văzut şi- 
am văzut şi noi, la retragerea provizorie silită, din Bucovina şi Basarabia, de câtă 
infidelitate dau ei dovadă față de România Regală Mare, pentru Reîntregirea 
căreia s-au jertfit cu milioanele cei mai buni dintre ai noştri, atunci am schimbat 
şi noi foaia, camarazi, fiind inadmisibil să arunci cu oala de noapte, nici măcar cu 
lancea sau cu pietroaie, într-o armată glorioasă, care, părăsită ca întotdeauna de 
Aliați, avea consemnul de a nu răspunde în retragere la nişte provocări de război 
care ar fi adus imediat, în caz de confruntări ample, tancurile călăului Jukov pe 
Milcov sau pe Dâmboviţa, apoi bulgarii la Tulcea, ungurii la Braşov şi poate 
sârbii la Timişoara! ȘI, evident, nemţii la Ploiești! Aia e! Dacă n-am fi fost umiliți 
de minoritari cu acea ură inexplicabilă, ci doar-doar provocaţi la ordinul spionilor 
sovietici, poate că noi nici n-am fi ripostat când am avut posibilitatea, peste un 
an, în 1941. Însă citească-se Jurnalu' lu' ăla mult lăudatul, ăla care, condeier cică 
discriminat, îşi permitea week-endul la Munte sau la Balcic. Cu avionul! Aşa 
persecuție mai zic şi eu! Dacă veţi găsi voi un singur rânduleţ de compasiune, în 
Jurnal, pentru mutilarea 'Tării lui în vara lui 1940, eu îmi tai ştoiul şi-l toc la rațe! 

— Corect! La rațe, fiindcă rața nu-şi poate rata viaţa! măcăi credinciosul 
Orestel Bogza, care în ultimul 29 aprilie, când un telejurnal arăta cetăţeni 
conştienţi de istoria lor, încremeniţi, şi sirene urlând, comemorând Shoah, zapase 
în public, ostentativ, pe muzică populară, bombănind în zalhana că ăștia au 
monopolizat suferinţa şi că toată presa tipărită, electronică şi webară e plină de 
ei, pe când victimele Romlagului, sărmanele, câte mai trăiesc, nici n-au unde să 
se exprime. lar de mormintele şi de pomenirea Eroilor din Războiul Sfânt nici nu 
se preocupă cei în drept, ca să nu supere xenocraţia. Dimpotrivă, apleacă urechea 
la propaganda anti-BOR, nesecată, să nu se mai facă vreo pomenire de Înălţare! 
Ai văzut? Nu s-a mai continuat de mult, cu episoade noi, Memorialul Durerii, şi 
nici că s-au reluat filmările vechi, chiar după miezul nopţii, când electoralul 
sforăie după sex, fie și pe refuzatul de telecablu, TVR Cultural, care, hă-hă, nu e 
declarat obligatoriu de către un guvern ce îl silește pe român să plătească 
propaganda radio a partidului dominant, chiar dacă n-are aparat, sau îl ţine tot pe 
unde scurte, la oficine, că pe FM prinzi doar posturile pirat manelare cu dedicații 

din alea, formă de bruiaj şi ţiganizare inventată aproape sigur tot de xenocraţia 
nouă, care ne vrea mancurtizaţi şi consumatori de produse depreciate, colonie! 

Junele Tristan Băluţeanu știa şi că Mareșalul le-ntocmise dosare de 
urmărire informativă tuturor membrilor PNȚ şi PNL, iar căgăbăul-securitate 
exploatase întâi fondul acesta, socotind corect strategic leninist că aici trebuie să 
lovească mai întâi Revoluţia lui Stalin. Respecta însă bătrâneţea. Nu polemiza 
nici cu părintele său, nici cu prietenii acestuia, unii cumva înstăriți peste hotare. 

Bătrânul Tudor Băluţeanu, în adidaşii săi taiwanezi sau thailandezi, aleşi 
cât mai asemănători unor opinci de căluşar, tocmai se juca cu o antenă telescopică 
luată de la mașină și, cu oţelul ei strălucitor a nichel inoxidabil, îl arsese pe urmaş 
peste degetele cu care zapase, de pe Shoah pe „Din bucata mea de pâine am hrănit 
un om şi-un câine”, dăscălindu-l ca şi cum de ani de zile el l-ar fi monitorizat într- 
un experiment național de tip Big Brother, când tot poporul împărtăşeşte delicii 
de securist, uitându-se cu camere ascunse la ce sexul lor comit unii la ei în casă 
şi trăgând cu urechea la ce mai uneltește periculoşii ca să mai implementeze: 

— Tristane tată, mă băiete, şi la 26 ianuarie, când comuniștii adevăraţi jelesc 
pe Ceaușescu şi acelaşi telejurnal evocă eliberarea Auschwitzului de către Armata 
Roșie apărătoare a Gulagului şi stalinismului, tot așa te văzui că zapaşi ostentativ, 
mă băiete, atunci pe Atomic TV, la „Trăiască berea în care ne-am născut!”... Nu 
e bine, fiule. Nu e biinee! Noi trebuie să învăţăm de la dujman, stând cu faţa spre 
el, ca pe front. Să-l respectăm şi să folosim orice prilej pentru a ne informa. Pentru 
că aici e vorba de operaţii secrete cu dedlainele fixate, de protocoale tainice, la 
nişte intervale milenare! Este limpede că gogoriţa asta cu Sfârşitul Istoriei şi cu 
perimarea naţionalismelor e numai o morfină să adoarmă vigilenţa națiunilor în 
curs de transformare în neo-colonii, alea mai fraiere, să-şi dea avuţiile la străini 
pe de-a moaca, intoxicate că asta le-a fost mereu soarta sub teroarea Istoriei! Mai 
ai căcălău lecţii de învăţat de la singura seminţie din Antichitate încă vie. De ce 
vie? Pentru că ea n-a uitat nimic, mă! Datorită cărturarilor ei şi mitului, Mitul 
Cărții. Aşa că, acaparând uriașul potenţial american, cum şi anticipau nemţii, ăștia 
își vor împinge încet-încet coloniștii până la Cairo şi la Babilon, realizând o 
strălucită revanșă istorică, exact acolo unde au fost constrânşi la muncă, după 
care performanţă, va urma răfuiala cu acea Romă care le-a dărâmat Templul, sub 
Titus şi Hadrian... lar după iudaizarea Romei de tot, ce urmează, mă băieţi? 

— Germania, Ger-ma-nia! ghici conspirația cu mare groază Alin Vişan, 
comandantul Grupului de veghe și reacție rapidă 2007, tondator al inobservabilei 
Mişcări umanist-creştine pentru un an 2007 pașnic, coordonate ambele din 
penumbră de dansatoarea Gala Cobiliţă, cu o floricică roşie-n cosiţe. 

— Germania untului, tacit admise filologul Iancu Noveanu nu prea mai 
împinge-n sus catedralele, ca la Ulm, așa că va fi cucerită de geamiile turcilor! 

— Germania ruinelor, şi-l aminti Marius pe protocronistul Bratu după Ialta 
vorbind de „le grand remplacement”, kaputt, e vândută pe vecie rușilor de această 
generație de americani, britanici și francezi. Berlinul se va redenumi Novopizdeţ! 

— Germania va fi românească sau nu va fi de loc! Dacă nu ne-a fost dat în 
Războiul Sfânt să cucerim Rusia, atunci înseamnă că scris este în cartea destinului 
să luăm Germania, strânse din dinți Orestel Bogza. Dacă Semiluna va iniţializa a 
se disemina numai turci în Triunghiul de Lapislazuli al lui Petru Rareş cel Cult, 
Viena-Cracovia-Breslau, imediat vor sări scântei ca dintr-un amnar arhaic. Pentru 
că noi românii vom fi deja înstăpâniţi acolo. Prin autoinstruire, Mandavoşka 
Originală va performa măcar extern! În sensul că, finanţaţi de un guvern stabil, 
cu puteri lărgite, prin rafale de ordonanțe de urgență ca niște katiuşe, cavalerii, 
securiştii, mogulii, baronii, masonii noştri, din industrie și comerţ, practicând 
glasnostul, perestroika şi colaborarea reciproc avantajoasă, ca şi întrajutorarea 
tovărăşească, vor reuşi să valorifice superior inepuizabilele bogății, ca şi acea 
robace forță de muncă, din spaţiul nostru vital, ţărmurit de mormintele eroilor 
Războiului Sfânt, pe al căror sânge mistic și coagulant vom răzima 
Grossrumâănien als Rumănische Reich, de la Rin până unde s-o putea, inclusiv 
până-n cursul inferior al Volgăi și până-n Caucaz, ba chiar până spre Bassra- 
Brasso a noastră, peste nesătulii de americani şi protejaţii lor! 

— N-avem de ce ne teme, nu vă fie frică, Occidentul pică! bravă ca un papă 
căpitanul consilier Tsyu Kill-An, abia întors dintr-o misiune-n Levant şi Macao, 
Hong Kong, Bangkok, Phuket, Li Tai Pe, Singapore, Xian, doar ca să participe 
aseară, pe însoritul nostru Litoral, la re-lansarea, la Elita Beach Resort, a cărții 
sale eveniment editorial Ce rău îmi pare c-am fost torționar! Noi ştim că acest 
proiect creativ grandios, imena Mandavoșka, comparabil cu genialele ctitorii de 
odinioară, este absolut fezabil prin implementare exact între Perestroikă şi 
Glasnost, deoarece România a pornit la drum după Congresul al XV-lea al 
Parrtidului, din 22-25 decembrie 1989, fără datorii, fără (pre)judecăţi şi cu cea 
mai bună securitate din lume. Or, toată lumea apreciază, Adeline, că şi 
vigurosul stat israelian, care îşi va împinge coloniștii, știm, până la Babilon şi la 
Egiptul faraonic, dar şi pe axa Nord-Sud, până-n Roma lui Titus şi a lui Hadrian, 
pentru a se ocupa într-o răfuială finală de şubreda azi Germanie a turcilor, ei bine, 
acest stat mititel şi frumușel, şi extrem de eficient în toate privinţele şi sub toate 
aspectele, să nu uităm ce ontogenie de poveste a avut, senzațională! 

— Mai întâi şi mai întâi, interveni telefonic, cuplându-se şi pe Skype, Saie 
Buburuză, a apărut un excepţional serviciu de informaţii, încântător, cu care 
colaborează fără ezitare roată populaţia, nu ca la noi, pe sărite şi cu mofturi... Ba 
chiar mai mult decât atât, s-a selectat dintre paranormali celebrul Mossad de azi, 
invidiat de toți... Şi abia pe urmă, după ce ai construit o Securitate de temut, a 
emanat natural, logic, şi expresia geografică a Statului, ca şi suprastructura 
instituţiilor democratice sau ideologice, inserată indestructibil pe scheletul 
imuabil al acestui nucleu mai dur, precum de la sine creşte şi burghezia de merit! 

— Dar oare, îşi frecă mânuşiţele cu mălai Galina Cobiliţă, mândra blondă 
cu ochi albaștri de tip brandenburgic nu vareg, refugiată la Alin Vișan în pat din 
pricina persecuțiilor ucrainene, fiindcă sprijinise un Proiect Eminescian, fără a 

observa că nu pot sta lângă un 'Taras Șevcenko, statuile mânjite cu chinoroz pe la 
1998, oare nu va fi periculos să avem deja acolo-n RFG și RDG, ca un triunghi 
auto reflectorizant, stop! deja conturat, Triunghiul nostru de Lapislazuli? 

— Nu, domnişoară! bătu bărbatul cu pumnul în masă şi trânti uşa ca 
Vîşinski, de se cutremurară geamurile hotelului ce redeveni bordel de oraş port. 

— Nu, stimată domnişoară, nu, reluă Gary Glagoveanu de pe holul decorat 
cu fotografii ghizdaviene, din Războiul Sfânt, de cimitire efemere, ale căror cruci 
cu acoperişuri ca de troiță luceau ici-colo parcă şi ele unse cu orbitorul solvent 
antinaţionalist, nu se mai poate, ne-am săturat până-n gâtul de spânzurabili să tot 
cedăm mereu şi mereu! Triunghiul de Lapislazuli Cracău-Beciu-Breslau este 
moştenirea noastră de la Ştefan ce Mare cel Sfânt şi Petru Rareş cel Cult, este 
erețul nost', unde să înălțăm pălmuitor pentru Europa cultura noastră, la adăpost 
de deconstrucţii mancurtizante, ce aruncă odată cu lăturile şi miturile fondatoare. 
EI este totodată Ţara Făgăduită mărturisitorului Daniil Sihastru, când s-a rugat 
Domnului Dumnezeu al Românimii după înfrângerea de la Războieni, explicabilă 
prin găunoşenia că n-avem nici azi o Bibliotecă Naţională de trei ori cât a Franței, 
dacă vrem să nu ni se transplanteze, până-n testicule şi-n ovare, identitatea altora! 
Am fi nişte criminali şi nişte lepădături dacă o am ceda cu ușurința cu care PNL- 
Parizer şi PNŢ-Borviz au cedat teritorii Ucrainei, când ne-am fi putut coaliza cu 
frații noştri ruși în chestiunea Crimeii, asigurându-ne nu numai restituirea 
Cernăuţilor şi Cetăţii Albe, ci și a Ialtei celeia unde începuse Marius Ghizdavu, 
cu pictorul Gumalik şi cu arhitectul Cornescu, transformarea Palatului Livadia 
într-o Opera Magna Moralia, de viitor grandios și de universal răsunet... 

— Adică, ghici unchiul Jan Enache zâmbind cu ochişorii de Hitchcock 
adânc împlântaţi în grăsime de jder, deși postmodernismul nu recunoaște nici 
măcar în materie de mozol întruparea noțiunii de profunzime, după prognoza ta, 
Auschwitzul căzând geografic la Noi, în Triunghiul de Lapislazuli al mogulilor 
regățeni, anticipezi că nu va fi uşor lăsat din gheare, ca cel mai atractiv obiectiv 
de pelerinaj turistic al mileniului trei, nu-i aşa?... Hm! N-aş zice. Mai degrabă va 
fi ca la Doftana, puşcăria unde a suferit şi a învăţat limba franceză Împușcatul. 
Uitare. Deci gândiţi-vă la pelerinaje, excursii cu bicla, chestii din astea! Ce poate 
simți O generaţie prosperă despre altă generaţie mai fără de noroc? Hai să fim 
serioşi! Eu zic să-l cedăm fără prea multe nazuri, Auschwitzul, cum au făcut şi 
polonezii, ba chiar propun să-i ajutăm pe răzbunători s-o ia spre Miinchen, 
Niirnberg sau Berlin şi pe unde mai au poliţe de plătit bestiilor naziste, pentru că 
pe noi, imperialiştii României Eterne, nu ne interesează decât ce este al nostru de 
la Toma Nour şi teutonii lui bârsani, doar Păşunile Dacilor, adică spaţiul genuin 
mioritic dintre Viena, Breslau şi Cracovia asta, a cărei cetate de pe Vistula noastră 
oricine o vede nu poate să nu fugă cu gândul la alea basarabene de pe Nistru. 

— Dumneata, colonele, îl privi de sus ca supravieţuitor al Sfintei Miercuri- 
Ciuc și al Buchenwaldului inginerul petrolist creștin Gicu Tabarcea, de forase-n 
parc la Pribegi, sperând petrol şi inundând prin 1940 florăria degeaba, ehei 

drăguță, n-ai tu experiența mea de viaţă! Achtung! Nu ştii unde dai şi unde crapă! 

Într-adevăr Grupul Place de Fiirstenberg (Oreste, Alin și Tristan) tocmai 
venise cu o postare Unde dai și unde crapă, arătând că netolerarea românilor în 
Schengenul ei de către Austria cancelarului Nehammer, la 8 decembrie 2022, cu 
precizări ulterioare că pe... termen nelimitat, va genera intempestiv lângă războiul 
lui Putin o creştere alarmantă a euroscepticismului unei populaţii campioane în 
sens contrar, al unei UE-filii naive, istoria ei putând vira acum incontrolabil! 

Totodată, Tristan, Orestel sau Alin, fiind el o fire mai simţitoare, chiar se 
întristase, la bar la Vip Enache, pe marginea unui topic despre autocenzură. 

— Adică de ce plm ar fi o comparație neadecvată să zici că bolşevismul a 
făcut incomparabil mai multe victime decât nazismul, băi? Drept să vă spun, eu 
când mă constrâng tăbliţele la aeroport s-o iau pe altă gaură, non-Schengen, decât 
majoritatea pasagerilor, mă simt inconfortabil, umiliiit, tratat ca rasă inferioară, 
c-aşa vrea Ţara lui Hitler în Epoca Nehammer! E ca și cum aş juca-n filmele alea 
cu gara lagărului de exterminare, şi cu doctorul nazist care separă pe noii veniţi! 

Primăvara urla în salcâmii păduricii Andronache, ca locomotiva marfarului 
româno-sovietic despăgubitor, plin de biciclete, desuuri şi ceasuri, iar Marius 
Ghizdavu, cu invitaţia la nuntă, expediată ca de la propagandist la propagandist, 
către el personal şi Eliza lui, de doamna Magda și de domnul Joseph, se frământa 
ca un iepure, încă nu se hotărâse dacă să se ducă sau nu, nici cât darul, nici cu ce 
să se îmbrace, deoarece tocmai abandonase ruşilor şifonierele de la Ziduri! 

Unul din primele avioane cu reacție germane, care făcuse prăpăd în alea cu 
elice demodată anglo-americane, l-ar fi aşteptat la Ziduri, pe platoul de la Schitul 
Hoitarului, dacă pe filiera călugărițelor fecioare telegrafiste pictorul confirma 
participarea, arhive recente dezvăluind prezenţa la vecernie a celebrei aviatoare 
Hanna Reitsch, poate nu atât pentru a prelua şi duce Mirelui cele două audiocasete 
mamelare-manelare, urlătoare cu dar, alese de melomanul român pentru pictorul 
confrate german, intitulate una clasic dejist Dușmanii nu mă iubește! iar ailaltă, a 
frustraților, debutând contestatar baladesc ceaușist cu un Respecta-i-aș pe părinți/ 
Pe părinți votu-i în dinţi/ Că nu s-au făcut securiști/ Securişti sau activişti/ Și-au 
acmu nepoții trişti!, nu, emisara şefului Gospodăriei de Partid naziste, Martin 
Bormann, venise doar ca să se informeze personal asupra stării pistei naturale 
colbuite Drumul Carului, pe care ar fi trebuit să aterizeze, strivind brândușele cu 
o prețioasă încărcătură, pilotul personal al marelui Fiihrer, divinul Hans Baur, 
constatând că va fi necesară o escală la Obersalzberg, cum au avut şi soţii Cea la 
Snagov, în scopul procurării familiarei lenjerii cu zvastici, precum și a unor 
tacâmuri, pentru cât vor sta mirii la pensiunea rezervată deja, se zice că la Brădet. 

— Ba am eu destulă experienţă şi de viață, şi de luare de viaţă! se simţi 
tovarășul Jan Enache jignit în cramă de către camaradul armator Tabarcea. 

— Entschuldigung... Nu mă mai exprim eu aşa bine-n românește, se scuză 
şi se foi ca Onassis în fotel podgoreanul din târgul Pulaski, Tennessee, unde a fost 
conceput la beție Ku-Klux-Klanul. Am obiectat doar că dumneata n-ai investit ca 

mine, totul, în Triunghiul aşa-zis de Mămăligă, Detroit-Cleveland-Chicago, spre 
care m-am orientat pentru că-n amplul şi poate milenarul proces de românizare a 
SUA, frați Ghizdavu şi-au rezervat cu neghiobie direct Triunghiul de Silicon, 
prea scump, ruinător, anume citadela San Francisco - Hollywood - Las Vegas. 
Problema e că, în această democratică şi modelabilă ţară, chit că latinizarea latino 
e operă colectivă avansată, sionismul are 50-60 de ani avans faţă de panromânism, 
adică de actuala infiltraţiune masivă a imperialiştilor Neamului Românesc! Și 
chiar călăuziţi de titani români pe intelligence, ne va fi anevoios ratrapajul, cu 
baronii, mogulii şi plagiatorii noştri, deocamdată nevalidați la Harvard, tot aşa 
cum în Galiţia Mare, cu mandavoşka voastră, oricât glasnost, oricâtă perestroikă 
s-ar implementa, nu va fi deloc simplu să-i mai dislocați de pe pieţele franco- 
germane pe unguri, polonezi și ceho-slovaci, după ce s-au aciuat ca căpuşele 
acolo, profitând de harababura că românii încă se sfâşiau între ei ca nişte tembeli, 
nevenindu-le să creadă atunci americanilor că Securitatea e mai şmecheră decât 
intelectualitatea şi, țărăniştilor, că trăiesc într-o ţară nouă, nouă de tot, una 
descălecată abia la 20 Mai 1990, de Brucan, nu la 6 Martie 1945 de Vişinski! 

— Bine-bine, dar cu idealurile tale simiene cum rămâne? ezită să bată palma 
unchiul Jan, uitându-se întrebător la Sergiu şi la Isadora, dacă să se compromită 
sau nu cu un aligator teoretic nefrecventabil, cel puţin nu transparent. 

— Păi, ce-am fost eu vreodată legionar?! dădu din umeri indignat inginerul 
petrolist armator, vier şi sondor marin Gigi Tabarcea. lete, băi! Legionar, eu! 

— Păi, „n-am ştiut nimic” se zice des şi în documentarul Nuit et Brouillard 
al lui Alain Resnais, din anul destalinizării 1956, îşi aminti râzând Octavian Theo. 

— Păi, ce-am fost eu vreodată în Transnistria?! dădu din umeri uimit şi 
inginerul horticol Eugen Otomega, de unde totuși expediase câteva lungi vagoane 
de răsărită preselor de ulei ale cârnăţarului Leonida Glagoveanu. 

— Păi, ce-am fost eu vreodată securist?! dădu din umeri reflex, pe fază dar 
cu gândurile duse, şi unchiul Jan. Dom'le, exagerezi! Nu e nevoie să ajungă un 
număr maaare de români în SUA, ca să obţii efecte neocolonialiste. E necesară 
însă o Reconciliere Naţională. Un mecanism să votăm aici în State, la comandă, 
toți imigraţii români la fel, ca să fim decisivi electoral! Cum a fost cu egalitatea 
Al Gore şi Bush, de nu se mai ştia-n 2000 care e preşedintele SUA. Păi, să fi fost 
comunitatea românească americană cu adevărat o comunitate, oare nu l-ar fi ales 
ea pe chiriașul de la Casă Albă, înclinând balanţa cum i-am fi ordonat noi doi? 

— Desigur, conveni conciliant radicalul Tabarcea, românii americani ar fi 
putut înclina balanța conform intereselor de lapislazuli, silicon sau mămăligă... 
lar perfecționarea tehnicilor de sondare computerizată, a ce e în căpăţâna gloatei, 
ne asigură că în viitor reglaje tot mai fine vor conduce permanent la victorii de 
maxim 51%, contra minim 49%, în sistemele democratice bipartid. Ceea ce 
înseamnă că trebuie să întărim munca organizatorică, atât în Triunghiul de 
Mămăligă Detroit-Cleveland-Chicago, cât şi, mai ales, în Triunghiul de Silicon 
San Francisco-Hollywood-Las Vegas, unde activitatea fraților Ghizdavu în 

ultima vreme lasă mult de dorit. Ei au ce mânca şi se opresc să digere fără a mai 
lupta până când roți românii lor, şi toate persoanele pe care le pot influența 
pozitiv, vor vota același candidat, dinainte stabilit de mine aici, la Chicago! 

După mai multe încercări ratate, primăvara belalie laleliza roşu incendiar 
holul interbelic al hotelului, în oglinzile căruia domnul profesor monarhist 
Micşunel Tomoioagă şi profa republicană Emilia Tomoioagă nu vor apuca 
niciodată să-şi contemple mutrele pentru a înţelege de ce generaţia nihilistă, care 
nu a realizat nimic, generaţia de refuzați la export, îi porecleşte pe net „Infractorul 
şi Infractoarea”. De pe bulevardul asfaltat cu o smântână neagră ca un sloboz din 
ouă ca ale Omului Negru, care-l ancheta pe Esenin la Periprava în carena ruginită 
a Flotei fostului nostru proto-imperiu, o ambulanţă se porni a sfredeli asurzitor 
aerul ca pe un dinte reparabil, cu efect până la o verstă că uite cât de mult se face 
azi pentru sănătatea oamenilor muncii, numai agenţii antiromânismului putând 
susţine că diminuarea ofertei de paturi de spital şi cenzurarea drastică a accesului 
sărăcimii la medicamente ar ține conspiraţionist de o politică de armonizare a 
contradicţiei dintre 3,5 milioane populație activă şi 19 milioane restul. 

— Genocid, curat genocid! încadră cu milă creştină Tristan. Genocid în timp 
de pace, şi nu mai zice nimeni nimica, pentru că s-a dumirit toată suflarea 
românească că călătoria cea mare, spre uie, e ca un Război Sfânt care ne impune 
să ne jertfim pentru Țară, ca să ne putem încadra prin sacrificii în parametrii 
solicitaţi, tot așa cum la anumite concursuri de femei goale nu sunt admise decât 
alea care, abținându-se de la glucidele vieţii, se pot strecura ca pisicile printr-o 
siluetă ideală, decupată într-un paravan fibro-lemnos. 

— În ce priveşte doctrina sacrificiului, OK! admise şi nu prea SMT, 
căutându-şi din ochi ciocleasca limuzină dric, tunată și sfârâită cu însemne 
senatoriale, spre care pietonii priveau cu ură, neschimbându-şi însă, ca sclavi 
psihici tv, intenţiile de vot. O iau ca pe orice teorie, barosane, însă voiu repeta 
reiterat: nimeni nu are căderea să apeleze la obolul sărac al omului cinstit, până 
când nu va fi adus înapoi cu vaporul, în visteria statului, cel din urmă bănuţ furat 
de tâlharii care au jecmănit cu inconştiență această ţară, lăsând-o fără buget! 

— Dom'le, se trezi enervat Marius auzind vorbă dinspre balconul de sus al 
hotelului, eu nu-s nici labagiu, nici malagambist 


şi nici implicat la Baricadă în deschiderea focului, dar să nu mă puneţi tocmai pe 
mine la contribuţie într-o fundaţie idioată, care să nu importe nimic! Ce e aia? 
Acolo trebuie cap de contabil evreu să controleze cifrele. Le-aţi ameţit complet. 
— Vă spun eu ce-o să iasă de aici: numai necazuri şi insolvenţă! C-am lucrat 
şi-n cultură, şi pe externe, şi în revoluția agrară înainte. Cu un intelectual istoric 

de-al lor, nu se poate discuta! Acolo nu există decât monolog. N-avem cu ce le 
replica. Hai să ne înţelegem aşa, jidănește... Cum ieşim noi basma curată. 

Apoi, cineva trântise cu vigilență fereastra. 

— Şi pe urmă, el a orbit, iar ea a rămas gravidă! 

— Ei, a orbit! Pe dracu. S-a făcut că n-o mai vede, pentru că erau şanse mici 
să se strecoare amândoi prin filtrele nemţești ale frontului şi etapelor, înapoi spre 
ţara socotită greşit drept un bun adăpost împotriva bolşevizării ireversibile. 

— Stimate domn, noi n-am pregătit nici mari gânditori, nici Mari Biblioteci 
în loc de cap limpede. Pe noi, n-o să ne extermine niciodată nimeni, fiindcă noi 
n-avem cum supăra, nici cu ce să incomodăm pe careva, nici măcar în propria 
noastră țară, câtă vreme o nouă burghezie de merit nu se poate forma ca o 
aristocrație chitită a finanța doctrinari geopolitici ai imperialismului nostru! Căci 
vine ca-n Vest un prag de sus al dezvoltării economico-sociale, când nu mai e 
nimic liber la furat în ţara ta. Şi atunci, trebuie să te gândești la ţările altora! 

Marius Ghizdavu se trezi năuc, precum la Stalingrad, în deplasare als 
Bildberichter, când a simțit că-ngheaţă numai desluşind de la Otto Runge că, vai 
de noi, suntem deja încercuiți de armatele totalitarismului muncitoresc mai tare. 

Pesemne, unchiul Alec sau Mişu au încercat ei să-l avertizeze să fugă, dar 
cenzura germană va fi oprit depeșa, socotind-o alarmistă. 

Da, Alecu Şaraga aflase transoceanic de la petrolistul Octavian Ghizdavu, 
care ştia de la Virginia, informată în piața de pește din Boston, că ofensiva 
sovietică la Stalingrad se va declanşa simultan cu lansarea filmului Casablanca, 
la Hollywood Theater, în New York, adică la 26 noiembrie 1942, dată pe care 
Mişu, aflând-o de la Elvira care o ştia desigur de la tăticul ei, a luat-o drept 
plauzibilă şi a transmis-o decidenților de pe front, probabil contribuind astfel 
involuntar la degringolada cauzată de surpriza că Armata 3 ne-a fost atacată mai 
devreme, în 19 noiembrie la Cotul Donului, nu în 26, iar Armata 4 în Stepa 
Calmucă la 20 noiembrie, raportul de forțe fiind 22 la 1 superioritate sovietică, 
nu filmul californian cu Ingrid Bergman (care semăna cu Liz) şi Humphrey 
Bogart (care nu semăna deloc cu Marius, ci mai degrabă cu doktor Lecca) fiind 
determinant, ci simultana Operaţie Torch, declanșată chiar de onomastica lui 
Marius, în 8 noiembrie 1942, scopul secret fiind Casablanca asta, să fie sigură în 
ianuarie 1943, pentru o lungă conferință Roosevelt-Churchill-de Gaulle. 

De notat totuși, pentru Istoria ca Literatură, eroismul cavaleresc că frontul 
româno-german, în ce priveşte aspectul care îl interesa strict pe artistul Marius 
Ghizdavu, a rezistat perfect. Niciunul din Atelierele sale fotografice nu a căzut cu 
aparatură, materiale şi Arhivă în mâinile sovieticilor, A3 apărând cu vitejie pe cel 
de la Morozovsk, „Lee Miller”, iar A4 pe cel de la Kotelnikovo, „Dora Maar”. 

Privi jenat spre Clara şi se neliniști acum, ca sălbaticul armăsar El-Zorab 
în grajdul aprins ca un rug de o partizană kuban-eză, cu mamă ucraineancă. 

Nu-i ieşea din ureche vocea de vârstnic gâjâit ce afirmase că: 

— Tovarăşi camarazi, cu un istoric de-al lor nici nu se poate discuta. 

Ca unuia ce se documentase la faţa locului, doi ani, pentru Revoluţia de la 
Timişoara, în scopuri artistice, neplecând la Basel Sonnenheim chiar în 16 iunie 
1990 seara, la Mineriadă, sau cum era gata inițial, în 21 maiul Biruinţei feseniste, 
i se păruse că-l aude, la Crematoriul de lângă Palatul Pionierilor, pe regretatul 
Ceauşescu, diplomat care, dac-ar fi scăpat de la execuţie, ehei, de mult eram noi 
în NATO şi în uie, şi apoi în Schengen şi zona Euro, îmbărbătându-i pe cepexiști: 

— Uite, tovarăşi, de ce am convocat Comitetul Politic Executiv. 

— Duşmanul nu cu predici îl potoleşti, ci trebuie să-l arzi! 

Lalele roşii în hol, lalele, lalele, frumoasele mele lalele, adică un șlagăr 
care se născuse dintr-un vals pentru Gagarin-Gagarin, privire foarte de sus şi, 
toată stupiditatea existenţelor mici. În primul rând, o mare scârbă de sine ca 
bătrân, vai! ca maşină de ţărână nu numai ieșită din mode, ci şi mântuitor uzată, 
de la azurit pân' la lazurit, mineri, securiști, militari, ciomege, anchete, apoi Jaful. 

În memoria sa ca o Dresdă după transformarea în piftie a 150 000, poate 
credea el 200 000 de refugiate din Prusia, Pomerania și Silezia, dintr-un sfat să-ți 
arzi dușmanul, sfat enunțat uşor figurativ, arde-l, pentru a expedia apoi la greu 
timişorenii ucişi la Crematoriul din Bucureşti, resuscitarea Războiului Sfânt se 
opinti-n el cu o prrregnanță cum numa-n 21 decembrie 1989, când văzu Căști de 
Oțel pe căpăţânile bestiilor de ostași roşii comuniști, ce străjuiau diferite obiective 
mai mult sau mai puţin privatizabile, îndoctrinaţi pe valize să apere, cu preţul 
vieţii lor sau a altora, cuceririli revoluționare ale nomenclaturii, ale interlopimii 
și ale puilor lor, de posibilul asalt al Tineretului 1989-1990 idealist. 

— Aţi spus că aţi dat ordin să tragă! i se păru că se ia de el colegul de Drept 
Jan Enache, ajutat cu parul de Ţyuchel Adriean. De ce ați dezinformat?! 

Dacă trimiteţi unitățile de securitate să se bată cu bastonul, mai bine le 
trimiteaţi acasă; era mai bine atunci, că mobilizam 500 de muncitori, cum am 
făcut pe timpuri în Bucureşti în 1945, în faţa celor care erau în piața aceasta, când 
au tras, eram cu Doncea, cu Pătrăşcanu şi n-am fugit. 

— La Timişoara sunt acum toţi comandanții. Am spus că la teleconferinţă 
să fie prezenți şi marii comandanţi militari de acolo. Am transmis cu câteva 
minute înainte tovarăşului lon Coman, care a sosit cu alți generali la Timişoara, 
ordinul: toate trupele primesc imediat 
muniție de război 
de front 
şi somează pe oricine nu se supune. Se socoteşte stare de necesitate şi se aplică 
legea! 

În Timişoara a fost atacat și sediul comitetului judeţean de partid şi nu s-a 
reacţionat cum trebuie, s-a întors şi obrazul celălalt, parcă ar fi fost Isus Hristos! 

Începând de astăzi, toate unităţile Ministerului de Interne, inclusiv Miliția, 
trupele de securitate, unitățile de grăniceri vor purta armament de luptă, inclusiv 
gloanțe. Fără discuţie! Cu respectarea regulamentelor și normelor legale, de 
somaţie, conform legilor ţării. 

— Oricine atacă un soldat, un ofiţer, trebuie să primească riposta! Oricine 
intră într-un consiliu popular, sediu de partid, sparge geamurile la magazine, 
trebuie să primească riposta imediată. Niciun fel de justificare! Menţionez: 
umanismul nu înseamnă capitulare în faţa dușmanului! Umanismul înseamnă 
apărarea poporului, integrităţii ţării şi socialismului. 

De asemenea, toate unitățile militare sunt în stare de alarmă şi au în această 
situație şi armamente de luptă, de dotare de luptă, înseamnă inclusiv muniţie! Nu 
pleacă nicăieri fără muniție de luptă! 

Unităţile de motorizate toate merg cu armamentul din dotare uşor, cu 
armamente uşoare din dotarea de luptă. 

— Se interzice orice acţiune! Oricine încearcă vreo manifestare, imediat 
somat, arestat şi pe urmă stăm de vorbă să clarificam, fără niciun fel de discuţie! 

— Să fi tras în ei, lămuri blânda lui tovarășă de viaţă, adorată de poetul 
partidului dominant, să fi căzut şi pe urmă luaţi şi băgaţi în beci! Nu vi s-a spus 
aşa? Unul să nu iasă!!! 

— Ceilalţi generali din București unde sunt? Imediat să vină împreună cu 
voi, să fie la locul de comandă şi locul de comandă este comitetul judeţean al 
partidului. 

Acesta este punctul de comandă! 

— Iar azi, în acest 2007, unde ar fi centrul de comandă al înăbușirii răscoalei 
voastre aniversare centenar, Isadoro? gemu unchiul Jean molfăind nişte eugenii. 
La Cotroceni? La Scroviştea?... Sau în Aleea Vulpache, adică Wolf, în sediul 
fesenist din casa Lupeştii, cum am citit că se zice că se spune?... Căci n-am dubii 
că represiunea va fi sălbatică, sângeroasă, favorizată de progrese tehnologice în 
comunicaţii, pe care Războiul Sfânt nici nu le-ar fi visat. Noroc cu intrarea în UE 
şi amânarea protestului de la Flămânzi. Ar deschide focul în voi armata, ghidată 
de sateliții NATO pe unde-s conace, pagode, bănci sau buticuri incendiate. Chiar 
mai înainte ar trage miliția-poliția, desigur securitatea cu incontrolabilele ei trupe 
speciale, şi ceva nou, vreo drăcie de import, care să te lichideze de sus, după CNP, 
dacă eşti pe Listă, însumând tu niște derapaje. Încât s-ar ajunge uşor la cei 11 000 
de morţi, cum ne era scris, ajutându-ne şi armatele particulare de badigarzi ale 
cleptocraţilor mari vânători, ale căror taburi suvuri cu roți rezistente la coruptele 
şosele ale României tratate de noii ei stăpâni ca o ţară cucerită, de jefuit şi violat, 
prevăd că s-ar înfiinţa cu o afişată nervozitate, huruind pe bulevard, gata a strivi 
pe la stopuri pietonii prea lenți din pricina subnutriţiei cronice. 

— Ăştia ni sunt stăpânii, pentru ăștia defilăm! Nici vorbă să mai visăm 
Marea Recuperare a istoriei culturale netrăite, acceptase fotograful Războiului 
Sfânt, cu o milenară clarviziune pelagroasă, noile, vechile realităţi încă din 20 
mai 1990, consiliind pe discipolul Cezar Bogza, dezhipocratizat prin răzdoctorire, 
„să facă banul gros” cu nea Fane şi să recupereze Zidurile, Pribegii, Valea 
Ursului, Muntele Piramidal (Conic), pădurile de pe Valea Vâlsanului şi orice 
încă, inclusiv Schitul Fecioarelor, pe care-l viza pentru un fin al lui, să-l facă han, 

chiar primarul Taicopaci, cu prefectul. Pentru Ei, pentru domnii baroni, moguli 
şi nababi, noi artiştii să ne pregătim sufletește să le creăm noi şi noi tablouri 
tezaurizabile, noi şi noi statui de preţ, spectacole de idei, simfonii cu cor pe la 
nunți, cărți suficient de scumpe la progenituri, încât să le răsfoiască în deplina 
percepţie a ierarhiei dominanței sociale, față de amărâtul incult, care e dependent 
iobăgăcios de cornul băgat în lăptic cu sugestii erotice, între electoratul pasiv şi 
partida dominantă. Asta e realitatea, amice, şi e de consens să fim cât mai 
cooperanţi. Pentru a nu risca o tragedie, Aline, care să pună moţ la toate, anume 
ca această clientelă unică a elitei creatoare ce are a se vinde, să nu se nărăvească 
a-şi satisface în Străinătate nevoile ei spirituale de lapislazuli depersonalizat! 

O ducea bine, fc pe mă-sa, gândea rândașul. Se afla în balconul unui hotel 
de tot atâtea stele câte prefera mogulul Jan Enache şi se tot uitau prădător la el, 
ca hienele la un leu ramolit, domnişoarele de pe malul Senei, Pizzacola, Cioropel 
(Charpillon, cum o rebotezase recent un client britanic de la aerobaza Boteni- 
Titu, Dacia), Diegeza, Diva Sugativa, Tira Misu şi Au-mă-doare (sado-stăpână 
așteptând galiţieni maso-generoşi). Îi mai zâmbiseră virtual nu din stradă, ci din 
însuşi holul cu ixuri, turiste: o cehoaică, o unguroaică, o poloneză şi o evreică. 
Era cât se poate de satisfăcut, izbutise să şi adoarmă, obţinând o memorabilă 
voievodală biruință asupra Insomniei, care-l dobora ca în 1940, la fiece 
întoarcere-n țara-n descompunere-n somn, care progresa imperceptibil. 

ŞI totuşi cine l-ar urmări cu tenacitatea fostei securităţi, cea mai bună din 
lume, ar mirosi la el trăirea unui pestilențial sentiment de insecuritate. 

Nimic nu i se părea stabil, unde un Muhală Muistu din cafenea parcă vedea 
înălțându-se zgârie-nori în competiţie cu cei din Frankfurtul prenazistului Goethe, 
care n-a avertizat homosapul asupra perspectivelor sovietice ca unele partide să 
realizeze-n delte desecări spectaculoase, nicio clipă să stai să răsufli, folosindu- 
se de sclavi de la alte popoare sau, şi mai genial încă, de la propriul popor. 

— Oare nu 1 se înscenase o participare la un complot extremist? De ce îl 
lăsaseră doctorul Cezar Bogza şi veterinarul Ilarion Otomega să se trezească într- 
un hotel plutitor, în care se revăd nomenclaturişti simieni notorii, precum Doru 
Băluţeanu şi Gheorghe Tabarcea? 

— De ce, Doamne, coşmar într-un hotel catamaran, care își va fi multiplicat 
informatic cu 200% performanţele băgării de seamă, şi de ce nu pe Rarău, la 
Pietrele Doamnei! Cum de sunt ăștia aşa naivi, cu Fundaţia lor pentru Arhivarea 
Antiromânismului Defăimător, Deviant şi Dăunător! 

— Dacă-i dă bănetul afară din casă, atunci să-i doneze să-i investesc eu în 
logistica efortului cultural, în biblioteci! Adică nu-n sponsorizări, pentru că ajung 
cu necesitate la coalițiile mediocrităţilor și atunci un Eminescu n-ar mai reuși să 
publice nimic, rămânând nu numai cu căpăţâna împlântată-n medievalitate, ci şi 
cu neeuropeana lui operă lăsată-n paragină, ca un aisberg puturos pe care să se 
depună de către cetăţeni toate murdarlâcurili, cu dobânzi negative! 

— E fraieri bulgarii, cârâi Charpillon fumegând din fumerole ca un vulcan 

cicladic, că cu investiții minime, la cât zero virgulă zero zero, fă, bagă patria 
noastră din pib în eternitatea de la Gaist, ar putea pune o pilă în toată... mișcarea 
noastră de idei istorice, încât s-ar demonstra că noi ne-am învăţat-o nevalabil de 
la Ceauşescu, istoria, care s-a inspirat de la naționaliștii perverși, şi acuma trebuie 
să importăm manualele alternative străine pe invers, reieşind la iveală că, înainte 
de Războiul Sfânt, Dobrogea musulmană a fost a Neamului lui Dimitrov şi 
Rakovski, punte între bulgarii Bolgradului basarabean şi ai Burgasului! 

— E şi mai proști țiganii, dragă! supse Pizzacola din ţigara rujată a lalele 
înroşite cu extract de hemoglobină de Război Sfânt. Pentru că, la cât aur au 
dintotdeauna și la cât câştigă ei azi în UE din vrăjitorie, cerşetorie, prostituție, hi- 
hi-hi-hi!... ciordeală, import-export metale neferoase, muzică adorată de mai toți 
românii, management nupțial la cort, la Darrr etc., ei și-ar putea sponsoriza 
Supradotaţii de să-şi făurească o Elită cu diplome numa' Harvard, numa' Oxford, 
numa! Sorbonne, numa' Heidegger, şi să guverneze cu ea, ca neofanarioţi, această 
nouă clasă politică de baroni infecţi, îngălată ca ciupercile după ploaie, care n-ai 
cum înlocui un ageamiu cu un expert, încât perestroikul şi glasnosta nu 
ocazionează decât mandavoşkă, să construim capitalismal cu cine o compromis, 
i-a da mat la compromat, şi marxismul! 

— Dar cei mai fraieri, aaah, aproape că urlă a pustiu de pustă Au-mă-doare- 
ntr-o-n genere neobişnuită pozițiune-n patru labe, că-şi pierduse un cercel cu 
rubin, cum va lămuri presa tabloidă cu linkuri și la aia quality, eu zic că e ungurii 
baronesei Zsuzsa Erdâdy, Ghizdavule. Fiindcă Habsburgii aveau încă din 1980 
dolarii pregătiți, puţinii necesari remodelării întregii Sfere a Valorilor regăţene. 
ŞI nu i-au cheltuit încă. De muuult trebuia să fim descompuşi ca-n lugoslavia! 

— Păi, se ştia, fă, că la orice plebiscit no comment antonescian, M-am 
săturat de România, bănăţenii şi transilvănenii puteau fi şi pe gratis vrăjiți să 
gândească c-ar fi dus-o, evident, infinit mai în huzur, dacă Dumnezeul american, 
de după Cold War, le dădea o guvernare nu de către nespălaţii de bucureşteni, ci 
de central-europenii de la Budapesta, Viena, Wroctaw, Krak6w sau chiar Praga! 

De jos în sus la hotel, drapelele a numeroase state colorau occidental și 
pluralist fațada cenuşiu-cadaverică, ca cămașa de forță a instabilei mental 
Românii interbelice, de proprietarul recent recent renovată, cu un soi de impresie- 
n briză cum că-s simbolurile unei Coaliții de Ocupaţie, în scopul Reeducării 
anticorupţie a burgheziei compradore recente, din colonia-n devenire. 

Se privi c-un rece ochi de mort, în oglinda spălată cu videoclip de Diva 
Sugativa şi, în acelaşi clip, ăsta despre care tot te informez, pricepu că nici toate 
cele trei Parce sinergic, nici Diegeza ca mai mămoasă, nu l-ar pute ferici cu nimic, 
nici măcar cu trimiteri olfactive în stil Tira Misu la opere fund a mentale, parcurse 
pierzându-şi timpul lucid pe cearşaf în Galiţia sa, lățită-n coşmar până-n Italia şi 
de la Poola pân' la Tula şi de la Oder la Odessa noastră. Ştia nu glumă mentolată 
până unde se întinde dreptul nostru şi de unde începe, cadastral dincolo de Oka, 
spaţiul vital rus, pe unde se plimba-n Reazanul eseninist Soljeniţin cu bicla, iar în 

amarul Nijni Novgorod Lenin cu căruciorul. Deci era Marius nu numai un 
subordonat al generalului de propagandă Horea Bratu, era şi artist, aşa că el nici 
nu putea să nu cugete instinctiv visător, dacă ceva îi da presant de gândit. 
Într-adevăr, în oglinda perfectă datorită curăţării cu videoclip, el arăta 
curat. Silueta sa era limpede, clară, obelisc, transparentă. Biv-Vel-Bildberichterul 
generalului de propagandă Horea Bratu avea impresia că se delimitase ferm atât 
de crimele simienilor, pe care le inventaria ca deziluzionant de puține numeric 
față de cât tărăboi se face, mai ales dacă le compari cu descalificanta înfrângere 
la scor suferită de echipa lor, atât în prima repriză carlistă, cât şi în a doua, 
antonesciană, precum şi în prelungirile care încep sub Ana-Luca-Theo-Dej, 
continuând şi în zilele noastre. După cum se distanțase și de crimele Războiului 
Sfânt, doar cu jumătate de gură însă, cum observă necruţător Narcis Moga, care 
însă nu se ştie ce-ar fi degresat în rechizitoriul său, din aceeași serie ideologică, 
dincolo de grila căreia privi, prin codiţa ochiului lu' Cioropel, Pizz, cum lucea 
belciugul de aur din ţâţa lu' Au-mă-doare cea mămoasă dar sadică, antropofagă 
dacă ar fi ştiut de vreo trei-patru misiuni securistice, din fericire ratate, îndeplinite 
de acest Marius, pictorul eminescian întârziat, una-ncepând cu 19 septembrie 
1941 la Kiew, având ca obiectiv a-l captura pe Ilja das Schwein als Ethnozid- 
Plădoyer, cum va fi demonizat ulterior, pe niet, romancierul stalinismului 
dezghețabil, de securistul Oscărel Hubig, anticipând psihologicește ca profil că 
gazetarul nu va rezista să nu se informeze-n orașul natal, în 29/ 30 răpciune 1941, 
asupra unei operaţiuni şocante metafizic pentru filosoful român, Liquidierung 
von etwa 35 000 Juden (de fapt banal, ajunşi ulterior nişte abstracţi sovierkie 
grajdanini! cam cum vorba ceea versatilă: când ai mare necaz şi e singurul care 
te-mprumută, e evreu, iar când cere banii înapoi, e „jidan” sau te faci că nu-l 
cunoşti) durch nişte SS-Sonderkommandos, recrutate, ca şi lanţurile de baraj 
antidezertare cominterniste, din piloşi, acest Massaker von Babi-Yar, de la care 
de fapt el n-a preluat decât nişte imagini, ca de la o defilare de oameni sărmani, 
printr-o perdea de birou nemţesc, într-un spaţiu cuvenit nouă prin originile vădit 
gete ale fraţilor ucraineni şi prin cele carpe ale bieloruşilor de până-n calea ferată 
Minsk-Smolensk, răsturnându-şi concepția despre lume şi despre istoria 
imediată: omul (nu nazistul, hm!) săvârşea o măgărie canibalică pentru care 
telecuvântul „rușşinică” e neîncăpător, stimaţi telespectatori, ca un teleprezervativ 
Olla din anii treizeci, rigid, al cărui cauciuc ars a polimerizat până la cristalizare, 
în mod curios Clara Honig necombătând ca diluare abjectă a Tragicului, prin 
vicleană relativizare-abstractizare, atribuirea către Homosap, către Toţi, a 
întâmplatelor, cu menţiunea că Raul Lecca a scris cu propria-i dizenterie, pe 
reeducativul perete din Piteștiul natal antonescian, că antropos niet zoon, — 
funcţie definită totuşi doar pe un Interval de Prosperitate, de unde şi cumplitul 
sentiment al singurătăţii-insecurităţii dobândit de longevivul martor la Basel- 
Sonnenheim, căzând în 1992 pe o dezinhibare a germanismului ce-şi reunificase 
triumfal Republicile, fără ca auschwitzienii să scâncească nici pâs, nici cât FR- 

UK măcar, în banalitatea perpetuu lățită a răului post-baudelairian, ca om care a 
lucrat în Propaganda de Război Sfânt, el evaluând că şi Istorie Revizionistă e deja 
strânsă suficientă, Dorothea, s-o luăm cu extrema dreaptă de la capăt spre o nouă 
catastrofă, e drept, vădit postmodernă, şi-s destule documente pe web centrate 
ostentativ pe ewiges Gedăchtnis den Zivilpersonen, numai Greisinnen und 
Mădchen, violate de „Ehrenburgs Horden“, numai copilași, vârstnici și răniți 
inofensivi pulverizaţi Dresden-Tokyo de piloţii anglo-americani, în marea lor 
majoritate sus, în nevăzut, presupuşi conspiraționist a fi... doar negri sau evrei! 
Tare derutant. Mie mi-e frică, zău aşa... Istoria tot imprevizibilă a rămas. 

— E destul ca în spatele unei astfel de manipulări revizioniste să se aşeze un 
Stat, cu ale sale eficiente mecanisme secrete de sucit mințile, şi tot ce se ştie astăzi 
așa, apăi mâine se va înfăţişa semidoctului alfel, rarissim cititorul care se 
documentează, verifică, progresăm de-a-ndăratelea, fiindcă opinia publică n-are 
Memorie, cum îmi demonstra mie Nae Ionescu, pe când, student, mă pregăteam 
penitenciarist în biblioteca occidentală a lui Istrate Micescu, iar mulțimile, cum îi 
zicea lui Otomega povăţuitorul A. C. Cuza, fără un geniu poet naţional călăuzitor, 
în lumea asta nouă maşinistă, nu mai sunt decât lut modelabil de te miri cine! 

— Acest advocatu nepohtitu Ghizdavu, le tot salută ţeremonios pe majorete 
domnul microbist şi lector conferențiar habilitat Răzvan Hristevescu, promovat 
de curând şef al Catedrei Anti-Eminescu de literatură recentă la Universitatea 
Correctitudinară, acest nostalgic cu bătaie luuungă, fetelor, care în 25 octombrie 
1941 zbura la Harkov din Odessa noastră devenită o pădure a spânzuraţilor, cum 
ar fi zis primul nostru literat demascat în trena lui 23 august 1944, reacționarul 
latifundiar de lângă Ziduri, Liviu Rebreanu, încă stârv recent, — având cu alt 
pictor, Oberkiinstlerfiirst Runge, ca obiectiv a-l captura rugbistic pe tovarășul 
Sergiu Eisenstein als Filmemacher, pe motiv că prin capodoperul Linia generală, 
pledând secetos pentru kolhoz, își adusese contribuția cât un aport de ogar, la 
exterminarea prin înfometare a peste şase milioane de geto-ucraineni şi a cel puţin 
două milioane de carpo-bieloruşi, acest bbbhandit de Marius Ghizdavu, care în 
seducătoarele-i convorbiri c-o tinerică, Ich bin ein Elsasser! susține că marxismul 
nu-i bun decât de-i aplicat în Vest, care şi şi-o merită, demitizând doctrina că nu 
livrează decât la... tâmpit intelectualii, chiar cu termenul expirat de preferință 
înainte, deoarece ca să iei puterea foloseşti cu totul alt opiu demagogic decât 
marxism, leninismul, iar ca s-o păstrezi, stalinismul, și acum ar vrea el, avocat 
din oficiu, să vă explice că folositor în mitul eminescian a fost Accesibilitatea 
textului, de s-a slujit de el generaţia care a avut, înjghebelind România aia Regală 
Maaare, cam tot atâta noroc, Pizz, cât aflai c-avuseşi tu la Loteria Vizelor! 

— Chiar pleci în pribegie, fa? o privi neîncrezătoare Ciotopela. 

— Nu ştie, încă nu s-a decis, replici în locul ei Audora cum că pendulează 
cicloidic numa-ntre extreme, precum Luceafărul virginal, ca geniu de la Viena 
paraşutat printre ptili cu fire neconfruntaţională (proşti, ticăloşi, inculți şi laşi). 

Prin aerul di Kapitala di granda di norodu amărâtu care, intrând ultimu-n 

uie la globalizat în Epoca Wash, se temea vrăjitoarea că va da ortu popii primu- 
ntre paralele inegale, indezirabil în Schengen şi-n State, Marius Ghizdavu, omul 
de afaceri venit din uie cu kravașa, cu nagaika şi cu knutul să verifice-n huie 
socotelile reprezentanților pentru România ai holdingurilor sale, doctorul Cezar 
Bogza şi tovarășul său credincios, veterinarul Ilarie Otomega, profita ca să-şi mai 
aducă aminte de Războiul ăla Sfântu, fiind de părere ca opinie că leteratura 
română făr' de Iminescu e mai săracă decât îi şea găgăuză istorie făr-anecdotele 
lui Ceachir, aşa că se merită, scumpă Dora din ţintirimuri de la Ghencea militar, 
de lângă Tonitza, ca un guvern responsabil, profitând de pleaşca că Constituţia de 
la 20 Mai a funcţionat ca la o republică monarhicească şi, pe cale de consecinţă, 
Curtea Constituţională e rugată să binevoiască a dispune de pe Muntele Conic a 
se aproba demolarea prin deconstrucţie atât a Casei Parlamentarului de zahăr 
cubic, un dulcic, cât şi a Bancorexului cilindric, un frapeu, dumirindu-ne dacă-n 
negrele cutii de măști de gaze îngropate la 26 iunie 1950, aniversând jelind 10 ani 
de la Răpirea Basarabiei, Bucovinei şi Herţei, cu Sugușarea venitorului cultural 
al Marii Recuperări în toată Galiţia Mare, au pus geniul bun Grişa la conservat 
până-n 7 mai 2145, 1681 pagini de adevăr produs în România, într-o carte 
încâlcită dinadins, pentru ca însuși autorul să nu o mai poată reciti, ori că-i vorba 
de Războiul Sfânt, ori de colaboraţionista cu ocupantul Ehrenburg-Fisenstein 
nuvelă scenariu, Anul trecut 1681 la Bahcisarai, unde cine s-ar hi chiorât printre 
cataligele odaliscelor kaghebibiste, ar fi detectat nostalgii după Ialta noastră, care 
visase Marius Ghiz operă pekineză şi canişă ca pretext expulzator de fresce, 
fufelor, certând amical pe titulescianul Benes pentru uşuitul, Vertreibungul 
sălbatic al nemţoaicelor milenare din Marienbad, Briinn, Lipscani şi Gablonz... 

Un labagiu romantic, rafinat, care asculta ca un imperialist japonez 
empetraie Gagaku. Încercuit la Gumrak, cutremurat de artileria din jur, el invoca, 
să-l scape providenţial, pe-o lungană nazistă deja sinucigașă, Inga Ley, căsătorită 
c-un nomenclaturist pietrar Robert, căpos, scurt şi îndesat, tipic tembeliziunilor 
ştiriste şi totalitarismelor. Se mai credea el, cu Otto Runge-n troian, la căldurică- 
n alta, şi aştepta să-i vină-n Crimeia noastră şi galiţienii săi, anume Legiunea 
poloneză, comandată de Adam Mickiewicz, şi o legiune evreiască, „Husarii lui 
Israel” (evrei palestinieni și ruși), comandată de amicul acestuia, Armand Levi, 
formaţiuni ce, consiliate de generali Henri Berthelot, Edgar Quinet şi Jules 
Michelet, așteptau romantic de pe la 1855, la Constantinopol, fragmentarea 
Rusiei și Hora Unirii Galiției Mari de la Lw6w, în scop de Luminarea Poporului 
întru Marea Recuperare, pentru o Evropă cu o unică viteză, aia maximă. 

Şi, într-adevăr, se auzeau bubuituri ca de la demolări prin implozie 
televizată ca realitate, cea mai importantă fiind însă cea din august 1856 de după 
Războiul Crimeii şi obişnuirea lui Tolstoi cu gândul divanurilor ad-hoc, deci cu 
un început de Unire-n stil Ikea, desfăşurată pe Valea Omului-Nou Neanderthal, 
atunci dinamita răvăşind caverna şi oferind legiştilor din Diisseldorf nişte relicve 
de canibal, pe care profesorul Mayer de la Bonn le-a interpretat ca aparținând 

unui cazac din trupele lui Tchernitchef, care fugăriseră la Grande Arm6e de 
Napol6on chiar și după ce Kutuzov îşi ținuse, de pe EI-Zorab, cuvântarea că dă-i 
în pms de francezi, că nu şi-au atins scopul! Sscopul? Întoarcerea la trupul 
Moldovei, cu Transnistrie cu tot, a acelei regiuni ce, ca un corn al abundenței golit 
în mare la Odessa, se cuprinde-ntre Prut şi Bugul nostru de lapislazuli... 

A, cazacii. Cunoscuse, el fotografiase, pictase lipovenii Deltei, îndeosebi 
pe cei din Veneţia lor, Vâlcov. Lipovencele. Dus la motiv de maestrul său 
Tonitza: Catiușa lipoveanca. O frumoasă impresie i-au lăsat şi cazacii din Kuban, 
în octombrie 1942, trimis ca reporter de război pe lângă Divizia 2 Munte, să lupte 
în Caucaz, să-l lase pe Stalin fără apele minerale de la Nalcik și din Kislovodskul 
lui Soljeniţîn. La Krasnodar, sunt cele mai frumoase fete din Europa, dă el mesaj 
lui Bratu, din gelozie fără a adăuga imaginare imagini 2006-2011 KyGanckuă 
ka3auni X0p, care s-ar fi socotit risipă de materiale, ci doar crochiuri de 
somnambul buimac, de interes ostăşesc, cu nuduri în poziţiuni expresioniste. 

— Terminaţi cu mutrele astea ca de înmormântare! N-am putut cuceri 
Rusia în 1941-1945, o s-o cucerim altădată... 

Numai că aceste tunete grozave, ce aminteau lui Marius pe-ai noştri 
asediind Sevastopolul, nu veneau de la demolări, ci erau „tunurile” trase într-o 
veselie fasolică de şpagocraţie, mozolind avuţia națională între cleptocrație şi 
xenocraţie, deprimând groaznic pe angajaţii instituţiilor culturale subfinanţate. 

— Da' ce, băi, rânji ministrul Taicopaci, să vă dau bani ca să mă criticaţi? 

— Aşa, nene, că folosirea unui mit al lui Eminescu fraudulos, îl aduse la 
realitate şurubul ambulanţei luciferice albastru, solicitate brusc de Lavinia-Stana 
Clătici, a condus la darea în folosință a unui stat de mucava Ferdinand-Maria, ca 
cum a câştigat şi Pizz la loteria vizelor, însăilat ca-n Ikea din petice ciopârțite 
aleatoriu, pe care electoratul pro-globalist tinde a le dezlipi, în tradiția 
cominternistă a intelectualilor cu simbrie, să se tot autodetermine popoarele 
subjugate de români, când putrefacţia-n poezie e ce-ţi doresc eu ţie cel mai dulce. 

Ci Marius, foarte interbelic de felul lui, aproape că se simţea ca un 
neanderthalian în descompunere, după încetarea glaciațiunii de la Stalingrad, şi 
nu se putea împiedica să nu se uite căzăceşte, la noi la şură, pe sub cozoroc, la 
Pizzacola, Au-mă-doare şi Cioropel cu respect că, ca curve, deci ca şi prostituate, 
spre deosebire de intelectualitate nu arătau cu nimic mai amărâte decât suratele 
lor occidentale, putând face faţă fanteziilor, și ca ambalaj, şi ca conţinut, și ca 
anduranţă, mai ales că, în materie de profunzimi, postmodernismul se opreşte pe 
arătura hai-oasă a frontierei dintre mozol, etanol şi potol. 

Ceea ce, într-o civilizaţie de consumabile, îl ducea cu gândul la nişte mere 
perfecte, din silicon cerat verde, fade, aproape inexistente faţă de cele aromate de 
la Pribegi, de la cota 476, de-a binelea pădureţe, cu un gust însă suav acid 
antioccidental de neuitat, și la Galaţi, şi în Nepal, și în Peri. 

Dar cu nuanța gingaşă, reacționară, că aceste profesioniste exportabile sunt 
totuşi în exercițiul funcțiunii net inferioare femeii interbelice, infesenizabile. 

— Imposibil, tovarăşe! România interbelică nu mai e frecventabilă. 

— Dovada! Arată dovada, nostalgicule! 

Dovada era o chemare a Elizei văduve, o scrisoare din Năpădeni, vino să 
ascultăm împreună privighetoarea ! Răsăritul lunii, mazilul pe cal, izvorul, codrii. 
Cerul ăla. Stele de o claritate cum îşi permit doar miliardarii turişti cosmici. 

Intraductibilă dramoletă preindustrială, dumbrăvile Ichelului sau Bâcului, 
când nu era nici tembelizor, nici Internet-Cafe la Caffa, dulce Dora, nici vibrator, 
Despina... Izbucni în plâns. În rariște, răsărise iarăşi, cu inconştienţă, luna. 

Au-mă-doare, deşi plătită ca badantă suplinitoare Agnieszkăi, nu veni să-i 
şteargă lacrimile și mucii, ci se arăta din balcon picior peste crac mulțimilor, 
făcându-se că se zgâieşte la un trailer gol de ridicat rău parcatele aftomobilele 
fără stăpân important, pe care pe un pat din veştede ramuri dormea, dus cu faţa-n 
sus un om de bronz, un tovarăș fără mustăți. 

— Oare ce-o fi ținut iniţial în mână? zise ea obscen mămoasă. 

— O cruce! şopti Marius printre sughițurile-i senile. 

— Ei şi tu! râse Pizz de ridicară ochii până şi vrăbioii de la sol. 

— O lua şi el la labă, tu! O avea luuungă de tot, rosti răspicat şi oarecum 
admirativ Cioropel, spre a fi auzită de clientul ce se răcorea în balconul vecin. 

— Da, dar unde pms îl duc? La alt Ateneu? Ce plm fac? se interesă intrigat 
străinul, sărind din necunoașterea limbii române tocmai poanta cu autofelaţia. 

— Cică-l duc /a îmblănit! dădu din umeri decolteul ei, cu indiferenţă rece 
față de impotenţi, mofluzi sau masochişti. 

— Un bărbat bărbat mai că nu te poate excita, detalie Pizz frizerului din 
Sevilla, dacă nu e păros în special pe antebraţe şi pă piept, ca un urs libertin! 

— Povestea cu îmblănitul, râse ca un brici gazetarul occidental Figaro, e 
numai un pretext, domnişoară! În realitate, e vorba de a da satisfacție muzicienilor 
români şi străini, care și-au condiționat participarea la Festival la Ateneu de a nu 
mai fi constrânşi să treacă, spre rotonda de concerte, şi aşa mânjită ea cu nişte 
fresce naţionaliste numai minciuni, pe lângă acest sărăntoc notoriu! Acum, hă-hă, 
îl translatează ca pe-o bisericuţă ortodoxă, din cale-şi, ăștia galeșii. 

— Eu am auzit altceva, de la un zek de la Coasta asta Galeş! ciripi volubil 
Cioropel. E un zvon, dar poate oricând deveni o ordonanţă de urgenţă. Ştiţi, noi 
regățenii nu avem încă o necropolă prezidențială pentru fondatorii Democrației 
originale, Demo specială azi, la care s-a pensionat. Ducem hpsă de o Catedrală a 
Mântuirii, adică a mânuirii Neamului prost, pupător de moaşte. Se pare că pe 
simulacrul ăsta idealizat îl duce cu tractoru' la Bellu gunoierii şi-l expune-n 
termopane, bronzul, doar pentru mârlănimea cu tabieturi romantice-n cur, să ducă 
lalele gagarine celui ce poate azi ar fi fost mai cosmonaut sovietic decât Prunaru, 
Makarenko, Miciurin și Maiakovski. Iar ciolanele reale, pe motiv că pot fi lesne 
furate în scopul practicării satanismului, vor fi cândva depozitate-n Biserica aia a 
Neamului prost, necropolă a celor mai proeminente personalități, vremelnic 
virtualizată-n Parcul Regele Carol I pusă peste mausoleul bolşevic al Libertăţii 

din granit roşu şi negru, ca cea mai solidă temelie ca când aprindem cu bricheta 
o lumânare sau o candelă chinezească, la morții Războiului Sfânt, noi să ne 
aducem aminte în fond de Eroul Necunoscut ilegalist al Luptei de Clasă, de fapt 
de Ana-Luca-Theo-Dej-Roman, precum şi de Crăciun noi aligatorii pomenim 
cuplul prezidenţial bine ciuruit, Cea-Cea, iar de Sfintele Paști, când ciocnim 
ouăle, boite după reţete tradiţionale, ne gândim, odată cu toată presa de senzaţie, 
la cel mai performant dintre prim-miniştrii lui Ilici, câte ouă are el de numărat. 

— Niet! Nu se va aprinde-n Kafedrala din Park Svobodi pidmanula niciun 
muc de lumânare blead dlia faștzmu rumînskii! Nu permite intelighenţia. No 
pasaran! bătu partizana-n mesuţa de plastic roz Barbie, crăpându-l ca pe-un himen 
artificial, asimilat din polimeri de calitate îndoielnică, ai unui naționalizmus ce 
Cea şi-l trăgea nu din marxism, nici măcar din stalimaokimism, ci din profilul 
interior al unor lecturi de tinereţe, necenzurate-n spurcata Românie Regală dup- 
un kriterion giust, al hautentiticei stânge uccidentale cu porumbiţă cât o lebădă. 

Deşi vizual printr-un fel de ochi cârpiţi cu aţe cosmice de import de lux, se 
excitau lalelele nu din jerbele cu coroane dentare roşii, dar de lumina luciferică 
se încordaseră şi se deschiseseră satanist, ca nişte huie devenite cuie, adevăraţi 
pari crescuţi în burtă recruților beneficiind de o baie caldă abia după eliberarea 
Grozniîiului din Mahacikala de sub jugul fascist sovietic, de către vânătorii de 
munte ai generalului Belizarie Moga, fantomele celor trei grațioase ghestăriţe, 
Clavdia Chauchat, Elena Kuraghina şi Clarisse Moosbrugger, abia tresăriră şi 
întoarseră simultan, maşinal, spre fotograf zornăind toate capacele şi căpăcelele. 

— Eta sraci! tropăi obiectiva Nataşa Rostova, urmărită, s-o recruteze, de 
copoiul Focşăneanu. Iar nu curge apa la closete, pizdoi nakrîlsia! Au furluit până 
şi hârtia hihigienică! Era de-aia roză. S-o toace-n mici toți privatizaţii! 

— Rupe şi tu din „„maculatoarele“ alea ah! zise una din trei, arătând cu 
degeţelul unui discurs neinflamat spre o clită de caiete tetra şi dictando, stivuite 
într-un colț al separeului limbajului violent al românilor, sub un clopot de sticlă. 

— Niet-niet-niiieeeet! zâââmbi rusoaica seduuucătoor ca când o silise Codin 
cu furca să predea torța cu care voise a incendia grajdul lui El-Zorab al nostru, 
care nu suporta şa, fără a-şi da seama, cu tot instinctul ei de rusoaică nobilă, 
scutită de cnut şi de orice alte pedepse rusești corporale, c-ar sabota astfel, nu 
doar pe Marius, ci şi Marea Paradă a biruinței Cominternului asupra României 
Regale, când l-a călărit ținându-se-n picioare-n scări Jukov, că nici la Stalin n-a 
stat, ca şi manifestaţia de „biruință” pe sub arc de iatagane a lui Saddam contra 
iranienilor, care fără doar şi poate că nu mai erau perşii lui Darius ce-au trecut 
Dunărea pe la Obluciţă prin Cartal spre Bolgrad, au luat-o spre Cetatea Albă, au 
săpat însetați la 'Tatar Bunar, cu folos, şi au stocat probe de pământ la Cara- 
Mahmet, zis scris greşit pe o hartă din 1899, scoasă la Institutul de Arte Grafice 
Carol G5bl din Bucureşti, spre hazul preacuratei farmaciste locale Luz, hm, 
Caramagnetu. Nu vă faceţi nicio iluzie, fă nostalgicelor! Ho! NATO va pune-n 
Catedrala Neamului, dacă se va ridica vreodată, şi nu în Parcul Libertăţii, ci în al 

Casei Șparlamentarului, doar un pomelnic correct, aprobat de toţi Ahaţii de la 4 
aprilie 1944, cu ce eroi se pomenesc de români la liber, fără aprobări speciale! 

Ploua mărunt, ca acum două sute de ani, stârnind îndoieli digestive dacă 
Cruciada Antibolşevică, apărarea civilizaţiei europene, cartela, de noua barbarie 
cominternistă chiar trebuia pornită, din moment ce rușii s-ar fi mulțumit să existe 
o zonă de cosuveranitate asupra Galiției Mari de până-n Cortina de Fier. Vântul 
global căuta locaţie de Catedrala Neamului și izbea cu grele picuri acide în băşica 
bine întinsă prin care soarele dădea de veste bordeienilor că el mai există-n nori, 
chit că răsărea mai mult pentru proprietarii de suvuri taburi, ce chiar dacă nu-şi 
diminuaseră confurtul şi securitatea, totuşi nu reuşiseră să constrângă guvernul să 
le despice cu tancul, mai pi şăntru, căi rutiere-n Capitală mai rezonabile, mai 
dezaglomerate, băgându-se ecuson pe bani mulți, destinați inițial copiilor 
abandonaţi din pricina colapsului etic etnic la revelaţia că, de fapt, isteria mizeria 
stressul nu se va sfârși niciodată, trebuind să crească tumoral luxul cleptocrat şi 
xenocrat, opus de liberalism anacronicilor fiziocraţi miloşi cu ruralul cromatic. 

Un fecior de radical-agrar deschise o umbrelă mare cât o paraşută de 
paraşutistă partizană teroristă, capabilă să te seducă în scopul de a procura limbi 
pentru statmajoriștii din păcate aleși, vremelnic, pe criterii încălcând acea 
inversiune a valorilor care e esența marxismului, fascinația lui. Şi pe când 
bronzul se ducea ca orice bronz, lăsând să se bronzeze la soarele dimineţii pe 
răcoare generaţiunile fără ideal ruginit unionist, fără program cultural, fără popor, 
fără droguri şi fără ţară, editorul Jan Enache parcurse, sub raze de lună pierdute- 
n vacarmul neoanelor, puţinii pași de până-n lansarea de cărticică cu mahmudele, 
plescăind din limbă ca un somon care cheamă la pescuit ursul de pe Discovery şi 
remarcând din coada vâslitoare profesional a ochiului, pe celebra parașutistă al 
cărei piept bombat, acum de fesenistă din Dăbuleni ieşită din pepeni, era acoperit, 
ca de un pieptar antiglonț, de nenumărate barete şi medalii poolicolore, ce 
străluceau ca un geam subţire de să-l tai c-un fir de păr, în privaz icoana ei apărând 
totuşi ca de codoaşă bătrână ce n-a apucat medicamente gratuite sau compensate 
în limitele cotei alocate bolnavilor nerentabili, urmând să crape aleator, conform 
previziunilor statistice, în scopul unei relansări economice certe, cum ar fi a le 
pune danturi de aur la dobermanii şi pitbullii din dotarea pagodelor recente. 

Cu alte cuvinte, sponsorul editor el însuși ca proprietar de bani, avea o 
dulce mamă și criticul Terente Frunzăverde se gândea nu numai că staruha ce 
vindea cele chibrituri, atâta solicitate de soldaţii cominterniști ce ne ocupau, 
cerşea de fapt, ci și că e penibil ca un om de kultură de talia lui Marius Ghizdavu 
să aleagă, pentru a ieşi în evidență, subiecte eroizând flăcăi căzuţi, în special din 
Divizia de Gardă cu bube a lui Gary Glagoveanu, dă la Oancea piste Prut pân' la 
Cania, albind cu osemintele lor cotele mai proeminente de la dealurile Țiganca şi 
Epureni, în iunie și iulie 1941, deci bricolând ca boier negrec o rohatcă, o barieră, 
la Carcaliu, pusă condamnării naționalismului etnicist drept iarăși lebădă neagră! 

— Dacă istoria s-ar repeta, un Eminescu trimis la Viena de vreun laureat de 

Premiu Herder ca Eugen Barbu în trening de jogging, el s-ar întoarce, cum zice 
Adelin Barosanu, vacă admiratoare a vreunui fascist austriac sau olandez, după 
cum invers, noi activiștii în puținii lui ani trăind, fără MTV, fără Internet, tot ne- 
am fi orientat 99% corect politic, pentru că aşa ni-i celula cerebrală, sănătoasă! 
— Dar controversa Eminescu nu ne va împiedica, interveni aici latrinar 
candidatul de pe poziţii voievodale Zaharia Avăcăressi, să prăznuim pe principii 
conforme normelor euroatlantice, la Putna, Jubileul Adormirii genialului apărător 
al Creştinătăţii, căruia fără pic de respect dezmăţatul poet îi retrăsese principalele 
atribute, Sfânt şi Mare, apelându-l la joc ofensiv cu familiaritate desacralizantă, 
ca pe un oarecare mijlocaş Ştefan, care ar fi dat pe lângă poartă cu şpițul acuzând 
nisipul, în loc să le-o vâre danezilor în aţe, fără a mai sta pe gânduri ca pe budă! 
— Chiar vă sfătuiesc! rânji sardonic partizana Natașa Rostova, vajnica 
apărătoare a stalinismului, sugerând că-n 2222 crapă limba română, doar pentru 
că-n 2004 Istoria, Muzeul Naţional, de doi ani intrând în reparații veşnice, și mai 
ales Literatura încetaseră deja, cu hâidealism cu tot, a mai fi deplin funcționale... 
Pe ecran apăru, filmat ondulat de Sergiu Eisenstein, avortatorul Cezar 
Bogza fără părinţi citind botos din Evanghelie, la căpătâiul răniților ce înjurau de 
Dumnezei şi de Cristoşi, blestemau pe Eminescu şi pe care a mai implementat 
cramponare de o anumită încremenire într-un proiect geografic de lapislazuli, a 
României de la Nistru pân' la Tisa, şi de la Dunav pân' la Wista, cum ar fi a 
revendica aridul Bugeac al Elizei mai plat peisagistic a Stepă Calmucă decât 
Spaţiul Mioritic, în 1878 cu nimic mai prețios decât 120 ani mai târziu, ca să-l 
jelim, iară Jukov călărind în picioare pe El-Zorab, care nu suporta şa, alb şi gras, 
primea-n enorma Piață Roşie, la picioarele potcovite cu oţel Krupp dintr-un tun 
nazist, stindarde de-ale imperialiştilor occidentali, recoltate de pe câmpurile de 
luptă ale Războiului Sfânt de culegătorii de stele ai regimentului Preobrajenski. 
- Ia blogadariu spasibo întregului norod! vorbi Stalin de la microfonul 
mausol. Nașa pobeda este totală şi vom face în aşa fel încât lumea, cu deosebire 
galițienii şi angkorienii, să nu uite vreodată sacrificiile pentru marxism-leninizmu 
ili kominternizmu ale ostașilor, marinarilor, ofiţerilor, politrucilor şi securiştilor 
noştri. Nici jertfele activiştilor din spatele îndepărtat al frontului, care au săpat cu 
femeile tranșee din Ural până-n Himalaia, manifestând vigilenţă şi prevedere, nu 
le uităm. La un loc colț roşu de cinste, putându-se situa și eficientele prestații 
ideologice ale scriitorilor, care nu i-au învăţat pe soldați să ucidă, să jefuiască, să 
violeze la ordin, pentru ca să aibă cârlig de ce se crampona în viitor o ideologie 
revanşardă afirmând, ca Marius Ghizdavu, automarxistul ăsta encul€, cu revoluţie 
asupra lui însuși, că în materie de bestialitate suntem chit şi că el cică nu mai e 
homosap, îşi bagă picerele-n specia asta, ca-n nisipurile Egipetului! Așa, așa, 
apleacă-l! apleacă-l! izbucni el deodată isteric, căci precum niște lalele tricolore 
înviind excitate de lumină, așa drapelul generalului Belizarie Moga, ce fluturase 
şi fâlfâise pe meterezele Sevastopolului nostru, ca un boxer gata a relua cu 
disperare lupta, se ridicase cum Homo erectus din robia animalității şi privea 

somnoros în jur, ca Terente din Carcaliu, dimineaţa pe răcoare, după o beţie 
crâncenă cu basamac şi samogon de captură! 

— Uite ce e, stimaţi tovarăși! interveni Jukov ca singurul ce-l contrazicea 
pe Stalin la ordin, observând că El-Zorab se cabrase şi sub EI, silindu-l a călări în 
picioare, neașezat în șa. Aşa nu se mai poate continua. Vine acum exploatarea 
politică a victoriilor noastre, dar eu socotesc că deportarea întregului popor român 
— cum pe evrei, şi egiptenii, şi babilonienii sau poate că şi romanii din care el 
crede că se trage — este nu numai infezabilă la actualele căi de comunicaţii, abia 
făcătoare faţă la trofeele de adus în patrie. Niet! O asemenea operaţie este chiar 
periculoasă acuma, şi nu prea sigură, căci până şi tătarii de origine bugeac- 
dobrogeană vor reveni cu timpul, de peste Ural şi Irtîş în Crimeia! 

— Mult mai smart este, completă din balcon partizana poreclită codificat 
Nataşa Rostova Skabeeva, să le zdrobim românilor elitele la ei acasă! Pe vecie! 
Când vor scăpa din robia marxistă, niciun pui de fost burghez sau moșier să nu 
dețină funcții bănoase, spre deosebire de puii de nomenclaturişti şi securiști! Să 
ajungă în Europa şi în Lume ţara asta a lui Eminescu ăsta, cum gândește şi prinţul 
Pierre Bezuhov Soloviov, ca o liotă de cerşetori fără memorie, fără creier şi fără 
Nicio rațiune de a se mai reuni şi exista, exceptându-i pe emanaţii din capul Ţării, 
de preferință rusofoni la răsturnări, şi cari nu vor avea decât averi căcălău și slugi 
şi consilieri, nu şi țară, popor, idial, cultură, fineţă, educaţie! De să te-apuce şi 
mila de urmașii Romei!... 

Spânzurătorile erau vopsite negru fumuriu cu videoclip Soulages, precum 
nisipul Ialtei, emanând mici difracții rogvaiv. Briza împarfumată cu mirosul de iz 
de mandă al mării, legăna ştreangurile împletite de fete balcanice la şezători 
cântând: Nu mai pune grâu de vară/ Frăţioare românaș/ Cum nu vezi şi cum te 
lași?/ Nu mai pune grâu de vară/ Să-ţi hrăneşti duşmanii iară/ Ci mai bine 
cânepioară./ Şi câți dușmani sunt în ţară/ Să-i mănânce ciorile/ Și spânzurătorile! 

Elvira purta o ie subțire, ce stătea pe ea tot atât de bine potrivită precât pe 
a verişorului ei Marius Regină Maria, de-l sărutase orfan de război expresionist, 
ruseşte, pe gură. Doctorul Lecca privea cu dispreţ elitist de drogat la cele ce aveau 
să se întâmple, iar barba-i flutura de un furor divinus, cum a lu' Iorga dinaintea 
caghebiștilor ofticați pe simienii mult mai sprinteni la omor decât ei, — agenți 
cominterniști şi aceştia, poate că ar fi acceptat Marius ipoteza, doar dacă 
infatuatul Antonescu, în 30 noiembrie 1940, ar fi mers cu el la înmormântarea 
cadavrului mai proaspăt al Nemuritorului Istoric, nu la a aceluia mai vechi, al 
Căpitanului. lară Mircea Focşăneanu, om de acţiune, care cu Stelică Dabija, într- 
o duminică-n 1943, exact un an înaintea armistițiului moscovit din 12 septembrie 
răpciune 1944, reușiseră performanţa de a ateriza cu planoare, în aerul rarefiat de 
la 2112 m, pe terasa hotelului Alberto Campo Imperatore, servind pe Otto 
Skorzeny să-l răpească pe Mussolini Aliaților, încă mai căuta soluții salvatoare, 
nu pentru el, ci pentru Elvira sa, şi ochii 1 se roteau în cap ca niște bile. 

— Şto eto za pizdiulina?! exclamă spre Churchill Roosevelt, când fu adus 

pe balconul răcoros, care unde el se pregătise-n stalinisme, inclusiv als linguist 
for summitul yaltez, nu pentru un spectacol cu plutaşii de pe Bistriţa, tot atât de 
trăsnit precât propunerea lui Molotov ca Bierlinul când o fi liber să aibă doar trei 
raioane, ca ale Chişinăului la data de 12 aprilie 1941, mai întinse dar tot aşa 
botezate, Leninski, Stalinski şi Krasnoarmeiski. 

— Cică nişte românaşi! dădu din umeri grăsunul Nobel pentru Literatură în 
anul Stalin 1953. Au venit di piste mare, de pe plaja Ecrene, să explice ce? Ce-au 
cătat cu trupele la Stalingrad, în Kuban şi-n Cecenia Caucazului. Argumentând 
cum că ar fi, chipurile, cripto-antisemite obiecțiile privind ori soluţia rezistenţei 
românești încă din 26 iunie 1940, ori pe-aia a opririi pe Nistru, ca să digere. În 
ambele cazuri, ei susțin că Hitler ar fi ocupat până la urmă Țara în întregime şi, 
pierzându-se după nefastul model polonez forţa ocrotitoare a Statului, atunci n-ar 
mai fi putut fi salvaţi 400 000-500 000 de evrei din România! 

— Dacă ar fi rezistat în 26 iunie 1940, când au început a primi Ultimatumul 
şi erau învăţaţi că dinspre Răsărit nu poate veni decât Întunericul, coşmarul. Dacă 
s-ar fi oprit pe Nistru, reluă Stalin cu gând recunoscător pentru specialiştii 
Laboratorului Lingvistic de la Tiraspol, de unde și efortul imens ca prima graniță 
reinstalată de Armata Roșie să fie cea cu România pe Prut. Dacă! Dragii mei 
Aliați la... zdrobirea galițienilor și a angkorienilor, căci Germania se va reface, cu 
nazism cu tot, în caz că iar nu va avea ce mânca... Istoria acestor români e 
totdeauna dacă! Eu m-am săturat. Cronicile contrafactuale nu-s ştiinţifice, ar zice 
Lenin, decât când e de agitat că dacă nu era Stalingradul, atunci ar fi trimis 
banditul de Antonescu la camerele de gazare, importate în România Regală, pe 
toți evreii şi pe toți ţiganii. În ce priveşte însă chemarea tinerilor intelectuali să-l 
trimitem pe Eminesku la Niirnberg, eu v-aş ruga, să mai reflectaţi şi să nu luaţi 
decizii sub imperiul sau supraputerea emoțţiei estetice. Ca la orice geniu care- 
ndeamnă la a zdrobi orânduiala cea crudă şi nedreaptă, un bun propagandist 
poate găsi şi la el trăsături progresiste, pretexte pentru a duce în Gulag la elitocid 
sau chiar etnocid pe toţi aristocrații, burghejii, moşierii şi chiaburii, ca şi pe 
social-democraţii de dreapta ca agentură a acestora în sânul mișcării muncitorești. 
Chiar pân' şi urmașul său, epigonul lui cel mai însemnat, artistul vizual Marius 
Ghizdavu, cu gărgăunii lui privind Marea Recuperare, adică Estul să termine tot 
ce-a abandonat Vestul, în cultură pe Spirtualitate, îndeosebi după Revoluţia 
Sexuală, — are acum luciditatea minimă necesară să se îndoiască de posibilitatea 
unei reuşite la Lemberg doar cu resurse din Galiţia Mare, fără Maica Rusia! 

— NU e destul că oameni de-origine barbară, obiectă Churchill oripilat de- 
atâta anticolonialism eminescian, — moşia 'n jumătate nemernic ţi-o furară/ Că 
între Prut şi Nistru pe-olatele bătrâne/ Domnesc pe Neam şi Țară calmuci cu cap 
de câne/ A căror mutră slută ş' adânc dobitocească/ N! o' ntrece decât doară inima 
lor cânească?/ Nu e destul c' acolo în neagră 'ntunecime/ Copiii-și blestăm soarta 
neascultați de nime/ Că cnutul îi zdrobește și roiuri de sălbatici/ Trăind 
sardanapalic, beţivi și muieratici,/ Să stingă-orice lumină, să smulgă limbi din 

gât/ Când unul româneşte o vorbă a 'ndrăsnit! 

— Dar ce mai L 'Apres-midi d'un faune, nu Doine simpliste, scria St&phane 
Mallarme, ar fi comis whataboutism marele Lenin, surâse cu superioritate Stalin 
peisagistului ce presimţise că, fără o Debarcare-n Balcani, Europa va sfârşi 
divizată și El nu-și va putea apăra de imperialismul american Coloniile, mai ales 
India. Lenin a protestat nu o dată contra şovinismului velicorus, deci l-ar fi tolerat 
ca sputnik, ca tovarăș de drum, pe acest Mihail Eminovici. Cât priveşte smulgerea 
limbii din gât, aș nuanţa: nu cazacul Sutelor Negre cu cnut şi cleşte torționar a 
implementat deznaţionalizarea în Basarabia, ci Biserica Rusă a constituit din cler 
şi din ierarhi batalioanele de şoc ale Operaţiei Mancurtizarea, efectul fiind că de 
îndată ce securitatea ţaristă s-a convertit, răzbunarea popoarelor oprimate a 
debordat, de-am ajuns Euuu, un marxist, un umanist ca Sartre, să mă preocup de 
salvarea popimii, ca de nu ştiu ce specie de câini şacali pe cale de dispariţie, o 
extincție completă putând aduce grave prejudicii atractivității modului de viaţă 
sovietic pentru intelectualitatea occidentală, cea cu curul în două luntri, luntrea 
idealistă a exploatatorilor şi luntrea materialistă a proletariatului avansat. 

Pe plajă, un popă tânăr cu alură de parașutist tocmai lega Elvirei mânuţele 
la spatele rotunjor, şi Roosevelt, mai sensibil la efluviile feminine, aprecia că 
decât spectacolul pedepsirii acestor emisari naivi, trimişi peste mare de generalul 
fascist Rădescu, ultimul prim-ministru al Regelui Mihai, mai bine s-ar continua 
la club Jocul de-a împărțirea Lumii, mai ales că Scânteia tocmai scrisese că acest 
general cripto-antonescian Rădescu n-a luat nicio măsură pentru ridicarea 
producţiei necesare Frontului Antihitlerist, n-a făcut totul pentru Pobedă, nu 
numai în industrie ci şi în agricultură, cu prilejul apropiatelor munci de primăvară, 
1945, întocmind un plan fals de însămânţări, tractoarele şi maşinile agricole 
urmând a zace ascunse sau deteriorate, iar sămânța rămânând nedistribuită, în 
consecință această întârziere de două luni în pregătirea însămânțărilor contribuind 
direct la diminuarea producției culturilor de primăvară, a căror însămânţare se va 
realiza mai târziu decât timpul optim pentru însămânțări, aşa că, cu intuiţia că 
frumoasa verișoară a Ghizdavului sfârşeşte neînsămânţată, roti căruciorul spre 
masa verde și porunci personal pentru prima oară la acest indiscutabil Summit: 

— Poidiom popizdim! 

— Da mne pohui! se despărți imediat şi Churchill de totuşi spectacolul. 

Iar marele lingvist gruzin reţinu uşurinţa cu care i se slavizau interlocutorii, 
bucurându-se fără motiv, pentru că el nu-şi căutase, în revoluţia permanentă, 
Rădăcinile, şi nu-şi descoperise în adânc originile iviro-iberice, romane, adică 
române, care poate că l-ar fi solidarizat cu cei trei negociatori luaţi drept spioni. 

Precum prezenţa lui Hi, pictor de largă recunoaștere internațională, ar fi 
fost jenantă, tot aşa un coşmar era pentru Marius Ghizdavu şi apariţia inopinată a 
lui Stalin la Lansarea cărticicicii sale Cum am pictat acest Omagiu, o explicaţie 
de ce bustul lui Ceauşescu propus pentru Scornicești, sculptat de Eugenia 
Miskinis la Sonnenheim, pastişă cam în maniera contimpuranului Daniel Druet 

Cattelan, inspirând portretul Omagiu, parcă iese dintr-o megacarte deşchisă și dă 
o ripostă hotărâtă la atacurile vitriolante ce suferise imaginea autorului, prin 
apariția, în mai multe limbi ONU, a solidului studiu al lui Narcis Moga, 
Indecence, degenerescence, încă mai entuziast primit decât demitizantul eseu de 
masterand The Holy War against Bolshevism. Romania became Nazi Germany 'S 
most important ally in the war against the USSR because its soldiers were highly 
motivated with a cocktail of nationalism, religion, antisemitism, and 
anticommunism, cum că scopul nu ne fu Anexarea Basarabiei și Bucovinei 
(dovadă c-au fost lăsate de Hi cu un statut incert, cam de dare în folosință, ca al 
Transnistriei lui Alexianu, iar după 1991 intelectualii celor două Românii şi-au 
cam întors reciproc dosurile, refuzând re-Unirea în postromânism!), ci epurarea 
etnică în sine se viza de către nişte fani ai „maculatoarelor“ eminesciene, al căror 
autor, rezultă prin suprainterpretare că şi-a publicat dinadins în aprilie 1883 
tocmai la... Viena hitleristă şi anti-Schengen-RO, antidemocraticul său poem 
Luceafărul, presimţind unde se va reîntrupa la 1889 Demonul, răzbunând în altă 
viață dramoleta că-l înșelase la vals o duduie adulterină şi cu fumuri literare, cu... 
un somelier ce împlea cupele mesenilor la masă, viclean, adică descurcăreţ, 
întreprinzător, încât este evident că i se năzărise nebunului că e dintre 
coreligionarii dlui Filderman, cum a interpretat recent la Chicago şi conf. Saie 
Buburuză, bruscat însă în lowa City la justificarea trasă de păr cum că evreii 
Basarabiei şi Bucovinei au fost trecuți peste Nistru ca să fie... protejați! 

— Domnule Clejan, scrisoarea Dvs. privitoare la situația evreilor din 
Transnistria, a celor de pe Bug şi a taxelor de scutire de muncă obligatorie îmi dă 
ocazia să pun din nou o seamă de aspecte ale problemei evreilor din România, în 
cadrul realităţii, înfăţişate de starea de război şi de evenimentele care au precedat- 
o. Dar cum v-am arătat şi verbal, am fost nevoit să evacuez evreii din Basarabia 
şi Bucovina, pentru că din cauza oribilei lor purtări din timpul ocupaţiei acestor 
pământuri româneşti de către ruși, populaţia era atât de îndârjită împotriva lor, 
încât fără această măsură de siguranţă ar fi dat naştere la cele mai odioase 
pogromuri. 

Deși hotărâsem să evacuez pe toți evreii din Basarabia şi Bucovina, prin 
diverse intervenţii şi demersuri, am fost împiedicat s-o fac. Azi regret că n-am 
făcut-o, pentru că am constatat că dintre evreii rămași se recrutează instrumentele 
cele mai nemernice ale duşmanilor țării. Nu este o organizație teroristă sau 
comunistă, descoperită de organele polițienești, din care să nu facă parte şi evrei, 
şi adesea numai evreii. E aceasta tragedia rasei evreieşti de a nu fi recunoscătoare 
țării în care trăieşte şi profită. 

— În războiul acesta întins pe toată suprafaţa pământului, evreii nu pot fi 
scutiți de suferinţa, de asuprirea şi de mizeriile la care e supusă aproape întreaga 
omenire. Dacă din lipsă de hrană şi din cauza traiului în condiţii sanitare 
insuficiente cad şi vieți evreieşti, aceasta însemnează că legile de neînfrânt ale 
războiului — pe care nu noi l-am provocat — supun și pe evrei la plata tributului 

lor de sânge. Românii care luptă în linia întâia mor cu miile în fiecare zi. 

Dar, ca om de concepţie europeană, nu am tolerat niciodată şi nu pot să 
tolerez crime împotriva nimănui. Am luat şi voi lua măsuri ca acestea să nu se 
producă nici contra evreilor, oriunde s-ar afla ei. 

— Marius Ghizdavu, ca tehnician antonescian „de concepție europeană“, 
porni Narcis Dabija dilematizarea vecinului de moşie că ori era xenofob, ori era 
şovin, n-a avut de ce se mira că criminalul de război sfââânt lon Antonescu, în 4 
februarie 1944 (zi în care 1 se va naşte peste vreo 8 cincinale nepoţica clavecinistă 
Isadora), încă mai ameninţa, când Armata Roşie eliberatoare, nemairespectând 
şlamperiodul nămolului, beneficiind de aproape un milion de camioane SUA și 
de încălțămintea de import, străpungea frontul la Uman (0, ce toponim umanist!), 
punând înapoiata şi neviabila Românie Regală dinaintea razgromului complet. Pe 
ce se baza ăsta amenințând? Pe că marii titani Roosevelt şi Churchill vor debarca, 
în Balcani sau pe superba lui plaţă de la Ecrene, şi vor dezlănțui primiţi cu flori 
un al treilea război mondial, Războiul Exterminator, numai ca să salveze de 
marxism, ca de la un dulce viol, creuzetul de rase inferioare neglijabile, lente ca 
melcul, de viteză inferioară Occidentului, ce mai rămăseseră-n Galiţia Mare! 

— De la ce să-l salveze, mă, pe creuzet? n-auzi bine muzica trance Chopinot. 

— De la bolşevizare, neserioaselor! De la experimentul de pe centură. 

— Atunci, contestă cu insolenţă Chouchou un documentar Arte tv, să 
vorbească despre Ialta noastră Istoria, adică Cinematografia, nu ca de o Victorie 
la scor, ci ca de o quasi Capitulare Necondiţionată, anglo-americană, dinaintea 
Totalitarismului muncitoresc, pe care doar l-a ajutat să se unifice ideologico- 
organizatoric într-un Singur lagăr, mai tare, făcând un pas înapoi până şi faţă de 
părerea lui Lenin, că tranziția de la capitalizm la ssoțializm se poate-ntr-o 
infinitate de modalităţi şi poziţii, a căror esenţă rămâne diktatiura Proletariatului, 
clasa cea mai avansată de-aia, că e incultă şi n-are case, dar vre la vilă! 

— Ba mareșalul ista, se răsti la ea Tudor Băluţeanu, nu era el în stare să 
prevină un pogrom peste Prut, dar ţinea o vilă confortabilă și eu îmi imaginez că- 
i ordonase acestui arhitect Herman Clejan, sub amenințarea trimiterii în 
Transnistria, să 1-0 renoveze, în perspectiva unei vizite a egalului său, Hi, cu 
concubina Eva Braun, la Predeal, care nu ştia nici ea principalele legi ale chimiei, 
descoperite de Lomonosov şi de viitorii chimiști sovietici, poate unii probând 
gaze de luptă pe deţinuţii Gulagului, pentru apărarea Păcii ațâțătorii la un nou 
război trebuind a fi disuazaţi prin absolut toate mijloacele de influențare pozitivă, 
inclusiv Porumbelul! Ideea unei oficializări a relaţiei porumbeilor, guguștiucilor, 
plutea în aer încă de pe la 10 Mai 1943, când doctorul Liviu Lecca, abia întors 
din anchetă, a arătat chefliilor de la Ziduri, în drumeţia pe Valea Vâlsanului, 
fotografii recente ale ofiţerilor prieteni polonezi, lichidaţi cu miile de securitatea 
sovietică la Katyn, în faimoasele peisagistic păduri ale fraților noştri daci carpo- 
bieloruşi de la miazăzi de Smolenskul nostru, zvonindu-se insistent şi delirant că, 
precum popa Sică i-a unit pe fluviu-romancierul Grigore Căinaru cu pediatra de 

război Dora Glagoveanu, aşa Vojdul nemților cu ţariţa sa, Eva, cică le-ar fi putut 
pune pirostriuile 1. P. S. S. Visarion Puiu, Mitropolitul Transnistriei şi al Ocrainei, 
bine cunoscut de Ghizdavu, fotografiindu-l ca arhiepiscop la Cetatea Hotinului, 
întru această ceremonie el urmând a se pogori la Odessa noastră, din înalt auritul 
Jilţ arhieresc kievean, unde succeda înțelepților români Grigorie Ţamblac şi Pierre 
Moguila, întârziindu-se Războiul Sfânt şi Retragerea cu un megashow televizat, 
al reapropierii de noi a geților slavizați, care erau și sunt fraţii noştri ucraineni... 

— Corect! recunoscu activista zisă Chauchat, lăsând să 1 se stingă torţa cu 
care voise incendierea hotelului, în scopul sabotării lansării cărţii ghizdaviene 
despre cum a pictat sau nu el, pentru vila superiorului, tabloul scos la licitație, 
Omagiu Eroilor. Aşa ştiam şi noi, că Adolf şi Eva, înțelegând ei după Stalingrad 
că marea massă slavă, dacă n-ar fi fost întârziată, cu exact două sute de ani, din 
dezvoltare, de către venetici sub semnul vâscului, atunci sovieticii măcar pe 
planul cuceririi Kosmosului, cotrobăind şi năruind toată Metafizica negăsind pe 
Dumnezeu în 3D, ar fi contribuit totuşi la civilizaţiunea evropeană tot mai atee, 
ce şi-au zis ei? Hai să le dăruim noi arienii, ruşilor, o dinastie nebolşevică, dacă 
ex-Regele Carol al II-lea, cu ascendență Romanov, ar reitera Nunta de la Odessa 
din 31 august 1918, cu bizantina loana Lambrino, imediat atunci după asasinarea 
de către Lenin şi Krupskaia a familiei Țarului, dar păcat că nu s-a reuşit să se 
implementeze proiectul, nici la Moskau 1941, nici la Petersburg 1942, nici măcar 
la Odessa 1944, de parcă asupra destinelor celor doi copii fugiți de-acasă plana 
mâna neagră și nemuncită a Conspiraţiunii Universale, ferm hotărâte a schimba 
până şi numele Rusiei în abstractul dar convenabilul CCCP, al cărui imn va servi 
veşnic drept proteză identitară tuturor noilor ei dictaturi, ca şi noilor măceluri! 

— Bei un pic de vodcă, nu-i aşa, conte? îl agrăi Pizz, derutată de tăcerea 
hotelului, în care se ghicea că nu-i ardea lui Hi de nuntit la 10 Mai 1943, când 
pregătea, în manieră de jucător dostoievskian tâmpenia motorizată de la Kursk, a 
miza totul pe o singură carte, pierzând mai toate blindatele la ruletă, într-o 
străpungere dinainte anunțată de spioni sovieticilor, amputând de orice capacitate 
manevrieră ce rest de război sfââânt mai urma. 

— Semnificaţia mioritică a nunţii hitleriste e cu totul alta! o surprinse și 
plăcut, şi neplăcut de la masa vecină un om de afaceri, Vasile lowa, abia picat la 
licitaţie de la New York, însoţit de editorul Teohari Georgescu şi de Feodor 
Kuzmici Merţalov, care i se prezentă scurt drept general Fedicin. Şi eu mi-s 
odessan! M-am născut în acest port moldovenesc, un mare dar al Basarabiei, într- 
un ceţos 28 noiembrie, aşa că-i cunosc și îi înțeleg ghinişor pe imperialiștii 
români, şi nu aiurea genialul, nemuritorul Stalin, m-a desemnat ca să-i distrug 
sufletește, reținând ce-i raportasem întorcându-mă din misiunea de a-i bolşeviza 
pe letoni, anume realitatea că ăştia, cu lituanienii, prusacii şi pomeranii, se trag 
dintr-un acelaşi filon traco-dac ca geto-ucrainenii și carpo-bieloruşii, anume din 
costoboci, numai că n-au fost de-a lungul şi de-a latul istoriei rusificați, ci doar 
germanizaţi, cum poate și silezienii din Triunghiul de Lapislazuli românesc 

Viena-Breslau-Cracovia, în orice caz nu şi toţi estonienii, care împreună cu 
finlandezii şi curlandezii par a se trăgăna din acei maghiari fugăriți din Bugeac 
(Atelcuz) pe la anul 900, doar o mică parte din ei reuşind a răzbate ocolit în 
Pannonia, anume cei deja creştinaţi de către cenobiţii ortodocși instalaţi în chiliile 
săpate-n piatră, de pe malul Nistrului până în Dobrogea la Balcic şi în Capadocia 
(Carpo-Dacia noastră), alcătuindu-se atunci un filtru român creștin ortodox, o 
mreajă, o razie, mai toate popoarele migratoare trebuind să adopte aici, de la 
români, credinţa pravoslavnică, inclusiv slavii, indiferent ce zic azi slavofilii... 

— Tovarășul Marius Ghizdavu, îl turnă râzând lui Andrei lanuarievici 
Vîşinski Feodor Kuzmici Merţalov în pahar, n-a vrut să meargă la această Nuntă 
Hermetică, deoarece nu credea în sfințenia ei ca necesară! EI i-a declarat factoriței 
noastre Victoriţa, în Pădurea Andronache, după spovedanie, că de fapt Riga 
Fiihrerul s-a excitat abia când şeful său de cabinet, tovarăşul Martin Bormann, i- 
a trimis statistici din care a rezultat cu putere, că celor 1.5 milioane fete, femei, 
gravide, lăuze sau bătrâne, violate dinspre Kânigsberg, spre marea satisfacţie a 
stângii franceze, le urmau deja vreo 500 mii berlineze, adică aproape toate! 

— Niet! Semnificaţia nunţii hitleriste, trânti masa spre a nu fi întrerupt cu 
obiecţii transhumantul procuror stalinist Vîşinski, nu e una mioritică, tovarăşe 
Vasea! Ce face Riga Crypto în noaptea nunții cu lapona lui, ca să-l pizmuim, cam 
în 28 pe 29 aprilie, ce face, bă? Face pe dracu'. Pe la două, berbecul începe a-şi 
dicta domol testamentul, ca ciobanul moldovan chiabur, ceea ce ne luminează că 
Fihrerul, acest slugoi al celor mai reacționare cercuri ale imperialismului german, 
şi american, s-a lăsat influențat de aliaţii săi, românii, până şi ca Weltanschauung 
intimist, nu numai în ce priveşte deturnarea strategică, de la un război drept, spre 
Moscova în interes anticomintern, la un război sucit, spre Crimeia, spre Caucaz 
şi spre Volga, ce servea doar interesele expansionismului românesc cotropitor de 
a-şi marca banditeşte graniţele de rubin ale viitorului Rumănische Reich! 

— Dealtfel, zâmbi ermetic Feodor Kuzmici, periculozitatea şovinismului 
românesc eminescian de mare putere este dovedită deplin de noile arhive puse 
aseară în circulaţie la cafeneaua Miradoniz din Wien Berlin. Astăzi, nu mai încape 
nicio îndoială că, în 22 şi în 23 aprilie 1945, adjutantul Julius Staub împreună cu 
un anume bucătar Petrache Hulpe din Waffen SS, au ars într-o groapă de obuz 
din grădina buncărului, cinci valize mari cuprinzând cele mai intime hârtii 
personale, dosare de trădători, însemnări lubrice, scrisori, inclusiv corespondența 
sa disonantă cu expresionistul Marius Ghizdavu, nu întâmplător confundându-se 
în presă ca fiind poem din Nietzsche traducerea germană, de către intelectuala 
reacționară Mite Kremnitz, a poemului formalist eminescian Luceafărul! 

— ŞII, şii se înroşi de furie Vîşinski, şi alea... identificate nedavno... Proza 
Bolşoi Ciolovek de Eliade şi hârtii de la ăla de-a scris doar citate... Așa, de la 
pesimistu' Cioran. Poate şi bilete de la complicele lor la absurdităţi, Ionesco! 

— Bine-bine, se bâlbâi critic şi chiar autocritic în Casa de Licitaţii cel mai 
ahtiat după râvnitul Omagiu, guşatul om de mediu de afaceri Jan Enache, dar 

Securitatea a fost vigilentă şi a luat măsuri încă de pe vremea aceea, tovarăşe 
Vîşinski, când aripa revoluționară a organizației Ciornii peredel s-a delimitat de 
narodnicism, dând naştere grupului marxist Eliberarea muncii, al lui Gheorghi 
Valentinovici Plehanov, în 1883. Ea a luat cu celeritate măsuri de anihilare, 
neutralizare şi eliminare a Poetului Naţional, chit că în varianta finală a Doinei, 
prevăzător, că naiv nu era, el a născocit protocronist autocenzura la români, 
nemailuându-se prosteşte nominalizat de toţi, de israeliți cu mâini murdare, de 
bulgăroi cu ceafa groasă, de grecotei cu nas subţire, de ungurul crud, de tătari cu 
cap de câne, de calmuci cu cnut, de turcii îngâmfaţi, nu şi de romi (evocaţi poate 
în ale sale osobaia papka prin metafora sibilinică îndrăgi-i-ar ciorile), nu, el se 
plânge numai de că vin muscalii de-a călare, ceea ce o bună prefaţă ARLUS-iană 
ar putea lesne lumina pe proletar că-i vorba doar de Sotniile Negre, cum ar fi şi 
aceea, una botezată chiar Uniunea Arhanghelului Mihail, despre care etnoepitete 
xenofobe măcar prin editorul A. C. Cuza va fi ştiut și Căpitanul, Băluţeanule, 
după cum o fi tras el cu ochiul managerial şi spre cei ce-avea a îi combate, cum 
ar fi ritualul francmasonic şi Bucovina organizațiilor de tineret sioniste! 

— Vrea să zică, lămuri editorul Teohari pe Feodor Kuzmici (Fedicin), că 
noi am procedat just în următoarea situație informativă şi operativă: locuţiunea 
eminesciană de la Nistru pân' la Tisa ameninţa atât marea massă slavă, cu sau 
fără ciornosotnicii ei, cât şi elementul german, instigând la pact de neagresiune 
îndreptat în contra noastră, a cominterniștilor, ceea ce am şi zădărnicit până la 23 
august 1939, printr-un îndelungat joc de manevre tactice, posibile însă abia după 
1883, când obiectivul Protolegionarul a fost compromis, neutralizat şi eliminat cu 
largul concurs al unor persoane de sprijin cum ar fi unguroaica Ekaterina 
(Katiuşa) Szoke Magyarosy, marşrutizată lui Slavici soţie ca, să zicem, vreo 
rusoaică unui Romain Rolland, ea și avocatul Titu Maiorescu lansând zvonul că 
Poetul Naţional dă semne de alienare, ştire exploatată-n presă de globalistul 
Macedonski, iar din punct de vedere al oportunității operative, de către prefectul 
Poliției Capitalei, care după ce l-a îmbăiat, pe motiv că era jegos, dar ocazionând 
ca o scriitoare să-i poată descrie Erecţia animalică în postromânism, l-a internat 
la un azil psihiatric secret de-al nostru, cu sprijinul unor autorităţi medicale 
jidoveşti, vieneze, fiind o nimica toată a confirma, autoritar, că obiectivul 
Protolegionarul este stricat la cap din rușinoase motive luetice, necesitând fatalul 
„tratament“ cu morfină, mercur şi alte otrăvuri, inclusiv la Odessa noastră! 

— Vspominaiu! Vspominaiu! Adică aţi băgat narativul că românii, în frunte 
cu Maiorescu şi Carol I şi-au lichidat ei înşişi Poetul Naţional! Cum dealtfel și- 
au inventat singuri-singurei şi comunismul! se înroşi Vîşinski de plezir estetic, 
căci cu droaga hotelului, ţinut vertical de pupători de moaşte ca Marin şi ca Codin, 
era introdus solemn în orbitorul hol uriașul Omagiu osemintelor, în cadră aurită 
cu diamante, propus pentru grozava licitație. Da-da! Ştiam. De la odessanii mei 
şi de la regretatul Felix Edmundovici Dzerjinski, cu toți leşii ăia ai lui tare săritori 
la elitocidul altora. Un caz 1885, desigur toamna. Protolegionarul Mieczyslaw 

Eminowicz, venit la stabelementul de la Andrjewskij Liman al amicului F. I. dr. 
Jachimovicz, cu belet de trimetere „faceţi ceva să mă scap de el, căci e foarte 
rău“, nefiind însă cazul nici în casa conspirativă de la Kujalnik, nici în Siberii fără 
de sfârşit, constatându-se creier spălat deja ca pentru închipuit jocuri piramidale 
cu multe cifre la Caritasul dr. Şuţu din Uliţa Municipală No. 14 Suburbia Bălașa, 
a acestei primitoare Capitale, sfințite de slobozul lui Kutuzov, pe care de câte ori 
o vizitez îi constat imaginarul colectiv de concepție cominternistă, nu să viseze 
amărâtul, fie şi-n Hotelul Strassbourg odessan de mâna a treia, la Războaie aşa- 
zis Sfinte, cum văz că i-a venit mintea la cap şi longevivului cât Molotov pictor 
Marius Ghizdavu, să le sublinieze, în metafore vizuale pregnante, înţelese de 
norod, Zădărnicia, cum ar fi iepurele lui Diirer, șoşoiul Feldhase, adăpându-se 
tremurător dintr-o ţeastă cu viorii inflorescențe de pzda-ţigăncii, trecute prin 
casca de oţel şi, prin ea, pesemne un fel de gând pios pentru flăcăii căzuţi pe 
dealurile Epureni și Țiganca, la trecerea vijelioasă a Prutului fără a se mai uita în 
urmă dacă vin și fasciştii germani până-n 2 iulie 1941, tocaţi la rece cu aviația şi 
blindatele Armatei Roșii, fiindcă nu e menirea nesupraputerilor a-şi determina cât 
pământ au, drept pentru care divinul Lenin l-a şi naționalizat de la începutul 
începuturilor, de fapt pe toată planeta!... 

EPILOG 


Partea întâi 


Patru luni vreo şi şapte ani trecuseră de la nunta lui Ghitler, adică de la 
acele milioane de violuri prin care humanitatea, căreia Marius considera că nu-i 
prea mai aparţinea, a celebrat sfârșitul Războiului Existenţialist în Evropa. 

Nemulțumirea de sine devine cu timpul critică a speciei. 

Necondiţionat, Ghermania faşistă capitulase față de diferite ţări în 8, 9 şi 
10 Mai 1945, printre cari şi România Regală, reprezentată cu trufie anti-austriacă 
la Belvedere Palace de gheneralul pisatel' pandur Grişa Kainarov, distins la 
Breslau, Cracău şi Beciu, avansat la excepţional pentru curajul său nebunesc, 
transmis şi soldaţilor cu un cogâlț de vodcă şi o filosofie cazonă dezarmant de 
simplă, vanitas, cinis et umbra sumus, Crematoriile, Hiroshimele, viaţa, moartea, 
e totuna, pu în pi, dac-o fi să fie, o mierleşti şi la cutremur sau la bombardament! 

Dar comuniştii români au pierdutără pacea, neputând anexa Pocuţiei 
Maramureşului Triunghiul de Lapislazuli. N-au profitat neam de Flucht und 
Vertreibung, spre regretul de azi al multor tineri întreprinzători, ca puiul de 
nomenclaturist Vip, Viorel Pepi Enache, proprietar de cai, fotbalişti şi agenţii de 
transport turiste, al cărui consilier original, incurabil optimist, foarte călătorit deci 
informat, fostul simian Gigi Tabarcea, prognoza rânjind că, pe măsură ce Axa 
Paris-Berlin-Moscova o să emancipeze continentul născător al democraţiei de sub 
tutela americană imbecilizantă, cel mai atractiv pol al pelerinajului mondial va 
ajunge... Auschwitzul, spre care se vor îndrepta două fluxuri de vilegiaturiști: 
fluxul pios, majoritar, compus din persoane înclinate a-şi cere iertare pentru 
crimele securității naziste, și fluxul postmodern, mai mititel, miștocar, călăuzit de 
profesori şmecheri cripto-revizioniști, să se convingă la fața locului că, în raport 
cu intensitatea extremă a senzațiilor multimedia joace pe consolă, aproape că nu 
e nimic de vizitat ca gamer emo, intri, vezi, apoi te dixtrezi prin Cracovia. 

— În orice caz, bombănea badanta Agnieszka, necăjită deoarece bătrânul 
farmacist Marius o silea să spele mai mult decât murdărea, indiferent cum vor 
evolua dogmele, eu raportez că excesiv de apreciatul artist vizual se teme să nu 
se instaleze iar Foametea, pe planeta şubrezită de feminism. Nu numai că uită 
dacă a mâncat sau nu, amintindu-și însă perfect de distroficii Canalului Morţii, 
ci-1 într-o continuă angoasă, neputând găsi cu puţinele-i putrede minţi răspunsuri 

bărbătești la întrebări de interogatoriu, pe care, în fond şi la urma urmei, nimeni 
nu i le-a pus cu o străşnicie de să intre în panica „am pizdit-o” aşa din senin. 

— Skajite, pajoluista, tavariş Ghizdavoi, iob tvoiu mat pi trii hrivni di 
kurkul turbat, s-ar fi luat de el prokuror SSSR akademik Vîşinski, pogorând dintr- 
un Sarikopodşipnik la pîrvosiadania lagherului, kogda vi vozobnovili svoiu 
antisovietskuiu prestupnuiu deiatel'nost'? 

— Kakoi prestupnuiu deiatel'nost', blagorodnicia voastră? Kto? laaa? 

- Preklonenie pered Zapadam, jmenarule! Tî j mene pidmanula! 

-— Da' n-am, hali-ț-aş huiul, luminăţia ta, unde mă ploconi dinaintea 
Occidentului în rîpîrî, după un război pierdut! se răsucea-n pătucul Elizei 
hudojnikul Ghi visând. Iar experimentalismul de dincolo de Cortina dintre rasa 
mai avansată, creatoare de cultură-civilizaţie, şi rasa mai inferioară cu closete-n 
fundul curții, încât merita bolşevizarea pă vecie, găsesc că e ca o risipă de resurse 
şi o deturnare de fonduri UE dinspre ale ştiinţei pure, despre Univers, Biosee și 
Homonica de după Om, unde merită să cerceteze toţi cât mai e vremelnic tişîna 
şi încă nu-i nică de ciripit despre Sincronismul-dacă-ai-la-ce! 

— Haraşo, dar cum moi hui, aplicându-se Decretul 6/1950 privind trimiterea 
la katorjnie rabot, la muncă de plusvaloare marxistă maximă teoretic, ai reuşit 
dumneata „performanţa“ să fii săltat în 18-19 iulie 1952, în Valul Legionarilor 
(5, iară nu în, riguros planificată, Yenenue Ilpecgaroi boroponunsi, noaptea de 
15-16 august, tot 1952, în Valul Partidelor Clasice? 

— La Ziduri, dragă Otto, la conac era de mult Sovrompetrol (care se zice că 
de fapt Uraniu căuta în geologia Subcarpaților, deşi tata lămurise că n-avem), iar 
la Pribegi, la Foişor, se instalase un Sovromlemn. În regiunea Piteşti, aşadar, nu 
supăram pe nimeni. Și nici colegul de la Drept, cam securist, lon Enache, nu mai 
avea motive să mă dea în gât: la Bucureşti, Vila Hortensia, unde el ocupa studioul 
meu foto şi, parţial, apartamentul lui Cheţi Fotiade, era casă naționalizată prin 
Decretul nr. 92 din 19 aprilie 1950! Nu exclud atunci să mă fi „aranjat” o rudă, 
cumnatul soţiei mele, avocatul ajutor de procuror Culiţă Bălăşoiu, mare comunist, 
care n-avea nevoie în familie de un boier cu bube. A făcut totul să ne despartă! 

— Şi cum o s-o cresc eu singurică pe lrinuca? și-a pierdut cumpătul Liz, 
mergând la ei după arestarea mea, când tocmai îşi reamenajaseră locuinţa dintr-o 
vilă burgheză de pe Strada Păcii, aproape de Schitul Darvari, încă nedesfiinţat. 

— Frumoasă ești, tânără ești, i-a râs în nas Culiţă ăsta. Pune curul la bătaie, 
Lizuco, şi-a să te miri şi tu ce bine te descurci! Probabil canalia asta de rudă ludă 
a intoxicat ssistemul cu informaţia că aş fi fost un legionar important, participant 
la Rebeliune, unde m-a şi împușcat armata lui Antonescu, în realitate eu fiind 
rănit în 19 ianuarie 1941 de nişte nemți, cu glonț german, cărora le ciuruisem 
câinele lup — și eu dement! — pentru că umilise un maidanez român din Ferentari! 

— Nu se va afla niciodată motivul arestării sale, crede Mihai Focşăneanu, 
pe bază de surse CNSAS. Securitatea întocmea niște Liste, de regulă bazate pe 
un Dosar de 2-3 file, cu date din alte liste sau din turnătorii neverificate, urmând 

a-l completa ulterior, deci se spera să dea roade post-ancheta-tortură ca la Piteşti. 
ŞI rareori îl mai completa cu justificări! Partidul cerea îndeplinirea cifrelor de 
Plan de Arestări! Murind Stalin şi oprindu-se Canalul, s-ar fi distrus 17 000 dosare 
de sclavi (sau mult mai multe; cifra pare scoasă din burtă), prin 1954, cred, nişte 
clasoare sau fişe de condamnat administrativ, cam ambiguu, învinuit fiind cică 
şeful Serviciului Evidenţă, un colonel Gogu Popescu, apoi general bine mersi, am 
citit, trimis ambasador în Ghana, în Etiopia la 'Theodoros, pe la 1968 ambasador 
în Birmania, un dâmboviţean, învăţător pe la Târgovişte în 1945, născut la Răcari. 

— Normal, da, era să fi fost eu arestat şi trimis administrativ la muncă fizică 
din cauza rudelor mele, ca „boier râios“, în noaptea Adormirii Maicii Domnului, 
totdeauna tragică, şi fiiiindcă sunt născut în Imperiul Habsburgic, la Lemberg! 
Bunicu' Dinicu mare moşier şi prefect conservator; unchiul Alecu senator şi 
prefect liberal, mare persecutor din umbră Regală al comuniștilor, amic la laşi cu 
primarul George Mârzescu, care mai târziu, ca ministru al justiţiei, a ilegalizat în 
6 aprilie 1924 PCR-ul, necăjind minoritățile; Elvira, verișoara mea, fugită prin 
Yalta şi Istanbul la Alexandria, Casablanca, Londra şi Washington, măritată cu 
un Mircea Focşăneanu din Serviciul Secret; în fine, fratele meu, Octavian, 
petrolist şi industriaş, emigrat în SUA, de unde Virginica, incorigibila mea 
cumnată, mi-a tot trimis scrisori interceptate, cu îndemnuri să vin şi eu la ei! 

— Și atunci, de ce plm nu te-ai cărat din România asta împuțită şi 
periculoasă cât se mai putea, frate? Dacă ştiai atât de bine exact ce te aştepta? 

— Nu din România, din URSS! Și mă aşteptam chiar la mai rău. Anticiparea 
mea era că Stalin va face o singură ţară până la Elba şi Trieste, înghițind şi China, 
Coreea, poate și Japonia. Situaţia era foarte gravă şi neplăcută. lar eu primisem 
de mic educaţie naționalistă şi eroică, cum că trebuie să mă jertfesc pentru Țară 
şi Rege! Cu greu blestem să nu-mi părăsesc la greu Neamul meu cel Românesc! 

Trrr! Primu greieri. Era o bărăgană caldă noapte de vară. Vreun beţiv se 
joacă la uşă! Şi nu ştim dacă peste haita acelor protomineri iliescieni, adică 
cheferiști Dej, înarmaţi cu înspăimântătoare ţepuşe, puști ZB cu baionete, bune și 
de-un bivuac în taiga să-ţi faci foc şi covergă leninistă, lumina-n Strada Sfinţilor 
inofensiva biserică o Lună central-asiatică, de alabastru Buhara, pe o traiectorie 
zgâriată pe boltă de astronomul Ulug Begh Muhammad Taraghay. Sau era nor. 

Într-adevăr, lună-nelună, un tricolor soare negru tuşa negreaţa nopții, de... 
18-19 iulie 1952 să fi fost, Isadora Irinucăi neputându-se baza pe memoria mamei, 
ci pe Biletul de Liberare Nr. 9266/ 1954 (pentru condamnaţi). 

Pentru condamnați? 

De ocupaţiune fost profesor de desen tehnic (tăiat şi scris peste, ca la luliu 
Maniu, fără ocupaţie), care a executat în acest penitenciar, de la 19-07-52 (deci 
într-adevăr anchetă-n lagărul de la Ghencea nu s-a făcut!) până la 72-05-54 
pedeapsa de (tăiat) la care a fost condamnat (tăiat şi scris peste, depus, aha! 
depus!!! nu condamnat) de M.A.I. prin sentința (iarăşi tăiat) Nr... din... cu 
mandatul de arestare Nr... al... pentru faptul de............ (totul tăiat). 

Li se comunicase-n grup doar pedeapsa administrativă: 5 ani, prin 
eufemismul 60 de luni, încât izbucniseră cu toţii în interbelice, de români liberi 
tineri, hohote de râs, cum că uite cu câtă uşurinţă se joacă ciudaţii ăştia cinovnici 
româno-ruşi cu anii cetățenilor supercalificaţi, nu numai cu studii, ci și cu relații 
în Străinătate importante pentru Țară, plus că, în... 60 de luni, poate că termină 
MacâArthur, indiferent ce zice comunistul Picasso, deskimizarea Sudului în 
Coreea, urcă pe urmă în Nord, termină, se mută încoace, debarcă în Balcani la 
Ecrene, urcă în Dobrogea noastră, trece drumul fără pulbere al Dunării... 

— Aha! Portavionul penetrând încet-încet prin Strâmtori! 

— Americanii. America. Americanul. Care vine, vine, vine... 

Din februarie 1945, după expediţia către Yalta, Mişu, soţul verișoarei sale, 
mai mult decât frumoasa Elvira, încetase a-l mai aproviziona pe Marius cu ştiri 
sau cu rarităţi alimentare, dispărând cu ei şi chirurgul Lecca, un strălucit analist, 
care-ţi diseca ştirea cu o fineţe de nevisat de către puriceii tembelizoarelor de mai 
târziu, ale popooorului. De pildă, întorcându-se din ancheta de la Katyn, doctorul 
folosise şi vorba Jedwabne, repede uitată, despre pogromul polonez din 10 iulie 
1941, Marius aflând abia prin 2001, nu de la Agnieszka, ci la Princeton, colateral, 
îl interesa pista de biciclişti a lui Einstein, dar a trecut puţin şi prin librării. 

Otto Runge s-a dat şi el la fund, nu în Elba la Dresden, ci pe Rin, în Baden- 
Wirttembergul ocupat de francezi, nu de sovietici, probabil la Freiburg. 

Iar sionistul Samson Honig, după ce îl ajutase morocănos doar cât să se 
descurce ca fotograf ambulant, precum Panait Istrati la Nisa, brusc se făcuse a nu- 
] cunoaște, îl ocolea, nefiind clar care cui ar putea face Răul. 

Intui singur că MacArthur va fi fiind încorsetat de vreun consemn privind 
a nu se bizui pe bomba atomică în sens logic Bertrand Russell, şi a nu depăşi 
paralela 38, precum în decisiva încleştare de blindate de la Kursk fiind evident că 
staliniştii, lesne plasați în politbirourile de la Washington şi de la Londra, au 
informat Cominternul, cum că nu se pune, bre, nicidecum problema unui Al 
Treilea Război Mondial doar pentru a slobozi, dintr-un experiment marxist 
păgubos, nişte amărâte seminţii de rase neproductive, galiţiene şi angkoriene! 

Aşadar, după Războiul Sfânt, şapte ani de incertitudine, vaci negre, 1945- 
1952. Relativă. Putea fi mai rău, beznă totală ca-ntr-o puşcărie reeducativă 
exterminator, unde să deduci, dintr-o frântură Iskra adusă de vânt, care mai sunt 
reacţiile Lumii Libere la extinderea Lagărului pretins al Păcii şi Soţializmului, va 
da cu parul sau va admite mişcarea parilor sârmei ghimpate spre piscinele ei? 

Şepte ani de progres, cât Occidentul îşi linsese rănile războiului şi începuse 
a consuma cu plăcere, şi avea ce, iar adevăratele sale... bombe aţâțătoare, pe care 
SS-ul cominternist încă nu le reperase ca prezentând o periculozitate de massă, 
crescuseră, măricele, erau în majoritate deja bune de pat: M. M.,B.B.,S.L. şi 
atâtea altele, cât să-ţi umple-umfle haremul imaginar, până la exasperare şi vomă. 

Astfel, Marius Ghizdavu, adaptându-se mereu ca un animal, aplaudând 
năucit cum Grigore Căinaru dansa gopakul pe sârma popularității, trebui să-şi 

înlocuiască prin noi pachete de organe cerebrale funcționale prietenii şi 
prietenele, ca şi rudele dispărute artificial sau natural, cine ce folos, exersându- 
se-n a răspunde credibil singur la întrebări standard, cum ar fi că ce-ar fi zis cutare 
sau cutare despre nu ş' ce noviie abjecţe, fără să-l mai şi întrebe provocator! 

Asta e situaţia, îţi bricolezi prietenul-robot din părți utile de la mai mulți. 

Războiul se sfârşise. Incontestabil. Nici Germania, grație călăului aerian 
Harris, nici Japonia, din mila călăului aerian Le May, nici România, bombardată 
şi de naziști, şi de anglo-americani, şi de sovietici, neputându-se crampona de 
vreo revanşardă ideologie mit Dolchstoss, că ah, tocmai biruiam, camarade, când 
ostaşii noștri cu faţa la dușman, au primit-o pe la spate, lovitura jungherului, din 
partea trădătorilor de Neam şi Țară, eventual călăuziţi de musafiri. 

Ruinuri elocvente, plus impresia unor istorici republicani, ca cercetătorii 
pentru sesiuni de comunicări pedagogice în cercuri judeţene, Emilia şi Micşunel 
Tomoioagă, cum că observându-se ce-a ieşit din găoaza Armistițiului, una 
Capitulare Necondiționată, cu sute de mii de prizonieri câştigaţi de Armata Roşie 
fără luptă (ca Noveanu şi Damian la Cetatea Albă), ba chiar, fiind nevoie de sclavi 
ieftini ai reconstrucției, după risipa kaghebist-cominternistă de bărbaţi, răpiți de 
la muncile câmpului (cum civilul Marin Codin de la culesul porumbului), poate 
că mai bine era o Rezistență disperată pe fortificata linie Focşani-Nămoloasa- 
Galaţi. Ceea ce Liz, cunoscând Bugeacul de la Limanul Nistrului la Prut, pogon 
cu pogon, şoptea în extaz că n-ar fi folosit decât Bulgariei, dealtfel o învăluire 
peste Dunărea Dobrogeană, prin vad, pe la Cartal şi Obluciţă chiar realizându-se, 
pentru că primul gând al Anei Pauker, şi deci al lui Stalin, ar fi fost să ne 
momească să ne bolşevizăm, ca români, nu în schimbul restituirii Ardealului, 
când Occidentul compătimea cu unguroaicele Art Nouveau, ci restituindu-ne 
Balcicul ăla, pentru pictorul Marius şi suvenirurile lui, silindu-ne apoi a ne 
exprima recunoştinţa pentru repararea tâmpeniei antonesciene, aia cu schimbul 
purificator etnic de populaţii, pe vecie, şi cu Cadrilaterul cedat necondiționat la 7 
septembrie 1940, care ca soldat Mareșalul nu-i înţelesese Golfului valoarea 
postimpresionistă în aur, urmând ca într-o şedință-n gorodokul fără Inima 
Reginei, proaspăt instalatului premier cu zâmbet dac, advocat doctor inginer P. 
Groza, alde prokuror SSSR akademik Vîşinski să-i silabisească, privind în ochii 
Negri ai Mării cum se îneacă, din vină britanică, orfanii Transnistriei, îmbarcaţi 
pe coji de nucă uşor de torpilat, următorul nou ultimatum sovietic: 

— Am așa o impresie că fotografului vostru Marius Ghizdavu 1 s-o ahuit 
ciribelu' şi face cu noi pe „svobodnii hudojnik”! Niciodată, băi Învinsule, în 
istorie, n-a existat o situaţie în care o armată străină, după ce a alungat dintr-o altă 
ţară pe duşman, să fi restituit un teritoriu poporului acestei țări. Din contră, iob 
tvoiu mat, şah şi mat, întotdeauna, în istoria comunei primitive, a orânduirii 
sclavagiste, feudale sau capitaliste, o armată care a alungat potrivnikul, a acaparat 
teritoriile fără să le restituie cuiva. E excepţie doar scandalul pe care l-a făcut 
proto-legionarul Eminesku, împiedicându-ne-n 1878, ca Imperiu Țarist, să n- 

avem noi deja graniță rusească de la Ada-Kaleh din Serbia la Insula Şerpilor. Dar 
azi, prima dată-n istorie, Armata Roşie, înroşită de sânge de câine anticomunist, 
alungând fasciștii din astă Biîlgarie de Nord, poate-o va restitui Neamului 
Românesc, cu 'Turtucaia, Silistra, Bazargic, Balcic şi Cavarna cu tot, dar atunci 
gauleiterul Susaikov va lipi Maramureşul şi mult Ardeal la RSS Ucraineană! 

— Un an după retrocedarea, citea din manualul Roller puştiul Cezar Bogza 
lu' tac-su, Bazil Frâncu, ce ca întors de la Canal se împrumutase de la părintele 
Serafim Ciceag, care nu i-a dat, deci de fapt de la frizer, cei 7 lei pentru cravata 
roşie de la Librăria Noastră, Transilvaniei de Nord de către U. R. S. S., reparând 
abuzul comis de celelalte totalitarisme muncitorești, ale lui Hitler şi Mussolini, în 
mai 1946, când era judecat aşa-zisul Război Sfânt Anticomintern, „guvernele 
Statelor Unite şi Angliei se văd nevoite să accepte” (!), la Conferinţa Miniştrilor 
de Externe de la Paris (din Franţa tovarăşului Maurice Thorez, carele depute de 
la Seine, în hitleristul an 1933, zbiera devant la aceeaşi Chambre: Vive Ja libre 
disposition du peuple d' Alsace-Lorraine, jusques et y compris la separation d' 
avec la France!) propunerea generoasă a U. R. S. S. ca Dictatul de la Viena din 
30 august 1940 să fie considerat nul şi neavenit... 

— Vezi ce puternic e tăticu? speculă pedalând Bazil Frâncu uimitoarea sa 
creditabilitati de om di servici tăietoru de lemne la Orfelinatul de la Pribegi, 
înființat pe când mai era director, numit şi instalat de chiar regimul militar-fascist 
antonescian la şcoala de centru de la Ziduri, deci pe Lista legionarilor nefiind! 

Şi micul geniu vagabond pe tren recitator Cezar Bogza, din părinţi pierduţi 
sau în Transnistria noastră, sau în secetele Bărăganului, nu se simţi ocrotit, ci 
simţi dureros, precoce, lauda de sine ca fiind deplasată, de pe ghidonul bicicletei 
foste a lui Marius, pumnişorii dezlipindu-şi de labele păroase târnăcopist, gest ce 
nu-i împiedica şi nici măcar nu-i frâna bătăile inimioarei de fericire că nu numai 
că este un elev eminent, dar uite că s-a evitat penibila situație de a nu fi recunoscut 
din motive pecuniare printre fruntașii şcolii, încă de pe acum caracterul său 
manifestând o pronunţată aplecare spre a fi în mod măsurabil admirat-invidiat de 
cunoscuţi, ceea ce îi va aduce în viața lăbărțată peste epocile Dej, Cea şi YI, 
numeroase satisfacţii, însă şi loviri, cum ar fi pedeapsa pentru avort că... nu voise 
să facă unul fetiţei ştabului, în demolantul an 1983, fiindcă ea nu-şi demascase 
burta decât când pruncul avea deja aproape şase luni, şi ar fi fost o crimă, orice 
copil fiind o speranţă de posibil cărturar „recuperator“, în Galiţia Mare! 

ŞI chiar mai mult decât o crimă, dacă e să gândim în acel mod intelectual 
exclusivist, criticat de Clara Honig în Shoah, Holocaust și Bolşecaust, nu în După 
Auschwitz și Kolima, când ca antreprenor de top, se ia Cezar ca eseist de un 
nobelizat ce, în înflăcărarea-i retorică, ar fi derapat în intelectualism, perorând că 
să ne gândim la atâţia copii ucişi de rasişti, dar implicit şi la câți chirurgi, 
stomatologi, psihologi, atomişti, matematicieni, finanțişti, jurişti, ingineri, 
arhitecţi, analiști, violonişti, pianiști, dirijori, staruri, producători şi regizori a 
pierdut umanitatea, adică tot îndeletniciri, profesii, meserii şi arte ce-n ochii 

gloatei țin de un fel de parazitism livresc, da, ar fi fost mai mult decât o crimă, 
recunoșteau însă spăsiţi până şi cârcotaşii Damian şi Noveanu, așa de îngrijoraţi 
că mandavoşka practicată de păduchii cocoţaţi în capul Ţării nu se preocupase de 
sprijinirea candidaturilor Nobel, pe când Externele ungurești agitau că au vreo 
treişpe premii, iar neucisul de către doctorul în obstetrică română Cezar Bogza, 
pruncul Maradonel Zamfir, cu preţul demolării Spitalului Brâncovenesc cu 
maternitate cu tot, se dovedise olimpic înnăscut, gânditor profund şi radical, 
schimbător de paradigme, încă dintre liceu şi facultate concepând visător la el în 
cap bestsellerul, neapărat mondial, Protocronismul criminal de război al lui 
Antonescu. Au inspirat lagărele de exterminare transnistrene Bogdanovla, 
Dumanovka şi Ahmecetka în iarna 1941-1942 Soluţia Finală nazistă?, tema 
aleasă zguduind sufletește pe longevivul Marius Ghizdavu, când îşi amintea că 
învățătorul Bazil Frâncu şi soția, o atrăgătoare unguroaică, Iluska, fostă cameristă 
sau şi bucătăreasă la doamna general alpin Chouchou Moga, când au luat de suflet 
orfanul râios şi mut, adus cu un camion al secetei 1946 din Moldova, fără vreun 
act, atribuindu-i-se din burtă numele avangardist Cezar Bogza, iar data nașterii 5 
mai 1943, doar în cinstea lui Marx, la sugestia utemistului Ambrozie Tichie, nu 
excludeau să fie şi el unul dintre orfanii Transnistriei, copii evrei rămaşi fără 
părinţi, rătăcind prin sate şi de la un lagăr la altul, prin februarie sau chiar martie 
1944, unii fiind capturați de administraţia românească şi trecuţi dincoace de 
Nistru şi chiar de Prut, existând temeri că tot ce vor ucide securiştii naziști în 
retragere se va trece în contul şi aşa destul de încărcat al regimului antonescian. 
— Deci, posibil ovrei Cezar Bogza ista, privea cu simpatie la recuperatorul 
său din Ziduri, marele şef de şcoală a imaginii de la Sonnenheim. Ajunge medic 
bogat și, în septembrie 1983, cu pierderi personale groaznice, inclusiv demolarea 
Spitalului Brâncovenesc cu maternitate cu tot, refuză un avort-crimă, prunc de 5- 
6 luni, născându-se astfel un ingrat, mediatizatul eseist Maradonel Zamfir-Frişcă, 
nepoftit biograf al meu, că nu mi-e destul fanaticul vecin de moşie Narcis Moga! 
Sărăceşte imediat bietul ginecolog, se însoară însă cu fosta mea vecină Cheţi 
Fotiade, ajunsă nomenclaturistă-n ministere şi centrale, apoi se redresează... 
O, câte stele în cer, de presupus mai presus de poluarea optică orăşenească! 
O, Providenţă-Providenţă, tu care de acolo sus le vezi pe toate, ca de pe 
Muntele Conic, şi citeşti în inimile noastre ca într-un fluviu-roman, năvalnic de 
parcă ar fi crăpat barajul de pe Argeș, cum dinamitară ai lui Putin, cu gândul 
aniversar la Debarcarea din Normandia, pe cel de pe Nipru de la Nova Kahovka, 
tot 6 iunie, dar 2023! O, cum ne armonizezi tu cu răbdare infinită disonanţele! 
Aşa în octombrie 1943, mirosindu-se apropiata bolşevizare a galițienilor, 
de la Marea Baltică (Balta lui Toma Nour) la Marea Neagră şi la Marea Adriatică, 
numai pe Dumnezeu s-a bazat Marius, când frățiorul lui, Octavian Theo Augustus 
Mecena, cu care avea contract de sponsorizare viageră mai tare decât Vincent, 
pentru că, murind cronicarul Voicu Ghizdavu, îi cedase mintenaș partea de 
moștenire cât de cât uzufructiferă, când şi când urmând a solicita şi a primi, în 

măsura posibilităților, care se dovedi repede o măsură a comunicării, — îl 
avertizase solidar cu cea mai realistă Virginică, hai cu noi, mă Mariusicăăă, căci 
când or debarca cominterniștii, te beleşte troika cekistă chiar de-ai fi cel mai 
cuminte şi mai preasupus dintre cetăţeni! 

— Măi frate, Gestapoul lu' Vîşinski, nu te uită că te-ai luat în gură şi în 
mordă cu el, criticând pe la Paris pedeapsa cu moartea pentru copii în megaţara 
unde Eisenstein păcălea poporul pravoslavnic rus, cel avid de credinţă, să pună-n 
locul reacţionarului lisus, pe turnătorul pişonier Pavka Morozov, din păcate la 
scenariu,  vedea-te-aş  sibiriak, contribuind şi  odessanul Dorei, Isaak 
Emmanuilovici Babel, ale cărui Odesskie rasskazi te bătea cu nagaika gândul a le 
traduce prin 1950, Căinare, să te pui bine cu novaia critică şi cu criticul Novicov, 
neobservând la timp că numele acestui autor... tocmai dispăruse de pe radare! 

ŞI așa cum era și normal, Divinitatea Supremă s-a îngrijit de erou, uneltind 
şi implementând de o aşa manieră încât ssecuriştii ajutaţi de un consilier sibiriak 
nu au posedat nici cel mai mărunt indiciu privind extraordinarele lui misiuni în 
spatele stalinist al Frontului, pentru a captura, în septembrie 1941, pe Ehrenburg 
la Kiev, iar în octombrie 1941 pe Eisenstein la Harkov, bazându-se pe informații 
de la amiralul Canaris, deşi Mişa Focşăneanu obiectase că agentul său Chopinot, 
strecurat pe lângă Churchill, lângă Herr Luftmarschall Arthur "Trevor Harris, nu 
le-a confirmat din punct de vedere al monitorizării spirituale satelitare, deoarece 
alte arhive arătau că fotograful Elizei l-a însoțit pe reporterul Grișa Căinaru doar 
pentru un interviu cu atamanul Şolohov în stanița Brukanovskaia, despre cenaclul 
Molodaia Gvardia, pentru a da relaţii despre ce ştia în 1922 criticul Viktor 
Șklovski despre formalismul rus şi a gini ceva cumva dacă va lua Premiul Stalin 
în 1947 Viîşinski, pentru teoria probelor judiciare, izvorâtă din practica gulagoasă. 

— Aş adăuga de exemplu, uimi cenaclul literar muncitoresc învățătorul 
Bazil Frâncu cel tăcut, prietenia româno-sovietică de foc a locotenentului Marius 
Ghizdavu, cu robul său help-ordonanţă Feodor Kuzmici Merţalov. Şahistul era 
atât de bine tratat încât îşi permitea a șugui cu teologul Athanasie Damian! 

— Ia spune-ne, preacucernice părinte, oare poate cumva Atotputernicul face 
o stâncă atât de grea încât el însuşi să nu o mai poată ridica? 

— Poate, taică! Dumnezeu, să ai tu credinţă tare ca stânca, că poate orice. 

Dar Grigore Căinaru, cu sensibilitatea lui artistică mereu trează la paradox 
şi petarde logice își puse aici, imediat, întrebarea primitivă a derivatei fireşti: 

— Oare poate un scriitor să ducă până la un prim epilog o carte atât de 
încâlcită încât el însuşi să nu o mai poată citi? 

— Sau reciti peste ani ca un străin. Aș adăuga, zâmbi cu intransigența-i de 
supradotat Narcis Moga, zâmbind ocrotitor olimpicului Maradonel Zamfir, cel 
născut din non-avort în final de Epocă, aș corecta politic ce se ştie despre 
misiunile de răpiri de persoane efectuate de „pictorul“ alsacian Marius Ghizdavu, 
cică fotocinereporter fără frontiere, ca mai semnificativă la o junime de esență 
autentic europeană, adică de esență euro, nu anihilarea sau măcar intimidarea 

tovilor Ehrenburg, Şolohov şi Eisenstein, ci crasa infamie de a se amesteca ingera 
în destinul sorții ursite de zeii Daciei opozantului Soljeniţin! Mergând, ca de 
obicei pe informaţii false, la 29 noiembrie 1941, când celebrul crainic Levitan, 
care nu trebuie confundat nici cu peisagistul adorat de Irinuca Ghizdavu când 
lucra la ONT Carpaţi, nici cu Valter Roman sau Leonte Răutu de la Radio 
Moskva, ne anunţa cucerirea de către români a portului Rostov-pe-Don, acest 
spion bandit de Marius Ghizdavu se afla de doi ani pitulat printre birjarii din Piaţa 
Gării locale, onorat Tribunal al Poporului! Tot îl pândise, din boscheţi și din 
trăsură, pe studentul Aleksandr Isaievici Soljeniţîn, să nu cumva să facă şi el pe- 
acolo niște meditații la mate cu elevii! Nu ca Bildberichter, nu ca Filmemacher, 
ci ca un ordinar ucigaș plătit în contra Spiritualității Sovietice, să nu întreacă ea 
cumva, în urma unor investiţii uriaşe, pe-a României Mari, aşa cum și la înarmări, 
ne depăşise industria sovietică grea cu pivotul ei electrificat, industria de maşini 
de luptă ofensivă, gândită a se folosi doar pe teritoriul inamicului! 

— De ce, magistre, tocmai Soljeniţîn? preluă în fugă tema influencerul de 
nunţi cu rochii de mireasă ca frişca, de la o unică creatoare, Maradonel. Fiindcă 
Ghizdavu promitea mai mult decât micro-creierele din acele cranii de oţel care 
nu s-a călit, ale generaţiei sale debusolate de pluralismul Direcţiilor, etalat de 
Roza Vânturilor. În principiu toare, fiindcă efectiv nu s-a mers decât spre 
rinocerismul verde, deoarece despre Stalin s-au luat de bune şi corecte toate 
balivernele rusoaicelor cu viori de vânzare, ca Murocika lui Ragaiac, trecute peste 
Nistru în Occidentul care pe atunci era pentru sovietici România Regală, pişa-m- 
aş în cultura ei fascistă, deoarece a persecutat necontenit minoritățile, încât se 
dezintegra şandramaua la 1940 şi de la sine, datorită clivajelor ce se tot adânceau! 

— A fost de fapt o nebunie, una din acele acțiuni gratuite şi periculoase la 
care te împinge iubirea! zâmbi rotund ca masa colocviului „Imaginea boșevicului 
în propaganda Războiul Sfânt”, Lavinia-Stana Clătici, principala biografă şi apoi 
exegetă a operelor complete ale fondatorului Școlii de Critica Homosapului de la 
Sonnenheim. Meloman notoriu, pianist şi cantautor, Marius Ghizdavu, care venea 
rar pe front, o iubea în oarecare taină pe o cântăreaţă de operă, basarabeanca 
Maria Cebotari, un fel de Angela Gheorghiu, cu care va turna ulterior două filme 
celebre, Odessa Roșie (1942, Leul de Aur la Festivalul de la Veneţia) şi Cărușe 
în flăcări (1943, Ursul de argint, Berlin), ca tehnician român pe imagine detaşat 
de Horea Bratu la Casa de Producţie nr. 3 de la Cinecittaua lui Mussolini, unde 
se va legitima cu documentarul Squadriglia Bianca, în care apăreau şi farmacista 
Eliza Alexandrescu ducând medicamente la avionul sanitar, şi Dora Glagoveanu 
primind cutiile, pentru spitalele de campanie de pe front. De notat că, la al doilea 
lor film, prin voință şi exercițiu, prin procedee „„mebice”, cum le zicea el, de 
urmărire organic-matematică a împlinirii Idealului, românul Ghizdavu a ajuns să 
impresioneze mai percutant timpanele decât chiar Beniamino Gigli, impunându- 
şi vocea. Iar la Rostov-pe-Don, el căuta un Stradivarius sau Moartea. Nu se ştie. 
Oricum, când a regulat-o pe Daria Maximovna Riumina (Murocika) la Harkov, 

pe nişte duzini de chibrituri şi două conserve Doglag tuşonkă şi o punguţă de 
nechezol arian, s-a jurat, i-a promis c-o ia la el la Roma, urmând să demareze 
demersurile s-o aducă de la Harkov, peste Nipru, peste Bug, prin Transnistria 
noastră, întâi acasă la el la Ziduri. Numai că era ea balerină, dar şi violonistă, 
moștenind nu de la părinţi, ci de la soţ din Războiul Civil, pe cine o fi executat 
cekistul ăsta, Lavrenti Edmundovici Riumin, un Stradivarius autentic! Pe care nu- 
| păstra în casă, din frică de hoţi, ci la logodnic, un locotenent Falelei Mitrofanici 
Vodkin, din U. M. 243 NKVD ce cu cea mai mare cinste s-a luptat, cu un fanatism 
superior elitei SS, în 30 noiembrie, | decembrie și 2 decembrie 1941, la Rostov- 
pe-Don, pe când inconştientul de Marius filma năucit pentru posteritate pe 
Prospekt Engels, cu revelaţia — abia atunci! — că totalitarismul muncitoresc 
sovietic e mai tare decât totalitarismul muncitoresc nazist, oricum neexportabil 
de către boul de Hi din motive de îngustimea exclusivistă rasial a doctrinei... 

— Orice femeie ucisă în război, spunea zekul la Canal aproape plângând, 
trebuie considerat că era gravidă. Altfel, arta nu mai are sens, e tot statistică. 

Nu-i ajungea Eliza. O fi fost şi el necăjit, frustrare de eşec tactic. Murocika 
străpunsese miraculos filtrele dinspre Harkov spre Voroşilovgrad (Lugansk), îi 
dibuise atelierele foto şi la Morozovsk, şi la Kotelnikovo, de unde urmaseră călări 
în zori malul stâng, mai liniştit, al Donului, până la Rostov, dar de acolo le-a fost 
imposibilă ieşirea spre Marea de Azov ca să se îmbarce pentru Mangalia, Balcic 
sau Istanbul, aşa că au tot rătăcit până la Krasnodar, unde, vai, o razie germană 
i-a despărțit, lăsându-i şi fără cai. Cu greu, s-au întors pe drumuri separate, ea la 
Harkov, iar el la Gumrak, ca să fotografieze peisajele din lunca de pe malul stâng 
al Volgăi, cel drept fiind înalt și arid, o bună impresie lăsându-i însă niște pâlcuri 
de pini din raionul Dzerjinski, apropiat, ce-i aminteau lui de Antibes-ul lor. 

— Lirism cretin! dădu din umeri Vîşinski. Eu am experimentat destul, încă 
din Ejoviadă, cum trebuie nimicite elitele, deci şi pe-aia românească, astfel încât 
„poporul dintre slavi“ să nu-şi mai revină nici după trecerea de la marxism la 
mandavoşkă, la construcția capitalismului cu... comuniştii! Misiunea banditului 
Ghizdavu era racolarea lui Soljeniţîn, pentru că avea un amic flecar. În vremurile 
proceselor mele, azi clasice, veleitarul a ales, la zi, Facultatea de Matematică de 
la Rostov pe Don, iar la fefeu, Institutul de istorie, filozofie și literatură din 
Moscova, anticipând vasăzică nişte strategii de supravieţuire prin cultură. Însă 
ce l-a împins pe generalul de propagandă Bratu să încerce combinaţia informativă 
a fost contrazicerea unor prejudecăţi dogmatice burgheze. Concret, câinii râioşi 
ai manipulării antonesciene fasciste s-au înfricoşat că marele Soljenițin s-ar fi 
putut sustrage de la front, ca fiu de văduvă, dar el, dimpotrivă, s-a dus voluntar, 
afirmând de-au auzit și șpionii faşismului rumînzkii că nu se va putea zavtra 
mâine pisatel' sovietic şi să nu se fi legitimat şi documentat, pe propria-i piele, ca 
Ghizdavu, despre realitatea frontului, care se va dovedi şi una a lagărului. 

— Menţionez, se adăugă pe listă domnul d' Esgrignon, că dilema Soljeniţin 
s-a ridicat şi s-a rezolvat definitiv la Ialta. Aliaţii Roosevelt şi cu Churchill au 

achiezat la iniţiativa aliatului Stalin, să fie de urgenţă arestat scriitorul, chiar în 
acel 9 februarie 1945 şi adus de la Kânigsbergul copilăriei Hannei Arendt la 
Lubianka și Butîrki, pentru o confruntare chiar cu Antonescu ăla al vostru! 

— Bine, fă, tâmpito, o ciufuli imaginar Au-mă-doare pe Lavinia-Stana 
Clătici de pe tabletă, da” tu nu ştii, că-n septembrie 1941, înainte de a fi la Kiev, 
Marius trecuse prin Caucaz, Kuban, Delta Donului, Reazan... Și că l-a întâlnit pe 
Soljeniţîn adesea, care conducea un fel de tramvai la Rostov, şi el nu i-a făcut 
nimica? S-a dat drept revizior, asistându-l la o oră de matematică suplinită, la 
tema Relaţii metrice în triunghiul dreptunghic, şi la două ore de astronomie, pe 
speculații cu rachete Țiolkovski, acordându-i calificativul ocen' haraşo, ca și 
Nataliei Reșetovskaia la tema Ecuația de gradul doi, căreia, la planul de lecţie, i- 
a observat totuşi îmbunătăţirea să exprime, totdeauna, prin verbe, obiectivele 
operaționale, propuse de atins în decursul dresării ucenikului! 

— Aici nu e vorba de verbe, de predicate, ci de subiect! Iar subiect al istoriei 
e întotdeauna ciolovekul! bătu cu pumnul în zidul morţii Vîşinski, nevoind să se 
vorbească despre cât de multă fizică atomică ştia deja Soljenițîn. 

— Or, ciolovekul, ca virgulă om, este întotdeauna un stârv viu, un Jîvoi trup, 
consimţi nesimțitul la suferinţele fostelor elite, dr. Petru Groza, oprit din jogging 
de chiloțăresele roz Barbie de la APACA în Parkul I.V. Stalin, numai parrtidul 
fiind nemuritor ca pălăria mea şi, dacă glasnostul culcându-se cu perestroika naşte 
monștri de insectar, adică mandavoşkă, tot atât de adevărat este. De ce? Să 
medităm la focarul gravitațional, spre care converg toate razele gândirii marxiste, 
că trebuie să existe Ceva de care ciolovekul să se teamă în noapte, în dulcele 
somn post-tv şi post coitum, şi postmodernum, pentru că şi până cel mai marxist 
intelectual n-are voie să nu-şi samocritice incompletitudinea, imperfecția umană, 
incompetența sa funciară, flerul dacă un dokument atinge sau nu siguranța 
nomenklaturii, a cadrelor, a statului, primejduind dominaţia eternă a vlăstarelor 
puterii instalate de mine în 6 martie 1945 asupra Neamului Românesc! 


În cămașă de noapte foarte sexy, nespus de frumoasă după naștere, în scop 
Schopenhauer de a refi fecundată româneşte, Eliza Alexandrescu atrăgea ca un 
solenoid privirile muncitorești la putere, ale ceferiştilor mobilizați să participe 
înarmaţi la arestări, dând ei impresia că, în numai șepte ani, acea Românie Regală, 
pușcărie a minorităţilor care nu voiau s-o părăsească, a generat o cantitate 
inimaginabilă de turnători, de persoane de sprijin la acţiuni murdare şi de fioroşi 
torţionari. Înarmată cu Irinuca, pruncuţa ce-și ţinea la nouă luni fără o săptămână 
deja cu trufie căpşorul pe gâtul uşor de strivit între degete de ciocănar, ea, 
chişinăuiană înnăscută, privea nu fără răceală la soţul cu bube-n dosar, care 

anticipase în repetate rânduri acest poate nefericit eveniment, dar inevitabil. 

— EI sta-n chiloţi pe marginea patului şi doar lăcrima fără a plânge, stârnind 
mirare fetiţei, dar nu și călăilor săi cu inimi Stalin, de sovietici. Percheziționau. 

Visase tocmai, de caniculă bărăgănească bucureștean, frig. Un ger ca de 1 
Decembrie 1941. Şi revelaţia groaznică de pe Engels Prospekt, de la Rostov: 
totalitarismul bolșevik e mai tare decât cel nazist! Deşi ai noştri înfigeau bloc cu 
bloc, pe la balcoane, Tricolorul Regal, semn pentru puii nomenclaturii de mâine 
unde e dreptul nostru şi trebuie răspoimâine transferate ca investiţii profitabile, în 
Kubanul nostru cu cele mai frumoase fete de pe Pământ, zecile de miliarde de 
dolari, spălate iniţial în Elveţia de lacrimile îngălate ale pensionărimii ucise prin 
privarea de medicamente și de paturi de spital, întru tocmai intensificarea 
mandavoşkăi, s-avem şi noi măcar o proto-burghezie compradoră. 

— Eu mi-s polkovnikul starşii leitenant mitralior (pulemiot) Falelei 
Mitrofanici Vodkin, se autodeconspirase Învingătorului logodnicul Murocikăi, 
dezbrobodindu-se de povoinikul ca de fimee măritată, fesenistă, nepieptănată, în 
care-şi protejase de curentul azovian capul său de voinic şi predând cu regret lui 
Marius acea rucinaia pulemioteika (terorista mitralieră de mână) ce-o ţinuse-n 
cutia de vioară Stradivarius cu care urcase ca sniper în uscătoria blocului turn. 

— Adică, tovarăşi ceferişti nemineri, ai lu' Dej nu YI, că Cea s-a bazat pe 
intelectuali, păi, e posibil aşa ceva? Adică aflu realităţile sovietice de la cel mai 
informat om din Europa, unchiul Alec, înțeleg ce risc mi-asum aventurându-mă 
în spaţiul de piloşi din spatele frontului stalinist sau ce mă aşteaptă dacă nu mă 
exilez — ori odată cu Virginica la 1943, ori odată cu Mişu la 1945 — din Țara m6 
pe vecie bolşevizată, îmi iau toate precauţiunile și... uite că sunt de fiecare dată 
adus la situaţii... absurde. Existenţialiste, ca orice situație. Prin ce? Prin etern 
femininul, care se ascute tot mereu, în vremuri virile, de războiu şi de zaveră! 

— Aista-i sexism sadea! se încruntă birocrata Emily, ca Vîşinski la New 
York ONU. O, nu-i adevărat că la Harkov, în amurg, acea sfâşietoare violină 
atacând Re minorul, celebrul Konzert fiir Violino und Orchester e-Moll, opus 64, 
de interzisul nerecunoscut creştin arian Felix Jacob Ludwig Mendelssohn- 
Bartholdy, compus la rezonanţă jună cu marxistele Manuscrise economico- 
filozofice de la 1544, într-un ca de film patetic 26 octombrie 1941 ce preceda, cu 
două cincinale de sacrificii, naşterea fetii tali Irinuka, ar fi fost secvenţă de plan 
operativ de acțiuni orchestrate muiereşte pentru ofiţer cult, întru capturarea ta, 
bunicule de frate, cum nici afişele alea — vis de subordonare a Lumii, fie infectând 
vulnerabilul suflet proletar, fie sensibilul suflet bine hrănit al plutocraţiilor... Nuu, 
bunica Virginia nu te iubea, încrezutule, se iluziona sous l'emprise de l'alcool. 

— Alea, prostiile alea, dădu din cap Nilă Niel, sărind aiurea la Protocoalele 
parțial publicate-n Drapelul (Znamia) la Petersburg de romancierul Pavalachi 
Cruşevan, cică cu banii filfizonului Denis Ghizdavu (1833-1930), care, cum zice 
c-a dovedit Narcis Moga, ajutat de Maradonel Zamfir, le-ar fi și scornit, supunând 
unor... anamorfoze textuale, nişte presupuse idei de-ale lu' tac-su, reacționarul 

filorus antiotoman, deşi primea şuturi în ișlic şi în șalvari de la ocupanții trimişi 
de ţarism, patriotul logofăt pisar lordăchiță Ghizdavu (1784-1867). 

— Nu putea vreun boier din familia Ghizdavu, umilită de cinovnicii lui 
Kutuzov, protestă cu juma de gură plângăreţul Marius, să finanţeze vreun rusnac 
sau mancurt dușman înverşunat al renașterii Românismului peste Prut, care 
Cruşevan ăsta, la 1906, turna în gura mare zbirilor Ohranei pe părintele Grigore 
Constantinescu, grupul, că „s-a format un cerc al cărui scop tinde la deschiderea 
de școli românești în Basarabia, predarea limbii românești, dezvoltarea gustului 
pentru literatura românească. Într-un cuvânt, s-a făcut primul pas care, fatal, va 
duce la antagonism şi separatism. Poporul are prea puțin timp ca să poată învăţa 
deodată carte rusească şi românească. Şi, desigur, majoritatea va prefera să înveţe 
în limba maternă, în cea românească. Deci înstrăinarea de Rusia e inevitabilă.” 

— Tot reacţionar ai rămas! Antirus. Ce e, bă, ti crezi Iminescu la 1878? 

— Aşa e, zâmbi fratele Gobind Ghizdavu către Emily. Caietele obsedatului 
sexual Eminescu erau niște infecte maculatoare și e indecent a le xeroxa, fiindcă 
s-a scris pe net că au urme de sloboz ţâşnite pe niște fetiţe-n poziţii ginecologice, 
schițate într-o ţară creştin ortodoxă, nu evanghelist trumpistă, ce până la urmă se 
va lepăda ca chiuretată de acest poetastru monarhist bisericos, ce s-a pretat el la 
sintagma, pardon de expresie oximoronică şi olografă, o fut dumnezeieşte! 

— De ce, dragă, oximoronică?! protestă apreciind drept genială expresia de 
bărbat sigur pe arta sa, vecina de Atelier Amedeo Modigliani, Lucreția Fotiade 
(Cheţi), soție mogulului Cezar Bogza în final. Nu ştii ce e bun, Emily! 

— Din punct de vedere combinativ, le ignoră acuzatorul poporului Ivan 
Enache, organizarea la Harkov a unei ambuscade cu momeală erotico-artistică, 
pentru un propagandist valoros ca Marius Ghizdavu, e o capodoperă! Şi nu-i doar 
părerea mea, ci şi avizul unor generali sovietici de la SovromSec, pe care i-am 
cunoscut până-n Blocada Berlinului, lucrători sub acoperirea de americani şi de 
engleji la Comisia Aliată de Control al Calităţii Bolșevizării Ireversibile a 
României, iar evaluarea lor... contează! Aveau şi au şi vor avea un cuvânt greu! 

— Dânşii, domnule lor, luminăţiile lor, au binevoit a-şi aminti că în general 
o astfel de operaţie de capturare de lider de opinie costă. Costă cel puţin cât una 
de corupere, când după tomul 3 Războiul Sfânt vine tomul 4 Pacea Sovietică şi 
se auto-reinventează alde Horea Bratu ca lector de parrtid, care a citit din Gaston 
Bouthoul celebrul Traite de polemologie, specializându-se polemolog și putând 
lucra fesenist, deci, atât la analize-sinteze, cât şi ca formator de influenceri tv. 
Numai că astă avansare intră pe ştat la salariu doar când în context nu şi-ar putea 
etala calitățile de polemist, de unde şi necesitatea de a-i da o găină cu ouşoare de 
aur, ca să călăuzească electoratul spre piscurile euroatlantice. Însă până atunci, 
era s-o mierlească tot Marius Ghizdavu, tocmai fiiindcă Operația Murocika a 
costat atâta, cam cât toată Villa Oblomov de la Antibes, deţinută de Isidor 
Suceveanu, unchiul dinspre mama dracului, cernăuţean, al banditului! 

— Calitatea unui serviciu secret, zâmbi ochios Churchillă, ţine mai 

întotdeauna de prognoză, de capacitatea de a detecta ce lover trebuie scopit şi 
către ce pulemiot lichidator va fi îndrumat de către persoana de sprijin, o anume 
Celestina, nici pe departe mai futeşă decât Elvira aia de la Ialta, uitată-n barcă... 
— Persoană de sprijin, îngână somnambul Rooseveltan, voind s-arate că 
ghiceşte despre ce-i vorba, vârâtă drept codoş, adică, în borşul dres cu smântână! 
— Absolut corect! surâse serafic, intenționat numai spre Churchillă, Daria 
Maximovna Riumina. În vederea acţiunii de la Antibes, pe lângă balet şi vioară 
şi poziții, am fost învățată de către hangiul Isidor Suceveanu, unchiul Marietei 
Miryam Ghizdavu, următorul catren în franţuzkii iazîk despre diagnoză: 


La peinture ă lhuile 
Est bien difficile, 

Mais c' est beaucoup plus beau 
Que la peinture ă I! eau. 


Copilăros catren cu tâlc, folosit la 13 iunie 1990 de fesenistul Horea Bratu 
ca mesaj cifrat, cum că să se întrerupă televiziunea ca să strălucească Luceafărul 
Huilei, cum a fost înnobilat liderul Miron Cozma, după ce şi-au făcut treaba cu el 
emanații, urmând temniţa, — pe scurt decodat, obiectivul Pictorul e în Bucureşti 
şi, dacă vor fi ciomăgiți bătrâni la Piaţa Universităţii, el va pica în mreje negreșit, 
ca la Harkov în Războiul Sfânt... Va fi printre ei. O să i se spele cu Perlan albastru 
creierii. Eventual pe carosabil! Iar fotografia groazei va fi achiziționată la licitaţie 
de colecționarul american Vasile lowa. 

— Ceea ce, privind cum sugea lacom Irinuca râse Damian Noveanu de să-i 
sară placa dentară şi să-i fugă vreun sabakă-n cosmos cu ea în gură la Laika, 
confirmă ipoteza de grevă a lui Alin Vișan, care n-a avut de lucru și a studiat 
istoria recentă din penetrantul până-n măruntaiele ei punct de vedere endoscopic 
că, din nevoia de a se delimita de-a lu' Cea, Epoca YI a trebuit să divorţeze de 
erudiția levantină, inclusiv în fluviu-romanul de 1681 pagini cu Țap satanist în 
patru volume, ce cu coarnele dărâmă vechile structuri şi cu cornul abundenței le 
plăteşte datoriili, căderea Luceafărului Huilei fund un miracol, nu însă şi filosofie 
de poligon a fotbalului modern, opusă de Icar scepticismului demobilizator al 
sclavilor lăsați la vatră de către personalitatea tutelară împlinită datorită 
Romlagului trăit pe viu, în timp ce România a stat zece ani tot pe loc, pe loc, pe 
loc, să răsară busuioc în bătătură, de nu-mi mai recunosc măseaua, deși nu mi-a 
convenit emigrarea lui Marius la Basel, şi apoi la Sonnenheim în Alsacia, 
deoarece ne mai împrumutam câte-un vinil MELODYA Aprelevskii ordena 
Lenina zavod gramplastinok, cărturari sărăcuţi într-o labă de lume încă deloc 
digitală pe-aici, cu totul dus din băsău atenian Timon, văzând alegerile din 1992, 
pentru a da în tihnă naștere ca o gravidă la opera majoră, în Casa Galbenă cu trei 
Ateliere de la Sonnenheim (Van Gogh, Gauguin, Cezanne sau alții, în funcție de 
musafiri). Operă nemeritată de noi, apropo de uitarea sibilinică a Războiului 

Sfânt, intelectualii Luminării Poporului mergând cândva la norod în rubașcă 
desculți precum contele Tolstoi, nu unii pe la alţii. Deşi tocmai de elitism se 
temea, ca longeviv îndrăcit, deci iubitor de a capitaliza înțelepciune, particulară, 
de stat şi cooperatistă, ca nu cumva unele eşecuri ale căgăbăului cominternului 
de pe vremea când mai trăia Dej, să nu fie stinse ca arierate gata prescrise în 
momentul deconspirării sau altfel-paralizării structurilor contrainformative ce 
reprezintă „paza naturală a unei nații”, a oamenilor ei de cultură, de coprocultură, 
condensând aforistica limpede ca o zamă de Romlag şi, ca o alifie de brand 
Periprava contra ţânţarilor din Balta Brăilei, protejând șlap lângă șlap târâișul 
şarpelui masilor largi populare, când ies ele solemn şalap din secţiile de votare, 
potrivindu-şi vocile pentru a intona Cantata lu' Stalin de Anatol Vieru, în sensul 
ca porcu', Frâncule, că junimea, în accepţia sa de tineret, n-are o percepție corectă 
de vinil analogic cum trebuie să sune Sonata Pastorala a hamburgher. Ei doară 
doar durează-n vântul interstelar carbogazoase mugete digitale, cum o mugit ca o 
vacă neagră Marea, când se înecau ai noștri între Sevastopol și Chiustenge, 
deoarece luaseră drept far Statuia lui Eminescu, dar ea plecase de pe țărm în 
ghinion, temându-se de stafful fantomaticei doamne Woolf, care ne declarase din 
Lighthouse războiu, deoarece ne apăram de bolşevizarea-deznaţionalizarea 
ireversibilă, după cum nici Simfonia Pastorala dânşii n-au urechi de păsăruicile 
din ea, iar Kirciu Kotkov îi zicea cu veselie lui Marius, când s-a dumirit că 
obiectivul operațional al lecţiei de la 23 August este a-i obişnui pe bulgari cu 
gândul că viitorul lor trece pe la Bucureşti, câtă vreme nu închiriază un bloc de la 
Balcic, sau de pe plaja Ecrene, Uniunii Artiştilor Plastici rămase fără sediul istoric 
şi fără Atelierul de grafică Podul, fiindcă să le dea case de vacanţă e periculos, 
căci neputându-le-ntreţine, n-ar sta-n ele decât unii patroni duri de videochat, 
proveniți din Calea Lactee. Voi românii, băi săracule, ce mai tura-vura dick- 
tatura, cât ţine vilegiatura als idoneism, ce vă trebuia vouă, mă banditule, litoral 
incomensurabil, cât delira tac-tu, între două Odessos, de la Ialta pân' la Varna? 
Bă, voi nici puţinul cât v-aţi privatizat în el nu sunteţi în stare să-l menţineţi uscat, 
beţivilor, securiștilor, de urlă Oreste Bogza lui Tristan Băluţeanu, la muuuuncă, 
s-auză şi Alin Vișan, care în vidul de formaţiuni paramilitare, utile coțofenelor 
puterii, a conceput Căluşarii României, dotați cu bâte model Spumotim 1989, 
numai roacherii organizați în tabere de muncă putând scoate doar cu mâinile 
musculoase stânci uriașe, pietre şi nisip din mare, în timp ce echipa de serviciu 
pregăteşte în ceaune uriaşe mămăliga din mălai grișat unguresc, la pungi de juma 
de chil ale unei agriculturi puternic şi competitiv subvenţionate... La Budapesta, 
mai întrebi? Aproape paișpe Nobele care, încă din 1956 descoperiseră că 
glasnostul poate fecunda perestroika, încât să fete ea până şi fantezii comestibile 
excesive, ca insectele afrodiziace-n fursecurile importate de baronul mogul 
doctor Cezar Bogza, pesemne din Phuket, cu gust de gulaş și coloratură de 
pzdulice de scrofiță de lapte la restaurant exclusivist din Băneasa, fără aromă de 
mandavoşkă identică cu mandaua matahală Gogolia, plimbăreaţă pe Nevski 

Prospekt, colonele Moga, la podul Anicikov, străjuit de patru armăsari meditând 
într-o veselie la nasul decupat al lui Neculai Milescu Spătariul, care atât de bine 
ştiuse să îndepărteze, spre Nord, pe Neva, să amâne cu două-trei veacuri, 
ameninţarea de natură biologică, entomologică insectivor canibalistic, poate şi 
cabalin cabalistic, a marii masse slave, precum patriotul grec Aristotel l-a 
expediat pe Alexandru Macedoneanul să pribegească la dracu-n praznic la inzi, 
în loc să radă din sudul Estului, cu buldozerul, Atena Galiției noastre Mari, tot 
aşa şi Moldovanul Rătăcitor, nu mai filosof, da' mai şmecher, pe țareviciul Petru 
cel Mare l-a manipulat, l-a influenţat pozitiv la visuri gigantice, de glorie Oscar, 
care carusel al iluziilor filmate, pe același cearşaf din Donbas, arăta însă pe 
perete-n popotă şi pe vechilul Gogleaţă mai violând câte o jidovcuţă, sub pretextul 
de nespălat că mirosea frumos în sinistra Transnistrie, deci îl ducea cu vorba în 
semiîntuneric cât mai departe de Nistru, Nipru, Volga, Obi şi Enisei, de să scapere 
amnarul conflictelor, atât în Asia cu kitarezii, cât şi în nord la Marea Baltică, 
neapărat cu hanseatica Germanie, să aibă Rusia de furcă măcar până când clonăm 
noi românii de vreo mie de ori un Eminescu Grigorescu Enescu, după care nici în 
hui nu ne mai doare de haihuiul istoriei, din moment ce ne-am diferențiat specific 
Imperialul şi, ca la orice formă de fursecuri cu nucă, Coană Aneta, odată 
plăsmuită, ştampila e indestructibilă, nu ca plaja Mării Negre, dependentă de 
capriciile mării cu același nume euxin, printre alge şi meduze să ia la fund statuia 
la care se mai fotografiază, cu Eminescu și favorita lui, doar țăranii proşti 
zarzavagii, care ar face-o şi cu Casa Parlamentarilor, sau profesoarele de 
meditații, de unde vii, întrebând Odin blând, ca să-i demaște candidatului vocaţia 
întoarcerii la origine, mai ales că a vagabondat destul prin lume, de unde şi 
complexele lui de inferioritate faţă de diplomectualii cu adeverinţe că au voie de 
a gândi. Fiindcă şi o ciucă ca a cugeta la Gaist & pericoloso sporgersi în aceste 
nenorocoase ţări, rău aşezate, Rusia patriarhului Nifon, speriat de saltul 
Românismului de la unionismul lui Mihai Viteazul la expansionismul spre Viena 
şi spre Hastrahan al Ducăi Vodă, va restructura o teocraţie birocrație mai eficientă 
belicos ca a lui Tamerlan Magnificul, de unde şi iniţiativa de bun român a 
Milescului de a-l catehiza pe ţarul Petrică să nimicească Patriarhia tuturor 
Rusiilor, înlocuind-o cu un Prea Sfânt Sinod, vasăzică cu-o conducere colectivă 
şi dependentă de un ministru al cultelor poate chiar un pic necredincios, ceea ce 
a indignat până şi pe Lenin, când a aflat de la Krupskaia, intrată doar ca să se uite 
în oglinda lui, mai reflexivă, cu bijuurile Reginei mele Maria puse, şucărit că 
această biserică rău organizată, chit c-a ars în sobe Godin sau de teracotă toată 
cartea românească, n-a reuşit deznaționalizarea Basarabiei, unde cel mult, cum 
arată şi Zamfir C. Arbure, tot efortul dezromânizant s-a soldat doar cu Rezistența 
prin Analfabetism, ci doar prin colonizări mai alterându-se proporţiile etnice, 
remediabil când începi o Cruciadă lângă un Aliat în a cărui frăţie de arme te poţi 
încrede, nemaiprivind nici la stânga, nici la dreapta, la verişori şi verişoare 
suflecate pân' la brâu, după ce atâta politică de basculă era cât p' aci să ne aducă 

pe toţi la groapa de gunoi a Glinei Doamnei Chiajna, premonitoriu găsind, mă 
Jur, Coană Aneta, pe tarabe la piaţă, lozinci şi cifre, în loc de cireşe cu carne, încât 
ca jenşcină indignată, eu îţi țip cu sacoşa goală ce tac sondorii opiniei publice, îți 
spun pravdic, cinstit, că etot kommunizm €etot voennoi kommunizm pizdoi 
nakrîlsia, impunându-se cu necesitate obiectivă reslobozirea năvalnică a forțelor 
pieţii, dar nu înainte, Nadejda Konstantinovna, moia golubka, de a aranja după 
kommunizm 1 gumanizm, kommunisticeskaia ideologiia, samaia gumannaia 
gargara ideologiia, surpriza de a organiza științific, o primă Foamete de milioane 
de morți necomemorabili occidental serios, fiind de rase socotite neglijabile, încât 
cekiștii pot lichida, ca pe ceceniţele teroriste adormite la teatru, mai toţi preoții, 
pe când pe plan extern, să văd şi eu care o fi occidentala aia ce-ar zice pâs când îi 
vorba de-a da lapte și corn la copilaşii distrofici, plătit cu odoarele bisearicelor... 

Spre surprinderea cheferiștilor bolșevici români, români ca noi, ce se jucau 
de-a cekiştii cu Marius Ghizdavu, cu Eliza Alexandrescu și cu Irinuca lor, 
banditul duşman al poporului avu curajul să se închine la candela aprinsă, act în 
care observatorul britanic văzu, şi o şi zise colegului american, o neghiobie nu 
mai mică decât însuşi Războiul Sfânt, pornit de români împotriva Uniunii 
Sovietice, ca şi cum fudulindu-se ei cu imberbul călăreț pe El-Zorab, avatar lui 
Eminescu, ar fi avut şi dreptul de a poseda la pace un Lebensraum cultural 
complet! Căci numai între Nistru, Tisa şi Mariţa se putea demara ceva respectabil, 
gândea iar Horea Bratu în Birobidjean deja semi-liber, pe când Marius uite că 
trebuia să se despartă chiar acum de aceea care, deși farmacistă progresistă, nu se 
putuse opri să nu-i nască o fetiță, deschizându-i reacționarului perspectiva de a 
ajunge pe picior de egalitate cu tovarășul Grişa Găinaru, care avea două, prin care 
împiedicase pe Dora să mai umble brambura și să se expună violurilor cum era 
să paţă (sau o fi păţit dar a tăcut mâlc) la Feodosia noastră, când a serbat în cea 
mai adâncă ilegalitate un an de la Revelionul de la Ziduri 1940-1941, când, după 
Elvira, urma ea în topul celor mai râvnite participante, nu americanca Virginica, 
dar pe un ger drăcesc Stalin a debarcat la Kerci şi la Theodosia şi la Caffa cantități 
inimaginabile de trupe, cum nu poate risipi decât un totalitarism muncitoresc net 
superior celui antimarxist, mai toți acești mari marinari avortaţi la sacrificiu pe 
acest portavion al Crimeii, conceput satanic în contra Kulturciv rumânskii, 
terminând în începuturile gloriosului 1942 ca cadavre sau ca prizonieri, dar nu 
înainte de a intra la spitalul de mai mult nemți al Dorei, pentru a turna apă rece 
deja pe marii mutilaţi şi a-i lăsa la congelat cu ferestrele deschise, acolo sau pe 
plajă, iar pe care se mai puteau târt lichidându-i, cu rucinoi pulemiotul din dotare, 
praporgicul comandoului viteaz, pediatra de război, iubită ca o mamă de răniţi, 
refugiindu-se-n pivnițele nu știu cărui castel al străvechii aşezări latine, de unde 
a venit în UE cândva Ciuma Neagră, zădărnicind o continuitate lină de la Dante 
la Michelangelo, Grig foarte îndoit rămânând de cele întâmplate, de atâtea 
neînțelegeri, opreliști la mariaj deşi era bogat, doar pentru că era scriitor român 
fără cititori ca mod de existenţă, plus dispreţ ca pentru un laş, că de ce nu e dus 

să-şi lase oasele pe câmpul de onoare. Daaa? Uite c-o să se ducă ea, să se 
jertfească-n locul lui, pentru Neam şi Rege, adică Țară, aşa fiind educați din 
familie acei Români Regali, dragii moşului, mai zise la roacheri cum o fost, 
martorul Războiului Sfânt, al Păcii Sovietice, al Fraudei şi al Epocii, deţinutul 
politic fiindcă a fost prizonier de rumînskaia sviaşcennaia voina domnul Noveanu 
Damian, îndepărtând c-un bobârnac o scamă blondă de pe umărul pidjacului abia 
achiziționat de la zgonhen și amintindu-și acest gest ca de scârbă la energica 
farmacistă ce-l ţinea îmbrăcat aseptic pe pictorul ei, care fără îndoială se închina 
recunoscând smerit că Grigore Căinaru avusese cea mai mare dreptate să se 
retragă de la a-şi lăsa pielea la cekişti doar în folos bulgar, uite, România e 
condamnată prin însăşi Carta Atlanticului să treacă prin aspre încercări de Făt 
Frumos, cum ar fi slavizare, bolşevizare şi dezruralizare simultană, ca să se 
experimenteze pe ea la Gaist dacă din basm va ieşi, ca sabaka din balta poluată, 
cu o literatură-istorie funcțională, capabilă a genera câteva cărți citite în întreg 
Lebensraumul kultural care i se cuvine, dar cu deosebire la GyGr, Praga şi Lw6w. 

— Mă mir, îi vorbi Honourable Hurie Hurry pe englezește să nu înţeleagă 
cekiştii ceferiști, mă tot mir și eu, și Right Honourable Bairam Stoper, venerabile 
domn Marius Ghizdavu, că într-o ţară de un satanism creator, care aţi sporit 
imaginarul planetar cu contele Dracula, un om ca dumneata nu şi-a luat măsuri 
colaboraţioniste cu ocupantul, care să prevină o arestare ruşinoasă, produsă nu în 
munţii sau în codrul frate cu românul, ci lângă o mamă cu copil de ţâţă! 

— Da' dumneata, dumneata, se bâlbâi de indignare britanică controlorul aliat 
de compostarea biletelor, dumneata care când va apărea să fie pupat la tembelizor 
a Revoluţie, domnu' Ion Iliescu, ai zis că, Tudoriţo nene, bun lucru, asta kiss 
znacit că nu vor mai desanta aici ruşii, iar când s-a arătat ă/alalt prima oară la un 
meeting, candidatul opoziţiei universitare, ai jubilat a halal alegere, fizionomie 
cu barbişon, haraşo, de geolog sovietic, Siberiada, rătăcitor întru inventarierea 
bogățiilor subpământene, Epoca YI s-ar putea sfârşi la 1996... Vezi să nu! 

— Mai abstract vorbind, își scoase ochelarii la şters cu pieliță de sân de 
supraviețuitoare a aristocrației ţariste lichidate ca parte femeiască în Ejoviadă, 
părțile masculine pierind încă sub Lenin, domnule Marius Ghizdavu, ca prokuror 
CCCP akademik Vîşinski, Premiul Stalin 1947, ia ne panimaiu purcua criminalul 
de război sfââânt lon Antonescu te-a calificat, interogat la Lubianka, drept boier 
râios!... Panimaiu că ca să te protejeze, intoxicând până la otrăvire organele 
noastre, despre care recunoaştem că, cinstit vorbind, datorită antiselecției politicii 
de cadre, îs adesea formate din incompetenţi de o incultură proverbială, încât 
pentru a nimici un dușman al nomenklaturii, trebuie tras cu pușka (tunul), sau 
măcar cu vreun stankovii pulemiot, în roată coada de la nechezol, care e hrana 
intelighenției dintotdeauna, sau pentru că pur şi simplu ai servit Neamul 
Românesc ca un adevărat patriot ghizdav de modă veche? 

— Altă întrebare! desființă cu dispreţ nu Dorothea Schlauberger-Hebuterne 
d'Esgrignon, ci chiar lrinuca acum mare, ce întortocheat preludiu derula Viîşinski. 

Ca ghid turistic elveţian şi ca exegeto-dacă a pictorului ce-mi fu tătic, eu Irene 
Morgenstern, iară nu „nefututa“ de Isadora, cum greşit a subevaluat pe fata mea 
dobitocul de ministru al familiei, Sergiu Enache, reflectând la ea adormită, declar 
că Nu recunosc că forța democraţiei ar consta în diminuarea corupției în rândurile 
opoziţiei! Deci, fetița mea clavecinistă, dacă vei ajunge vreodată academiciană şi 
soție de mogul, premier sau preşedinte, să ştii c-au existat între cei doi piteşteni, 
în Războiul Sfânt, serioase deosebiri de vederi, antagoniste, ca între un oștean 
colbuit de realitatea frontului şi un artist eterat cu anestezice, furnizate de pediatra 
de război Dora, ori de câte ori spectacolul beligerant derapa spre Insuportabil! 

— După cum se ştie, România Regală, pentru integralitatea teritorială a 
căreia, deasupra masei critice în lanţ generatoare de cul-civ, se jertfiseră mai mulți 
eroi decât merita intelectualitatea beneficiară, chemată a se confrunta cu Dej, Cea 
şi Aleşii, nu era prea atractivă, ci instabilă ca mustul, în autodescompunere. 

— Fosforescenţa ne încarcă de mai mult mister, cam cum ai vedea o coroană 
licărind în noapte, cum fantomatică identificase la Balcic Marius din loggia 
Ceciliei Cuţescu-Storck, cu ocheanul imaginar, pe Regina-i Maria udându-şi 
crinii, petuniile şi nalba cum o fesenistă la bloc în balcon tarhonul pentru iahnie, 
şi se gândise înfiorat la comitagiii împerecheați cu impresionanta generație 
bulgară de cominterniști, ce-şi va ciurui elitele cu cekistă cruzime: condamnări 
1945-1946, 2.816 la moarte şi 1.233 la închisoare pe viaţă! De, Dimitrov... 

— O nimica toată un atentat la Balcic, cum contra Romanovilor la 
Petersburg şi, pe fond balcanic, contra Habsburgilor, la noi la Sarajevo. Cicade 
clătinând asfodelele în răsăritul lunii, o, el ar fi ucis atunci mii de ostatici drept 
represalii, semn că nebunia zace în toţi, nu, nu Luna era cu nişte stele ca nişte 
asfodele, ci tovarăşa Ana, cu sateliții ei naturali, fiecare cu traiectoria sa, losif 
Chişinevschi, Vasile Luca şi Leonte Răutu, oricum atât de avizatul observator, 
dacă va fi arestat sau nu, aşteptându-se la grele dovezi de stalinism din partea 
Stalinului român către Stalin că stalinizează bine o românie cu r tot mai mic, încă 
nestalinizată până atunci în sensul că boierul râios inspirase stăpânului său 
această sintagmă argheziană observând, cu familiaritatea copilului dăruit cu tobă 
de tinichea, cum că concentrarea pibului, a represiunii, a informatorilor băgători 
de seamă şi a misionarilor agenţi de influență, inclusiv a Agitpropului coordonat 
de generalul Horea Bratu, în volumul unui singur Cabinet Conducător, e 
structuraliceşte un pas uriaş către aselenizarea kommunizmului la noi în bătătură. 

Ceea ce se şi întâmpla pe Strada Sfinţilor, străjuită de arhangheli cu 
antrenamente de pulemiotcici, fiecare cu câte un kalașnikovic rucinoi pulemiot 
parcă fumegând în mână, pe când pe la colțuri de rigole, în spatele unor plăci 
metalice sudate cu gaură, alţii, întinși pe burțile supte ca de stripperi, așteptau să 
latre din stankoviîi pulemiot de îndată ce ar fi cutezat vreun bucureştean să 
stânjenească Arestarea, în bune condițiuni, a boierului râios Marius Ghizdavu, a 
cărui singură circumstanţă atenuantă era de-a dreptul sinucigaşă: cică făcuse 
comentarii dușmănoase la adresa Uniunii Sovietice, atrăgând atenţia unor 

superiori că a expedia evreii din Basarabia şi Bucovina în Transnistria nu e același 
lucru cu a-i deplasa din Banat în Bărăgan! 

— Adică? privi nedumerită Ana Pauker spre loşka Roitman, Lev Olgenstein 
şi Lukă Lâszl6. 

— Adică! dădu din umeri şi din încreţiturile frunții Muhală Muistu, ceea ce- 
i dădea o înfăţişare de II Pensieroso, adică de vip cu pensie specială, care ştie că 
România interbelică era un greţos ghem de contradicții, ca o grenadă teroristă, 
rodie otrăvită gata să explodeze şi să-şi împroaşte vecinii cu minorităţi scârbite, 
deşi Carol al celei Lupeşti văzute roşie la păr, recunoscu Alin Vişan, dăduse 
formaţiunii codreniste, împingând România Regală Mare la mutilările Stalin- 
Hitler- Mussolini de la 1940, cele mai dure lovituri suferite de vreun partid fascist, 
anume sugrumarea Liderului în culmea ascensiunii sale şi împuşcarea de sus în 
Jos a principalelor cadre, vreo câteva sute, ceea ce, rânji radical ca tac-su Tristan, 
dac-ar fi aplicat Kerenski mafiei leniniste, ar fi protestat, măre, tot Occidentul că 
aiasta nu si poati, aista-i curat pogrom, Aleksandr Feodorovici! Și cam când 
cuteza din astea Vodă Carol II? gemu Orestel Bogza, răspunzând tot el că când 
Reichul umilise Franţa, întâi ștergând zona demilitarizată dinspre marile cimitire 
ale Războiului Expresionist, apoi alipise Austria lui Nehammer contrar tratatelor 
Versailles, decupase şi imediat ocupase Cehoslovacia, dând pomană și vecinilor, 
acceptase în 23 august 1939 aderarea Uniunii Sovietice la Axă şi împărţise cu ea 
Polonia, înțelegându-se şi să supună România Regală Mare unei intervenţii de 
chirurgie estetică fascist-bolşevică de natură să satisfacă exigenţele de gust ale 
celor mai rafinaţi tineri intelectuali cu perspective occidentale, în special 
rezolvându-se contradicția antagonistă dintre paradoxul că das Altreich n-avea 
decât 4% Juden, pe când das neue Gross-Rumânien a căpătat la 1918 pe de-a 
moaca 30% minorități, cărora numai Constituţia CCCP le putea garanta fericirea 
ȘI, de aceea, cei mai buni fii ai lor, susține cu sarcasm Alecu Șaraga Ghizdavu 
Bolşevictonul, s-au constituitără în Partidul Comunist (b) din România! 

Luna pălise gri, apoi se întunecase ca de eclipsă, cum de vremuri grele 
catapeteasma Bisericii cu Sfinţi. Marius se prăbuși lăuntric, năzărindu-i-se că 
Eliza lui abia-i gravidă cu Irinuca în opt luni (!), iar cekiştii au năvălit s-o spânzure 
în casa scărilor, fiindcă a trădat Cauza, ca deja pedepsitele mironosiţe reacționare, 
şi călugăriţe, şi curve, Zenaida din Bucureşti-pe-Nipru şi Murocika de la Harkov. 

Toți cei prezenţi zăceau pe burtă cu frunţile în țărână. 

Prezenţa unui geniu ca genialul Stalin la arestarea altui geniu, e drept că de 
natură mebică, sintetică, demascată doar în convieţuire intimă, avea un efect cu 
totul paralizant, inhibitor, înmărmuritor cu profeţii de o dambla şi de-un deces pe 
cântec de lebădă comestibilă a praznic funegru prokofievian, existând două feluri 
de boale, băi doctore, lămurind prin portavoce tov Ambrozie Tichie pe bandiții 
presupuși aciuiaţi în țintirim la Carcaliu, boli moştenite şi boli atribuite. 

— Nu vruseşi să vii la mine la Kunţevo, în 6 august de Pobreajen, Marius, 
îl certă el bătrâneşte de jos în sus, ca un papă pe Michelangelo. Te-ai dus la Ghitler 

la Berdicev, în jugastru, animalule! Uite că venii eu la tine să ne lămurim! 

Gazda pictor îşi ștersese lacrimile, căci observând accentele antisioniste ce 
luase Kremlinul, se şi crezuse amânat de la Gulag, dar mai puţin analizase singur, 
şi rău se sfătuise în imaginar, ca cu niște organe funcţionale, cu foştii colegi 
analişti deja arestaţi sau uciși, neobservând că deviind-o în mai 1952 pe Ana 
Pauker cu sateliții ei naturali, fiecare cu traiectoria sa până la urmă, divinul Dej 
se va simţi obligat să dovedească urgent Kremlinului, în compensație, prin masive 
valuri de arestări nemiloase, că rîpîri este republica sovietică cea mai... stalinistă. 

Spre indignarea Marelui Mare Musafir, care în afara acestei vizite de taină, 
n-avem probe să fi vizitat vreodată alte țări ale lagărului păşii şi ssoțializmului, 
pe botul senzual al alăptatei se ivise un zâmbet murdar, făcând totodată piş. Se 
gândea cu creierul şi instinctele de bază că, ironia lunii, Marius tatăl uite că era 
prelevat din societate, cu sămânță boierească cu tot, şi decuseară din milă de 
somnul fetiţei nu se atinsese de pzdălăul lui Liz, pe care, ca într-un palat de lux şi 
luxură al ţariţelor, nişte uşi de aur succedându-se-n anfiladă spre punctul de fugă 
G al perspectivei, o vedea ca pe un arc de triumf organic, apoi blitz pzdulicea lu' 
Irinuca mică, în timp ce tocmai îi schimba scutecele, aproape râse că asta-i ultima 
ce vede, dar spiritul lui creator întrezări ca-n oglinzi paralele şi pzduca virtuală a 
Isadorei de mâine, care ar fi putut giuca un rol determinant în Istorie, de năştea 
pe Președintele Mântuitor Jan-Marius Enache, din sămânța biblică a lui Sergiu 
cel cu trei licenţe ce tocmai cântărea, pe o balanţă, un Mihail Roller manual de 
liceu şi răsuflata Geschichte der Rumănen a familiei Giurescu, pe care adnotase 
pentru o turistă căţea roz occidentală sau Despina: Rumănisches Standardwerk. 
Paradebeispiel fiir die Unwissenschaftichkeit der rumânischen Historiographie. 

Peste strada tuturor Sfinților, luna ca o bășică de divinitate a nopții, 
îndrăgostită de un balerin cekist şi abandonată, începu să se pişe kipiatok aburind 
asurzitor şi postmodern, ca într-o cască de soldat român de la Țiganca-lepureni 
cu fund rotund, nu plat german mai folosibilă practic ca țucal de han. 

Și Marius înţelese că pe euroatlanticul acesta providenţial nu-l poate minţi, 
înainte chiar ca să i se formuleze întrebarea ca o baionetă rotită-n măruntaie. 

Se așteptase mai ales la cea mai specifică scriitorilor şi artiştilor a ce poate 
mai erogen lingvistic a text o limbă, primă interogaţie a interogatoriului, că ce 
etate-mi dai, şi cât apreciezi că mai am eu de trăit înainte de a mă duce printre 
zecile de milioane de morţi, ai mei, din URSS şi ţările prietene! 

— Tocmai te-a futat strigoiu' lu' Ghitler, îi sta pe limba-i corosivă sincer 
ready made răspunsul. Eşti gravid de vreo lună, Iosif Vissarionovici! Moartea ta 
cred că, dacă amu-i 19 iulie, apăi să-ți tot vină cam în opt luni, sub atâtea blesteme 
de văduve-n viduitate, cam la celebrarea a opt ani de când akademik prokuror 
CCCP Vîşinski ni l-a instalat pe, doctor dac în drept plugar, călăul Groza... 

— Da-da-da-da-da! se omeni marele Fiihrer al tuturor comuniștilor, inclusiv 
al lui Marius de mai târziu, când sub Gagarin gândea iluminist să folosească 
uriaşa putere a statului totalitar, pentru culturalizarea FORȚATĂ a gloatei. Totul 

stă la mine sub semnul de opt culcat al infinitului, surâse de-ar fi câştigat şi alegeri 
libere, cu privirile pironite în bijuurile expuse analfabeților de Irinuca în procesul 
schimbării, al devenirii eterne, dialectice, materialiste, în canicula bucureșteană. 

Nu, nu, nu, nu se poate, nu se poate! Fiindcă a pierdut Războiul Sfânt, vai 
Galiției Mari, Marius Ghizdavu este luat la Canal pentru munca epuizantă de 
sclav, teoretizată de marxism în Capitalul ca dând cea mai susă rată a plusvalorii, 
când zekul este oprit de la reproducere în scopul conservării poftei de muncă, iar 
caloriile îi sunt numărate ştiinţific, doar o reeducare aprobând a compensa şi 
indexa distrofia pură ca entelehia. Vai, zekul se gândeşte nu la Opera sa, ci că Liz 
va ajunge a altuia, fiindcă omul se transformă. Încă o o prognoză prea homonică 
Borgiah, pe pe baze pesimiste privind câtă morală la homosap! Dimpotrivă, 
Penelopa, aşa, neregulată, îi va expedia lui Ulise, de pe adresa unei prietene fără 
frică, Nora, regulat, pachete la data de 1-5 ale lunii. Ba a mers, ca o inconștientă, 
şi la Semicentenarul ,, 16 iunie 1904” degeaba, în ziua lui de vorbitor, cu fetița, 
alungate, basarabeancă născută în Năpădeni sau Chişinău, fiind ţinută fără biroul 
populației din calculul filorus că oricând poate fi expulzată din rîpîri, în ţara ei, 
MonmâBckaa CoBerekaa Conunanucriueckaa PecnryGnura, câte obstacole şi câtă 
energie, el recunoscând, pomenind-o în veci, că EA l-a salvat, prin cele câte 200 
țigări Mărășești sau Plugar lunar, printr-o pereche de bocanci numărul pazeștrei 
luată pe cartelă, şi decisiv prin marmelada cu vitamine şi antibiotice. 

Înţelese totodată că Opera se scrie pe pânză întotdeauna cu mizeria epocii 
cu tot, cum e identificabil colbul arlezian înălţat de blindate şi bombe în pânzele 
Van Gogh. De ce mai refuzase, atunci, două ocazii de refugiere-n Exil, dacă ezita 
să cunoască drumul cel fără pulbere? Şterse lacrimile şi se bucură că are destin. 

Îi va răspunde bravei Eliza cândva, din Ziirichul lui Joyce, Soljeniţîn. 


Era însă la capătul puterilor morale, pentru că nu se așteptase ca galițienii 
să fie abandonaţi de euroatlantici drept rasă neglijabilă, ca a angkorienilor. 

— Uşurel, Iosif Vissarionovici, beli-mea-i poola! temporiză el în coșmar 
sinucigaș sau cu deja psihologie ocnaşă agresivă irațional, dar Țapul Tapilor, el 
însuşi puşcăriaș, se rostogoli într-un râs behăit care nu se mai termina. 

Din fluviu-romanul 1681, aflăm că şi indestructibila familie Căinaru pierdu 
o groază de friends şi cunoscuţi, mai puțini în sinistra de extremă dreapta noapte 
de 18-19 iulie, mult mai mulți în alta groaznică, de 15-16 august, din bezna cărora 
strălumina invariantul calităţii de persoană influentă, capabilă să exprime de 
capul ei, după concepţiile ei, adesea reacționare, îndoieli contrariind numeroşi 
oameni ai muncii, punându-se sub semnul întrebării exclamării însăşi stabelitatea 
ssoțializmului, dac-ar fi debarcat în 2-24 august 1953, de Festival, americanii mei 

pe încăpătoarea plajă de la Ecrene, bahia de Cochinos, pe atunci încă virgină. 

Ceea ce nu prea mai era cazul, deoarece începuseră a se înnădi la a 
consuma, clefăind cu poftă, scrofiţele roz occidentale, opunând un dulce ca limfa 
umană răspuns la ce-i de făcut cu limba pe această galeră în formă de troacă. 

Esenţa de la pace fiind, spre deosebire de de la război, preocuparea de cu 
serviciul, treptat televiziunea şi mai ales creşterea familială a copiilor, de să te 
descurci fără să te complici chiar și în kommunizmu. 

— 'Tovul activist cultural Grişa Căinaru are două fete, pe Vera şi pe Otla, ca 
Ghiţuș, gâdilă ea în gând asemănările cu Dej din dosarul de cadre. 

ŞI aici, expiratul Marius surâse că deposedarea îndelungată de obiectul 
muncii, cartea şi pensuuula, îl va constrânge să se odihnească, asigurându-l că va 
longevi până-i va veni Inspirația ca... expiraţie, cum remarca nu fără un zâmbet 
rânjetul juvinil al umancarnivorului pitbull de pază. Ah! vai! văleu tulai! Prin 
căderea Bierlinului oare ce ducea-n lesă Papașa, fudulindu-se pe străzile 
Capitalei? Uliţe nereabilitate nici după şapte ani de la primirea călduroasă, de 
către minoritari, îşi aminti bloggerul Tristan, a blindatelor şi căruțelor sovietice 
ce cereau din ambreiaj și knut să li se facă loc spre Budapesta şi spre Praga, unde 
aveau să ajungă tot eliberator abia prin 1956 sau 1968, pe când bărbatul de pe 
Dora le anexase încă din 1945, ca pe un gaj liric Belvedere că, la masa verde a 
păcii postbelitice, obţine-vom Triunghiul de Lapislazuli, conform Testamentului 
lui Petru Rareş cel Mare şi Cult, care ne poruncea leninist să ne dăm de-a dura 
cultural, peste Moravia, Boemia şi Silezia, la cât de cât adăpost, Galiţia noastră 
Mare ghizdavă, eternă, a Marii Recuperări, a exprimării în mare în Universal. 

Asta gândeau de pitt bulă terro toţi cei cu creştete-n țărână, de la mare pan' 
la mic, şi de la mic până la muştar şi chiflă, că scăpat fumegând de grijile 
Reichului, Hi întinerise dând din coadă şi din index cu o vitalitate roz bombon ce 
omul a pierdut-o pentru totdeauna cât e pe pace. 

— Tov Ghiţuș Dej, se așeză Stalin pe pragul cariat şi făcu amicului Marius 
muncitoreşte cu ochiul la șarada de gen, n-are două fete, tovarăşi, are doi băieţi! 

— Adevăr grăit-ai, luminăţie! răspunseră reflex cu ovaţii furtunoase 
sperietorile răspunzătoare de transformarea boierului râios în om complet, incult 
poate chiar 60 de luni, numai la Onești întâmplându-se o minune, că nişte recruți 
imberbi, într-un camion lopătat cu ciment praf, i-au zis dintr-o sticlă, trage şi tu 
un gât, moșule, ah, ceea ce mai mult l-a îndurerat până-n prostată, dar reiese că l- 
a şi îndârjit, fiind apoi turnat de vecinii de prici, pe hârtie îngălbenită CNSAS, c- 
o ia la labă seara, tovarăşi brigadieri, sabotând astfel îndeplinirea stahanovistă a 
planului până la ultima picătură, conform exemplului orbitor al Uniunii Sovietice. 

— Tov Ghiţuş, mai zise Stalin, sfătos, cu tâlc, i-a fătat cineva doi gemeni, 
adresându-se ceferiştilor cu ţepuşe ca şi cum le-ar mulţumi unor minieri, iar iel 
ieşise-n curr-te la el, la Dej, să se pişe spre Occident, când auzi lămurit doi găinari 
fondatori ai kombedului local, fiindcă erau săraci, furaseră, adică militaseră faptic 
la redistribuirea mai dreaptă a averilor, în cea mai adâncă ilegalitate sensibelizând 

unul pe celălalt în contra deconspirării cu un, cu dinţii strânși, şoptit, ușșuuuurel, 
beli-mi-ai poola! lar tov Ghiţă înţelese să înveţe de la clasa cea mai avansată a 
societăţii, sărăcimea, iar ca să nu uite nici când se va moguliza la Scroviştea şi la 
Mamaia, îşi boteză pe primul născut Ușurel, şi pe muiezin tot Uşurel nu mai 
putea, ci îl numi şi el acolo, BLMP! Ce să-i faci! Te mai cârpeşti. Te descurci. 

Gluma celui mai fericit homosap, ajutat de Dumnezeu îndetoate, stârni 
hohote de râs perfecte la ceferiști, pe când activiștii, unii în funcții, alții proaspăt 
trecuţi pe linii moarte, se râdeau mânzeşte, neștiind dacă nu cumva arestuirea 
boierului râios din Strada Sfinţilor, de la concubină, nu se va sfârşi cu o piramidă 
de căpăţâni, ca-n telenuvela Alexandru Lăpușneanu, propusă a se regiza de 
Eisenstein Nicolaescu, după ce spionajul progresist va implementa în URSS 
promiţătoarea invenţie a tembelizorului, despre care Stalin aflase abia citind din 
Joyce despre trezirea la realitatea text a unui băiat prea fin. 

— Uşurel mergea la nuntă singur, zise normatorul, pe când BLMP, 
banditule, cu toată familia! 

— Uşurel ăsta, îndrăzni şi boier labagiu Marius să facă variațiuni pe tema 
Maestrului, mergea împotriva monstruoasei coaliții burghezo-moşiereşti singur; 
iar BLMP, tovarăşe Vasile Luca, cu toată clasa muncitoare! 

— Vezi? Vezi că eşti băiat deştept? îl încurajă mustăcind să ahuiască 
musafirul cel mare, slăbind lesa câinelui Hi, de era să-l şi trezească din coşmar. 

—  Uşurel, nu se prinse vreun Chişinevschi Zăroni sau Miron 
Constantinescu, dar voia să aplice fanatic concret creativ în România exemplul 
orbitor al Uniunii Sovietice, Uşurel... Ușurel cânta Internaționala din frunză şi la 
țambal, pe când, beli-mea-i P, tovarăşe Stalin, numai din gură! 

Wow! De atâta tişînă de zarcă noaptea câtă se lăsă-n apartamentul la comun 
ca baie şi bucătărie din Strada Sfinţilor, pe Irinuca de la ONT Carpaţi pruncă, 
începură a o necăji urechiuşele ca la coborârea din teleferic, şi le acoperi cu 
mânuţele, iar părintele tuturor copiilor, progresiști, ai lumii, nu se putu abţine a 
nu râde pe sub mustață, iar de comicul ideologic al situaţiei, de creşterea unor 
generaţii tot mai vigilente revoluționar, în sitcomul cominternist al insuportabilei 
uşureli cu care Rooseveltan, ţinând în lesă pe Churchillă cum Stalin pe Hi, o 
acceptat a mi se, spiritualiceşte tocmai pe jumatea cea mai simţitoare, beli Europa, 
tocmai când era mai acută nevoie de continuitate armonică la om în Galiţia Mare. 

Ci Dora simţi cu toate simţurile, că-l urăște pe Grig tocmai pentru că se 
veseleşte că l-au ridicat pe Marius Ghizdavu, se va abrutiza, iar el e uite bine 
mersi, ba chiar extraordinar de satisfăcut că i s-a confirmat orbitor concepţia că 
nu există băgare la fund, că tocmai neilustrarea prin nimic a lui Marius a fost 
considerată suspectă, cine cu noi nefiind lătrător, musai că unelteşte, meserii ca 
fotograf de minut rătăcitor din iarmaroc în iarmaroc şi chiar ca profesor de desen 
tehnic la şcoală de ucenici, și de limbă rusă, a ocupantului, nefiind în armonie cu 
regretatul trecut de boier râios şi cu prezentul de a avea unchi la Antibes și mai 
ales frate peste hotare în chiar ţara imperialismului ațâțător la un nou război, către 

care Americă se adresau de pe scenele căminelor culturale, luminate de Ilici, 
pişonieri şi pişoniere cu adevărate rechizitorii, rostite drăgălaş rimat-ritmat, 
heirup, într-o românească mai familiară publicului decât numeroşilor scriitoraşi. 

Luna deveni aparent rotundă, la câtă rezoluţie își permite pământeana de 
rând, împlinindu-se-n 1952 şepte anişori de speranțe Ghizdavu că poate nu va 
trece prin poarta infernală a Romlagului Gulagului şi că va descrie artistic, adică 
mai belea decât istoric, aspecte comportamentale mai deosebite ale homosapului 
pus a servi hali nu televizat pzdulice de scrofiță cu oase de sepie în resortul lui 
Uncle Jan Enache şi al oligarhului Gonciariuc de la Periprava-Vâlcov, ci pe ceaţă, 
sub un vagon de balast îngheţat să-l descarci de Crăciun, s-o sugi, supa de lături, 
parcă mai mâncată de cineva, înghețată bocnă în găleată, spartă cu târnăcopul şi 
dată la fiecare s-o sugă, cumulând calorie cu calorie să aduci cândva mărturie, 
anume când mai orice tânăr de succes ţi-o va spune în faţă, dom'le, cu rusofonia 
ta de atunci, în locul tău, cu creierul şi cultura ta, să dea dracii dacă Feeu nu eram 
de mult trimis departe prin diplomaţie sau înfipt şeful securităţii unui mare oraș, 
eventual reşedinţă a uezdului sau oblastiei. Aşa, ce-ai făcut, băi? Ai supt-o! 

-— la ne panimaioc, Coană Anastasia, îşi prinse flashback tâmplele-n mâini 
observatorul cominternist la arestare, nu înţeleg cum este zidit interior, iubitor de 
o aşa ţară de kkt şi de aşa popor de pșt, ca structură patriotică, deci naționalistă, 
deci legionară, deci fascistă, deci antisemită, deci antiamericană şi anti-UE, un 
boier râios, dacă după atâta reeducare continuă să vegeteze biciuit de obsesia unei 
Românii Regale Mari și, încă şi mai maladiv a boală parnasiană totuși, apăsat de 
resentimentul muşcător al unei Datorii ce ai faţă de norodul tău de ptili, iute 
bolşevizabil şi indiferent la chestiuni ca opunerea unei Galiţii Mari la Galia. 

Care norod de ptili, adică proşti, ticăloşi, inculţi şi laşi, partidul... m-a- 
nvăţat că furnizează bolşevici cu o frenezie ce-i năboieşte ca ciupercile după 
ploaie schemele de cadre, alea de hotărăsc tot usturoiul, ca un tot unitar, de un 
real folos, înguști la creieri incompetenţi, dar torționari, împletind funii de ceapă! 

— Este conceput... cum se concepe, ca toată lumea! râse tova bucătăreasă 
Anastasia, soacra Căinarului, cu un ochi în ceaşca-n care-i va citi şi accidentul de 
motocicletă din 31 octombrie 1956, când s-au creat evenimente la Canalul de 
Suez ca să poată fi... eliberată în linişte Budapesta noastră, iar el citea dintr-un 
nou Mihail Roller, al mancurţilor, că... literatura nouă oglindește tot mai realist 
novaia jizni ce şi-o construiește poporul nostru nou-nouţ, noua atitudine față de 
muncă, în fabrici, gospodării colective, instituţii culturale noi, şi aduce un suflu 
nou și viguros în cultura noastră nouă, antieminesciană şi antiunionistă, de dispreţ 
față de o istorie săracă, cu veceuri în curte, fără borduri şi gazon urban. 

— S-au înființat un mare număr de cenacle care canalizează pe oamenii 
muncii spre creaţiunea literară, precum și şcoala de literatură şi critică literară 
„M. Eminescu“, unde novicii talentaţi învaţă de la Novicovi arta literară sovietică. 

-— Poporul muncitor, stăpân pe destinele lui schimbă faţa ţării sub 
conducerea Partidului, pregăteşte viitorul visat de veacuri de moșii și părinţii 

noștri, iobagi pe pământurile hrănite de sângele şi lacrimile lor, dar ale căror roade 
nu le culegeau ei. Foaie verde foi cireș,/ Trăiască Gheorghiu-Dej,/ Tatăl 
muncitorilor,/ În fruntea țăranilor, cântă creatorul popular pe cel mai iubit fiu al 
poporului nostru, pe conducătorul luptei noastre pentru pace și socialism, 
tovarășul Gheorghe Gheorghiu-Dej. Republica să-nflorească/ Ana Pauker să 
trăiască/ Ana Pauker şi cu Dej/ C-au băgat spaima-n burgheji. 

— Teatrele de operă şi balet dau la norod operele muzicale ale lui Glinka, 
Mussorsgski, Borodin, Ceaikovski, Dargomijski, Verdi, Rossini, Asafiev etc. 

-— Artele plastice au început să reflecte, prin tematica lor, fenomenele noi 
în viața nouă a țării noastre noi, chipurile fruntaşilor muncii noi, prietenia nouă 
dintre noul popor român şi popoarele sovietice noi. Remarcabile sunt: Întâlnirea 
cu Lenin de Boris Caragea Delabalcic, În ședință de K. Tiberiu, Înscrierea unui 
om al muncii la școala de artă de Ştefan Barabaş, Griviţa Roșie de Gavril 
Miclossy (Gâbor Mikl6ssy), /lie Pintilie de Gheorghe Șaru etc. 

— Duminică 7 Martie 1948, la orele 11, a avut loc în sala Ministerului 
Informaţiilor, deschiderea expoziţiei de pictură şi sculptură organizată de către 
secția Femenină a Sindicatului Artelor Frumoase, sub patronajul Uniunii 
Femeilor Democrate din România, pentru sărbătorirea zilei de 8 Martie, Ziua 
Internaţională a Femeii şi a lui Barbie. Expoziţia cuprinde aproape o sută lucrări 
de pictură, sculptură şi desen, inspirate mai toate din temele vieţii reale a femeii 
încadrate în producţie. În mijlocul sălii se află un bust al d-nei Ana Pauker, 
ministrul Afacerilor Străine. 

- Foaie verde iarbă deasă/ Să trăiască Ana noastră! Foaie verde trei 
cireși/ Să trăiască Gheorghiu-Dej! 

S-au realizat primele filme artistice realiste: Răsună valea, Viaţa învinge, 
În sat la noi şi Mitrea Cocor. 

-— Parrtidul ocrotește intelectualitatea handicapată, accentuă conul Leonida 
că prietenul cinefil al Căinarului, Marius, ar fi putut coregiza filmul artistic 
Răsună valea ca pe Războiul Sfânt, sau documentarul Cum supune de tot 
ciolovekul natura ca pe Cătușe roșii, dac-ar fi ţinut el la copilaşii lui, la Irinuca şi 
băieţeii ce-ar mai fi urmat... Numeroşi oameni de artă, dragă Anastasie, au fost 
cinstiți ca Lenin pe Bucătăreasa lui, cu titlul de: maestru emerit al artei din rîpîrt, 
artist al poporului și artist emerit al rîpîrî, care unde sub YI li se va duce acasă 
sufertaşul cu mâncare, ca la milogi sau la arestaţii comunali, să supravieţuiască 
greutăților Tranziţiei, după premiile Lenin sau Stalin deosebit de consistente. 

— În dezvoltarea literaturii şi artei în ţara noastră îndeplinesc un rol de 
seamă Uniunea scriitorilor din RPR, Uniunea compozitorilor din RPR, Uniunea 
artiştilor plastici din RPR condusă de Boris Caragea etc. Aceste uniuni sovietice 
sunt organizații combative care ajută pe oamenii muncii de litere și arte să-şi 
însuşească principiile realismului socialist, nu nazist BLMP, să lichideze în 
gândire până şi urrrmele influențelor burgheze, sau regale în cazul lui Boris 
Caragea, când nu e cazul unei Reeducări radicale, şi în creaţie, şi să contribuie, 

prin mijloacele perverse manipulator ale literaturii și artei, la recrutarea prin 
depistare afirmare promovare de noi kadre, la ridicarea nivelului cultural al 
maselor cu macaralele, ca pe zecile de blocuri, spre deosebire de 
postkommunizm, unde interesele elitei oamenilor de afaceri, care-i judecă pe la 
cabane pe politicieni şi-i redirijează, impun burgheziei compradore, din contra, 
coborârea-n semierecție, spre nadir, a acestui nivel al culturii vinului de massă... 

Vinul ca vin, nici cât să stropești un mort la groapă, să-i fezandezi cărnița 
pentru viermişori, amintindu-i lui Marius, în hodorogita Pragă a lui nea Spirică la 
Onești vinul negru de Ziduri, realitatea fluidă a României Regale Mari, pregnantă 
în absolut, pe când vântul, băşina de libertate bolşevică a zekului, era limpede ca 
o fiertură menită a duce-n distrofie că nu va duce la nimic, nici dacă regulând 
constituția după nevoi, s-ar prelungi la nemurire căcăciosul mandat prezidenţial 
neregal, încât cerul de vis parcă se luminase ca la Gumrak, în încercuire, când a 
apărut dinspre Morozovsk elicopterul vietnamez salvator biplan al lui Otto 
Runge. Ce oare l-ar fi putut opri să cumpănească cumva contradicţiile, silindu-le 
să se anihileze reciproc şi drumul vieţii să se reia cu eleganţă în toate, nu vedea, 
inclusiv în turnătoria impusă din când în când pe la dialoguri... prietenești, că cu 
ce te mai ocupi, ce salariu ai, mă, ce pensie specială ai, te mai vezi cu foştii amici, 
de ce nu-ţi aduci tu mai activ, parizianule, aportul la înflorirea culturii ssoțalizde... 

Peste cam aceleași peisagii sortite Combinatului Chimic, vântul românesc 
îi dumică-n răpănoasele nări de moş un iz mucegăit de piatră mausolară dinspre 
linia Mărășești-Mărăşti-Oituz, ca pe o promisiune că războiul pierdut la Cotul 
Donului şi în Stepa Calmucă, deşi a adus mutilarea României Mari Regale la 
Cairo mai dureros decât păţi acea Ungarie plânsă de dulcele ei Duce la Milano, 
neobservând ăsta că acea ficțiune statală nu putea supraviețui decât ori în cadrul 
habsburgic, ori într-un Rumânische Reich în curs de înfiripare. Nu, încăierarea de 
la Stalingrad nu va scăpa nici ea de o demitizare pulverizantă, asta după ce 
militarismul expansionist va duce Rusia asta la izolare şi ruină, dacă n-a scăpat el 
Luceafărul poeziei sadoveniene, într-o strategie sudică, fondată comercial de 
Toma Alimoş, nu de Toma Nour, nici de Toma Gigi Caragiu, urmând ca 
netrebnicii cocoţaţi în capul Țării, de la 20 până la 20 000, să meargă iar în Kuban, 
la Astrahan, la Erevan și, împingând fără preget întreg capitalul murdar, să 
despice transfăgărăşan Caucazul spre Strâmtoarea argeşeanului Urmuz, al cărei 
vămuitor sfincter să-l controlăm noi românii din Bassra noastră bessă. 

— Nu-ţi dai seama, zâmbi cu duioşie vieneză Hi din lesa observatorului 
moscovit, pe lângă ce primejdii ai trecut, frate, Bruder Jacques! 

Crispatul Marius era însă contrariat doar de cinismul lui Dej de a răsturna 
semistalinist, pentru Rechtsabweichung în Weltanschauung, doar pe tovarășa 
Ana în lanul de secară, nu, să zicem, şi pe obsedantul loşka Roitman ce-şi luase 
numele de la papucul cu Bâc al Liubei Chișinevskaia şi, cu atât mai puţin, pe 
reputatul geometru Lev Olgenstein Einstein 'Tolstoi Răutu, ideolog cu GPS prin 
care Ţării i se compensa pierderea lui Einstein Raulică-n tineta Piteştiului, singura 

hermeneutică a practicării foarte selective a antisionismului lui Stalin final, fiind, 
din punct de vedere al tătarilor, deşertul că vai câte nume și heteronime toponimice 
basarabene în Partidul Muncitoresc Român, iar ca interes de viitor apropiat 1989, 
dacă glasnostul regulând perestroika va produce mandavoşkă, de să ne privatizăm 
într-un partid regal, liberal țărănist social-democrat, atunci să se poată doctrina, 
la fesenistul meu popor, cum că bolşevismul fu implementat doar de aripa din 
Basarabia a partidului partidelor, iară restul am fost cu toţii buni români, 
patriotismul, adică unionismul, reînviind sub Dej, abia sub lohannis cedând, 
începute în 2002, reparaţiile Muzeului Naţional de Istorie continuând şi în 2023, 
când voia nea Fane să cumpere noul local ceaușist sabotat, zis Casa Radio, pentru 
Zuzulina lui, care voia mall cultural cu sală ca-n Vest, de s-auzi chiar vocea lui 
Jonas Kaufmann, iară nu prelucrarea ei prin microfon şi boxe. 

— Scăpaşi de perekovkă, clătină din capu-i de sabakă ăla de ţinea-n lesă pe 
ăsta de zice că trecuşi uşureeel pe lângă Umerziehung, care este cea mai originală 
contribuție românească, Reeducarea, la intrarea-n kommunizmu pe la Poarta 
Albă, cum e Mineriada cioc-cioc la defecarea bolului alimentar al Tranziţiei la 
ieşirea-n aut de poartă spre kapitalizmu, ceea ce nu era chiar o noutate, cum altfel 
să intri pe chat şi să rămâi în porno Istorie decât spectaculos, stimulgând litelatula, 
BLMP, de să te vorobească de bine elitele mediatice şi eventual boborul. 

Matinal, Conu Leonida îşi râșnea cafeaua prăjită în MuseumsQuartier 
Uranus, pe care Dumnezeu îl menise pieirii, simțindu-se injuliat de Cristoşii 
românești ai Reziştenţei prin Curtulă, atât în Zchitul Maicilor, gât şi în a 
cărturarilor Mănăstire gruzină Antim, la care venise să dea cu jula şi de pe jos să 
se reculeagă smeritul Stalin, adus de la Starbucks de pittBulă ca pe-un orb. 

— Demolare că „Uranus” se codificase operaţia ca, în lipsă de Realizări de 
7 Noiembrie 1942, Jukov să atace în Cotul Donului, ricană Dora, cu jdemii de 
blindate, cavaleria generalului filosof Noveanu, iar în Stepa Calmucă pesemne 
Kotovski, să asigure statalitaticitatea Respublicii Moldova, cu alte mii de blindate 
martirizând de Sărbători pedestraşii feldmareșalului de stepă teolog Damian, 
întâmplându-se apoi ciuruirea reciprocă de blindaje la podul de la Kalici, şi 
descoperindu-se de ruşi cu consternare investirea de facto a eroilor români pe la 
spate, care tocmai asediau cu intenții democratice de lapislazuli, celebrul 
municipiu şi-şi încercănau deja cu aure de martiri radiografiile, înțelegând că 
consecinţa Țariţinului nedemilitarizat românește, întru Pacea Eternă, va fi 
bolşevizarea ireversibilă şi micşorarea sub limita de cultciviliz, a ţărişoarei lor, 
compuse din cetăţeni netrataţi drept rasă indelebilă de Miss Piggy, care le miroase 
doar closetele reci din fundul curții, nu şi bârlogul bordei colonial cu două ieşiri, 
rerăsărit recent de sub stăpânirea deznaţionalizantă până la animalizare, exercitată 
de nişte imperii în fățișă reconstrucţie neocolonialistă intraeuropean. 

— Reeducarea ca reeducarea, se făcu Dunăre de mânie târnăcoparul darogăi 
bez pîli puuulbere odată reancorat cu timpul, din priciul coloniei, în dirty bedul 
Dorei sale, preferat „farmaciei” lui Liz, pe când Grişa coborâse sub Bancorex sau 

sub Doma Norodului, lângă manuscrisele sale plicticoase de câte 1681 pagini de 
nesponsorizat, ce-am ratat eu, fă, fu DEMASCAREA, despre care barăcile 13 şi 
14 de la Peninsula mi-au lăudat destinul cum c-am întârziat cu un an să mă mai 
prelucreze studenții reeducaţi științific pavlovian până la convingeri bolșevice, 
însă magice-s numerele astea ale lui Makarenko şi secțiunea de aur, odată cu alți 
studenţi eu pot, ca moş, s-o iau după ceafă în iunie şi mai târziu, 1990, când va fi 
de împiedicat cu orice preţ ca românii de pe ambelelele maluri ale Prutului să 
serbeze, printr-o Unire dintr-o sorbire, 50 de ani de la risipirea României Regale 
Mari de către Stalin, vis leninist, pe când Ducele şi Fiihrerul îi ţineau lumânarea 
din grăsime de elită poloneză, iar cinicul Churchill privea nu fără un viu interes 
vreun conflict între enormele totalitarisme muncitoreşti, poate că dacă Vodă 
Carol al Lupeștii trăgea sabia şi scânteia, atunci se mai recuperau unele vehicule 
de pe plajele franco-britanice, iertate de nemți în speranţa unei păci Dunkerque, 
chit că aşteptata cu neghiobie renunțare românească la fiinţa ocrotitoare a Statului 
ar fi însemnat o Moldovă Sovietică până-n Carpaţii de unde ar fi început, imediat 
spre vest, răsfăţata Ungarie, nimicindu-se totodată, coborând Auschwitzul spre 
Salonic, întreaga comunitate evreiască şi din România. 

— Face atâta conexiune, tălmăci de urgență badanta cea cu grăsime dulce 
poloneză de Krest, între 13 de la Nenoroc, 14 de la Demascare şi 13-15 de la 
Dezintelectualizare, pentru că se gândeşte tot mai mult la poetesa Clara Honig și 
la abstinenţa lor absurdă, cu menţiunea că misiunile sale au fost mai totdeauna de 
linia întâi sau mult în spatele sovietic al frontului, spate crezut de Stalin 
impenetrabil, iar filmul cu muta lui iubire pentru Maria Cebotari l-au lucrat doară 
în Odessa-n flăcări, încât el n-avu niciun motiv, dragă Emily, să străbată în cruciş 
şi-n curmeziş Transnistria, ca Gorki arhipelagul Solovki, spre a vedea-n lagăre și 
în coloniile de muncă, şi mai ales în ţarcurile improvizate, cumu-i! 

— Nu-i adevărat! o bruscă Eliza Alexandrescu, speculând firesc întâietatea 
dobândită fie şi ca soție nelegitimă expeditoare de pachet sau ca mamă copilei de 
comun acord nerecunoscute zece ani. Soţul meu, Marius Ghizdavu, ştia despre 
Transnistria chiar mai mult decât s-a publicat, însă n-a putut face nici el mare 
lucru, ceea ce şi reiese din durele lui ieşiri, de-atâtea ori, de-atâtea ori! 

— Care, dom'le? Cum, dom'le? De unde până unde atâta tocmeală de prost 
gust, privind o istorie care priveşte alte generaţii?! Fii român verde, şi rupe mâţa- 
n două! Păi, Odessa şi Dalnikul unde erau? Nu în Transnistria noastră? Ca să nu 
mai zic nimic de Bogdanovka, Dumanovka, Ahmecetka şi câte altele... Am auzit 
de la un agronom mai vârstnic, miciurinist-ltsenkoist de la sovhozul din Bascov, 
de o tehnică de exterminare mai ceva-n originalitate decât plimbarea ritualică a 
trenurilor pe caniculă, aplicată acolo unde, din punct de vedere al Axei, lămuri 
deputatul Saie Buburuză, se aglomerau așa-zise guri inutil de hrănit (bătrâni, 
bolnavi, copii, sclavi epuizați). Simplu! Lagărul și așa improvizat, se înghimpa 
suplimentar, mitraliindu-se din prepeleac tot ce-ar fi ieşit, rezultând o stingere 
lentă, fără hrană, fără apă şi fără speranţă... Asta-i viaţa! Asta-i omul! Altă epocă, 


269 


toți erau barbari pe-atunci, şi-s şi azi la News, uite crimele de război putiniste! 

— La vreme de războiu, dreptul şi răspunderea românească au mers până la 
Volga, la Caucaz şi la Crimeia noastră, întări generalul de propagandă ceaușist 
diplomat fesenist Horea Bratu principiul tv panoramic că se întinde până foarte 
departe coresponsabilitatea frăţiei de arme româno-germane, în ampla zonă 
sudică, dealtfel şi singura permanent activă a giganticului nostru front al 
Cruciadei Antibolşevice. Noi nu puteam să întreprindem nimic fără germani! 

— Ca expert în guvernanţă UE şi în reaua guvernare regală, ca oengist care 
merg pe regula că, în inegala luptă ce ducem cu Securitatea Securităţii, nu se 
ignoră nicio mărturie, chiar dacă pare fantezie omului sănătos la cap, avid de 
ultima poezie posibilă, cea culinară, sandwich din pzdulice de căprioară carpatină 
între oase de sepie italiană, filtrată prin sticlă de tembelizor şi cornee de om cu 
ochii scoşi. Aş fi o canalie şi un complice fără predoslovia-mi că toate mărturiile 
despre atrocități, depuse de evreii, țiganii şi slavii de până-n Volga, Caucaz şi 
Crimeia noastră trebuie acceptate tale quale în bloc! Şi îndosariate precum orice 
relatare despre Vorkuta, Oranki sau Arhipelagul Reeducării. Să trăim bine şi cât 
mai mult! Căci din vina agramaţilor cocoţaţi în capul Ţării, dura-vor secole până 
când din politica de Moarte Intelectualilor vom ieşi, în cadrul civilizării cu forța, 
pornite de Occident în 11 decembrie 1999, la luminişul Normalităţii, apucându- 
ne de o imitațiune, chiar plagiere, a modului serios german de cercetare de către 
germani a crimelor de război germane, cu sinceritate germană garantată 100%... 

— Ce ştiu eu, dădu din umerii perfecţi luminoasa Eliză, e că Marius, cel mai 
inteligent emoțional bărbat pe care l-am întâlnit vreodată, la 8 noiembrie 1941, 
când nu cu duioşie-speranţă de mascul, ci cu oroare cavalerească mi-a constatat 
din ochi văduvia, e că absolut ostentativ, cine ştie dacă nu şi dintr-un calcul de a 
beneficia, într-un comod lagăr de antifascişti, de protecție contra frontului, a 
invitat de onomastica lui, a Regelui şi a Legiunii, și era şi ziua lui Ghiţă Dej, nu 
numai tehnicienii petrolişti ai Virginichii de la Băicoi şi Câmpina, ci şi pe 
domnişoara Clara Honig, ostentativ, asigurând-o, de față cu americanii, că va 
trimete la Cabinetul Consilierilor Conducătorului Statului un memoriu neanonim, 
chiar dacă în politica românească un Ghizdavu nu atârnă cât Brătianu sau Maniu, 
deoarece logofătul lordaki şi filfizonul Denis au lucrat numai pe dedesubt, 
fanariot, după cum nici cronicarul Voicu Ghizdavu nu s-a ilustrat în viaţa politică 
de partide, ci doar ca sovietnik de taină de front, eminenţă cenușie îndemnând pe 
Riga Carol 2 să atace preventiv Uniunea Sovietică încă din octombrie 1938, în 
scopul de a-l demasca pe Stalin față de occidentalii idealiști, că încă din acelaşi 8 
noiembrie, dar 1917, începuse Lenin proiectarea Armatelor Roşii pentru Planul 
cuceririi întregii lumi, îngrijorat că dac-ar fi rămas termen de comparaţie un 
consum capitalist mai mişto, atunci însăşi cekiştii ar fi uneltit să se privatizeze în 
fabrici şi uzine, chiar dacă ei n-ar fi ştiut să administreze noile posesiuni! 

— Cu alte slove, nu fără seriozitate-i sorbi cuvânt după cuvânt Maradonel 
Zamfir-Frişcă, eu aș completa totuşi că cercetătorul Arhivelor Moga, Narcis 


270 


Dabija, deține rezon să vitrioleze, din patriotism nu numai local de posesie a Văii 
Ursului Agresiv, pe Ghizdavii mogulului Cezar Bogza, ci şi pentru că memoriul 
lor carolingian Dilema celor două Odesse, ațâţa încă din octombrie 1938, imediat 
după Ruşinea de la Miinchen, la un nou război în Galiţia Mare, fie că luam Varna, 
fie celălalt Odessos, Stalin urmând a reacţiona-n Sud pierzând însă Kânigsbergul 
nostru. Și mai e şi Justificarea teoretică din Enigma celor trei Chersine, cum că 
dacă un Chersones geto-dac cert mâine al nostru va fi nu Hersonul din gurița 
Niprului inferior, ci heraclitianul megaric marele Chersones descris de Tolstoi 
drept Sevastopol, în Crimeia noastră, apăi tot atât de adevăratu-i că din inevitabila 
măcinare reciprocă, până la sleire, a forţelor celor două totalitarisme muncitoreşti, 
marxist şi antimarxist, în vidul de putere astfel creat noul Rumănische Reich al 
Împăratului Mihai Întâiul Cuceritorul se va întinde până la Chersonesul carpodac 
septentrional, adică fascinantul Helsingfors cel românizat vremelnic la Balta 
noastră Baltică, de cavalerii bârsani şi bănăţeni ai Tomei Nour, după care, în 
viitoarea sută de ani de lapislazuli, adică totuşi după Sfârşitul Literaturii, însă 
mult înainte de s-o mierlească de tot tot mai păsăreasca şi mai corcita Limbă 
Română, extrapoolând cu îndrăzneală tendinţele degenerative ale vieţii spirituale 
de care va da dovadă originara uie, aia de 12 stele galbene, mai ales după ce se 
va întinde până la Vladivostok şi Magadan şi Antalya noastră, este limpede că şi 
o strategie de expansiune sudică a imperialismului noului capital offshore 
românesc va fi fezabilă geopolitic, şi nu numai în accepţia așa-zisă nu Toma 
Alimoş, ci Toma Gigi Caragiu, adică doară în Mooiezia sud-dunăreană a 
Athosului, ci şi până-n inima Franţei cavalerești, al cărei Carcassonnes nu poate 
fi decât cel de-al treilea chersin, obscur Chersones îngropat mitic de eroul 
civilizator Cotiso, în strategia decebalică de a-l încercui, prin Caesannia 
(Cezannia) Narbonensis, și prin Dalmaţia-Corsica-Ibiza-Barcelona colaborând cu 
Dapyx, pe viitorul împărat Traianus, surprins încă visător în natala-i cetate 
smochinită Figueras (Făgăraş), unde-i propusese lui Marius, în 6 august 1944, să- 
Il trimeată Horea Bratu, pe bani antonescieni, să pregătească suprarealist 
Rezistenţa-n Exil, sub acoperirea de birtaş şi cafegiu literar, expectându-se 
atractivitate exotică pentru narghilomani plictisiţi, să se înjure unii pe alţii în timp 
ce fraierii aşteaptă să debarce americanii pe plaja Ecrene, întru a instala-n portul 
de iahturi scumpe Tomis, în loc de farul eminescian, statuia eroului minoritar 
Petre Gheorghe (Gheorghi Pehlivanov), care galițian marea contemplând-o, 
poate-ar fi-nţeles nu numai absurditatea Sisif a unei culturi în Calea Răutăților, şi 
nu unde a pus-o Testamentul lui Petru Rareș la adăpost, tocmai în Triunghiul de 
Lapislazuli Beciu-Cracău-Breslau (Mizil), ci şi infezabilitatea acută a proiectului 
ghizdavian de a nu o mai lua prin faţă, ci prin spate, în sensul că, după 
comportamentul dur al forțelor de represiune naţionale, atât în Decembrie 1980, 
cât şi la Mineriada 1990, în genere pe meleag nu se mai poate oua kultură, ca la 
Basel sau la Sonnenheim în Alsacia multduioasă, ci kuktură... 

— Cucu! Vra să zâcă, ca cucul, etimologiză după un timp butonarul Oleg 

Damaşcanu. Kukuleczka! Cum cântă badanta Agnieszka! Pentru maestrul nostru 
fiind evident încă din 13-15 iunie 1990 că ţara, cu popor cu tot, n-are nevoie de 
cărturari decât cât mai rari, ca să nu se vâre cu inteligenţa lor mârşavă în marile 
privatizări şi vânzări străinilor pe comision, ci Viitorul e că să te afirmi pe la alţii 
în Culturile lor, iar la baştină, să nu te-ntorci decât din când în când, pentru vreo 
Laudatio prin care ţi se înnumără ouăle... născute-n cuibare rotite apos de alții! 

— Nu născute, şoldovene! îl mustră cu superioritate față de proveniți moașa 
locală antiunionistă din Ziduri. Ouate, băi, cap sec! adăugă cu aplombul ei de 
Marijeanne Fărăfrică, autoare a Autoterapiei cu pișat, ea, femeie cu memorii 
dealtfel, care încă îţi putea cita din frații Goncourt, învățată, agonizând sub ea, de 
la învățătorul Bazil Frâncu, că |' homme pisse I' enfant et la femme le chic... 

Deodată, pământul se clătină a leagăn de muribundă, ca când se prăbuşeşte, 
împins de braţe vânjoase de soldaţi bolșevici rumînskii, un perete de bisearică, 
făr' de care arătăm încă un pic a mai venetici infiltrați p” acilea prin Bucureşci, şi 
roşcatul antonescian Leonida Glagoveanu se opri tuşind din râșnitul cafelei de 
origine economată scriitoricească realist soţialistă robustă. 

— Este incontestabil, comentă el cu simplicitate coanei Sia, arestarea 
companionului de la Odessa noastră, al fiicei sale pediatre de război sfânt, că 
ridicarea, într-o singură noapte de vară 1952, sau două, a atâtor buni răi români, 
este o performanţă organizatorică record, a regimului nostru democrat-popular şi, 
în consecinţă, nu ne rămâne decât să sperăm că o asemenea expertiză pozitivă, în 
managementul dialectic, se va aplica și în alte domenii de activitate, cu mârlanii 
ăştia, crescând astfel an de an, planificat, nivelul de trai al poporului muncitor. 

— lată de ce, îl înțelese cu mult înainte de a-şi finaliza raţionamentul madam 
Anastasia, cum se întâmplă doar soţilor ce se iubesc de-o viaţă, tu, Minodoră, şi 
tu, Grişa, nu trebuie să mistificaţi, ca nişte mitomani, un fapt divers de o asemenea 
banalitate, ca reținerea pentru cercetări a unui boier râios, Marius Ghizdavu, care 
poate că dacă-l băgau, la 30 mai 1945, în loturile de publicişti vinovaţi 
niirnburghez de Dezastrul Țării, era până acuma de mult jilăvit, confiscându-se 
nu numai toată averea lui, ci şi a copiilor și a altor rude, cum va voi să reintroducă 
legea şi creștinul şerif Alin Vişan, pe averile inexplicabile, dacă manifestul său 
Despăducherea României exprimă cumva serios ce-are de gând să implementeze, 
cu gaşca și finanţatorii lor externi în anul când va hui istoria, 2007! 

— N-or să-l lase deloc americanii, bunicuţo! După intrarea-n NATO, nicio 
adunătură de extremiști nu mai poate opri integrarea-n UE. Noi credem, se 
pronunțară ferm pioniereşte, ba chiar utemist Vera Muhina Căinaru şi cu Otla, că 
astfel de legende ar jena pe însuşi zekul de război sfââânt Marius, din moment ce, 
întorcându-se de la Onești Borzeşti de la Canal, el nu va mai purta cu nimeni 
altceva decât anoste convorbiri apoolitice, ca despre gagici fruntaşe și ca cine ia 
campionatul, oare ceceâul armatei de represiune sau oare dinamul securităţii ei! 

— Dintre bunurile ce vi le voi lăsa cu după moarte, se oţări poetul Grig 
testamentar la ele, cea mai de preţ e porunca să-l respectaţi necondiţionat pe 

Marius Ghizdavu. (E valabil şi pentru tine, Minodoră!) De Revelion 1940-1941, 
eu am ajuns la Ziduri cu trenul direct de la Lugoj, de la ai mei, şi de la d. prof. 
Horia Sima, Conducătorul Mişcării şi vice al Consiliului de Miniștri, care venind 
de la Timișoara a făcut o vizită inopinată în acel orăşel unde fusese numit profesor 
de limba română, nu de lucru manual, la Liceul Coriolan Brediceanu prin 1936. 
EI a inspectat sediul Legiunii, socotit prea mic pentru un judeţ aşa de mare ca 
Severinul, s-a scăldat în amintiri recente și a rostit un istoric „cuvânt de îndemn”, 
reprodus în penultima pagină a numărului special al Axei din 1 ianuarie 1941. 

— Când sufletul acestui neam va fi plămădit în adâncime şi extensiune în 
duhul Căpitanului, biruinţa legionară va fi totală... ŞI extensiune! Aţi reţinut? 

— Iar Marius mi-a fost recunoscător, fiindcă reproducându-i-l din memoria 
mea de azi scriitor sovietic, 1 se părea că înviau, cât de cât, câteva din ideile 
geopolitice carliste ale lui Voicu Ghizdavu, să fi atacat noi primii URSS în 1938! 

— Mişcarea Legionară este de natură spirituală. E o mare şcoală a Națiunii, 
care transformă pe oameni sufletește, creând omul nou: legionarul... Crez de 
stâncă şi disciplină de fier; un clocot viu al tradiţiei noastre creștine și voievodale; 
o ţâşnire tot mai puternică de imperalism, prin geniul naţional, mai întâiu; un elan 
disciplinat şi creator pentru veac, — aceasta-i calea, acum larg deschisă şi 
luminată, pe care trebuie să meargă Legiunea. 

— O ţâşnire tot mai puternică de imperalism, prin geniul naţional! 
repetară în cor şi comesenii, când le-am rezumat și lor „cuvântul de îndemn”. 

— Adică alţii s-au jertfit sau au pătimit pentru biata Țară, iar voi nu-mi 
sunteţi în stare să duceţi până la capăt nici măcar lectura acestui fluviu-roman al 
meu de numai 1681 pagini? se supără din senin Grig pe Vera, Otla şi Dora, 
înroşindu-se liliachiu la faţă şi înjurându-le: ruseşte, ungureşte, țigănește... 

— Marius Ghizdavu boierul barim a mai cetit, poate ostentativ, pe la 
ARLUS, direct în rusă şi ucraineană, după ce a fost umilit, pus la târnăcop şi la 
roabă prin pedeapsă administrativă, băgă de seamă doamna moaşă Marijeanne 
Fărăfrică, pe când libidinosul învăţător şi cartofor Bazil Frâncu, ca ridicul protest 
anti-peniscentiaristic, după 'ai liberare, tot de la Canal, n-a mai pus laba niciodată 
pe vreo carte, să-i desfacă ca Stalin filele lipite, cu arătătorul umezit pe vârful 
limbii, limitându-se pe cale de consecinţă doar la erudiţia de cârciumă şi la ce mai 
trăgea cu urechea sub plapumă, pe la oficinili radio imperialiste! 


— Oricum, eu rămân la convingerea c-a fost un fraier Marius, un bou, un 
dobitoc, tovarășa Fărăfrică, şi că dacă era mai șmecher scăpa, cum au scăpat 
atâția, de avem printre scriitori, ziarişti și universitari o sumedenie de Foști, cari 
e drept, declară că s-au reeducat! încheie și pecetlui Grişa ecourile arestărilor. Nu- 


215 


i cădea coada boiernașului zugrav dacă se porcea şi el oleacă şi, concurându-i pe 
pictorul de război unu, Maxy, portret, şi pe taica Ghelman Lazăr, natură statică 
înfățişând pe Ana noastră în mijlocul copiilor şi ţăranilor muncitori de la o 
gospodărie colectivă, picta pe tovarăşa Pauker în peisagiu campestru, făcând un 
pipişor în lanul de grâu mănos, sau pe tovul istoric Roller în urban, urinând la zid 
în poarta de mănăstire de la Arhivele Naţionale de pe lângă Podul Izvor. 

— Uite-aşa ne creăm precedente! Dragele mele, concretizând ce e aia un 
șmecher, în context la lozinca sloganată de muncitori, țărani şi diplomectuali, 
Ana-Luca-Teo-Dej bag-anguasa-n burgheji, pe alde Teohari Georgescu pus de 
Viîşinski la Interne I-a şi servit, într-o vară toridă, la puşcăria Lugoj, tocmai taică- 
meu, antreprenorul Nae Căinaru al Anei Lugojana, prevăzător la două capete, ca 
basarabean încercat până la insomnii cioraniene de absurdul în teatralitatea sa, 
coşmar al Istoriei. Concret? I-a facilitat Ilegalistului să se intre, pe caniculă, cum? 
Cu înghețăţi şi ciocolăţi! Bune? De calitate bănăţeană vieneză! La deţinuţii 
bolşevici, nu legionari, de la Lugoj, învelite în pagini de aur din: 

— Izdatel'no Burevestnik, 1924, Kommunisticeskii Manifest K. Marksa FE. 
Engel'sa! 

Brava literaturitaticitate, omenia basarabeanului marşrutizat antreprenor, a 
rodit, canalizând pentru Ajutorul lui Roşu dat, o solidă protecţie Căinarului 
pandur, din partea S+S-ului româno-sovietic, cât şi-a scris sau nu şi-a scris fluviu- 
romanul de război 1681, încât Marius, alt ticălos, lingându-se pe bot din dor de 
Dora, aştepta ca picând, de pe lângă Dej, alde Ana, Luca şi în special Teo, să fie 
trimis direct la demascare-reeducare şi Grişa, scandalagiul de la Îndrumătorul 
Cultural, oarecum ca o năpastă providențială pentru mefienţa că, deşi amic regal, 
nu-i încredințase Lui, spre păstrare, vreo copie a acestui manuscris secret de 1681 
pagini, ci a preferat să le îngroape singur în cutii cilindrice, ca Bancorexul, de 
măşti de gaze, un exemplar aflându-se şi azi în pământ strămoșesc, fie sub Banca 
din capul Lipscanilor, fie sub aripa cu cabineţi a Casei Şparlamentarului, care 
hardughie, cu intenţii de estetică Bollywood, dacă nu i s-ar fi conservat reacționar 
destinaţia, scris era-n kniga destinului că s-ar fi privatizat în ea, între alții ca 
Nosferatu, cea mai iscusită Vrăjitoare dintre micul Guadalquivir şi marele Gange. 
Pe o rază de o verstă te-ar fi săgetat atunci, dinspre toate azimuturile, 1681 săgeți 
ca spre Secţiile de Vot, către Marea Vrăjitoare Volva-Buicka, voolvavizată ca 
Buick al Pământului şi la tembelizor, atât de ambasador Saie Buburuză, dir. adj. 
al Consiliului Naţional de Analize Sistemice, cât şi de acad. dr. inginer-financiar 
Ion Codoi, de la Institutul de Cercetări Ştiinţifice privind quorumurile nestatutare 
şi reținerea Tinerilor Performanți edecari pe lângă Tinerele Supradotate, acasă, 
anticipându-se sau mai degrabă nu, un scenariu al civilizării cu forța de către uie, 
începând cu data de 11 decembrie 1999, când în nuvelă, roman, şi mai abitir în 
fluviu-roman, româneşti subiecte tindeau aproape să nu mai existe, încât plângea 
cu trei tricolore rânduri de lacrămi consilierul aulic Horea Bratu şi Crişan, 
smiorcăindu-se că, din subiect al Istoriei, Neamul lui o ajuns obiect de ocară pasiv 

al cronicilor Altora, şi asta chiar în media noastră subnutrită, de necitit! 

— Ceea ce, interveni pe Skype, ca martir obiectiv stătător contemplativ după 
Rebeliune la Buchenwald, dl. investitor străin ajutor de comandant inginer 
petrolist Gicu Tabarcea, răspunzând la întrebări, după lectură din eseu-i A ordonat 
în 30 ianuarie 1945 baltic canibalul Ilya Ehrenburg cvadrupla torpilare a 
megatitanicului cu mii de refugiate Wilhelm Gustloff?, de către un căpitan român 
de submarin, Marinesko, rezultând că numai proştii, trădătorii şi neopresa 
finanțată dinadins să avem extremism în neîncetată creştere, se prefac a nu realiza 
că România Regală Mare o pizdise încă cu muuult înainte de Stalingrad, deşi 
pentru armiile cruciaților Damian şi Noveanu, precum şi pentru re-re-refăcuta A6 
nazistă, Capitularea Regală de la 23 august 1944 e statistic ca pierderi adevărata 
Mare Catastrofă... Jigodia de auto-mareşal autofecal n-avea ce căta dincolo de 
Nistru, să ducă un „război ideologic“, când ştia bine că sovieticii sunt mai tari, 
inclusiv ca tehnică, decât naziștii. Încleștarea cavalerească ca pentru femei, care 
pe care, domnilor, simbolic dovedit-a că Stalin e superior şi ne ocupă, Volvo- 
Buicko, şi se putea evita vărsarea de sânge. Testul ista s-o dat de ziua Marii Jertfe 
româneşti, 13 Ianuarie 1937, pe frontul naţionalist din Spania, la Majadahonda, 
ai noştri, ai mei, cu puşca (flinta, sâneața), ca amărâţii, iar bolşevicii cu tancul! 

— Kakaia mandavoşka eta mahadaonda za piz'diulina, tovarăşi? se miră 
rusul spre feroviarii mai conștienți. 

— Era rău la Majadahonda, camarazi, pe frontul idealiştilor creştini ce se 
jertfeau în contra bolşevizării suprarealiste a Spaniei, ca înfometare ştiinţifică de 
dădeau raţii copilaşilor marxiştii, laptele şi cornul, din fragilul conţinut al 
catedralelor şi mănăstirilor dinamitate, depersonalizând aurul și pietrele raclelor 
moaștelor în numele cărora te chinuiau torționarii Inchiziției, își aduse aminte un 
verde ciocănar azi universitar, evocând şi Greva de la Atelierele Griviţa din 
februarie 1933, organizată de-ai lui Vasile Roaită salutând înhăţarea puterii la 
Berlin de către muncitorii lui RShm, Ley şi Hitler. Acolo la Majadahonda noastră, 
acei cavaleri cruciați antibolșevici, ca Ion I. Moţa şi Vasile Marin, abia de, ca şi 
la Stalingrad, erau dotați cu mitraliere, iar cominterniştii mereu în mare Love cu 
democrația, au venit, ca şi la Cotul Donului sau în Stepa Calmucă, la Budapesta 
în 1956 şi la Praga-n 1968, cu acele rancuri urâte, pentru uzinele cărora s-a tot 
jefuit mujikul, pân-a ajuns să ducă-n piață la Harkov pateu din ficăţel de copil! 
Ay, era deja acest decalaj, camarazi, noi abia cu mitraliere, ei cu tancuri, încât 
înțelegem azi că Războiul nostru Sfânt nici n-a fost unul năzuind la o Biruinţă alta 
decât cea Dumnezeiască, numai prin Minuni, cum e nulă şi Intifada, pietricele 
contra blindate, ci unul trecut Prutul doar de florile... mărului, pentru Memorie, 
scris rămânând în Cartea Istoriei, precum la "Termopile, gestul că Românii Regali 
au făcut la, 1941-1944, cam tot ce se putea făptui atunci, pentru a ocoli cloaca 
uniformizării deznaționalizante, perspectiva de a fi nivelaţi, rând pe rând, ca 
bucăţi de Neam, căzute de pe butucul parlagiului direct în vidanja Globalizării. 

— Dimpotrivă, Neamul Românesc a aprins focurile mari, a aruncat din 

căruţă şi ce era mai scump, a tras cu pușca şi a dat cu parul, ba chiar, părinte 
înnebunit nesuferind mutilarea Ţării mume, o fost capabil până şi de un „val de 
atrocități“, drag Axei, calificat de unii moraliști ai Epocii YI drept unul cu nimic 
mai prejos decât ale hitleriştilor, pe care protocronistic le-ar fi şi anticipat, dacă 
nu și... inspirat (!!!), cum se preface că crede Maradonel Zamfir, dacă nu l-a şi 
instigat, cum ne supralicitează Narcis Moga, voind e drept doar să se ia de clanul 
Ghizdavu, când te aliezi cu un Hitler, vecine, vei ucide exact la fel... 

— Nu meritau, băi, Basarabia, Bucovina şi altele asumarea unor asemenea 
riscuri. Ele nu-s nici azi piețe de carte notabile! De aceea, din start cei 12 
megaintelectuali şi cei 52 seismectuali s-au opus constant Unionismului, chiar 
când părea fezabilă recuperarea României de Est, fie fățiş unii aliindu-se cu 
ambasadorii şi finanțatorii străini de avantaje, fie încă și mai mulți alții săpând 
corosiv exact la statuile sacre pentru basarabeni — Eminescu și Ştefan cel Mare! 

— He-he! Iar când te aliezi cu Uncle Joe, guru-ul Aliaților, tot vei ucide, în 
alt fel, căci oricum se mânjesc toţi! Şi atunci aburul otrăvit, care umflă poalele 
paraşutei ăleia de Marilyn Monroe, este poate ultima răsuflare a unui izolat de 
reeducat, demascat în Estul Sălbatic la vreun Canal de kkt sau într-o Zarcă... 

Plouă alert. S-a făcut linişte-n parc şi-n parcare. Ingratitudinea, față de 
Eroii Revoluţiei şi încă, gras stimulată, față de... pierderile Războiului Sfânt, plus 
atacul postmodernist profan la Sacru, duc la situațiunea excesivistă, post- 
postmodernistă, că nimeni om cult nu mai vrea să se jerfească pentru Libertate, 
ca să fie luat la mişto de oportuniști şi de șmecheri intelectuali mai afacerişti! 

— În excesivism, Estul şi din ce în ce mai mult Vestul, vor cădea în puterea 
Oligarhilor Inteligenţi, cari îi vor dirija pe ochelarişti să dezlege Bombe Logice, 
învelite în ambalaj auto-pretins Marxist (!), de-ar turba cărturarii Lenin și Stalin. 

— Situaţia culinară va fi mereu suportabilă pentru poolime şi atunci Criza 
Revoluționară va depinde doar de Eroi, însă Rocinante nu va găsi un Don Quijote! 

— Vai ce fulgere fractalice abracadabrante, cu San Francisco skyline, putea- 
mpușca fotograful Marius! Dar dacă istoria e ca un canal de ape uzate, atunci 
puţine vieți merită citite-n 1681 pagini! Deciu ridicarea pentru beciu de acasă de 
la Liz a lui Marius întâmplându-se în al şaptelea an de bolşevizare efectivă, 
aflând-o şi Clara, deşi liberă-n Basel sau în Florida, nici ea n-ar fi reacţionat 
isteric, adică alrfel decât ultimii friends, megieşi sau colegi ai dispărutului, 
suplinitor de profesor desen şi epure la Școala de Ucenici pentru Tevi şi Tuburi 
Helicoidal Sudate, şi la licee seral, cari doar au dat din umeri toți parcă a mirare 
că tratamentul reeducativ prin muncă silnică nu i s-a aplicat chiar mai devreme, 
unuia cu Dosar de parizian fost boier, nepot unui petrolist exploatator. Ăsta I-o fi 
înfundat, Şaraga, bănuit persecutor al cominterniştilor, văzuți încă din 1917 ca 
profesioniști ai elitocidului, nu și ai privatizării viitoare în ce se va capitaliza 
sudoarea proletariatului! Pictor, element dușmănos, semnalat de amici ca posibil 
simpatizant legionar, participant pe front la Războiul Sfânt. Suspect înrudit și cu 
imperialismul american al Planului George C. Marshall, prin Virginica, care 

unelteşte să ia acest biet general de FMI, nu mareșal, Premiul Nobel pentru Pace 
în locul Generalissimului pentru care au votat toţi semnatarii apelului la o Pace 
Sovietică, iniţiat la Stockholm de urmașii nordici ai înţeleptului Zalmoxe, primul 
părinte român de Constituţie, ceea ce s-ar fi şi aranjat, dar dresorul ce-l ţinea pe 
Ghitler în lesă o mierli, plâns şi călăuzit spre mausoleul leninist al Pieței Roşii de 
aproape întreaga umanitate, sfâşietoarele urlete de jale oprind locomotivele, iar 
tovarăşa Pipina a lui 'Tonel Barosanu, zis Malaxa când vindea Loz în plic, nimeri 
ea în micul Cămin Cultural al lui Ambrozie Tichie de la Titu Târg, despletită a 
doliu, tocmai pe solemnitatea Momentului de Reculegere, ceea ce pediatra Dora 
Căinaru povesti acasă scena, cu lux de amănunte şi cu veselie irigată de speranţa 
grabnicei întoarceri a unuia din pictorii naționali, la uneltele sale, şi la ea! 

— Aici nu te pricep deloc, îi obiectase de pe valiză Clara „agricultorului“, 
urmând să plece cu Virginia şi Octavian la Basel, sub acoperirea de guvernantă- 
n familia româno-americană. Azi e-ntâi octombrie (1943), pe alocuri va rugini 
frunza din vii, şi e tern ce va mai fi. AA vor reduce războiul la demolarea din aer 
a oraşelor germanilor şi la a le judeca crimele de război abia după înfăptuirea lor, 
cedând sub şantajul electoral de acasă lui Stalin plăcerea de a ocupa la sol, sat cu 
sat, cartier cu cartier, mai toată Europa, în scopul denazificării temeinice. N-ai 
nicio şansă dacă rămâi fermier la Ziduri, Marius! Te vor dibui şi te vor distruge. 

— Ştiu că Uniunea Sovietică, Stalin. se va extinde până la Breslau, Viena şi 
Cracovia, falsificând referendumuri. Sunt conștient, Clara, că risc reeducare- 
demascare aici, apoi pohod na Sibir, bravă el, ezitând s-o mai avertizeze, ca-n alte 
dăți, că la Terrorangriff, politbiroul NSDAP sinucigaş va răspunde fanatic, cu 
exterminarea evreilor ostatici, neinteresând ei nici pe Stalin şi nici măcar pe 
Roosevelt, quizul secolului fiind a determina dacă americanul a primit, în cifre 
clare, mai mulţi evrei în SUA decât am lăsat noi românii, în Războiul Sfânt, să 
treacă prin România către porturile Mării Negre, ca să constate apoi că Imperiul 
Britanic nu permite debarcare la Istanbul, iar sovieticii torpilează orice, cum 
trebuie să fi păţit M6zes AÂrpâd, în 24 februarie 1942, dragul meu amic evreu 
ungur clujean, dacă într-adevăr s-a îmbarcat pe Struma, cum convenise cu o filieră 
de şerpaşi bulgari la Olteniţa, printre care şi peisagistul din Varna (Oraşul Stalin), 
colegul meu de sinteze optice Kirciu Kotkov, cu care adese am expus la Halszka 
Chrzastowska, feerii dobrogene, în Liovul nostru cel gemând de-atâtea amintiri 
moldave, alb primăvara când înfloreau cireşii, vişinii, corcoduşii, prunii şi metrii... 

— Mda, e clar, se încruntase cu acea luciditate rece ce certifica mai degrabă 
aplecare spre filosofie poeta, că Subiectul tău se află în Galiţia, în Răsărit, iară nu 
în kormușka băloasă unde clefăie fără răgaz scrofiţele roz. Însă mi se pare mie tot 
atât de masochist că, îndoctrinat de mic în spiritul Datoriei jertfei pentru un anume 
contur geografic, poate acel contur... când te-a sărutat consolator, ca pe orfanii 
Transnistriei, Măria Sa Regina, în casa Șaraga, în refugiul ieşean, ca o altă mamă 
a ta, după acel tifos de Bălți şi de Bug... E în tine, Marius, o pur galițiană asiduitate 
întru a suferi riguros, temeinic, dur, conștientizată şi asumată dealtfel deplin în 

gravurile-ți pentru opera concitadinului tău Iw6wean Leopold von Sacher- 
Masoch, însă tot pentru nesuferita aia de Halszka te-ai pretat la realism burghez, 
să câştigi, încât ai şi reuşit la Isidor Suceveanu, la Antibes, să le laude toți! 

— Vrea să spună, se smuci în lesă pittbullul cu o privire inteligentă de ras 
rasist în cap, c-o fi el Subiectul în Est, ca Summa Motivelor, dar că informația va 
circula doar la ea la Basel! Nu la tine la neagra, la izolare, în regim celular sau 
deoist sau de practic „arestat liber“ de turnători la domiciliu şi la locul de muncă! 

— Geniul nu este numai înnăscut, el este şi predestinat! cită din alexandrinul 
Ioil Borgiah, ca la Gumrak în armăsarul alb ca neaua, arestatul încă neobişnuit cu 
cătuşe şi cu ochelari negri, şi nici cu hurducăturile de pe drumul gipului. 

Era în această resemnare speranţa că pacea e pace, fie şi sovietică, iar 
fericirea e fericire, fie şi sovietică, dacă munceşti cu plăcere şi îți iubeşti fără 
şovăială soţia pasionată de spectacolul creşterii copiilor, înainte de a apărea 
grădinițele, tembelizorul, netărăul şi generaţiile care nu mai ţin nicio obligaţie 
față de Neam, Rege, Zeu şi Ţară, adică senin neșştiutoare de istorie şi literatură. 

— Au! gemu Stalin ca ciupit de vărsat, scărpinându-şi aluniţa de pe urechea 
stângă, cea fotografiată de Heinrich Hoffmann, colaboratorul lui Marius în frăția 
de arme româno-germană. Halszka asta nu-i aia cu poemul că la apa Vavilonului, 
mi siadzieli i pizdzieli, tam mi şezum în şezut şi pişarăm ochii? 

— Niet! negă senin concubinul farmacistei, încă o dată strivit magiun de 
proeminenta personalitate a Înaltului oaspete, care nu putea fi minţit de nimeni. 

Devenind foarte palid sub soarele dobrogean amintind orbitor de centurile 
defensive ale Odessei noastre, de Stepa Nogaică şi de Stepa Calmucă, avu 
revelația că mi siadzieli i pizdzieli, a sta la o şuetă-n şuia organizare bolşevică a 
şantierului, pe fond muzical de şuşanele optimiste, nu e o expresie gruzină ci 
bielorusă, iar contesa Halszka Chrzastowska, mă-sa mumii Agnieszkăi, galițiană 
desăvârşită, rupea binişor această limbă a urmașilor vitejilor carpo-daci, pictase 
peisaje în lunca Daugavei la Vitebsk, vorbea bine şi ruteana getodacilor rusificați, 
ca şi el, precum şi germană, idiș, lituaniană, dar mai cu seamă era sufletește est- 
europeană de tot, galițiană corectând aristocratic pe şoferul ei din Minskul nostru, 
şugubăţul Oles Hristici, care recunoștea că din motive geopolitice ai lui nu s-au 
diferențiat specific iscând o triadă Eminescu-Grigorescu-Enescu, şi atunci ce era 
la morda lui, vai, o vijelie mai viscoloasă (pizdziulina) de şlamslove de natură a 
răci conlucrarea cu alte popoare vorbind toate același iazik, al ssoțializmului 
pobeditor: pszek, maskal, jid, labus, hahol, baistruk, bosiak, koos, niestaiak. Iar 
Marius era înduioşat că ea îl trata ca pe un egal într-o Evropă Unită, la care oniriza 
şi cavalerul Mircea cel Bătrân până să-şi dea seama că se va merge în Vest la 
Coexistenţă Paşnică Mozart cu păgânii frumoasei Malcatun, belindu-se răpindu- 
se-n Serai credibilitatea catolicismului, la butirka din Lw6w cooperându-se Ural- 
Atlantic astfel: au tras în contesă ssekuriştii în recul ai lui Beria și, mai mişcând 
sărmana vreo două ore, au terminat-o ssekuriștii în ofensivă ai lui Himmler, care 
aveau un comportament corect milos până şi faţă de patrupede, iar în masivul 

Cornești criticau pe românii ce vânau evreii risipiţi din Chişinăul jefuit, dinamitat 
şi incendiat de cominternişti, dădăcindu-i didactic igienic că a lăsa cadavre 
neîngropate sau aruncate în bălți conduce la răspândirea unor epidemii. 

De pe taluzul superfilmogenic ca o Peninsulă, plimbându-şi Ghitlerul, 
tovarășul în uniformă care semăna cu mercenarul anglo-american gruzin 
remunerat în sute de milioane de galițieni şi angkorieni de rasă dispreţuită, deci 
neevocabili, zări, deoarece avea ochelari heliomareși-heliomatricşi de spionaj, 
ceva în neregulă la un şanţ de conductă, lat ca de doi arşini şi adânc de cel puţin 
doișpe, bucurându-se, adică cu 25-30% mai balşoi decât al imperialiştilor 
americani aţâțători la un nou războiu, deşi B.B., M.M,., S.I. şi alte sex-simboale 
recalibrau deja tot mai dificilă râvna de a-ţi picura malofia fierbinte pe paiele 
păduchioase ale unui bordei de transmisionist la Morozovsk, doar pentru c-ai 
prins pe unde scurte Lily Marleen, când scrofițele libere pot clefăi aţâţător în 
propriul Occident îngheţată cu fistic şi volbură, înnebunind progresiv oligarhii 
Galiției Mari şi grăbindu-i să se intabuleze, inclusiv în giganți de fiare vechi 
conţinând în teren gropi comune pentru care nu există cadastru. 

Căci după cum se ştie, chişinăuianul Alexei $Şciusev, arhitect al 
Mausoleului lui Lenin 1930 şi director al Galeriei Tretiakov, a proiectat pe când 
se năştea Marius Ghizdavu la Lemberg în 1912, biserica din Cuhureștii de Sus, 
raionul Floreşti. În oraşul Moscova, i se datorează Kazanski Vogzal, de unde- 
ncepe Transsiberianul. Plus Biserica Eroilor de la Kulikovo, pe Don, unde ruşii 
au apărat la 1380 cele trei Ţări Române şi Evropa de barbaria mongolă. Anchetat 
de celebrii reeducatori piteşteni la Canal, torționari doar pentru că erau FDC, de 
prin Frăţiile de Cruce, nu fiindcă aveau Convingeri Comuniste şi că, studenţi sub 
ceauşism nu sub dejism, ei ar fi colaborat cu poezii la revista literară cu același 
nume, Marius a recunoscut în Baraca 13 că visa a influenţa negativ pe arhitectul 
Şciusev, să nu-i dea lui Stalin ideea de-a construi zgârie-nori, întâi Derjpromul 
scriitorilor din Harkovul Murocikăi, apoi alții mai înalți decât Doma Iskrăi, în 
Moscova poetesei Larisa Rîbalovna Căinaru, care a atribuit statuii Dostoievski, 
la Biblioteca V.I. Lenin, protocronismul că Ştefan cel Mare a ginit, ca precursor 
lui Roosevelt și Churchill, că poate fi exploatat sângele rusesc pentru a face ordine 
în Europa. ŞI la fel, Mihai Viteazul, a tocmit... cazaci ca să lupte pentru Ardeal! 

Caniculă festivală. De Pobreajen, în 6 august 1953, doişpe ani de când se 
întâlnise la Berdicev, într-un carpen sur, cu A. H., jivopiseţ şi arhitect, nu cu A. 
H., rumînskii pisatel, şi abia acum devenise posibilă o reală convorbire fecundă 
cu cealaltă somitate a Veacului Nou, deoarece ea tocmai îşi întregise dialectic 
identitatea flască de poet caucazian cu aceea constructivă, deși nu de arhitect, 
totuşi de popă predicator şi mare lingvist, mai cu seamă după 11 septembrie 2001 
practica dovedind că o zdanie, fie ea şi bâzdâganie, de cuvinte, poate rezista 
terorismului mai bine decât nişte omeneșşte perfect calculaţi coloşi de oţel şi sticlă. 

— 'Tovarăşe Stalin, raportez! îl agrăi de jos cu vioiciune deţinutul bandit. Și 
declar că sunt de pe acum de acord global cu toate măsurile pe care partidul 

cominterniştilor le va lua împotriva mea, îl mai preveni zekul Marius, cu doar 
țeasta neacoperită de malul surpat, că refuză a reda, ca infirm, cum s-a călit oţelul, 
ca Ostrovski, Nikolai Alekseevici nu Aleksandr Nikolaevici, pretextând jenă 
deontologică de a scrie fără proprie experienţă Despre Suferință, nu era Max 
Blecher, ci doar ros de o maladivă fobie de paralizie, fixată în scăfârlie la 19 
ianuarie 1941, deci după ce-a vizitat cu Paul Eluard şi Max Ernst, la Carcassonnes 
(Chersonesul nostru), pe literatul Jo& Bousquet, ce primind în 27 mai 1918 un 
glonț în măduva spinării, difuza din camera sa lecții despre realitatea imediată, 
cum putea s-o păţească şi el cu glonţul tot german și tot în coloana vertebrală! 

— O ce zile frumoase! exclamă absurd jandarmul din prepeleac ca din loja 
Bolşoiului, uimit că întrucât bolșevismul robotea cu Norme de Protecţia Muncii, 
a muncii nu a Muncitorului sclav nomenclaturii, se cam grăbise prea stahanovist 
săpătura, cerându-i-se boierului râios român şase norme în greutate de 102 tone, 
pe când se sprijinise cu blăni dulapi doar labiile gropii, şi iaca se năruise-n pâlnie 
totul, urmând ca ofițerii politici de la barăcile 13 şi 14, cu studenţii în drept şi-n 
jurnalism, să cerceteze torţionar reeducativ dacă nu cumva o fi fost sabotaj 
ingineresc sprijinit de americani, nu întâmplător în revanșardul, după numai 12 
ani, iunie 1953, rebeliunea muncitorimii berlineze contra creşterii normelor 
coincizând cu tolerarea înfiinţării „oficinei neonaziste““ Deutsche Welle! 

Nu fără o strângere de inimioară, şi grănicerul, şi lupul, se uitară cu 
binoclul la Bildberichterul, Filmemacherul, Damenmalereifickerul antonescian, 
precum excepţionalul reporter Geo Bogza, cu ocazia documentarului despre 
Canal, şi cronicarul de familie Petruşka Dimitriu, cu ocazia Dunăre-romanului, 
când 1 se năzări profesorului de canto alăturat că-și va pierde nu atât picerele cât 
întrepicioarele, deci şi nevasta, cu o jalnică imitație de voce de soprană dovedind 
câtă cultură se poate face din popor sub bolşevism, gâlgâind el aria Despinei 
Schlauberger-H&buterne, îndepărtată moştenitoare a Fridei de la Sonnenheim, 
care activistă n-a organizat nimic în Occident pentru salvarea boierului râios, ceea 
ce 1-a fost şi uşor, ştiindu-l reacționar înrăit, iar un anticomunist este un câine. 

Ea nu ginise nici că el considerase pe Stalin sănătos la minte și că-n toate 
scenariile de după Stalingrad, se vedea pe sine doar ca rusofon pictor detașat la 
Lvov, în Republica Sovietică Socialistă Ucraineană, dintr-o Românie tot 
Republică Sovietică Socialistă, parte a URSS condusă sovietic de Gheorghiu-Dej, 
Ana Pauker, Pătrășcanu, Boris Ştefanov, Leonte Răutu, Bodnăraș, Vasile Luca, 
Cea, Teohari Georgescu și cine se mai afirmase-n reeducarea alor noștri... 

Pentru a-şi uşura Dosarul, cedase încă din 1943 mai toată averea lui Theo 
Octavian Augustus, cu clauză să-l sponsorizeze să se exprime, îndeosebi după ce 
glasnostul regulând perestroika, va naşte mandavoşkă, restabilindu-se-n 1990 
Circulația, și banii vor recăpăta sens onshore, nearshore şi offshore. 

Nu-şi păstrase pe numele lui decât Foişorul de la Pribegi (devenit ulterior 
orfelinat, Sovromlemn şi maşinno-traktornaia stanțiia), Studio Lux (în ideea de 
a-i reda familiei Honig aparatura după eliberarea patriei noastre de sub jugul 

fascist), Atelierul Modigliani (rechiziționat de Ivan Enache pentru torționerul 
Zahar Maslovici Kartotekov, apoi acaparat) şi excentrica-n pădurea Andronache 
căscioară de chirpici cu prisacă, în care totuşi i-a fost vârâtă poștărița Victoriţa, 
să-l supravegheze ca obiectiv zis Repin, dar pe care ar fi iubit-o boiereşte, la cules 
ciuperci, lângă sinistră şi misterioasă local, Balta Vrăjitoarelor, a dezarmat-o 
ideologic și a promovat-o agentă dublă, aflând de la ea ce mai uneltește partidul- 
stat, ce categorii de oameni de ispravă va mai trimite la munci necalificate — exact 
alea ale galițianului migrant de după 1989, cu pivotul lor culesul de căpşuni 
înroşite de sângele donat de intelectuali lui Stalin întru bolşevizarea Spaniei, fiind 
mai atractiv plătite acolo Cioropel, Au-mă-doare şi cu Pizz culegătoare, decât în 
România iliesciană titulare cu dosul pe nişte catedre. 

— Pajaluista, prostite, se scuză ca prostul plimbătorul de câine lup, banditul 
de Ghizdavu a cumpărat în 1944 nu doar coşmelia de chirpici, din pădure, ci şi, 
simetric față de calea ferată de Constanţa, o casă bătrânească lângă cimitir, la 
intersecția 2023 a străzii Lecturii cu strada Existenţei, imobil căruia pe urmă i-a 
făcut acte pe el Victoriţei Parapuff, cea impusă colocatară împreună cu şoferul ei 
soț, mai mereu dus de acasă, acolo unde-l trimetea partidul pe şeful lui. 

— Deocamgaură, îi răsuci cu cizma cărămizie de roca dobrogeană spre 
prezent căpăţâna, sseCURistul sseCURiştilor, to” a' ăşu' Pistalin, scărpinându-și 
cu gheara ca de hoitar obrazul de oţel vzdrocennii roșu-vineţiu, auzi, dhragă? 
Poidiom popizdim o ţâră lingvistică, deoarece zdies am ginit io o limită a lui tata 
Marx, că astă ştiinţă ar fi putut fi dusă până-n pânzele albe şi de către antici, 
nenecesitând mare bază materială în şarankă, aparatură, şi nu smotresc di șe. 
Puturoșii! Sabotorii! Kontrrevoliuţionerii! Anticii nici nu s-au apucat de ea! 

— De lingvistică? gemu ca Fecioara de la Nemmersdort sub tanchiştii T-34 
din sumbrul octombrie 1944 pictorul ei din nopţi prusace, cizmuit sub soarele 
prevestind orbitor deşertificarea României, ţară de care auzindu-se la Viena abia 
când a publicat ăla Luceafărul, susține dl. ing. petrolist Gigi Tabarcea, ctitor- 
sponsorul Fundaţiei Arhivarea Antiromânismului Defăimător, că cică s-ar fi 
întrunit niște Înţelepţi în ţintirimul din Praga şi au oprit pe Descălecătorii unui 
posibil stat al lor, implementat în deșertul Principatelor celor unite de... Occident 
tocmai în acest scop, deoarece printr-o conştiinţă naţională proprie, românească, 
nu s-ar fi ajuns niciodată până la omleta din 1918 a unor oblastii cu poporații fără 
trecut comun, și fără viitor comun altul decât nimicnicia pibului în deşert! 

— Clivajele, comentă pentru bac Emily apropo de surpătura din jurul 
bunicului nr. 2, Ma, frate bunicului nr. 1, Theo, clivajele care au traversat de la 
est către vest şi încă mai traversează de la nord la sud România de azi, 15 mai 
2001, România celui mai veninos partid fascist din Europa, îşi au ele una din 
motivații în cusurul că 

— Unirea provinciilor, ghici Hi croind înalt harta pentru Belvedere la Viena 
multduioasă, a venit printr-un Noroc Istoric, ca la handicapați, pică pară mălăiață 
din Apfelbaumul lui Klimt, iar dezunirea, invers, printr-o necesitate obiectivă de 

la sine subînţeleasă, ștergătoare la rozetă cu ea, fără frământări, fără indicații 
preţioase sau ieftine recuperatorii după 1989, aşa că hare dreptate Herr Stalin și 
cu Herr Dshershinskij, iară nu deţinutul boier petrolist agricultor Marius Ghi, să 
rătăcească nechemat în țărână minţile junimii, punându-și OPERA plastică sub 
titlul Năpasta, scris începând de la 26 iunie 1940 cu litere tot atât de stacojii 
hemoglobinice pe tuci negru, cum ar scrie teroriştii palestinieni Nakba, despre 
anul lor 1948, cum obsearvă că se obsearvă, preciză Hi despre Ghi, că zicea 
Narcis Moga, ca biograf necombătut de antibiograful Maradonel Zamfir-Frişcă. 

— Tot ce ştiu eu, se dezvinovăţi din umeri că n-a omorât lucrătorii cu munca 
în Transnistria noastră, ci doar i-a exploatat la munci agricole, agronomul Ilarie 
Otomega-Gaist, e că domnişorul Tristan apreciază că Năpasta a început de fapt 
nu în 1940, ci abia imediat după Rebeliune, când zicea tac-su de represalii grele. 

— Happy Days! Happy Days! gemu şi exultă sub cizma sovietică din piele 
roşie americană argăsită de furnizor buckinghamez căpăţâna de boier căftănit în 
țărâna ce 1 se părea a mirosi a fofoloancă împizdită, neachitându-se întreţinerea 
la apă caldă de către toți locatarii, pentru unul de un mental de-l pupase Regina 
Maria mic, Năpasta fiind că rodina lui parcă nu mai avea deloc bărbaţi! 

Nu-i uitase parfumul de violete regale, şi de parcă i-ar fi îngropat cu mâna 
lui pe toţi, cât a fost detaşat de la Agitpropul criminalului de Război Sfânt Horea 
general Bratu la secția Cimitire de Eroi căzuţi pe Câmpul de Onoare, de la Odessa 
noastră până-n Volga, Groznîi, Mahacikala și Ialta, după ce a sfinţit la Oancea, în 
Covurluiul nebasarabean din dreapta Prutului, pe 24 august 1943, țintirimul şi 
Monumentul „Primilor eroi (eroi, devora-ţi-aş postmodernitatea, Narcise!) 
români căzuți pentru dezrobirea Basarabiei“, cam tremurând de frica unui nou 
raid aviatic american, după care s-a şucărit de cum merge frontul şi şi-a aranjat 
să fie mobilizat pe loc la Ziduri, ca... agricultor, protestând astfel viguros dar 
muteşte şi la alegația umilă de Revelion 1943 a lui Antonescu, cum că Neamul 
nostru „n-a fost niciodată un Neam de cuceritori”, ceea ce contrazicea planurile 
de lapislazuli ale clanului Ghizdavu, determinat să cucerească, potrivit cu cursul 
evenimentelor, respectiv Augustus SUA, iar Marius atâta URSS câtă marcaseră 
cu sânge ca cu niște lasere cu rubin ai noștri, sau mai bine și mai corect zis, ai lui! 

— Ai lor! răcni disociindu-se de asemenea clan Emily, pentru că aşa zisa 
Mare Unire a venit printr-un „noroc istoric”, nene, ca cum ai trimite căpăcele de 
bere sau etichete de ambalaj la Tragere, deoarece travaliul ca Arbeit de decenii 
nu a fost în sensul unui demers mai larg al elitei sau al populațiilor, ci doară 
demersul pe jos ale unor microscopice elite politicianiste, care manevrau în scop 
electoral, dar care nu aveau în spatele lor o reală susținere politică. 

— Just! apăsă Stalin. Separatiştii basarabeni nu aveau acest spate 
impenetrabil, pe când Biserica Rusă deznaţionalizatoare-mancurtizatoare era în 
asentimentul țarist al întregului norod muncitor! Şi la fel de civilizator ca Țarul 
în Basarabia era, în Banat, Ardeal şi Bucovina, Kaizerul Habsburg al Kakaniei. 

— Și Tariţa poate civiliza noroadele! Nu eroismul bărbaţilor e specific într- 

un război sfânt, ci augmentarea exigențelor privind virtutea femeilor, explica Pia 
Filip (lordanka Filipescu) studenţilor ei, prefaţând un film californian 1942, 
Casablanca, în care şeful Rezistenței cehoslovace era un tovarăș ungur Victor 
Lâszl6, iar soția acestuia, Ilsa Lund, o norvegiană frumoasă ca Ingrid Bergman! 

— Acest lucru, consilie Hi din lesă, cu un gâtlej ca de leşi îngâmfaţi gen 
Dshershinskij sau Vyîâschinskij, de-ar trebui Walesa şi cu Wojtyla să-și ceară 
scuze rusului de meserie Jirinovski c-au adus polonejii cu letonii, evreii şi gruzinii 
bolşevismul în a Treia Romă, la Smolnii, iar a patra nu va mai fi, ca să-l 
implementeze adânc, acest lucru Maaare, privi el cafeniu lung întrebător spre 
anglo-americanul stăpân gruzin ca şi cum tot efortul de propagandă curoatlantic 
postceauşist şi postmodern-colaboraţionist ar fi fost de reiterat, reiese orbitor 
recitind documentele securității privindu-i pe aşa-zişii... Luptători Naţionali, niște 
protolegionaroizi printre fracurile cărora s-au născut, în Austria m6, la Lemberg, 
pe 1 octombrie 1912 deţinutul bandit Marius Ghizdavu, al cărui cap sub cizmă de 
Gigant e chiar axul cumpenei imaginare între cei care au scăpat în aval de 
surpătură şi cei asfixiaţi în amonte, printre care şi dascălul lui de canto, un fel de 
Dmytro Hnatyuk ce, pe măsură ce țărâna patriei îi pătrunde-n gură şi-n craniu tot 
cântă ca Orfeu, regretându-și partenera, vreo Belă Rudenko, cam cum zekul 
Marius se mai agaţă-n vis de-a marxistului d'Esgrignon Despină, auzind șoapta ei 
de cameristă din Cozi fan tutte, interpretată inaugural de Dorotea Busani... 

— Vezi, Emily, verify, sugeră rușinat Nilă Niel Ghizdavu, hippiot bărbos ca 
Iorga cel... pedepsit pentru necinstea sufletească de corrrrupţiune, campania 
ăstuia privind Liga Culturală, aia despre care se ştie bine ce ascundea, vai, ce 
fonduri se manipuulau și și ce o-biec-ti-ve f. personale aveau în spatele, crezut 
impenetrabil, al ambalajului patriotic şi al dosului Unificării, nemeritate de 
români şi nedorite de minorităţi, dar şi neavizate de atttitudinari, de oengiști, 
deoarece ar fi ieşit o moooonstruoasă Românie Regală Mare, în perpetuă 
autodescompunere, împuţind toată Europa, dacă nu şi îndepărtata SUA! 

— Deşi noii filosofi şi, cujătaţi di ei încât s-au întrupat în 3D gata vigilenți, 
noii istorici, au alertat decidenții euroatlantici pe Gaist, să nu se lăcomească la 
niscai tablouri sau Diirer Goya gravuri ghizdaviene, curat imperialiste, din 
pivnițele cramei de la Ziduri, că nu totdeauna românii au suferit şi s-au jelit prin 
codri, ele având ca erou civilizator pe Bogdan-Vodă al III-lea, fiul lui Ștefan cel 
Mare, mai întâi la 1509 trecând Nistrul spre ruși cu toată oastea, scenă epopeică 
în stil Delavrancea la apus de soare, zi tot de vară, vineri, iunie 29 dni, apoi restul, 
tot din imaginaţie şi după Ureche, aproape luarea Liovului nostru ghizdavian: 

— Vă leatul 7017 (1509), iunie 10, după multe solii ce trimisese Bogdan 
vodă la craiul leşescu pentru soru-sa Elisafta, pre carea de multe ori o cerşusă şi 
nu-i o didease, văzându că nimica nu poate folosi, socoti că are vreme ca să-şi 
răscumpere ruşinea sa dispre craiul leşescu cu sânge nevinovatu şi de iznoavă au 
început a strânge oaste. Ci văzându craiul ungurescu vrajba ce intrase între dânşii 
şi simţindu că Bogdan vodă de iznoavă face oaste asupra leşilor, au trimis sol pre 


283 


Ștefan Teleţchi, ca să-i poată împăca. Ci nimica n-au folositu, că Bogdan vodă 
gătindu-să şi armându-să, au pripit cu oaste de au trecut apa Nistrului, vineri, 
iunie 29 dni şi au intrat la ruşi, la Podolia. Şi sâmbătă au sosit la Cameniţă şi 
decii au slobozit oastea să prade ţara, dându-le vină că n-au l&ge pentru 
strâmbătățile ce fac, alta că va să-şi răscumpere Pocuţiia, a treia şi pentru sora lui 
craiu, Elisafta, ce i-o giurasă Alixandru craiul. Deci arzându şi prădându ţara, au 
tras la Liovu, de au bătut târgul, de puţinu nu l-au luatu. Şi singur Bogdan vodă 
cu capul său au lovit cu sulița în poarta Liovului, care lucru şi astăzi să cunoaşte 
semnul. Și nici lEşii nu tăgăduiescu de aceasta, ci încă ei mai tare mărturisescu că 
au fost adevărat așa. Şi au prădatu împrejur pretitindirilea, şi au arsu Rohatinul 
oraş mare şi vestit și multă avuţie şi bunătate dintr-însa au luat. Luat-au din 
Rohatinu şi clopotul cel mare ce este la mitropolie în Suceava şi mulți oameni şi 
boieri au robit şi domnii lor încă i-au prinsu şi cu mare izbândă s-au întorsu înapoi 
la scaunul-său, la Suceava, fără de nice o zminteală şi robilor ce-i adusâse din 
Tara Leşască le-au împărțitu hotară în ţara sa. Și decii ş-au luat doamnă din ţară 
şi au făcut pre Ştefan vodă cel Tânăru. 

— Atmosferă ideologică irespirabilă, poluată și de ţapul comunal Marius, 
care-și permite în sumbra linie Goya a Dezastrelor războiului (sute de milioane 
semnături pe Apelul pentru Pace stalinistă!), să valorifice încă de pe când gestiona 
la Kotelnikovo, în Atelierul-bordei Dora Maar, sau la Morozovsk, în Atelierul- 
cuhnie Lee Miller, fotografii proprii sau schiţe de eroism desenate de reporterii 
voluntari sergenți TR învăţători cu talent de Belle Arte, o savuroasă culegere de 
sudalme, zicale de tranșee, proverbe, ghicitori, eresuri şi snoave cazone, soldăţești 
exasperate, sub genericul suprarealist Pizdisme, cu ilustraţii în creion, acuarelă, 
pastel, peniță, cărbune, cretă, eventual culori naturale ca frunză de ceapă, de 
ştevie, suc de rodie, cucută, boz, sau ocruri din pământuri tot mai exotice. 

— "Țara noastră întreagă, scârțâi cizma de-i văzu Darie Fişiereanu (Zahar 
Maslovici Kartotekov) ca dată a fabricaţiei 12 martie 1938, aşteaptă şi revendică 
un Singur lucru: ca trădătorii şi spionii care au vândut ţara duşmanilor, 
imperialiştilor, deşi masile strigau că nu ne vindem ţara, să fie împușcați ca nişte 
jigodii, trimițându-li-se câte 13 grame de plumb în ceafă! Naş norod revendică 
un singur lucru: ca aceste vipere veninoase să fie strivite! Anii, anișorii vor trece, 
bălărule şi ciulinii şi pizda țigăncii vor acoperi gropile comune ale odioşilor 
trădători, prin țintirimuri ale săracilor, obiective de dispreţ ali oamenilor sovietici 
români cinstiţi, correcți poolitic, ali niamului sovietic în unanimitate unanimă, și 
piste creştetele noastre vzdrcernite de trudă creatoare, peste fericita noastră 
Respublică neştiutoare de principiul groaznic al monarhului absolut, va continua 
să radieze ca-n stema rîpîrî, cu razele sale luminoase orbitor, soarele nostru, etern 
votat, mai mare, mai radios şi mai strălucitor decât al imperialiştilor... 

— Pe drumul nostru de costișă, ridică un picior lupul alsacian unde ieșea din 
solul dobrogean coada de lopată-n formă oţelită georgian a inimă tăioasă ascuțită 
prin ciocănire, de brand Inima lui Stalin, pa puti ssoţializmu curăţat de ultima 

murdărie şi de ultima ticăloşie a trecutului, lopată stahanovistă inimioara lui 
Stalin în loc de cruce, pierdută fiind Cruciada cu scorul de un unu la doi, 
transformat la procesul elitist al etapei, într-un definitiv categoric unu la șapte, pe 
daroga fără pulbere, noi toţi, norodul truditor în frunte cu minierii şi cheferiștii 
mai feroviari, călăuziți de multstimatul și iubitul nostru Fiihrer și învățător, veliky 
Stalin, ca de o stea de la Răsărit ca Vostok fericiţilor magi Dej, Cea şi YI, vom 
munci și vom lupta, integrându-ne pe canalul euroatlantic, fără burghezie 
competentă și împotriva ei, fiecare 102 metri cubi excavaţi de boierul râios rob 
Marius şi transportați de robaşul cu același nume, la o juma de verstă, 
constituindu-se ca huo! la adresa imperialiştilor anglo-americani şi a agenturii lor 
sabotoare de la Peninsuula şi de la Poarta Albă, de fapt Poarta Neagră cea cu 
arome identice cu cele naturale, cele de jeg de baracă... 

— Cad în genunchi de surpătură, dinaintea patriei, prunc sugând dinaintea 
hderului partidului dinaintea întregului nostru norod. Monstruozitatea crimelor şi 
infracțiunilor mele nu are margini, mai ales în actuala etapă de înflorire a patriei 
de contr-contur reştanțat şi reextrudat la rece. Fie ca acest show-proces al meu să 
fie o ultimă şi penibilă lecţie şi ca întreaga omenire să-și dea seama de puterea 
violatoare invincibilă a statului sovietic. Fie ca întreaga umanitate progresistă să 
priceapă că teza kontrrevoliuționeră că URSS ar fi o ţară cu interese strâmte de 
tip național, NU GLOBAL, ca toate ţările fără viitor, este o teză îngustă, 
mărginită, care merită să fluture-n crivățul de Verhoiansk, via Vorkuta, ca o 
mizerabilă zdreanţă din nişte izmene sudice! 

Întreaga umanitate vede însă linia înţeleaptă a patriei sovietice, tatuată 
planetar de tovarăşul Stalin. De aceea, cu acest sentiment reconfortant de îngropat 
până la gât, după obiceiul polpotist, eu îmi aştept verdictul meritat. Problema 
progressului nestând în rătăcirili unui duşman al poporului demascat ca bandit, 
chiar dacă se căiește ca mine, ci în înflorirea URSS şi a rîpîri ca a 17-a ei 
respublică, în ROOOLu giucat de ea pi scena internaţională, infinit mai important 
decât va fi vreodată, ca Homo solus şi artist pictor, al meu! 


Doamnă și mamă, farmacista Eliza Alexandrescu nu se juca, basarabeancă 
şi părinte de fiică de bandit, cu infinitul metafizic, cu Uniunea Sovietică, de al 
cărei ostaş roşu mit o tuliseră de pe frontul occidental atât debarcaţii anglo- 
americani, cât şi rezistenții anglo-francezi sau anglo-italieni, neinițiați în 
formarea nomenclaturii cominterniste, gata să ia puterea când intelectualii 
dinainte angajați i-ar solicita să fie călăuzit Norodul spre un viitor de aur 
ideologic, fie şi cu sângeroase, pentru tineretul naiv și eroic, machiaverlâcuri. 

Ea ştia, din instinct de mâţă, că fragilul ei conte concubin calculase corect 

cu ce vine Dej după debarcările: 1) tovarăşei Ana, ce voia doar economie de piață 
şi ţărani fericiți; 2) tovarăşului Vasilică, care revendica un stat de drept; 3) şi-a lu' 
dom' Georgescu, ce ca supradotat nedus în Crucea de Piatră, năzuia, dincolo de 
orice banc, la un deces post mortem al Cenzurii dinspre gaşca moraliștilor. 

— Să dispară năravul, scrise la gazeta de perete juna Enache Cici-Petrarca 
Cipriana Cepeca, uluind pe Jan Bebe, să se curme a se mai visa viza „Bun de 
Tipar“, cât nu eşti absolut sigur, post coitum şi post modernum, de vizele Bun de 
Difuzare şi Bun de Întâmpinat cu pâine şi sare, de către critica de paritid! 

Ci pictorul, ca şi Marx vedea-n perspectivă, până la monopolul asupra la 
na-vă tembeliziuni, întâi controlul raţiei de hârtie şi tipografiilor, a hârtiei foto și 
studiourilor, ca fofolobiective sinecvanone, scenariul smart al lui Dej, post- 
Pauker, neputându-se baza decât pe un /sunami de arestări, de amploare demnă 
de o a 17-a respublikă sovietică, de să stea kotoyu sseccurist în mustăţile pleșițe, 
încât să se închine până şi Beria. Aşa că dânsul, antrenându-se cu gantere şi 
flotări, visa să nu resimtă șocul muncii silnice, când va fi supus la Reeducare prin 
uitarea vieţii intelectuale în roabă, noapte de noapte săpând prin Pădurea din jurul 
căsuţei de chirpici sub-suburbane, adăpostind cu argatul Andronache diferite 
tipărituri şi imagini, prepuielnic că noii stăpâni le vor conserva-n fonduri secrete 
doar cât mai e-n viaţă reacţionerul periculos şi-s de-ntocmit, cu nişte citate 
decontextualizate, Rechizitorii cu cât mai mulți komplici, formând un LOT în 
războiul civil contra propriului norod, iar apoi le vor îngropa arse la Berevoiești, 
de s-ajungem ultimii din Europa, de să ne scrie alții, unii de prin Kakania, Istoria. 

— EI era convins orwellian că-n U.R.S.S nu mai există în nicio arhivă 
documente ale ţarismului! EI le risca toate, p-ale lui, pen' că era un conte român 
regal râios. Primise educație etnocentristă şi eroică. De cărțile minorităților nu 1- 
a păsat! ŞI atunci coboară biograful inchizitor N. Moga şi-l interoghează, adică îl 
întreabă-n imaginarul colhoznic, uitându-se la el fără plăcere, ca disidentul 
antefesenist şi postceauşist Paul Goma la hidrozâmbetul domnului Iliescu. 

— Măi dragă, de ce naiba s-a dus animalul ăsta de Marius tocmai la Harkov? 
Noi ştiam că interesele lui privind Marea Recuperare erau în Lvovul natal, unde 
şi investise considerabil în localul unei viitoare Case Galbene, una cum o visase 
Van Gogh, deci ceva cum avusese oarecum Gauguin, la Pont-Aven în Bretania. 

— Păi, nu mai avea la cine să se ducă la Lemberg! Se risipiseră care încotro 
avangardiştii lui galițieni! lar cu biata Halszka Chrzastowska era de mult certat, 
de prin 1935, când el a preferat Liovului Parisul, parcă mai puțin filistin. Căgăbăul 
avusese acolo, după invadarea Molotoviei şi începutul bolşevizării-rusificării ei, 
pe lângă obişnuitele case de anchetă și tortură-execuţie, vreo trei închisori înţesate 
cu reacționeri, câteva mii, împușcând la ei o săptămână, până sosesc nemții în 29 
iunie 1941, ca să se apuce şi SS-ul de ciuruit, pe alte criterii, tot „ştiinţifice“, dar 
rasiste. Fireşte, în retragere, Diversioniștii Sovietici au dinamitat o mulțime de 
clădiri, între care şi Casa Galbenă Van Gogh pandant celei de la Arles, în 25 iunie 
1944 bombardate de anglo-americani, după care, zice Mişu, au fost detaşaţi spre 

noi, să implementeze distrugeri unii la Cernăuţi, iar cei mai mulţi la Chișinău. În 
plus, se pare azi că e clar ce căuta pictorul Marius la Harkov. Pinacoteca de la 
Chişinău, domnule! Adusă acolo de NKVD. Erau şi câteva pânze de-ale Marietei, 
sau miniaturi parcă, după fotografii, sau din imaginație în cazul cetăților dispărute 
prin demolare... Camenița, Colomeia, Hotin, Soroca, Orhei, Tighina, Liovul, 
Cetatea Albă, Chilia, Beciul, Ismail, Breslau, Wawelul... Dezastru însă! 
Informaţiile culese de agenta lui, Murocika, erau pesimiste. Parrtidul şi Căgăbăul 
au socotit că şto Valuare nu se poate evacua spre Ural, se va nimici, ca să nu se 
bucure inamicul de ea. Iar lista cu urgențe de evacuat o cuprins mai mult fierătaie, 
nu şi cărţi ori tablăuri, cari probabil totul s-au incendiat. Ce arde, nu putrezeşte! 

— Da' cum a fost, lele, cu putinţă? E posibil aşa ceva? Cum o reacţionat in- 
te-lec-tualul Ghizdavu, ca fotograf, la 17 noiembrie 1941, când înregimentat la 
generalul de agitprop Horea Bratu, cel cu dantură ca de rechin, că se spăla cu 
Zyklondent, s-a bârfit în birou la ei că, alăturându-se Axei, militar-fascista 
Românie 1 se integra şi ca propagandă! De ce n-a tulit-o el imediat, direct în linia 
întâi, ca un cavaler pur, de i se lăuda Murocikăi că l-a dat jos, de pe harmăsărașul 
Orlică, pe cotoşmanul Kotovski, în vagzal la Kişinev, iar pe celebrul Ceapaev, că 
l-a azvârlit cu mustăţile-n jos, în smârcurile Bâcului, de s-o înecat cu zile. De ce 
nu s-o-ndepărtat el val-vârtej pân' la Krasnodar la fete, până la Groznii, până la 
Scoci şi, în nord, până la Rareșburgulul Pripeatului, admițând că spaţiul vital 
rusesc, începe cu Esenin în rubașcă la coasă dincolo de Oka Soljeniţinului, iar al 
nostru românesc include nu numai Liovul lui loan Budai-Deleanu, ci și Kievul 
movilesc al lui Ţamblak, și Harkovul cantemiresc. De ce oare nu s-o implicat el 
efectiv, ca doctorul Lecca, preotul misionar Damian și translatorul Noveanu, în 
semănarea Civilizaţiunii în pustiul scit, ci a acceptat corvoada de-a fi mai întâi 
reporter de front și apoi stilist de cimitire, aport obligatoriu discutabil azi, cum 
crede deontologul logoped de conflict Maradonel Zamfir-Frișcă, care în visatul 
său bestseller planetar, Protocronismul dubios de război al lui Marius Ghizdavu, 
întreabă exasperat până când va dura Nesimţirea acestui batracian verzui expirat, 
ce şade la soare ca guşterul verde al lui 'Tichie al pediatresei Dora Căinaru de la 
Titu Târg, raionul Răcari, navetistă, şi încă nu se căieşte public deloc! 

— Păi, a scăpat destul de ieftin! În prostia lor, cei care l-au săltat de lângă 
Eliza şi Irinuca mică, din Strada Sfinților, n-au percheziţionatără şi oficialul lui 
domiciliu, declarat în iulie 1945 drept... studio Foto Lux, pentru Dovada aia că 
era meseriaş fotograf, când cu Ordonanţa nr. 374 a Decongestionării Capitalei de 
refugiaţi, situat lângă Pădurea Andronache şi compus dintr-o căscioară studio 
lângă cimitir şi dintr-o magazie păstorească, grajd, peste calea ferată. 

— Nu era o glumă descongestionarea asta. „Toţi cei care nu se vor conforma 
dispoziţiunilor prezentului comunicat, vor fi pedepsiţi cu internarea într-un lagăr 
de muncă forțată pe termen de un an, urmând ca după eliberare să fie trimiși la 
urmă”, adică la vechiul domiciliu de dinainte de refugiu, se spunea în iunie-iulie 
1945. Până şi oltenii vânzători ambulanți erau șicanaţi! Tremura și Eliza, deşi 

angajată încă din 1940 ca farmacistă. Ei se cununaseră în secret pe undeva prin 
Basarabia, la Căuşeni (28 octombrie 1943) sau Năpădeni, dar ea se temea că dacă 
e întoarsă înapoi în URSS, atunci poate fi dus şi el, pe un traseu diferit, la Sibir. 

În harababura din Studio Lux, securiştii şi colaboratorii lor muncitori ar fi 
putut găsi o cutiuţă roşie, din tablă aurie, de țigarete Benson & Hedges, fumate 
de cumnata petrolistă americană, Virginia, cum... şi scria pe ea! Conţinea, oho, 
nu doar medalii care îi recunoșteau fotografului cruciat devotamentul din 
Războiul Sfânt, pe lângă, cu panglică albastră, foarte regală (coroană, stemă) 
Crucea Serviciului Credincios, cu spade, lunaticul păstrându-şi medalia Cruciada 
împotriva comunismului, atât varianta 1941, cu barete Nistru, Crimeia, cât şi 
1942, cu barete Don, Caucaz, Stalingrad, plus din partea aliaţilor noştri germani, 
probabil lăudat de Otto Runge, Medalia Frontului de Est. Uneori, le scotea din 
cutia anglo-americană şi le admira, uimit de cum puteau ele să exprime plastic 
specificul naţional al celor două armate anticomuniste. La români, idealismul 
dezinteresat. La nemți, îngâmfarea austriacă rasistă, că Arianul poate să le facă 
altor europeni orice, pe el nu-l jenează decât vitregiile naturii! Medalia 
românească era din tombac auriu, pe aversul cu cruce, pumn şi sabie scriind 
„Cruciada împotriva comunismului”, să înţeleagă şi oengismul occidental că 
românii au luat în serios primejdia bolşevizării și de-aia trecut-au Prutul. Pe 
revers, „Patria Recunoscătoare”, o codană cu părul ca spicul grâului. Cea 
germană era din zinc tuciuriu, scobită. Vultur cu zvastică, fără vreo cruciuliță-n 
cioc, naziștii având partid muncitoresc ateu ca şi cel bolşevic. Pe avers, inscripția 
comemorativă „Winterschlacht im Osten 1941/42”, ca şi cum rasa ariană s-ar fi 
confruntat doar cu particularitățile meteo ale Lebensraumului de anexat! 

Incredibil, dar adevărat, cele două iubiri ghizdaviene românești, paralele 
celei pentru dubioasa agentă Murocika de la Antibes-Harkov, au fost şi ele 
răsplătite cu brevetul şi medalia Cruciada împotriva comunismului, Dora 
Glagoveanu-Căinaru afirmându-se chiar pe front, la Odessa şi apoi la Feodosia, 
ca neînfricată doctoriță de război, iar Eliza Alexandrescu doar la Bucureşti, ca 
farmacistă, excelentă organizatoare a procurării necesarului de medicamente şi a 
expedierii lor cu celeritate în zonele unde se dădeau cele mai sângeroase lupte. 

Dora o avea cu baretele Odessa şi Azov, iar Eliza, pentru că nu a fost pe 
front, fără barete. Păstra însă Marius chiar în această cutie colecția tuturor 
baretelor: Bucovina, Basarabia, Dobrogea, Nistru, Odessa, Bug, Nipru, Azov, 
Crimeea, Doneţ, Marea Neagră, Caucaz, Calmucia şi Stalingrad! 

O găsise într-un pacheţel aruncat din acceleratul de Constanţa, la Pădurea 
Andronache, lângă cimitir, de vreun ofițer statmajorist sau alt colecționar, speriat 
de pedepsele solicitate de intelectuali în Scânteia, pentru gazetarii Războiului 
Sfânt, aduşi la Procesul blitz din 30 mai - 4 iunie 1945, îndeosebi la cererea 
muncitorilor. A adăugat medaliile sale, plus Crucea Meritul Sanitar şi Crucea 
Reginei Maria, primite post mortem 1917 de acuarelista Marieta Ghizdavu. Şi-a 
zis că ascunde bine cutia, dar a uitat de ea! Noroc cu devotamentul... Victoriţei! 

— Poate, zâmbi posthuman Narcis Moga, expiratul Ghi așteaptă... amnistia 
divină, adică să se ducă pe tobogan după colţ, înainte de a-şi face mea culpa. Se 
bazează pe că Mișu l-a spălat din arhivele Ministerului Propagandei de vizavi de 
Gara de Nord, placat azi cu lădiţe de aer condiționat, ca un uriaş refrigerator de 
păstrat cadavre de idei, pentru a fi examinate critic de generații fără prejudecăţi. 
Ce? Mai crede cineva c-a putut filma fetele cazacilor în Kuban, corurile şi 
dansurile lor, mult dincolo de Bug, şi n-a ştiut ce se-ntâmplă dincoace de Bug? 

— Nu numai că a fotografiat pentru Expoziţia Transnistriei, râse Bazalau, 
aflat în trecere prin Salzburg, dar moșul încă mai știe... multe, ca oricine a trecut 
Prutul atunci! Doar că el n-a apucat, la Peninsula, tortura din barăcile 13 şi 14, să 
vomite tot. Și nici măcar în 14 şi 15 iunie 1990, până să pună Gorbi mâna pe 
telefonul roşu, să-i întrebe la palatul antonescian al Consiliului de Miniştri, dac- 
au înnebunit, pe-ai lui YI, el n-a primit vreun şlog mineresc în creştet, nici vreo 
bâtă Spumotim în ceafă, de să-i revină memoria şi să dea pe goarnă ce-a văzut. 

— Contele e un rromân Rregal de modă veche, îl caracteriză filosoful Adelin 
Barosanu. Îşi închipuluieşte că, în pos'modernitatea rețelelelor sociale, un artist 
mai poate avea, ca individ, als miliardime, opinii, păreri, poziţii proprii, pârțuri 
personalizate, unicate, irepetabile, fie şi ce-a trăit în tinereţea-i sprințară, adică 
lubrică, alergând în puţa goală prin Biblioteca din Ziduri, palidă imitaţiune 
reacționar conservatoare dup-a Brătienilor, vecini liberali sudici de la Florica, 
nevenindu-i revelația că, pentru cestiunile marcă înregistrată, mai bine taci din 
gură, nene, îndrituite fiind a se pronunţa numai Institute şi instituţii cu jdemii de 
ideologi, cum a fost şi cu Însemnările despre Români, ale leninistului Carolu 
Marx, pe care cică doctorul legist Lecca le-a descoperit într-o groapă comună prin 
pădurile de la Sverdlovsk, plantate antisecetă de Ecaterina a II-a, cu molid de 
rezonanţă pentru violine Stradivarius, cum avea una și Murocika, de l-a trimis pe 
tăntălăul de Marius la Rostov-pe-Don după ea, în plină luptă, legendând c-ar fi 
fost împrumutată unui urechist Koka Vitkevici, scopul fiind nu să-l aresteze 
pulemiotcikul, praporgikul gherou, Falelei Mitrofantci Vodkin, ci Marius doar să 
le constate cu ochii lui trupelor NKVD bravura. Firește, şi cu Zeiss obiectivele, 
în acel | Decembrie 1941, când se-mplineau 23 de ani de când... 

— De când Neamul Rrromânesc, completă Adriana beată pe net, o adunăţulă 
de robi inferiori rasial, grăind o limbă de slugi, născută din eroarea Păcatul lui 
Dumnezeu, a câștigat la barbut un teritoriu mare-mare, lățit datorită unui şir 
loteristic de reporturi fabuloase, trimițând etichete naţionaliste şi căpăcele de bere 
fotbalistică la trageri la sorți televizate, pe când, vai, cu câtă ardoare sovietică se 
băteau până şi cu dinţii, pentru apărarea stalinismului, adevărații eroi ai timpului 
nostru, nepăsători de moarte ca vechii daci reali, nu ca dacii dacopaţilor, în 
Galiţia Mare, Lebensraum cultural românesc, întrevăzut de Sibilele Lvovului... 

— Flăcăii aceia frumoşi frumoşi din Divizia/ Unitatea identificată la Rostov 
pe Don de şpionul Marius drept NKVD 243, vezi jurnalul putrezit la Morozovsk, 
atât Narcis Moga cât şi Maradonel Zamfir îi reproşează, întâi că de ce nu l-a 

împins cu opinca gios din carpen, pe Fiihrer, la Berdiceff, în 6 august 1941, şi 
apoi că de ce n-a spus nimic că luptătorii stalinişti au avut la început nedumeriri 
ideologice, cum că io mi-s muncitor, măi, iar inamicul germano-român e tot 
muncitor, deci n-ar trebui, oare, să nu se bată unii cu alții, ci să se înfrăţească? 

— Cine eşti tu, mă? Și ce plm dacă mai ştii cum a fost? Plodul tău îmi 
aparţine! "Tot aşa cum o nouă Rusie s-o înfiripat, la 7 noiembrie 1917, fără nicio 
conexiune cu a veche, țaristă, decât pornirile imperialiste, care să împiedice 
mereu Norodul pravoslavnic să atingă huzurul canadian şi să se obrăznicească! 

— Doamne, cum se băteau feciorii aceia, siberieni fanatici! Cum se jertfeau 
ei, Ilarie, ca pentru russkaia zemlia, pentru o rodină ca soarele orbitor de pe cer, 
dar în realitate pentru crocodilul de Stalin!... Publicitate, revenim. 

— Invers, Iliescule, pareza cataleptică paralitică sufletească, de la 20 Maiu 
1990 seara, după halucinantul 85% FSN, de-a zăcut jugravul Ghi la pat, şi astfel 
nu l-au mai găbjit eseşii costumaţi în şahtiori cu mutre negre de gorniaci şi de 
gonaci bosiaci, blestem rooseveltian sau protecţie divină ca pentru un Czlowiek 
Providenţial, cum o interpretat psihanalistul popă Damian, cu piele de zaiaţ în 
spinare, pentru că delirul nu-i plăcea nici lui Izaurian Noveanu, cum că ni se vâră 
iarăşi un Discăleicat slav țarist sovietic la Buharest, şi purcedem la o nouă 
Rumânie, pură ca o ciocârlie survolând o industrie abil dusă pe pustie... 

— Ah, pi culmili lichidării întru privatizare, Stăpâne, se impune ca un ţap 
înjunghiat o politică de Moarte Intelectualilor, combinând Mineriada divinului 
YI, cu după 1996 Mizeriada cehovianului întunecat geolog sibiriak, năzuind toţi 
la a-şi implementa mucegaiul stării pe loc convergent la rezultatul sub lim că un 
co, Mando, de specialişti streini, poate trasa marile disecții şi orientări şi indicaţii 
pentru toată curtula rumâniască, spre ce Macondo maxi-taxi să se-ndrepte, ce 
prublemetică prioritară, care ar fi sarcinile demitizante, la atâta mentalitate 
conspiraționistă neputându-se replica eminescian decât că planul divin a fost 
executat octogonic şi icosaedric, în câţiva ani apucaliptici, doar ce n-a fost 
închiriată și Casa Înfrăţirii Popoarelor la vrăjitoarele din Europa, în rest, conform 
prevederilor Congresului XV din 22-25 decembrie 1989, progresându-se ca focul 
unde aerul e condiționat, apa plată şi pământul prerie, Virginică, în context că 
glasnostul regulând videochat perestroika naşte mandavoşkă pură ca entelehia, 
etapizat, călăuzindu-ne iar un Ambrozie Tichie după cursul scurt despre 
poliomierlită, în prima fază a bolii, minerească, lozinca fiind cu Mareșalul 
Antonescu în contra Regelui, Raţiului, Câmpeanului și intelectualilor căpoși, iar 
în a doua fază, de construcție efectivă a capitalismului euroatlantic caricaturizat, 
lozinca devenind cu intelectualii în contra lui Antonescu, naționaliștilor și 
interbelicilor, iar în a treia cu Subfinanțarea, Corupţia, Incompetenţa și 
Nesimţirea în contra intelectualilor care încă n-au emigrat ca MaGhi la 1992! 

— Şi abia dacă în acea pauză de agitaţie, folosită pentru un pic de reflecţie, 
i se zbârli lu' Cioropel pupăza Istoriei ca o golancă nimfomană, Pizz, de la 
corturile militând pentru televiziune liberă, şi nu doar pentru mai multe televiziuni 

ale partidului-stat, acuzată grevista foamei, de chiar Au-mă-doare felcera, că se 
exprima prea slujindu-se de acele varvarisme rejectate academic, şi ce Academie! 
Deși nu Petru Dumitriu, dar poate Geo Bogza tânăr, da, le-ar fi acceptat în marele 
vocabular, ca pizdisme slave, Murociko, de o copleșitoare expresivitate cumva 
profetică, în sensul providenţial că să nu se mântuie de zile Soljeniţin, căzând 
apărând de ai noştri Rostovul celor mai frumoși ani, deoarece Providența îi va 
pregăti o misiune de o largă, numai două-trei decenii, recunoaştere internațională! 

— Care notorietate, tovarăşe? parcă academic îl pizdui de mumă strigoaica 
Dora Glagoveanu pe Saie Buburuză, desfiinţându-l în direct, cu o voce uscată ca 
de îndelungatul Post al Festivalului 1953, ţinut să aibă ce râgâi, de sufletul lui 
Stalin, scrofiţele roz occidentale luptătoare în contra inexistenților aţâţători la 
război. De unde până unde ţaristul Soljeniţîn și Notorietate? Că de când ne-a băgat 
telecablu, aici la toţi eroii morţi cu neamul lor, în toată Ghencea militară şi civilă, 
de zace Grişa numai pe Discovery cu găvanele belite la docu de război, abia 
seicias realizând că „numa' Stalin o dus un răzbel drept”, iară eu stau numai pe 
arte încă de când s-a ctitorit și nici c-am auzit vreodată de Soljeniţîn ista, fasonat 
de KGB să-l plaseze-n Harvard ca să critice America, tot aşa cum în Ziirichul lui 
Lenin a încercat în van, la 31 mai 1974, să fie mai... catolic moral decât italienii! 

— Dar că Auschwitzul fu eliberat, abia în 27 ianuarie 1945, de americani, 
nu de ruşi, mai auzit-ai dumneata, cumnată, una ca asta? se cruci Murocika. Sau 
tu nu serveşti presă occidentală, doar înveleşti mămăliga-n ea, s-o mănânci cu 
căpşuni! Ori ţi se pare că-s greşeli din întâmplare sau mişto din saxofon fin? 

— La război ca la război! o linişti, apropiindu-se neauzit, ca un submarin 
nuclear de echilibru al terorii, Clara Honig, ca de obicei înecată la mare adâncime, 
într-un ocean de melancolie, fiindcă Marius nu a urmat-o în toamna lui 1943, 
scuzându-se roşind cum că Subiectul operei lui se află în Răsărit, cu autosugestia 
megalomană că el este ALES, deşi, după ce-l ratase pe Ehrenburg la Kiev, cum 
şi pe Eisenstein la Harkov, era limpede că nelichidându-şi nici dublura la Rostov, 
şi nefiind nemuritor, tocmai Celălalt era menit să fie reținut de Organe în 
Kânigsbergul Hannei Arendt, pentru a face cunoştinţă cu Gulagul şi a răsturna 
apoi, la momentul oportun, paradigma despre lume a Intelectualităţii Occidentale 
angajate, tocmai când primise ea, din voia Providenţei roşii, suficientă educaţie 
exclusivistă la imaginarul colectiv încât să-i poți spune doar atât, că păi, şi-n 
URSS, era „sistem concentraţionar”... Daa? Concentraţionar? Nu știam. 

— Și să nu mai poată suporta nimeni hidoşenia botului lui Brejnev, în 
totalitarian contrast cu aleşii papiţoi ai democraţiilor, pe criterii de mutră din ce 
în ce mai hollywoodian televizionară, inclusiv a tovarăşei de viaţă. 

— Toate acestea, zise ea uşoară ca fumul, căci nu vorbea niciodată decât cu 
Marius, în drum spre Basel poate demascată și reţinută, chiar în răsfățata de toți 
Budapestă, adică Shoah, Holocaust, Bolşecaust, Pol Pot, Sacco di Roma, Năpastă 
1940, Bagdad 1258, Nakbă dacă vrei tu, nu-s până la urmă, la homosap, decât 
vorbe, vorbe, vorbe. Iară vorbele astea costă, Marius, pot să te coste mult! E o 

modă azi să pedepseşti chiar şi datinguri mărturisite sucit abia după 45 de ani. 

— Mda, o-da-da! mormăia el, căci se gândea jenat doar la vorba ordin a unui 
împuşcat, meritați-vă morţii! Mă Novene, mustra el pe agitatul pensionăraș din 
Ferentari, tu ai mai slăbit, ca mercenarii lui Napoleon la Moscova, şi cam ai vrea 
să se strofoace să întrețină veşnic vie-n nişte Suflete Moarte, memoria victimelor 
din Secolul XX, doar alţii, mereu Alţii să se buzunărească pentru a plăti transfuzii 
la Neuitarea nefericiților dispăruți căzuţi galițieni şi angkorieni, plus afgani, plus 
cubanezi, plus copilaşii mutilați de minele partizanilor prin Angola și atâţia alții 
tot apăsând pe oţelul din pieptul mumiei lui Lenin şi pe granitul din căpăţâna lui 
Marx! Păi, ce afacere-i asta, barosane?... ar tu, veteran conştient, cunoscător şi 
de Război Sfânt, şi de Gulag, şi de Romlag, şi de D. O. la Copeica Mare, cam 
câte cărți din astea folositoare pentru suflet ai sponsorizat, măi creştine? 

— Niciuna! agheazâmbi popa Tani, dezlipind de pe ușa bisericii foaia 
Cuvântul Mareşalului către săteni. Şi ce dracu vrei? 

— Mnu, o-nu-nu! îşi pierdu respirația filologul operant oral. Mă... mă 
gândeam doar așa şi eu, în patriarhalitatea Ferentarilor mei, de mai latră câte-un 
câine răguşit sub cerdac pe lăuruscă să-şi usuce labele, la cum aia mă-sii se meniră 
toate rău după ce glasnostul şi perestroika au botezat mandavoşka şi i-au tăiet 
moțul, că bandiții care au acumulat capitalul, pe cale individuală prin furt, sau pe 
cale colectivă prin subsalarizarea proletariatului, tocmai ăia n-au niciun interes, 
de la Marea Adriatică la Marea Japoniei şi de la Kurile la Poola, să își aducă 
obolul pentru a se crea instituții mai coioase, cu menirea de a zgudui homosapul 
la conștiință, cum zici şi tu, frăţioare, cât e june sensibil chinuit mai degrabă de 
marile neliniști metafizice dacă s-ar putea supraviețui fără sex sau dacă te poţi 
dixtra fără să achiți! Adică să se amenajeze mediateci porno gratis mai atractive. 

— Speranţa lui, ieşi cu duioşie din sticla ca de spumă de drojdie a 
televizorului sud-coreean Johanna Oana Noveanului, asfixiată-n 15 februarie 
1986 de la aragazul scorniceştean, abia mutată din Ferentari de la curte la bloc în 
Toporaşi, la bietul fugar Albert al lor, cel cu creierii sfărâmaţi în sorbul elicei 
hidrogrănicereşti şi ieşiţi la țărm la Kladovo în 31 octombrie 1987, puţin timp 
înainte de alegerile parțiale ceaușiste, — ideea lui, la care are dreptul lui, pus 
deoparte în Cer, tocmai prin datul său de suferință, e că atunci când trece prin 
necazuri personale sau de grup, omuleţul, pus bot în bot cu deşertăciunea celor 
deposedări de ce-aveai tu cel mai scump, Orizontul lui de aşteptare, deal-vale, în 
Războiul Sfânt, apoi prizonier la ruși și şi la românași, adică să se fi pus Memoria 
asta a lui un raft ceva mai sus, folosind-o şi cine n-are cu ce să-și plătească anual 
columbarul, după ce a montat şi demontat glasnostul perestroika, de-a produs ea 
mandavoşka asta, cică într-un mod cel puţin egal să se vorbească la teveu de toți, 
unitatea de măsură pentru genocid fiind mortul, recte şi de-ai noştri! 

— Bine, loană, se cruci de indignare coana preoteasă Marijana a popii Tani, 
dar tu n-ai băgat de seamă până la vârsta asta cât de inegali sunt morții? 

— Au n-ai remarcat, fată hăi, cum că unul e dus la groapa comună de trei 

melomani ş-un câne, pe când alţii au parte de cortegii mafiote, cu nenumărate 
Merţane negre şi taburi suvuri, de parcă ar defila însuși Parrtidul? Şi trebuie 
lărgite, ca la Troia, porţile Cimitirului Bellu ca să încapă gigacoroana? 


În cer, ciocârlia tăcuse. În livadă, mierloiul devenise posac. Cine primise 
tribună, să vorbească neîntrebată? Gaiţa? Piţigoiul lugubru? Coțofana hoaţă? 

Era acea Zenaidă, ghiciră în pata de sânge din cafea cât gigacaloria, şefii 
de promoţie ai lui Stalin, fecioară din Bucureşti-pe-Nipru (Kpemenuyk, Regiunea 
Poltava, născută însă în Bugeac și, auzind de minuni, manifesta iniţial aspirații 
monahale pentru Schitul Hoitarului), eliberată din lagărul de la Komsomolskaia 
Petliura de atamanii creştinilor cazaci ce, pornind într-un singur iureș, ajunseseră 
la sud de Poltava, aproape de Harkov, surprinzându-i pe capii de mort roşu- 
esesişti ai Căgăbăului înainte de a-şi lichida, după tipicul cekist, înjurăturilor şi 
instrucțiunilor marxiste, prizonierele de la Krasnaia Bandera, numai de-aia, ca să 
nu se-arunce-n braţele inamicului eliberator român, ori chiar german! 

Cum o insultă, în treacăt, biograful ghizdavian nedorit Narcis Moga, pe 
româncuţa supraviețuitoare a Foametei de pe Nipru — genocid organizat de-ai lui 
Hruşciov care s-a scremut, pe urmă, să-şi spele vina față de ucraineni, dăruindu- 
le pe de-a moaca Bucovina, Basarabia de Nord, Bugeacul, Transnistria, Liovul 
nostru, Khaliciul, Odessa şi, colac peste pupăză, Crimeia noastră cu Ialta noastră 
cu tot, — româncuţă frumoasă, Zenaida, vai! văleu, educată dialectic materialist, 
în sensul libertăţii ca necesitate înțeleasă, cum e brățărica din sârmă ghimpată, 
uite că, deşi curtată de filologul maior frumos Iancu Noveanu, cum teologul urât 
Atanasie căpitan Damian trebuia totuşi să fie căsătorit în prealabil, ca să apuce 
parohie la Dalnik-Tătarka, inclusiv Cimitirul repede crescător de la Cota 102, ea 
l-a uitat la ordin pe lingvist, devenind prezbiteră, doamna preoteasă Zena maior 
teolog Atanasie Damian, ceea ce n-a apărat-o providenţial, în primăvara lui 1944 
— când era gravidă şi încercase să se strecoare acasă, până la izba-i din Bucureşti- 
pe-Nipru, ca să-şi recupereze Jurnalul de lagăr, forjat la munci de oţel călit la 
Novokuzneţk şi Novosibirsk, convinsă tot de criticul Jenel că va fi, chiar fără 
premii, laude şi publicitate, bestsellerul Războiului Rece —, să ajungă pe eşafod 
de camion american, pentru a fi spânzurată cu funie din cânepă britanică, de bara 
unui teren de soccer, plânsă fiind şi de popă ca tată al plodului din ea, şi de 
generosul filosof, care el n-avea nicio treabă, dar nu şi de filosoafa occidentală, 
deoarece era vorba de-n aia mă-sii de minimartiri de rasă îndepărtată, galițiană! 

— AICI, cuvine-se a se însemna că dacă Fiihrerul, care „era loial”, şi-a pus 
cariera în primejdie pentru Murocika, ordonând disperata recucerire a Harkovului 

din mai 1943, pe când Marius Ghizdavu petrecea liniştit la Ziduri de nunta Dorei 
cu Grig, gest irațional de risc de jertfă pentru un scop ne-arian, trădarea s-ar 
explica nu numai prin wagneriana impresie lăsată de romantic-medievalul amor 
dintre Marius şi lebăda Murocika, ci şi prin informaţia, de cel mai mare interes, 
primită prin fax de gauleiterul culturii şi civilizaţiei, Alfred Rosenberg, omul 
arhitecturii de securitate a ucrainenilor şi bielorușşilor, în contra pornirilor hulpav 
anexioniste ale profesorului Ică Antonescu, că-n gaul lui secret cotit, de la 
Morozovsk, cinereporterul de Război Sfânt, Reichsfiihrerul imaginar al 
germanilor de lapislazuli, cavaler Marius Ghizdavu, care a fost şi un epidemiolog 
morfologic bun, descoperind la antifascista Dorothea Schlauberger contesă 
d'Esgrignon, nu insulina ci insularul protocronist Punct Ghizdavu, celebrul de 
pe Discovery by Night punct G, informaţia fund verificabilă din două surse 
independente, mamelucul Abdul cu lumânarea și mămosul dresdan Otto Runge 
cu logica foforensică, cum că-n data de 1 octombrie 1942, când pretindea amicilor 
să-l lase-n zgăul lui, să-şi serbeze singur în bârlog cumplita vârstă de treizeci de 
ani, anume în Atelierul footografic Lee Miller de la Morozovsk, apăi că nu era 
vizitat numai pă radio de Lilişor Mârlin, ca ambient cazon de labă, ci Dumnezeu 
i-o trimise la fix pe balerina violonistă cu tată NKVD de la Antibes, Daria 
Maximovna Riumina, specialişti ca coana Aneta Avăcăressi sau duamna Cepeca 
a şefului de promoţie Ivan Enache, speculând că... marşrutizată în scop de 
culegere de informaţii de pe lângă Punctul G de Comandă A3 Ro, ipoteză tot de 
prima duaaamnă, cuana Anetta Awăkăressy, retrasă, cititind notta informativă ca 
poem de amor interesând doar patriotic fimeia, deoarece Mareșalul atâta vreme 
cât rămăsese gravidă Murocika (Mauricette ca obiectiv, nu Daria) se dovedise, 
fecund, din o singurică răsuflare înnegrind 125 pagini inspirate, bărbătești, către 
criticul liberal Dinu Brătianu, rămânând cu iluzia greşită şi antimalagambistă că 
un fluviu-roman, poate chiar şi un geo-roman, s-ar scrie cu tot atâta ușurință, 
dacă ai năduf mare, soldatul român fiind mai bun în ofensivă decât în defensivă, 
scrisori pe care le-aţi găsit și Larisa Rîbalovna le-a recitit într-o nouă grilă de 
lectură, ca pe un Epistolar al Gheenei, sexist, care te îndeamnă la o reflecţie 
critică lucidă, ca orice înjurături soldăţești, înarmându-te împotriva derapajelor, 
numai că boierul râios 1-a tras un protocolar de lă, în condiţiile mizere de bordei 
specifice eşaloanelor avansate spre Cotul Donului și spre Stepulița Calmucă, întru 
dirty target ca să marcheze pentru investitorii de capital românesc cleptocrat 
offshore de Mâine, din Ruropa unificată, până unde se întinde dreptul nostru 
dincolo de Iasnaia Poliana, bordei totuşi sigur, bine adânc cotit săpat de 
prizonierii michelangioleşti, sclavii săi ruşi, cazaci şi sibiriaci, precum şi de un 
leton din Irkutsk, care ştia bancuri iakute cu pescari de pe Lacul Baikal. 

— "Totuşi, dacă Dumnezeu din citadela-şi a voit aşa, oricât a grăbit Asaltul 
pictorul român cam german ajuns, prin forţa destinului, cuceritor al pământurilor 
cantemireşti ale Hârlăului Nou Smart Kivernisit, retoponimizat de hoholi Harkiv, 
cavaler decorat cu Gefrierfleischorden, elementul surpriză-surpriză nu s-a mai 

produs şi, aşa cum arată cercetătoarea cernăuțeană de baştină din Dubăuţi, Galina 
Cobiliţă, a lui Alin Vişan, în noaptea de 15/ 16 mai 1943, într-o zupincă staţie 
ciupercă, de tramvai care nu mai circula de mult, la lumina anglo-americană a 
farurilor, atrăgând plimbăreţii de pe bulevardul Proletarskii, de pe ulicioara 
stradela Observatornii și de pe străzile Bazarnaia, Marazlevskaia și Pirogovskaia, 
ca şi flecarii vechi lupi de mare de la cafeneaua literară Robina, exact cum 
prevăzuse adevăratul pictor, democratul Marius Ghizdavu, plimbându-se vinovat 
cu Dora Glagoveanu-Căinaru prin Odessa mult duioasă, ronțăind o pungă de 
alune americane procurate de la o plantație locală, de la vilele de vară din 
Langeron, ale securiștilor şefi de promoţie, spre Slobodka, pe lângă cimitir, și de 
acolo, prin stepă, spre Usatovo, o altă ieşire fiind la 3 kilometri, în satul Kuialnik, 
bănuiala lui Mişu căzând căşunând pe o biată căsoaie bătrânească de la intersecţia 
uliței Diukovskaia cu Pişonovskaia, dar neavând probe că e folosită de partizani, 
încât s-o dinamiteze cu tot cu şobolanii din catacombe. 

— Păi, nu se temeau s-aibă pierderi, eroi, nici împuţiţii de politruci de la 
Hârlăul Nou, Tristane, mormăi departe tam daleko camaradul buchenwaldez 
Ghiţă Tabarcea, obez sumotar mai aprinzând o lumânare la crucea de granit de 
Alcazar de la Majadahondasuzuki a Axei Roma-Berlin-Tokyo. 

— Mai dihai ca cert că nişte-mpulitruci, ce se retrăgeau, bliat, cu laşitate 
dinspre Puldava noastră burebistană spre lunca Doneţului, aşteptând firobuzul la 
altă zupinkă, numai pentru a aplica expeditiv nizkay primernoe nakazanie 
talentatei balerine violoniste locale, care-și contaminase prin mânjire cu malefic 
sloboz ghizdav valah sângele ei pur sovietic, nu aici în Harkov, nici la 
Kotelnikovo în Studio „Dora Maar / Brassai”, ci în bordeiul de la Morozovsk ce- 
şi poziționa întunericul spiritual drept Studio footografic „Lee Miller / Man Ray”, 
tot ghizdavian dar pro-occidental, of-of-of! ajutaaţi-mă! ajutaaţi-mă, oameni 
buni, creştini pravoslavnici, lacrimi negre în noapte ca antracitul şiroiau din 
ochișorii ei ca murele câmpului, în timp ce camionul de argint cu şase roți 
motrice, conceput de inginerii americani în peste 600 000 de exemplare, să-şi 
apere dacă mai pot nemţii, de sovietici, vaterlandul nevestelor doar ca pedestrași, 
tot da cu curu "napoi, cu curu "napoi, apropiindu-se-n sudălmi kaki de stâlpul din 
molid de rezonanță, binemirositor a smirnă sudică, abia adus din pădurea 
Goloşeevsk, nimeni îndoindu-se printre nacialnici şi gazetarii occidentali 
progresiști, dar timoraţi de obscenitatea belicoasă, că această padală târfă 
intelectuală, sukă fără inimă, fără creier, fără rațiune, care a pactizat orizontal 
(ceea ce în metodologia ghizdaviană-n caz de fără cearşaf ar fi putut fi o ipoteză 
inacceptabilă) cu inamicul Cărţii Atlantidei, ar fi avut ea, căţeaua, sucika, vreo 
şansă la reeducarea prin katorjnie raboti de să i se umfle picerele balerine de 
varice ca butucii, iară degetele degerate să nu mai simţă strunele argheziace ale 
VIOrIii, degete care, automaticeşte, auzul muzical detectând un abia şoptit verdict 
armonic prestabilit, anume smertnaia kazna, se puseră a repeta provocatorul, 
înălțătorul până la urmă cât Statuia Libertăţii, MI MINOR bartholdian, prin 

sfâşietorul apel al căruia a şi fost momit Marius în mahalaua de octombrie a 
orașului producător de nişte maşini agricole, ca taburile şi tancurile, cu kondior, 
cu basamac, dar şi de solide locomotive ale istoriei, montate la HPZ şi capabile 
să ducă de la Dnestr la Amur, în bouvagoane, în de-alea de vite şi chiar în cisterne, 
până la cinci mii de deportate la un singur drum, după listele pornite de la bază, 
de la kombedul sau komnezamul local spre vîstavoii de sus de foarte sus, ceea ce 
nu contrazice, chiar din punctul de vedere al unui contemplativ deviaționist 
vertical, ca atomistul Epicur, populismul lui Belinski că câtă frumseţe, bliad, câtă 
generozitate, câtă nobleţe sufletească stau camuflate chiar şi-n firea celor mai 
umile făpturi omenești, cu care se preocupă Narpitul, Alimentaţia pu Publică, așa 
că auzind gâlceavă la coadă la biscuiţi Belomor, pruncul scoase căpşorul, în timp 
ce un viguros prapurcik din regimentul Semionovski, simplu edecar de pe Volga 
noastră vizând a fi înălţat la cinul de podpolkovnik, îi trecu Ei prin ştreangul 
britanic căpşorul cu pletele de Rusalkă încâlcite de-un licurici, încremeninindu- 
ne cu ochii beliţi la Nemuritoarea lubită a românului, asistând să nu scape niciun 
amănunt ȘI pisatelul realist socialist cel ce nu de la Epicur, ci de la Vissarion 
Grigorievici, nu tătuca lu' Iosif Vissarionovici şi fraţii săi, ci be Belinski, reținuse 
că trebe să raportezi corect întocmai şi la timp, să poată fi exploatate informaţiile, 
şefului de promoţie, în turnătorie ca şi în fluviu-roman trebuind să fii exact, căci 
aşa cum îi scria vel-criticul lui Gogol în 3 iulie 1847, cagda celoviec ves otdaieţa 
LJI evo ostovliaiut Um i Talant, adică că când homosapul prinde a minţi, atunci 
el îşi pierde şi claritatea minții şi talentul de a comunica adevărul, consecinţa fiind 
pierderea Războiului Rece ca întrecere între sisteme, cu corolarul acestui eşec, 
anume o formală (|lom&n na xyă) condamnare a Kommunizmului în accepţia sa 
totalitară, care restricţie, voi a observa naiv progenitura ghizdavă de la mă-sa ei 
din ştreangul mingeacului, nu exclude logic a sublinia la nazism virtuți ca 
caracterul ciocănar de partid muncitoresc, precum şi idealismul dezinteresat cum 
ar fi de să aperi Civilizația Europeană, suka, fie şi cu forța, tot materialistul Epicur 
observând marasmul că nu ni-i nevoia atâta de amici, cât de încrederea-n ajutorul 
lor tovărăşesc, bliat, pe când criticul liberal Belinski aproape că profeţise 
miracolul de breaking news, că din mumă spânzurată poate țâşni minunea 
cosmică, un pionier clonat ca Pavlik Morozov, jucându-se cu dialectica până la 
paradoxul român că taman în imperfecția naturii ca rodnică prirodă stă perfecția 
ei de a da roadă bogată, de foame și de knut cioloveacul trudind până-i vine 
greţurile că nici n-are contează ce-a găurit sau strangulat I'Histoire în tine, zev 
zekule, ci cum plm te descurci, cum te orientezi, după ce la 26 iunie 1940 a căzut 
asupra Neamului tău Românesc Năpasta, bliad, purcedându-se la începuturile 
timpurii ale deznaționalizării, felie cu felie, ca dintr-un purcel lăptos, efectele cele 
mai dezastruoase observându-se că se obsearvă chiar şi de observatorii străini 
însărcinaţi a monitoriza, după anul pașoptist 1989, uitarea Războiului Sfânt, 
îngropându-l în Anul 1940, şi reconstrucția de-a dreapta Prutului, pietroi cu 
pietroi, clonă a ruşinosului zid intergerman, cu aspect însă tern, cenușiu, anost, 

de sloboz corupt, care a mai fost folosit o dată, bliad, principalele fragmente 
rămânând suveniruri sau luând destinaţii muzeal-turistice, deşi totuşi şi dintr-un 
sloboz de second hand se prea poate repopula un ţinut lovit de Năpastă, idi nahui, 
auzi caraula voce de handicapat pitic redus mintal care mai era și vertically 
challenged în acel mingeac differently sized, de care nu beneficiase nici filozoful 
Epicur, nici criticul literar genial, părintele esteticii şi criticii revoluționar- 
democrate, V. G. Belinski, autorul dramei kânigsburghezo-moşiereşti Dmitri 
Kalinin în care a criticat kaliningrădean vehement iobăgia kantiană, puternic 
impresionat ca Kalinin de ecourile mișcării revoluţionare a pandurului Tudor 
Vladimirescu, pe care logofătul lordaki Ghizdavu de la Jupâneşti n-a combătut-o 
la 1821 ca zaveră de zurbagii, ci doar o a consiliat ca în Proclămaţele către gloată 
să fie alese cu grijă cuvintele insensibile, păstrându-se un limbaj decent, civilizat, 
pulitically cur rect, pidosnic de făţarnic, balaurilor care ne mâncaţi de vii! 

— Căci, cită pruncul spânzuratei din Învățăturile lui Neagoe Basarab către 
fiul său Teodosie, ca şi cum, dacă ca nomenclaturişti jdanoviști la vreme de 
blocadă aţi făcut mâncăruri multe şi foarte gustoase şi bine mirositoare de să 
leşine orchestra leningrădeană, mai târziu însă amestecați în ele ceva urât, kkt, 
toate netrebnice le faceţi, tot aşa şi în cuvinte. Dacă mai înainte aţi vorbit cuvinte 
cuminţi şi vrednice de laudă, chiar şi pentru criticul calofil Belinski, mai târziu 
aţi amestecat în ele pizdisme, atunci toate volumele tomului 3 din 10 le-aţi stricat, 
în cele sobrania socinenii, şi întru nimică să fie socotite le-aţi făcut! 

Ay, da” frumosu-i! se scăpă kKipiatok aburind de liubov Isaura 
Morgenstern. Şi deşteptu-i! Parcă-i Che Guevara! 

Luuung privitoare ea, ca Murocika pe Marius, Antibes, la şeful de promoţie 
Sergiu Enache, Antalya, pionier şi utecist al capitalismului într-o Românie nou- 
nouță, descălecată de pe El-Zorabul împrumutat de la Grajdurile Jukoff, de 
comisul prezidenţial, la 20 Mai 1990. Ca nepoţică, ea se răsfăţa a nu cugeta la 
cum gândeşte bunicul că fugara Liz, de la sarcinile ce i-ar fi revenit în patria ei, 
RSS Ucraineană, la Tatar Bunarul ce părăsise de teamă că va ispăşi-n Siberii fără 
de sfârşit păcatul că, de Paşti 1943, cinereporterul de Război Sfânt se refăcuse, 
post-încercuire Gumrak, la părinţii ei răzeși, la Năpădeni şi Cornova, cu ea, îi 
născuse-n 1951 o fetiță, pe Irinuca, elveţiancă modestă, ce la rându-i avea să facă 
o fată, pe ea, pe Isadora, adevărul fiind că totul se rezuma la o melancolie fără 
cuvinte, nici măcar obscenitățile din mediul cazon și de la Canal nezguduindu-l, 
bliat, ci abia dând în mintea copiilor recitind una din marile cărți româneşti, Fram, 
ursul polar, avu revelaţia că de ce anume mai mult se bucură! 

Pentru că... un băiat ar fi trebuit s-o ia de la capăt? Premilitară, recrutare, 
încorporare, concentrare, destrăbălare, cruzime, gardă civică, război sfânt? 

Dar fimeia? Au nu suferă şi ea, încă mai mult, sucika, trofeu fulgurant 
invadatorului, căruia Fiihrerul Cominternului nu-i poate decât agăţa-n pieptul, 
scăpat miraculos de glonțul nostru dezrobitor, nişte tinichele de defilat cu ele? 
Cine acasă umple cartușşele? Cine se luptă cu lipsurile? Cine e ținta râvnită a 

criminalelor de război bombardamente anglo-americane asupra oraşelor noastre? 

— Poate mai mult decât chiar Mormântul lui Eminescu, a cărui spulberare 
se evaluase a-i demoraliza identitar pe vecie pe români, până la Ura de Sine! 

—'Te avertizez că ai atitudine antioccidentală, domnişoară Isadora, o dăscăli 
pe Isaura catedral Muhală Muistu, trecător c-o bursă prin Basel, dar bunicul artist 
susținu performant, cu fum scos prin urechi, apărând-o, că el însuşi a urmărit în 
primăvara-vara 1944, chiar şi de la fostul Studio Honig din Pieptănari, pe care-l 
românizase-n Ferentari Studio Lux, cum se scremeau fortărețele zburătoare să 
nimerească Locul de Pelerinaj Naţional de la Cimitirul Bellu, neanticipându-se 
că ideologiile se pot postmoderniza, tot acolo fiind înhumat filosoful berlinez 
Caragiale, a cărui candidatură în postromânism la titlul Suprem de scriitor român 
autorizat euroatlantic, va fi bine finanțat sprijinită după 22 iunie 1991. 

— În dauna părosului nepremiat ce zis-a Demiurgului că „de la Nistru pân' 
la Tisa tot românul pizdu-mi-sa!” îi sări orgasmic de gât ca un arc navetista Emilia 
Tomoioagă lui Micşunel, găselniţa ei demitizatoare fiind previzibil una virală. 

— Măă, taci mă! mormăi caraula ce pulitrucii puseseră strajă spânzurătorii 
să nu se şterpelească de către studenţi cumva fututul trup al Murocikăi spânzurate 
şi să susţină presa lui Goebbels, împerecheată cu a generalului de propagandă 
Horea Bratu, cum că spatele virgin al frontului sovietic n-ar fi impenetrabil și că 
acel baudelairian stinking carrion vopuciaia padal' ar fi înviat chiar de 
Voskresenia tolstoiană, răsturnând iar cu capul în jos dialectica, suka! 

— Adevărat a-nviat! sorbeau mujicește din vodca de scoruşe, împărțită sub 
mesteacăn de-o amică a spânzuratei, sucika, Veronica (malienkaia Vera!), 
lunetiştii din trupa de şoc de arrriergardă, ce aveau să întâmpine cu focuri răzlețe 
pe cuceritori, represalii urmând a pătimi evreii, dacă mai erau evrei în Harkovul 
cela, întemeiat mult înaintea Kievului, de către infailibil Kharnabon, domnitorul 
geților, din care s-au tras spre a fi slavizaţi cu forţa fraţi ucraineni, amintit de 
Sophlokes, în tragedia mit descălecător, de pe El-Zorab, i-ha, a lui Triptolemos, 
propusă a se giuca pe aceeaşi scenă camion, după praznic, de sufletul moartei. 

— Şi să nu uităm, serenissime, gunguri Micşunel, nici că Kharkivul a mai 
fost cucerit în două-trei rânduri de români și germani, nici că Marx se referea la 
grecii ce vor năvăli sub Petru Groza, peste Florica bibliotecii Brătienilor, ca 
bolşevici refugiaţi din „ţara lui Pericle şi Sofocle“ şi, erudit cât să fure Stalin şi 
Hitler din carnea lui, Maurul neimaginând vremuri când Antigona nu va mai avea 
posibilităţi de să-l îngroape pe Polinice, frate-su, fiindcă i se va elibera abia după 
20 de ani spravca de moarte, osemintele aflându-se ori în cimitire ale săracilor, 
ori pe sub cocinile Aiudului, ca ale acelui cunoscător al Ingratitudinii Românești, 
care ar fi încheiat calvarul cu un N-O SĂ MĂ RĂZBUNAȚI, de s-au răspândit 
apoi basna prin agenţi de influenţă, cum c-a lăsat cu limbă de moarte, invers, 
interdicția paralizantă, plăcută nomenclaturii, să nu mă răzbunaţi! 

— N-o să mă răzbunaţi, observă caraula, este o aserțiune mioritică, bă! când 
Marius, întors epuizat şi distrofic în baracă, căzu-n flashback uluit că succesele 

lui Stalin încep în istorie doar atunci când îi rebagă-n seamă pe intelectuali. 

— Exact! aproape că izbucni într-un chicot de şahist pruncuțul Pavlik Novi 
Morozov, deși în jurul gâtului simţea ca un ștreang rece de cânepă englezească. 
Îţi vând un pont, tovarăşe politruc: când nu vor mai citi decât universitarii, iar 
eseiştii vor fi mai mulți decât romancierii, ocupă-te tu de influența nefastă a 
tăucuțului meu, pictorul român Marius Ghizdavu din Morozovsk, asupra Marelui 
Fiihrer. Consumatorii bestsellerului tău de mâine vor constata plăcut surprinşi că, 
deși tati al meu nu a putut fi prezent din motive obiective la această nuntă 
mioritică a mamii solo cu ştreangul, el a acţionat totuşi în aprilie 1945 ca un bun 
consilier de imagine, pentru Adolf şi Eva, încât înscenarea tragediei finale se 
caracterizează prin nişte identitare trăsături româneşti, ba chiar de substrat mai 
profund, geto-daco-trac! Aruncă, nebune, piatra în lac, în Wannsee, și fugi! 

— Eee ceva ceva, se chinui a gândi Isadora, e ceva resemnare mioritică şi 
nuntă cosmică la bunkărul Canţelariei ce se dărâmă peste miri, cum zidirile 
Meşterului Manole, după cum e şi nepăsare de om, de parcă nu l-ai privi din 
pivniță, ci din înaltul ataraxic bombardier, cu un ochi învinețit ca al Luceafărului! 

— Astea-s elucubraţii de-ale băieţilor şefi de promoţie cu ochi de safire 
artificiale, ca alde Maradonel Zamfir-Frişcă sau multinteresatul de Valea Ursului 
Narcisică Dabija-Mogulică al nostru! Meri la cratițele tale, Isaură-Isaură, mulge 
caprele din Valea Păcurarului, trage-un gât de țuiculiță şi fii fericită adulmecând 
ce-ai mai gătit, valea-i în fum, nu-ţi vâri nasul unde nu-ţi fierbe oala! 

ŞI se auziră din bucătărie farfurii isterice, tot olărie nouă de la Coşeşti. 

— Acum cred c-ai înțeles, reluă Fram tot întunecat, ca un Ştefan cel Mare 
luând, la apus de soare în Valea Ursului Agresiv, măsurile de final de epopee. Te 
las să proiectezi. Fă-ţi viaţa ta aşa cum sunt pe plai legile de-aici. Consumă! Dar 
nu te preface într-o paiaţă ca mine. Homo solus! Un bufon la Pol ajunge... 

— Că Marius Ghizdavu a ilustrat pentru copilul interbelic Fram, ursul 
polar, zâmbi a râde antisovietica Eupraxie a popii Sică, de era să se întâlnească- 
n Romlag cu graficianul de mai multe ori, da, exegetul dominant și antiderapant 
Maradonel Zamfir are pe ce se baza: pe panourile satirice din crama Zidurile, 
unde ele amplificau răcoarea şi prevesteau viitorul a mulţi tovarăşi de petrecere 
ai paraliticului boier prizonier în Alsacia Voicu şi ai rotofeiului său frăţior, 
bancherul ieşean Aleku Şaraga Bolşevictonul, ce diavoleşte bea tiutiun în 
balansoarul cioplit în lemn de gârneaţă. Junele sârguincios discipul al pictorului 
ieşean Tonitza şi al sculptorului chişinăuian Plămădeală impresionând puternic 
pe sculptorița aprozaristă şi alcoolică, modelatoare la Orfelinatul Ziduri de capete 
de copii distrofici ai Foametei marxiste, 1946, Cristina Done, printr-o serie 
întreagă de variante la secvenţa de serial în care Fram, la Pol, îi tot trage scatoalce 
lui Zgăibărici, educându-l... să nu plagieze, întemeindu-se mitic un model 
paidetic la români, din care s-a tras că când glasnostul a însămânţat artificial 
perestroika, ca a fătat mandavoșkă, popo Sică. De ce? Deoarece ştabul care a avut 
mentalitate de şef de promoţie le-a zis la copii, intră, mă, în politică şi ai grijă să 

nu delapidezi ca un nesimțit decât pi bază di imunitati! Pe când zekul care a fost 
reciclat prin circuitul alambicat al puşcăriilor, ăla a scâncit cu o mentalitate de 
câine bătut că, fiule, nu te băga, mă băiete, în politică, pentru că dacă eu nu făceam 
politică, generaţie idealistă printre mancurți ingrați, nu mai memoram atâta durere 
şi nici voi urmașii n-aţi mai fi fost nişte perdanţi datorită dezavantajelor! 

— Doamnă şi mamă în Basel, geografa foamei turistice Irene Burckhardt- 
Morgenstern, o iube'c, da' nu de la dânsa, ci de la bunicuţa, Eliza Aleksandrjescz, 
interveni la lingvist şi la Agnes de Krecy, clavecinista Isadora, am avut revelația 
universalității celui mai slav dintre cuvinte, care începe cu pi, care e ca un raport 
în cerc, în cuibar rotit de ape, cum îi spunea, tot bunelului Marius, nu știu ce 
Sevastiţă de la Sibiu, Cluj sau Nagybânya, numai că nu la Lemberg, în patul de 
sharonstonă bălaie al Halszkăi Chrzastowska s-a declanșat Iluminarea, ci mult 
mai târziu, în plin Război Sfânt, la Odessa, după restabilirea circulaţiei 
tramvaielor, când el de la Kotelnikovo Atelier Dora Maar sau de la Morozovsk 
Atelier Lee Miller, o tulise-n haine suprarealiste, nebun după Dora Căinaru, și 
abia urcaseră cele trei controloare feseniste cu foarfeci ca ale Parcelor şi el nu 
compostase belet, alergând bezmetic după pi, în vreme ce pediatra nu umbla după 
pu, cu toate că Grişa scria departe daleko la 1681 pagini de Sviașcennaia Voina, 
iar cel mai apropiat român, chirurgul autocastrat Lecca, parcă nici n-o vedea, căci 
socotea de a sa sviaşcennaia abiazannosti să tragă de limbă rubensienele feseniste 
odessane, încă nerecreştinate-n catedrale-n care Eisenstein băgase Chaplin, cu 
Kaganovici, care deşi stăpânirea alor noştri implementase iconomia de piață, 
belșugul de pentru Expoziție, în Transnistria, păreau c-aşteaptă ca nelimitatele 
ajutoare de la imperiile american şi britanic să se concretizeze într-o curajoasă 
ieşire din defensivă, declanşându-se acea amplă nastupatelnaia voina, cum cerea 
şi doctrina militară a imperialismului sovietic, că să te baţi în ţara altuia, suka, 
pentru că eşti superior nu rasial, nici ca obscenități cazone, bliat, ci ideologic, cu 
finalitatea de-a-l găbji pe Ghitler la Parij, la Delacroix, pe când îşi plimbă 
merditauiv blonda Blondi căţea alsaciană, sucika, prin Place de Kurfurstenberg, 
unde 12 ani înainte de victoria de la Timişoara a lui Marius contra lui Soso Stalin, 
adică-n anul 1977 cel cutremurat de disidentul Paul Goma, desțăraţii ca Raţiu şi 
Câmpeanu, sau românii de exil Eliade, Ionesco şi Cioran, cari azi nu mai sunt 
prizaţi, au uneltit formând un fel de cuib de trei suspecți, aţâţând la un fel de nou 
răzbelu sf. După ce ăla rece „oprise măcelul” prin capitularea necondiționată a 
Occidentului, care neaducând şi bolşevismul la Niirnberg, la judeţul sărmanilor, 
a dovedit că achiezează la ce se discuta cu antropologul Waffen SS Adolf 
Reichmann, şahistul Oscar Hubig şi fotograful gestapovist Arsene-Seraphin 
Boisson, la Ministerul Propagandei al lui Bratu, de faţă fiind şi căpitanul Marius, 
cum că după rezolvarea cu succes a „problemei evreieşti”, după reducerea marii 
masse slave, ale cărei femele au proprietatea Pi de a permite o înmulţire clonare 
ca a insectelor, vorba Fiihrerului, ceea ce impune Concentrarea lor în Rezervații 
ca-n Arizona, şi după importarea de sclavi sudici, latini, români, italieni, francezi, 

spanioli, portughezi, pentru plantațiile Iîsenkoist-mengeliste de eucalipt, se vor 
întruni cu necesitate de fier (şi ce fier de Donbas-Kuzbas călit în Belomor!) 
condiţiile obiective... „americane” de ivire, dintre Junii naziști, a unui Abraham 
Lincoln neamţ, care să restabilească eroic, cu preţul vieţii, Democraţia, fă! 

Doamnă şi mămică, farmacista ucraineană din 'Tatar Bunar, Eliza 
Alexandrescu, călătoare fără bilet, na șaru, pe şpagă şi pe razii, de la Bucureşti la 
Peninsula, mda, ca obsedată, cu pruncuţa-n braţe să nu stea la cozi, tocmai la 
Viitorul bolşevic al ţării gândind că nu e niciun viitor, dacă un supraom artist şi 
boier fin, ca Marius al ei, e întrebuințat doar la a substitui, ca târnăcopist şi robaş, 
excavatoarele sovietice, pe perioada reparațiilor explicate ca sabotaje, şi să nu 
mai mărturisim gravele consecințe asupra Rasei, dacă aşa stau lucrurile şi, în 
aceşti ani de Pace Sovietică, uite că etalonii de prăsilă cei mai prețioși, taurii 
comunali, sunt cu toţii puşi la index, exact ca cele mai fecunde cărți, ăsta nu e 
numai elitocid, boilor scopiţi, este antieugenie ştiinţific practicată la scară Gulag 
galițiană, cu dramatice consecinţe, lrinuco! Parcă te văz mare, peste cincinale 
fugită la Basel, doar ca să ai ce... mânca şi să conversezi cu alte scrofiţe roz 
occidentale, bliad, despre dihotomia Est-Vest ca tipuri umane și îndoiala dacă 
mortu' mai poate fi unitatea de măsură pentru genocid... 

— Transferat fără drept de corespondenţă, i-0 tăie scurt paznicul kafkian c- 
un bot robot de bombardier terminator americano-britanic, așteptând ca ţiitoarea 
de drogherie să scoață pachetul de Chesterfield, primit de ea ca şpagă de la 
speculanți sau de la contrabandiţi contrabandişti, pentru medicamente rare, sau 
aproape droguri, contribuind la implementarea unei specii de corupţie insensibile 
la eforturile de combatere inclusiv din epocile Yl şi Avăcăressi, ba chiar la 
carantina pe ţară a preşedintelui Peşte, consiliat de inginerul Brânză şi de 
academician lon Codoi, cum a adus prinos de aport şi mujul ei zekar, introbăgând 
corupția balcanică în CCCP, deoarece prin Odessa noastră călătorind în civil dar 
bezbiletnik în mijloacele de transport în comun, cu priviri spăriete cem zaiaţ ot 
orla de complicațiile ce s-ar fi ivit că n-a compostat belet, cu riscuri serioase de 
execuţie pe ultimele trepte ale ţaristei scări Potemkin, trăgând intens atât teroriştii, 
cât şi forțele de represiune imaginate de Eisenstein pentru a justifica Ura de Clasă 
generatoare de Gulag sub Soso, el care tac-su cu unchi-su-l pregătiseră rusofon 
pentru misiuni cât mai perforante în spatele de placaj PFL și rigips al frontului 
bolşevic, deosebi cu dezgust estetic la cele trei Parce feseniste că poceau rusa 
literară a basarabeanului nostru Pușkin, cu localisme odessane ca vus trapilos i 
şto slucilos sau ca buroha, hleb i prostitutka, suka, redundând stilistic protiv 
globalizării, după parlamentări şi coborâre jos, el lăsându-le pradă jerpelita-i 
cazon pungă de plastic, „Kent!”, conţinând excelentă mătase de parașută anglo- 
americană de captură, să-şi confecţioneze nişte ii rezistente, de să le poarte şi 
strănepoțelele, revelația fiind că împărțindu-şi-o disputat, elevimentele 
lingvistice au căplătat o dinamică fără egal, din pendularea când pe odesski când 
pa russki, urechile lui lungi și fine, de zaiaţ bezbiletnik demascat şi belit, fund 

șocate de slove ca pizdato, pizdeţ, rumînskaia pizdataia ia bluz rumen, pizdissim, 
dureroasă fiind de fapt doar expresia când el se scotocea-n buzunare până la 
excitație de bilet şi una 1-a zis alteia că Foufoune, ne pizdi mnogo, adică să nu se 
mai moşmondească atâta cu el, care şi-a adus aminte că parcă la fel, tot în acea 
Polonie Mare, întinsă de la Baltică (Balta noastră) la Pont, în Liov-Leopolul 
nostru, leneşă pe canapea, acuarelista Halszka Chrzastowska, biograful Narcis 
Moga inversând însă adevărul cu minciuna și sprijinind un scenariu georgiano- 
gruzin despre pictor-salahor, ca repetare a finalului Sonnetului antic anticulinar 
dar nu şi antic... al informatorului cu numele de cod Frangois de Malherbe 
(Thorez?), care-n vederea informării corecte a lui Soso, demarată din hățiş după 
sesizarea lansată de malenkii Pavlik, încă din mingeacul mă-sii, despre ațâţarea 
lui Ghitler la un nou război voina de către Marius şi colegii lui bandiți din 
Ministerul Propagandei Gara de Nord, unde se cuvenea totul demolat și înlocuit 
cu Parcul „Kotovski ecvestru”, nu se remarcă la analiză-sinteză decât restricții la 
catering, acumulând rezerve de să ai ce băga-n trenurile regimentare ca 
aprovizionări, cum rezultă şi din dialogul aristocrat cu poloneza următor: 

— Mon coer sau coieur, admite ea, il est bien vrai, mais vous en prenez trop, 
remettez-vous au pas et quittez ce galop, referindu-se la probarea lui El-Zorab de 
către obiectivul Repin în grădina cu cai a Glagovenilor, la 22 iunie 1941, sub 
ochii încântați de panașele cruciatului, ai Dorei ce tot da din gură că Războiul 
Sfânt nu trebuie să fie unul religios, şi nici ideologic, ci doar o recuperare 
simbolică a Basarabiei şi Bucovinei, ca să nu strâmbe din nas, cu muci cu tot, 
mâine megaintelectualii sau seismectualii Autoelitei, cum că Românii Regali în 
1940 i-au abandonat, ca nişte laşi, pe fraţii lor, — exact ce zice şi propaganda 
Kremlinului! Ca şi cum Războiul Sfânt, dezlănţuit de îndată ce am putut conta pe 
nişte aliați curajoşi, l-am fi pornit în 1941 doar ca să-i incităm pe anglo-americani 
să ne distrugă mun'cipiile şi să jubileze apoi de bolşevizarea noastră ireversibilă! 

— Ma belle, a ridicat el lancea asupra ei, laissez-moi, c” est ă vous de vous 
taire, ceea ce pentru antiderapantul exeget Maradonel Zamfir e un indiciu că 
distroficul de la Canalul Morţii nu se hotărâse ca un legionar al Romei pentru 
marea jertfă, ci ca un sabotor fomist uneltea o conspirație secretă de a părăsi rîpîri 
cu elicopterul lui Otto Runge, aterizat în 15 februarie 1949 la Tămădău, tocmai 
ca a doua zi să participe la Parij, în hotelul cumpărat de Mircea Eliade pe banii 
lui Salazar, la Aţâţarea la un Nou Război, alături de rechinul imobiliar Cioran, de 
cățeaua Monica Lovinescu, suka, şi de alte javre care-şi închipuiau că scriind cărți 
rezistente la cultură, vor colecta destui dolari ca să alimenteze cu hrană Mișcarea 
de Rezistență Naţională din munţii de la nord de Ziduri, tovarăşe Țiucheală, ia 
măsuri urgente pe toată valea Râului Doamnei, de la Nucşoara pân' la Mioveni! 

— Ma foi vous gâtez en sortant du repas! ar fi protestat, ca bucătăreasa de 
să mănânce oameni Lenin la stalovaia partidului, contesa poloneză lchidată de 
căgăbău în colab cu gheştapopoul, într-un gest co rect politic dacă morţii îs inegali 
şi gropile diferă la bandiți de-ale homosapului, chiar în borşul transhumanist. 

- Belle, ţi-s ochii so black oci ciornilie i prekrasnie, a cântat baritonul, după 
ce rumegând însetat dintr-o felie cehoviană de harbuz, se gândea în termeni 
Renoir bucălaţi la Murocika de la Antibes, dar nu până la o delăsare manilovistă, 
vous dites vrai, mais se pourrait-il faire de voir un si beau c... et ne le f...tre pas? 

— Aici nu e vorba de cur! Ilomen na xyă! certă vesel Stalin pe Beria, de 
față cu ospătarul de Gaulle, abia aterizat să subsemneze procentele churchilleene, 
în șchimbul promisiunii că bolşevicii lui Thorez nu vor primi aprobare să recurgă 
la armele şi muniția Rezistenței pentru a-l răsturna. Nu se poate, frați și surori, ca 
această Mişcare Naţională de Rezistență din rîpîri să se fi lăţit atâta fără 
americani, fără hotărârea imperialiştilor de a interveni dacă anexăm România ca 
Respublikă nr. 17, ca s-avem baza de atac, să-l belim pe Tito, bliat! Vot de ce, 
aplicată, busola materialist dialectică indică spre angkorieni! Spre Asia de Sud- 
Est, ba chiar spre Est, spre Coreea, să pornim războiul, exact unde interzice Lenin 
că nu trebuie testat, pe-acelaşi Neam, comunismul în Nord şi capitalismul în Sud. 
Va fi cu noroc! Exact la a zecea aniversare a molotovienei răpiri a Basarabiei, cu 
dobândă bucovineană, fix în 26 iunie 1950, pentru români două cincinale de la 
Năpastă, iar pentru Picasso sarcina e să prostească poolimea iubitoare de pace că 
barbaria guernicană fascistă a moştenit-o azi imperialista Americă. Ţie-ţi vorbesc, 
Lavrentie! Ne vom focusa propaganda pe Atrocităţile comise de SUA în Coreea! 

— Rău era cu der, die, das/ Da-i mai rău cu davai ceas/ De la Nistru pân' la 
Don/ Davai ceas, davai palton/ Davai ceas, davai moşie/ Haraşo, tovărăşie! 

— Păi, astea sunt... atrocități, stimate domn? Noi gândim să n-adormim!... 
Cu ajutorul limbii. Mmmmă gândeam că... să presupunem că tocmai se naște, 
Ossip Vissarionovici, într-un living de muncitor cinstit, o fetițuică, zisă nu 
Svetlana Beria, ci Lavrentia Stana, viitoare nu ţesătoare, ci filatoare, intelectuală, 
măritată c-un amiral, Clătici din serviciul K, şi semnându-şi eseurile Lavrentia 
Clătici, antrenată să plagieze cum crea capodopere Marius Ghizdavu, obiectivul 
Repin, de-a avut ea şi revelaţie fără ovulaţie! Anume, cum o stabilit Laboratorul 
Lingvistic din Tiraspol, aurita sinteză-n cuplărai latino-slavă, despre dialectica 
întemeiere originară a Limbii pe contrarii contrariate, ca inepuizabilul electron şi 
nesăţiosul pozitron, vstat rakom capră 1 vstat sovrom, întrucât alde NU îi latin şi 
alde DA e slav, coadă (a sta la) din coda latină, iar topor e slav, plău della fătuca 
răsfăţată puella, dar pidăz îi slavoniesc, pidarule de origine romană, cum ovăz! 

— Niet şi sloboz! îl corectă îngrețoşată, de la tribuna colocviului, chiar 
Lavrentia Clătici, citând nota informativă a moașei latine Marijeanne Fărăfrică, 
că când au spânzurat-o pe Murocika cu cânepă englezească, trăgându-i brusc de 
sub craci cutia camionului american, nu-i defulau din pidăz decât, înmiresmate a 
culoarea ambrei, mărgeluţe de elixir ghizdavian, încât caraula slavă, ridicându-i 
fustele cu ţeava balalaicii cu încărcător disc, a exclamat că șto eto za pizdjulina, 
fiind doară născociri şi scorneli ale oficinelor propagandei imperialiste că dintre 
flocii albiţi instantaneu s-ar fi ivit drept Soso slav al latinului Marius, un mini- 
Stalinoi precoce-n geniu, cu față marxistă bătrâncioasă de granit, rea, atrăgând 

oroare soldatului, de-a stuchit că paşol v pizdu, vidma! detectând semnale 
auditive de ortoepie nou-născută curat sovietică, bliat, ca pro prodrazviorstka 
(prodovolstvennaia razviorstka, că să davai întreg surplusul de cereale ca 
plusvaloare), despre condiția umană neferice (promudobliatskia pizdoproebina, 
în senzul spiritualizant obliadomudevșaia pizdopruşina de sfârşit tacit de istorie 
trimandobliatskii pizdoproiob, având în vedere impozitul în natură că nu numai 
zekarul, ci şi robașul liber ajunge de să se întrebe la leafă că na huiu ia pratsuiu?), 
vorba asta slavă „Hui” neasimilată anterior decât în apelul romanticului latin Cato 
Eminescu, în chemarea haide şi-om emigra în lume, ca haihui, iară nu după nişte 
criterii categoriale valoros axiologic inspirate de lecturi din Tuţea, Crainic, Noica, 
Emil şi alți năişti, de la care or fi învăţat, prin lecturăraie cu condeiu-ntr-o singură 
mână, tot analfabetul să bată muncitoarele, în numele maokimismului ceauşist, la 
Timișoara, la Bucureşti şi peste tot unde a fost cazul, de model paidetic de 
transmitere intergeneraționistă a bâtei Spumotim. 

— Un text epopeic, spre deosebire de scriitor, nu poate fi zdrobit, tovarăşe 
Beria! O asemenea întreprindere epică, pentru un cititor de secol XXI, care nu 
rezistă decât la bestselleruri de o călătorie cu metroul de la cap la cap, predispune 
inginerii la tratarea textului ca pe o Biblie pe care o deschizi oriunde şi o închizi 
oricând, adică mai mult culegere de probleme Gheba, să meditezi la soluţii, de-or 
fi, decât acțiune palpitantă ca un sex tantric prelungit leoarcă pe 1681 pagini! 

— Dar nemaiexistând protagoniști, atunci se actualizează postmodernistic 
şi dialogul, încât vreun nou tovarăş Bahtin să preia formula tâlcşoului pe care îl 
asculţi, zapezi, revii, şi tot nu adaugi la ce ştiai, ci vorbăria cel mult îţi confirmă 
ideile intereselor tale, ceea şi explică universalitatea acestei formule de gâlceavă 
a secolului XXI, întru a fi idi nahui în relaţia cu politicianul preferat. 

— Fireşte, în ultimă analiză sintetizezi că şi personajul Războiului Sfânt 
devine mai mult un emoticon sau o poză de profil, singurul important fiind cel 
regretat de toţi, pruncuţul nenăscut al Murocicăi şi al lui Marius, Făt Frumos din 
Lacrimă, pe care Anul revoluţionar 1989 l-ar fi-mpins, prin clocotul mulțimii, în 
balconul Ceceului, să proclame Puterea Popoooorului și, în locul lui Ilici, să-l 
mâne pe generalul Stănculescu să trimeată elicopterul la Versoix, să avem Rege 
reinstalat la 30 Decembrie, nu să ne anunţe Brucan că Frontul păşeşte în alegeri! 

— Nu ştiu cum, recunoscu nemţește unicul învingător-profitor al Războiului 
Expresionist-Existenţialist preExterminator, uitându-se la carpenul ăla sur, târât 
de tanchete, de la Berdicev la Zubalovo, cu niște şosete vărgate rasiste trofeu în 
el, dar parcă după ce inamicul ţi l-ai zdrobit şi trebuie la massă alt fel de arpacaș, 
adică după ce primăvara a ouat şi pe ulița noastră peste morminte şi ruine, hm! 
pacea asta, ca ling-vist, m-aş exprima un pic cazon că parcă totul se împizdeşte, 
totul devine mamelară puericultură, născându-se alţii care să cadă-n rasism la fel, 
desigur nemaiomorând evrei, poate nici ţigani, ci cel mai probabil români, cum 
crede şi astă gingașă dezertoare tatarbunarică, doamnă şi mamă latină, Eliza 
Alexandrescu, farmacistă slavă calificată, de care RSS Ucraineană, precum şi 

RSS Moldovenească, resimt atâta nevoie, cum că Noi n-am şti, n-am fi informaţi 
de organele noastre, precum și de cele AA, încă din preziua Năpastei, 26 iunie 
1940, că să invadăm Reichul latin, descongestionând astfel Normandia, având a 
beneficia în 1945 de plusvaloarea galițiano-angkoriană cât cuprinde. Dar Puterea 
Sovietică este de fapt miloasă, nu că s-ar teme de-o coaliţie de femei, cum că 
pediatra Dora Căinaru, măritată după un politruc progresist Grişa, face rost de 
substanţe proteice, pe care factorița Victoria Parapuff, primindu-le de la Titu 
Târg, le expediază din Colentina la Canal sub formă de jumări la borcan şi 
vitamine-n marmeladă, hoholița Eliza, născută-n Năpădeni sau Cornova peste 
Prut neputând beneficia de biroul populaţiei pe Dâmboviţa, iar Victoriţa, suka, 
mințind c-ar fi sora deţinutului Ghi, mai persistând reminiscenţe de nobleţe din 
România Regală, de să-ţi ajuţi aproapele, pe care noi le-nlocuim cu întrajutorarea 
tovărăşească, să nu semene deloc a ajutor legionar. Rîptri apreciez, dar, că nu se- 
ndreaptă-ntr-o direcţie greşită, ci urmând și depăşind exemplul Uniunii Sovietice, 
va da uitării... Războiul Sfânt şi va asimila dictatura proletariatului ca pe un 
stalinism mai glumeţ, mai cazon puşcăriaş, până va îngăima: pizdeţ! Spasibo. 

— Bliat! You're welcome! Şi se va umple cu sânge pe mordă, biruind un 
futerorism ivaginar, decât de cetățuia controloarelor odessane, eu mai preocupat 
fiind dacă n-ar fi prazul să-i lichidăm acum, ca pe Troțki şi pe troțkişti, pe toți 
băânuiții de mîşlenie i kontrrevoluţionnaia deiatelnost, să n-ajungă nonagenari să 
aţâţe silicoanele Istoriei, în postcomunism! Netemători de Ispravitelnotrudovoi 
Kodeks, numai pentru că n-au fost REEDUCAȚI din timp, prin katorjnte raboti, 
de să le mai piară pofta exhibiţionistă de-a se fuduli cu coarnele lor rinocereşti în 
Piaţa Kurpizfiirhuimenschheitsdămmerung. Dar mă mai frământă ceva. Tovarăşii 
Microianus, Mârlenkov şi Beriozda, în cel mai desăvârşit secret, să documenteze 
concepția defetistă a lui Kur de Fier, carele birocrat cu chiele di zaiaţ în spinare, 
fricos de-o resurecţie a Românismului, am observat azi că nu şi-a scrijelit numele 
Molotov pe Cernăuţii acaparaţi la Năpastă din... neştiință de geografie, he-he, ci 
am impresia că el crede doar vremelnică înrobirea galițienilor, dacă şi-a pus placa 
memorială toponimic tocmai... în Ural, tovarăşi, pe gorodul Perm! Trădare de 
neiertat faţă de găinăriile Ghizdavului ăstuia, căruia zic să-i recunoaştem măcar 
unele progrese ideologice, de natură a-i mai reduce din Reeducarea prin distrofie. 

— Da, avem dovezi, că robului său care-l învăţa şah, Feodor Kuzmici 
Merţalov, îi tot repeta bizareria că „amândoi suntem de-o mamă“. Dar mai 
înduioşător lucru-n Gulag eu personal — şi sunt vojd informat! — n-aş concepe ca 
transgresarea, de către un boier râios, fără nicio picătură de gel, a limitelor sale 
de clasă, în speță progresistă răsturnarea copernicană de paradigmă, de la un 
ultranaționalism rasist latin, la internaționalizmul panslavist de la Lvov, conform 
depoziţiilor sale autobiografice, la şuetă, la caznă uşoară şi la mucenicire 
avansată, precum și din acest excitant corp delict de Venus Callipygas, din această 
halucinantă şi care ne-a dat atâta de gândit Hartă aeriană a Ruropei Calicipydas, 
pe care a tot modelat prin hașuri cu karândașul, scoțând în relief erogen, un 

imperiu Mare Recuperator al său, socotit Lebensraum cultural de lapislazuli în a 
sa Galiţie Mare, compus din Rumînskaia Narodnaia Respublika, fireşte, parțial 
Iugoslavia lui Tito, mai toată Republica Populară Polonă, RSS Moldovenească, 
RSS Ucraineană, RSS Bielorusă, parțial RSSF Rusă, şi ceva numit RSSA Prusia 
Orientală, cu capitală-n steluţă roşie Kaliningrad, anticipând, banditul, izgonirea 
localnicilor şi înlocuirea lor cu rusofoane. Iar peste întreg acest cultural imens 
Lebensraum călcat cu aliaţii germani în Războiul Sfânt, a inscripţionat ca pe un 
atlas lingvistic stalinist, slova slavă sacră nn3na, ca răspândire, etalată ostentativ 
la percheziţie şi la domiciliul concubinei, Eliza, de unde a şi fost săltat de organele 
Ssecurităţii noastre, ajutate de ceferişti costumaţi nu-n mineri pizdoşi, ci în trupe 
sec dotate cu țepuşe, cu ZB-uri cu baionetă, nişte neştiutori de Dystrophitern sau 
Verhungerten, nu ca la Dachau, cum primise Victoriţa cărți poştale disperate, 
lângă cele de la Lee Miller, care cică s-ar fi spălat la sharonstonă-n cada 
Fiihrerului din capitala bavareză... Doar că nu ca la Harkovul expeditiv al 
Murocikăi, apărătorul lui evreu la proces, un doctor d'Esgrignon, tocmit de 
fotograful Samson Honig, a năucit şi Troika, şi Figuraţia din tribunalul narodnic, 
demonstrând că niet imperializm, că e doar o hartă veche dintr-un Arlas Lingvistic 
Stalinist Est-European, galițian, al geografului Voicu Ghizdavu, tac-su, evocând 
dispersia termenului numa, categoric slav, şi în principal rus, de substrat 
preindoeuropean, dealtfel evident dacă te orientezi cu busola metodologică din 
Der Marxismus und die Fragen der Sprachwissenschajt, fiind cartografiată deci 
de un rasist ce se credea 100% latin, dar atât pe bază de expediţii supranaturale în 
spatele frontului Războiului Sfânt, als Bildberichter, Filmemacher und 
Damenmalereificker, cât şi din auzite, respectiv şoapte, la contesa poloneză 
Halszka Chrzastowska de Krecy, înjurături la şoferul bielorus Oles Hristici cel 
indignat, la Kiev, de câtă ostăşime s-au consumat doar ca să-l eliberăm „în cinstea 
lui 7 Noiembrie 1943”, trageri de limba balerinei Murocika sau mustrare 
tovărăşească de la cele trei feseniste odessane ca zaiaț bezbiletnik, avocatul 
d'Esgrignon implorând clemență pentru român, ca „latin din mumă slavă”, ce 
prizonierului Merţalov îi zicea că „amândoi suntem de-o mamă“, bașca, bliat, că 
haşurase şi întregul Primorie Baltic, notând aici Piesdelius, adică zeul precreştin 
al primăverii fertile, cum a stabilit expertiza tehnico-ştiințifică şi literară, dar mai 
rămân semne de întrebare pe unde marele călător Vocu Ghizdavu n-a prea ajuns, 
dar se pare că spre Iugoslavia, Ungaria şi Cehoslovacia s-a interesat complicele 
pisatel pandur Grișa Căinaru, ce uneltind a-şi încheia la 10 ani de la Năpasta din 
26 iunie 1940, cele 1681 pagini de fluviu-roman Războiul Sfânt, trăind din leafa 
de la Îndrumătorul Cultural, din traduceri Cartea Rusă şi din diurne cu recitatoare 
de pe la brigăzile de agitaţie inspectate prin toată respublika, se mira și el, la o 
votcă cu filatorii săi, tot aşa, că mă-sa o are slavă, iar tac-su latină.... 

EPILOG 


Partea a doua 


Pentru ca niciodată să nu mai fie pustiul din om un loc de exil în contrast 
cu, din perspectivă higroscopică, berea-n care ne-am născut, obiectul istoriei ca- 
act-care-îngăduie-vizualizarea-în-comun este ființialitatea puţinelor popoare 
despre care se vorbeşte, rechiziționându-se astfel, în dauna spiritualului vertical, 
însăşi ipseitatea omenirii, într-o lăbăgeală de nedescris, punerea întrebării despre 
Marea Recuperare de către risipitoarea fiică fund nonimpertinentă din impostura 
incomodă în care a ajuns, la noi, cultura civilizaţiei urbane şi rurale, de când, 
glasnostul interferând cu perestroika, am mamoșat din outputul sistemului social 
mandavoşkă, iar emanaţii cocoțați în capul ăl creț fesenist al Ţării nu s-au 
preocupat, încât oricine ce-a zice grohăind antiromâneşte n-are a se insomni de 
replică, căci fără burghezie de merit alternativă la ăştia nu-i, de la Nistru pân' la 
Tisa, fără a cere puterii totul, tot intelectualul de esenţă tare jeluindu-mi-se-n 
cloacă că n-are cu ce, sau că n-ai cu cine, repetându-se că n-am învăţat nimic din 
Războiul Sfânt, când şi unde, imediat după Napastă-în-sens-restrâns-de-tranșare, 
unii eroi au trebuit să se bată în contra zdrobitoarelor tancuri cominterniste cu 
cele două tunulețe galbene, expuse ulterior la București, lângă Spitalul 
Universitar, pe locul unde continuatorii Revoluţiei au dărâmat statuia doctorului 
Petru Groza, prezentat ieri azi de dacii săi drept recuperatorul Ardealului, iar ceva 
mai încolo tot aceiaşi, sau alţii, prin transmitere intergeneraționistă a evocării 
savanților, spre Medicina doctorului Lecca, de voise scandal la Yalta, nesănătos 
la cap, dar şi spre Medicina săritoarei Dora, ori Farmacia contemplativei Eliza, 
au ridicat insularului cu insulina monument ce parc-aşteaptă să-l gâdile la 
pancreas târnăcopul oengistului correctitudinar, se grăbi Bratu a lăuda forţa 
propagandei, că un fluture survolând granitul cu duhuri al Tien Anmenului poate 
provoca un orgasm unei visătoare consumatoare aflătoare-n Tel Aviv, cum 
văzuse Noveanu secvență de umor israelian, pe canalul germano-francez arte, de 
vină fiind totuși laba de handbalist a interlocutorului de bar, uitată imensă sub 
masă, pe genunchii nevricoşi ai gagicii, umor cult vasăzică, recomandând 
familiarizarea cu misterul de a-și fi anterior sieşi prin faptul de a fi deja întru o 
lume a complexităţii fractalilor catastrofelor, cu rezolvarea ecuației calificării în 
prelungiri, lui Damian plăcându-i însă un fotbalist năuc care se interoga în haos 
asupra sensului prezenţei sale acolo, asupra rostului a/ergării sale şi de ce mai 
degrabă într-o poartă decât în alta să înscrii golurile, ăsta nu mai e umor, se crucea 

Marius la Sonnnenheim, este rescriere a Ecleziastului, este abilitate de a sta 
neclintit, scrutând statuar Deşertăciunea prin aburul câtorva mii de ani de istorie, 
din care homosapul a învăţat nu mare lucru şi, uneori, ai impresia că pentru 
canibal este întotdeauna posibilă prezentarea semieşecului ca pe o semireuşită, 
problema reducându-se, după evaporarea precipitată a sângelui de pe cărți, la 
iluzia metanoică şi totuşi ametanoică ca cauză şi fitil benzoic pentru o însclăvire 
mascată de însăşi chiuveta abordării-debordării prin bolborosire a unui trecut 
nespălat de păcatul comandantului suprem de a-ţi salva din puericidul irodic 
numai progenitura crezută a ta, marele fluviu- și chiar georomancier Grigore 
Căinaru pledând dinadins cubanezilor din Florida, prin Pia Filip, pentru un 
memorial al copilaşilor prunci preprunci avortaţi, făcuți marinari şi de doctorul 
Liviu Lecca, a cărui chiuretă o vizualiza prin viziuni într-o scriitură vizionară, 
amplificată de vreo sută de ori printr-un buchet de lalele inoxidabile, pe caliciul 
fiecăreia fiind scris numărul de zek 1681, din care adevăratul hermeneut deduce 
exact ceea ce trebuie cu exactitate dedus, că Războiul Sfânt trebuia purtat, dar nu 
trebuie şi nici nu ne trebuie vreo operă pe care să o inspire, dintr-o înţelegere 
greșită că dacă apare preşedintele Zahei Avăcăressi în loja doamnei lupoaice Alfa 
(coana Aneta), lângă nașul Darie (Fişiereanu), mareșal de torsiune şi estrapadă, 
iubitor de muzică de estradă cu fanfara reprezentativă a A3 şi A4, fost Zahar 
Maslovici Kartotekov, atunci să reiasă că este într-adevăr acolo şi nu cumva a 
ieşit între timp, fiind sunat pe mini-Miteinanderreden că dimensiunile Crizei au 
fost declarate neglijabile prin procedură de urgenţă, vărsându-se cu celeritate 
fonduri speciale pe temei Ichheit, punându-ne la adăpost toată haita, cum observă 
chiar biograful Narcis Moga, care a susținut că recursul în anulare e anterior 
aneantizării atributului sfânt, fără a stărui pe paradoxul etern român că toţi am 
contribuit în măsura în care rămâne că fluturașul din Piaţă este principalul 
vinovat, de unde şi enervarea lui Maradonel Zamfir, raportându-i-se că Marius 
Ghizdavu, așteptând să se caţere în carpenul sur cu ilustrul aliat, a susţinut 
informal conversaţia cu Mareşalul şi suita acestuia, rămânând pentru sine la 
şcoala din Berdicev cu impresia că nimeni nu studiase cu creionul în mână Poezii, 
nici măcar pe patriotul de Eminescu, darămite să se lase influenţat în facerea 
deciziilor de NU-ugiii huligani din piaţa disperării şi contestării a orice, culmea 
fiind că ce ascunde până în ziulica de azi istoriografia norodnică bucătăresei 
occidentale, Virginico, e tocmai dimensiunea abatorului leninist, tipul atroce de 
război practicat în Răsărit, alimentat pe principiul că noroadele Uniunii Sovietice 
în frunte cu acela ce s-a opus cel mai dârz marxismului, bolşevic, poporul rus, 
pot să piară până la ultimul prunc, din care să nu rămână decât ficăţelul, şi 
dogmatic tot nu e totul pierdut pentru mișcarea revoluționară a proletariatului 
mondial, dacă scapă Cominternul, securitatea, gestionărimea, baronii cei mai 
activi şi mai ales pseudo-intelectualitatea ideoloagă, întreg pibul investindu-se-n 
industria greoaie cu pivotul ei vibrator, industria constructoare de mașini de luptă, 
principala problemă leninistă de după aducerea jigodiilor la putere fiind că acum 

trebuie bolșevizată urgent Germania, care e cheia Europei, încât să se asigure 
stabil haleală de dat la ciocănari, la pseudo-muncitorii oraşelor, prin această 
categorie fundamentală a marxism-nazismului Magh înțelegând, după contactul 
intim cu URSS în răzbel și după reeducarea prin muncă silnică la Canalul Morţii 
și, la Oneşti, la fundațiile unei ctitorii chimice, într-un mediu amintind de eroii 
Războiului pentru Întregirea Neamului, acei pseudo-salariaţi de pretext industrial 
planificat, pe care economia de piață, respingându-le produsele ca pe niște fete 
feseniste, nu i-ar recunoaște ca prestând o muncă utilă societăţii, exceptând 
sprijinul larg dat partidului la arestări, la turnătorie, la umflarea bazei de cadre și 
la imagine, prin grandioase manifestaţiuni stalinist-maoiste de recunoştinţă 
pentru condiţiile create, laolaltă cu o expresiune poematică de amor pentru 
Lumina care vine de la Răsărit, cum citează Tudor Băluţeanu c-au ciripit ca mierla 
lui Ilie Pintilie în parlamentul extins un socialist îmbujorat, alertând pe comisarul 
Alecu Ghizdavu Şaraga de o primejdie de care nu se putea a nu se ţine seama, 
generându-se dialectic şi oarecum contrariul, o mișcare de renaștere nu pe baze 
de liste de lecturi bune, ci incult religioasă și pretext de combatere naţionalist 
selectivă a corupției până la nivelul parchetului, care în ziua prăvălirii peste 
România românilor a Năpastei, la 26 iunie 1940, cum fotbalul se joacă pe goluri, 
dreptatea pe pensii speciale, iar Istoria pe cadavre, avea un golaveraj negativ, 
împușcând o mână de demnitari şi lichidându-i-se în replică personalitatea 
fondatoare şi întreaga nomenclatură de vârf la nivel central şi judeţean, iar azi cu 
ce incelecdualitate băşinoasă rămâi dacă ai 30 000 studenţi Afară, cari nu vor să 
se-ntoarcă la şefi cu doctorate false numiţi politic, decapitare cum nici măcar un 
partid istoric n-ar fi putut suferi fără o gravă retrogradare spre oportunismul 
analfabet şi violent, simian, iar începătura „românizării“ statului cu astfel de 
elemente venind masiv abia după pierderea insuportabilă a Cadrilaterului, de 
către tandemul Antonescu-Sima, observa Laura către Marius, atingându-i coarda 
sensibilă, antisemitismul cel nou de import, adus de tandemul Goga-Cuza în 
pregătirea Dictaturii Regale, vizând către februarie 1938 îmbrățişarea acesteia de 
către occidentali ca pe un instrument temporar de moderaţiune a trendului politic, 
pe de o parte, iar pe de altă parte un semnal, când Hitler lua Austria, cum explica 
Otomega lui Voicu Ghizdavu, că Ţara, cu greu întregită, nu mai poate primi noul 
val de refugiați, cum reuşea în veacul trecut al pogromurilor din imperiile vecine, 
toate antisemite, nefiind bine primite nici de Orestel Bogza intervențiile 
demitizante asupra trecutului românesc, cum că nu numai Marea Unire de la 1918 
a fost un noroc istoric, o pleaşcă, ci şi Unirea lui Cuza şi a lui Moş Ion Roată era 
o iluzie, o lucrătură a marilor şi puternicilor sforari externi. Ci numai Marius 
Ghizdavu nu zicea nimica, după ce deliberat îşi ştersese din memorie Canalul, 
învățase a trăi comod şi nu-şi mai bătea capul cu a birui în acele bătrâneșşti, 
prețintirimice dispute, mai ţinând cu viclenie şi la a-și lăsa să se compromită 
prietenii de bridge, de cvartet şi în special de şeptic, anume teologul Atanasie 
Damian (violoncel), antropologul Jenel Noveanu (vioară), avocatul profesor 

Doru Băluţeanu (viola da gamba, flaut drept, caval de dreapta) şi Marius 
Ghizdavu însuşi (la clape sau la vioara Murocikăi), uluit adese de câte poate 
debita Spiritul luat prin surprindere de cavitatea bucală pe dinainte, cum a fost cu 
revoltătoarea comparaţie că există o aproape imperceptibilă conexiune cauzală de 
la unele derapaje ale anumitor intelectuali și genocidul din România, în accepţia 
ei antonesciană geografic, lățită până-n Bug, tot aşa cum e greu de crezut că merge 
complexitatea atât de departe, cum s-a văzut la tembelizor că un fluturaş 
tienanemic poate apropia de orgasm o amatoare de cafea dintr-o cafenea din Tel 
Aviv, care va fi o deziluzie culturală, prorocea cronicarul muzical Băluţeanu, 
neînțelegând vorba Pride, ceea ce e şi analog cu destinul românesc, mereu în calea 
răutăților neputând zidi nimeni mare lucru, nici măcar Meşterul Manole, chiar 
Nicolae Calfă rămânând cu Doma Norodului neterminată și fără acoperiş de 
pagodă din tablă aurie traforată, lăsând-o pradă neisprăviţilor, incapabili s-o facă 
de Las Vegas, legalizându-ne şi prostituția până-n Băneasa, dar votaţi maşinal, 
aşa că să nu ne mai mirăm cum de-a fost cu putință ca trioul interbelic Damian 
(țărănist), Noveanu (liberal) şi Ghizdavu (social-democrat), de interpretau ei la 
Periprava româno-sovietică într-o veselie de fund de cocă de tablă ruginită 
Schuberturile şi Brahmsul, să-l adopte pe legionarul isteţ, care s-a sustras de la 
Romlag oferindu-se turnător, abia după Aia din Decembrie 89, din istoric al 
parrtidului, scoțând capul cu o anume nonşalanţă, dar el li s-a impus cu argumente 
şi umor, opunând rezistenței lor prin cultură rezistenţa alor săi din munți, 
continuare a luptei liceenilor, pornită din pădurea Dobrina, codrii Tigheciului, în 
contra bolşevismului ameninţător de la Răsărit, care într-adevăr a împins aproape 
la dispariție nu numai poporul rus sau ucrainean, ci şi pe cel român, Și în contra 
la flagelului corupției, cum ne îndeamnă azi și ambasadorul SUA s-o combatem, 
şi abia în plan secundar în contra străinilor, însă nu din niște motive religioase 
sau rasiste, ci numai şi numai în măsura în care ei, sau presa lor mondială 
globalistă, ar fi avut tangenţe cu bolşevizarea Neamului nostru creştin sau atingeri 
cu nărăvirea la fraudă sau dezmăţ a partidelor, cu transmitere intergeneraţionistă, 
până azi, la Zahei Avăcăressi, şi mai departe, spre ipoteticul de eprubetă 
electorală, preşedintele mântuitor Jan-Mariusică Enache, dacă ar fi fost să fie ca 
Sergiu să aibă cu ce s-o aibă pe delicata clavecinistă de Basel, pe Isadora noastră 
din Diaspora de Lapislazuli, în afară de cele trei licenţe ale sale și de o ofertă de 
soacră fină şi feministă, ca Cepeca, altminteri şeful de şcoală de la Sonnenheim 
necomentând niciodată, ca artist sau ca martor sau ca simplu cetățean, ce se mai 
vorbea ici colo despre Războiul Sfânt, într-un epilog pe care nu-l va citi nimeni, 
dar se ţinea de performanţuri şocante în oraşe bogate-n public, căci înălța astfel 
piramidă de înfierare a homosapului, cu detașare de propria specie, prin aşa-zise 
practici mebice, cumva transhumaniste, la care meditase în deşert la 1944, trimis 
degeaba la Cairo, ba chiar întărea credibilitatea unor mărturii, calculând că de la 
Moldova represiunii din 1907 la Transnistria lui 1941 sunt 34 de anişori, şi tot 
atâția de la destalinizarea din 1956 la omorul dat de persoane costumate în miner 

intelectualilor în iunie 1990, până a pus mâna pe celular Gorbaciov şi a alarmat 
pe Iliescu Roman şi Brucan că, băi tâmpiţilor, ați căpiat? au nu simţiţi voi că se 
prăbușește de tot, în ochii junimii comsomoliste, şandramaua marxistă, geniul 
ghizdavian în ce privește asumarea trecutului fiind şifonat s-o simtă doar de 
biograful demolator Narcis Moga, atribuindu-i nedovedit imperialiţatului român 
pictor justificarea Transnistriei drept stratagemă ca, în baza unei relații empatice 
personale, făcând plăcere Fiihrerului, să obținem după capitularea necondiționată 
a marii masse slave, ca şi a elementelor asiatice pripăşite prin prejurul nost', 
precum bulgarii şi ungurii, nu numai Moldova în hotarul ei istoric de până-n Bug 
sau chiar Nipru, ci şi Transilvania până-n talwegul Tisei noastre urmat pân' la 
Dunăre-n Belgrad, ca şi Dobrogea Balcicului până-n frontiera ei naturală-n sud 
care este Marița noastră, dovedindu-se totuşi că sunt idei de-ale filfizonului 
Dinicu Ghizdavu, bunicul său romantic, însă Emily, micuța ochelaristă de la 
Santa Diana din California noastră, nu înceta a-l chinui cu reproşuri civice şi 
umanitare, cum că de ce n-a luat atitudine, de ce nu s-a implicat de îndată, 
constatând în presa din octombrie 1941, că doar lucra foto- şi cinereportaje pentru 
Ministerul Propagandei, sintagma purificare etnică, de ce n-a pus mâna pe telefon 
și nu s-a folosit de firul roşu ce-l lega de Mareșalul, ca pe orice alți contemporani, 
să-l atragă măcar atenţia asupra unei informaţii de importanţă capitală pentru 
numărul victimelor, anume observația expertului Alecu Ghizdavu-Şaraga în 
probleme sovietice, că deşi în Transnistria noastră practicile exterminatorii vor fi 
probabil de natura celor din Gulag, nu s-a ţinut seama de faptul că, spre deosebire 
de Basarabia și Bucovina Molotoviană, unde Bolşevismul n-a lucrat decât un an, 
în Transnistria această ciumă roşie durează de peste patru cincinale şi atunci e ca 
şi cum ar fi trimise acele familii cu copii, bătrâni şi bolnavi să se descurce 
alimentar în Deşertul Roşu, ajungându-se până la urmă, când cu revelaţia privind 
Orfanii Transnistriei, de care s-a ocupat un Fred Șaraga, la mare dilemă un Bratu 
replicând whataboutistic think tankului său cu contra-întrebarea dacă nu cumva, 
dimpotrivă, cu pragmatism naţionalist regretabil, s-a decis la Cabinetul 
Conducătorului Statului că ori îmbunăm Fiihrerul nostru, care e loial, cu această 
aliniere de Weltanschauung, ori vom obţine acelaşi rezultat sacrificând departe în 
Răsărit tot acelaşi număr de oameni, dar de flăcăi de-ai noştri, şi vine atunci 
întrebarea tragică că care bun român, având a se confrunta solomonic cu dilema 
că ori fraţii săi, ori nişte străini care tot aşa ar proceda cu noi, să nu aleagă întru 
tăiere „vâscul care ne-a sugrumat mai multe veacuri stejarul“, arbore falnic pe 
care, în calitatea sa de proiectant de cimitire de eroi căzuţi în Războiul Sfânt, 
locotenentul de cavalerie Ghizdavu îl pune să-şi scuture frunzele a onor peste 
crucile albe de mesteacăn, umede de rouă ca de lacrimi reci, indecise, să cadă au 
ba, și cine tânăr fără operă povară de o viaţă orientată nu s-ar logodi cu moartea, 
anticipând să-şi scuture frunze de stejar Copacul, de la Mamaia, peste crucea de 
cavaler de fier în contra bolşevismului dărâmător de biserică şi de dreaptă 
rânduială românească, al dracu dom' Marius, ascuns după măceșul înflorit, 

precum se ştie până şi-n cercurile frecventate de celebra eseistă Clara Honig, fostă 
poetă înainte de Auschwitz şi Koltma, fund un om al drumurilor în pustiu şi întru 
des-ființializarea, prin desfiere, a României Regale Mari, indecent-de-norocos, 
cum reiese orbitor din detaliul biografic descoperit de Răzvan Hristevescu şi 
elucidat de Maradonel Zamfir-Frișcă, într-un tâlcşou moderat de consilier 
prezidențial sovietnik primului ministru și Hoffrat al primarului general, eseistul 
deontolog Terente Frunzăverde, cum că indiferent ce înscrisuri compromițătoare 
ar fi distrus Mircea Focşăneanu la Berevoiești, o anumită carte de reportaje 
privind eliberarea Basarabiei şi Bucovinei ar fi luminat ca un putregai verzui din 
toate bibliotecile, dacă, dacă... nu s-ar fi întâmplat altfel, şi anume cum arată că 
aşa a fost să fie abilul memorialist Horea Bratu, în cele 1681 pagini dactilografiate 
ale aşa-zisei re-scrieri în correctitudine a Războiului Sfânt, opera pierdută sub 
Casa Norodnică de Artă Formalistă, a cărei locaţie-n mahalaua ultracentrală a 
Capitalei a inspirat ascetului Damian viziunea unei deshumări cu tehnologii 
nedistructive, satelitare, deci americane, inclusive, subsidiare la un moment 
jubiliar, cum ar fi pentru 10 Mai 1945, când poate BOR, adică ce numeşte el Fiica 
Risipitoare, ar rebăga orga bizantină-n lăcaşuri, ca şi un joc mirific de lasere, ah, 
memoria, vreau să zic două cente de ani, adică două generaţii, au poate una 
singură pentru homosapul acestui mileniu trei, aşadar 10 Mai 1945, uf! 
senectutea! vasăzică în pustiu de nedescris 10 Mai 2145, duşilor, când povestea 
nu va mai interesa pe nimeni, Istoria fiind în adormire, de fapt în scleroză, Roza, 
cangur complăcându-se într-un fierbinte monolog interior, căci patriotismul se 
învaţă la Academia Militară, nene Trahanache, nu la Facultăţi, la edituri, la coana 
Joiţica sau în muzee naționale reparate la infinit, dar ornate cu Karikaturi ale 
Etnogenezei, şi atunci scris-am eu, vornicul Grigorie Căinaru, pe aerodrom la 
Singureni - Bălţi, inițial documentându-mă asupra astă apostatistică o istorie pe 
apă, şi să te fereşti de apa care doarme, 1681 pagini albe de să mai citească 
0.001% din absolvenţi, De la MK la MEA CULPA, ci să nu mai fie cu aşa putință 
ca un fluture anemic de molie din Birobidjan, să declanșeze în marele salon 
american al nepotului meu, senatorul Gogu Ţăpoieşu, cu doctorat în Şcoala de la 
Frank-Furt, secretar de stat al Narkomului de dat educaţie României Needucate, 
nesimţite, şi şef de secţie şi selecție la Sovietul Comisarilor Poporului pentru 
Istorie Exactă pentru postaci şi boţi, om cu unsprezece manuale alternative, şi de 
auxiliare cu teste, candidat ipotetic la președinția Respublicii Democrate 
România de Est în nădejdea obiedineniei ca sub Cuza cu Republica Federală 
România de Vest, mergând pe delicatul principiu că să conservăm ce a fost bun 
în catering, sănătos, justă măsură, secţiune de aur, în kommunizm, iar în kultură 
e loc pentru toţi, inclusiv pentru stalinismul manelar ce iese pe geamurile abiurilor 
de teren, chiar pe bulevardele prospekt ale mahalalei centrale a Capitalei, cum așa 
şi cere Foaia de Parcurs primită, imperativul major al epocii noastre, toleranța, 
multiculturalitatea, inclusivismul, cu atâta încăierare cu scutierii studențimea 
occidentală cucerind recunoașterea principiului faptului divers că e interzis să 

interzici, cu excepția unor excepții, molia din Birobidjan, pustiul eminescian din 
Las Fierbinţi, nu maneaua, șuşaneaua, ioi, bancul de-l auzii eu la nepoţei, dragu 
mi-i mie de ei, pupa-i-ar taica pe role şi pe harlei, dar după bătăiță, cine-ar avea 
curaj să le-o aplice, că ruşinică-i să-ntrebi pe forum, în netul primitiv 2003, tu 
student, de ce aveau camerele de gazare de la Auschwitz pâlnii cu... unsprezece 
găuri? şi să răspundă subtil ăl mai smart friend că fiindcă jidanii au doar zece 
degete! banc cretin dintr-o categorie cretină, ca câte altele, sau cum ar fi ăla că 
deosebirea dintre un evreu şi o pâine e că ea nu dă din picioare când o bagi la 
cuptor, primitivism? simplă hpsă de educaţie școlară? de acasă? şi de ce nu? din 
partea societăţii întregi, care dispune de televiziuni, de ziare, de instituţii de 
cultură, hai, bă, că sunt scornite şi băgate tot de ei, motivând să ceară finanţare 
oengistă de la Guvernul xenocraţiei, chiar dacă monstruoasa coaliție dintre 
șpagocraţie și cleptocraţie a optat din start, de la Congresul al XV-lea al PCR- 
FSN-PSD-Zeamă-de-varză, din 22-25 decembrie 1989, pentru o vastă politică 
permanentă de Moarte Intelectualilor, aplicată cu bâta şi subsalarizarea, cărturarii 
citindu-se între dânşii, înconjurați de un zid de muţenie, astfel de neîmpliniri 
putând ancora România pe loc, la Vâlcov, lângă Ucraina, în timp ce val după val 
galițienii tot intră în uie, Schengen, vize USA, ajungându-se la marasm pentru că 
când glasnostul regulând mai mult anal decât oral perestroika a generat 
mandavoşkă, păduchii cocoţați în capul nespălat cu şampon de urzică al Țării au 
avut dificultăţi de receptare la ce urla golănimea Pieței Universităţii, fenomenul 
explicându-se însă lesne marxist, pe baza reflectării în pustiul istoric cabalistic, a 
relaţiilor de proprietate în conştiinţa șpago-cleptocrației, în cea mai sovietică, 
Cică, dintre respublicili sovietnice nici cirip că s-ar fi putut întâmpla altfel, decât 
în ordinea didactică firească, de la contemplarea vie apacă, că nu ne vindem ţara, 
la gândirea abstractă puwakă a fofilării noastre în uie, ca singură şi ultimă cale de 
a evita devalorizarea, prin incompetenţa clasei exploatatoare, a capitalurilor 
apucate pe apucate, când s-a băgat şi-ntr-o oră totul s-a dat, astăzi în jur fiind mai 
degrabă inteligenţă străină, de la săpun muncitoresc la absorbante, ceea ce pe 
Marius Ghizdavu, spre deosebire de Cezar Bogza, Noveanu, Damian, Băluţeanu, 
Alin Vişan, Lina, Nuţa și alții, nu-l interesa, pentru că la 1 Decembrie 1992 el era 
deja duuus la Sonnenheim, nu-n Strasbourg dar în Alsacia, ca să-şi aranjeze cu 
Frida, Dorothea şi Clara viitorul Şcolii sale de Recuperatori, ce n-a fost să fie la 
Lw6w, apoi s-a întors la Basel la fată, apucându-se în Atelierul Ernst Barlach, 
pus la dispoziţie de ginerele său generos, Hans Morgenstern, peste Rin, în 
Calogstrostrasse, în Riehen, aproape în Germania, să pună pe hârtie, pe pânză şi 
pe computer acea OPERĂ pentru care rămăsese în Galiţia Mare, ca Lebensraum 
cultural românesc dincoace de Cortina de Fier, şi avusese, mda, un memorabil 
acces de plâns cum numai la Gumrak, în încercuire, de Ziua Naţională a României 
Regale Mari, în timp ce tot figura ce-avea el în cap, care era concepţia lui, 
începând cu un desen, apoi gravură, despre o gravidă ce venindu-i sorocul de a 
naşte, fie şi o fiinţă umană, s-au găsit un homosap să-i lege picioarele, ştiinţa unor 

astfel de fapte ale Omului de-a lungul drumului, aducând pictorului nostru o 
superioară putere spirituală karmică de lapislazuli, capabilă de să se retragă el din 
istoria-n adormire-după-trezirea-vremelnică şi să contemple fără nicio urmă de 
surâs, ca într-un documentar de reală tembeliziune genială, cum nişte pitbulle 
devoră mârâind o fetiţă-n rochiță stacojie în mediu alb-negru, martora Dorothea 
Schlauberger d'Esgrignon, cu care acuzatul a şi trăit în 1935-1939 la Paris, la 
Pribegi și-n Europa vremii, inclusiv în Reichul artei degenerate doar în ochii 
politrucilor naziști, amintindu-și cât de puternic impresionat a fost tânărul 
expresionist român ce-ar fi trebuit să studieze cu Otto Mueller la Breslau, dar n- 
a fost să fie, şi atunci s-a format la stânga, la Iaşi, pe lângă tot atât de delicatul 
Tonitza, după cum la Chişinău luptător naţional în preajma sculptorului 
Plămădeală plămădindu-se, aşa înfiorat de arta pacifistei din Kânigsbergul nostru, 
Kăthe Kollwitz, încât educația mâinii şi-a făcut-o reproducând la nesfârşit nu 
numai ciclurile vădit antirăzboinice Moartea, sau Războiul, ci şi pe cele de aţâţare 
la lupta de clasă, cum ar fi Răscoala țesătorilor, Războiul țărănesc (1902-1908, 
cu posibile ecouri din Rusia lui Gorki și din România lui Caragiale) sau, hm, 
Proletariatul (1925, când Esenin se lămurise), atât de rău prevestitor receptând el 
totul încât, invitat de cancelarul Adolf Hitler, de colecționarul Goering și de 
marele portretist de femei Adolf Ziegler, la Expo Entartete Kunst, nu s-a sfiit să 
caute pe sculptoriţa căzută în dizgrație, pentru a-i lăuda Turnul mamelor şi Pietă, 
îmbărbătând-o deşi iubea mai mult graficiana, după cum de la marele Tonitza 
preluând tema Ce contingent ești, camarade? dintr-o caricatură cu scheleţi 
zombitori din Socialismul, a realizat şi el variaţiuni și studii de expresivitatea 
tigvelor, dovedind că pot şi craniile noastre, chiar roase de vulpi la Poltava şi la 
Harkov, să exprime îngrijorare, maternitate, revoltă, tot aşa analog la fel contele 
Marius Ghizdavu, pe proprietatea sa de la Pribegi, pe Râul Negru, a dus până-n 
pânzele albe o imagine memeu, o găselniță găsită de pacifista Kăthe Kollwitz în 
accepţia postmodernă de feministă, cu o gravidă căreia 1 se televizează ce-are-n 
mitră, reieşind la RMN că pruncul exersează mușchii faciali, hermeneutica 
optimistă-n istoria fiarei umane cetind aici-şa că posibilul alt Vişinski-Freisler 
(Prăsident der Volksgerichtshofs: Das Strafrecht ist ein Spiegelbild der seelischen 
Haltung des Volker. Wir sind Soldaten der inneren Front. Die Pflicht der 
deutschen Nation und jedes einzelnen Biirgers ist es, Rassenhygiene au 
praktizieren; deren Verletzung ist gleichbedeutend mit Verrat.) sau alt Molotov- 
Ribbentrop (Auch im Frieden ist Krieg. Wer das nicht begriffen hat, kann keine 
Aussenpolitik machen.) s-ar îndeletnici cu a surâde-n lichidul amniotic cum că 
Ialta sunt eu! he-he! auzi, ia! făt surâzând frumos în pântec Cosânzenei gravide, 
dotat însă de graficiana nordic kaliningrădeană cu cizme, manta, mai ales cască 
de fier, de tăios oţel Krupp stalinist, destinul unui astfel de prunc urmărind în 
variațiunile sale, pe așa temă ce-i rănise ca o schiță de brandt imaginația, 
melancolicul Marius, ba punându-i în mânuţe balalaică, al cărei disc cu cartuşe 
pare o monedă de aur, ba-n picere cizme ajutor de război pentru divizarea- 

bolșevizarea României de la britanici, ba doar casca ruginită perforată de glonţ și 
străbătută-n Codrii Orheiului de floricele mov-violet regal Lamium purpureum, 
ba chiar mare filosofie, sub şocul trecerii Prutului, el fotografiind abia în 4-12 
iulie 1941, cu tot cu dezordinea românească a începutului, când la poalele 
Țigăncii 1 s-a arătat cu dispreţ un „soldat calmuc” de care se zicea c-ar fi fost 
împuşcat de un ofiţer cekist SMERŞ (fireşte unul tipic „iudeobolşevic”) pentru 
lașitatea de a fi fugit, cMepT5 IMnHoHaM, de pe nişte poziţii unde inamicul 
cominternist, avântat întru cucerirea şi bolşevizarea ireversibilă a speciei noastre 
de pe toată planeta, avea superioritate materială şi morală (sensul istoriei în contra 
popoarelor inferioare rasial galițiene și angkoriene, cedate de marele capitalism 
micului experiment marxist, şopti Grig, care Marx e intelectual cel mai mare bou 
din istoria gândului, c-a devorat până i s-a-ntristat carnea toate cărțile din sera 
circ sala rondă de la British Museum, azi aruncate că nu mai citeşte nimeni 
nimica, şi totuşi a teoretizat crima, dictatura proletariatului, cum că analfabeți 
din toate ţările soiuzguleaiţi-vă, fără a anticipa nici masacrele, nici cultul prostiei, 
astfel justificate, că ce zice Goiciu e levigat din toată gândirea umanității, nici 
stagnarea vegetativă a economiei planificate, înarmat până-n dinţi cu busola 
busolelor, materialismul istoric şi dialectic, dă-l în pizscika mă-sii, c-a anticipat 
Gulagul, dar nu i-a păsat, zâmbi protector Lavrentia Clătici, de la care Marius, se 
pomeni cu mult bine și apărătură, când i-a facilitat Expoziţie Personală în 
octombrie 1980 sau 1987 la Casa de Cultură „Friedrich Schiller”, trimiţându-i şi 
critici să-l laude, care origine nomenclaturistă să fie damă bună nu te-așteptai, 
decât azi de la oricare alt epitOM de cultură autorizat să se metanoizeze live la 
tembelizor, cu test de sarcină ideologică de import, de feliat pib la minister de-al 
culturii, niciunul neangajându-se cât Lavinia-Stana, că a-l face bou bălţat pe Karl 
Marx nu e neapărat blasfemie, pentru că legătura deterministă în absolutul ideii 
de reflecţie, dintre fluturele de mină Baterflavius kolyma şi, repercutate la Piteşti 
inovaţiunile reeducaționale dulgheberialiste, e vagă din motive cuantice, impulsul 
cauzal nu numai amortizându-se pe parcurs, dar de îndată ce s-a micşorat sub 
cuantă, apăi nici nu mai poate fi ingurgitat de cine trebuia să sughiță determinist, 
inepuizabilitate a atomului care nu există fără înregimentare totalitară dialectică 
idealistă relativă la giganticul proiect umanist al lui Jean de Ferentari, MAREA 
RECUPERARE, combătând măcar pe Narcis Moga când atribuia el lui Marius, 
ilustrând-o cu scena întoarcerii la origine, unde tătic înnebunit, boierul figurează 
Spânzurarea Murocikăi, exact pe când ucraineanca fecioară ar da naştere, însurită 
brusc, unui cap de Marx Bărbos Înţelept Bătrân încă din startul împăroșat, vorba 
universitarului montaniard Doru Băluţeanu, de semna Tristan, wagnerian ca şi 
fffii-ssu, cum că de n-ar fi fost Marx, cu nevoile sale de radicalism cutezător până- 
n rădăcinile jneapănului, apăi cert că n-am fi avut nici pe Stalin, nici pe Hitler, 
Nici alți tupeişti, ceea ce Iancu Noveanu exclude că o operă de om e mai mult 
decât una de fluture, legea progresului urmându-şi haotic zigzagul spre sfârşitul 
istoriei, al cărei monolog adormitor după postalcoolica trezire e poate şi o 

înşiruire de enunţuri tipice stărilor comatoase agonice înainte de, după Războiul 
Expresionist şi Războiul Existenţialist, Războiul Excesivist, purtat exterminator 
de nişte armate superselecte, artificial inteligente, compuse doar din filmogenici 
Terminatori, identificaţi 7, 2, 3, ... n, tot are coşmaruri profetice cu hubotiţe bigote 
ieromonahul Damian, torționari marșrutizați a căror misiune va fi, în UE sau pe 
toate meridianele pe unde-or fi mişunând, împuţinarea românilor, ca neamul prost 
galițian excelând încă de la neprimirea-n Schengen în cumularea de dispreţ şi ură, 
atât pentru calităţile sale fotbalistice, cât şi pentru cele spirituale ale câte unui self 
made man, Homo solus ce substituie onanist Cultura isterizată, prin subfinanțare 
dinadins abandonată Nefu, nefuncțională încă din primele ore ale Năpastei, în 
noaptea de 26 spre 27 iunie 1940, în dramaticele ore cât s-a întrerupt până la Pulex 
irritans pe tot ecranul tembeliziunea, în timp ce pă firul roşu, ulterior ombilical, 
dintre Palatul Regal și Palatul Cominternist de la Kremlin, nu mai curgea nimic, 
iar pe Jgheaburile către Națiune doar cenzură, nu vă adunaţi, băi, şi nu criticați 
dictatura regală, că pățiți lagăr, sugrumări, execuţii ca legionarii, ci basarabenii şi 
bucovinenii să afle zvonistic de Invazie, fiind starea de graţie nepăsare când se 
desprind fluturași cupidoni dupe cartuanile prezervativelor date prin pudră de 
orez cu bob lung şi se metamorfozau în gărgăuni excitaţi a poleniza dedesubturile 
Istoriei asudate, sarmalele ei îmbujorate de rușine că s-a cam terminat cu Eroii, 
în 2023 la București mai fund „erou“ doar eroul primarilor, primarul Colectivului, 
căci mumele exaltante a idealism romantic sub orologiu noaptea jumătate se vor 
stârpi, care e semnul cel dintâiu al Uitării la noi la colectivă la Autoelită, deci al 
substituirii mitului eminescian cu cel caragialesc, România Regală Mare fiind un 
kkt uscat, mit despre un Neam de secături alcoolice, cari nu puteau face nice 
războiu, nice întregiri, iar așa râs la mormânt nu se cuvine nici la nişte gloabe 
globale, pen' că-ntre mofturile Belitei Epoci şi postEpoca-de-post Cea, stăruie ca 
un nor cadaveric apocaliptic milionul de morţi al Războiului pentru Întregirea 
Neamului, deși Muhală Muistu s-a întrebat dacă plus tragica tragedie a tragediilor 
celor mai tragice din punct de tragere tragic, Năpasta din 1940, cu Războiu Sfânt 
strâns asociat, care presupune teritorial ca şi cum te-ar făta mă-ta Istorie dintr-un 
uter sfârtecat, iară la cap bancruta, mentalitățile mizeriei, de mai bine ai 
psihanaliza dacă fost-au ei fericiți au ba autorii „suspecți“ de-ai lui Maradonel 
Zamfir, unii demascaţi ca incorecți şi de dr. Mihnea Bazalau, alţii în verificări pe 
lista celebrităților, inclusiv Marius Ghizdavu pe măsură ce steaua sa purcede a 
începe a căpăta o anume valoare catellană de piaţă, de unde şi atacul virulent ca 
cu cerneală vitrioletă al lui Narcis Moga pe probleme biografice, ca vecin de 
moșie, ca Valea Ursului Brun faţă de Valea Râului Negru, respectiv și respectabil 
conferențiarul Răzvan Hristevescu, care se ia de „operă“, găsind reminiscențe-n 
creația de peste cincizeci de ani a foto-film-reporterului de cavalerie antibolșevică 
lucrător cândva pentru Ministerul Propagandei, la care nepoftita Larisa Rîbalovna 
răspunde că altfel trebuie citit portretul pe care i-l colorează cu nechezol a armăsar 
în spume surâzător, pictorul de la Sonnenheim, unui zbir de lagăr de la Coasta 

Galeș, după nenumărate variante, cumu-i aspra poietică a nonagenarului 
ultraexigent ca şi cum ar fi nemuritor, taina pierderilor de memorie ale senectuții 
fiind tocmai uitarea Morţii ca să poţi crea, nu şi a morților, mai cu seamă a Eroilor 
nu, fiindcă nu poţi fi erou antibolşevic în Europa, trăsăturile acestui Gogleaţă, se 
oftica Larisa, par alese de pictorul naționalist rromân tipice ale marii masse slave, 
care slavi ziceau naziștii „se înmulţesc ca insectele, punând Europei o problemă 
nu politică, ci biologică“, entomologică chiar, necesitând a se cerceta la San 
Francisco, la Augustus, studiile despre viespe conduse de Wojciech J. Pulawski, 
Department of Entomology, California Academy of Sciences, Golden Gate Park, 
din Breslaul lui Voicu Ghizdavu, ce balizează la nord Triunghiul de Lapislazuli 
al strategiei culcuşului Naţiei, la adăpost când îi vine a făta cultural, fecundată de 
pustiul istoric căruia 1 s-a opus Petru Rareş cel Mare şi Cult, cu atâta energie, 
inspirând şi pe Petru al ruşilor, tocmai pe Neva, însă nu şi pe al kaliningrădenei 
fiu, al kânigsburghezei de stânga Kăthe Kollwitz, pe Peter, pe Petrică, căzut însă 
nu-n Galiţia cea expresionistă cu asupra de măsură, ci spre Flandra poate, şi vine 
timpul să te hotărăşti, singur ca Franz K, dacă Neam pe cale de dispariţie, 
Kakanie, cum Imperiul Habsburgic, prin legislaţie ce stipula tăierea limbilor, 
dualism năruit din pricina asiatismelor kimirseniste ale Budapestei, chitite a-şi 
asimila minoritățile, sau Neam în curs de întregire, dinspre Mica spre Marea 
Unire, acest Gogleaţă de peste Nistru, cu ochi ca ai lui Tolstoi, albaștri tulburi a 
vals Weg ohne Staub de frații Strauss, nemoșteniți de prozatorul fluvial Grişa 
decât în forma verde de stepă nogaic-calmucă, dezvoltă criticul Tudorel Bălu, 
continuând că, după desenul ghizdavian, avem de fapt... un Gogoleaţă, iar 
ucraineanul Gogol se ştie că se citește Hohol, cum Hitleraş e Ghitleruşa austriacă, 
ceea ce înseamnă că prin accentuarea în tuş a trăsăturilor slave, inclusiv nasul 
roşu de basamac, pictorul de Război Sfânt Marius Ghizdavu sugerează plastic că 
relele de la Bug au fost comise numai de banderoviştii ucraineni, poate chiar la 
ordin, în scopul conspiraționist al compromiterii celui mai mare război din istoria 
românilor, Războiul Sfânt, prin care s-au conturat în linii mari graniţele viitorului 
RomânoReich, spre care mandavoşka trebuie să ţintească offshore, în viitoarea 
sută de ani, ca să nu se mai vorbească decât de Wer hat das Recht, iiber dieses 
Land, de la Adriatică la Caspică şi la Persică, zu herrschen? Ver, Rumăne?- Kein 
anderer als du! Pontul devenind lac românesc, răzbunându-se spusa odessanului 
Andrej J]. Wyschinskij către amărâtul Roland Freisler, la New York în 2001, cum 
că Jalta, das bin ich, la care Fiihrerul, care e loial, a replicat canopist de sus din 
foliajul carpenului, cu veşnica invidie a nazismului pe, necombătută, globalizarea 
bolşevismului, cum că Der Freisler wird das schon machen, das ist unser 
Wyschinskij, sculptorul întocmai ca Rodin, Andrei Hurmuzacov, bun cunoscător 
al rutenilor bucovineni, susţinând însă că pictorul Magh de la Sonnenheim şi-a 
îndeplinit dostijenia de a figura doar tineretul neştiutor şi capabil de orice, care se 
dixtrează şi se râde că n-are gazatul unşpe dește sau că dă din picioare-n cuptor, 
imaginându-și o ardere de viu, deci DEJA mergând cu gândul MAI DEPARTE, 

ceea ce Mihnea Bazalau nici nu vrea s-audă, citându-l pe profesorul Vodcă 
Micşunel al Emiliei Tomoioagă, Infractorul Infractoarei, atuncea când s-a 
exprimat, sesizându-se Inspectoratul, Primăria, și prefectul că — în raport cu 
milenară a României, adică cel mai needucat tineret, cum dealtfel Marius însuşi 
nu se excita la „inocenţă prin incultură”, nici ierta, ca fost distrofic la Canal, 
cunoaşterea din auzite a noțiunii de „musulman“, cum rezulta din alt banc 
criminal de război găsit de el sau de Clara Honig pe web, la români, 2003, cum 
că Mengele, care era un mascul carismatic hollywoodian ca şi Keitel, prezentabil, 
cântăreşte la Auschwitz pe platou nişte evrei, cu onomatopei ca Ooo! Ooo! nouă' 
ş' trei de chile! excelent! excelent!... Următorii 10, vă rog!... Hă-hă-hă-hă!... Ei, 
nu mai face, dom'le, atâtea valuri! îl combătea pesimist universal popa Tani, 
paradoxal mai umblat-navigat pe Internet, chiar la Pulaski KKK, Tennessee, 
decât submarinul amiral Vladimir Vissarionovici Clătici, c-am cules eu bancuri 
cu negri opresaţi rasial şi rasist, cel puţin tot atât de hâde, ceea ce nemuritor şi 
rece-l scana RMN pe filosoful istoriei posthumanist Ioil Borgiah, întrucât el, 
pripăşit în Marius Ghizdavu ca esenţa-n aparență, supraînvățase mebic să se 
retragă dezaxatarataxat după fiece stadie pe drumul lapidat al Istoriei, pentru a-şi 
contempla ca prin ceaţă pe Via Appia asinul meteoric sau athonit şi a conchide 
că matematicianul din gorodokul Piteşti al mareșalului lon Antonescu, Raul 
Lecca, scriind cu fecala îngheţată ca cu tibișirul pe murii mucegăiți ai geolei 
marxiste că homosapul azi e o funcţie monotonă descrescătoare, definită doar pe 
un interval de prosperitate, avusese dreptate doar în subsensul existențial- 
ontologic posterior sieşi, că la prima foamete, ăştia din mall, spre deosebire de 
ăia din bibliotecă, se vor genocida unii pe alţii purcoi, de îndată ce calitatea vieții 
ca trai, va reveni la ppparametrii PPP din 1989, rafturi pure în esenţa lor, foarte 
apreciată, deoarece îndoliatul conte pierduse cel mai mult, aproape toată Averea, 
după Războiul Sfânt, chiar dacă nu făcuse stagiul complet de reeducare în URSS 
și la noi în RSS 17 Românească, ca Noveanu, Damian și probabil Bratu, nici nu 
se dase la fund ca Tudorică Băluţeanu, prosper măcelar şi bucătar în Oraşul-dr 
homeodacopat Petru Groza, viitor critic Tudorel Bălu, după cum nici nu se 
grăbise cu motocicletă 1] spre mormânt socotind, ca Grigore Căinaru, că tot ce 
vine peste 1681 pagini, cât avea Războiul său cufundat în pacea de sub closetele 
de confort lux ale parlamentarilor, este viaţă personală liberă, după ce-ai Govorit 
Moskva adevărul, liberă ca a flu... fluturilor pregătindu-se de perpetuare 
survolând lanuri mănoase lîsenkoist, de kok-sagtz tetraploid, și albastre peticele 
de in peste sârma ghimpată a aulului Kok-Terek, regiunea Djambul Djambaev 
din Kazahstanul octoploid, unde începe cu ameninţări de metastază Pustiul, azi 
loc de pelerinaj măcar cât Sighetul nostru, fiindcă Partidul Maximalist 
Cominternist găsise acolo ţarc de exil pe viaţă lui Soljeniţin, sub cele mai mari 
clare stele, dar Pronia o vrut altfel, de-a ajuns şi să-şi frâneze Roata Roșie, pentru 
a recapitula relațiile dintre rusnaci şi jidovi, fiind pulverizat, de la Harvard, din 

public, de codana Emily Ghizdavu, care l-a apucat de barbă şi de partea cea mai 
vulnerabilă a situaţiei, cum că un antikommnniSSt iaște o sabakă şi că pensionarii 
să stea-n banga lor, că-i cată de la Servicii Funerare pe-acasă, nu te mai apuci la 
etatea asta, din prof de fizică la Kok-Terek să predai şi istorie la Honolulu, mai 
ales că-ţi lipsesc principalele limbi străine, plus că arhive necoafate nici că s-ar 
găsi în Rusia, regiunea Kaliningrad, Găgăuzia sau fâşia transnistreană, principala 
obiecţie a Dorotheei Schlauberger d'Esgrignon fiind însă că, despre cum a fost 
tras pe roată roşie, în Gulag şi în cele zilnice, martirul norod al Rușilor, mai ţine 
ici colo „eseul de investigare literară”, dar când îi la o adică cum că de ce primul 
guvern Lenin era majoritar compus din minoritari sau că dacă-i incorect corectă 
imaginea cum că de fapt alții au implementat marxismul, prin poliglotul parizian 
Antioh Cantemir şi leninistul genevez Gheorghi Plehanov şi câţi ca voi, după 
zdrobirea ideologică pe Volga, a narodnicismului promovat de Zemlea i volea şi 
de, după contactul din 1877-1878 cu socialiștii moldovalahi şi bulgari, Ciornii 
peredel, atunci te izbești, ca-n coşmar de priciul blatnoiului de la căldurică de sus, 
de realitatea aritmetică a disproporțiilor expresioniste cum că tu, individ haraşo- 
intenționat, epitOM de cultură voluntar la seminţia ta decăzută din cusururi ale 
vieţii intelectuale, cât glasnostul reglând doar din gură perestroika, nu s-a mai 
atins în mandavoşka înjosită la doar Phrhirius pubis, luciditatea minimă necesară, 
pentru verticalizarea jocului după pauză, realizând toţi că politica de Moarte 
Intelectualilor, prin subsalarizare, rateuri, ură, deci prin frustrări, plus disprețul 
populaţiei că ăştia nu fură ca să n-aibă din ce da, neoferind optima opțiune 
fotbalistică dacă ai fi jubilat că Procesul Bolşevismului ar fi putut interesa cât 
Procesul Etapei, că poate şi copilaşii tăi de nu mai ştie ce să facă cu banii, ar fi 
putut beneficia mai târziu de o cultură funcțională, exploatând o forță de muncă 
mai calificată, încă de la vârste fragede putând îndosaria-n portofoliu şi-n 
curriculumul vitei probe de spirit critic cutezător pionier, ca al Galei Cobiliţă, 
care cu o trufie sovietică de la american la celălalt, valsează ca Nadia la bârnă pe 
ideea-de-înșurubat-în-cerebelul-gloatei, cum c-așa cum „cioroii” de pe plantațiile 
de in şi de grâu-mei- bumbac-hrișcă & kok-sagtz tetraploid nu se puteau suporta 
unii pe alţii „datorită nasurilor lor turtite“ contrar canonului schopenhauerian, ŞI- 
n loc să comunice prin dezbatere de idei la workshop, au început să cânte-n 
întunericul sclaviei, ca formă de protest existențial, tot aşa şi senilul reacţionar 
Soljeniţin, odată ruşii liberi a-şi alege din rândurile căgăbăului un preşedinte și 
oligarhii lui, n-a mai fost capabil, dealtfel ca mai toți disidenţii, inclusiv Paul 
Goma, Walesa şi Havel, a jumuli Libertatea, ceea ce ne înalță-n Autoelită pe 
NOOI, apucându-se zekul de ce nu trebuia, care structuralist este izomorf 
echivalent ca cum „cioroii”, debusolaţi la libertatea dată de Lincoln, au inventat 
Blues-ul neputându-şi administra Libresse'tatea profitabil, ci musafirul Marius 
simțind de la nepoţică că îi cazul să nu mai facă ca Soljeniţin niciun fel de gălăgie, 
tăcerea fiind în interesul tuturor din zarcă, își aduse aminte de punerea întrebării 
ca pe o interogaţie-n fort despre reduit, a baronului putkownik de justiție Făniță 

Ouşor, la un tâlcşou cu Adelin Barosanu, apropo de cujetătoriul de războiu Jean 
de Ferentari, că dacă în condiţiile de mediu intelectual aerat tot mai rarefiat ale 
Capitalei, Daseinul se mai poate deschide ca Da-sein spre Jilava şi groapa-de- 
gunoi-elevat hărăzită de Băneasa Vidrei, Nord contra Sud, fără unele precauțiuni 
acoperitoare în interesul serviciului, simplificat pe înțelesul de la Scroviştea, 
vrasăzică al norodului electoral cu sau fără TVA, ca o transmutaţie că un 
boschetar poate gândi naţional cu căpăţâna lui sau, altfel zis, că un coate-goale ca 
Dimitrie Bolintineanu chiar poate filosofa asupra istoriei, războiului şi păcii, din 
moment ce nu dispune de aer condiționat ca up-gradare, ca înălțare-în-grad-a- 
encefalului, aşa cum newyorkezii dețin toți, măsura el, meditând la ei, grăbiţi 
asfaltului ca întrecându-se pentru Cartea recordurilor, la buna guvernare a 
cateringului, nu numai pe culoarul pietonal de aproape trei metri, ci şi pe cele şase 
benzi de circulaţie, dinspre Sud McGuiness Boulevard (Brooklyn) legându-l cu 
Eleventh Street (Strada Elevului, în Queens), facilitând fetelor de la sere din 
Greenpoint să se întâlnească cu lunganii din Long Island City, începând de la 10 
septembrie 1954, când s-a botezat în plin Război-Rece-cu-Flori această 
superstructură podală Casimir Pulaski, preluându-se pentru a-i pedepsi pe 
români, că m-au slobozit în 2 ani nu 5 de la Canal de la Onești, numele cruciatului 
polonez de la Berdycz6w-ul apărat de el în 1768 vreme de 17 zile cu doar 700 
oşteni şi 800 civili, de trei ori respingând asaltul dinspre carpenul sur al 
Katarzynei II Wielka, apoi erou al Războiului american pentru Independenţă şi 
verticalitate, în urma căruia, URSS cu ajutorul puterilor occidentale, îndârjite a-i 
impune lui Eminescu o politică de porți deschise pentru emigranții din imperii 
deznaţionalizante, ne-a rerăpit 1878 Bugeacul cu tot cu Tatarbunarul de unde-n 
echinox a pornit spre gara Sărata, la 22 septembrie 1941, să-şi conducă soțul spre 
Odessa la moarte-n Caucaz, frumoasa farmacistă și mare farmazoană Eliza 
Elisabeta Liz Alexandrescu, bunicuţa Isadorei, clavecinista şi biografa de Basel, 
blondă turnându-i lui Emily, la Maestrul din Sonnenheim manifestarea-n Jew 
York, pe Podul Pulaski, a angoasei-Întrebării-nonconfortabile ca ființă rătăcitoare 
pe Drum, pepeni roşii, harbuji nu zămoșşi, arteziene sângele Eroului, dripping 
Pollock, prin casca găurită de glonț, apoi ruginită străbătută violet regal de 
Lamium purpureum, cam tot ce contează plastic, până-n drojdia inconştientului, 
părându-i-se că prin nori patrulează elicoptere, licurici, bipuri, de unde să-i vină 
o rachetă-n automobilo-solenţa Virginichii, dar cu optimismul borgiac dobândit 
ca bibliotecar la Alexandria noastră, cum că geniul este nu numai înnăscut ci şi 
predestinat, după ce a buiguit că EU şi cu Nadia, nu şi Simona, ce-am mai rămas 
mituri nepulverizate ale Neamului Românesc, în disoluție şi în descompunere 
termică fin catalizată, iar alternativă la mandavoşkă nu-i, n-ai cu cine, n-ai cu ce, 
la care jale aceeaşi tehnologie satelitară superinteligentă, capabilă să detecteze 
oriunde pe glob busturi sau statui ale Mareşalului, îl îmbărbătă cu tact maternalist, 
inscripționându-i pe gratiile celularului, împrumutat de nepotul Niel, următoarea 
dogmatică încadrare, de natură a nu-i interzice în viitorii zece ani titanic a voiaja 

transatlantic, cu amărâtul ăla din Capri, care o învăţa pe-aristocrata să-nfulece 
napolitane Dănuţ, şi să scuipe-n Atlantic, anume Regnul Animal, Subregnul 
Metazoa, Cracul (supraramura-subramura) Protostomia (omonimie prostinato/ 
ostinato, protocronism și Năpastă), Încrengătura/ Încârligătura Priapulida (tuburi 
digestive ceaușiste, roşii, cilindrice numai guriță şi rectum? niet! Arthropoda, 
tovărăşico! rozând altarele Neamului din oraşele tentaculare), Subîncrengătura 
Mandibulata (identificată de Bulă cercetând cu microscopul alb IOR infuzorii 
mandavoşkăi la Revo), Superclasa Antenata (adică blocul Tonola, al specialiștilor 
de Circ, unde s-a-nregistrat 'TO din Salonul nr. 6 plugarul Tolstoi explicând 
medicului Cehov, Războiul nostru Sfânt), Clasa Hexapoda (clasa a şasea, Insecta 
cu schelet extins), Subclasa Pterygota — ceea ce sincer uimi pe cărturarul Marius 
Ghizdavu, deoarece se aştepta a fi încadrat, precum păduchele apter de carte rară 
Liposcelis divinatorius, la apt pentru Reeducare, printr-o rerăscolire a fondului de 
Cartea Rusă, azi propulsat obligatoriu mai correct politic decât jalea eminesciană, 
înrădăcinată-n deznaţionalizarea sistematică, planificată, utilizând întreaga forță 
a statului industrial, precum în Basarabia şi Bucovina, a elementului românesc la 
sud de Dunăre, din Rumelia până-n Limasol, Haifa şi Trieste, oraș UE unde au 
făcut meditații la engleză amiralul Mikl6s Horthy cu Joyce pe uverturi de Franz 
L&har, cum ar fi Aurul Rinului, Valurile Amurului și Drum fără pulbere, în sensul 
că Lajos Kossuth, miel mioritic de aur, cu simfonice litere înfierate pe spinare, 
descifrabile doar de ciobanii vlahi maghiarizați, are două paşapoarte ca teroriştii 
şi e iubit de Marx tocmai pentru deznaționalizarea românilor din Ungaria statuilor 
generalilor românoctoni, conservare a esteticului cum că cine nu trece, din cauza 
viermilor de gălbează din capul mărit macrocefal al Țării, prin strunga străinului, 
apăi ăla să cedeze direct din comarnic fraţi şi surori, teritorii, iată de ce 
recuperarea, poate vremelnică, a Ardealului pare singurul folos al Războiului 
Sfânt, fiind din punct de vedere al Codului Eticii şi Echităţii, propus de general 
de propagandă Horea Bratu, chiar o absurditate geopolitică să satisfaci 
revendicările slavismului la Răsărit, dar să le persecuţi pe-ale bravei natio 
hungarica la Apus, deci se săturase, obosise, se senilizase, poate chiar murise, se 
sesizase a hoit şi oftase uşurat inginerul de poduri şi şosele Gary Glagoveanu, nu 
mai puţin genial decât inginerul avioanelor de vânătoare, căzut tot tânăr, Zygmunt 
Putawski, că toate aceste ciocniri dintre cele mai megalomanice parlamente din 
Univers, megacase de megasupraputeri, ridicau în atmosferă un fin praf de pustiu 
de demolări, de ce subclasa Pterygota şi nu subclasa, mult mai cu picioarele şi 
fundațiile pe pământ Apterygota? azvârli contele Marius Ghizdavu cât colo 
Almanahul Programului maximalist sadea de la Gotha, după ce înţelesese de la 
doamna cu cățelul că, dacă bolşevismul Hitler credea că l-a înţeles de la Marx, 
apăi disprețul rasialist în ce priveşte marea masă slavă e de origine Engels-ească, 
însă Lina și psihologul valet grăjdar herghelegiu Codin constatară, mirându-se că 
a citit cineva până aici, că stăpânul era vesel cu chef şi numa' nu se gudura către 
Dumnezeul ortodox, de bucurie că s-a-ntors, iaca, nevătămat şi că i se apropia 

Vernisajul de la galeria UAP de grafică „Podul“ din Strada Speranţei şi încă nu 
apăruse-n Le Monde niciun indiciu privind inițializarea vreunei campanii de 
demascare a sa, ca român neglijabil, dar de urmărit ca naţional-comunist de-al 
protocroniștilor şi, mai mult decât atât, fost fotograf de colecţii româno-germane, 
ce şi le şi vizita după 1992, salvate într-un fel de Minister al Propagandei din 
Războiul Sfânt de la Freiburg, lângă Basel, Sonnenheim şi Colmar, care Neamul 
Românesc, indezirabil în Schengen şi bun de înghesuit în granițele de la 1912, 
cea mai bună strategie după Năpasta din 26 iunie 1940 era, credea Alin Vişan, ca 
la 15 septembrie 1940, când calul bălan horthist El-Zorab a lăsat sărmăluțe de aur 
roşu montan pe străzile clujene, noi să declarăm, în spiritul primar agresiv de 
chersin odessos al geopoliticianului rusofob Voicu Ghizdavu de la 1 octombrie 
1938, un sfânt de război Reichului hitlerist, cu moarte fascismului italian, în plină 
campanie aviatică Goering la Londra, atrăgând toate Stukasurile asupra 
Bucureştiului Mizilului Iașului, ca şi tancurile sovietice la Siret Milcov, ceea ce 
nu atât opinia publică britanică ar fi apreciat, deoarece era firesc ca nişte indieni 
galițieni să sprijine Metropola unde a cugetat Karl Marx, cât presa americană nu 
s-ar fi putut abţine să nu ne semnaleze Lumii nobilul eroism de sorginte geto- 
dacă creştină, de-ţi venea chiar a zburda, Virginico, Octaviane, că Vernisajul e 
iminent în podul de flori şi speranţe de la Podul şi nici în Washington Post n-au 
apărut atacuri asupra Anonimului de la Sonnenheim, nu prea înţelesese el pe 
repede înainte şi pe agale îndărăt, că de fapt ele „nu se meritau”, nefiind decât un 
Neica Nimeni (I'm Nobody! Who are you? Are you — Nobody — to0?), „un don 
nadie”, nu o Nadie Comăneci în imaginarul heideggerian al gloatei mondiale, 
scanate fără ochelari printre gratiile celularului pustiu, clasa a şasea, Hexapoda, 
fiind la o conferință despre viespile bonapartice din meditaţiile tolstoiene la un 
blazon, a profului polonez Woiciech Jerzy Pulawski, celebru entomolog, din 
Breslaul nost' de lapislazuli şi-al filfizonului Dinicu (Denis) Ghizdavu, tocmai în 
Golden Gate Park, la San Francisco, la incisiva californiană Emily, pentru-n borş 
rusesc de vită-n sfeclă la Red Tavern, în Clement Street, ce tocmai își schimbase 
lucul tăindu-şi coada de vulpe est-asiatică, ciufulindu-se cu gel siberian și 
aplicându-şi lentile de contact Kkyotoyote, interpelând pe doctor Pulawski nu 
hymenopteric la năbădăioasa Sphecid Wasp, ci dac-a-ntâlnit în lunga-i rătăcire 
de teren, insectar şi arhive signalectic insecticid că-n şaranka de la Piteşti, pe baza 
păduchelui de carte rusă rară, Liposcelis stalinus divinatorius, prin metode pur 
naturist-ltsenkoiste, precocele biolog Raul Levovici Lecca, fiul chirurgului care- 
n Grădina Icoanei i-ar fi luat beregăţile unui violator-eliberator cu înfățișare 
elvețiano-hunică, ar fi schiţat cu ocrul fecalei, pe zidul salmon sienna, cum s-ar 
pute lamarkiza stahanovist, în numai două-trei cincinale, un fel de viespişoară 
fatală lagărului imperialist, capabilă să-și plaseze veninul ideologic exact unde 
trebuie, sub acoperirea de Phrhirius pubis, silind şi chiar siluind Lumea 
Occidentală la o risipire a energiilor şi vânare de vânt, giratoriu, cum recomandă 
și sonnenheimezul Marius Ghizdavu, cum că, Lichidarea Decalajelor sechele 

Războiului Sfânt cere Ruropei să supra-finanţeze partidele comuniste vestice, să 
mai stea ăia pe loc, aşteptându-ne, aşa că din înaltul satelitar, încadrarea-n 
subclasa Pterygota este definitivă. Ordinul?... Lenin!... Aş, Hymenoptera, cum a 
optat nepoțica consiliindu-se cu expertul melifer polonez Pulawski, subordinul 
Apocrita, mai toți Ghizdavii fiind mioriți meteorici, cu mijloc tras ca prin inel de 
vertebră, cu semnificaţia de elitocid şi cotlet că nu suntem câștigați la belciuge, 
familia când Sphecidae, când Homonoide, când Eminescidae, când Acioaie mai 
potrivită gălăgiei şerpuitoare alpin a tălăngii cu clopoței mioritice, subfamilia 
ciripitoare Pipilidae, genul Euranthropus, specia, de ruşine, val după val, că de 
unde exploatare corectă SINGUREI Revoluții din 1989, cea a europenilor din 
Timişoara-n sânge, ne aşeza lângă Havel, Walesa şi TOk6s Lâszl6 sus, de apucam 
Integrarea în primul val, ajunserăm să cedăm... românism, compensând-indexând 
barometrul nonreformelor, specia fecalidă FEuranthropus tardus ce vii, bade, 
târzior, categoric nefiind aşa de la natură, ci dându-se mai toată ţara la produs 
după atomizare-insularizare, din lăcomie primitivă de comisioane infime, cum a 
demonstrat la Kyoto acad. Ion Codoi, specia Euranthropus tardus dormind 
suprapusă până la confundare-copulare cu Homo peninsulanus yaltensis, drept 
pentru care în Expoziţia ghizdavă cu vânzare-cumpărare, de la New York, 
finanțată plăcându-i unui oligarh tabloul manieră Kramskoi, La visite de Tolstoi 
ă Proudhon en mars 1561, şi înşirată pe Pulaski Bridge, ca protest că Augustus 
n-a voit să liciteze să ia el Cafeneaua Capşa, s-o reabiliteze cu sală gratis la nişte 
boemi, reziduali politicii Moarte Intelectualilor, scriitori fără Casa Uniunii şi fără 
Muzeu, pictori fără sediu UAP, nici Muzeu de Artă Contemporană ca la Bilbao, 
nici Salon ca sub Regi, încât el n-a mai extras așa nimic din Contul Van Gogh al 
fratelui Octavian, ci trăia pe cont propriu, hipopotam dresor de rinoceri imuni la 
înțepătura tuturor viespilor studiate de Pulawski, pânze fluturând ca cămeşile-n 
nişte cleşti de plastic bulgar pe frânghie, nerezistenţi la apucăturile căţelii, fără 
fobii Le Monde - Washington Post că, şi dacă le-o da diseară Muhală Muistu 
mesaj despre Virginica noastră, c-am californicat cu ea, propunându-i în 1930 pe 
aerodrom la Băneasa să ne luăm brevet şi licenţă de piloţi, ca să zburăm printr-un 
albastru infinit în cuplu galițian, ca Zygmunt Pulawski şi logodnica-1 pictoriță, 
Hanka Henneberg, ei, mă cert? Fug la Kyoto? Deocamdată, nu-i pricină. Azi, 
doar o atenţionare insolentă de la Maradonel Zamfir-Frişcă, care l-a demitizat şi 
pe Nicolae Grigorescu, pentru Aracul de la Smârdan, cică nu mai e prizat azi şi 
nici mai ştie nimeni unde fuse Smârdanul (pe aerodromul Vidin), decât că-n 
Lipscani, Unirea lui Cuza din Centrul Vechi, Uliţa Nemţească azi Smârdan, 
ruinatul Hotel Concordia, unde a locuit şi Lev Tolstoi, o paralelă între, mult mai 
mici, tabloul eroic din 1875 al lui Jozef Chelmonski, Pulaski at Czestochowa, şi 
1995 Șarja de cavalerie a eroului Gary Glagoveanu, pornită de lângă Prut la 26 
iunie 1941, de la Țiganca Nouă (strada Mioriţa), peste Dealul Iepurenilor, cu 
intrare vijelioasă în Cania, paralel cu străzile 2023 Serghei Lazo, Mihail Frunze, 
Alexandru Marinescu şi Pavel Tkacenko, încetinind abia pe strada Eminescu în 

dreptul şcolii! Cică-mi recomandă Pia Filip să mă chiorăsc mai bine în Wikipedia, 
ŞI s-o las mai moale-n Lw6wul meu cu... bărbăția aia similară româno-poloneză! 
The skeleton has a number of typically female features, which has led to the 
hypothesis that Pulaski may have been female or intersex. A documentary based 
on the Smithsonian study suggests that Pulaski's hypothesized intersex condition 
could have been caused by congenital adrenal hyperplasia, where a fetus with 
female chromosomes is exposed to a high level of testosterone in utero and 
develops partially male genitals. Doar Tudorel Bălu mai insistă că, vezi, de-aia, 
pe la 1768, i-a luat Suvorov lui Pulaski tocmai Cracovia noastră ghiurghiulie, 
semn rău şi pentru Varşovia, căzută la 1794 (cu masacru de zeci de mii de civili 
în suliţele căzăcești), nu înainte de a fi fost capturat însuși Tadeusz Kosciuszko, 
a national hero in Poland, Lithuania, Belarus, and the United States. Deci cum 
fluturelui pekinez aripile, aşă fâlfâia cămeşa pe el, aşteptându-şi pedeapsa că nu 
omagiase la Ialta pe Roosevelt Stalin Churchill, nici Capitularea Necondiţionată, 
cramponarea de onoare sacrificând în exces români, germani şi japonezi mândri, 
restul fiind pagube materiale atrăgând profitabile investiţii de Reconstrucţie, după 
trasoare la firu' ierbii milimetric pe lângă bară, mai aproape de balonul de aur 
fiind Luftmarschall Arthur Harris, care asfixia copilaşi, mămici și bunei germani, 
luându-le oxigenul galițian pe felie de fosfor, precum şi Luftmarschall Curtis Le 
May, carele au sporit temperaturile la Tokyo de-au fiert în piscine prunci, mămuţe 
şi bunicuţi angkorieni, neliniștea neoexpresionistă ghizdaviană fiind dedusă din 
Teama că ai cu ce întemeia iar ură revanşardă pentru un scriitoraş de-un Mein 
Kampf 2, la actualele tehnologii, Eliza, Irina, Isadora, cu televizor, AL, wireless 
și tablete, ce-au fanatizat la junici Goebbels de la 1933 la 1943, realizându-se în 
două-trei luni, să zicem la 2051, an în care poate se va resovietiza ex-republica 
sovietică România, care după ce că unicul nostru istoric influent „a fost asasinat 
de naționaliştii înşişi”, şterse din Friends Noveanu pe Tudorel Bălu, azi nu mai 
avem nici literatură funcțională, în stare de replică măcar ea când se cufuresc boții 
Duşmaniei pe eroii noştri, deci mâine nu va mai fi literatură română deloc, din 
lipsă de comenzi banală, căci pe cale de dispariţie fiind, nu te mai trece nevoia 
spirituală, iar traducţiile nu fac un raft de Literatură, pe când un peisaj de pe Valea 
Păuleasca e admirat şi la Kyoto, dar ce insectă eşti tu, bă, Marius Ghizdavu, să 
judeci pe alţii din mandavoșkă, dacă pe tine însuţi nu te-ai putut cerceta cu acribia 
lui Woiciech Jerzy Pulawski de la Breslau, când ilustrezi semnând Marcel Proust 
Breslaşu o proză proletar cominternistă, despre cum şi-au exterminat trântorii, ca 
clasă, viespile sfecide de la subsuorile Podului Casimir Pulaski, doar Pia Filip 
putând preamări lesbianismul în rândul roiurilor de insecte sociale, ignorându-se 
c-a fost dactilografă la Ministerul Propagandei de Război, lordanca Filipescu, 
inclusiv la interogatorii cu prizonieri sovietici îndoctrinați până-n icre, dar ținători 
de cea mai dezinformată armată din lume, la convorbiri cu hâtrul moldovean 
Alecu Ghizdavu Şaraga, ţuică de Coşeşti şi trădare, habar neavând din ce unități 
fac parte, pe ce Front se află, în ce gubernie, cine e inamicul (în special a cădea 

la români îi deprima din motive ultrarasiste, propaganda sovietică prejirinovskistă 
în contra oricărui alt Naţionalism în afara unuia singur-singurel, tratându-ne drept 
lăieţi din Lazio ce din laşitate la 1940 am tulit-o din Basarabia ceea şi din 
Bucovina, pentru care provincii de la Ștefan cel Mare, după un an, când am găsit 
aliat, am mers până la a arbora Tricolorul dezrobitor, gest efemer tocmai pentru 
a sublinia efemeritatea bolşevismului, pe sediile Cominternului din Odessa, Kiev, 
Harkov, Lw6w, Stalingrad, Ialta, Scoci, Krasnodar, Groznii, Mahacikala), un fel 
de mare noroc fiind că penitenciaristul Marius Ghizdavu a fost format moral de 
tăticuţul lui, Voicu, fost prizonier în Alsacia la imperialismul Kaiserului dranga- 
dranga nach Osten, într-un necruţător dispreț faţă de germanofilii colaboraţioniști 
din Războiului pentru Întregirea Neamului, încât ca locotenent de cavalerie 
operator cinematografic călare, ca fotograf de artă sau pur şi simplu ca pictor 
impresionist şi expresionist de război sfânt, el niciodată nu s-a gândit să ilustreze 
secvență cu secvență Dezrobirea Basarabiei, nu de către Napoleon de sub 
hrăpărețul Kutuzov al Voina i Mirului tolstoic în patru volume, plus epilog cu 
două părți mustăţi budionnoviste, pudriera şi tabacherea, cum vapa şi dzicea 
Chouchou Moga, ci de către însuşi Aliatul... ăl loial, care va fi cetit în siurpriza 
stalinistă pe la spate, noaptea ca hoţii, în 26 iunie 1940, că Năpasta ce-i copleşea 
pe români va lovi curând şi Reichul, ca sfârtecare a mitrei culturale iluministe, de 
sub soclul leninist granit din centrul Kaliningradului nemaiputându-şi ridica 
niciodată, spre Helsingfors şi Christiania, creierul pane, Kant, filozoful păcii 
coexistențiale etern, dar şi ca o constrângere la a înghiţi istoria despre ceva-ca- 
ceva şi chiar literatura oase de cal de la ospăţul cuceritorilor, manifestând uluită 
indignare dactilografei Svetlana Filipescu, aflând că o precuvântare la Ard 
malurile Nistrului s-ar încredința lui Tudor Arghezi, 1918 colaboraţionist cu boșii 
ca şi Slaviciul Bucureşcilor, de-au făcut ei şi pârnaie-n mucegai, dar poetul 1943 
îndrăzni brusc foarte riscantul pamflet Baroane, când şi Marius s-au prefăcut 
agricultor, nesimţindu-se în siguranţă la birou la Ministerul Propagandei, unde se 
bârfea că bulgăroaica lordanka-Svetlana Filipova avea tatuaje intime, un fel de 
zvastică pe buca dreaptă, chiorându-i de la obraz pe admiratori c-ar fi un fluture 
asiatic de Siblag influent planetar, şi o seceră fără ciocan la încheietura fierbinte 
a coapsei stângi, dar deținem documente dintre cele mai învinuitoare cum că 
criminalul de război sfânt Marius Ghizdavu a aspirat în limbajul pe care-l 
stăpânea cel mai bine, acela al caricaturii culte, ca URSS să se umfle la 1945 mult 
prea mult, până la Elba, ca o broscuţă, și să plesnească, dar intuind totodată că 
sincronizarea dacă-ai-la-ce a Galiției Mari cu Occidentul, oarecum postcolonială, 
va fi migăloasă, explicând perestroicii glasnostul că mandavoșka purces-a de la 
bătrânescul a manduce egal a ghida, a conduce, a manageri, a ingineri financiar, 
a orienta estul spre vest, cu eleganță de adevărat conte el anticipându-i lui Mişu, 
imediat după aerianul Tidal Wave (înfrângerea americanilor de la Ploieşti, 1 
august 1943), că acum unii, poate chiar tipograful de la Mărţişor, cel mai târziu 
pe 30 septembrie 1943, se vor pune bine cu viitorul ocupant sovietic alocat nouă 

de amicii anglo-americani, doar idealiştii sperând că războaiele se câștigă cu 
resturi, fiindcă restul e tăcere, ca la temniţa Râmnicului Sărat, deci Literatură, 
adică un fel de istorie contrafactuală, singura din care homosapul mai învaţă, dar 
numai dacă citeşte, azi doar plătit sau condamnat la lectură silnică, căci nu-i mai 
arde nimănui ca malurile Nistrului a se mai interesa azi de Războiul Sfânt, într- 
un tsunami de atracţii, plus că autorul mai e şi ţepuit de un dubiu retoric dacă o 
lectură silnică, asudată și plânsă cu lacrimi de sânge pe 1681 pagini, e mai 
percutantă decât andreaua torționarului Ţyukel Adriean din Ce rău îmi pare c-am 
fost torționar, sau memoriile simianului Ghiţă Tabarcea, Binecuvântat fii 
Buchenwald legionar, presa licitaţiilor acuzând teza ghizdavă că, după anii Hi, de 
la Atlantic la Ural şi la Basra noastră tomaalimoașă, ce vine, uite că vine Lincoln, 
vine Lincoln pe furiş, binişor ca o pisică din ciclul Ruguri, Pisica lui Manet, 
văzută la lumina unui felinar, pe un maldăr de gunoi bucureștean, ea însăşi gunoi, 
şi a pictat-o, cu inscripția aurită Nu de chatte, explicabilă prin ghirlandele de ţâţe 
roze, după Olympia aceluiaşi Manet, din fericire domnul d'Esgrignon înapoind 
Creatorului opera dispreţuită dar conservată de pe la anul Front Popu 1936 până 
la 1993, romanele cavalerești neizbândind în literaturile-n agonie ale neamurilor 
declinate, decât cu autori mediocri și cu eroi migranţi în clarobscur, hărţuiți de 
cititorul indecent inexistent condamnat la compot de corcoduşe roşii pe canicula 
asta, totul în scopul unei reeducări cu finalități fără evidență clară, ceea ce pe 
problema obiectivului nostru Pictorul, din punct de vedere operativ, nu s-a prea 
realizat nimic durabil şi sustenabil. 


Pisica lui Manet, hi everybody, imn vieţii, în putrefacție rodul trebuie să 
cam fie unuia dintre drumurile pariziene, Narcis Moga nemenţionând dacă şi 
Regina Maria a văzut-o expusă la 1931, în sala Ileana de la Romarta Copulor, 
doar nouăşpe ani el, mai mult citind Cartea Românească, când meboizii însetați 
de geniu sintetic atât de necesar în ţeara lor salbatica, unde nu e gluar şi n-ai a te 
bucura decât onautist din propria carne spirituală de calitate superioară, ei trec 
atunci prin cele mai deşirante Heiligenstadturi, percepându-şi la Auvers-sur-Oise 
relativa mediocritate dinaintea unor sarcini locale, banale dar copleşitoare, ca pe 
un handicap maladie, cum surzenia la Beethoven sau nu deloc osteoporoza la 
Michelangelo, nici neîncrederea lui Christ în cititorul omniscient, că s-ar putea 
îmblânzi prin lectură silnică, mereu şi mereu reiterată, ca Meşterul Manole în 
pustie, mai trebuind şi o biserică necesitând spovedanii şi inchiziţ, şi un partid al 
demolărilor, apoi al rechinilor imobiliari, şi precum în Războiul Sfânt frontul i-a 
revelat un motiv şocant, Femeia Slavă, ca mumă a Neamului daco-roman, aşa L! 
Exposition coloniale internationale et des pays d'outre-mer i-a deschis ochii 

asupra semnificației de cameristă, a negresei în rochie roz, care aduce flori ca la 
eroii din războiul cel mai uşor de uitat, cel pierdut, era 1931 nu 1941, ceea ce nu 
exclude din proiectul de lege privind anticipaţia transhumanistă de politici focusat 
culturale să dai la popor doar norod, la rație, că din punct de vedere modelativist 
fotbalisticitatea protocropostmodernă televizionară, pe înţelesul gloatei, e că după 
ce infuzorii cocoțați fără legitimaţii nici înconjor, pe un traseu brăzdând cleios 
boltita romantică frunte, a României Revoluţionare, portret de jidovul rătăcitor 
Constantin Daniel Rosenthal, născut în Judapesta să studieze la Viena şi prin 
Englitera, cum ar fi trebuit şi Marius din Lemberg la tac-su la Breslau şi-n ceţurile 
baltice, contemplate de teutonii braşoveni ai lui Toma Nour, din turnul copernican 
de la cetatea țărănească nord litorală de la Frauenburg, de natură a lămuri însăşi 
Enigma dispariţiii fimeii dăcești, mai român de modă veche decât mulți alții, 
pictorul revoluționar nevoind a se lăsa slobozit, de la ocna otomano-ţaristo- 
habsburgică, decât odată cu roți ceilalți paşoptişti fraţi valahi, ce militaseră la Islaz 
cailor pentru libertatea absolută a tiparului sau, ghizdavian, pentru așezăminte 
penitenciare unde să se spele cei criminali de păcatele lor şi să iasă îmbunătăţiți, 
conform sorbonardei sale antiteze de doctorat impunându-se, sub apăsare 
sufletească la apusul modernităţii, practica lecturii silnice şi a audiţiilor de 
muzici de avangardă, punctul 21 vorovind de Emancipaţia israeliților şi drepturi 
politice pentru orice compatriot de altă credință, marcat toată puţina-i viață de 
Revoluţie, cum tot puţină, dar din ce i-a mai rămas, pictorul de la Sonnenheim la 
Timişoara, sceptic când s-a tras fără milă, ca la nişte „represalii“ ordonate în 
Războiul de la Răsărit, el gândind, în 17 decembrie, cam abătut că doară tot în 17 
decembrie, dar 1850, Celălalt se plângea că revoluţia m-a zdruncinat, revoluţia a 
intrat în sufletul meu, am simțit și încă simt înclinarea, nu pot să creez decât figuri 
de femei mame care să ne corijeze corupția, exact ce gândea nu prea târziu 
Codruța, şi uneori chiar boierul Marius în Timişoara-n sânge, dar la un 
totalitarism ce deznaţionalizează ireversibil malurile Prutului, fantomatic 
însăilate de Pulaski Bridge of Flowers, cert doar să fie arestați toţi amatorii de joc 
casmopolit, şeptic sau bridge, inclusiv cvartetul Doru Băluţeanu (scholar 
deochiat) Marius (social-democrat deci fesenist) popa Tani (foarte țărănist) şi 
Noveanu (liberal), dar Țiucheală Adrian a raportat de șeptic în loc de bridge şi 
iNVers, figuri eroice nobile şi blânde în același timp, cu Horea Bratu sau mai 
tânărul Cezar Bogza în locul lui Băluţeanu, și totuşi el, orfan al Reginei Maria, 
şi-a permis să supună unui tratament, indecent nu parodic, aşa capodoperă de mit 
infect cum România Revoluționară, fără raţiunile 1919 ale experimentalistului 
Marcel Duchamp, când o dat rineim sau seivăz L. H. O. O. K la Mona Luisa lui 
Perugino, numai cu inteligența de elevişor ce pune mustăţi şi cioc la tovarăşa Ana, 
şi păr cheliei lui Lenin, confruntându-se mai multe conspiraţionisme FDC 
ascunse, dintre cele mai secrete protocolar, la noi în munţi, coexistând cu ruşii în 
ţară şi cei ce justifică a mai scrie în limba română, așteptând acei americani din 
Okinawa Indoneziei, cari n-au aflat în junglă că războiul s-a sfârşit şi că nu mai e 


327 


cazul să ne bombardeze ca să ne bolşevizăm necondiţionat ireversibil, nici să se 
opună prin diplomaţi şi influenceri recuperării Basarabiei de către Iliescu şi 
succesorii, rezultatul fiind că el boltita ei frunte o-mpresoară ca cu pistrui de 
opresorii păduchi cocoțați în capul Țării, invocând în golful Florida sau la 
California mult duioasă, unde s-au probat că un austriac parcă de Arno Breker 
poate câștiga democratic consiliul judeţean şi-n exteriorul Reichului, un mare 
specialist, pe insectologul entomolog polonez galițian ca noi, Woiciech Jerzy 
Pulawski, să confirme hifiperfecția redării că e o şleahtă de exemplare de posibil 
interes feromonal, de Phrhirius pubis, intitulându-și rusofonul Ivovean opera între 
ghilimele de la 1989 M. A.N.D.A. V.O.Ș.K.A., şi expunând-o unor amici nu 
la Ziduri, nici Pribegi, nici Valea Ursului, nereconstituindu-i-se încă proprietatea 
de către primarul Taicopaci, din neam de țapinari azi la SovromLemn cu drujba, 
ci-n vechea capitală Târgovişte, la Zid, sedus nu numai de originalitatea absolută 
(1), că-n Europa şi în genere pe mapamond, a fost executat un cuplu bolșevic, 
căruia 1 se cântase Imnul pe versuri proprii, chit că asemenea totalitarism 
muncitoresc a genocidat doar galițieni şi angkorieni de rase neproductive, 
indiferente cinefilei occidentale, pe care n-ai răbdare, ştiinţă şi resurse s-o mai 
ameliorezi, luând Războiul Sfânt la interpretat până la suprainterpretare, cum nu 
flegmaticul Terente Frunzăverde, nici sanguinicul Adelin Barosanu, carele 
refuzând a lua ca unitate de măsură pentru genocid mortul, tocmai întreba că e 
toată lumea ocheeei? vă simteţi biiine? atunci să-ncepem dezbaterea cu invitaţii 
Mihnea Bazalau şi Răzvan Hristevescu din stafful lui Nicu, azi eminenţi 
cercetători de calibru UE, despre paralela inegală Holocaust pe lângă Gulag, 
fascism - comunism, Hitler - Stalin, şi ia să pornim de la asemănări și deosebiri 
dintre o cameră de gazare şi un lagăr de muncă, chiar şi Canalul, dar Marius uitase 
drumul fără pulbere, ştiind numai că trece migrator val după val, iar noi locului 
ne ținem, mai degrabă revărsându-se Europa peste noi, în drumul ei spre Ural şi 
Alaska cea negociată de generalul român George Pomuţ, decât progresând 
hârciogii noştri, de la care expectanţa lui în decibeli era că, epuizându-se ce se 
putea jupui şepte piei dupe ţeran, la ţară şi la oraş, va urma cu necesitate 
Expansiunea exod ca dintr-o patrie deşertificată, aridă, ce-ar împroşca ca cu 
sloboz, de pe Podul Pulaski în vălurelele Newtown Creek, Fireworks Handel, 
colonii risipite de imperialismul românesc pe toate direcțiile descrise de cercetaşi, 
de ginerii şi nepoţii lui Moga, ca spre ţeline fertile, urmând ca până şpagocraţii să 
se cuibărească, cleptocrația şcolită de xenocrație și cămătarii clanurilor să 
deposedeze, în sensul „românizării“, de imobiliare şi acţiuni, pe şmecherii locali, 
măcar pe principalele 'Trasee, cum ar fi al lui Toma Nour, dinspre Ţara Bârsei și 
dinspre Banat spre Frauenburg, dobândindu-se terenuri argilo-lutoase și 
minorități în Triunghiul de Lapislazuli Cracău-Beciu-Breslau/ Novomizil, sau 
cum ar fi al lui Toma Alimoş, într-o de dincolo de negură, ca lumina de la Răsărit, 
strategie așa-zis sadovenian-ciorogârleană, implementând după destrămarea 
putinistă, inevitabilă, a Rusiei, ţărușul dreptei rânduieli româneşti radicale a 

spionului antonescian Mitrea Cocor, în Triunghiul de Rubin Odessa Noastră- 
Ialta-Gumrak/ Stalingradul de Vest, cu strategice deschideri vaste spre Groznii şi 
chiar, transfăgărăşan peste highland, spre Basra noastră, cea cuvenită cu vigoare 
impetuozităţii alba-neagra, a parazitului părăsitor al parazitatului paralizat într-o 
putrefacție anaerobă a Poeziei, atât din nisipoase deziluzii fotbalistice, cât şi din 
consternarea cărților inexistente c-ai noştri imperialiști timizi începători n-au încă 
pungășit fulgerător, de carduri de miliarde, pe Înavuţitul de secole în Vest, ori de 
săptămâni în Est, ci numai tot pă biet rumân sireacul au jupit şi câte şepte piei 
naturale, sau identice cu cele naturale, umplând de... ură de clasă pe cel mai 
creditabil pictor boier şi cinefotoreporter al Războiului de-a dreptul Sfânt prin 
zădărnicie, tangent la opinia unor experţi tot mai balcanici, că tocmai ezitarea 
lingvistică a lui Stalin, de a-i implica-n Sudul European, precum spre Budapesta- 
Praga-Viena, pe mult mai numeroșii războinici români lăsaţi în rezerva Regelui 
Mihai, în eliberarea triburilor iugoslavo-albaneze de sub jugul fascist italian, a 
condus la o mare instabilitate mozaicul Joyce-Ulysses al acestor regiuni titoiste, 
pe când occidentalizarea minţilor au explorat-o polonezii, cehoslovacii şi ungurii 
în 1990-2000, cât feseniştii noştri au stat pe loc repaus la nivelul ceauşist al 
bătăturii, dar pot oricând progresa-n ratrapaj şi oligarhii noştri ridicaţi din popor, 
implementând ce numeşte criticul Bazalau strategii de creştere cărtăresciană, 
levantină, adică în Levant, la adevărații Arnoteni, că ne-aude reumaticul Voicu 
Ghizdavu, exact geografic adică nu-n Colentina Sector Doi la poştăriţa Victoriţa, 
sau în Balcani, ci chiar în Liban, de unde vine, vine, vine mireasa excitată, pe 
drumul de oi căpiate al ragusanului negustor Toma Gigi Caragiu existând premise 
semnificative, prin cu profit materializarea spiritului, să ne adjudecăm nu numai 
Triunghiul de Viplă Poola-Tessaloniki (cu tot cu voievodal Aghion Athos)-Varna 
(Odessos), ci şi acel Levant Levant, vizat de abilul Nicolae Titulescu, de pe 
culmile disperării Ligii Naţiunilor, fiindc-a invadat Etiopia noastră, sancționând 
pe Mussolini pentru fault colonialist, Triunghiu de Smirnă Salonic (salvându-se 
străvechea comunitate evreiască)-Djibouti (Karnak/ Addis Abeba ca viitor 
Bucureştii Noi cu metrou uşor de suspendat)-Trapezunt (anexând vasăzică 
Biblioteca Alexandriei cu tot cu Școala Ioil Borgiah, și biserici copte, şi nişte 
piramide la Giza, și Petra iordaniană, cea ctitorită chiar de Petru Rareș odată cu 
celebrele sale mănăstiri rupestre de pe Nistru şi din Kapadokya (Carpo-Dacia), 
Pontul devenind astfel Lac Valah, fiindcă şi-aşa oierii mioritici transhumau curent 
prin Kuban și Caucaz pân' la Baku, după caviar, sau măcar până la patriarhala lor 
Ialtă, cea electrificată de Ilici abia după 7 Noiembrie 1917, întrucât sentimentul 
final, dar şi ideea, ATUNCI, cam era că noi nu ne-am luptat pentru jucării, adică 
pe înţelesul filosofiei handbalistice, de să dai cu Jula, a istoriei genezei 
principalelor ambalaje ale culturii cât mai solemn imperiale dinaintea Fluierului 
final, Năpasta din 26 iunie şi alte zile 1940, însemnând nu numai bolşevizare pe 
vecie şi sfârtecare teritorială, şi de Neam, cu biblioteci şi pinacoteci cu tot, ci şi 
ca cum după eliminarea unor jucători de bază, cum ar fi un înaintaş bucovinean, 

un mijlocaş basarabean şi un fundaş dobrogean, ţi s-ar mai putea pretinde ţie să 
obţii rezultate, pe drumul calificării la turneul final, descris la Voroneţ ca 
Apocalips, chestiune cu care se confruntau şi aliații germani, în zbaterea lor 
ridicolă de a nu părăsi istoria majoră şi, ca frăție de arme sudată de la Prut până 
la Volga şi la torenţii Caucazului, cum vor proceda dânșii, zâmbi serafic Liz către 
ursuzul Marius, așa să plagiem şi noi, pentru că orice s-ar spune, destinul 
civilizaţiei româneşti se joacă pe teren propriu, şi nu neapărat în Lebensraumul 
cultural minimal, indiferent unde se nasc mai mulți copii români, în Ţară sau în 
Diasporă, şi oricât de (in)consistent ar fi sprijinul ce ne-ar veni de la colonialiștii 
noştri din Triunghiul Auriu de Mămăligă Detroit-Cleveland-Chicago, promis de 
armatorul brazilian 'Tabarcea sau din aseptic şi totuși viticol Triunghiul de Silicon 
San Francisco-Hollywood-Las Vegas, al cumnăţelului Octavian, căci fără trei 
jucători de bază, nici măcar un unsprezece de campioană mondială nu mai poate 
spera azi să facă performanță, încât trebuie să drămăluieşti câtă hrană spirituală, 
ca pentru puii de Avicola, se poate vâr? pe gât gloatei cu forța, dacă politicienii 
cabulipsesc a legifera Lectura Silnică, investind totodată în Edu-Cultură. Ci 
Marius chiar portretizase elogios, consiliat la Paris prin 1938 de Dorothea, câțiva 
exaltați ai pacifismului sinucigaş Front Populaire, cum ar fi Jean Zay (mai multă 
şcoală) sau Julien Cain (bibliobuzele) sau Leo Lagrange (mai mult turism, chit 
că, mârâia bogatul, s-ar umple cu nespălaţi esplanadele aristocrate), rezultatul 
târziu fiind capitularea lui necondiționată la marxism (!), spre a-l nimici prin 
derapaje, cam când a cotrobăit Gagarin prin cosmos negăsindu-l pe Dumnezeu, 
în sensul unei bolşevizări teoretice a boierului râios, gata să accepte el prin 1969, 
odată întors la Prosperitate în episodul mandatariatului, că numai totalitarismele 
pot investi masiv în creşterea culturală, cum am vrut eu la Lemberg, şi în Lectura 
Silnică, şi în cvartete sau cvintete de coarde la mahala, căci despotismul depinde 
de despot, mai ales la noroadele galițiene înapoiate, cari au de recuperat faţă de 
Vest, dar nu-şi pot valorifica ranchiuna cât nu dezvoltă, protocronist, Conștiința 
Woke, fiind ele Victime ale colonialismului intra-european, infect, odios şi 
nesimţit, practicat de cele trei Kakanii, catolică, pravoslavnică și musulmană, nu 
numai biograful ghizdavian Narcis Moga stuchind aci cu scârbă-n lături sau 
arpacaş, ci şi exegetul întregii sale opere inexistente publicate, Maradonel 
Zamfir-Frişcă, minunându-se ca un neruşinat cum de s-a putut o combatere „a 
neonazismului marxist cu însuşi neomarxismul nazist”, adaptându-se o politică 
de Memorial Tanaka, ca când ai visa-n Kyoto, pe Gozen Dori şi-n în grădinile 
Kitano-Tenmangu alergând, să combaţi otrava cu ajutorul otrăvii, deşi fratele 
Octavian, când a mirosit că în mileniul al treilea rivalul RomReichului nost', în 
curs de formare în vidul creat prin înfulecarea reciprocă a Imperiilor Slav şi 
Neamţ, va fi India, China sau Brazilia, şi nu plutocraţia americană, căreia în 12 
decembrie 1941 noi i-am declarat formal război doar ca s-o trezim la realitate, 
Marina Regală Română intrând demonstrativ în alertă, submarinul Delfinul 
monitorizând Jew Yorkul, submarinul Rechinul Miami, Cuba și Bahamas, 

submarinul Marsuinul bazele simboliste minulescian Boston și Norfolk, pe când 
submersibilul Babuinul aştepta-n apele canadiene, în Nova Scotia zona Halifax, 
să duduie virtual pe deasupra crucișătorului Aurora, visat sabordat de anarhiști, 
la pupa căruia Stalin, Churchill şi Roosevelt ar fi compus chărți atlantice 
mincinoase, singura lor scăpare-n Raiu fiind dacă rezultatul împărțirii Lumii între 
puteri efemere ar fi fost obiceiul global de a da la popor, un tv-Canal didactic şi 
cultural UNESCO gratuit şi ubicuu, Drept al Omului, să beneficieze orișicare 
Adolescent al planetei, de o ocaziune de revelaţie, cum că Homer, Beethoven, 
Michelangelo, Eminescu, Borges, Blandiana, Soyinka, Soljeniţin, Rushdie, 
Hokusai şi tot Nobelul sunt există într-o aceiaşi Constelaţie a Lucizilor cu EI, 
amărâtul, Homo solus, care generozitate ghizdavă e azi chiar ispita de tranchilizat, 
când în joc apar unora doar interesele românismului galițian privind Marea 
Recuperare ratată de Marius prin 1935, abia la Harkov primind Mişu de la 
Murocika şi Ivovenii ei hârtii clare privind Operacja polska NKWD (1937-1938), 
peste 110 000 polonezi din URSS exterminați de Ejov ca nereeducabili, 30 000 
trimiși în Gulag, alți 100 000 deportaţi în Donbas, Kazahstan sau Siberia, şi 
genocidul ăsta înainte ca Hitler să-i dea lui Stalin fâșia Kresy cu tot cu Biatystok 
şi Liovul nostru, încât Bratu, îngrozit de cruzimea ruşilor, le-a trasat de la 
Ministerul Propagandei din Gara de Nord indicaţii ziariștilor-cu-autorizaţie-să- 
fie-invitaţi-la-tâleşouri, să remarce că deşi le declară război, Antonescu ţine cu 
americanii în contra japonezilor ezitanţi, cari n-au ratificat tratatul întoarcerii 
Basarabiei Acasă la 1918, joc strategic ce ne e logic rasial, dar pare ilogic că ori 
biruim ori cădem cu Axa, însă şi japonezul l-a asigurat pe Stalin că mne pohui de 
Galiţia ghizdavă Mare, îngăduind trupelor roşii siberiene, împotriva românilor, 
despresurarea Moscovei, pe un ger de crăpau obuzele, catalizând viitoarea 
deznaționalizare bolșevizare ireversibilă a fraţilor şi florilor mărului de la Prut, 
de parc-ar fi achiziţionat deja spălătorul de bani Vasile, chiar de pe Podul Pulaski, 
de la buchiniştii florari parizieni, litografiile, numai „exemplare de artist”, 
perfecte, gravuri din ciclul Pizda Țigăncii, capodopera tragică funerar redând 
casca găurită de glonţ şi, azi, de Lamium purpureum, omagiu soldatului, de unde 
ieremiadele lui Micşunel cum că, stimaţi colegi, de acțiune metodică și de cerc 
de istorie al profilor preş-universitari din sudul unui judeţel de munte, băga-mi- 
aş priponu-n el de curriculum naţional, că la ce mai slujeşte Istoria, dacă ne-am 
lăsat total de Unitatea Naţională, intelectualii refuzând cu mofturi Basarabia, 
primejduind astfel şi Ardealul, iar Războiul Sfânt de 1681 pagini al Căinarului 
chiar că nu mai are decât public mancurt, deci să i-l scoatem de sub talpa Casei 
Parlamentarului e un nonsens, de-aia și streinii ne tot pasc istoria als Scheisshaus, 
pe când necroforii cocoţaţi în capul de mort viu al Ţării în descompunere, vând 
brazdă după brazdă, şi val după val, şi flota de peşte oceanic, evitând astfel sub 
Steaua Polară reformele băneşti, dzicându noi către webdesignerul năpădinean 
Oleg Damașcanu, al lui Ghizdavu, de Basarabia, că nu e România, sa si duca-n 
ghizda ma-sii, că n-avem bani nici de pensiile noastre speciale, darmite să le 

mărim şi pe-ale oligarhilor lor, doar Cultură e să le dai Ja toți, multum în parvo, 
prin teveu şi netărău, ce nu se citeşte, aşteptând buldozerul Godot global pân' la 
Pacific, încât mai bine mă ejectez şi mă joc cu fi-miu Adorian de-a războiul 
vampirilor cu staruri TikTok, nişte ageamii cocoţați în capul Ţării, cu ţiitoarele 
lor, însuși Regele neîndrăznind la Năpastă, încă din 26 iunie 1940, la miezul 
nopții, să tragă clopotele, să scoale popii Tara, sau Radioul, să-și întrerupă 
emisiunea până la zumzet de purici, ca-n eroicul beethovenian Marcia funebre, 
şi-apoi să ordone, cu o sobră tonalitate voievodală, şoptit ţărăneşte, că române, 
scoal' în sus c-avem treabă! c-a-nceput Molotov a telegrafia un ultimatum, 
noaptea ca hoţii, ceea ce-nseamnă că-n cârdăşie cu Churchill& Roosevelt, care 
nu-i vor declara război, se va conspira, ca şi azi, în contra aproape defunctului 
Neam Românesc, mă-nchin și beu, mă-nchin şi beu, îl comentă ironic duamna sa 
de meditații la română Emilia Tomoioagă, filosofând cum că moartea, Todul 
smertic, lent dar şi subit, cauzat de comă, al Artei de amatori, şi profesioniști, este 
prefigurată, la muianul cel mai ideal, vasăzică natural botoxat, de imposibilitatea 
mioritică postmodernă de a mai presimţi dacă se bagă Idealuri la băcănie şi mai 
apuci, Ramona, fata mamii, ce-ai vrea tu — o, bărbaţi ai Neamului! — vrem 
Literatură Funcţională, nu ca economia, măcar aia de samizdat parmi mes amis, 
fiindcă adversarii ne-au surclasat la istorie cu 8-0, pe terenul din Muzeul ăla de 
Istorie ţinut şi de Centenar cu expoziţiile în depozit, sub pretextul Reparaţiilor, 
încât nici nu există dramă epopee film cu Năpasta 1940, cu refugiații, cu cenzura 
şi Reacția amânată un an, încât conclude Micşunel al meu că problemul îi mal 
poz pi ambele maluri ale Prutului, blăstemat nu chiar de toţi, şi nici dacă l-ai 
camufla, scenariul prigonit, între silicoanele Literaturii, lângă anglo-americanul 
Shakespeare, el nu poate hamletiza ca maidanezul nocturn de pe floral Pulaski 
Bridge, lătrând reducţionist numai fascismul, reieşind atunci doar că, dacă 
Fantomas se repetă, nu-i ok să-i masacrezi tot pe-ăia, ci când eşti sigur pe regimul 
şi Imunitatea ta, ai toată distracţia de-amu până pe la 2222, să tot spargi pe alţii, 
din zona play out a clasamentului, șmecheria extremă a iluminismului fiind să 
dai doar norod la popor, de ronţăit, ca cel mai consistent potol în unitatea 
contrariilor, zvastica rotitoare valsând în ring cu secera ciocănită, neexistând 
fascism fascism, nici bolşevism bolşevism, ci numai păcatele homosapului 
decident luat așa cum este el, şi ale literaturilor așa cum pot ele să fie, o carte 
bună necitindu-se niciodată până la capăt, ci abandonându-se înainte de sfârşitul 
prestissimo al limbilor, praesta Pater piisime, Damiane, căci urmează coborârea 
funerară a tronurilor, nu în stația intermodală Crângaşi, din metroul uşurel în 
metroul greoi, ci la crematoriul oportunităţilor, când spontanele mișcări către 
reîmpreunare, dinspre dreapta și dinspre stânga Prutului, la aniversară, 1940- 
1990, canci, chemându-se minerii, s-a ratat recuperarea Basarabiei, şi încă aveam 
cea mai bună Securitate din lume, dornică de în sfârşit o acțiune utilă, când se 
scuturau duzii, blestemând, că nu ne-au dat ordin Supraputerile să ne unim, să-și 
asume atunci şi occidentalii istoria-aşa-cum-a-fost şi să aşeze nu bombastice 

evocări de-a wallul şi cărămida la Bierlin, ci pentru autentica neuitare, pe Bravul 
Ivan, soldatul sovietic rus cazac, înfigând steagul roşu de sânge roșu, ca un 
cartonaş roşu ţinut la piept roşu de sânge, iară nu roşu de ideologie, având a-şi 
asuma că pobeda 8 sau 9 sau 10 Mai, der Tag der bedingungslosen Kapitulation, 
fuse şi Marea Biruinţă a sovieticilor asupra anglo-americanilor fugiți de pe frontul 
galițian, înainte de a prelua cominterniştii Polonia şi Lembergul ghizdavian, exact 
cum am simţit Noi, ca cei mai sensibili, încununarea Războiului Sfânt ca fiind 
acea altă, deci aşadar mai gemu, dintre die Reihen der unsterblichen Mărtyrer 
unseres Volkes, Gary Glagoveanu, armistițiul Lumii Libere cu totalitarismul 
roşu, aşteptându-se mirodenii, comerț, roşcove, petrol, oţel, cereale, cocaină şi 
harem, ca de la Imperiul Otoman cel simpatic sălbatic, căruia barbugiul de Mozart 
i-a dat lovitura idilică de floretă şașlik, cu... feeria Răpirea din Serai, good boy 
Sultanul, în schimb nimeni nu combate, ba finanţează, subînțelesul că galițienii 
post- 1945 ar fi nişte rataţi corupți de la toată istoria lor, de la celula non-rezistentă, 
de la genotipoi, cum s-ar zice pe şleau niște „inferiori rasiali”, frate, incapabili 
atât de implementarea marxismului genial, măcar blocuri infinite ca la Viena spre 
Heiligenstadt, cât și a proiectului umanitar Marea Recuperare, fără finanţare 
nerambursabilă, doar prin geniu sintetic, supraodihnit, se enervă Doru Băluţeanu 
că-i Voievodul Culturii Carol II adus la Curtea de Argeş și prooroci Încoronări 
bulibaşe în mica Catedrala Neamului Regală, însă cel mai îngrijorat din cvartet 
să fi fost nu clarinetistul Noveanu, ci tot contrabasistul teolog Damian, cel foarte 
deschis spre orice coexistențe, care prevedea nu numai reintroducerea orgii 
bizantine în bisericuţă la noi, ci şi aggiornări dogmatice stranii, nebețiv şi bărbat 
al unei singure femei să fii doar de regulă, îngăduindu-se o abatere ca de... 
excursie tematică, să ştii despre ce e vorba când consiliezi, dar numai una singură, 
cu iluminări zen şi cu progrese ecumenice musulmane, hinduiste, poate şi budiste, 
relansând Luminarea Poporului, să se transforme casele parohiale în biblioteci, 
ba chiar mediateci, carte, pdf, epub, videocasete, sidiroame, dividiuri şi netărău 
cu tematică spirituală, concurând la lectură silnică vechiturile din cabinetele 
şcoalei, încât hamburgherul spiritualității de consum, să se conjuge armonios cu 
vederile contelui Ghizdavu, cu grafica Istoriei ca demonstrație de blindate de la 
Est către Vest, şi de la Apus până la Răsărit, fir-ar al iacacui că veni şi se-ncontră 
cu mine şi-mi luă oiţele la obor, pe motiv că n-avem un Trecut pe măsura 
Prezentului, înainte de 20 Mai 1990 nefiind pe-aici decât o mlaştină sarmată, 
treierată de caii bălani ai migratorilor cu sarmalele lor reci, însă deși ipotetic 
admite în Didahii că un primar Ales, ales edil cârmaci tai copaci şi pun gazon cu 
zooplancton, cu o echipă de suflet sufletistă de la lovitura de-ncepere până la 
fluierul final de sfârşit de mandat, cum că o localitate cu parcuri îndeplinind 
multicriterial normele de muncipiu, dacă ne implicăm toţi pe o singură Arteră cu 
palmieri, legiferând Lectura Silnică la peluza nord sub tamarini, de ce nu s-ar 
califica de să dai la popor odată cu reforma pe pâine, nişte alei nobile cu statui 
clasice retro şi fanfara regimentului, ca la un Weimar, ca la Patac Czartoryskich 

w Putawach (nord-vest de Lw6w, lângă Lublin, ieşiri la peisaj în parc, cu Halszka 
Chrzastowska la două șevalete), ca la un Firenze, unde a jucat celebrul înaintaș, 
pletos astral ca Eminescu, Batistuta, din ţara lui Borges, sau chiar ca la o Atenă, 
unde s-au testat schemele democraţiei întâi pentru stăpânii de sclavi, abia apoi 
pentru fanarioți, scepticismul ghizdavian fiind fără leac, în sensul proiecției că 
cum, ca caricatură ilustrând apologul comunicării, între scrofița rumegândă roz 
occidentală şi pisica maidaneză galițiană, de n-are-n ghirlandele de ţâţe roz lapte- 
corn de dat la pisoiași, în loc de cornflexuri înmuiate-n lapte matern identic cu 
cel natural din silicoane de cyber-mumă, totul ca un protest analogic că experiența 
ta-n putineiul bolşevic de să davai de la norod cotele, n-are orizont de aşteptare 
şi nici sală de aşteptare pentru vreun tren pe hidrogen de propagandă blindată 
antimarxistă, ce ar sosi odată şi odată, înlocuindu-se şinele furate, ci totul a fost 
în zadar ca Războiul Sfânt din 1941, făcut uitat de melomanul carierist vândut 
Duşmaniei, care injectează unui corp social inert Ura de Sine, criticând făţarnic 
„laşitatea” din 1940, Românii Regali n-au făcut, bă, nimic pentru Basarabia, da' 
nimica, las! c-o facem noi insulimii, intelectuali-cu-suveranitate- limitată, piaţă de 
carte, Republica Moldova, străbătând-o cu lansări şi dezbateri în lung şi-n lat, în 
cruciş şi-n curmeziș, de la Ceremuşul bucovinean la apa balcică fără iarnă a 
Batovei, aşa că mai bine nu te-ai fi născut prunc harkovian, Little Boy, cu ficăţel 
comestibil pateu la piață, zvon ce-i inspira-n Friihexpressionismus gravura cu 
Scrofița roz clefăind nişte lăcrămioare de sfinţi, cu ochişorii aproape-nchişi toţi 
de adevărata senzaţie de Carnaval, pe când jigărita pisică galițiană-şi miorlăie 
interogația deterministă de ce râia, ceea ce într-un sistem concurenţial nu 
contează pentru vreun parizian ca Marius Ghizdavu, gândind la Antibes în 1937 
la Regina bolnavă, ca şi cum ar fi pe Augustusbriicke în Dresden, să se roage sub 
cupola lui Georg Băhr de la Frauenkirche, voiajând cu ocazia unei ample 
Antikomintern-Ausstellung, pe când Franţa se bolşeviza, cultul oraș, bibelou de 
porțelan, mari neliniști, Dostoievski plângând sixtin ca Liszt sau Goethe la Roma, 
nori ameninţători cu soare pieziş, viziune de Eliasfriedhof profeţind onomatopeic 
explozia hiroshimică-n Dresden, ceea ce californianul Augustus chiar scrisese în 
presa Exilului că s-ar fi întâmplat aievea, cu numai vreo 68 000 victime însă, 
nuclear, nu 132 000 fosfor clasic, fără efortul românesc providenţial de la 23 
August 1944 de scurtare cu șase luni a Războiului Sfânt pornit în 26 iunie 1940, 
iar la Basel instalație Marius cu ciuperca atomică pikadon als erigierten Penis 
târzior, abia după Capitularea Germaniei, nerămânând cobai decât japonezii, şi să 
fi fost neliniştea asta prin 1935-1939, cât încă mai studia copia impresioniștii 
expresioniști mai suprarealişti, conștient că istoria abstractă şi, odată cu ea, 
propria-i viaţă derapaj deraiere, puzzle, Otto Mueller mit seiner Frau Maschka, 
abia în 1938 Regina Maria aici singură, dar el deja găsise în Tonitza şi în 
Plămădeală fără Breslau o altă direcţie națională, nonfigurativă şi deci deloc 
xenofobă, n-avem tahitiene ca ale lui Gauguin, nici guadeloupane ca Adrienne 
Fidelin a lui Man Ray, dar fotografiase tătăroaice şi mai ales florăresele 


334 


Bucureştiului, îngrijorat tipic expresionist că Die Briicke, Der Blaue Reiter sau 
Die Frauenkirche erau ușor de ţintit din Enola Gay B-29 Little Boy, ci doar în 
turnul teuton Toma Nour de la Frauenburg, Copernic medita în Galiţia Mare la 
Constelaţia Lucizilor, ca în epilog de tetralogie Tolstoi, că dacă Globul nu se- 
nvârte global cu profit, atunci nici svoboda ciolovekului nu e-n regulă, că se va 
mișca şi el, va fugi de răspundere, naziști toţi, ssecurişti furăm toți, japiţe toate, 
de ce Nagasaki, dacă nu pentru a lua înapoi şi a da la popor pe Madama Butterfly, 
maculându-se pe vecie opera lui Giacomo Puccini in stolzer 'Trăuer Cio-Cio San, 
căutată de Marius ulterior, cu Shusheng și Satoko, prin toate ceainăriile din Kyoto 
şi băile din Shimabara-Nagasaki, având ea a fugi ca la maraton de căpitanul de 
submarine Polaris, Pârrcartoon Disney Pikadon, reiterându-se acuzativ 
chestiunea fluturelui tienanmenic Butterfly cauzator, din complexitate, a unui 
orgasm vulcanic cu jet piroclastic haotic Mount Unzen, interzicându-se zenul 
malagambist, Bubico şi meditaţia transcendentală la Capşa, ca o sfidare pentru 
Fialkowsky şi Oteteleşeanu, deşi acolo conferenția în PowerPoint Lavinia-Stana 
Clătici despre pictorul rău de la Sonnenheim și recunoașterea occidentală a 
contribuţiei românești la înapoierea din Est, doar că, Mâncător de Lebede, şi chiar 
de fluturi, bătrânul tăcea mâlc în numele unui Neam oprimat sălbatic cel puţin 
până la 1916, rezistent prin analfabetism la tăierea limbii de către Habsburgi sau 
Romanovi, xenofobie anticolonialistă galițiană de secol XIX Eminescu, din care 
a erupt ca o revoluție Marea Unire de la 1918, de care Lebensraum cultural 
minimal Europa ar fi putut profita în secolul excesivismului post-postmodern 
XXI, dacă în 26 iunie 1940 nu ne-ar fi lovit Năpasta, Meştere Manole Ruben, 
năpastă în cel mai serios berlinez Caragiale-2 tragic sens, nu numai Nenorocire, 
Ci şi învinuire nedreaptă eroare judiciară, că să batem Reichul şi Soiuzul aliate 
nu puteam, iar zidul de beton fortificat carlist, peste care nici musca nu putea 
survola Nistrul sau Tisa nefutată, era fantezie, Alecu Şaraga căzând în dizgrație 
datorită cognomenului Şaraga şi gurii sparte la preferans, cum că a da șpagă doar 
la Fiihrer înseamnă a uita că, mai nou, Păcile le aranjează tectonic consilierii 
preşedinţilor americani, iar a Dresdei nimicire, cu refugiatele Estului galițian cu 
tot, pentru Marius, nu era decât desăvârşirea tectonică, de către democrațiile 
ajunse quasi-staliniste-n cruzime, a sugrumării expresionismului german Die 
Kriegskriippel plus Der Schiitzengraben plus Die Witwe plus chiar, mai întâi 
posibil prizonier cu Otto Runge la Gumrak, Sel/bstbildnis als Kriegsgefangener, 
şi mai spre apocalipticul final de homosap, Otto Mueller fiind un mare şahist, 
profeticul Das brennende Dresden la o jenşcină slavă, poate tot Maschka a lui 
Mueller, Magh continuându-și reveriile cu Murocika dintr-o acută carență de 
lirism prin excelenţă nelatin, adică iarăşi slav, doar era lună afară, luând drumul 
Harkovului în comando, cum şi Barlach şi-a găsit călătorind cu Rilke, Trakl şi cu 
Lou, la fratele său, Hans, ce? totul, cerşetorie, inspirație, plăsmuirea formei, 
Credinţă doar pe la ţăranii butucănoşi din Oaş sau Apuseni, nemuritoarea 
Russische Betterin 2, cerşetoare perfectă artistic tocmai în dur represivul 1907, 

deci scormonea, precum piticii romantici adâncurile munților, sfredelind spațiu- 
timpul apăsător sovietic şi ajungând nu numai la camera 4 - spital, unde-i 
anchetau cekiștii, cu privare de somn, pe Kutuzov şi pe Ciceagov, şi pe Tolstoi, 
să mărturisească cinstit, tovărăşeşte, cât comision au luat ei ca să-l scape, ca să-l 
lase pe urmăritul bandit Napoleon să-şi arunce podurile peste Berezina, ci găsi la 
Samara până şi planuri de student polpotist, a cum se poate preface armata roşie 
flota roşie intendenţa roşie ssecuritatea roşie în armată proletară revoluționară, 
aptă de genocid, şi cum, în condiţiile franceze de ţară-capitală, cu Paris 
supradimensionat, cea mai bună strategie e ca, pe măsură ce intră maquisarzii, 
toți orăşenii şi toate colaboraționistele orizontal, dar şi cele cu care Marius 
proceda vertical, să evacueze corupta cetate, cum ai mătura-o polpotist, întru 
arderea comunardă a bibliotecilor şi muzeelor, formându-se brigăzi, brigăzi 
Frenkel, brigăzi pentru netezirea de orezării, în faimosul peisaj, permițându-se 
însă a se încerca și loturi experimentale, cu al odessanului Trofim Denisovici 
Liîsenko kok-sagîz tetraploid, a cărui numire director, nu-n Pultava natală, zise 
Kiila Hakkinen, ci în Odessa noastră, chiar în anul Năpastei tuturor 1940, la 
Genetics Institute imeni N. |. Vavilova, ne justifică nouă absolut reanexarea pe 
vecie a acestui dar al Basarabiei, de eliberat, după numai 24 ani de nazism 
bolșevic, tema cea mai fascinantă a cercetării fiind paradoxul eficienței NKVD 
că noi nu am mai găsit pe cine elibera dintre ai noştri, fiind lichidaţi deja toţi 
„Suspecţii“, pe categorii, tragedie de care se îndurera acum doar Marius, pe când 
scriitorul Căinaru, mai romancier deși făcea el pe poetul, n-a vărsat nicio lacrimă, 
dând peste spectacolul cu bărbosul conte Tolstoi torturat făcând manej cu tălpile 
de mujic sângerânde, deoarece nu reușea să identifice sau nu voia, pentru 
polkovnikul Kartotekov quasi-analfabet, anumite personaje din antiţarista epopee 
plastică a lui Theodor Aman Victoria turcilor de la Olteniţa din 1854 împotriva 
armatei ruse cominterniste, compatibilă valoric cu Hiroshima de la Dresden a 
Ghizdavului, expusă de buchiniști la capul acela de pod Pulaski şi în crama 
podgoreanului Tabarcea din orăşelul din Pulaski, Tennessee, tocmai pentru a 
demonstra că pe scrofița aia n-o mănâncă, sub codița enigmatic spiralată, decât 
filmogenica excepție cu Podul Kwai, unde au pus niște japonezi nişte Albi la 
diribau, condamnându-i administrativ să vază cumu-i dacă s-au aliat cu Stalin, 
când serviciile germane dezvăluiau lui Mişu că, în 22 iunie 1941, populaţia 
Gulagului era de 9.6 milioane de zakliuceni de la Est de 'Torgau pe Elba, ale căror 
cadavre nu pot fi luate în serios câtă vreme, ca Unitate de Măsură, mortul, cum 
voia Bazil Frâncu pentru genocid, nu e recunoscută de Sistemul Internaţional, e 
cel mult tolerată doar la colocvii de politeţe şi în limita de credibilitate de 15%, 
încă şi mai bolşe, maximă, fiind poate populaţia zekară după Războiul Sfânt ş- 
acel 1945 Ialta Repatriation Agreement, securiştii occidentali capturând și livrând 
căgăbăului milioanele de refugiaţi din Imperiu, pe roți de la Lenin la Beria, susţin 
prizonierii Noveanu şi Damian, inclusiv ţariştii, dar Marius nu crede nici azi în 
Florida sau în California, nici că se nasc mai mulți români în Diasporă decât 

Acasă, chiar şi Clara Honig bombănind că nonagenarul devorator de lebede 
căutase-n performance ceartă avangardistă z/k cu lumânarea din Zakliucionnii 
kanaloarmeieţ privind cu jind la omagierea Hăftlingilor, gândită răzbunător încă 
din 1952 la Coasta Galeş, de neînțeles pentru că, în martie 1944, fotograf trimis 
prin Alexandria la Cairo, în escorta prințului Barbu Știrbey, cu care tace-n jurnal 
dac-a schimbat vreo vorbă despre Regina Maria, apoteozată de fiecare după 
norocul lui, doar siluetele egiptencelor faraonilor sau dormise în bibliotecă la Ioil 
Borgiah, a cărui pretenţie protocronist trashumanistă era punerea-omului-în- 
mişcare, dacă a impulsionat Laika Pământul lui Copernic la drum, şi atunci Istoria 
devine previzibilă ca orice alt obiect ce gândirea captivă și-l pune în caz de 
excitațiune pe prici (Lust auf Schokolade), neavând nimeni a obiecta, dacă în 
semn de omagiu pentru cei 13 500, în fapt 15 310, şi în realitate cam 51 030 eroi 
sovietici căzuți la Stalingrad, sub gloanţele împingătoare tot înainte ale piloșilor 
căgăbăului, câți numărase Codin cu şi fără Oles Hristici, Harvardul Londra 
economiştilor Nobel ar accepta rebotezarea-n Frenkelgrad, după acel tehnocrat 
inginer nepman fordist, ulterior general-locotenent, ce anterior nimerind la 
Solovki, lângă kânigsburghezul Kant ăla denunţat de orbul Bulgakov turnătoarei 
Margareta, şi-a dat seama că pregătirea ştiinţifică a URSS împotriva atacului 
banditesc al dușmanilor subminării cominterniste a lumii, nu se poate realiza și 
depăși decât prin muncă silnică, cum va gândi şi penalul Marius despre Lectura 
Silnică chiar în 1961, şi anume prin organizare pe brigăzi, utile educaţiei în 
colectiv a zekarilor, cum pe o pătură de culoarea nisipului, din păr de cămilă, cu 
răsuflarea cadaverică la efort, loil Borgiah îşi muncea discipolii, întru curățarea 
purgativă a sufletului de ranchiună, punându-le seara sub ochi poze Lee Miller de 
la 'Torgau cu handshake american soviet fraternal kiss on the mouth, numai 
părintele zek Atanasie Damian cu domiciliu obligator la Copeica din Vale drăcuia 
binecuvântarea eroului de la 'Torgau 3 noiembrie 1760, general Adolf... Nikolaus 
von Buccow, tunarul antiortodox al bisericilor şi mănăstirilor Transilvaniei, pe 
când mizantropul Marius prețuia albumele greu de îndurat emoţional, mai departe 
Lee Miller, Buchenwald şi Dachau, o gravă şi solemnă tăcere că, într-adevăr, pe 
chipurile Hăftlingilor se citeşte CEVA, un nu ştiu CE îngrozitor şi fără precedent 
la om, nicio alinare în istorie: e ca şi cum iremediabilul s-a produs; specia 
homosapului a căzut la admitere, a ratat calificarea, a fost eliminată definitiv din 
cursa pentru perfecțiune şi sfinţenie; de acum înainte, se va târî în iluzii 
consumiste, în confort şi, ascuns în background, într-un fel de nazism latent, al 
cenzurii goebbelsiene correcționale şi al violenței de massă nejustificate, de la 
pasul SS agrest agresiv al slăbănoagelor nehalite manechine nefătătoare, la tot ce 
manipulează micul gamer Raul Lecca, ucigaș virtual posthumanist, în două-trei 
săptămâni, a tot atâtea umbre umane, cât într-o întreagă carieră, un doctor 
Mengele ca şi tac-su, ironia supremă ce exclude speciei recursul fiind că 
Dezastrul nu s-a produs în țara cea mai intolerantă din Europa, — după opinia lui 
Terente Bazalau Barosanu chiar România Mare Regală, ci în inima filosofică 

nemţește a Europei, practic a Civilizației "Terestre, singura consecinţă notabilă a 
acestei particularități fiind spectaculozitatea hollywoodiană a tehnologiilor de 
exterminare implementate începând din ianuarie 1933, fiind de crezut că 
specialiştii lui Stalin au admis că noi românii nu suntem încă în stare să adaptăm 
asemenea documentaţii, aduse de spionii tovarăşi de darogă, sputnici, deşi 
martirul "Tuhacevski, că tot era el polonez ca Dzerjinski şi aplica-ntr-o veselie 
(Lustgefiihl) altui neam slav bolşevismul, va fi practicat saddamic şi războiul 
Chimic în contra demnului neînfricatului mujik liber refuznik al kolhozului şi al 
prodrazviorstkăi, adică pe înţelesul obezei preafericitei roz occidentale svinia, 
prodovolstvennaia razviorstka de 'Tambov, predarea silnică puterii sovietice, 
angajaților parizieni şi  hominterniștilor universitari britanici, a aşa-zisului 
surplus (!) de cereale, inclusiv a lîsenkoistului kok-sagîz tetraploid, poate că 
deținutul gulagos al lui Marius e înfăţişat retoric privind cu invidie la deţinutul 
eseşilor şi pentru că, din „umanism“ dement de intelectuali pragmatici, suferința 
acestuia din urmă, cu prunci şi bătrâni cu tot, se termina scurt şi fără preaviz, ca 
în abatoarele noastre ecologice de mileniu trei, ce eutanasiază vita, porcul sau 
găina, însă ce a deranjat mai mult pe Lavinia Clătici decât pe baroneasa Erdâdy 
Zsuzsa, a fost aerul de înregimentare a artistului fost român printre lăutarii unui 
discurs pervers despre pseudo-monopolul suferinţei, adevărul stabilit de biograful 
critic cât decât documentat, care e totuși Narcis Moga, punându-ne în corzi după 
ce s-a aflat, nu de la acel Șaraga avocat Anei Pauker, Frâncule, nici de la un Achile 
Şaraga, ajutor de primar negociind prin 1940 nu ştiu ce cu Antonescu, ci de la 
Fred Șaraga, părintele orfanilor Transnistriei noastre, dimensiunea dezastrului de 
după Flurbereinigungul de peste Prut şi că, la masa verde, va fi vorba doar de 
nişte „grajdanini sovietici“, cu despăgubiri cuprinse-n pacea sovromică direct 
lui... Stalin, nu tu cărţi, nu tu muzee, doar bomboane cubaneze și unele cu eucalipt 
inventate de farmacista Eliza Alexandrescu pentru durerea în gât resimțită 
proustian în căutarea Cititorului Inexistent. 


Dealtfel, după Canal, aproape ca Bazil Frâncu, vremelnic Marius nici nu 
prea va mai citi în biblioteci, decât pe apucate, şi autocenzurat în cereri, fund 
convins că există vreun serviciu Li care studiază listele de titluri cerute, după cum 
alte structuri neaoşe îți dau azi în cap pe soşălmedia, dând vina pe mogulii 
americani! Oricum, trebuia deocamdată să iasă din mizerie: mozaicar, zugrav, 
instalator, electrician, fotograf de nunţi, numai artist nu. Dealtfel, sub bolşevism, 
nu i-a căzut în mână nimic serios despre Războiul Sfânt. Abia prin 1992, când 
pleca în direcția opusă, Editura Militară 1-a oferit „Românii la Stalingrad” de 
Adrian Pandea, lon Pavelescu și Eftimie Ardeleanu, într-o copertă neagră 

rememorare dureroasă a mişcării strategice dus-întors. Ceva cât de cât concret 
dur despre Transnistria, semnalat de Noveanu, citise abia la Maria Banuș, prin 
anul Goma 1977, Sub camuflaj. Jurnal 1943-1944, mult după ce poeta ţie-ţi 
vorbise atât de urât, Americă! Mai întâi însă, veni Resurecţia lirismului. Anul cu 
patru primăveri 1968. Frumosul iunie 1970, cu Eliza la Paris, traversând și 
americanul Octavian cu Virginia Atlanticul. Bani mulţi. Un vis. Ani mulţi? Nu. 
Sfâşiere. Irinuca măritată la Basel, întâi cu Joachim Otto Burckhardt, apoi cu Ion, 
Johann, Johnny, John Doe, Hans Morgenstern, IT-istul bun la toate... 

Valul de traduceri al destinderii Helsinki se referea la atrocități naziste mai 
mult din Vest şi din Polonia — rareori de pe teritoriul sovietic, mizantropia de la 
cozile ceauşiste hrănindu-i-se apoi în salturi, de la 1956, pe dezgheţ, Flagelul 
Zvasticii, până la Bernadac — Medicii Imposibilului (1972), Pappalettera — Zbirii 
au Cuvântul (1974) sau excelentul Dicţionar de lagăr al lui Oliver Lustig (1982). 
Între timp, pe unde scurte, îşi întregi o imagine parcă mai clară și despre celălalt 
totalitarism. Rareori pierdu vreun episod. Risca şi să înregistreze Povestea vorbei! 
Dumitru Bacu - Pitești. Virgil Ierunca - Experimentul Piteşti, Paul Goma - 
Patimile despre Piteşti, lon Cîrja - Canalul Morţii. Aiud. Gherla. Jilava. 
Periprava. Salcia. Sighet... lon Ioanid. Soljeniţin. Ivan Denisovici. Varlam 
Şalamov. Saharov, Amalrik, Mihail Voslenski. Revoluţie Culturală. Laogai. Tien 
Anmen. Pol Pot și khmerii roşii. Vietnamese boat people. Armando Valladares... 

Nu că avea vreun plan de lectură, văduv încă din 15 februarie 1986. Căuta 
ceea-ce-chiar-merită spus. Era și teoretician, antropolog, cioloveksceptik: voia să 
aproximeze bine cam până unde poate merge cruzimea, imperfecția homosapului, 
lipsa lui de fiabilitate, cu perspectiva trecerii pe silicon nu numai a ţâţelor de 
videochat, ci și a Conştiinţei (Gewissen & Bewusstsein). Emigrat în Elveţia- 
Alsacia, o vreme încă citea carte adusă din ţară cu duba lui Hans Morgenstern, 
ginerele cel amabil. Utilă, Ota Kraus — Fabrica Morţii, 1993, iar Raul Hilberg, 
The Destruction of the European Jews, 1961, sinteză esenţială, nu o găsi decât 
după 1997, traducere, ca să o trimită prin 2005 unui friend incult agresiv, care 
dispreţuia până şi Lembergul, ca fiind demodat, fără bloace ca Kaliningradul. 

— History can be preserved only in fragments. 

— We know perhaps 20 per cent about the Holocaust. 

Pictor reprezentativ al epistemologiei fără subiect cunoscător, încă de la 19 
ani, în raiul auriu de la Ziduri-Pribegi observând ultra-ecologist că Peisajul n-are 
nevoie de homosapul admirator, deci principiul antropic e un fâs al Geocortexului 
ignar, neexplicând Universul și Bioseea, burlac rufos în scriptoriumul din Aleea 
Dumbrăviţa, părăsit de Liz în 11 septembrie 1983, fugită la Basel la fată, s-o ajute 
la creşterea Isadorei, continuând a supraviețui ca miniaturist în blocnotesurile 
botezate Piranesi, socotind pe suprarealistul Carcerelor a fi arhitectul în fapt al 
Casei Poporului în creştere din sucul levigat al demolărilor odată cu explozia 
socială, combinând radiouri şi oficine, Europa Liberă, BBC, VA, RFI, DW, Radio 
Svoboda, despre Laogaiul maoist şi despre Pol Pot, mai ales în vara lui 1989, 

după masacrul din Tien Anmen, era deplin conştient că totalitarismul marxist nu 
se sparie de vorba sau pata picturală groasă, din ce în ce mai clar fiindu-i la 1992 
şi laşitatea că n-a existat Literatură de Sertar, deci razgromul că intelectualitatea 
supraviețuitoare e neglijabilă, dar după Revoluţie, detectă repede explozia de cărți 
a unei seminţii ce, singura vie antic, a învățat de la Egipet şi Babilon să nu-și uite 
morţii, pe nerăsuflate cetind el pe trepte, lângă Biserica Kreţulescu, unde din 
comoditate de bătrân aprindea lumânări părinților şi bunicilor părăsiți la Ziduri, 
Elizei, şi prietenilor de peste tot, Constelaţiei Lucizilor şi, pur şi simplu, „tuturor 
morților“, în principiu deci, şi Eroilor noştri din Războiul Sfânt, cel generat în 26 
iunie 1940 de Năpastă, și alţii din toate războaiele şi răscoalele, — din vitrina de 
la librăria învecinată, galbena orbitor carte Evrei, treceţi Nistrul! a Soniei Palty 
(Follender), incisivă, mânioasă, cum cenzura comunistă n-ar fi permis, cu totul 
altceva decât mozaicul documentar de demult Carp Ehrenburg Grossman, o 
mărturie dintr-o suflare, impunându-i a roşi poate dintr-o coincidență (îşi aminti 
că, tânăr, frecventase nu departe Studioul Foto Royal, Follender & Kuttler, Bv. 
Elisabeta, 8). Un tablou ca de anii '30, încă expresionist, cum deobicei în arta lui, 
intruzia grea a vocii umane în gravură: 

— Țiganii (p. 158, ed. CR' 1992; este vorba de transbordare de la Golta, din 
Transnistria noastră, dincolo de Bug la Pervomaiask, unde ssecuriștii lui Himmler 
practicau stahanovismul epurator etnic; Narcis Moga insistând că din familia 
romului concret Măriuţă de la Pribegi, n-a pierit nimeni, însă locotenentul de 
cavalerie pictor și fotograf a avut la Morozovsk un ţine cal ce nu şi-a mai găsit în 
permisie, acasă, familia!) erau transbordaţi pe malul unde îi aștepta moartea. 
Plângeau, strigau, țipau. (...) Trecu un bac. Multe femei, cu copii. Una în zdrenţe, 
s-a ridicat în picioare. Ţinea în braţe un copil mic. Gol. A urlat ca o fiară. A ridicat 
copilul, spre soare şi l-a azvârlit în apele tulburi ale Bugului. Un urlet uriaș. Toate 
femeile de pe bac s-au ridicat în picioare şi şi-au aruncat copiii în apele Bugului. 
Și îndată s-au aruncat şi ele. Unele încercau să se înapoieze pe malul 
ROMÂNESC. Soldaţii de pe mal au început să tragă cu armele. Ţiganii de pe 
ambele maluri au început să urle... 

Scenă dantescă vădit, pe care Marius Ghizdavu o ilustrează-n culori 
cadaverice, cu joc de lumini ca-n subteranele Judecăţii de Apoi michelangiolești, 
între timp recent privind el însuși, de pe tatami, prin uşa culisantă, cu cea mai 
geto-dacă mioritică luciditate Hokusai, soarele negru al Morţii la Kyoto direct în 
faţă, o moarte mai mult decât moarte de om sau de grup uman ales pentru genocid 
după criterii rasiste sau marxiste, o moarte a Speciei ca atare, puternic 
compromise la dotarea lui Ginghis-Han cu telegraf (expresie păstrată din 
interbelic, (Serge Tchakhotine — Le Viol des Foules par la Propagande Politique, 
1939). Pe net, tabloul a fost luat la miştoul criptorasist, firește, în pluralism şi 
diversitate, fără a fi apărat de iubitorii de artă friends sau breslaşi rivali, cum că 
nu-şi aruncă ea țiganca noastră în fluviu puradeii, paranormal fiind că ideea de 
test transhumanist i s-a născut protocronist după o sclipitoare conversație, la şah, 

dintre robul său Feodor Kuzmici Merţalov prizonier şi musafirul Oscărel Hubig, 
mic șef de comando de piloşi SS de la Einsatzgruppe D, al cărei comandant, Otto 
Ohlendorf, era ataşat la Armata 11 Germană, cea încadrată strâns de A4 şi de A3 
Române, într-un front comandat de Mareșalul Ion Antonescu, supradotatul Raul 
Lecca notând de pe tinetă că dacă Engels laudă rolul muncii aproape silnice în 
procesul de transformare a maimuţei în om, atunci un Marx prea gânditor poate 
fi killerit la roabă de călăi parrtidului, cu complicitatea populaţiei fumătoare de 
țigări Belomorkanal, zek, z/k asta însemnând, zakliucionnii/kanaloarmeieţ, rob 
neplătit în armata de muncă de la Canal! Munca aducând libertate și Ja 1930, în 
sloganul afiş Kananoapmeen! Or xapkoii paGorpr pacraer TBoă cpok! Deci dacă 
topicul e Freigabe, atunci cu necesitate de oţel Krupp de Novokuzneţk, tragerea 
pe filieră a ciolovekului, din cimpanzeul mai sociabil Bonobo, dialectică că gorila 
și urangutanul or fi ființe ce au degenerat dintr-un om intermediar, prin lene, 
cruzime şi turnătorie, adolescentul Marius observând deja la pubera Clara Honig 
oroarea clasică de amestecuri impure, de corcitură, de ce trebuie cu ce nu trebuie, 
aşa că a adus-o pe culmile indignării, lăsând în culori cadaverice, la apa infernală 
Bosch a Bugului, mamele de pe bac să-şi înece pruncii sortiți unei morți de la 
omul civilizat, adică „pragmatic“, şi precum într-un film alb-negru, a identificat 
în sepia observatorii internaționali ai scenei şi, în prussian blue, Gulagul cu 
sugestia puerilă că, după Şalamov (membru al Societăţii Varlam Şalamov fiind) 
nu se mai poate scrie despre Auschwitz fără a aminti şi Kolîma, la care poeta încă 
expresionistă 1-a replicat, de la obraz, că fieştecaare Neam să-şi finanţeze cultul 
martirilor săi, fiindcă nu la Edu-Cultură se fac economiile bugetare, mă băiete... 
— Preocupându-ne generos idealist, nu ceda el, în contiguitatea succesiunii 
acum-urilor, de martirii tuturor popoarelor, chiar şi de-ai celor uituce natural sau 
ai ălora mancurte artificial, nu trebuie cenzurate sechelele că o adunătură tocată 
de marxism-leninism-stalinism-maoism nu va ieşi zdravănă la minte atunci când 
securiştii vor simula că ei construiesc capitalismul. Vasăzică Marea Recuperare 
focusată pe Lemberg poate părea o absurditate gogonată cât Galiţia Mare. Dovadă 
Schlamm-rasputița că-n 1993 n-avem Minister al Propagandei de să dăm la popor 
Războiul Sfânt existențialist tot atât cât Războiul Reîntregirii expresionist, întru 
o Lectură Silnică, rezultatul fiind Submediocritatea în toate, tipică Păcu hibride 
din postmodernismul excesivist, epitomizată canonic de un fotbal empiric, 
primitiv, incalificabil, practicat ca de nişte maimuțe, în mlaștini sau pe soluri 
nisipoase, Războiul Declarațiilor şi transmisia în direct acuzând publicul că la noi 
confuzia valorilor merge până la confuzia conceptelor, reuşind să scoatem prin 
sita de mătase juiciest hamburgers doar din garlic powder, cu scriitorul ajuns 
cronicar şi istoria ficţiune deschisă oricărui rezultat, la Naţională, fără stranieri. 
— Ap iaca, k cemu vseo eto? În Bay Area, Marius fotografia focile Caliacrei 
şi asculta reiterat în niște căşti bi de culoare Lamium purpureum, de la Augustus, 
o trupă locală, Los Cenzontles, CD-ul 2000 De Una Bonita, trackul La Morena 
cu vocea băieţească a Giselei Farias Luna. Ca artist, era îngrijorat de ştergerea 

din Istorie şi Literatură a Războiului Sfânt, intelectualicește refuzul recunoașterii 
Basarabiei ca Pământ Românesc fiind un invariant al lăbăgelii de la Democraţia 
Originală 1993, la Democraţia Specială 2023. Se imagina pe sine adolescent, 
îndrăgostit de o feministă precoce călătoare şi, sub luna tropicală, într-o noche de 
ronda, sub balconul din fier forjat ca-n târguri dunărene cu sturzi în trandafirii de 
dulceaţă, cântând să-şi recupereze edenicele favoruri, ajutat de acompaniator 
pedofil ținând neobosit un ritm înnebunitor din trupul cel mic al jaranei... 

— Ei, cum să nu facă Marius război! râsese lubric Dora. El era cel mai bărbat 
dintre toți cei pregătiți pentru prima manşă din play-off, cea de Acasă! 

— Rău e, măi, să fu un Marius Ghizdavu! oftă ginerele, Hans Morgenstern. 
Până la urmă, nu cel din urmă, ci cel ales, exemplar ochind şi nimerind corect, 
deşi abia la Kyoto, nu la Carcaliu, va învăţa kyudo, arta tragerii cu arcul. Săgetat 
de Cupidon să monitorizeze juma de veac NĂPASTA, de la 26 iunie 1940 la 13- 
15 iunie 1990, mirat de năpăstuirea Neamului Românesc celui ospitalier, bun şi 
blând, cum sunt toate popoarele, excepţie alea cu cu p mare, care şi-au realizat 
imperialismele sau încă le umflă, cu grele consecințe-n demascarea fiabilității 
slabe a eticii homosapului, și asta tocmai când Istoria a intrat în prelungiri. Dar 
tot e bine că în URSS se compromite, la Bucea, nu doar Parrtidul, ci şi Căgăbăul! 

Ocolind în zborul de phoenix stângaci al dromaderului încrucişat cu lamă 
andină sau cu vigonie, piramida teutonică înălțată din nisip, de refugiatele dace, 
cu sânziene în păr şi coliere de calcedonie stimulând lactaţia, pe ţărmul baltic ca 
ambra, la Neue Frauenburg, între Danzigul polonizat pe vecie de Walesa și 
Kaliningradul românesc de bloace noi, el oil Borgiah meboid sau chiar homonoic 
se gândea la zei şi că istoria-literatura de pe raft, nu incomodează re-făptuitorii 
potenţiali, nici pe cinefotoreporterul de Război Sfânt să se simtă puţin că se 
bolşevizează, se slavizează cu dor de fete din Kuban şi chiar se schimbă fizic în 
URSS, din autochirurgie facială de nebun, dobândind ochi uşor oblici şi lunecos 
închiși ca ai oamenilor de stepă, cum într-un autoportret Sfântul Vincent. 

— Nu se mai poate face nimic, decât să nu se mai repete! Nu trebuia să fie. 

— Să sperăm, Eliza. Deşi Mişu a ars la Berevoieşti documentul care atestă 
superficialitatea căinţei mele şi bolşevizarea-mi ireversibilă din adânc, fiind doar 
un belet de tip leninist către însărcinatul cu epopeea „Războiul Sfânt“, Grigore 
Căinaru, între departamentele de la Ministerul Propagandei, de la o ușă capitonată 
la alta, sugestia c-ar trebui deja Conducătorul Statului să ordone, pe lângă a curta 
doar doamne colonel nerujate, ca întreaga populaţie a ţării provizorii, de la plopii 
Topologului la fagii Bîk-Buk-Bugului, să își merite morții, rugându-se zilnic spre 
Răsărit, iar popii cetind câte o pagină din Războiul Sfânt, epuizându-le toate 1681 
în circa 32 de ani, dar reiterând ciclul lecturii silnice, ori de câte ori se pierde şirul. 

— Români! Națiunea a început azi un războiu mare şi sfânt. Români! 
Războiul acesta este o tragică dar măreaţă purificare naţională. Veacuri noi şi-au 
început fiinţa. Providența creează oameni şi popoare care împinse (de ssecuriştii 
anti-retragere-de-pe-poziţii) în lupta vieţii, în vârtejul concurenței vitale, se 

ofilesc şi pier, tac şi trădează sau se înalță puternic și stăpânitoare. După cum 
viața nu este făcută pentru trădători sau lași, nici istoria nu este creată pentru 
popoarele slabe. Când un neam ucide într-însul fiorul vieții, când surpă într-însul 
religia mândriei, când se lasă purtat de vorbe deşarte, de fetişisme şi prejudecăţi, 
când este neapt să se unească într-un vifor de dezlănțuire națională şi trăieşte 
numai din ofrandele norocului sau târgul internațional, atunci acest popor îşi 
poate număra paginile istoriei (şi ale literaturii) ce-i mai rămâne să trăiască. 

— Azi voinţa și lupta, religia (învățătura, he-he, „posthumanistă“ de după 
om) și biologia (experienţa de până la homosap), dreptatea iminentă (căci ce cere 
raţiunea se actualizează-n cearşaful jegos al realităţii) şi îndârjirea de a o câștiga, 
acestea singure califică şi descalifică popoarele (arunci prosopul), atât pentru 
Campionatul European, cât şi la Mondiale, deci și pentru Cruciada Antibolşevică. 

— Războiul (SFÂNT), războiul acesta (maaare și sfânt) ESTE, o români! o 
mare luptă! a civilizației creștine! contra unei noi barbarii. După care vor veni şi 
ne vor liniști pe toţi, cu inteligenţa lor artificială, huboţii. Azi nu se înfruntă în 
Europa statele, ci rasele şi lumile. Massa slavă cu amorfismul ei degradator, 
bolşevismul, tinde să distrugă nu numai viaţa vechilor rase europene, dar să 
răstoarne însăşi bazele civilizaţiei noastre străvechi, prăbuşind Cupola Spirituală 
sub care s-a întemeiat toată așezarea Europei. Familia, proprietatea, biserica 
trebuiau să fie arse în flăcările demiurgice (comunarde, petroleuze) ale nebuniei 
religiei comuniste (care împopoţonează Krupskaia cu bijuurile Reginei mele). 
Simulând idealul şi săpând ocult şi perfid puterile vieţii lumii, comunismul era 
insula iluziilor pentru rătăciți şi veşnica ameninţare a Europei. El nu va mai fi. 

— De ce să nu mai fie, mă? protestă contra derapajelor rasiste, zvârlind cât 
colo Dorothea Schlauberger mapa de negociere grea „Războiul nostru Sfânt — 
Fotografii, crochiuri, pasteluri, acuarele“. Bolşevica variolă, care l-a ciupit de 
obraz şi pe Stalin, făuritorul imaginii lacheilor săi burjui neburzuluibili Roosevelt 
şi Churchill (vezi că faci jocul antioccidental al Ungariei şi Austriei habsburgice, 
putinisto, monitoriză Muhală Muistu) a biruit ciuma fiarei naziste „în chiar 
bârlogul ei”! Cine crezi tu c-o să te mai expună, la Basel, cu o Prefaţă ca asta? 

— Chouchou, tais-toi! o opri colonelul vânător de munte pe soție să 
reacționeze, ca un preşedinte la un proces din care va emana o justiţie originală. 

— Terminaţi odată cu mutrele astea ca de înmormântare! N-am putut 
cuceri Rusia în 1941-1945, o s-o cucerim altădată... Scrofiţa roz occidentală, 
bombăni nemâncătorul-de-lebede unchi Isidor, de la Antibes nu de la Carcaliu, 
plescăindu-şi buzele prehensile de consumator căruia nu 1 s-a raţionalizat-rațiat, 
într-un secol culinar, niciodată nimic din nimicuri, tocmai pentru că ea iubeşte La 
Vie en rose şi trufele, va tot aduce prinos nazismului bolşevic, deoarece s-a apărat 
la Stalingrad de bolşevismul nazist, indiferent ce miorlăituri va scoate nud pisica 
maidaneză galiţiană a Murocikăi de la Harkov, pe drumul cu plopi al Lw6wului! 

Îl aşteptase la Gara de Nord şi se strecurau anevoie printre parizieni, spre 
Parkingul Stalingrad, de lângă staţia de metrou cu același Nume, dinspre cartierul 

La Villette, îndrăgit de pictorul iluminist narodnicist pentru ce da la Popor, — 
ştiinţă la zi, filme de vară noaptea-n şezlong, cursuri, sunete smart, filarmonică... 
Nu mooye ca la Noi, guvernul elitei şmecherilor, de la Democraţia 
Originală jună la Democraţia Specială boşoroagă. Ci Marius tăcu. Din ochii de 
mâț tulburi dezbrăcând pe badanta model Agnieszka, ea 16 el 69, în anul 
desțărării lui 1992, cu ideea fixă că dacă până-n 2051, când liter-istoria, 
nefuncțională, va sucomba, după vreo explozie solară, şi atunci standardul de 
huzur echicultural prăbuşindu-se la nivel 11 septembrie 2001, Restaurant Le 
Train Bleu, Gare de Lyon, Paris, mmmm, rehitlestalinizarea, o, parizieni, se va 
reiniția cu necesitate Undeva, şi nu în ritm Goebbels-Ehrenburg, Riefenstahl- 
Eisenstein, Ribbentrop-Meolotov, Rommel-Jukov, agale, din Bayerische Alpen la 
Ural 'Tian-Şan, ci accelerat prin tâlcşou tembelizor şi chat netărău, în maxim nouă 
luni, urmând Breaking News cu arderea primelor 1681 cărți și a primilor oameni. 
— Cu o singură obiecţie! îl ciupi cu îndrăzneală de obrazul înlăcrimat de-o 
alcoolică sentimentalitate slavă, infirmiera discipolă poloneză Ivoveană. 

— Întrucât humanitatea are doar oarece educaţie 90% antinazistă şi 10% 
antibolşevică, se plânsese el la toţi care nu-şi puteau imagina plastic cine-i acum 
Duşmanul ăl Nou, în contra căruia se va înregimenta, la prima Foamete, în 
Batalioane de Asalt, junimea canibalică pură, deși dr. Bogza cic-ar produce deja 
la CBAGO pentru insecte mostre de carne de om artificială, cu gust, aromă şi 
textură identice cu cele naturale, e clar că Ritualul Hecatombei se va practica tot 
spre Galiţia Mare, cu ce indezirabili s-or mai găsi, migratori, hoţi, răi, corupți, 
nesimţiţi, mâncători de lebede, fireşte şi de organe de copii, în plus leneşi isteți, 
Agnieszka, şi capabili a recupera Decalajul, întâi față de fraţii lor de gintă latină, 
dacă. Dacă va mai avea cine lumina pe Popor, adică drojdia mustului care fierbe, 
ce rămâne din hemoragia bejenirii Tineretului spre o deznaționalizare în două- 
trei generaţii, cu ruşine de a vorbi româneşte în ţări avansate. Zero şanse, Verei 
Otlei, privind demolarea Casei Speciale, recuperându-se mss. 1681 al epopeei 
naționale căinare Războiul Sfânt, compuse pesemne la ordin cazon sau cu 
mansuetudinea şefilor Propagandei, motivația suficientă a excavației de către 
holdingul Avăcăressi fiind că, din cauza Gravitaţiei masivilor pereţi, Legile nu 
pot ieși din sfincterele Casei Specialilor decât ca şi nişte strâmbe, de până şi fraţii 
Enache, ca burghezie de merit nechezoală, au boală pe alții îmbogățiți, deşi 
mandavoşka, nemaiputându-se hrăni dupe pielea pelagroasă a propriului mujic, 
va lua la ros şi Triunghiurile geopoliticii imperialismului nostru de la Traian, nu 
ca la | Decembrie 1992, de-am şezut în cur şi-am deplâns kKatastrofa electorală, 
expatriindu-mi eu via Basel la Sonnenheim, să aridic în crama Alsaciei, capela 
Timişoara-n sânge, cu altar Baricada, timişorenii înșiși deja nemaiştiind cum o 
fost, iar bucureştenii ioc, dovadă că când ucenicii mi s-au strâns, unul tocmai din 
Kyoto, Yukio Miyagi, la plăcinta cu varză uie strasbourgheză, mișunau deja pe 
plaiul proaspăt nins provocatorii întrebând Dar unde sunt colindătorii? 

— Ce vreţi, mă? a oprit republicana Dorothea colinda, invocând laicitatea. 

— "Țara noastră românească/ Nu va rămânea Regat/ Ea va fi Împărăţie/ Şi 
Mihai va fi-mpărat! cântau soldaţii noştri imberbi, luând Caucazul. 

— Ahaaa, epopeea Căinarului 1681! Daa? Ia să ne lăsăm și de farmacopeea 
populară, Marius, intrinsec naționalistă! Fiindcă, băăi, inconştientule, atunci când 
postezi ostentativ sintagma pizda țigăncii, tu eşti simultan şi sexist, şi rasist! Tot 
aşa în Pulaski, Tennessee, a fost conceput la beţie, ca o glumă, Ku-Klux-Klanul! 

— Ai dreptate, ce-i al tău e pus deoparte! Trebuie să fim mereu vigilenţi. 
Vegheaţi cu mine! Români galiţieni, boieri mari! li se adresase el atunci, de mult, 
ca arhitect macabru, de pe columbar. Epopeea Căinarului, azi bărbos şi mogul în 
Purgatoriu, ne dă povaţă că Misia istorică şi implicit literar-artistică a Neamului 
Românesc nu este de la Providenţă să înveţe din catastrofe proprii, ci din ale altora 
sau cel mult din istoria contrafaăctuală, cea din basme şi fluviuromane, iar liric, 
câmpul apropiat tactic e prea prozaic azi să mai prevezi prin seculi, tu, uitat Erou 
Desculţ, reprezentat prin casca ta de sub păpădii (Taraxacum officinale) şi pizda 
țigăncii (Lamium purpureum), care doar solum sacrum te omagiază, mă, cum şi 
Răsăritul Lunii în dumbrava de argint e independent de existenţa sau inexistența 
Poetului peisagist martor ocular pentru orbi, abia cu aceste cuişoare în imaginara 
raclă şi cu multă scorţişoară deci nucşoară în vin de Ziduri evocând noi, pățiţii, 
epistemologia fără subiect cunoscător, extazele filosofice multiple, Niirnberger 
Christkindles Markt-Gliihwein, ale tinereții celeia sigilate de un Războiu chiar 
prin Năpastă SFÂNT, la hazul de necaz obscen cazon, pu în pi, că din bordeiul 
meu nici muza, nici musca nu evadează neconsolată, Nosferatu neștiind încă de 
la Woland dacă e de ajuns un Gulag global de tehnologie Orwell smart, mai ales 
c-acum creăm, toţi cenzori voluntari fiind, universuri concentraționare smart, fără 
să desluşim ce mormăie ursul carpatin la urechea de mort ca fiind /legământul 
nostru, adnotat cândva de polcovnicul Horea Bratu, inamic al geopoliticienilor 
Duşmaniei, împingându-şi cu indexul ochelarii spre fruntea de delfin canonic, 
cum că echilibrul trebuie înţeles tot clasic, ca între nemți, slavii noştri şi Axa 
Latină, stăvilindu-se americanii şi chinezii lor, dar impunându-se iar relatinizarea 
Balcanilor de la 101 dalmaţieni până-n Mooyezia Super, deşi cam târzior, bade, 
clarvăzătoarea Volva-Buicka, la Kassandra-Halkidiki, nu la Athos, anticipând 
analiştilor Saie Buburuză şi lon Codoi, pentru 2222, un îngrozitor konieț knighi 
smertar al iaztkului rumînskii doar în sensul de stare de necesitate restitutio in 
integrum, până și turcii, cât de otomani, recunoscând Rumelia ca Rumenie cu tot 
cu reconstituitul pe banii lor Moscopole ca a patra Romă şi primă Moscovă, 
anterioară Kievului, iar a cincea nu va mai fi deloc, computerele venind de la 
Diavolul, o înviere a latinei, limbă a Europei cum alţii au revigorat ebraica, fiind 
şi scopul pe termen superlung al parrrrtidului nostru, dezvălui totul şeriful Alin 
Vişan căluşarilor săi tari în bâte Spumotim, pe când eseista soţie a amiralului 
Vladimir Vissarionovici Clătici, şef Departamentului Clarviziune din Ministerul 
Public de Boli Interne, fostă a lui Narcis Moga, compensa iremediabilul sugerând 
că nu Hi, nici măcar NSDAP, ci vârfuri încă şi mai reacționare, quasi- 

criptomasonice au fost implicate, urmând un Terminator-3, vizând chiar colonia 
România, şi totdeauna va fi aşa la mijloc de secol des, deoarece dacă nu s-ar fi 
autosesizat de Revelion 1933 Clubul Illuminati de la Davos, atunci Răsăritul, 
domnilor, adică Marea Galiţie 1933 a genialului Marius Ghizdavu de la Lw6w, 
combinând 10-12 milioane de evrei cu 20-24 milioane de români, şi unii, şi alții 
şmecheri şi azi, rezulta miciurinist-lîsenkoist un ciolovek de lapislazuli care ar fi 
pus sub semnul întrebării, dacă nu şi al mirării, orice altă hegemonie continentală 
ŞI, prin monopolul culturii, civilizaţiei şi religiei, chiar globală, valorificând în- 
vederea-a-ceva avantajul imuabil al poziției geografice între Chersine, remarcat 
încă de academicianul post-mortem Voicu Ghizdavu la 1 octombrie 1938 pe la 
ojină, dar Zuzulina ceru Cepecăi să zapeze dracu pe alt canal cult, reieşind, apropo 
de continent, de eternul con şi de neant, împotrivirea YouTuberului vegan 'Terente 
Frunzăverde la confesiunea epistolară a lui Sartre, nu către Despina noastră tare- 
n Gaist ca Bach la sala cu orgă a bancherilor din Chişinău, cum că la Noch-nichtul 
prăvăliei se autoevaluează mai degrabă comme un masturbateur des femmes, 
qulangiu având mult de scris, decât ca un frecvent coiteur, de reţinut că şi Marius 
față de Agnieszka, el 18, pardon, 81! ea de-amu 18, OK, suprainterpretat 
stahanovist more ferarum T-34 als jebanieţ de 1681 ori, iar în restul cvasinfinit 
als kobilkanieţ, martor de pe Pulaski Bridge la sfârşitul înecat în zeamă-de-varză 
al istoriei româneşti, născându-se mai mulți viteji în Diasporă, deoarece de la 
Odessa noastră, basmul e că s-ar fi întors în 8 noiembrie 1941 cu un yad, cu o 
mânuţă de argint, dintr-acela ce-ajută omul sinagogic să urmărească fără a orbi 
textul divin, păcat boieresc ca să nu vină alții mâine la masa verde şi să întrebe 
unde este yadul, dacă-l şterpelesc alţii, semn şi înțeles că nu se putea să fii în lad 
ŞI Să nu te orientezi, ceea ce avocatul antidenigrare acceptă, inclusiv doctrina 
academică Voicu Ghizdavu a celor trei chersine, fiecare a/t leagăn al Neamurilor 
Romăneşti, unul moldovenesc, al doilea populația RO şi al triile Neamul 
Românesc autentic, cel bejenit în Diasporă, singurul demn de slujit, dar genialul 
artist plastic respinge până dincolo de centrul terenului platoului lagărului, 
dezmânjind măcar pe eroii, perorând că loviturile aplicate de ei bolșevismului 
până la Stalingrad şi până la Groznii erau mortale, EL N-AR MAI FI FOST, pica 
definitiv chiar şi marxismul încă de pe la 1942, scăpau şi chinezii, dacă cuplul 
Roosevelt-Churchill nu i-ar fi oferit bampirului cominternist transfuzia cu sânge 
de copil de rasă neglijabilă galiţiano-angkorian, și Kirsch, până i-a revenit pofta 
de a înfuleca pateu cu sare, hrean, curcuma, wasabi, sos curry, helluva, beluga și 
poster color Frankfurter Sausage, ameţi din nou Zuzulina canalele arhipelagului 
televizionar, scris fiind să se aştepte trezirea românilor, încât să se citească, în 
cartea destinului că bolşevismul s-a născut pe Neva şi a mierlit-o pe malul 
Begăului la Timişoara noastră, când Marius orbecăia după Catedrală şi n-o găsea 
la locul ei de parcă o translateralizaseră inginerii Epocii, tocmai în Pădurea Verde, 
nu în pădurea de pe Râul Doamnei, prin care călărise de Revelion 1940-1941, să 
se asigure de protecţia colonelului Moga pentru invitaţi, îngrijorare privind soarta 

României Mari Regale văzută azi acum ca tâmpenie ridicolă, mai bine picta ceva 
de succes, mandavoşka exprimându-și, în repetate ocaziuni de Reunire ratate, de 
la 22 decembrie 1989 la 11 decembrie 1999 şi apoi la 10 august 2018, la Gazarea 
Centenarului, aşa achiezând la Pactul Ribbentrop-Molotov, DEZINTERESUL 
politic şi intelectual față de Basarabia, pământ neromânesc, aşa că-n vara lui 
1992, desțărându-se încă din gară de la Vârciorova, deja alsacianul constatase, tot 
fotografiind ca în război, o resurecție a stepei în şesul românesc neerbicidat, 
umplându-se de maci roşii lanurile de pâne, pogoane întregi până, hăt, în zare, ca 
un omagiu Tonitza de la Topalu, al solului patriei către cine s-a jertfit pentru cine 
nu s-a jertfit, degeaba antibiograful facsimilându-i Carnetul de membru al 
Asociaţiei Reporterilor de Război Sfânt, cu gratuități pă transport prin aplicația 
YouthTB, căci el ştia de capodopera, Gioconda vieţii sale-n Galiţia Mare, că 
Subiectul vine de la Răsărit, că era şi este cadoul omagial Pizda-Țigăncii (1997), 
tabloul de cimitir de eroi uitaţi, inspirat şi proiectat dinadins să-i fi plăcut şi 
tovarăşului lingvist Stalin, pe care-l ştia de la Mişu obsedat de cel mai misterios 
cuvânt cu sens istoric galiţian, nicio abordare materialist istorică, oricât de 
dialectică neputând elucida adoptarea de către femina geto-dacoromană a vorbei 
jenşcinei slave ruse-ruse, româncuţa cum poloneza, bielorusoaica, muscala, 
hoholița, până şi moldovianka sau slovena, de-a ajuns, că tot filigrana el hărți în 
grandiosul efort propagandistic Spațiul istoric şi etnic Românesc, prin 1942, să 
creioneze dispersia cuvântului magic din Balcani până-n Ural, cu grele consecințe 
când i-au găsit la percheziţie slovele alea pe hartă, cam dincolo de Linia Stalin, 
ce insultă, dar în interesul Ştiinţei, şi al superiorului ei ierarhic, Mitul, construit 
mai mult pindaric de către genialul Grigore Căinaru-n eroice Imnele Războiului 
Sfânt, total diferite de deviza alcoolicului, pu în pi, cum că epopeic călăuzite de 
popi bătrâni, TOATE muierile dace au fugit de suprarealistul Traian spre nord, 
Flucht din davă-n davă, cum aveau şi incaşii Machu Picchu, fortăreață a femeilor 
la nord-vest de Capitală, de Cuzco, — fugărite de pofticioşii legionari ai Romei, 
cari nedispunând de tancuri Tolstoi-34 sau de camioane americane, nu le-au prins 
nici pe drumuri sileziene, pomerane sau prusace, să le frângă cu huiul presupusa 
Rassehochmut der germanischen Frauen, nici pe autostrada informaţională a 
zămislirii mitului wagnerian al Walkiriilor blonde neîmblânzite, care zgârie şi 
mușcă, venind din nostalgicul Sud, ieșind din ceaţă în îi cu ţâţe bluesroumene ca 
merele Eve şi-n fote dezvelind inspirând ce-ai de făcut, soldat nemulțumit doar 
cu znaciokul din pieptul slavobolşevic, acei bătrâni preoți însoțitori, ajunşi magi 
blajini dăruindu-le generos vikingilor Constituţia lui Zamolxe, odată cu Biblia 
druidă, iar ele sânge de cel mai nobil preţ, din care se trage mitic, în pofida 
demitizatorilor bogaţi, nu numai aristocrația ariană prusacă, ci şi cea varegă ce a 
fost prințipiul organizator la neamul ruşilor, de la Novgorodul polonez şi Kievul 
nostru, în combinaţie cu creştinarea datorată eremiţilor dobrogeni și celor 
basarabeni din stâncăria malurilor Nistrului din Capadocia, da, a Nistrului, fiindcă 
la Prut auzi doar melopeea încălzirii globale Dimineaţa pi racoari/ Dimineaţa pi 

racoari/ Eu stau cu ochii la soare/ Şi ma uit în ceru” ăl mari, la care frații răspund 
de peste ape lăţite de inundaţiile prosovietice din 1941 iunie 22 că Sara pe vale/ 
buciumul sună normal/ dar pus între buzele tale/ el sună special! cum a pus pe 
muzică Adorian Tomoioagă, liderul generaţiei Nimic pentru țară, cu explicaţia 
că totalitarismul vine din fanatism, pleacă de la bune intenţii, și nu vă fie cu 
Bekiimmernis ca-n Banat, vom avea grijă (1936, Reichsfiihrer SS H. Himmler, 
Die Schutzstaffel als antibolschewistische Kampfsorganisation) ca în Germania, 
inima Europei, să nu fie pricină de-a se isca o revoluţie organizată de suboamenii 
din interiorul granițelor sau prin intermediul emisarilor veniți din afară, ca la 
Tatarbunar... 

— Bune intenţii care când devin rele intenţii gloaza poate fi reeducată să nu 
se mai descompună în oameni, în indivizi, zise Goebbels în 2 martie 1943, nici la 
o lună după discursul Războiului Total. Noi suntem atât de amplu avansați în 
implementarea Finală, încât e imposibil să mai dăm înapoi. Şi e cu-atât mai bine! 
O mişcare şi un neam care şi-au tăiat toate punţile luptă cu mult mai energic — 
practica o dovedeşte — decât cei ce mai au vreo cale de întoarcere! 

— Dar oare n-ar fi mai înțelept să ardem cadavrele, în loc să le înhumăm? 
O generaţie viitoare ar putea privi cu oroare ce s-a făcut, s-a îngrijorat la cafea, 
dr. Herbert Lindner, observând că tanchistul îşi pusese centura scapulară în locul 
celei pelviene, zvonindu-se pe teatrul de război că şi Dialectica tocmai se 
răsturnase, în timp ce Marx îşi scutura de cenuşa tutunului halatul din molton. 

— Herr Ma, a hârrâit SS-Gruppenfiihrer Odilo Globocnick de la Treblinka, 
dacă vreodată, după noi va veni vreo generație aşa de lașă, aşa de moale încât să 
nu priceapă opera noastră cea corectă şi necesară, atunci întreg efortul a fost 
zadarnic. Dimpotrivă, ar trebui puse peste tot panouri de bronz, care să spună ce- 
am realizat noi, încumetându-ne să implementăm această soluție măreaţă! 

Marius, încondeiat de Narcis c-ar fi votat, dacă-l chemau, pentru păstrarea 
Auschwitzului după demolarea rezervată Moscovei ca să se sape un lac cât 
GroBer Wannsee, dimpotrivă, spre deosebire de Bratu şi Căinaru, anticipa că, 
pentru galițienii din rezervaţii şi sclavie, spre deosebire de SUA, la noi Lincoln 
cu democrația şi Căinţa avea să vie mai repede, existând baze culturale umaniste 
încă de la Walkiriile femei dace fugite, spre deosebire de SUA, revelația de la 
Poltava, la sud de Harkovul lui Hasdeu, fiind că, de la dalmata Poola spre 
niponele Kurile, în frăție de arme, romanii cuceritori au mers cot la cot cu dacii 
văduvi, pentru a întemeia Pul' dava (Poltava), răpindu-le treptat slavilor femeile, 
una câte una, prin violență, cum arată şi expresii interlope ca dat' pizdt (a cafti), 
otpizdit (bătut măr) sau pizdeţ (capitulare necondiționată/ armistițiu). 

— Tot de la aceste castre, unde dacii și romanii concentrau femeile slave, 
pentru a repopula lumea geților, dacă reflectăm protocronist, cugetă Saie 
Buburuză sau Tudorel Băluţeanu, vine poate şi vorba getto. Însă Şcoala de la 
Sonnenheim als Akademie exaltă, după 1992, ca şi după 2021, relaţia generoasă 
româno-slavă, coexistenţa pașnică, geniul Regelui Carol 2, care-n Odessa noastră, 

la Biserica Pokrovska, la 31 august 1918, s-a însoțit rusește cu bizantina Ioana 
Lambrino, pentru a reda marelui Neam imperial prieten rus al lui Tolstoi o 
Dinastie nouă, după cea a Romanovilor lichidată de Lenin, numai pacea în Est 
putându-ne îngădui, în jurul Lembergului, sau în Triunghiul de Lapislazuli Viena- 
Cracovia-Breslau, Marea Recuperare, miraculos cultura din Diasporă şi din Țară 
să se restarteze şi să se reinventeze cu adevărat, ca livada de vișini primăvara, 
unele semne, încurajatoare văzându-se încă de pe acum, chiar dacă bătrânul 
supravieţuitor optează, după desțărare și umilinţi în exil, mai mult pentru subiecte 
alarmând cât de lesne se poate improviza cu niţel Creative Writing şi multă 
Artificial Intelligence un Mein Kampf 2, dacă va fi cazul soluționării finale a 
românilor infiltrați în UE, pe bază de plagiat după bine documentata barbarie- 
asupra-germanilor, solicitată imperios de Stalin lui Roosevelt-Churchill la Ialta 
noastră (Ducapolis), capodoperă genială de largă cât a Giocondei recunoaștere 
internațională fiind bizantina icoană, dedicată de Marius Ghizdavu memoriei 
camaradului elicopterist Otto Runge, Fecioara de la Nemmersdorf (oct.1944, azi 
Maiakovskoie), defuncta expusă în paiele staulului cu tot cu focarul pubian, 
pentru necrofili de la un pedofil (81) ce uluit de puritatea catolic intimă a 
Agnieszkăi (26), într-o Mare Epocă Creatoare de debit Van Gogh, în timp ce, 
triumfând electoral, voievodul fotbalist Avăcăressi ar fi declarat tabloidului lui 
Maradonel Zamfir-Frişcă, cum că se simte ca Iosif cu Preacurata, retractând 
ulterior, alegând altele de-ale lui Marius vechi, ca Orte des Schrekens die wir 
niemals vergessen diirfen, cum futbol cu cap tăiat la Gărlitz, sau O viziune Valev 
a Planului Morgenthau, Pisici galițiene la Bălţi, întorcându-se curioase acasă, 
noaptea, de pe dealuri, în târgul ars dimineața de echipele de distrugere, statuia 
de pe Aleea Clasicilor dedicată de Marius nu lui A.H., ci retoric comisarului 
NKVD Muhin, care ajutat de 480 diversionişti, a dinamitat în 1941 89 de clădiri 
din centrul Chişinăului, să tot fie reconstruit măreț ceaușist; împietrit Mareşalul 
contemplând chiar de 10 Mai, 1944, întoarcerea din Crimeia pe plute-Meduza, 
respectiv în vaporaşe de agrement, a aliaţilor săraci, respectiv bogaţi, pentru o 
defilare româno-germană, Jukov la Preskurov consultând pe Kutuzov asupra 
bolșevizării-deznaționalizării ireversibile a malurilor Prutului, unde a fost 
România, Dorobanţii noștri intrând în Odessa pe Uliţa Ivanovka, la 16 octombrie 
1941, pentru a arbora Tricolorul Regal peste marele port dar al Basarabiei, Exodul 
evreilor din Chișinăul ce arde trei zile şi trei nopţi, distrus de căgăbăul în 
retragere, Mamă şi prunc la Bromberg (Westpreussen, violată cu baioneta, 
pruncu-i agonizând, ianuarie 1945, trei zile agăţat în părul călduros), Dresden, 
mai 1812, tablou Napoleon petrecând relaxat cu soția, rude capete încoronate, 
miniştri, mareșali, când află, breaking news în stil Theodor Aman, de Răpirea 
Basarabiei şi, scurt pe doi, spumegând de mânie, decide campania din Rusia, 
amintită şi de Tolstoi în tetralogia Război și Pace, reperul 27 ianuarie 1945 tratat 
ca cum Gulagul ar fi anexat Auschwitzul, bazându-se femeieşte că, pe 8 martie 
2003, ziua internațională a circa 3 000 000 vergewaltigten Frauen, dinspre 

Konigsberg şi la Berlin, el avea captura de ecran, pe educativul Google 1540000 
referinţe la "Holocaust" şi doar 85200 la "Gulag", Scufundarea în Ostsee a unei 
nave cu refugiate și copii, zisă Goya, Hollywoodul, da sau nu, o fi interesat de 
torpilarea "Titanicului german Wilhelm Gustloff, la 30 ianuarie 1945, îngheţând 
vreo trei mii copii, tot atât de vinovaţi cât trei sute mii alții, deportați ca sclavi ai 
reconstrucției, plăcere expresionistă supremă a ilustra cum au murit orașele 
germane şi japoneze, cu Sir Arthur "Travers Bomber Harris şi Maj. Gen. Curtis 
Emerson Bomber Le May în medalion, 13 februarie 1945 Dresden (oraşul celor 
două Marii ale sale, Regina şi vedeta din Odessa în flăcările autodistrugerii, 
minunata basarabeancă Cebotari), 9 martie 1945, Tokyo, autocombustia uriașului 
Muzeu al Orașului de Lemn, bravo homosapului, apoi reconcilierea, Secretarul 
de stat de la Cultură şi Culte, dl. lon Antonescu, oferind funcţionarilor de la 
Muzeul Yad Vashem modelul în bronz al Monumentului de la Târgu Mureș, 
Narcis suspectând apreciere de către nesupusul Marius a unui reporter c-a ocolit 
o invitaţie la Denis de Rougemont ca să nu dea mâna cu Churchill, însă necruţător 
cu aliatul german, als Steppenwolf, cu ochi uşor oblici şi lunecos închişi, cercând 
a pune-n Photoshop şi chiar statuie pe Reichstag, Ivanul de obsidian, cu două 
ceasuri şi drapel şi chip ca-ntr-o Victorie tristă, michelangiolescă, frapant al 
Raisei Gorbaciova, la Universitate era când a plâns-o, după cum gratis 
Monumentul Izgonitului în patru variante de Vertreibung & Flucht, pentru Berlin, 
Breslau, Gablonz an der Neisse (Jablonec nad Nissou) și și și Kalininsberg, iar 
pentru biata țară RO, ca la toţi desțărații mai la urmă — după atâtea completări la 
ce s-a uitat în mainstream — nişte timbre uzate Campaniile din Est (Odessa 1941, 
Caucaz 1942, Sevastopol 1942, Stalingrad 1943), sau strigăte româneşti la cer, 
satul Dubovski, unde nazismul ne-a impus imediat după 19 noiembrie 1942, când 
incomodul Rumânische Reich atinsese lărgimea maximă, nişte asalturi de 
automăcinare, cum în septembrie 1944, la Dealul Sângiorgiu bolşevismul, pe 
Mureş, pierderi tot cât la nişte revoluţii, dar impresia cea mai tare va fi fost prima, 
când ne-am omorât să luăm Basarabia cu orice preț în Bătălia de la Țiganca (4- 
12 iulie 1941), evocată printr-un minunat covor mov, culoarea de doliu britanică 
a Reginei Mana, de floricele neintelectuale, prin care solul uitat peste Prut al 
Patriei își omagiază, cu simplitate ca de la ţară oarecum, eroii formați înainte de 
Anul 1940, pentru Războiul Sfânt. 

